
DESEORI avem impresia că operele scriitorilor clasici din 
toate timpurile au fost concepute dintr-un „material“ extrem 
de durabil, mai rezistent decît marmura și arama. Dar la un 
examen mai atent ne este dat să constatăm că atît ideile cu 
structurile lor expresive specifice, cît şi formele date pietrei 

sau metalelor, sint supuse pe parcursul evoluţiei istorice unui proces 
de perimare care înregistrează ritmuri deosebite în cele mai variate 
domenii de creaţie. 

Scriitorii clasici seamănă cu nişte „monştri sacri“. Priviţi de 
departe, prin lecturile noastre școlare din tinereţe, ei au grandoarea 
unor statui care impun prin monumentalitatea lor copleșitoare. Văzuţi 
mai îndeaproape, acești „contemporani ai tuturor timpurilor“ ale căror 
opere sint demontate în mod detaliat prin actele repetate și lucide 
de lectură, pot fi investiţi cu un grad mai mare de umanitate, conferit 
de recunoașterea directă a meritelor şi a căderilor înregistrate de scrie- 
rile lor, situate de fiecare dată în alt „orizont de aşteptare“ 

Dar să nu uităm că în pofida stilului lor pompos, uşor exaltat, 
scriitorii clasici au sîngele rece ca reptilele și „viaţa istorică“ mai lungă 
decît acestea. Supuşi unor procese repetate de contestare, apoi din nou 
deshumaţi, scriitorii clasici reprezintă puncte permanente de referinţă, 
atît în timpul existenţei lor, cât şi mai tîrziu. În „orizontul lor de aștep- 
tare“, ura şi admiraţia coexistă cu aceeași naturaleţe ca şi negația 
și afirmaţia. Starea aceasta de apropiere afectivă şi distanţarea nega- 
toare s-au produs şi pe parcursul vieţii lor. Dar dacă un scriitor minor 
dispare în mod definitiv prin trecerea vremii, un autor clasic autentic 
nu poate fi ucis de timp, indiferent cît de nefavorabile pot fi unele 
conjuncturi pe care le străbate opera sa. 

În acest fel se configurează şi destinul literar al lui Pierre Corneille 
(1606 —1684). „Marele nostru Corneille“, cum l-a numit Doamna de 

Sevigné în Scrisori era dublat de micul, meschinul și avidul de glorie, 
de acel Corneille greoi la vorbire şi manipulat în afacerile literare de 
fratele său, mult mai versat în treburile vieţii omenești decit autorul 
Cidului, marcat îndelungă vreme de spiritul provincial. 

În 1939, într-un articol pe care Jean Schlumberger l-a consacrat 
lui Corneille, acesta deplingea soarta scriitorului magnific față de care 
preocupările timpului erau atît de îndepărtate, încît o indiferenţă 
grea, apăsătoare, era gata să se așeze peste opera sa, așezată pînă 
atunci pe temelii foarte solide.? 

Să fi fost oare pînă atunci aceste premise ale regalității lui Corneille 
în cultura franceză atît de puternice încît nu au putut îi clătinate de 
nimic? Ne îndoim! Încă din timpul vieţii sale, scriitorul francez a 
cunoscut gloria şi insuccesul, adeziunea publicului și răceala spectatori- 
lor, critica de susţinere şi cabalele sau exclamaţiile triste, prilejuite de 
căderile sale din anii marii competiţii cu Racine. La Bruyère, de pildă, 
are sentimentul valorii operei corneliene. Raportat la scriitor, Corneille 
omul este apreciat cu o tristă luciditate: „este simplu, sfios, plictisitor 
în conversaţie, confundă un cuvînt cu altul și nu-și drămuiește valoarea 
unei piese de teatru decît după banii pe care-i aduce...“2. 


Educat într-un spirit clasic, La Bruyère l-a judecat pe Corneille 
ca scriitor după principiile cărţilor de poetică acreditate de clasicism 
și, evident, în conformitate cu gustul publicului elitar care năzuia 
spre o anumită stabilizare a punctelor de vedere în viaţa literară. Or, 
din această perspectivă, Corneille nu apărea ca un „monstru sacru“ 
nici pentru epoca sa, ci ca un mare scriitor inegal. „Corneille nu poate 
îi egalat în pasajele în care excelează; are, în cazul acesta, un caracter 
original, cu neputinţă de imitat; dar este inegal. Primele lui comedii 
sînt uscate şi lipsite de viaţă şi nu-ţi îngăduiau să speri că avea să ajungă 
mai tîrziu atît de departe; iar ultimele te fac să te miri că a putut să 
cadă de la o atît de mare înălţime.“? Cu puţine excepţii, barometrul 
reacţiilor față de opera corneliană se mişcă, în vremea sa, în cadrul 
aceloraşi parametri. Suma opiniilor exprimate în diferite împrejurări 
pune în lumină reticenţele faţă de comediile de debut, elogiul marilor 
capodopere, reduse de unii la trei, de alţii la cinci tragedii, ca şi decep- 
ţiile prilejuite de ultimele scrieri ale lui Corneille, considerate adeseori 


cu prea multă ușurință, în vremea sa, de gradul estetic zero. 


1 J. Schlumberger, Corneille, Tableau de la lititrature française 
Préface par André Gide, Paris, Gallimard, 1939, p. 15. 

2 La Bruyère, Caracterele, II, Bucureşti, Editura pentru literatură, 
1966, p. 150. 

3 La Bruyère, -op. cit., I, p. 120. 

Cunoscuta epigramă a lui Boileau, prilejuită de Attila nu face decit 
să sublinieze încă o dată un final catastrofal de carieră, exagerat într-un 
mod cu totul deosebit de unii dintre contemporanii autorului. 


Après l Agâsilas, 
Hélas! 

Mais après l' Attila 
Holà! 


Cînd atitudinea critică a „legislatorului bunului gust“ francez se 
reduce doar la cîteva exclamații, aceasta este la fel de tristă atît pentru 
„Corneille cel mare“, cît şi pentru „Corneille cel mic“. Să nu uităm însă 
că ea reprezintă atitudinea unui admirator imparțial al dramaturgului 
francez. Cind rezervele critice sînt copleşite de laude tonul pur excla- 
mativ devine emfatic și, totodată, exterior, ca şi prea puţin convingă- 
tor. Doamna de Sevigné relevă cu discreţie căderile stăruind, pe bună 
dreptate, asupra marilor succese. Reacţia nu pare pur feminină sau 
intimă, deşi este desprinsă din literatura epistolară a scriitoarei fran- 
ceze. Ea încearcă să păstreze o anumită cumpănă a adevărului. „Tră- 
iască, așadar, bătriînul nostru prieten Corneille. Să-i iertăm cîteva 
versuri proaste în schimbul divinelor şi sublimelor frumuseți care ne 
înalţă sufletul: sînt capodopere de neuitat.“4 

Diagrama reacţiilor faţă de opera corneliană nu poate fi înţeleasă 
fără examinarea oricît de sumară a schimbărilor produse în sgnsibili- 
tatea publicului. Dar atitudinea spectatorilor pe parcursul secolului 
al XVII-lea, ca şi mai tîrziu, nu poate fi explicată fără precizarea trans- 
formărilor operate de evoluţia societăţii în compoziţia publicului. 
Relaţia dintre teatru şi public a fost mediată pe plan european de opere 
extrem de variate. Cum am putea eluda oare faptul că Pierre Corneille 
(1606—1684) nu a fost doar contemporanul mai virstnic al lui Molière 
(1622 —1673) sau Racine (1639—1699) şi că el a trăit în aceeaşi perioa- 
dă cu alți mari dramaturgi ca Lope de Vega (1562—1635), Calderón 
de la Barca (1600—1681), Tirso de Molina (1571—1648), Andreas 
Gryphius (1616—1664) etc. 

Simpla enumerare a acestor nume de scriitori cu personalităţi 
foarte diverse subliniază, pe de o parte, prelungirea spiritului renascen- 
tist în dramaturgia europeană, pe de altă parte, cristalizarea din ce în 
ce mai pronunţată a sensibilităţii baroce în teatru. 

Fără îndoială că perioadele de mixtură între spiritul renascentist, 
clasic şi baroc diferă în mod sensibil de la o ţară la alta. Clasicismul 
francez reprezintă o forță hegemonică tîrzie, afirmată după 1660, iar 


1 Doamna de Sevigné, Scrisori, Bucureşti, Editura Univers, 1971, 
p. 122. 

pînă la această dată istoria dramaturgiei europene din secolul al 
XVII-lea înregistrase de multă vreme existenţa unor personalităţi 
literare remarcabile în viaţa teatrală. 


Revenind la istoria culturală a Franţei, trebuie să luăm în conside- 
raţie unele observaţii extrem de sugestive, formulate de Arnold Hauser. 
Acesta arătase că la moartea lui Mazarin (1661), opera literară a lui 
Descartes, Pascal şi Corneille era încheiată, iar Poussin, președintele 
Academiei de artă, nu-l văzuse niciodată pe „regele soare“. Cînd după 
1660, Ludovic al XIV-lea ia singur puterea, exercitată într-o manieră 
din ce în ce mai autoritară, La Rochefoucauld avea 48 de ani, La Fon- 
taine 40, Molière 39 iar Bossuet ajunsese şi el la vîrsta de 34 ani. Aşadar, 
toţi acești oameni de cultură și artă reprezentau personalităţi formate 
care s-au adaptat mai greu sau mai uşor centralismului politic, extins 
de colaboratorii apropiaţi ai „regelui soare“ şi în domeniile liberale de 
creaţie. Doar Racine și Boileau reprezentau în mod direct spiritul 
literar impus de Ludovic al XIV-lea.’ 


Privită din perspectiva clasicismului francez, configurat în mod 
definitiv abia după 1660, opera corneliană nu are nici o structură ide- 
atică pură şi nici o expresivitate generală, concepută după legile codului 
clasic. Corneille s-a întilnit prea tîrziu cu poetica de factură ciasică 
pentru a fi putut să-și asume de la început principiile acesteia. El a 
scris astfel multă vreme într-o deplină libertate, confruntarea cu re- 
gulile xpieritoare la unităţile de timp, spaţiu şi acţiune fiind un eveni- 
ment semnificativ în biografia sa literară, iar acceptarea acestora re- 
prezentînd un efort permanent de adaptare, la un moment dat, o ade- 
vărată obsesie. 


Cauzele impurităţii teatrului său, care astăzi nu mai pot fi privite 
ca o eroare,. sînt de natură foarte variată. Să nu uităm că modelele 
în funcţie de care se formase teatrul francez pînă în 1620, ba şi mai 
tîrziu, erau împrumutate din dramaturgia spaniolă. Or, aceasta nu 
cunoscuse niciodată rigorile totale ale clasicismului, fiind mult mai 
sensibilă la spiritul baroc. 


În El arte nuevo de hacer comedias (Noua artă de a face comedii), 
Lope de Vega se arată profund încîntat că nu și-a compus operele cu 
ajutorul regulilor celor trei unităţi. El este fericit că scrierile sale dra- 
matice au cunoscut succesul într-o vreme în care regulile mureau fără 
renume şi fără lauri. Tentativele scriitorului spaniol de-a se apropia 


de reguli n-au dat naștere, după propria sa mărturie, decît la mon- 
struozităţi. 


5 A, Hauser, Sozialgeschichte der Kunst und Literatur, Band l, 
C.H. Beck'sche Verlagsbuchhandlung, München, 1959, p. 475. 

Scriitorul spaniol distinge însă în mod net tragedia de comedie, 
prima trebuind să-şi caute argumentele în istorie, iar cealaltă în fic- 
iune. Experiențele vechi ale lui Terenţiu şi Seneca, preluate și în 
vremea sa în privinţa amestecului dintre comic şi tragic, n-au dus decît 
la unele creaţii nefireşti, asemănătoare cu Minotaurul. Lope de Vega 
nu impune astfel legi în teatru, dar îi cere să fie natural. 

Pe aceeași cale a mers și Tirso de Molina. El şi-a exprimat fără nici 
o ezitare convingerea că operele dramatice spaniole din vremea sa erau 
mai bune decit ale antichităţii deși nu au respectat regulile. După opinia 
sa, Lope de Vega izbutise să ducă drama spaniolă la perfecţiune. Cele 
24 de ore, impuse de teatrul clasic, aveau marele inconvenient de-a 
face ca o iubire începută dimineaţă să se sfirșească seara cu nuntă.” 

Formaţi în cultul teatrului spaniol, pe care la începutul secolului 
al XVII-lea l-au şi imitat în mod masiv, scriitorii francezi din această 
generaţie nu puteau avea un alt punct de vedere. Sainte-Beuve sublinia 
acest climat intelectual, multă vreme mai tîrziu, pentru a putea pune 
în lumină atit dinamica operei corneliene, cit şi ezitările firești ale 
autorului. „Forma dramatică a lui Corneille n-are libertatea de fan- 
tezie pe care şi-au luat-o Lope de Vega și Shakespeare, nici severitatea 
strict regulată căreia Racine i s-a supus. Dacă ar fi îndrăznit, dacă ar 
fi venit înaintea lui d'Aubignac, Mairet, Chapelain, cred că puţin i-ar 
fi păsat să-și gradeze și să-şi așeze în caturi actele, să-și lege scenele, 
să-și gradeze efectele în acelaşi punct al spaţiului şi al duratei.“8 

Există la Corneille un anumit „complex“ al vinovăţiei faţă de reguli. 
Faptul că nu le-a cunoscut întotdeauna și nu le-a putut respecta de la 
început se configurează în acele Ezamene ce însoțesc piesele sale de teatru 
ca un act de culpabilitate tîrzie, accentuată de triumful definitiv al 
rigorilor clasicismului în cultura franceză. Dar în perioada sa de debut 
starea de spirit era cu totul alta, așa cum și situaţia teatrului francez 
ca instituţie, ca şi sensibilitatea publicului altfel structurat, erau cu 
totul deosebite. 


Între anii 1590—1622, cînd s-a configurat barocul timpuriu în 
Franţa exista, așadar, un nou orizont de aşteptare, format în alt climate 
Spre deosebire de situaţia din Spania sau Anglia, unde marele teatru 
era concentrat în acest timp în capitale sau în orașele mai importante 
ale ţării, în Franţa ccle mai multe spectacole erau date în tîrgurile 
de provincie, viaţa actorilor ambulanți, aşa cum o descrie Scarron în 
Romanul comic, îiind o realitate specifică a epocii. Pînă cînd nu s-a 


e cf. O. Aslan, L'art du théàtre, Paris, Editions Seghers, 1963, pp. 
161—164. 

? op. cil., pp. 168—169. 

8 Sainte-Beuve, Pagini de critică, Alese și traduse de P. Constanti- 
nescu, București, Fundația pentru literatură şi artă, 1940, pp. 51—52. 

format un public cultivat, polarizat în jurul unui mare teatru din 
capitală, trupele de actori care cutreierau Franţa, în genul lui Molitre 
cel de la început, aveau drept spectatori negustori mărunți, soldaţi, 
lachei, paji, funcționari, elevi și studenţi. Adeseori, din mulţime nu 
lipseau nici borfaşii. 

Repertoriile erau alcătuite de poctul trupei, care improviza texte 
sau plagia fragmente masive din scriitorii străini. De aceea, cînd Ale- 
xandre Hardy (1570—1632) şi Jean de Rotrou (1609—1650) au început 
să scrie texte de teatru cu un statut definitiv, faptul în sine reprezenta 
un act de progres față de improvizaţiile anterioare, oricît de modeste 
ar îi fost piesele lor. Să nu uităm că potrivit informaţiilor existente, 
Hardy ar îi scris vreo şase sute de piese de teatru, dintre care s-au 
păstrat treizeci şi patru. Distanţindu-se de teatrul liric, Hardy a scris 
piese de acţiune, în care evenimentele numeroase sînt declanșante de 
pasiuni brutale şi instincte sîngeroase. Primitiv, publicul avea nevoie 
de senzaţii tari. 

Rotrou a rămas şi el un adept al evenimentelor palpitante şi al 
acţiunilor încărcate de efecte surprinzătoare. Deghizările, măștile, 
schimbările frecvente de nume, fac parte din recuzita literară acre- 
ditată de teatrul baroc din 'acea vreme. Epoca accasta barocă a fost 
asemănată cu aceea a unui teatru shakesperian fără Shakespeare.? 

Teatrul baroc nu pune bază pe regulile aristotelice. Limbajul fami- 
liar poate îi astfel amestecat cu cel „înalt“, iar fuziunea dintre tragic 
şi comic rămîne mereu posibilă. Nota specifică a acestei epoci de tranzi- 
ţie din cultura franceză a fost conferită de melodrama pastorală şi 
tragicomedie. 

Impunerea spiritului clasic în dramaturgia franceză a fost realizată 
de poetologi cu sprijinul autorităţilor. Aşezarea teatrului oficial francez 
(1629) în Hôtel de Bourgogne și statuarea profesiei actoriceşti prin 
hotăriîre regală (1641) reprezintă primele premise care vor orienta 
dramaturgia într-o direcţie nouă ce se va clarifica pe parcursul mai 
multor decenii. În îelul acesta se formează un nou public cu un gust 
mai ales, iar autorităţile îranceze centrale au posibilitatea exercitării 
unui control mai direct asupra culturii. Rolul Academiei franceze, ca 
şi intervenţiile directe ale lui Richelieu, susținute de poetologii cu edu- 
caţie clasică, sînt bine cunoscute. Explicaţia pe care Antoine Adam 
o dă noii orientări a teatrului este întru totul confirmată de documen- 
tele vremii. „Am putea îi tentaţi să credem că tragedia clasică s-a 
născut dintr-o nevoie profundă a societăţii franceze, dintr-o aspirație 
generală spre ordine, spre rațiune, spre grandoare. Dar dacă observăm 


° vezi KI. Heitmann, Das französische Theater des 16. und 17. Jahr- 
hunderis, Wiesbaden, Athenaion, 1977, pp. 8—12. 

faptele mai îndeaproape, constatăm că ea a fost impusă autorilor şi 
publicului de către teoreticieni, pe care astăzi îi numim critici literari.““10 


Într-adevăr, scriitorii au trebuit să facă un uriaş efort de adaptare 
pentru a-și integra operele în canoanele impuse de poetologii credin- 
cioși textelor din Antichitate, ale căror principii au fost adeseori exa- 
gerate de comentatorii lor din Renaştere. 


Opera lui Pierre Corneille constituie doar o suită din secvențele ce 
marchează acel dificil proces de adaptare la unele principii impuse din 
exterior. Efortul dramaturgului francez cra sporit şi de faptul că for- 
mația sa intelectuală provenea din alte surse şi era destul de sumară. 


Referindu-se la educaţia literară a lui Corneille, Emile Faguet 
mărturisea că aceasta i se părea extrem de modestă. Cunoscutul critic 
nu ezita să afirme că dramaturgul francez nu cunoștea aproape deloc 
limba greacă, fapt neobișnuit pentru acea vreme, atunci cînd se discuta 
sfera de informaţie a unui mare scriitor. Emile Faguet este de pă- 
rere eă Pierre Corneille nu i-a citit pe tragicii greci nici măcar în tra- 
duceri. Oedip este o operă care îi devenise familiară în versiunea dată 
de Seneca. Interesul său s-a îndreptat într-o anumită măsură spre 
teatrul spaniol, cunoscut, probabil, prin intermediul unor tălmăciri 
în limba franceză. Dramaturgul francez îşi ia cu precădere subiectele 
pieselor sale din scrierile unor istorici mai mult sau mai puţin cunoscuţi. 


Nevoia acomodării cu regulile clasice l-a determinat să studieze 
Poelica lui Aristotel şi, probabil, scrierile lui Scaliger și Castelvetro. 
Emile Faguet explică această atitudine ca o reacţie faţă de bibliofagia 
ce a caracterizat literatura franceză în perioada Pleiadei.i! 


Dar atit Emile Faguet, ca și alţi critici, recunosc faptul că ceea ce 
orgoliosul Corneille nu realiza prin informaţie, suplinea prin inteligenţă, 
subtilitate și capacitatea rapidă de asimilare. 


Nu știm exact în ce măsură Corneille i-a citit pe unii dintre contem- 
poranii săi. Dar este evident că această puternică personalitate a cul- 
turii franceze se conducea după propriile intuiţii privitoare la orien- 
tarea operei sale. Măsura reacțiilor sale față de evoluţia gustului public 
venea din interiorul său, nu din lecturi sau simple năzuinţe de acomo- 
dare cu moda literară. Emile Faguet relevă de asemenea ca un fenomen 
caracteristic pentru personalitatea acestui scriitor faptul că n-a reţinut 
observaţiile casei de Rambouillet despre Polyeuct, nici opiniile abatelui 
d'Aubignac și Chapelain de-a schimba epilogul din Horaţiu. 


10 A. Adam, Le thtdire classique, Paris, Presses Universitaires de 
France, 1970, p. 39. 


uÉ, Faguet, En lisant Corneille, Paris, Librairie Hachette, 1914, 
pp. 47—48. 

Considerat de Racine ca malevola vetus poeta, Corneille are el în- 
suşi un vădit dispreţ pentru unii dintre contemporanii săi.!? 

Omul care se pare că a avut o influenţă deosebită asupra lui Pierre 
Corneille, ca şi asupra modului de structurare a unora dintre operele 
sale, a fost fratele său Thomas. Afirmaţii de acest gen au fost făcute și 
în vremurile mai îndepărtate și au fost reluate şi în ultimele decenii. 
Nu este vorba doar de geniul practic al lui Thomas, care l-a îndrumat 
pe fratele mai mare în relațiile cu diferite trupe de teatru, împrejurări 
în care se arată extrem de avid după ciştiguri cît mai mari. Louis Her- 
land pune în discuţie valoarea unor piese ale lui Pierre Corneille şi 
rolul pe care l-ar fi deţinut fratele mai tinăr în orientarea acestora 
într-o anumită direcţie. Pentru Louis Herland rămîne foarte ciudat 
faptul că Pierre Corneille evoluează în ultimele sale piese spre roma- 
nesc, melodramă şi galanteria rece tocmai atunci cînd fratele mai mic 
a început să scrie. El nu exclude unele intervenţii directe ale lui Thomas 
în ultimele piese ale lui Pierre Corneille.!3 

Într-adevăr, dacă primele opere ale lui Corneille sînt scrise sub im- 
presia generală a romanescului baroc, ultimele piese evoluează spre un 
alt gen de romanesc: sentimental, brutal, crud, care nu este identic 
cu cel de început. 

Între unele comedii ca Melita (1625), Clitandre (1631), Iluzia comică 
(1636) sau „tragedia neagră“ Medeea (1635) şi unele „tragedii roma- 
neşti negre“ dia partea ultimă a carierei lui Pierre Corneille ca Rodo- 
guna (1644), Nicomede (1650), Agésilas (1666), Attila (1667) există 
sensibile diferențe de realizare artistică, dar valoarea fiecărei opere 
trebuie judecată în mod individual. 

Corneille a scris treizeci și două de piese de teatru, care însumează 
peste 40 000 de versuri. În Ezamenul ce însoțea Nicomide, autorul se 
întreba ce roai poate aduce nou un scriitor, atunci cînd a publicat o 
asemenea cantitate de versuri? Fără îndoială că în ultimii ani de acti- 
vitate resursele sale artistice s-au epuizat, iar eforturile de înnoire erau 
căutate în zone sterile. 

În Eseu despre poezia dramatică (1668), John Dryden nu-l judecă 
foarte sever doar pe Corneille pentru unele comedii ale sale, ci teatrul 
clasic francez în general și în mod deosebit operele comice. Scriitorul 
şi criticul englez nu este de părere că simpla respectare a regulilor con- 
feră teatrului francez o superioritate incontestabilă în raport cu cel 
englez. Imitarea exagerată a unor piese şi romane spaniole nu a putut 
conferi teatrului francez o originalitate convingătoare. În același timp, 


12 op. cit., pp. 45—46. 
33 L. Herland, Corneille par lui-même, Paris, Seuil, 1966, p. 49. 

discursurile lungi rostite de personaje pe scenă le conferă acestora 
un caracter nefiresc. 

Observaţii de acest gen vor îi făcute și în secolul următor de Les- 
sing, Corneille răminind ţinta lor principală. 

Cu toate acestea, teatrul cornelian nu a putut fi demolat de nimeni. 
El a intrat în conuri de penumbră, apoi a fost scos din nou la lumină. 
Critica actuală se apropie din nou de el cu o atenţie deosebită. Lipsa 
de îndrăzneală în abordarea teatrului cornelian este semnalată de Serge 
Doubrovsky ca un fapt nociv. „Înainte de Cid, puţine lucruri; după 
Mincinosul nimic. Mutilat pe trei sferturi, lipsit de explorările îndrăz- 
neţe, pe care le lansează în toate direcţiile, teatrul lui Corneille a fost 
desfigurat.“14 

La întrebarea în ce măsură teatrul lui Corneille şi-a mai păstrat 
actualitatea, criticii contemporani au răspuns cu argumente diferite. 
Cele mai multe dintre acestea rezultă din sistemele lor de lectură, capa- 
bile să scoată în evidenţă aspecte noi, semnificative, ale unor opere în 
mare măsură uitate. 

Jean Starobinski, de pildă, caută în teatrul cornelian o adevărată 
mitologie a prezenței-eficace. Relaţia de simpatie sau adversitate se 
produce intre personajele scriitorului francez într-un mod aproape 
instantaneu. Simpla apariţie a unui personaj într-un anumit context 
este suficientă pentru a declanșa o puternică stare sufletească. 

Teatrul cornelian se configurează astfel ca un teatru al privirii, 
iar privirea este în general orbită de o apariţie strălucitoare. Fiinţa se 
exprimă astfel prin apariţie, iar aceasta emană de la distanţă un îluid 
seducător asupra celui care privește.I5 

Georges Poulct şi-a centrat atenţia asupra unui alt mecanism psiho- 
logic destinat să genereze cele mai variate raporturi între personajele 
dramaturgului francez. Acesta se configurează prin voință. „Ceea ce 
distinge eroul cornelian este identificarea instantanee dintre a fi şi a 
voi."'16 

Georges Poulet nu eludează nici posibilitatea introducerii „unei 
distanţe între ființă şi voință, fapt care se soldează cu îndepărtarea de 
realitate şi înlocuirea ființei prin aparență şi a voinței prin dorință. 
Aceasta este însăși ipostaza mincinosului care fabulează, prezentă şi 
ea în teatrul lu: Corneille. 

Georges Poulet proiectează asupra dramaturgiei corneliene o vi- 
ziune carteziană de tip clasic, susţinută însă în mod evident de o reţea 


11 5. Doubrovsky, Corneille et la dialectique du héros, Paris, Galli- 
mard, 1963, p. 26. | 
15 J. Starobinski, L'Oeil vivant, Paris, Gallimard, 1961, pp. 32—33. 
16 G. Poulet, Etudes sur le temps humain, 1, Paris, Union Generale 
d'editions, 1972, p. 135. 

de teme şi modulaţii verbale. Dar perspectivele se schimbă mereu, în 
funcţie de modul de întîlnire dintre critic și operă. Spre deosebire de 
Georges Poulet, Jean Rousset explorează relaţia dintre aparenţă și 
realitate dintr-o perspectivă barocă. Criticul genevez porneşte de la 
o comedie (Iluzia comică) ale cărei tipare le caută în alte opere. „Struc- 
turi baroce, suflet baroc; toate comediile lui Corneille se învîrtesc în 
jurul unei teme centrale: nestatornicia, schimbarea. Suflete șovăi- 
toare, spirite fluide, care oferă spectacolul unui du-te-vino nesfirşit; 
statornici sau nestatornici, toţi se schimbă sau visează că se schimbă 
sau se prefac că se schimbă.“!? 

Regăsirea lor în Melita și Piața regală este stimulatoare pentru 
alte căutări care depăşesc sfera comediei. Și parcă spre surprinderea 
sa, Jean Rousset regăseşte schema strategiei personajelor din Piaţa 
regală şi în unele tragedii şi comedii eroice ca Sertorius, Pertharite, 
Titus și Berenice, Sophonisbe, Polyeuci etc. 

Ridiculizată uneori de adepţii fanatici ai clasicismului francez, 
tentativa lui Jean Rousset de extindere a spiritului baroc dincolo de 
comediile lui Corneille nu este lipsită de justificare. Opera dramatur- 
gului francez este departe de-a fi o expresie a spiritului clasic pur. 
De fapt acesta nu poate îi izolat și înţeles ca atare decît pe plan doctri- 
nar. Operele clasice nu au avut niciodată puritatea doctrinei, aşa cum 
n-au avut-o nici cele romantice sau realiste. 

Cercetarea acestora se poate face fie prin coboriîrea în epocă, fie 
prin actualizarea lor mediată de grila de lectură. Conjugarea ambelor 
posibilităţi ni se pare că ne oferă soluţia cea mai avantajoasă. Integra- 
rea operei corneliene în timpul în care a fost scrisă permite degajarea 
unor concluzii de natură diferită, rezultate din proiectarea diagramei 
teatrului acestui complex dramaturg în istorie. 


Antoine Adam ne atrage atenţia asupra faptului că faimoasa pole- 
mică despre regulile celor trei unităţi a început în 1627 şi s-a încheiat 
în spaţiul cultural francez în jurul anului 1640. Cercetarea cronologiei 
operei corneliene ne permite să observăm că Melita a fost jucată la 
teatrul Marais în 1629, Clitandre în 1631, Galeria palatului în 1632 şi 
Văduva în 1632, cînd operele lui Rotrou erau reprezentate pe scena 
aceluiași teatru. 


În 1635 este jucată Medeea, prima tragedie neagră realizată de 
Corneille. În 1636 apare comedia barocă Iluzia comică, iar spre sfîrșitul 
anului a intrat în circuitul public Cidul. Polyeuct (1643) este o tragedie 
sineronică în mod paradoxal cu o comedie barocă (Mincinosul), dar 
după succesul redus, dacă nu discutabil, este evident că tragediile 


17 J. Rousset, Literatura barocului în Franța, București, Editura 
Univers, 1976, p. 210. 

romaneşti sumbre Agesilas (1666) şi Attila (1667) sînt complet diferite 
de Andromaca lui Racine, jucată în același an. Corneille persistă totuși 
cu Surena (1674) şi Sertorius (1676), ultima operă menţionată fiind re- 
prezentată la Versailles. 

Centrate cu precădere asupra tragediei, polemicile despre reguli 
în teatru, purtate de docţii poctologi, au loc în timp ce Corneille publică 
primele sale comedii baroce. În spațiul acestor dezbateri, Pratique 
du théâtre (1657) de abatele d'Aubignac apasă puternic pe restrîngerea 
acţiunii la douăzeci și patru de ore, ca şi pe evitarea intrigilor mărunte 
derivate şi respectarea unităţii de loc. Ofensiva aceasta a poetologilor, 
nereclamată de gustul public, era îndrumată cu precădere asupra mari- 
lor libertăţi din teatrul baroc. 


Ecoul acestor polemici s-a produs asupra lui Corneille cu o anumită 
întirziere. Efortul lui de-a merge în pas cu timpul este remarcabil. 
El rezultă atît din Ezamenele şi Argumentele ce însoțesc unele opere din 
prima parte a carierei sale, ca şi din unele modificări tardive aduse 
unor comedii cunoscute.18 


Există însă, în același timp, la Corneille o tenacitate orgolioasă, 
evidentă în modul de conservare a unor procedee romaneşti pe tot 
parcursul itinerarului său de creaţie, ca şi în năzuinţa de a-şi dubla 
stilul din comedie cu altul total diferit prezent în tragedie. Dealtiel, 
unele categorii cu care operează scriitorul francez în procesul de depar- 
tajare a unor opere personale ni se par destul de arbitrare. Melita este 
comedie, Clitandre tragedie, Don Sancho d' Aragon, comedie eroică, 
Titus şi Berenice comedie eroică, Psyche tragicomedie etc. 


O primă constatare este de ordinul evidenţei: Corneille nu pleacă 
de la principiile aristotelice sau horaţiene în stabilirea acestor categorii. 
El acceptă genurile amestecate şi nu s-a dezis niciodată în mod total 
de acest punct de vedere. Distincția între tragedia cu personaje de sor- 
ginte nobiliară şi comedia cu oameni simpli rămîne destul de labilă. 


Dar nu se poate spune că Pierre Corneille nu ar îi fost preocupat de 
regulile ce stau la baza tragediei. Principiile sale vizează cu precădere 
subiectul tragic şi acțiunea tragică, dominante în capodoperele sale 
tragice, personajele regale sau de origine nobiliară nelipsind însă nici din 
unele comedii. Procedeul acesta este în mare măsură explicabil. John 
Dryden observase că francezii nu aveau odinioară simţul umorului şi 
nu putuse descoperi în teatrul lor decît foarte puţine comedii. Credem 
că observaţia aceasta rămîne valabilă și pentru Corneille. Imixtiunea 
tragicului în comediile sale, chiar şi atunci cînd nu sînt eroice, este atit 


18 vezi explicaţiile aduse de E. Henriot, Le XVIl-e siècle, Paris, 
Editions Albin Michel, 1958, pp. 153—155 și R. Lebăgue, Etudes sur 
le théâtre français, II, Paris, Éditions A.-G. Nizet, 1978, pp. 8—9. 

de mare încit genul comic cultivat de dramaturgul francez este mereu 
impur. 

Dar nimeni nu poate contesta faptul că genul major adoptat de 
scriitorii francezi rămîne tragedia. O fericită excepţie de la această 
regulă ne-o oferă doar Moliere, al cărui geniu comic n-a tost pus de 
nimeni la îndoială. 


Dezbaterile cele mai frecvente au fost stimulate de arta tragică 
ale cărei legi poetologii se străduiau să le precizeze în mod imperios. 


În cartea sa Despre Racine (1963), Roland Barthes a arătat că 
spaţiul poetic racinian, care rămîne în mare măsură valabil şi pentru 
ceilalți dramaturgi, se înscrie în antichitatea greco-romană, ebraică 
și bizantină. Toate aceste spaţii formează, după opinia criticului fran- 
cez, un singur „complex“ de apă, nisip şi foc. Observaţia aceasta rä- 
mîne semnificativă în mare măsură și pentru opera lui Corneille. 

Dacă Argumentele care prefaţează piesele corneliene sint un pretext 
de rezumare a acestora, Examenele reprezintă o tentativă de-a justifica 
structura şi de-a pune în lumină, de fiecare dată, noutatea lor specifică, 
sau distanța pe care a luat-o autorul față de unele dintre acestea. 


Pentru a-și putea realiza tragediile în cadrul unor „machete inte- 
lectuale“ pe care autorul și le-a impus sau le-a adoptat în funcție de 
gustul publicului, dar şi de discuţiile din vremea sa, Corneille era pre- 
ocupat de căutarea unor subiecte mari. Scopul acestora era de-a pune 
în mișcare pasiuni puternice, capabile să abată însăşi impetuozitatea 
legilor datoriei, ca şi impulsurile determinate de „tandreţea sîngelui“. 
Subiectele mari puteau să depăşească, după părerea dramaturgului 
francez, limitele verosimilului, principiu sacrosanct al poetologilor cu 
formaţie clasică. 


Pentru a îi totuşi credibile, asemenea subiecte mari, dar adescori 
neverosimile, trebuiau căutate cu precădere în istorie și legendă. Exa- 
minarea unor mituri antice, frecvent aduse pe scenele teatrului din 
toate vremurile, arată în ce măsură acestea depăşesc regulile verosi- 
milităţii. Abil, Corneille se opreşte asupra unor mituri dintre cele mai 
şocante. De aceea, el arată că nu este verosimil ca Medeea să-şi ucidă 
copiii, Clytemnestra să-şi omoare soţul, nici ca Oreste să-şi ucidă mama 
cu pumnalul. Nu este firesc ca Andromeda să săvirșească atitea fapte 
reprobabile, dar antichitatea a păstrat această ficţiune, aşa cum istoria 
veche în general a conservat asemenea mituri, care sint demne de cre- 
zare. 


Comportarea lui Corneille faţă de marile subiecte istorice și mito- 
logice pune în lumină o singură restricție, şi anume, aceea de-a nu 
inventa nimic pe marginea acestor exemple. Este evident că aşa cum 
Corneille priveşte istoria, aceasta are un profund caracter mitologic. 

Se spune adeseori, mai ales în epoca noastră, că teatrul cornelian 
este rece, lipsit de pasiuni puternice. Cred că din înseşi mărturisirile 
scriitorului nu rezultă absenţa pasiunilor în dramaturgia sa, ci un alt 
mod de-a le concepe decît Racine, prin însăși raportarea lor la rațiune 
(de stat?) sau la datorie. 

Dată fiind profunzimea şi complexitatea subiectului tragic, acesta 
se cuvine să fie conceput ca un amplu tablou istoric. Dinamica tablou- 
lui nu poate fi insă realizată decit prin prezenţa unor mari pasiuni 
provocate de interese de stat, ale căror derivate ar putea fi ambiția 
sau răzbunarea. Corneille consideră că iubirea nu poate constitui sursa 
unei mari tragedii. Ea furnizează însă un excelent subiect de comedie; 
în teatrul tragic erosul poate deţine doar un rol de rangul doi. 

În teatrul cornelian dominantă rămîne aventura exemplificatoare 
de factură eroică. Dar Racine lasă uneori impresia centrării operei pe 
o aventură intimă, aptă să se convertească în tragedia unui întreg 
popor. 

Fără îndoială că timpul în care a trăit Corneille l-a sensibilizat 
într-o anumită măsură față de toate discuţiile care pledau pentru re- 
ducerea evenimentelor intrigii în scopul realizării unei mai mari co- 
erenţe. Dar contemporanul lui Hardy şi Rotrou era sensibil la faptul 
că intriga tragică rămîne de-a dreptul palpitantă dacă se susţine prin 
evenimente excepţionale, destinate să provoace admiraţia. 

Există în teatrul cornelian o anumită linearitate a evenimentelor. 
Aceasta nu rezultă doar din așezarea lor pe un plan relativ egal, cît 
din felul ingenios în care derivă unul din altul. De aceea, epilogul apare 
ca un corolar al acţiunii tragice, dar şi ca o urmare firească a logicii 
afective a personajelor. 

Este adevărat că în teatrul lui Corneille evenimentele sînt mai 
puternice, în cele mai multe cazuri, decit personajele. De aceea, eveni- 
mentele conferă caracterul specific al intrigii. Primul eveniment decisiv 
declanșează conflictul, iar ultimul eveniment important generează 
deznodămintul final. Așa se întimplă nu numai în Cidul sau în Horaţiu, 
ci şi într-o comedie cu accente eroice ca Iluzia comică sau în unele 
tragedii negre ca Rodoguna şi Attila. 


În teatrul cornelian, evenimentele excepţionale impulsionează 
personajele centrale spre un comportament ieşit din comun, rezultat 
din angajarea lor într-o aventură (eroică) exempliticatoare. Faptul 
acesta le învăluie adeseori într-o anumită aură de simpatie care emană 
în timpul lecturii sau al spectacolului în mod spontan. Dar starea de 
afecţiune a receptorului teatrului cornelian, stîrnită de personajele de 
primă importanţă din cîmpul strategic conflictual nu poate îi generali- 
zată. Medeea, Rodoguna, Cleopatra, Attila, ca şi alte personaje în 
ipostaza de protagoniști, antagoniști și mediatori nu incită la aceeaşi 

atitudine de simpatie, nici atunci cînd unele dintre acestea sc găsesc 
în starea de victime, dar au o funcţie negativă. 

Arareori, dilatarea excesivă a unor pasiuni, provocată de ură sau 
răzbunare, răstoarnă evenimentele care în cimpul conflictual cornelian 
sînt, cum am mai arătat, îndeobște mai puternice decît personajele. 
Nici Medeea, nici Rodoguna nu mai sînt copleșite de evenimente din 
cauza tensiunii pasionale, așa cum Rodrigue şi Horaţiu nu sint domi- 
nate de acestea din cauza datoriei care primează asupra stărilor afec- 
tive. 

În teatrul cornelian există o anumită logică a relatării evenimentelor, 
a motivaţiei lor, ca şi a deznodămintului final. Aristotel scosese în 
evidenţă doar anumite trepte ale derulării întîmplărilor, raţionalizate 
de scriitor în expoziţie, intrigă şi catastrofă. Dar cum cei mai mulţi 
dramaturgi din veacul al XVII-lea nu mai rămîn la tipul de piesă în 
trei acte, preferînd formula recomandată de Horaţiu, a spectacolului 
în cinci acte, desfășurarea evenimentelor, bazate pe expoziţie, ten- 
siunea maximă a intrigii și deznodămiînt, capătă o structură pirami- 
dală, susținută de unele acte cu o tensiune relativ egală. În vîrful pira- 
midei teatrului cornelian se găsește aproape întotdeauna actul III. 
La baza piramidei, cînd tensiunea operei este minimă, se situează 
actele I și V, iar pe linia mediană a acesteia, actul II are o valoare ten- 
sională relativ egală cu actul IV. 


Considerăm că structura aceasta, care nu era specifică doar tra- 
gediei clasice, este dominantă în dramaturgia franceză încă înainte 
de 1660, dar capătă o pregnanţă deosebită mai ales în cea de a doua 
parte a secolului al XVII-lea. 

Privit din mai multe unghiuri de vedere, teatrul cornelian are o 
dinamică de domeniul evidenţei. El evoluează între romanescul pur, 
traversează faza cea mai fertilă a romanescului eroic, pentru a ancora, 
în partea finală a carierei scriitorului, într-un gen bizar de romanesc 
erotic de factură evenimenţială. 

În toate aceste etape, trecerea personajelor lui Corneille de la inten- 
ţia manifestată verbal la gesturi şi acte nu este declanșată numai de 
lupta dintre datorie şi sentiment, ci şi de opoziţia dintre pasiunile legi- 
time şi pasiunile nelegitime, iar în unele cazuri de o acută conștiință 
a frustrării. 

Comportamentul personajelor corneliene se integrează într-o istorie 
specifică a mentalităților, determinată de mediul aristocratic din acea 
vreme. Paul Bénichou scoate în evidenţă psihologia gentilomilor din 
veacul al XVII-lea, deschisă spre receptarea unor aspecte ale moralei 
cavalereşti, bazată pe eroism, bravadă, generozitate, devotament şi 
iubire ideală. Acelaşi cercetător ne atrage atenţia asupra faptului că 
prestigiul spiritului cavaleresc eroic s-a fortificat în mod sensibil prin 

reluarea contactului cu eroii antici, mediat de opera lui Plutarh și 
Seneca, în vreme ce idealul sentimental, apropiat de cel romantic, 
a căpătat un spor de autoritate prin redescoperirea operei lui Platon. 

Raportate in mod direct la Corneille aceste consideraţii ar putea 
produce unele confuzii declanșate în primul rînd de mărturisirile auto- 
rului. Scriitorul francez comentează în aceeași manieră eroismul lui 
Horaţiu, Medeea, Cinna, Rodoguna şi Polyeuct, ca şi profunda lor 
demnitate umană. Există la Corneille o evidentă tentativă de egalizare 
a spiritului de „grandoare“ cu cel generat de o „crimă“ motivată de 
raţiuni de stat sau din cauza unor „pasiuni legitime“, ba chiar „nele- 
gitime“, declanșate de eroismul autentic sau dragostea pură. 

Fenomenul acesta este explicabil în secolul al XVII-lea. El este 
ecoul unei mentalități cavalereşti feudale evident în comportamentul 
nobilimii din vremea lui Corneille. Paul Bénichou explică această 
mentalitate stranie. „Societatea nobilă nu a acceptat niciodată cenzura 
pasiunilor ca o condiţie a valorii umane. Cu mare greutate a putut 
să conceapă ceea ce noi numim lege morală, acest imperativ abstract 
care ni s-a impus dinafară.“1? 

Din mai multe unghiuri de vedere idealul curteanului din secolu 
al XVII-lea s-a degradat în comparaţie cu cel propagat de unii mora- 
liști din epoca Renaşterii. Modul de echivalare între l'honnâte homme 
și erou devine din ce în ce mai arbitrar deoarece lealitatea eroului faţă 
de unele idealuri civice sau intime poate veni într-o contradicţie fla- 
grantă cu legile morale general umane. Mentalitatea feudală persistentă 
în rîndurile nobilimii din secolul al XVII-lea făcea ca acest antago- 
nism să nu pară foarte evident. De aceea, consideraţiile unor istorici 
ai doctrinelor morale evoluau în altă direcţie. J.-C. Tournand face 
următoarea distincție: „Aristocrat sau burghez, «lhonnâte homme: 
se deosebeşte încă de erou prin faptul că însăși calitatea sa nu ţine de 
o acţiune izolată a cărei strălucire să-l protejeze pentru totdeauna de 
mediocritate; ea afirmindu-se, dimpotrivă, pe parcursul unei vieţi 
care se scurge printre ceilalţi fără zgomot.“2 

Observaţia cercetătorului francez este corectă. Totuşi nici pe plan 
literar, poetologii nu doreau ca diferenţa între cele două modele umane 
să fie atît de mare. După cum se ştie, Boileau a pledat în Arta poetică 
pentru aducerea în literatură a unui erou care să poată purta atributul 
de honnête homme. Aşa cum am precizat mai înainte, ginditorii umaniști 
ai Renașterii au optat pentru modelul unui curtean cultivat, onest, 
străin de vicleșuguri, ca şi de acea gravă patimă a eroismului confun- 


19 P, Bénichou, Morales du grand siècle, Paris, Gallimard, Idées, 
1976, p. 21. 

20 J.-C. Tournand, Introduction à la vie littéraire du XVII-e siècle, 
Paris, Bordas, 1970, p. 141. 

dabilă cu brigandajul, menită să ducă la spolierea şi înrobirea altor 
popoare. , 

În celebra sa carte, Curteanul (1528), Baldessar Castiglione, făcea 
apologia unui model uman renascentist care n-a avut un larg ecou 
în Franţa secolului al XVII-lea. Doar preeminenţa cumpătării în lupta 
dintre rațiune și pasiuni se mai înscria în cronica de mentalități a 
aristocrației din epoca „regelui soare“. În ipostaza în care l-a întăţișat 
Baldessar Castiglione pe curtean, acesta se impune să fie un erou onest: 
„socotesc că cel mai de seamă şi adevărat meșteșug al curteanului va 
trebui să fie minuirea armelor; meşteşug ce mai presus de toate ţine 
ca el să-l stăpînească pe de-a întregul și să fie socotit printre ceilalţi 
drept îndrăzneţ, viteaz și credincios celui pe care îl slujește. [...] şi după 
cum cinstea la femei, o dată întinată, nicicind nu va mai fi ce-a fost, 
tot așa și faima unui curtean ce poartă arme, dacă o dată numai ajunge 
a îi pătată, fie din mişelie, fie din altă vină, rămîne pentru totdeauna 
în ochii lumii defăimată și acoperită de ruşine“.21 

Deplasind discuţia pe planul comportamentului moral obișnuit, 
Baldessar Castiglione i-a condamnat pe neînirinaţi și necumpătaţi, 
mai exact pe toţi aceia ce se lasă tîrîți de pofte și patimi mărunte pe 
calea răului, deși raţiunea le arată că acest drum este eronat. Neînirina- 
ţii judecaţi cu o explicabilă asprime de învățatul italian nu sînt niște 
ignoranţi, ci niște ființe necumpătate ce nu se supun legilor raţiunii 
deși le cunosc.22 

Nu s-ar putea spune că enunţurile teoretice ale moralei cavale- 
rești din secolul al XVII-lea ar îi fost formulate într-un mod cu totul 
diferit. Literatura le-a conferit însă adeseori un alt sens, iar Corneille 
s-a situat printre primii autori mari de tragedie din Franţa care i-au 
imprimat eroului un alt gen de măreție, opusă legilor morale obișnuite 
şi firești. Paul Bénichou observa că atmosfera generală a tragediei 
corneliene este entuziasmul, vanitatea, gloria, generozitatea romanescă 
aristocratică, sublimul cornelian nefiind adeseori nimic altceva decît 
o apoteoză a voinţei, convertită într-un orgoliu nemăsurat.23 


Dar înainte de-a realiza o imensă suită de tragedii ale eroilor a căror 
strălucire în fața personajelor feminine rezultă din rang şi fapte de 
arme, Corneille a intrat în viaţa literară franceză printr-un notabil 
număr de comedii ale erorilor, confuziilor, schimbărilor şi neînțelegeri- 
lor tragi-comice, provenite din explorarea funcţiei erosului asupra 
comportamentului uman. Nu se poate spune că în aceste opere orgoliul 


21 B. Castiglione, Curteanul, București, Editura pentru literatură 
universală, 1967, p. 49. 

2? op. cit., pp. 292—293. 

23 P. Bénichou, Morales du grand siècle, pp. 17—19. 

şi sentimentul de frustrare nu ar mai deţine nici un rol în explicarea 
unor fapte. Dar mecanismul psihic este acţionat cu precădere de alte 
stări de conștiință, fiindcă și personajele sînt situate în alte ipostaze, 
adeseori sensibil diferite de cele din tragedie. 

Dealtiel, Corneille însuşi se găsea în dificultate, atunci cind după 
cîteva decenii de la apariţia lor, încerca să-și explice comediile. Ele erau 
privite de autor ca niște aventuri literare de tinereţe, greu de clasat, 
de unde şi considerarea unora dintre acestea ca bizare, dar şi atitudinea 
de discretă bunăvoință, care l-a determinat, în faza de maximă glorie, 
să nu le respingă niciodată în mod tranşant. 

Criticii şi istoricii literari din a doua jumătate a secolului al XIX-lea 
le-au ignorat cu o vădită jenă, ca şi cînd n-ar fi fost vo rba despre operele 
aceluiaşi scriitor. În cartea sa, En lisant Corneille (1914), Emile Faguet 
nu le acordă nici o atenţie. Jules Lemaitre le-a descoperit un anumit 
farmec, iar G. Lanson şi J. Schlumberger le-au remarcat pentru subti- 
litatea observaţiei şi apropierea de natură, deşi înţelegerea „realismului“ 
din comediile corneliene în sensul celui practicat de Scarron şi Fure- 
tière sau de autorii de proză picarescă ni se pare o mare eroare. Cor- 
neille însuși şi-a supus toate aceste opere, în faza sa clasică, unui proces 
complex de remaniere, care vizează rescrierea unor versuri, tăierea 
masivă a altora, refacerea stilului din unele episoade ete. Comediile 
vepublicate după 1660 conţin modificări atît de numeroase încît spon- 
taneitatea și prospeţimea textelor iniţiale a fost în mare măsură dimi- 
nuată. 

Atrăgînd atenţia asupra acestor opere uitate, deformate de autorul 
tor, multă vreme judecate în mod eronat, Serge Doubrovsky demonstra 
că ele trebuie privite din alt unghi de vedere pentru a putea fi valorizate 
într-o manieră adecvată. Comediile corneliene, precizează criticul amin- 
tit, nu sînt documente de epocă. În ele nu poate fi regăsită activitatea 
umană a aristocrației, ci temele directoare ale „existenţei aristocratice“, 
„atmosfera artificială şi ireală“ de „viaţă grandioasă“, „imaginată de 
un om din provincie, pornind de la un eveniment personal, de la care 
geniul lui Corneille merge direct la problemele esenţiale pe care le pune 
condiţia umană elitei din timpul său“.24 

Sintem înclinați să vedem în această caracterizare o sensibilă supra- 
clasare ideatică, prea puţin evidentă în textele comice ale scriitorului 
francez, dar este limpede că în comediile sale Corneille realiza o anumită 
cronică de moravuri şi mentalități a aristocrației din veacul al XVII-lea. 
Faptul că Pierre Corneille nu scrie încă pe „teme date“, luate din istorie 
sau alte tipuri de opere, nu ne îngăduie să exagerăm originalitatea co - 
mediilor. Confirmat şi de unele informaţii documentare mai vechi, 


24 S. Doubrovsky, Corneille et la dialectique du héros, p. 37. 

Raymond Lebtgue a demonstrat în modul cel mai convingător că 
Pierre Corneille şi-a asamblat comediile ca un adevărat „bricolcur“. 
El n-a ezitat să împrumute doar teme și personaje de la antecesori, pro- 
cedeu dealtfel curent în epocă, ci a preluat scene întregi, fragmente 
masive din dramaturgia mai veche sau contemporană cu cl, pe care 
le-a transformat în spiritul unei idei directoare a textului integral.25 
Acelaşi procedeu i s-a aplicat și lui Corneille de alți contemporani ai 
săi care, la puţină vreme după jucarea unor piese ale sale, îi preluau 
subiectele. Dealtfel, în epocă exista o autentică şi îndelungată compe- 
tiție literară, exercitată de autori diferiţi pe aceleaşi teme. Totuși 
libertatea autorului era mai mare decît în tragediile grefate pe mituri 
antice, iar curiozitatea publicului mai vie deoarece subiectele nu erau 
în întregime cunoscute cu anticipație din mitologie, istorie sau alte 
opere. 

S-a remarcat de asemenea adeseori faptul că în comediile corne- 
liene nu există o structură unitară iar registrele de limbaj sînt ameste- 
cate. Observaţia este întemeiată şi ea pleacă de la unele convingeri 
ale scriitorului mărturisite în mod direct. În Discurs despre poemul 
dramatic se poate constata că deosebirile pe care le face scriitorul între 
comedie şi Lragedie, sugerate de poetica aristotelică, sînt minime. 
Diferenţa între aceste două „specii“ ale poemului ar consta în demnita- 
tea personajelor și a acţiunilor imitate, nu în maniera de imitare sau în 
lucrurile imitate. Așadar, nu numai subiectul, ci și stilul pot să fie 
aceleași, atît în comedie cît și în tragedie. 


Dacă pe plan teoretic Corneille putea să susţină un asemenea punct 
de vedere, în mod practic deosebirile dintre comediile, tragicomediile 
și tragediile sale sînt mult mai mari. La prima vedere, scriitorul se 
limitează la deosebirea eroi în tragedie şi honndtes gens în comedie. 
Eroul cornelian se distinge întotdeauna de individul serial prin faptele 
sale excepţionale. El poate îi un războinic glorios, un martir al unei 
idei, o mare victimă ce apără interesele unei ţări oprimate, o femeie 
îndrăgostită şi îrustrată, adînc traumatizată de un soţ sau de un iubit 
sedus de alte sentimente ori interese. Se ştie doar că Pierre Corneille 
nu ezita să-i reabiliteze pe eroii ce comit crime din rațiuni superioare, 
dacă acestea sînt justificate de fapte glorioase sau de interese de stat. 
În concepţia sa, măreţia nu este cu orice preţ incompatibilă cu crima. 

În schimb, așa cum am arătat mai înainte, conceptul de „honnêtes 
gens“ rămîne ambiguu atit în tragedie, dar mai ales în comedie. Este 
cunoscut doar faptul că în teatrul comic realizat de Corneille, nobilii 
sînt un fel de luptători în vacanţă, încurcaţi în afaceri amoroase facile 


25 R. Lebâgue, Études sur le théâtre français, II, Paris, Editions 
A.-G. Nizet, 1978, pp. 7—24. 

și dubioase, iar luptătorii de genul lui Matamor din Iluzia comică sînt 
de fapt nişte lași. Personajul comic, masculin sau feminin, din teatrul 
cornelian se apropie de comportamentul picarului. Familia este aban- 
donată cu uşurinţă din motive sentimentale sau bănești. Comediile 
lui Corneille au doar în aparență caracterul unui teatru al încercării, 
asemănător cu acela al unui roman al încercării, cum este Astreea de 
Honoré d'Urfé. De fapt, personajele comice concepute de Corneille 
sînt așa cum le-a caracterizat Jean Rousset, ființe inconstante, situate 
pe cele mai diverse planuri sub zodia schimbării. Deghizate în diferite 
ipostaze, ele nu sînt identice cu ele însele. Făpturi proteice prin exce- 
lenţă, ele își modifică sentimentele şi atitudinea extrem de frecvent. 
Bărbaţii își schimbă iubitele, femeile îşi schimbă amanţii, copii în stare 
adultă îşi părăsesc părinţii, adulterul devine un fapt banal, iar erosul 
rămîne marea cauză a infidelităţilor cotidiene din această lume a in- 
constanţei. 

Schimbările rapide de comportament fac ca personajele să nu aibă 
consistenţă fiind prin natura lor interșanjabile. Tircis, Alcidon, Philiste, 
Florame, Alidor, Florice, Eraste etc. sint nume convenţionale, ușor 
de confundat, conferite unor personaje care nu au o identitate memora- 
bilă. În acest furnicar uman baroc totul poate îi oricînd alt fel, iar 
mutaţiile sufleteşti se înscriu într-o dinamică extrem de rapidă a eului. 
Într-o lume care şochează prin aparență, privirea este aceea care me- 
diază perceperea unei forme exterioare generatoare de farmec. Atit Serge 
Doubrovsky cît şi Jean Starobinski au demonstrat forța de atracţie 
a corpului, frumusețea văzută exercitind asupra celui ce o percepe un 
fel de uluială subită care tulbură orice raporturi umane aparent stator- 
nicite. 

Dar pentru a ieşi din sfera generalităţilor ne propunem ca dintre 
numeroasele comedii corneliene să analizăm două opere baroce foarte 
elocvente: Iluzia comică și Mincinosul. 


Cînd acest „monstru straniu“ sau „galanterie extravagantă“, cum 
numise autorul Iluzia comică, fusese reprezentată la teatrul Marais 
(1636), activitatea literară a scriitorului francez era cunoscută prin 
mai multe comedii, dintre care amintim Melita (1625), Clitandre (1631), 
denumită tragedie în 1660, Văduva (1632), Galeria palatului (1632) etc. 

Corneille era conştient de faptul că piesa sa nu are o structură uni- 
tară, într-o vreme cînd regulile unităților începuseră să capete o oare- 
care autoritate în teatrul francez. În comentariul său asupra /luziei 


comice, autorul distinge un prolog, trei acte ce formează corpul unei 
piese pe care nu o poate denumi şi un act ce generează succesul prin 
tragism, în vreme ce stilul rămîne, după opinia sa, integral tributar 


comediei. 

Debutul piesei este scris într-un limbaj grav, înalt. Pridamant, 
tatăl lui Clindor, este cuprins de remușcări pentru că dintr-un exces 
de severitate și-a izgonit fiul de-acasă și nu-l găsește nicăieri în Europa. 


M-aștept la prea puțin, dar ard să-l văd, pe loc; 
De nerăbdare mor, speranță n-am deloc. 

Mă zbucium rău de tot, căci fiul meu iubit, 
De-asprimea mea cindva din casă izgonit, 

De zece ani, auzi, de mine se ascunde, 

Şi-l caut peste tot, şi nu-l găsesc niciunde.?® 


În actul I, Pridamant anunţă o situaţie care este departe de-a avea o 
tentă comică. Obsedat de complexul vinovăţiei, disperat de o lungă 
aşteptare zadarnică, Pridamant este gata să facă apel la ajutorul unui 
magician înzestrat cu darul previziunii. Raymond Lebegue ne atrage 
atenţia că din punct de vedere tipologic, magicianul conceput de Cor- 
neille se înscrie într-o serie mai lungă, existentă în pastoralele şi tragi- 
comediile epocii. În teatrul lui Rotrou există doi magi ce se cheamă 
Alcandru, ca şi cel al lui Corneille. Este incontestabil că imaginea ma- 
gului atoatevăzător vine pe această cale.27 

Cu ajutorul magului, Corneille realizează în /luzia comică primele 
secvenţe de teatru în teatru. La fel ca proiecţiile filmice, folosind pre- 
textul amintit, Corneille vizualizează o realitate îndepărtată de mar- 
torul receptor în spaţiu și timp. Despre o regulă a unităţii de spaţiu 
nu mai poate fi vorba. De la Paris, acţiunea vizualizată trece prin mai 
multe locuri, apoi se fixează o vreme la Bordeaux. Clindor nu mai 
este un personaj cu o identitate fixă şi un caracter unitar, ca în teatrul 
clasic. Secvenţele vizualizate de mag lingă /sau în peştera sa, pun în 
lumină un personaj în continuă schimbare, adăpostit sub un alt nume 
și beneficiar al unui trecut suficient de dubios pentru a produce de- 
zamăgiri asupra tatălui. 


Un mare senior n-a fost Clindor deodată 

Şi fapte-a săvirșit ce-i pun pe cinste pată. 
M-aș amări ca ochi ce de părinte nu-s, 

Să vadă pe ce căi mizeria l-a dus. 

Luase ceva bani de-acasă, bunișori, 

Pe care-i risipi din seară pină-n zori. 
S-ajungă la Paris vindu pe drum răvașe 
Leac pentru fierbințeli, migrene nărăvaşe. 
Ghici în palmă şi, cum la Paris ca prinții 
Trăieşti din minte, el trăi pe seama minţii.28 


26 vezi p. 409. Citatele în versuri din cuprinsul prefeţei aparţin 
ediţiei de față. 

2? R. Lebegue, Etudes sur le théâtre francais, II, p. 12. 

28 vezi p. 414. 

Prologul însumează replicile scurte ale lui Pridamant şi relatările 
narative vizualizate, comentate de magul Alcandru. Posibilă şi în 
teatru, epicizarea din această comedie reface trecutul necunoscut al 
unui tînăr pînă cînd evenimentele sînt proiectate în prezentul său plin 
de alte peripeții, conceput de autor ca un proiect existenţial în curs de 
a se face. Cînd Alcandru anunţă că Clindor „în slujbă de un brav a fost 
luat“, magul deschide suita de imagini fixată în prezent, iar tînărul cu 
o existenţă deghizată (Montagne) intră în scenă alături de alte per- 
sonaje. 

Elementul generator al conflictului fundamental din Iluzia comică 
este erosul, toate celelalte surse conflictuale avînd un caracter derivat. 
Maniera de realizare a acestuia este asemănătoare cu aceea din teatrul 
spaniol, unde apare cel mai frecvent motivul iubirii unei singure femei 
de către mai mulţi bărbaţi. Or, în această comedie, Isabella este dispu- 
tată de Adraste, gentilom din înalta societate, de Matamor, un luptă- 
tor pe fronturi imaginare, și de Clindor, confidentul lui Matamor, situat 
în contextul conflictual pe o poziţie socială inferioară și dependentă, 
deşi vorbește despre originea sa nobilă și averea care l-ar astepta în 
altă parte. 

Dacă Isabella îi mărturisește lui Adraste că nu-l poate iubi, ba chiar 
îl urăște; dacă Matamor poate fi speriat de bătrinul G&ronte prin ame- 
ninţarea cu bătaia lacheilor, iubirea tinerei fete pentru Clindor trebuie 
ascunsă, iar acesta nu poate nici el să-şi manifeste sentimentele în mod 
public. 


Dar personajul care dă cu adevărat consistenţă comediei lui Cor- 
neille este „viteazul“ căpitan Matamor. Este adevărat că el provine din 
Miles gloriosus, soldatul fanfaron fiind prezent şi în dramaturgia antică 
și în cea renascentistă. Exuberanţa lui verbală, consumul de energie 
proiectat într-un univers imaginar, toate acestea ţin de arta lui Cor- 
neille cel nesperiat încă de rigorile clasice. 


Cind numele-mi rostesc, surp mindre bastioane. 
Și bătălii cîştig şi spulber escadroane. 

Nu-mi trebuie un sfert din cit curaj adun 

În piept, ca pe-mpăraţi, să-i fring şi să-i supun. 
Fac Parcelor un semn, şi toate trei, turbate, 

Mii de-mpărați ucid, depopulează state; 

Căci trăsnetul mi-i — tun, destinele — ostaşi; 
C-un singur braf răstorn puhoaie de ostaşi; 
Doar suflu — şi-al lor plan se şi destramă-ndată; 
Și să-mi vorbeşti cutezi, auzi, de o armaltă.2? 


29 vezi p. 417. 

Matamor suferă de delirul unci puteri imaginare. El nu ceste un 
simplu soldat fanfaron, ci un militar fără voință, care-și consumă exis- 
tenţa într-un delir verbal paranoid. Piesa lui Corneille devine o iluzie 
comică doar datorită prezenţei acestui personaj într-un cîmp conilictual 
erotic. Transferate pe acest plan, agresiunile verbale de tip războinie 
sc interferează cu cele proiectate în spaţiul imaginar erotic: 


hi spun să nu-ți [aci griji: în toate-s neînfrint; 
Cind vreau, eu ingrozesc, ori farmec, ori încînt; 
De groază-i umplu pe bărbați, de-mi stau nainte; 
Le umplu pe femei de dragoste fierbinte.2 


De fapt, iluzionismul practicat de Matamor este comic fiindcă se 
răsfringe numai asupra lui însuşi. Nici un alt personaj din această 
piesă nu-i dă crezare, iar atunci cînd Clindor este nevoit să laude meri- 
tele „bravului“ său stăpîn, el se comportă ca un mincinos, devenind un 
ecou al iluziei al cărei spor de accente comice este din ce în ce mai evi- 
dent. 

Fără îndoială că și bătrinul tată Pridamant contemplă o iluzie 
creată de magul Alcandru dar aceasta este departe de-a avea pentru 
el un caracter comic. 

Încurcăturile create de iubirea mai multor bărbaţi proiectată 
asupra unei singure femei sînt enunțate în registre diferite de limbaj, 
la fel cum se întîmplă și cu dragostea Isabellei și a confidentei sale Lysa, 
fixată asupra lui Clindor. Gurmand în toate ale vieţii, Clindor ar vrea 
să păstreze pentru sine şi averea Isabellei şi frumuseţea Lysei. Dar 
cuprinsă de gelozie, servitoarea trădează lui Adraste secretul întilniri- 
lor dintre Isabella şi Clindor, iar acesta, la rîndul său, copleșit de gelo- 
zie și mînie, îşi pune servitorii să-l omoare pe Clindor. 

Ecoul evenimentelor se răsfringe mereu asupra lui Pridamant şi 
Dorante, prietenul său, deoarece Corneille a construit o comedie deschi- 
să, structurată pe un plan de suprafaţă și unul de adincime, în genul 
celor mai multe opere baroce. 

Și cum Clindor este un brav autentic, l-a ucis în luptă pe Adraste, 
iar bătrinul Geronte l-a trimis la închisoare, unde urmează să fie con- 


damnat la moarte. 

Ecoul de fundal este tragic, iar lamentaţia lui Clindor, încarcerat, 
la fel. Isabella mărturiseşte că deși l-a respectat pe Adraste nu l-a 
putut iubi cu înfocare, Gâronte se plinge că tinerii de azi sînt ciudaţi, 
Matamor se decide să stirnească gelozii numai din amor, iar Isabella 


30 id, ibid. 

nu conteneşte să deplingă soarta iubitului încarcerat. Limbajul are un 
evident colorit tragic. 


Aproape-i clipa, vai; o strimbă judecată 
Tiranicei puteri pe plac i-o face-ndată, 
Cu asasinul lui iubitul îngropindu-mi.2! 


Lamentaţia lui Clindor în închisoare, unde nu mai întrezărcește 
nici o salvare, are același ton tragic. Totul pare proiectat într-un trecut 
iremediabil, puternic ca şi destinul. 


Dragi amintiri şi dulci de neuitat delicii 

Ce o să pă schimbaţi în groaznice suplicii, 

În ciuda morții azi, gîndindu-mă la voi, 
Simi cum în suflet îmi vărsați dulceţuri noi.?? 


Dar într-un univers al schimbării, într-o lume a nestatorniciei, a- 
proape nimic nu poate îi considerat definitiv. Lysa cea geloasă, care-l 
trădase pe Clindor lui Adraste, şi-a schimbat subit atitudinea. În com- 
plicitate cu Isabella şi temnicerul plătit cu dragostea sa, pun la cale 
evadarea lui Clindor. Cu banii luaţi de acasă, ei pleacă întocmai ca 
nişte autentici picari spre alte locuri mai liniştite, unde se consacră 
teatrului. 

Actul final are o anumită independenţă față de toate celelalte, 
dar liantul caracterologic dintre personaje nu lipsește. Iluzia proiectată 
de mag realizează un nou teatru în teatru. Deghizat, Clindor deţine 
rolul lui Théagène, senior englez, Isabella devine Hippolyte, iar Lysa 
Clarine. 

Procedeul teatrului în teatru l-a putut descoperi Corneille în Com6- 
die des comédiens de Scudery, iar o intrigă asemănătoare fără să fie sîn- 
geroasă exista în Amélie (1637) de Rotrou. 

Spuneam mai înainte că autonomia acestor scene este relativă 
deoarece cu nume și ipostaze schimbate, ele aduc în prim plan cuplul 
Clindor-Isabella, într-o etapă tirzie, la curtea prinţului Florilam, bine- 
făcătorul lor. Saturat de amorul conjugal, Clindor (Theagne) se îndră- 
gostește de prinţesa Rosine, soţia lui Florilam. Geloasă, Isabella (Hip- 
polyte) îşi surprinde soţul în timpul nopţii, cînd o ademenea pe prin- 
ţesă. Reproşurile ei relevă lipsa de lealitate faţă de prinţul binefăcător 


și îrivolitatea conjugală, susţinute de o inimă nestatornică. La toate 


31 vezi p. 446. 
32 vezi p. 457. 

acestea Clindor aduce drept scuză forța de atracţie a iubirii, mereu mai 
puternică decît dorinţa. Replica dată Isabellei este elocventă: 


Că Amor te-a făcut să părăseşti un tată 
Și țara şi averi — să mi le dărui toată. 
Acelaşi Amor mă îndeamnă şi pe mine 

Ca, fără voia mea, să-ți smulg nişte suspine. 
Ci rătăcirea ta îndură-mi, draga mea, 
Căci alia locul tău nu-l poate uzurpa.% 


Dar ceea ce o soţie este nevoită să accepte, nu înţeleg oamenii 
prinţului, care-i ucid pe cei doi protagoniști. 

Iluzia comică are un final tragic, dar acest final reprezintă o apa- 
rență, deoarece iluzia reconstituită de mag nu este nimic altceva decît 
o scenă de teatru. Cînd cei doi morţi se ridică și încep să numere banii, 
Pridamant înţelege că nu era vorba de o scenă sîngeroasă reală, ci de 
un spectacol. Scena este de natură să pună în lumină jocul soartei, 
roata norocului ce mișcă tot universul, motiv care străbate proza lui 
Baltasar Graciân, la care trebuie adăugat acela al vieţii ca iluzie, atît 
de frecvent întîlnit în literatura epocii. 

Piesa lui Corneille se încheie cu un elogiu al teatrului făcut de Al- 
candru, incitat de dezamăgirea lui Pridamant care-și vede fiul ajuns 
doar un biet actor. 


Nu te mai plinge-n van, căci astăzi teatrul este 
Pe-nalte culmi, iubit, nu jel pentru proteste, 
Cum fu pe vremea ta, privit cu mult disprel; 
Alese minți pun azi pe teatru mare pref. 
Provinciile-l cer, distrează tot Parisul 

Iar prinților măriţi plăcerea li-i şi visul.34 


Originalitatea subiectului piesei lui Corneille este extrem de redusă. 
Bazindu-se pe o cercetare mai veche a lui Garapon, Raymond Lebăgue 
pune în lumină toate analogiile dintre piesa Amelie (1637) de Rotrou 
și Iluzia comică. Isabella, personajul lui Corneille, şi Amelia, personajul 
lui Rot rou, au fost îndemnate (obligate) de părinţii lor să se 'căsăto- 
rească cu niște gentilomi bogaţi (Adraste, Eraste), pe care nu-i iubesc. 
Ele sînt cerute de nişte căpitani lăudăroși şi laşi (Matamer,, Emil) ai 
căror Î nsoţitori (Clindor, Dionis) sînt iubiţi de cele două fete, dar care 
în taină sînt doriţi și de însoţitoarele lor (Lysa, Erante). În fața impe- 
tuozităţii celor doi tineri, faimoșii căpitani fără oaste cedează. 


33 vezi p. 466. 
34 vezi pp. 471—472. 

Faptul că Pierre Corneille a cunoscut în mod direct această piesă 
sau și el și Rotrou s-au folosit de un text spaniol neidentificat, nu de- 
pășeşte stadiul ipotezelor. Finalul piesei este şi el parţial împrumutat 
din Alcmeon de Hardy.35 

Concentrarea pe care Corneille o imprimă intrigii din Iluzia comică, 
expresivitatea limbajului și simplificarea ultimului act, în comparaţie 
cu textul lui Hardy, îi conferă o netă superioritate. Remaniată de 
mai multe ori, Iluzia comică a fost redusă în 1660 cu 389 de versuri 
din 1820, iar în 1663 au mai fost refăcute încă 31 de versuri.3€ 

Caracterizarea acestei opere de către Jean Roussct ni se pare extrem 
de elocventă pentru relevarea spiritului ei baroc: „În sfîrşit, Iluzia este 
un frumos exemplu de «duplicitate de acţiune» și de amestec de tonuri 
și lumini, rînd pe rind comedie, fantasmagorie, bufonerie și tragedie“.2? 

Substanţa comediilor corneliene este scoasă din schimbare. Perso- 
najele trăiesc viaţa sentimentală ca un simplu experiment. Ele se apro- 
pie şi se îndepărtează unele de altele după capriciile inimii. Corneille 
creează tipuri comice care au oroare de fixare, matricea lor favorabilă 
de existenţă fiind libertatea sentimentală totală. În Piaţa regală pe- 
rechile se fac, se desfac, se refac, pentru ca în cele din urmă stările 
iniţiale să fie total demontate și ireparabile. Alidor şi Philis sint ade- 
vărate simboluri ale inconstanţei sentimentale. Dacă în tragediile lui 
Corneille opţiunile sentimentale se produc o singură dată, ele fiind 
apărate cu riscul vieţii, în comedie există un du-te-vino fără sfîrşit» 
fixarea unei existenţe pereche fiind plină de peripeții care reprezintă 
substanța reală a acestui teatru. În evoluţia teatrului cornelian, Min- 
cinosul reprezintă o adevărată comedie de intrigă și limbaj. În Exame- 
nul care precede opera scriitorul mărturiseşte că ea este în parte tra- 
dusă, în parte imitată din spaniolă. La început Corneille credea că La 
verdad sospechosa (Adevărul suspect) i-ar aparţine lui Lope de Vega: 
Mai tirziu şi-a dat seama de eroare și a arătat că este vorba de o come- 
die a lui Juan d'Alareân. Dar simpla traducere şi prelucrare a unui 
text nu putea să-i confere un caracter original. Corneille era un bun 
artizan şi un excelent cunoscător al gustului publicului francez. După 
cum el însuşi mărturisește, a transferat unele evenimente imaginare 
care s-ar îi petrecut în Peru şi India, în Germania. A scurtat aparteu- 
rile mult prea lungi în original și a dat o nouă turnură altor incidente. 
Însuşi epilogul comediei este total schimbat. Dacă în versiunea spa- 
niolă, Dorante, mincinosul, se căsătoreşte cu Lucreția deoarece a fost 
silit de tatăl acesteia, în textul cornelian imbroglio-ul creat de gui-pro- 


35 vezi R. Lebăgue, Etudes sur le théâtre français, II, pp. 13—15, 18. 

36 op. cit., p. 8. 

3 J. Rousset, Literatura barocului în Franța, Ed. Univers, 1976, 
p. 210. 


XXIX 


quo duce în actul V la o detaşare a lui Dorante de Clarisa și la fixarea 
sentimentală asupra frumoasei Lucreţia.3 

La începutul piesei, Dorante se configurează ca un mincinos ex- 
trem de inventiv, dar lipsit de orice motivaţie a faptelor. Abia venit 
din Poitiers, Dorante îi mărturisește valetului că tînjeşte de un an 
prin cartierele Parisului, după ce vreme de alţi patru ani a băgat groaza 
în dușmani prin faptele sale de vitejie. Ca şi Matamor, Dorante își 
inventează un trecut glorios pentru a-şi învinge complexele de provin- 
cial. 


N-au fost asedii lungi, n-au fost cumplite lupte 
Şi nici victorii mari, fără ca astă mină 
Slăvită pe deplin în toate să rămină.39 


Dar, în același timp, el este nevoit să-și construiască un prezent 
fictiv din nevoia de a-i epata pe ceilalţi şi mai ales din dorinţa de-a 
seduce tinerele fete. Rezultat din capacitatea de-a fabula, prezentul 
imaginar conceput de Dorante vine în conflict cu realitatea, generează 
confuzii sentimentale, duşmănii inutile, gelozii lipsite de orice temei, 
imbroglio-uri tragicomice. 

Pentru un provincial abil, dar complexat, Parisul apare ca o roată 
a norocului sau ca o imensă moară ce macină destine în modul cel mai 
arbitrar cu putinţă. Imaginea Parisului înşelător îi este oferită lui 
Dorante de Cliton, valetul său. 

Cu mult înainte de Molière și, evident, de Beaumarchais, Corneille 
concepe valeţi mai descurcăreţi şi mai deştepţi decit stăpînii. Imaginea 
Parisului văzut de Cliton este un fragment de viaţă cotidiană, o mostră 
de „realism“ avertizator oferită unui stăpîn mincinos. 


Se cere să cunoști mai bine-acest Paris; 
Foieşte de sforari — și chipul lui de vis 

Nu-i veșnic adevăr, să nu nutreşti speranță, 
Se lasă mulţi prostiți, ca orișiunde-n Franţa; 
Şi, printre rafinaţi cu spiritul profund 

Ca orișiunde, mulți neisprăviți s-ascund. 
Învălmășiţi, nu-s toți doar un pămînt şi-o apă 
Căci vin nenumărați, de orice soi şi teapă.W 


Abandonarea realismului artificial în favoarea realismului natural 
reprezintă o tentativă destul de rară în teatrul cornelian. Mincinoşii 


38 vezi M. Rat in Théâtre complet de Corneille, Tome second, Paris, 
Garnier Frères, s.d., pp. 145—149, 

39 vezi p. 484. 

10 vezi p. &81. 

și impostorii din această comedie populează un univers galant, ornat 
cu fete cochete gata să schimbe cu ușurință un iubit cu altul, părinții 
răminînd doar niște umbre vii ale unei onestităţi naive şi vetuste. În 
comedia Mincinosul toate încurcăturile se rezolvă prin conciliere. De 
aceea, așa-zisele scene sîngeroase de duel dintre Dorante şi Alcippe nu 
depășesc stadiul unor ficțiuni. Poate și din această cauză conflictul, 
conceput de Corneille nu poate rezulta decit dintr-un imbroglio. Dorante 
aude de un bal fastuos şi se dă drept gazdă a acestuia alături de o dulce 
necunoscută. Gelos, Alcippe crede că este iubita lui, Clarisa. Coinci- 
denţele alimentează încurcăturile comice. Dorante face declaraţii de 
dragoste Clarisei, dar crede că este Lucreția. Substituirea programatică 
a fetelor în timpul nopții, la fereastră, sporește starea de confuzie. Bă- 
trînul Geronte o peţeşte în acest răstimp pe onorabila Clarisa, dar 
Dorante, încurcat, inventează o familie din Poitiers, o poveste de dra- 
goste, o căsătorie forțată de legile onoarei, ba chiar şi un copil în aş- 
teptare. 


Cînd Dorante se consideră pierdut în propriile-i minciuni, cînd 
bătrînul Geronte află că Pyrandre-Armedon şi frumoasa Orphisa din 
Poitiers nici nu există, capacitatea de-a fabula a tînărului impostor se 
epuizează, intră în joc valeţii, iar mărturisirea galantului cuceritor de 
inimi neidentificate devine inevitabilă. Evitarea căsătoriei cu Clarisa 
este cauza acestei ficțiuni descoperite. Fiul mincinos rămîne însă fără 
credit moral. Explozia mărturisirii este ascultată cu mefianţă de toţi. 


Abia de am văzul o prea frumoasă fată, 
Că dinsa inima mi-o cuceri îndată. 
Tu poale o cunoşti: Lucreția o cheamă.ii 


Replica tatălui trădează neincrederea. (0, iar mă duci de nas.) Replica 
valetului, care cunoștea pendularea între Clarisa și Lucreția, este la 
fel de elocventă. (Chiar și un adevăr spunînd, de fapt minţeai.) Convins, 
în cele din urmă de cele spuse, bătrînul Geronte, cel hăituit de min- 
ciuni şi situaţii inventate, trece la fapte, fiindcă socotește că sint con- 
trolabile de el: Mă duc s-o cer: o ştiu — și neamul ei e bun /Dur dacă 
iar o-ncurci...42 


Dar Dorante nu se mai încurcă. Se căsătoreşte cu Lucreția, iar 
Clarisa cu Alcippe, care primise şi el binecuvintarea tatălui său. 

Comedia are un final fericit. Replicile au vigoare, imbroglio-ul între- 
ţine starea comică, iar valeţii susţin cursul peripeţiilor și-și declară 
distanţa față de stăpini. Cliton este un personaj tot atit de bine con- 


4l vezi p. 546. 
42 id. ibid., p. 547. 

turat în această lume interșanjabilă, ca şi mincinosul său stăpin. 
Bazată pe o intrigă simplă, comedia Mincinosul a înregistrat în 
Franţa sute de spectacole. 

Dar nu multă vreme mai tîrziu, în decembrie 1636, sau cel mai 
tîrziu în ianuarie 1637, a fost reprezentată pentru prima dată tragi- 
comedia Cidul. Ea este înscrisă de autor în această categorie mixtă 
fiindcă are un final fericit. Martorii de odinioară ai spectacolului vor- 
besc de un succes deosebit. Ca de obicei, sursele operei corneliene sînt 
multiple. Cele dintîi referinţe trimit spre un personaj istoric real. Don 
Rodrigo Diaz de Bivar era un cavaler din secolul al XI-lea, care l-a 
slujit pe regele Castiliei în luptele purtate împotriva dușmanilor creștini 
sau mauri. Tradiţia confirmă că pentru faptele sale temerare de vitejie, 
maurii l-au numit Cid-Seiior. Istoricii relevă însă fața unu: aventurier 
îndrăzneţ, a unui ins viclean şi lipsit de scrupule. Nucleul dramatic 
preluat de scriitori și modificat în mod sensibil pleacă de la faptul că 
acesta, după datinele vremii, a fost nevoit să se căsătorească în mod 
silnic cu fiica unui om pe care l-a ucis. 


Dar personajul a intrat în legendă într-o manieră profund stilizată, 
Corectarea este centrată asupra nucleului fundamental din scrierile 
ulterioare. Bravul cavaler a iubit-o pe fiica celui ucis, aceasta i-a împăr- 
tăşit sentimentele, iar gloria sa eclatantă a făcut să fie iubit chiar de 
o fiică de rege. Așa a fost conservată imaginea Cidului în Cronica rimală, 
Poemul Cidului şi Romancero. 


Cind în 1618 Guillen de Castro dramatizează acest mit spaniol, se 
pare că mentalitatea epocii era profund schimbată, iar morala cavale- 
rească evolua în direcţia arătată de Baldessar Castiglione în cartea sa 
Curteanul. 

În al său Avertisment, obișnuitul text ce precede piesele sale, la fel 
ca şi Ezamenele, Corneille stăruie asupra unui pasaj din Historia de 
España de Mariana, folosit de scriitorul spaniol în piesa sa Las Moce- 
dades del Cid (Copilăria Cidului). Guillén de Castro aduce el însuși con- 
flictul pe planul luptei dintre iubirea pentru părinţi şi sentimentul că 
tincrii nu ar fi demni unul de altul dacă nu ar cere judecarea crimei 
întîmplate din credinţa într-un profund spirit justiţiar care trebuie să 
le conserve demnitatea umană. Piesa spaniolă era lungă, încărcată de 
personaje diferite şi peripeții numeroase, iar acţiunea era proiectată 
într-un timp îndelungat şi în spaţii foarte diferite. 

După obiceiul său, dramaturgul francez simplifică acţiunea, trans- 
feră ecoul puţinelor evenimente pe plan moral şi mai împrumută unele 
versuri dintr-o altă piesă a lui de Castro, Enganarse enganade (A se 
înşela înşelind). 

Așadar, după o tragedie neagră ca Medeea şi după o comedie roză 
ca Mincinosul, Pierre Corneille se instalează în spaţiul capodoperelor 

sale incepind cu tragicomedia Cidul. Referindu-se la această piesă, 
Emile Faguet arată că poate fi socotită prima tragedie franceză unde 
nu se vede doar preferința scriitorului pentru cazuri grandioase, des- 
prinse din istorie sau legendă, ci mai ales faptul că un dramaturg abor- 
dează o mare problemă de conștiință. Această problemă de conștiință 
este insă proiectată într-un mediu aristocratic, impregnat de etica 
specifică lumii cavalereşti, ca și de lupta dintre case rivale, în care 
problemele de onoare se rezolvă prin dueluri sîngeroase. Alternativa 
a muri sau a ucide reprezintă un comandament al acestei lumi, rezultat 
din codul onoarei. 


Trecerea spre starea tragică, inevitabilă, este însă lentă. Intriga 
din Cidul debutează prin relatarea unor iubiri idilice. Primele trei scene 
din actul I sînt susţinute de personaje feminine. Un dialog spumos și 
blind comunică spectatorilor faptul că Jimena, fiica viteazului 
don Gomez, este îndrăgostită de tinărul Rodrigo, fiul nu mai puţin 
viteazului Don Diego. Don Rodrigo este iubit în taină și de 
infantă, fiica regelui Fernando de Castilia, care este nevoită să-şi 
ascundă sentimentele din cauza incompatibilităţii de rang. Corneille 
realizează astfel o anumită simetrie de situaţii, bazată pe structura 
bipolară a fluxului sentimental. Rodrigo este iubit de Jimena şi de 
infantă, iar Jimena este iubită de don Rodrigo şi de don Sancho. 

Abia în scena a IV-a a primului act apare acel eveniment declanșa- 
tor de situaţii tragice. La ieşirea din palatul regal se iscă o dispută 
între cei doi prieteni, don Gomez şi don Diego, prilejuită de faptul că 
regele l-a ales pe acesta din urmă preceptor al fiului său. Simţin- 
du-se frustrat, orgoliosul don Gomez îl loveşte pe tatăl lui Rodrigo. 
Primul act se încheie sub semnul violenţei și al insultei generatoare 
de grave alternative tragice. Replica lui Rodrigo deschide perspec- 
tiva luptei morale impusă de codul onoarei şi de iubire. 


O, luptei groaznic îi simt lațul! 
Iubirea-mi vrea onoarea pingărită. 
Un iată răzbunind, pol pierde o iubită. 
El, răzbunat se vrea — iar ea-mi opreşte brațul. 
De-ales între-a-mi trăda iubirea am, 
Ori a muri infam.® 


Replicile construite de Corneille capătă un caracter reflexiv din 
ce în ce mai accentuat. La prima vedere s-ar părea că opţiunea între 
datorie şi sentiment ar putea găsi un anumit spaţiu de recul. În reali- 


15 vezi p. 30. 

tate, situaţiile create de dramaturgul francez sint de aşa natură încît 
replierea nu este posibilă decît în spaţiul morţii. Onoarea, ura sau dis- 
preţul constituie sentimente ce nu pot fi asumate de un singur personaj. 
Iubirea nu poate nici ea dăinui în afara codului onoarei. Don Rodrigo 
nu are decit o singură alternativă: răzbunarea tatălui ultragiat: 


Mai bine moartea să ţi-o vrei ! 
Dator față de ea şi față de-al tău tată, 
Ți-atragi — de te răzbuni — minia ei de fată, 
Iar de nu te răzbuni ți-atragi disprețul ei.44 


Paradoxul păstrării sentimentelor Jimenei nu poate rezulta decit 
din lupta lui don Rodrigo cu tatăl ei şi salvarea pe această singură 
cale a demnității părintelui jignit. De aceea, actul doi apare ca o deri- 
vaţie logică şi psihologică a primului act. El stă sub semnul apăsător 
al duelului ce s-a soldat cu moartea arogantului don Gomez, incapabil 
să conceapă Spania fără el. 

Dacă aproape toate comediile corneliene stau sub zodia capriciului 
şi a hazardului, tragediile aceluiaşi autor situează personajele centrale 
în lanţul, unei logici afective fără ieşire. Jimena nu l-ar mai fi putut 
stima pe Rodrigo dacă nu ar îi apărat onoarea lui don Diego. Dar din 
clipa în care află că tatăl său este mort, ea se transformă într-un spirit 
justiţiar, într-o „petiţionară“ a morții iubitului său. Scenele în care 
infanta se luptă cu conştiinţa în fața datoriei rămîn simple episoade 
de fundal, destinate să modifice tensiunea intrigii și fluxul evenimen- 
telor. Vestea năvălirii maurilor rămîne şi ea încă un eveniment de 
fundal, gata însă să răzbată în prim plan. O posibilă tragedie naţională 
se confruntă cu una intimă. Jimena devine un sol al răzbunării. 


O, rege, tata-i mort; cer dreaptă răzbunare, 

De dragul vostru nu spre trista-mi alinare. 

Pierzi mult prin moartea lui; prin alta doar vei stinge 
Al răzbunării dor: cer singe pentru singe 145 


Într-o operă cu o structurare piramidală a intrigii cum este 
Cidul, actul III constituie un spor maxim de tensiune morală a con- 
flictului, nu unul de natură evenimenţială. Venirea lui Rodrigo în casa 
Jimenei apare ca o dorinţă a judecării sale de femeia iubită pe al cărei 
tată a fost nevoit să-l ucidă. Întregul episod stă sub semnul demnităţii 


14 id. ibidem. 
45 vezi p. 45. 


XXXIV 


și al onoarei. Jimena cere sancţionarea vinovatului, dar nu dorește 
ca ea să fie instrumentul direct al expierii acestuia prin moarte. 


Cind capul vrei să-mi dai, pot eu să-l iau? Se cere 
Eu să-l atac — iar tu să-l aperi cu putere. 

Nu tu să mi-l aduci, ci altul, e firesc; 

Eu judecat te vreau — nu să te pedepsesc.*® 


Dialogul dintre cei doi îndrăgostiţi riscă să se transforme într-un 
conflict de idei sau să decadă în melodramă. Pendularea între datorie 
și sentiment devine tot mai evidentă, iar dorinţa ascunsă de conciliere 
între aceste stări extreme apare de asemenea din ce în ce mai pregnantă. 
A fost necesar talentul excepţional al lui Corneille ca logica sinuoasă, 
subtilă şi feminină a Jimenei să nu capete tenta unui simplu discurs 
preţios. 


Datoare-s să-mi răzbun, întii un vrednic tată 
Dar datoriei cum iubirea-i face-n ciudă, 
Aș vrea să nu pot fi nicicînd atit de crudă? 


Actul trei poartă marea acestui deziderat decisiv. De aceea, logica 
afectivă a evenimentelor este concepută ca o modalitate de salvare a 
lui Rodrigo şi, totodată, ca o posibilitate de conciliere a celor doi îndră- 
gostiţi. 

Și cum victoria lui Rodrigo împotriva maurilor nu constituie încă 
o dovadă elocventă de iertare, Cidul este pus la o ultimă încercare 
prilejuită de duelul cu don Sancho. Abia finalul acestui nou pariu 
moral şi existenţial poate decide opţiunea Jimenei pentru bărbatul 
iubit. Dar, de fapt, acest lucru este de multă vreme de domeniul eviden- 
ţei, el fiind confirmat și de cele două ştiri false despre moartea lui Ro- 
drigo care au trădat emoţiile tinerei fete ce dorea să împace dreptatea 
cu dăinuirea bărbatului iubit. 


Finalul acestei tragicomedii pierde din tensiune și devine conven- 
tional. Limbajul dramatic decade şi el într-o stereotipie regăsită pînă 
şi în cele mai bune opere ale lui Corneille. 


Ridică-te, te rog, Rodrigo... Maiestate, 
Ce-am spus să mai retrag acum nu se mai poate 
Rodrigo de virtuţi e plin, cum nu sint mulți, 

Iar voia regelui se cere s-o asculți.48 


46 vezi p. 54. 
4 vezi p. 56. 
48 vezi p. 82. 

Cidul rămîne o operă cu un caracter deschis și previzibil. În pofida 
cabalei declanșată împotriva Cidului, Corneille a intrat în anii săi cei 
buni de glorie literară. Cidul lui Corneille reprezintă pentru clasicismul 
îrancez o valoare similară cu a tragediei shakespeariene pentru teatrul 
elisabetan. 

Uneori, asumarea totală a sentimentului datoriei poate căpăta în 
teatrul cornelian nu numai dimensiuni profund tragice, ci de-a dreptul 
monstruoase. Impregnat de un spirit republican sau regalist, senti- 
mentul datoriei configurat de scriitorul francez în tragediile sale nu 
trebuie raportat doar la viaţa intimă a personajelor. Trăind într-un 
sistem coercitiv și fiind adeseori acţionate și dimensionate de acesta, 
personajele lui Corneille ajung la o înţelegere totală a sentimentului 
datoriei atunci cînd îşi sacrifică eul intim în favoarea eului social, exem- 
plificat de exercitarea datoriei faţă de sistem. 

Fără îndoială că și în Cidul există un anumit sentiment eroic, care 
a facilitat concilierea dintre Rodrigo şi Jimena. Dar acest sentiment 
este potenţat de Corneille pînă la limitele sale monstruoase în tragedia 
Horaţiu (1640). Cînd examinează piesa, Corneille demonstrează cu 
luciditatea sa bine cunoscută că aceasta ar fi fost considerată printre 
cele mai bune creaţii ale sale dacă între primele acte şi ultimele ar fi 
existat o legătură mai strînsă, pregătită de o motivație evidentă de la 
început. Corneille crede că unele reticențe față de tragedia sa ar fi 
rezultat dintr-o eroare a actriței care rămîne să moară pe scenă, nu în 
culise, cum cereau convenienţele epocii. Procedeul este apoi introdus 
de autor într-un amplu context teoretic şi corelat cu tradiţia. Interdicţii 
de acest gen nu există la Aristotel, ci doar la Horaţiu. Eroii lui Sofocle, 


Seneca și atîţia alţii, mor în mod violent pe scenă, în faţa publicului, 
nu în culise. 


În privinţa evoluţiei intrigii, autorul explică de ce ea nu a putut 
avea, ca de obicei, un început, un mijloc şi un sfîrşit. Acţiunea din 
această piesă a fost în așa fel concepută încît evenimentele se precipită 
iar virtutea sălbatică a lui Horaţiu nu a putut fi pregătită de 
evenimente şi replici anticipatoare. Obsedat, în acelaşi timp, de regula 
unităţilor, Corneille credea că uciderea Camiliei de Horaţiu putea de- 
clanșa un nou pericol, capabil să deschidă calea unei acţiuni secundare. 

Obiecţiile scriitorului faţă de propria sa operă ţin de orizontul de 
așteptare al epocii. Citită mereu în alte contexte socio-istorice, tragedia 
lui Corneille lasă să se vadă noi sensuri latente. Or, elocvent pentru 
mentalitatea contemporană ni se pare mai ales modul în care cele 
două cetăţi ajunse în conflict, Roma şi Alba, reprezintă prin raportare 
la indivizi adevărate mecanisme sociale absorbante a personalităţii 
umane, forţe capabile să manipuleze oamenii în sensul dat de coerciţia 
acceptată a sistemului. În felul acesta istoria personală a indivizilor 

reprezintă o forţă reziduală presantă, imposibil de cludat, dar forţa 
leviatanică a sistemului rămîne mereu covirșitoare. 

Potrivit preceptelor sale generale, Corneille își alege în acest caz 
subiectul din Istoria romană a lui Titus Livius, Sabina fiind singurul 
personaj inventat. Reducţia evenimentelor istorice se poate deduce 
şi din faptul că atît din cei trei fii ai bătrinului Horaţiu, apărătorii 
Romei, cît şi din cei trei luptători reprezentanţi ai cetăţii rivale, Alba, 
pe scenă apare doar cîte un singur exponent. 

În cartea sa En lisant Corneille, Emile Faguet afirmă că „Horaţiu 
este poemul patriotismului cel mai roman din toate dramele lui Cor- 
ncille'“4%, scriitorul francez reușind să reprezinte, toate nuanțele acestui 
sentiment, începînd cu patriotismul eroului învins și subminat de la 
început de dragostea de familie, trecînd prin ipostaza celui detaşat 
de conjunctură, ca în cazul bătrinului Horaţiu, și ajungînd la formele 
cele mai agresive şi frenetice, reprezentate de tînărul Horaţiu, învingă- 
torul. 

Emile Faguet relevă de asemenea faptul că în unele piese ca Serto- 
rius şi Pompei, scriitorul francez pare să apere spiritul republican. 
În Horaţiu, ca și în Cinna, el este exponentul unei mentalități aristo- 
cratice-monarhiste. Serge Doubrovsky remarcă o anumită pregnanţă 
a spiritului specific feminin care nu este impermeabil faţă de sentimen- 
tul eroic, dar este mai puţin marcat de acesta decît bărbaţii. Într-adevăr, 
forța voliţională a personajelor masculine este mai mare, deși nici 
acestea nu sînt întotdeauna lipsite de o anumită blindeţe şi tandreţe 
feminină (Curiaţiu). 

Tragedia Horaţiu se deschide ca o piesă de climat familial. Înainte 
de-a se configura tragedia politică, apare pe prim plan o dramă psiho- 
logică de familie, dominată de personajele feminine. Actul întîi, ca şi 
primele patru scene din actul următor, pun în lumină o stare de aștep- 
tare anxioasă, provocată de declanşarea posibilă a unui război între 
cele două cetăţi: Roma și Alba. Drama de familie devine evidentă 
pentru spectatori din clipa în care află că romanul Horaţiu este căsă- 
torit cu Sabina, originară din Alba, iar albanul Curiaţiu este logodit 
cu Camilia, sora lui Horaţiu. 

Acestea sint primele informaţii de natură să releve felul în care 
conilictul politic, declanșat de marele mecanism social, se insinuează 
în viaţa domestică. Atunci cînd două oștiri stau sub ziduri, Sabina ştie 
că stăpinirea plinsului este o adevărată virtute pentru sexul slab, iar 
Iulia adaugă că în asemenea condiţii „un brav e ruşinat“ de o slăbiciune 
de această natură. Dar despicarea conștiinței în două apare prin apar- 
tenenţa afectivă şi uneori de sînge atit a celor din familia bătrînului 


42 É, Faguet, En lisant Corneille, p. 114. 

Horaţiu, cît şi a Curiaţilor la cele două cetăţi. De la început, exponenta 
acestei stări de spirit este Sabina. 


Romană-s căci roman Horațiu este, dar 

Cind mi s-a dat de soț primit-am tiilu-n dar. 
Robilă acest nod m-ar ține însă dacă 

Natalul plai ar fi să uit, să nu-mi mai placă. 

În Alba am văzut lumina zilei, clară; 

Mi-i dragostea dintii și mult iubită țară. 

Și-acum, cînd între noi războiul se încinge, 

Mă tem de-om fi înfrinţi, mă tem şi de-om învinge. 
O, Roma, de ie plingi că asta e trădare, 

Fă-ţi alți duşmani, să-i pot uri cu-nverșunare.5 


Primele conştiinţe traumatizate din cauza aşteptării anxioase ale 
unui război posibil între cele două cetăţi aparţin femeilor. Forţa voli- 
tivă a bărbaţilor, susţinută de iubirea eroică, rămîne încă mai puter- 
nică deşi nu este impermeabilă faţă de tragedia provocată de o evene 
tuală luptă îratricidă. Corneille nu face din bărbaţi supraoameni dar 
oricum i-a supradimensionat în comparaţie cu femeile. Răul unei con- 
ştiinţe scindate se extinde. Camilia pare a fi un ecou a! Sabinei prove- 
nit din cealaltă cetate. 


Mi-i Curiațiu drag şi nu mai pot să-ndur. 
Să creadă cineva c-am sufletul sperjur.5! 


Atita vreme cît nu este încă acţionat de marele mecanism social dina- 
mizat de gloria obţinută cu orice preţ, Curiaţiu mai păstrează ceva din 
acea stare de lamento feminin, caracteristică unui spirit neutral, temă- 
tor de expansiunea răului. Replica destinată Camiliei este ilustrativă: 


Cred că destul iubeşti şi Roma cum și gloria, 
Ca lanţul să-mi urăști, cum şi victoria. 
Şi-n acest caz cumplit, ajuns-am să mă tem 
Că şi izbinda şi sclavia mi-s blestem.52 


S-ar putea spune că cele mai elocvente scene din această tragedie 
se înscriu în acea stare de așteptare anxioasă a unei catastrofe la fel de 
grave pentru ambele cetăţi. Şi în acest context, ca şi în altele, este la 
fel de evident faptul că Pierre Corneille caută starea de grandoare, spa- 


50 vezi p. 89—90. 
51l vezi p. 94. 

tiul de afirmare a virtuții în situaţiile cele mai puţin favorabile, chiar 
şi în aparenţă, unui comportament apt să le confirme. 

Privită din mai multe unghiuri de vedere, tragedia Horaţiu poate 
îi doar cu greu interpretată ca un poem patriotic. Mereu pe prim plan, 
iubirea eroică a bărbaţilor reprezintă o virtute firească provenită din 
datoria față de cetate. Dar şi în acest caz, sacrificiile de numeroase 
vieţi omenești par aberante. Curiaţiu este conştient de faptul că roma- 
nii reprezintă un singur popor. Rivalitatea dintre cetăţi ar putea îi 
rezolvată într-un mod mai simplu prin înfruntarea dintre cîțiva luptă- 
tori aleși de fiecare cetate, cîştigătorii aducînd victoria cetăţii lor fără 
alte vărsări de sînge şi acte de sclavie. Sabina cere să fie sacrificată 
pentru ca lupta dintre cei aleşi să capete o motivaţie mai directă. Este 
adevărat că Pierre Corneille imprimă unor personaje o mentalitate ce 
depăşeşte epoca lor, dar în toate ipostazele sacrificiul individului pentru 
cetate se defineşte nu doar ca o datorie, ci ca un minim dar adus obștei. 
Cînd Horaţiu este ales ca exponent al romanilor, alături de fraţii săi 
care nu apar în scenă, el îşi mărturisește faţă de Curiaţiu dragostea de 
cetate şi spiritul de sacrificiu ca un fapt foarte firesc. 


Cum, pentru țara mea de mor, m-ai plinge-ndată? 
Cind pentru țară mori, o, moartea e suavă. 

Și lacrima n-o-nduri cînd creşte astfel în slavă. 
Și-aș binecuvinta plăcultul meu destin, 

Roma prin moartea mea de-ar pierde prea puţin.s? 


Opţiunea pentru alegerea celor trei luptători din fiecare cetate 
rezultă intr-adevăr dintr-o înţelegere mai umană a spiritului patriotic, 
necesar într-un război îratricid. Dar după ce alegerea Horaţilor este 
urmată de aceea a Curiaţilor, ca exponenţi ai celor din cetatea Longa, 
tragedia intimă poate să vină în conflict cu cea civică, generală, cu- 
noscute fiind legăturile de familie dintre cele două cetăţi. Corneille 
însă caută întotdeauna cu precădere spiritul de grandoare în aceste 
situaţii limită. Cînd locuitorii din cele două cetăţi află cine sint luptă- 
torii, ambele tabere așteaptă consultarea zeilor. Dar din clipa în care 
au fost desemnaţi să-și apere cetatea, toţi frații din cele două tabere 
cred că nu-și mai aparţin nici lor, nici familiilor ce-i învăluie într-o baie 
sentimentală, generatoare de slăbiciune. Ei nu pot accepta o schimbare, 
iar împăratul, care interpretează voinţa zeilor, anunţă decizia ca cei 
aleşi să se lupte între ei. Marele mecanism social, confirmat de transcen- 
denţă, rămîne astfel mereu mai puternic decît indivizii. Corneille subli- 
niază astfel virtutea romană ca o forță supraindividuală, tensiunea dra- 

matică a operei sporind mereu prin apariţia unor alţi factori de sur- 
priză, care se configurează ca noi evenimente tragice potenţate de autor 
într-o măsură din ce în ce mai mare. 


Odată realizată, opţiunea pentru luptători îi permite lui Corneille 
să reprezinte evenimentele de pe „cimpul de luptă“ şi ecoul lor în viaţa 
domestică. Prima veste anunţă victoria Curiaţilor şi fuga ultimului 
Horaţiu, rămas în viaţă, de pe cîmpul de luptă. Toate acestea declan- 
şează furia teribilă a bătrînului Horaţiu, care este gata să pedepsească 
cl însuşi cu moartea pe fiul „dezertor“ de pe cimpul de luptă. 


Să moară! 
Ori dirz să fi luptat, din deznădejde-amară 
O clipă mai tîrziu de-ar fi căzut, cu slavă, 
C-o clipă mai tirziu cădea şi Roma Sclavă.st 


Predilecţia lui Corneille pentru romanescul eroic, dublat adeseori 
de cel sentimental, întreţine în teatrul său nevoia de surpriză. Cu întir- 
zierea necesară creșterii tensiunii psihologice, dar şi nevoia de demon- 
strare a spiritului inflexibil întrupat în bătrinul Horaţiu, speclatorii 
află că „fuga“ tînărului Horaţiu din spaţiul direct de luptă nu era decit 
un abil act de repliere tactică. Fuga îi distanțează și pc adversarii săi 
răniţi, iar el poate să-i ucidă prin luptă pe rînd. 

În mod normal, tragedia lui Corneille s-ar fi putut încheia aici 
printr-o apoteoză a eroului roman învingător. Dar cum dramaturgul 
irancez considera că cele două situații-limită create ar îi insuficiente 
pentru tensiunea unei opere în cinci acte, el a simţit nevoia să revita- 
lizeze intriga printr-un scurt palier secundar, derivat evident din su- 
biectul matcă. În felul acesta spiritul iubirii domestice este din nou 
confruntat cu iubirea eroică, civică, împinsă pînă în zona extremă de 
dezumanizare. Replica bătrînului şi inflexibilului Horaţiu reprezintă, 
de fapt, vocea virilă a spiritului fericit al cetăţii în urma victoriei. 


Fiu scump! Tu, fala mea, onoarea vieții mele ! 
Un stat de ripă dus l-ai înălțat spre stele. 

Tu fiu de Roma demn, de-al lui Horaţiu nume, 
Al Romei reazem, tu, și-al stirpei nalt renume.s* 


Vocea bătrinului Horaţiu, vocea Romei vine astfel în conflict cu vocea 
Camiliei al cărei spirit coleric, declanșat de uciderea lui Curiaţiu de către 
fratele său, se transformă într-o invectivă violentă împotriva cetăţii 


54 vezi p. 120. 

sale de baştină. Dar pe această cale, Camilia nu se desprinde prin iubirea 
îrustrată doar de cetate. Ea intră într-un spaţiu ipotetic al morţii, 


O, Roma, tot ce eu urăsc cu gînd cernit! 
O, Roma cărei tu iubitul mi-ai jertfit! 
Ea care le-a născut, ca s-o adori orbește, 
Pe care o urăsc, fiindcă le cinsteşte.56 


Dar această invectivă adresată eroului şi cetăţii apare pentru tînă- 
rul Horaţiu ca un act de trădare, și cl nu ezită să-și ucidă sora. 

Există în teatrul cornelian o adevărată dinamică a pasiunilor devo- 
rante și ucigătoare. Rodrigo îl ucide pe tatăl iubitei, Medeea își omoară 
copiii, Rodoguna își asasinează soţul şi un fiu, Horaţiu își omoară 
sora etc. Așa cum comentatorii teatrului cornelian au clasificat pasiu- 
nile eroilor săi în legitime şi nelegitime, cred că la fel pot fi catalogate 
și crimele acestora ca absurde sau motivate de rațiuni de stat. 

Crima lui Horaţiu apare la început ca un fapt culpabil, lipsit de 
necesitate, și Valer, trimisul curţii, cere pedepsirea ei, iar Procul o 
priveşte cu reticenţă. 

Dar vocea rațiunii de stat sună altfel. Venit la Horaţiu acasă, Tullus 
ascultă acuzaţia lui Valer, dar nu uită că victoria cîștigată l-a făcut 
rege peste două cetăţi. Decizia sa se configurează astfel ca un act de 
iertare a crimei unui erou reabilitat prin faptele sale de glorie. 


Horațiu, luptător neînvins, irăieşti, deci; 
De crimă mai presus prin lauri ești, în veci. 
Ardoarea te-a-mboldit să cazi într-o greşeală, 
Dar poți urmarea ei să o înduri cu fală.5? 


Finalul operei este slab şi superficial, iar rațiunea de stat se bazează 
pe o logică demonstrativă precară. Tragedia aceasta a lui Corneille 
nu iese de sub zodia unei anumite ambiguităţi involuntare. Pledoaria 
pentru patriotism și spiritul de abnegaţie se conjugă cu drame indivi- 
duale generatoare de mari svferinţe umane. Mesajul din Horațiu func- 
ționează astfel într-o dirceţie dublă. Dar şi apologia regelui ca arbitru 
al dreptăţii nu poate fi trecută cu vederea. 

Cu Cinna (1640), scriitorul francez rămîne la scrierile sale obişnuite 
de inspiraţie din spaţiul latin. Ele sînt căutate, ca și în Horațiu, cu 
precădere în istorie. Subicctul tragediei este desprins dintr-un mare 
fragment din De Clementia (1, 9) de Seneca, comentat după relatarea 
lui Maurice Rat și de Montaigne, iar dialogul dintre Maxim şi Cinna 

și are sorgintea în Istoria lui Dio Cassius, tradusă în limba franceză 
ncă din anul 1542. 

Dacă rezumăm pasajul din Seneca vom constata mai ușor com- 
portamentul lui Corneille faţă de o sursă istorică, dar și felul în care 
îşi permite să ficţioneze pe marginea unor informaţii exacte. Împăra- 
tul August apare astfel ca un om blind, în vremea cînd a guvernat 
singur ţara. Dar în timpul republicii, cînd avea doar 18 ani, el nu a 
ezitat să-l ucidă cu pumnalul pe Octavian, consulul care-i era prieten, 
iar împreună cu alţi tineri a săvirşit și alte crime. După ce a depășit 
vîrsta de 40 de ani, cind se îndrepta spre Gallia, i s-a comunicat că 
Cinna, un om cu intenţii sumbre, vrea să-l ucidă. I s-au dat toate deta- 
liile în legătură cu locul și data cînd trebuia să fie omorît. Sub impresia 
momentului a hotărit să se răzbune, convocîndu-și, în acest scop, sfatul 
de prieteni pentru ziua următoare. Cuprins de neliniște, el se întreabă 
dacă nepotul lui Pompei trebuie judecat și înclină spre înlătura- 
rea acestor oameni care prin vărsare de sînge nu făceau din persoana 
sa nimic mai mult decît obiectul unui complot. 

Cuprins de miînie și revoltă, August este adus la o altă stare de 
conştiinţă de soţia sa Livia. Aceasta îl sfătuieşte să procedeze ca medicii 
cu acei pacienţi ce rezistă la leacurile obişnuite, după care li se admi- 
nistrează cele contrarii. Mai exact, Livia îi cere lui August să-l ierte 


î 

pe Cinna. 

Convorbirea dintre August și Cinna în ipostaza de conjurat este 
elocventă. Împăratul îi mărturisește acestuia că-i dăruiește viaţa de 
două ori: ca dușman personal şi ca ucigaș. Oferindu-i prietenia în 
mod cinstit, ca și consulatul pe care Cinna nu-l ceruse, împăratul 
face din fostul său dușman un unic moștenitor, iar Seneca adaugă că 
alte asasinate n-au mai fost puse la cale în imperiu în această vreme. 

Nucleele dramatice fundamentale ale textului istoric pun în lumină 
actul de conjurație, mînia împăratului, sfatul de iertare dat de Livia 
și momentul concilierii. 

Despre motivele personale ale lui Cinna de a-l ucide pe August, 
despre dragostea lui pentru Emilia și trădarea lui Maxim, textul istoric 
nu relatează nimic. Corneille îşi asumă unele libertăţi de licţionare pen- 
tru a da o mai mare complexitate, tensiune dramatică, precum și o 
motivaţie psihologică evidentă faptelor unor personaje din opera sa. 

După propria sa mărturisire, Corneille și-a propus să realizeze un 
„tablou“ cu cele mai frumoase acţiuni ale lui August, Cinna fiind con- 
siderată de el o operă ce a întrunit sulragii numeroase, rezultate din 
valoarea sa deosebită. 

Omul de stat apare astfel în teatrul cornelian în cele mai variate 
ipostaze. Declanşator de războaie, viteaz pe cîmpul de luptă, mediator 
al păcii, judecător care împarte dreptatea, ucigaș, personajul lui Cor- 

neille în luptă pentru cucerirea puterii, apărarea ei ca un bun cîștigat 
sau distrugerea ei ca sistem ostil dorințelor sale, rămîne mereu un ins 
proteic, capabil să se lase văzut din cele mai variate perspective. 

Prefixat prin rang şi mentalitate, eroul cornelian nu rămîne totuși 
imobil prin fapte. Atît în Horaţiu, cît şi în Cinna, personajele sînt modi- 
ficate de evenimente. Caracterul fix al eroilor lui Corneille este în 
cele mai multe cazuri o prejudecată rezultată mai degrabă din doctrină 
decît din literatură. 

Pe un fundal sentimental, Corneille scrie adevărate tragedii politice, 
apte să pună în lumină psihologia unor oameni de stat şi cronica de 
mentalități din epoca sa. Referindu-se la substratul ideatic din unele 
piese ale lui Corneille, Serge Doubrovsky scrie că „Cinna nu este numai 
o piesă contemporană cu Horaţiu prin dată, ci prin spirit. În potida 
diferenţei de subiecte există o identitate profundă de teme, adică există 
după legea însăși a dialecticii eroului o aprofundare şi depăşire a lui 
Horaţiu prin Cinna, ca şi a Cidului prin Horaţiu.''58 

În centrul cîmpului strategic al conflictului se găseşte împăratul 
August. Așa cum s-a putut vedea din opera lui Seneca, el urcă pe tron 
cu o biografie încărcată de crime ce puneau în evidenţă lipsa de lealitate 
chiar faţă de cei apropiaţi. Împăratul devine astfel un simbol al puterii 
tiranice generatoare de ură și răzbunare. Dar cum istoria nu părea 
suficient de elocventă prin informaţiile furnizate, Corneille inventează 
personaje frustrate de părinţi prin crimă, ca Emilia, care după ce şi-a 
pierdut tatăl prin asasinat imperial, este adoptată de August şi învă- 
luită într-o stranie tandreţe compensatoare. Emilia intră, aşadar, în 
acest cîmp conflictual cu antecedente ostile față de suveran, gîndurile 
sale de răzbunare venind dintr-o durere personală. Motivația acestei 
stări este dezvăluită de scriitor de la început. 


Ah, cînd îl văd pe August în slava lui ilustră, 
Cind neîndurarea ta memoria mi-o mustră, 
Că tata a pierit prin mîna lui nedreaptă, 

El de pe-naltu-i tron coboară-ntiia treaptă.’ 


Impulsul fundamental carc generează acţiunea tragică este răz- 
bunarea și dorinţa de putere a unui om frustrat, asociată cu idealurile 
republicane și iubirea. În primele scene din actul întîi Emilia apare ca 
o întruchipare a spiritului de răzbunare, incitat de obsesia morţii ab- 
surde a tatălui și de vederea zilnică a împăratului asasin. Omul desti- 
nat să-l ucidă pe împărat este Cinna. lubirea, conjugată cu dorinţa 
de mărire a lui Cinna şi sentimentele republicane ale lui Maxim, pre- 


58 S. Doubrovsky, Corneille et la dialectique du héros, p. 185. 
59 vezi p. 149. 


XLIII 


gătesc terenul unei conjuraţii cu o motivaţie multiplă. Starea aceasta 
este întreţinută de faptul că, în primele două acte, Corneille l-a înfățișat 
pe -August ca un tiran, iar Cinna este animat el însuși de un spirit repu- 
blican. Elementele de ficţiune introduse de autor în corpusul intrigii 
sînt de natură să confere personajelor din această operă o mare mobili- 
tate sufletească, întilnită însă pină acum doar în comediile baroce 
într-o proporţie atit de mare. 

Se ştie doar că cele mai multe personaje din tragediile corneliene 
evoluează între anumite coordonate fixe, iar opţiunile de conştiinţă 
sînt în general previzibile. Dar în tragedia Cinna, personajele mascu- 
line, mai ales, Lrăiesc adevărate mutații pshice. Aceste „convertiri sufle- 
teşti“ sînt posibile datorită felului în carc scriitorul proiectează asupra 
aceluiași personaj mai multe perspective valorizante. După ce în actul 
întii August este înfățișat din perspectiva Emiliei şi a lui Cinna ca un 
tiran, în actul al doilea viziunea asupra împăratului este schimbată, 
ea venind dinspre el însuşi spre exterior. Obosit, sătul de viaţă, obsedat 
de crimele din tinereţe, împăratul este gata să abdice. El le comunică 
celor doi sfetnici, Cinna și Maxim, un adevărat testament de tole- 


ranţă. 


Azi să mă socotiți prieten vă voi cere, 

Voi peste Roma, Siatşi mine-avind putere. 
Europei, Asiei şi Africii daţi, deci, 
Monarhice ori chiar republicane legi. 
Părerea v-aș urma, dorind ca, din ăst an, 
Să fiu ori împărat, ori simplu cetățean.80 


Mai mult, August i-o oferă lui Cinna pe Emilia ca soţie. Dar odată 
cu aceste evenimente, sfîrșitul actului doi aduce o epuizare prematură 
a intrigii prin spiritul de conciliere al împăratului care anulează într-o 
mare măsură mobilul fundamental al răzbunării conjuraţilor. Corneille 
a intuit această posibilă cădere subită a intrigii tragice. Nevoia de-a 
introduce fapte noi în susținerea conflictului, destinate să menţină 
cauza tensiunii dintre împărat și sfetnicii săi, este stringentă. Și, dacă 
în faţa lui August, Maxim pledează pentru republică, din motive pur 
subicotive Cinna îl îndeamnă să nu renunţe la prerogativele puterii. 
În această ipostază răzvrătirea sa ca republican apare ca lipsită de 
sens, iar logica intrigii intră într-o stare precară. Scriitorul deplasea- 
ză din nou evenimentele pe plan afectiv. Cinna se confesează faţă de 
Maxim şi constată că şi prietenul său o iubeşte pe Emilia. Dacă iubi- 
rea l-a determinat pe Cinna să înșele încrederea împăratului, pe Maxim 


50 vezi p. 160. 

l-a determinat să-și trădeze prietenul. Noile mutații de conștiință au 
o motivaţie pur pasională. 

Trădat, împăratul este cuprins de colerismul răzbunării. Dar 
faptul că Emilia se afla printre conjuraţi îl umple de remușşcare și, 
la îndemnul soţiei, îi iartă pe vinovaţi. Mutaţiile sale de conștiință 
sînt explicate de Emile Faguet într-un mod elocvent: „Același om 
care a luptat, a surghiunit, a ucis pentru a ajunge la putere, se luptă 
şi surghiunește în el însuși pe cel ce a surghiunit, și-l ucide pe răzbună- 
tor pentru a ajunge la suprema putere care este stăpînirea de sine“.i 

Dar în această ultimă ipostază, toate ierarhiile morale se schimbă, 
iar cei doi sfetnici ai împăratului, ajunşi la conciliere cu acesta, decad 
din statutul de luptători pentru libertate. Opera se încheie cu apolo- 
gia spiritului monarhist. 


Noutatea tragedici Cinna rezultă din capacitatea scriitorului de-a 
reprezenta tipuri contradictorii într-o permanentă devenire. Dar 
soluțiile literare la care face apel scriitorul nu mai sînt întotdeauna de 
natură clasică. Spiritul baroc se infiltrează în această operă prin psiho- 
logia personajelor şi adecvarea artei literare la modul de reprezentare 
a unor astfel de tipuri umane. De aceea interpretarea clasicizantă a 
textului, întilnită la A. Adam, nu mai este suficientă: „Cinna pune 
problema limitelor pînă la care poate ajunge Rațiunea de Stat, cînd 
se izbeşte de sentimentele de clemenţă şi de umanitate“.f2 

Din aceeaşi matrice ideatică îşi trage seva și Polyeuct (1643), „tra- 
gedie creștină“ inspirată dintr-o povestire rezumativă a misterului 
„Sfintului Polyeuct“, scrisă de Simeon Metafrastul și comunicată de 
Surius. 


Este cert că Pierre Corneille se găsea în căutarea unor noi subiecte 
de tragedie, iar spaţiul de inspiraţie indicat de sursele sale mărturisite 
nu i se mai părea satisfăcător. Întrebarea pusă de dramaturgul francez 
priveşte posibilitatea morală de-a reprezenta pe scenă un erou sancti- 
ficat. Autorităţile pe care se întemeiază în Examenul său (Minturnus, 
Heinsius) nu exclud asemenea subiecte din sfera teatrului. Autorul 
recunoaște că stilul nu este atît de puternic și maiestuos ca în Cinna 
sau în Pompei, dar cl pune, în schimb, în lumină o sensibilitate și o 
tandreţe mult mai accentuate. În fond, Corneille nu face în comparaţie 
cu alte personaje din tragediile sale decit să creeze un erou supradimen- 
sionat într-o măsură şi mai mare decit alţii, prin spiritul său de jertfă 
şi capacitatea de renunțare la orice plăcere lumească. Serge Dou- 
brovsky observa cum spiritul religios capătă un sens eroic, iar etica 
este impregnată de o glorie orientată în altă direcţie. 


61 É, Faguet, En lisant Corneille, p. 129. 
6&2 A. Adam, Le theâtre classique, p. 58. 

De fapt, intriga din Polyeuct are o funcţionalitate: dublă. La început 
dezvăluie un conflict sentimental gata să se transforme într-o proble- 
mă de conştiinţă. Venit la Melitena, capitala Armeniei, Sever află că 
Paulina, iubita sa de la Roma, s-a căsătorit eu un nobil armean. Șocul 
întîlnirii este mare pentru amîndoi, mai ales că Paulina optase pentru 
această căsătorie din datorie filială. Obsedată de un coșmar, Paulina 
îşi vedea adeseori soţul mort. Fiica lui Felix, guvernatorul roman al 
Armeniei, se temea de orice evenimente noi, ca şi cînd acestea ar îi 
putut aduce un rău inevitabil, îndreptat împotriva sa. Procesul de 
convertire a lui Polyeuct la creştinism este paralel cu această aștep- 
tare anxioasă a soţiei sale, marcată și mai puternic de venirea trimi- 
sului roman, care era un favorit al împăratului. Ca şi în alte piese ale 
sale, Corneille epicizează rezumativ o situaţie nouă, cu toate moti- 
vaţiile sale ce trimit spre trecut şi prezent: 


Cum tata fu numit aici guvernator, 

În Roma mi-am lăsat neostoitul dor, 

Iar, Sever, disperat, intră la oaste-anume, 
Spre a muri în fală şi renume. 

Ştii restul: Polyeuct de cum m-a fost văzut, 
I s-a citit în ochi nespus că m-a plăcut; 
Cum între nobili el aici e cel mai mare; 
O nuntă tatăl meu dori cu încîntare.6? 


Confidenţa Paulincei scoate în evidenţă cu discreţie stări latente de 
conștiință abia sugerate prin cuvinte. Sensul direct este însă atit de 
pregnant încît este gata să-l acopere pe cel abscons. 

Intriga din Polyeuct capătă o dublă motivaţie tragică şi evoluează 
pe două planuri aparent diferite, dar interferabile din cauza raportu- 
rilor existente între personaje. Paulina este tipul eroinei cu o conștiin- 
tă scindată. Ea aduce cu sine în Armenia o memorie afectivă încărcată 
de o iubire rămasă în stadiul de proiect din cauza unor evenimente ce 
sînt din nou mai puternice decît sentimentele umane. Sever, la rîndul 
său, ignoră traseul unor întîmplări care i-au făcut iubirea zadarnică, 
iar salvarea de la moarte, căutată în război, devine lipsită de sens. 

În acest context, Corneille a proiectat antinomia dintre datorie 
și sentimente pe ambele planuri ale intrigii. Starea raţiunii şi a datoriei 
capătă o anumită fragilitate în faţa tensiunii afective sporite de pre- 
zența celuilalt. De aceea, Corneille insită atît asupra dorinței cît şi 


asupra anzielății provocată de prezență. Teama vederii unui partener 
“3 vezi p. 214. 

atita vreme absent, considerat chiar mort, este exprimătă de Paulina 
fără nici o ezitare în fața tatălui. 


Virtutea mea nu cred să poată face faţă 
Privirii iui de foc, ce m-a vrăjit o viaţă. 
Nu vreau să-l văd /641 


În faţa lui Fabian, confidentul său, Sever exprimă o opţiune mult 
mai gravă, fiindcă devine un superlativ al existenţei: 


Cum nu este un rău de-al cărui leac mi-e dor, 
Vreau numai s-o revăd şi suspinind, să mor. 


Socotindu-sc trădat doar de un destin ingrat, Sever nu refuză o întil- 
nire care prin prezență gencrează durerea. El înţelege neputinţa în faţa 
unei situaţii ce nu poate fi schimbată. Fragilitatea sentimentului de 
datorie al Paulinei nu mai este mascată de cuvinte. Dimpotrivă, apare 
descoperită în mod intenţionat. Două victime ale destinului nu mai 
pot apela la un limbaj erotic agresiv, ci doar la lamentaţia discretă. 
Din păcate, conceptele morale transpar într-un mod prea direct în 
limbajul literar erotizat. Dialogul e elocvent: 


E drept, simţirea-n friu mi-o țin, prin judecată, 
Dar peste simțuri ea regină nu-i, de vază, 
Căci nu domneşte, ci doar le tiranizează.65 bis 


Remarcat și de Georges Poulet, faimosul voluntarism cornelian 
este adus de autor în mod programatic în stare de criză prin contrun- 
t area sa directă cu dorința impulsionată de eros. Această opţiune este 
însă compensată printr-o altă replică a lui Sever, destinată să nu facă 
vederea prezenţei celuilalt (celeilalte) mai puternică decit datoria: 


O, datorie, cum mă pierzi, neîndurală ! 
Adio, scump odor, de farmec mult prea plin. 


Dar Corneille concepe intriga din tragediile sale în așa fel încît atunce 
cînd primul eveniment ce ameninţă să distrugă o stare de echilibru este 
epuizat, să se configureze altul şi mai puternic care rupe ordinea exis- 
stentă. Cînd Sever înţelege într-un anume fel sensul datoriei, Polyeuct 
este cuprins de o altă datorie absolut imperioasă: distrugerea zeilor 
păgîni din templu. Reticenţa lui Nearc nu-l poate opri de la această 
faptă pedepsită de lege, la care l-a atras şi pe prietenul său. 


êt vezi p. 219. 
65 vezi p. 223. 
65 bis vezi p. 225. 

Cu acest prilej se poate înţelege mai bine un anumit mod de supra- 
dimensionare a eroului cornelian prin grația eficace, înțeleasă în alt 
fel decit Pascal. Dacă janseniștii l-au priva pe individ (erou, martir) 
de orice voinţă proprie în îndeplinirea unui act, iezuiţii nu i-au smuls 
acest privilegiu. Polyeuct ni se pare astfel a fi un martir născut din 
morala iezuită. Asupra lui grația are o eficacitate evidentă şi „contami- 
natoare“. Sancţionarea faptei sale prin moarte se convertește într-un 
model de asumare a existenţei. Paulina şi Felix adoptă acest model, 
iar Sever nu-l înlocuieşte prin sine, propunînd împăratului Decius 
toleranța față de cei ce aduceau în lume o nouă morală şi civilizaţie. 

Corneille ierarhizează comportamentul şi sentimentele umane pe 
o scară ascendentă care, potrivit concepţiei sale, permite situarea 
statului deasupra individului și a absolutului (zeii, divinităţile creştine), 
deasupra tuturor. Dar această modalitate de ierarhizare a valorilor 
nu funcţionează întotdeauna la fel. Oricind un factor din acest lanţ de 
valori poate încerca să anuleze o ordine stabilită, indiferent de șansele 
sale de reuşită. Individul poate veni în conflict cu sistemul, regele 
poate călca ordinea divină, iar zeii pot decide așa cum doresc în pri- 
vinţa destinului oamenilor. 

Cele mai frecvente cazuri de antagonism sint între individ și sistem, 
dar nu mai puţin elocvente sînt acelea dintre exponenţii sistemului 
şi legile instituite. Și unele și altele apar ca o abatere de la normali- 
tate. De aceea sancţionarea unor astfel de acte de comportament este 
tragică şi ele nu pot fi iertate decît prin concilierea individului (erou- 
lui) cu sistemul rezultat dintr-o faptă eroică de anvergură naţională. 
Toate aceste ipostaze au fost experimentate de Corneille în teatrul 
său, şi pe parcursul carierei sale literare autorul le reia, nuanţindu-le, 
din diverse unghiuri de vedere. Privite în ansamblu, „inovațiile roma- 
nești” tîrzii sînt acte de repetiţie din ce în ce mai mult îngroșate pentru 
a-și putea păstra puterea de şoc asupra spectatorilor seduşi într-o 
măsură din ce în ce mai mare de teatrul racinian. În esenţă, nimic nu 
iese din sfera programului cornelian privitor la motivaţia opţiunilor 
pentru anumite subiecte adecvate în teatrul tragic. 


Este adevărat că Rodoguna (1644) a creat unele dificultăţi de inter- 
pretare şi valorizare estetică în rîndurile criticilor şi ale istoricilor lite- 
rari. Șocul și starea de confuzie provin cu precădere din eludarea pro- 
gramului scriitorului. Pe plan teoretic, Corneille n-a exclus niciodată 
monstruosul şi grotescul din universul teatrului tragic. Apelul la neve- 
rosimil, ca şi evocarea unor mituri antice monstruoase în Discurs despre 
poemul dramatic, nu fac decit să ateste această preocupare constantă. 
Dealtfel, autorul nu ezită să-şi manifeste preferința deosebită pentru 
Rodoguna, considerată în Avertisment ca o a doua Medee din cariera 
sa de dramaturg. Socotind Rodoguna mai aproape de sine decît alte 

piese care au beneficiat de succes, Corneille aseamănă înclinația oarbă 
pentru această tragedie cu comportamentul preferenţial al părinţilor 
pentru unii dintre copiii lor. 

Autorul merge atît de departe cu această slăbiciune oarbă încît 
consideră că toate crimele Rodogunei sint însoţite de „grandoarea 
sufletului“, de unde se poate constata că deşi faptele eroinei sint dete- 
state, sursa din care pornesc ar trezi admiraţia. Motivația este evident 
precară şi pe plan psihologic și pe plan moral. Dar Corneille nu a ezitat 
nici în alte împrejurări să identifice amploarea unei stări cu grandoarea. 

Monstruozitatea acţiunilor eroinei, la care se referă numeroși critici, 
provine în primul rînd din despărțirea efectului de cauză, motiv care 
sporeşte gradul de neverosimilitate a acestei opere pe care Emile Fa- 
guet o consideră o simplă melodramă plină de situaţii violente şi false. 

În Eramenul său Corneille precizează că subiectul acestei tragedii 
a fost împrumutat din opera lui Appian Alexandrinul, Războaiele 
Siriei. Dacă în fragmentul istoric indicat de scriitor motivaţia unor 
crime este verosimilă, Corneille a renunţat la aceasta din dorința de 
a-i spori efectul de șoc. Din pasajul reprodus de Corneille putem con- 
stata că Nicanor a fost luat prizonier de parți şi s-a căsătorit cu Rodo- 
guna, sora regelui. Cleopatra se căsătoreşte şi ea cu fratele acestuia, 
Antiohus, din răzbunare, iar cînd Nicanor se întoarce în ţară este ucis 
de regină, din resentimente atît față de el, cît și față de Rodoguna. 
Fie din teama de răzbunare, fie din alte motive, Cleopatra l-a ucis pe 
unul din fiii săi, Seleucus, iar cînd Antiohus, celălalt fiu, ajunge pe tron, 
regina se otrăvește de teamă. 

Logica evenimentelor istorice a fost înlocuită de Corneille printr-un 
singur argument psihologic: dorinţa de putere a reginei care nu m:i 
vrea să cedeze tronul nimănui. De aici provin toate actele monstruoase 
ale acestui personaj central al operei. Corneille explică opţiunea sa 
pentru titlul Rodoguna, iar nu pentru celălalt mult mai justificat (Cleo- 
patra), eliminat din dorinţa de-a nu crea confuzii cu regina Egiptului. 


În versiunea realizată de Corneille, în tragedia sa există mai multe 
surse conflictuale posibile, dar momentele decisive ale operei sînt mar- 
cate de hotăririle Cleopatrei. Și cum evenimentele din aceste tragedii 
nu pot dura mai mult de o zi și o noapte, ele sînt anunţate de personaje- 
martori, de conlidenţi sau de personaje mediatoare, instrumentale. 
În telul acesta Laonis, confidenta reginei, spune că regina Cleopatra a 
hotărit ziua anunţării primului născut dintre prinții gemeni, pentru a 
îi urcat pe tron. Tot ea transmite spectatorilor informaţii despre istoria 
regatului, faptele reginei după „moartea“ soţului în prizonierat, căsă- 
toria cu Antioh și rămînerea singuratică a reginei pe tron. Laonis pre- 
supune anumite întimplări neplăcute, dar care nu sînt foarte clare. 
Oricum, aducerea prinților în ţară şi unirea celui investit ca rege cu 

Rodoguna pare să prevestească un moment de pace în ţară și în rela- 
ţiile cu parții. 

La început coniliclul fundamental rămîne latent, pe prim plan 
configurîndu-se o inofensivă rivalitate sentimentală. Ambii prinți, 
Antioh şi Seleucus sînt îndrăgostiți de Rodoguna. Opțiunile lor între 
femeia iubită şi tron sînt clare. Autorul le indică într-o ordine care nu 
va căpăta semnificaţie decît printr-o devenire mai tirzie a evenimen- 
telor. Antioh este astfel cel dintîi care se dezice de tron din dragoste: 


La dreptul naşterii renunţ, dacă, desigur, 
Prințesei i-oi fi soț, uitind de-un tron nesigur.%? 


Renunţarea lui la tron se întîlneşte cu aceea a fratelui, întemeiată 
pe aceleaşi motive: 


Îți las augustul tron — ascultă şi-njelege — 
Că, doamne, îi vorbesc măritului meu rege, 
Dacă te învoieşti să-mi laşi pe Rodoguna.®® 


O anumită simetrie a actelor de comportament nu întreţine însă 
întotdeauna starea de acalmie a intrigii. Dimpotrivă, poate s-o spo- 
rească. Cele două intenţii de ordin sentimental care relevă renunțarea 
la tron în favoarea aceleiaşi femei iubite scot în evidenţă o rivalitate 
onestă între frați, impermeabilă în sine faţă de orice urmări tragice, 
Dar această rivalitate se întîlneşte cu două pariuri existenţiale propuse 
de Cleopatra şi Rodoguna în funcție de un criteriu pur personal de ocu- 
pare a tronului: uciderea rivalei. Enunţul Cleopatrei nu trădează nici 
o ezitare. 


Iubindu-vă la fel, ăst drept de-ntii născut 
Îl poate-avea doar cel ce-mi stă în toale scut. 
Pe nume-l va striga a Rodogunei moarte.6? 


Ameninţată de o moarte făţarnică, pusă în situaţia să aleagă întîi ura 
pentru a putea ajunge la dragoste prin violenţă, în speranţa realizării 
unei existențe pașnice, Rodoguna condiționează în cele din urmă 
opţiunea sentimentală de răzbunare. 


Minie, ură simt? Ori aspră-s? Mi-e totuna; 
Pe tată-l răzbunaţi, de-o vreţi pe Rodoguna. 
Vreţi să mă meritaţi ? Acesta-mi este preţul." 


6? vezi p. 278. 
98 vezi p. 279. 
© vezi p. 295. 
70 vezi p. 307. 


La prima vedere s-ar putea spune că pe plan moral atit Cleopatra, 
cît şi Rodoguna, reprezintă același gen de abatere de la normalitate, 
monstruozitatea insinuindu-se în conștiința amîndurora în aceeași 
măsură. Dar dacă pentru Cleopatra ura şi crima reprezintă o parte 
constitutivă a modului ei de-a fi ca deţinătoare a puterii, Rodoguna 
optează pentru răzbunare sub presiunea unor evenimente mai puter- 
nice decit ea. Între cauză (Cleopatra) și efect (Rodoguna) distanţa este 
imensă. Clcopatra este cea obsedată de tron, deci de putere; ea repre- 
zintă monstrul în acţiune. După uciderea mai îndepărtată a soţului, ea 
pregătește asasinarea unui fiu (Seleucus) nesupus dezideratelor sale 
criminale, apoi este gata să-i ofere cupa cu otravă celui de al doilea 
fiu în pragul urcării pe tron. 


Ultima crimă nu mai este cu putinţă. Corneille rămîne un moralist 
gala să sublinieze nevoia de sancţionare a răului. Cleopatra bea otrava 
pregătită pentru fiul său. Finalul tragic dezvăluie întreaga suită de 
crime. Cleopatra se confesează cu violenţă. Replica sa este încărcată 
de o ură devastatoare: 


Pe tronul scump al meu domnind cu toată fala. 
Domneşie ! Rege eşti prin crime-n veci spurcate: 
De mine te-am scăpat, de-un tată şi de-un frate. 
Miniei cerului aş vrea să-i fiţi victime, 
Ca voi să ispășiți osinda ăstor erime.” 


Caracterul voliţional cel mai puternic din această operă îi aparţine 
Cleopatrei. Ea apare în tragedia lui Corneille ca o forță destructivă 
în plină desfășurare. Privită din aceeași perspectivă, Rodoguna se 
situează pe treapta imediat următoare. Faptul acesta i-a determinat 
pe unii critici cu o formaţie psihanalitică jungiană să releve opoziţia 
masculin (Cleopatra, Rodoguna) feminin (Antioh, Seleucus) din care 
rezultă forţa voliţională mai mare a femeilor „masculinizate“, în com- 
paraţie cu aceea a bărbaţilor „efeminaţi“. 

Oricum, Rodoguna rămîne o tragedie de tip shakespearian, lizibilă 
pînă astăzi, deşi cercetătorii au demonstrat că Pierre Corneille nu a 
cunoscut nici opera marelui „mag al nordului“, nici teatrul elisabetan 
în general.“ 

Cine examinează itinerariul creaţiei corneliene, mai ales în ultima 
sa etapă de dezvoltare, nu poate să nu observe un efort de-a dreptul 
disperat de inovare, rezultat din dorinţa autorului de-a rămîne cu orice 
preţ în atenţia publicului. 


“l vezi pp. 334—335. 
72 R, Lebăgue, Etudes sur le théâtre français. IL, pp. 25—26. 


Reprezentată la sfîrşitul anului 1650 sau la începutul anului urmă- 
tor, comedia eroică polarizată în jurul lui -Vicomed este ilustrativă pentru 
dorinţa de înnoire a scriitorului, care, coniruntindu-se el însuși cu o 
imensă producţie literară, nu putea să nu intuiască nevoia unor abateri 
de la anumite locuri comune acreditate de dramaturgia sa, cu toate 
riscurile literare pe care acestea le pot genera. 

Considerată „comedie eroică“, Nicomed este, de fapt, o „dramă 
eroică de palat“, citită de unii critici prin anumite chei istorice ce trimit 
la personaje reale din secolul al XVII-lea francez. Lectura de tip ana- 
logic permite unele asemănări între Laodis şi Doamna de Longueville, 
care a încercat să producă o răscoală în Normandia pentru a-și elibera 
soţul şi pe cei doi frați. N-au lipsit nici comparaţiile dintre Flaminius 
și Mazarin sau dintre Arsinoe și Ana de Austria. După ce examinează 
acest gen de apropieri, Maurice Rat precizează că ele sînt „contrare 
însăşi esenței dramei corneliene care accepta caractere generale mai 
mult decît portrete individuale“.73 

Una dintre tentativele de inovare ale scriitorului francez rezultă 
din însăşi plasarea acţiunii în lumea orientală care vine în conflict cu 
autorităţile romane. Starea aceasta este ilustrată printr-un cîmp con- 
ilictual strategic în care „tabăra romană“ din regatul Bithyniei este 
apărată de regele Prusias, soţia sa Arsinoe şi diplomatul roman Fla- 
minius. Antagoniștii din acest spaţiu conflictual sînt prinţul Nicomed, 
fiul regelui şi Laodis, regina Armeniei. 

Semnificativ ni se pare în primul rînd faptul că lumea romană nu 
mai este înfățișată de Corneille ca un superlativ al existenţei, ca în 
Cinna sau în Horaţiu. Dimpotrivă, Roma apare ca un simbol al forţei 
şi al spiritului de opresiune faţă de alte popoare. În acest caz opoziţia 
faţă de un sistem nu mai este reprezeniată doar de unii indivizi (Ni- 
comed, Laodis), ci de mari colectivităţi umane. Spaţiul conflictual din- 
tre protagonişti și antagoniști este în așa fel conceput încît spiritul eare 
manipulează conștiinţele (Arsinoe) pentru a obţine tronul în favoarea 
fiului său (Atal) este cel feminin, opoziţia fiind atît masculină (Nico- 
med), cît şi feminină (Laodis). Fascinat de idealul roman în care fusese 
crescut, prinţul Atal rămîne „multă vreme“ un ins nedecis. 

Corneille realizează o anumită hiperbolizare a personajelor, iar 
opoziţia dintre părinţi şi copii, dintre partizanii Romei şi cei ai inde- 
pendenţei, prefigurează un conflict ce poate căpăta proporţii shakes- 
peariene. Cu excepţia lui Atal care reprezintă o stare de conștiință 
în plină devenire, celelalte personaje au caractere prefixate. Mulțimea 


73 M. Rat, Théâtre complet de Corneille, Tome second, (Notice), 
p. 675. 

concepută ca factor de decizie a unei intrigi de palat constituie o altă 
cale de inovare asumată de Corneille. 

Opera se încheie însă printr-o generoasă împăcare a tuturor forțe- 
lor antagonice. Finalul este deci în mod net anti-shakespearian. 

După acest poem dramatic romanesc și eroic, declinul artistic al 
operei corneliene devine din ce în ce mai evident în raport cu orizontul 
de așteptare al epocii sale. Supradimensionarea unor eșecuri (Agâsi- 
das, 1666 și Attila, 1667) apare astăzi ca o tendinţă de exagerare rezul- 
tată din însuşi spiritul epocii. Inegal, adeseori, artificios, teatrul cor- 
nelian nu este niciodată lipsit de un anumit relief specific. El se con- 
figurează cind ca o apologie a raţiunii şi a voinţei acţionate de sensuri 
majore, cind ca o expresie a unui spirit abisal absurd. 

Produs al ideilor susţinute de o elocinţă viguroasă, clară și patetică, 
teatrul cornelian este abstract, lipsit de farmecul pe carei l-ar îi putut 
conferi stilul colorat și plin de graţie. În limbajul său metaforic, încăr- 
cat cu o rară forţă de sugestie, Sainte-Beuve a surprins cu multă acui- 
tate specificul dramaturgiei lui Corneille, ca şi valoarea sa estetică 
inegală. „În totalitate, geniu pur, incomplet, cu înălțările şi scăderile 
lui, îmi face impresia acelor mari arbori, goi, zgrunţuroși cu trunchi 
trist şi monoton la înfăţişare, împodobiţi cu ramuri și cu îrunziș întu- 
necat, numai pe vîrf. Sînt rezistenți, puternici, uriași, puţin stuftoşi, 
prin ei urcă încă o sevă bogată, dar nu le cereţi nici adăpost, nici umbră, 
nici flori. Înfrunzesc tîrziu, se scutură curînd şi trăiesc multă vreme, 
pe jumătate scuturaţi.““i 


ROMUL MUNTEANU 


74 Sainte-Beuve, Pagini de critică, ed. cil., p. 55. 


TABEL CRONOLOGIC 


1606 (6 iunie) — se naște Pierre Corneille, la Rouen, în casa din Rue de 
Pie (astăzi „Muzeul Pierre Corneille“), cumpărată în 1584 de 
bunicul său, Pierre Corneille (prenumele se transmitea — în 
virtutea unei tradiţii — din tată în fiu primului născut de parte 
bărbătească din ramura principală a familiei), consilier refe- 
rendar pe lingă Cancelaria Parlamentului Normandiei (pe vre- 
mea aceea, parlamentul avea atribuţii juridice, nu legislative, 
și era organizat teritorial). Tatăl său, pe care îl chema — în 
virtutea tradiţiei menţionate — tot Pierre Corneille, era „maître 
des Eaux et Forêts“ în vice-comitatul de Rouen, adică funcţionar 
juridic însărcinat cu administrarea pădurilor Coroanei şi cu 
rezolvarea delictelor de vinătoare şi de pescuit. Mama sa, Marthe 
Le Pesant, era fiica unui avocat din Rouen. Viitorul poet va 
avea doi fraţi — Antoine (1611—1657), care va îmbrăca haina 
preoțească, şi Thomas (1625—1709), autor dramatic de succes 
— şi trei surori: Marie (n. 1609), căsătorită Ballan, Marthe 
(n. 1622), căsătorită Le Bovyer de Fontenelle (mama lui Fon- 
tenelle) şi Madeleine (n. 1629), dispărută la vîrsta de numai 
șase ani. 

1615—1622 — Pierre Corneille face studii strălucite la Colegiul Maule- 
vrier din Rouen, condus de iezuiți. Vădește calități intelectuale 
deosebite, precum şi un remarcabil talent poetic despre care 
stau mărturie premiile obţinute în 1618 şi 1620 pentru versurile 
scrise în latineşte, limba şi cultura latină marcînd, dealtfel, 
întreaga sa creaţie. 

1624 — Cardinalul de Richelieu (1585—1642) devine prim-ministru 
al Franţei. 

Proaspăt licenţiat în drept, Pierre Corneille depune jurămiînt, 
ca avocat stagiar la audiența civilă de pe lîngă Parlamentul din 
Rouen. Între 1624—1628 va trece din cameră în cameră pentru a 
se familiariza cu procedura. (Parlamentele regionale erau organi- 
zate în trei camere: Camera Mare —care judeca în primă instanţă 
procesele importante şi în apel sentinţele emise de instanţele infe- 


rioare, Camera de Petiţii — secţie a Curţii de Casaţie, care audia 
petiţiile şi judeca în apel anumite sentinţe emise de instanţele 
inferioare, și Camera de Anchetă — însărcinată cu judecarea 
delictelor minore.) Este însă atras din ce în ce mai mult de 
creaţia literară. 

1625 — Se joacă — după spusele lui Fontenelle — prima piesă a lui 
Pierre Corneille: Melita sau scrisorile măsluite (Melite ou les Faus- 
ses Lettres). Data este incertă, unii istorici literari afirmînd că 
piesa a fost jucată abia iu 1629. Avînd în vedere că poetul Alexan- 
dre Hardy (?1570—?1632), aflat la virsta senecluţii, îndreaptă 
— în 1628 — o diatr bă împotriva „scursorilor baroului, care îşi 
închipuie că nişte avocăţei ar putea deveni poeţi de seamă“, 
se pare că piesa este cel puţin anterioară acestei date. 

1628 — Tatăl său îi cumpără două funcții judecătorești (destul de 
modeste), Pierre Corneille devenind în acelaşi timp avocat al 
Coroanei pe lingă Administraţia Apelor şi Pădurilor și avocat al 
Coroanei pe lingă Amiralitate. În virtutea acestor funcții, Cor- 
neille va pleda cu conştiinciozitate vreme de douăzeci și doi 
de ani, apărînd interesele Coroanei în procese privind trans- 
portul fluvial, dreptul de vinătoare sau de pescuit, tăieri de 
păduri etc. De regulă, audierile aveau loc de trei ori pe săptă- 
mînă, părțile reunindu-se în jurul Mesei de Marmură de la 
Palatul de Justiţie din Rouen. 

1630 — La 10 noiembrie este arestat mareșalul de Marillac, implicat 
într-un complot condus de Maria de Medici împotriva lui Riche- 
lieu. Data înăbușirii complotului a rămas cunoscută în istorie 
sub numele de Ziua păcăliților (Journée des dupes). 


1631 — Se joacă — probabil pe la începutul anului — Clitandru sau 
nevinovăția oropsită (Clitandre ou l'innocence persecultte), tragi- 
comedie inspirată din procesul mareșalului de Marillac. 

1632 — Se joacă (în primele luni ale anului) comedia Văduva sau 
trădătorul trădat (La Veuve ou le Traitre trahi). Este publicată 
piesa Clitandre, plină de aluzii la evenimeuLe contemporane, urma- 
tă de Încercări poetice (Mélanges poétiques), în care adună v 
parte din versurile scrise în tinereţe. În stagiunea 1632—1633 
(stagiunile se întindeau pe durata dintre două posturi religioase) 
se joacă Galeria palatului sau prietena rivală (Galerie du Palais 
ou l'amie rivale), comedie care i-a adus, pentru prima dată, 
un succes notabil. 


1633 — În luna februarie este tipărită Melita, cu o dedicație către 


ducele de Liancourte, cel dintii protector parizian al lui Cor- 
neille. Cum Curtea petrece lunile de vară la Forges (pe Sena Infe- 


rioară), trupa lui Mondory — care îi joacă de regulă piesele 
— dă mai multe spectacole în faţa regelui, dintre care cel puţin 
unul cu o piesă de Corneille. 


1634 — (mai precis, în stagiunea 1633—1634) se joacă două noi come- 
dii de Pierre Corneille: La Veuve (Văduva) și Piaţa regală sau 
un îndrăgostit trăsnit (La Place royale ou l'amoureux extrava- 
gant). 

În luna martie, apare Văduva, cu o dedicație către Doamna 
de Maisonfort, o tînără văduvă din înalta societate pariziană, 
foarte curtată dar cu o reputaţie ireproşabilă. Atît personajele 
cît și trama piesei ne fac să credem că autorul îşi căuta modelele 
printre cei care frecventau cele mai vestite saloane pariziene. 

Se căsătoreşte sora sa Marie. 

1635 — În ianuarie, Academia Conrart este ridicată la rangul de 
Academia Franceză, marcînd instaurarea mecenatului lui Riche- 
lieu, care acorda unui număr de literați — printre care și Pierre 
Corneille — pensii substanţiale. Corneille va beneficia de această 
pensie pînă la moartea Cardinalului, pe care îl va considera în 
tot acest răstimp protectorul şi „stăpînul“ său. Pierre Corneille 
face parte, între altele, dintre cei cinci poeţi care scriu împreună 
— pe o tramă stabilită de Richelieu — Comedia de la Tuileries 
(La Comedie de Tuileries), jucată în premieră la 4 martie 1635, 
şi Orbul din Smyrna (L'Aveugle de Smyrne), reprezentată în 
1637. 

În primăvara aceluiași an se joacă tragedia Medeea. 


1636 — În stagiunea 1635—1636 se joacă în premieră Iluzia comică 
(L' Illusion comique), în care autorul face o apologie a artei 
teatrale. 

În luna decembrie (sau la începutul anului 1637) are loc 
premiera Cidului, capodopera lui Corneille, care s-a bucurat de 
un enorm succes de public, fără seamăn în istoria teatrului 
francez. 


1637 — Tatăl poetului este înălţat la rangul de nobil, răsplătindu-se 

astfel, indirect, meritele fiului, care urma să moștenească titlul. 

La 21 ianuarie, editorul lui Corneille obţine o exclusivitate 
excepţională (de douăzeci de ani) pentru patru dintre piesele 
acestuia, reprezentate pe scenă dar încă inedite. 

În februarie apare Galeria palatului (La Galerie du Palais), 
cu o dedicație către Doamna de Liancourt. 

În luna martie este publicat Cidul (cu o dedicație către 
Doamna de Combalet, nepoata lui Richelieu), care continua 
să se bucure de un imens succes de public. 


În septembrie apare și Doamna de companie (La Suivante), 
cu o prefaţă în care Corneille îşi spune ultimul cuvint în „disputa 
Cidului“. 

În decembrie apare la Londra prima traducere a Cidului. 

1638 — La 5 septembrie se naşte viitorul rege Ludovic al XIV-lea. 

Una din funcţiile lui Corneille, cea de avocat al Coroanei 
pe lingă Administraţia Apelor și Pădurilor, este ameninţată 
să-şi piardă din importanţă, deoarece se creează un nou post, 
care îl dublează pe al său. Temîndu-se că aceasta va duce şi la 
o diminuare a veniturilor, Corneille angajează o lungă proce- 
dură de contestaţie, care îi va răpi tot timpul. Adăugate la 
marea dezamăgire pe care i-o pricinuise „disputa Cidului“, aceste 
tracasări materiale îl împiedică să scrie. 

1639 — În luna februarie moare tatăl poetului, Corneille devenind 
astfel şeful familiei. 

În martie sînt publicate piesele Medeea şi Jocul amăgirii. 

Spre sfîrşitul anului, revenindu-și din șocul provocat de 
„disputa Cidului“ şi influenţat de evenimentele vremii, 
Corneille scrie Horaţiu. 

1640 — În primăvară, Horaţiu este jucat cu un succes îndoielnic pe 
scenele pariziene, după ce autorul primise încuviințarea lui 
Richelieu. 


1641 — În ianuarie apare Horaţiu, cu o dedicație către Richelieu în 
care poetul scrie că îi datorează protectorului său „tot talentul 
şi reputaţia de care se bucură“. 

În primăvara aceluiaşi an se joacă în premieră Cinna. 

Pierre Corneille se căsătoreşte cu Marie de Lampsritre (cu 
unsprezece ani mai tînără decit el), fiica unui înalt magistrat 
din localitatea Gisors. Se pare că Richelieu a trebuit să intervină 
energic pentru a obţine consimţămitul tatălui fetei, care con- 
sidera că face o mezalianţă. La scurt timp după căsătorie, 
Corneille contractează o pneumonie care îl ţine multă vreme la 
pat. Se zvoneşte chiar că ar fi murit, și Gilles Ménage (1613 
—1692) îl plinge în versuri. 

1642 — La 10 ianuarie are loc “botezul primului lor copil (vor avea 
șapte), Marie. 

La & decembrie moare protectorul său, cardinalul de Richelieu. 
Invitat de Claude Sarrau să scrie ceva în amintirea Cardinalului, 
Corneille refuză neiertîndu-l pentru rolul pe care l-a jucat, 
probabil, în „disputa Cidului“. 

1643 — Au loc premierele pieselor Polyeucte (înainte de postul Paşte- 
lui) şi Moartea lui Pompei (La Mort de Pompée) (în toamnă). 
(Datele sînt incerte.) 


La 14 mai moare Ludovic al XIII-lea. 

La 7 septembrie i se naște primul băiat. Conform tradiţiei 
familiei, este botezat Pierre. 

În octombrie, Polyeucte apare în librării. 

În noiembrie scrie o Închinare în versuri în cinstea lui Maza- 
rin, care îi acordă o pensie anuală de 1000 de livre. 

În același an, scrie Mincinosul (Le Menteur ). 


1644 — În ianuarie sau februarie (datele sînt incerte) se joacă în pre- 
mieră Mincinosul. 

În februarie apare Moartea lui Pompei, cu o dedicație către 
Cardinalul de Mazarin. 

La 12 august este respinsă pentru prima oară cererea sa 
de a fi primit în Academia Franceză. În aceeaşi lună, apar, reu- 
nite în volum (Œuvres de Corneille), cele opt piese anterioare 
Cidului. Autorul face unele modificări, suprimînd „ceea ce era 
mai insuportabil“. 

În octombrie, Mincinosul apare şi în librării. Pe scene se 
juca deja Continuarea „Mincinosului“ (La Suite du Menteur). 


1645 — În stagiunea 1644—1645 se joacă în premieră Rodoguna, 
prințesa partilor ( Rodogune, princesse des Parthes). 
În septembrie apare în librării Continuarea „Mincinosului'“, 
precedată de o lungă Epistolă în care, pe un ton profesoral, Cor- 
neille își expune ideile despre moralitatea teatrului. 


În octombrie acceptă o comandă oficială: explicaţii în ver- 
suri pentra gravurile în care Valdor ilustra cele mai vestite 
fapte de vitejie ale lui Ludovic al XIII-lea. Reunite într-un 
volum somptuos, Izbinzile lui Ludovic cel Drept (Les Triomphes 
de Louis le Juste), gravurile și versurile explicative vor îi publi- 
cate abia în 1649. 

1646 — În stagiunea 1645—1646 se joacă în premieră Teodora, fecioară 
şi martiră (Théodore, vierge et martyre). La Paris, succesul se 
lasă aşteptat, dar în provincie piesa este primită destul de bine. 

În octombrie Teodora apare în librării, fără dedicație, dar 
precedată de o prefaţă în care autorul atacă bigotismul unor 
dușmani înverșunaţi ai teatrului. 

La 21 noiembrie suferă un al doilea eşec la Academia Fran- 
ceză, care îl respinge pe motiv că nu locuiește în Paris. 

1647 — În ianuarie are loc premiera piesei Heraclius, iar Rodoguna 
apare în librării cu o dedicație către Condé. 

La 22 ianuarie Corneille devine — în sfîrșit! — membru 
al Academiei Franceze, moștenind locul devenit vacant prin 
moartea" poetului Maynard. 


La comanda lui Mazarin, Corneille scrie tragedia Andro- 
meda, care trebuia să fie, de fapt, textul de bază al unui spectacol 
muzical „cu maşinării“, prefigurind opera modernă. Spectacolul 
era prevăzut pentru Carnavalul de la începutul anului 1648, 
dar tînărul rege se îmbolnăvește grav şi festivitățile sînt supri- 
mate. 

1648 — Apare volumul al II-lea din Œuvres de Corneille, cuprinzind 
Cidul şi cele șase piese care i-au urmat. Autorul operează modifi- 
cări destul de numeroase, iar introducerea vădeşte o preocupare 
din ce în ce mai accentuată pentru respectarea regulilor. 

În august începe Fronda parlamentară, Parlamentul din 
Paris refuzind noile impozite cerute de Mazarin pentru a face 
faţă cheltuielilor impuse de războiul de treizeci de ani. 

În octombrie, războiul de treizeci de ani se încheie prin 
Pacea din Westfalia și trupele comandate de Condé sînt chemate 
în ajutorul guvernului. 

1649 — La 5 ianuarie, Curtea părăsește în grabă Parisul din cauza 
tulburărilor iscate de Fronda parlamentară, stabilindu-se la 
Saint-Germain, de unde se va întoarce abia la 18 august. Evo- 
luţia vieţii politice va permite atunci şi o reluare a activităţii 
teatrale. 

În acest timp, saloanele pariziene sînt angajate în „războiul 
sonetelor“, împărțindu-se în „jobelini“ (adepţi ai sonetului către 
Job scris de Vincent Voiture) şi „uranieni“ (adepţi ai sonetului 
către Uranie scris de Isaac de Benserade). Corneille refuză 
să se angajeze în această polemică minoră, epigrama și cele 
două sonete scrise cu acest prilej lăudiîndu-i și pe unii, şi pe alţii. 

1650 — În luna ianuarie are loc — cu succes — premiera tragediei 
„cu maşinării“* Andromeda (text de Corneille, pe muzică de 
Charles Coypeau d'Assoucy). Cam în aceeaşi perioadă are loc 
premiera piesei Sancho de Aragon, comedie eroică (Sanche d'Ara- 
gon, comedie héroïque). Deşi primită foarte bine de public, 
spectacolele sînt oprite la intervenţia unei „personalităţi ilustre“ 
(probabil Condé), care nu vedea cu ochi buni această piesă, 
apologie indirectă a regentei şi a lui Mazarin. 

În aceeaşi lună, ducele de Longueville şi sora lui Condé 
încearcă să provoace o revoltă împotriva Curţii, în Normandia. 
La 19 ianuarie conducătorii Frondei nobililor (Condé, Conti 
şi Longueville) sînt arestaţi. 

În februarie, Mazarin, însoţit de regele minor, de regentă 
şi de întreaga Curte, se deplasează în Normandia pentru a potoli 
spiritele. 


În contextul politie enunțat, Corneille este numit într-un 
post important (în locul lui Baudry, implicat în Frondă și ares- 
tat împreună cu cei trei capi): „procureur syndic des Etats de 
Normandie“, adică cel care trebuia să expună în faţa autorită- 
ţilor centrale opinia celor trei „stări“ sociale — clerul, nobilimea 
și oamenii de rînd — pe carele reprezenta. Adept convins al 
monarhiei absolute, Corneille nu va face nimic pentru a-și 
îndeplini cu adevărat atribuţiile (dealtfel, acesta era și scopui 
numirii sale), dar cum noua sa funcţie era incompatibilă cu 
cele pe care le exercitase pînă atunci, este nevoit să renunţe 
la acestea din urmă. 

În luna mai apare Don Sanche. La 5 iulie, Thomas Corneille 
se căsătoreşte cu Marguerite de Lamperitre, sora soţiei lui Pierre 
Corneille. Cele două familii vor trăi ani îndelungaţi în cea mai 
bună înţelegere. 

În toamna aceluiași an, Pierre Corneille scrie Nicomed, 
piesă în care contemporanii sesizează numeroase aluzii la Condé. 

1651 — Sub presiunea opiniei publice, în februarie Mazarin îi elibe- 
rează din închisoare pe capii Frondei nobililor. În urma acestor 
evenimente şi avînd în vedere numeroasele aluzii la viaţa politică 
a Franţei din acea vreme, spectacolele cu Nicomed cunosc un 
succes și mai mare. 


În luna martie, Baudry își recapătă postul care îi fusese 
acordat între timp lui Corneille. Cum trebuise să renunţe la 
funcţiile anterioare, poetul se vede rămas fără nici un fel de 
venit sigur, cu atît mai mult cu cît cardinalul Mazarin, refugiat 
în Germania, nu mai dorea (din cauza lui Nicomed) şi nici nu 
mai putea să-i asigure pensia lunară. 


Liber de orice obligaţii, Corneille începe să traducă în ver- 
suri Imitation de Jésus-Christ (în latină: Imitatio Christi), operă 
anonimă din secolul al XV-lea, atribuită lui Thomas a Kempis. 


În august apare Andromeda, iar în noiembrie primele două- 
zeci de capitole din Imitation (pentru sondarea pieţei“) și 
Nicomed. 


Se crede că în decembrie are loc premiera piesei Pertharite, 
tragedia unui rege detronat. Subiectul era în mod evident inspirat 
din evenimentele din Anglia, unde Carol al II-lea (1630—1685), 
învins la Worcester de Oliver Cromwel, trebuie să-şi părăsească 
țara, refugiindu-se în Franţa, deghizat în pescar. Deoarece în 
aceeaşi perioadă Condé era considerat în Franţa un uzurpator 
potenţial (precum Cromwel), prietenii prinţului organizează, 
probabil, o cabală care duce la eșecul total al piesei. Cum se 

afla și într-o situaţie financiară dificilă, Corneille resimte în 
mod deosebit acest eșec. 

1652 — Descurajat de eşecul piesei Pertharite, poetul se consacră în 
întregime traducerii începute (/mitatio Christi), a cărei publi- 
care parţială se bucurase de un succes remarcabil. 

La 31 octombrie apare sfîrşitul cărţii I şi începutul cărţii 
a Il-a din Imitation. 

Spre sfirşitul anului 1652 sau la începutul anului 1653 se 
naște al cincilea copil al soţilor Corneille: Charles. 

În aceeaşi perioadă, Condé, constrins să părăsească Parisul, 
se retrage în Țările de Jos. Regenta și Ludovic al XIV-lea se 
întorc în capitală. 

1653 — În februarie, Mazarin se întoarce şi el în capitală. Preluind 
din nou puterea, îl numeşte pe Fouquet ministru de finanțe. 

În martie, Corneille publică Închinare a Poeziei către Pictură 
(La Poésie dă la Peinture), cu ocazia recunoașterii oficiale a 
Academiei de Pictură, întemeiată de Le Brun, în 1648. Poetul 
se plinge de necesitatea unui mecenat în favoarea poeţilor, 
atacindu-l fățiș pe Mazarin. 

În aprilie apare Pertharite. 

În iunie sînt publicate primele două cărți din Imitation de 
Jésus-Christ. 

În toamna aceluiaşi an, Paul Pelisson (1624—1693) publică 
o Istorie a Academiei Franceze, în care acreditează — prin aluzii 
străvezii — ideea că Richelieu ar fi fost inițiatorul persecuțiilor 
împotriva Cidului. Corneille nu face nimic pentru a combate 
aceste zvonuri. 

1654 — Publică partea a III-a din /mitatio Christi. Cartea va cunoaște 
un succes remarcabil, veniturile încasate în urma reeditărilor 
succesive restabilind echilibrul financiar al familiei Corneille. 


1655 — Se naşte Madeleine, al şaselea copil al soţilor Corneille. 

1656 — Moare Mathieu de Lamptriere, socrul lui Pierre şi Thomas 
Corneille. Moștenirea rămîne în indiviziune, pînă la moartea lui 
Pierre Corneille, ilustrind o dată în plus bunele relaţii stabilite 
între cele două familii. 

În luna martie apare /mitation de Jésus-Christ, versiune 
completă (patru cărţi), atît în ediţie curentă cît şi în ediţie de 
lux. 

Din luna iulie, cuprins din nou de patima teatrului, începe 
să lucreze la o nouă tragedie cu „mașşinării“, Lina de aur (La 
Toison d'Or), comandată de un nobil normand, marchizul de 
Sourdéac, pentru castelul său din Neubourg. 


În decembrie, tragedia Timocrale, scrisă de fratele său, 
Thomas, cunoaște un mare succes de public la Theâtre du Marais. 


1657 — Are loc premiera tragediei Moariea Împăratului Commodus 
(La Mort de Empereur Commode), de Thomas Corneille; şi 
această piesă cunoaște un mare succes. Abatele d'Aubignac 
publică Pratique du Théâtre, un fel de tratat despre arta de 
a scrie piese de teatru. Deși extrem de elogios la adresa lui Cor- 
neille, d'Aubignac îi aduce și unele critici. Este poate una din 
cauzele pentru care Corneille se hotărăşte să scrie și el lucrări 
teoretice în care să-și exprime profesiunea de credinţă. Va 
publica în acest sens trei Discursuri (1660), precum și bine- 
cunoscutele Analize (Examens) care însoțesc piesele sale 
în ediţiile de după 1660. 

În acelaşi an, moare fratele său, Antoine, paroh al bisericii 
din Freville. 

1658 — Pelisson (autorul Istoriei Academiei), devenit omul de încre- 
dere al lui Fouquet — noul ministru de finanţe —, îi introduce 
pe frații Corneille în anturajul noului Mecena. Drept recunoş- 
tinţă pentru generozitatea arătată, Pierre Corneille scrie la 
repezeală piesa (Edip, pe o temă propusă de Fouquet, iar Tho- 
mas îi dedică Moartea lui Commodus. 

În aceeaşi perioadă, fraţii Corneille întreţin relaţii mai mult 
sau mai puţin strînse cu cei care frecventau saloanele Preţioase- 
lor pariziene, precum și o bogată corespondenţă cu abatele de 
Pure, autorul lucrării La Precieuse (1656—1658). Pierre Cor- 
neille scrie epistole pline de elogii la adresa acestei chintesenţe 
a preţiozităţii, care va fi ridiculizată de Molière. 

1659 — La 2% ianuarie are loc la Hôtel de Bourgogne premiera piesei 
Œdipe. Reintrarea lui Pierre Corneille în lumea teatrului este 
salutată de prezenţa unui numeros public şi printr-un elogiu 
al regelui Ludovic al XIV-lea. 

La 7 noiembrie se semnează pacea din Pirinei, care mar- 
chează începutul unei perioade de hegemonie îranceză în această 
parte a Europei. 

La 18 noiembrie are loc premiera Prețioaselor ridicole (Les 
Precieuses ridicules) de Molière. 

1660 — În noiembrie are loc, în sfirşit, premiera tragediei „cu maşi- 
nării“ Lina de Aur, comandată de Marchizul de Sourdéac. La 
spectacolul de la Palatul din Neubourg participă floarea nobi- 
limii din Normandia. Decorurile întrec prin lux, bogăţie şi 
ingeniozitate tot ce se făcuse pînă atunci în acest domeniu în 


Franța. După premieră, decorurile şi „mașinăriile“ sînt făcute 
cadou Teatrului din Marais. 

La 31 octombrie apare în librării, în trei volume in octavo, 
Teatru de Corneille revăzut şi corectat de autor (Théâtre de Cor- 
neille revu et corrigé par l'auteur). Fiecare volum este precedat 
de un discurs: I. Discurs despre utilitatea şi părțile poemului 
dramatic (Discours de l'utilité et des parties du poème dramatique ) ; 
II. Discurs despre tragedie și despre modul de a o aborda în lumina 
verosimilului și a necesarului (Discours de la tragedie et des moyens 
de la traiter selon le vraisemblable ou le nécessaire); III. Discurs 
despre regula celor trei unităţi: de acțiune, de timp şi de loc (Dis- 
cours des trois unités d'action, de jour et de lieu). Considerate 
în ansamblu, cele trei discursuri alcătuiesc prefesiunca de cre- 
dinţă a lui Corneille. Fiecare piesă este însoţită de o Analiză 
făcută de autor. Toate dedicaţiile care apăruseră în ediţiile 
princeps sînt suprimate, Corneille socotindu-se de acum un poet 
prea mare pentru a mai face vreo dedicație. 


1661 — Pe la mijlocul lui februarie are loc premiera pariziană a Linei 


de Aur. Publicul parizian nu mai văzuse niciodată o montare 
atit de somptuoasă şi spectacolul se joacă cu casa închisă mui 
mult de un an. 

În mai, Lina de Aur apare în librării. 

La 5 septembrie, Fouquet, protectorul fraților Corneille, 
este arestat şi acuzat de delapidare de fonduri publice. Cei doi 
fraţi își găsesc însă un nou protector în persoana lui Henric 
al II-lea de Lorena, duce de Guise, căruia Thomas Corneille 
îi dedică piesa Timocrale. 


1662 — La 25 februarie are loc la Théâtre du Marais premiera piesei 


Sertorius, în care Corneille dă dovadă — între altele — de o 
remarcabilă cunoaștere a artei militare, stîrnind admiraţia 
mareşalului Turenne (1611—1675). 

În octombrie, fraţii Corneille şi familiile lor părăsesc orașul 
Rouen, hotărindu-se să locuiască la Paris, în casa ducelui de 
Guise, noul lor Mecena. În ciuda acestei generozităţi, Pierre 
Corneille nu îi va dedica nici una din piesele sale. 


1663 — Pe la mijlocul lunii ianuarie are loc premiera piesei Sopho- 

nisbe, care va prilejui o vestită polemică literară provocată de 
abatele d'Aubignac, pe care Corneille îl atacase în ultimul Dis- 
curs din 1660. Ataeurile împotriva Sophonisbei sînt și o mărturie 
a faptului că poziţia privilegiată a poetului stirnea nenumărate 
invidii și animozităţi. Molière, căruia i se jucase de curînd Școala 
femeilor (L'École des femmes), piesă care dăduse şi ea naştere 
unei polemici aprinse, se alătură adversarilor lui Corneille. 


În acelaşi an, ca un suprem elogiu editorial, picsele lui Cor- 
neille sînt tipărite în două volume in folio, format rezervat 
pînă atunci în exclusivitate marilor clasici ai literaturii antice. 

Tot atunci Ludovic al XIV-lea se hotărăşte să instaureze 
propriul său mecenat. Sfătuit de Chapelain, Colbert stabileşte 
lista celor care vor primi pensii anuale din partea regelui. Lui 
Corneille i se stabileşte o rentă dintre cele mai mari — 2000 de 
livre —, sporind, într-un fel, entuziasmul său pentru rege. 

1664 — Corneille cumpără pentru întîiul său născut, Pierre, un brevet 
de ofiţer. 

La 2 iunie moare ducele de Guise, care îi găzduise pe cci doi 
frați Corneille și familiile lor în palatul său (nu se ştie cînd cele 
două familii Corncille s-au mutat în altă locuinţă). 

La 3 august are loc o primă reprezentaţie cu Othon, la Fon- 
tainebleau, în faţa Curţii. La 5 noiembrie, actorii de la Hâtel de 
Bourgogne reiau spectacolul pentru marele public, cu un 
succes mediocru. 

Spre sfirşitul anului, Colbert emite un decret prin care sînt 
anulate toate titlurile de nobleţe obţinute după 1630. Corneille 
obţine însă de la rege o excepţie în favoarea sa. 

1665 — Corneille publică o nouă ediţie din traducerea sa după Imi- 
tatio Christi. 


La & august are loc premiera piesei Alexandre, de Racine, 
care obţine pentru prima dată un succes remarcabil. 

În preajma Crăciunului moare Charles Corneille, cel mai 
talentat dintre fiii lui Pierre Corneille, în vîrstă de numai doi- 
sprezece ani. 

1666 — La 28 februarie are loc premiera piesei Agesilas. Este un nou 
eşec al lui Corneille. În aprilie piesa apare şi în librării. 

1667 — La & martie are loc premiera piesei Attila, jucată de trupa 
lui Molière. Succes onorabil, dar departe de proporţiile celor 
de altă dată. Corneille simte că arta lui nu mai are vigoarea 
necesară şi nu mai corespunde gustului vremii. 

La sfirşitul lunii mai începe războiul de devoluţie, primul 
război purtat de Ludovic al XIV-lea, care emitea pretenţii 
asupra unei părţi din Ţările de Jos, în numele soţiei sale, Marie- 
Thérèse. Doi dintre băieţii lui Corneille sînt pe front. Cel mai 
mic dintre aceştia, François, este rănit cu prilejul asaltului 
împotriva orașului Douai. Evacuat spre Paris, este îngrijit 
în casa părintească. 

În noiembrie, Attila apare în librării. 

La 17 noiembrie are loc la Hôtel de Bourgogne premiera 
piesei Andromaca, de Racine. Este un succes excepţional, care 

îl afectează pe Corneille în așa măsură încît vreme de trei ani 
nu va mai scrie teatru. 

1668 — În aprilie, fiica sa Marguerite se călugărește la Rouen, intrînd 
în ordinul dominicanilor. 

La 16 decembrie, ginerele său, Boislecomte, cade pe cimpul 
de luptă, în Creta, lingă cetatea Candia, unde participa la o 
cruciadă condusă de La Feuillade impotriva turcilor. 

1669 — La 13 decembrie are loc premiera piesei Britannicus, de Ra- 
cine, la care Corneille asistă „singur într-o lojă“. 

1670 — În primăvară, Britannicus apare în librării, cu o prefață în 
care Racine îl atacă fățiș pe Corneille. Dealtfel, cei doi poeţi 
se vor înfrunta în curînd pe scenă, deoarece amindoi scriu cîte 
o piesă pe acelaşi subiect: Berenice (de Racine) se joacă în pre- 
mieră la Hôtel de Bourgogne la 21 noiembrie, iar Titus şi Bere- 
nice (de Corneille) este jucată în premieră de trupa lui Molière, 
la 28 noiembrie. Din acest duel indirect iese victorios Racine. 


1671 — La 16 ianuarie are loc — la Tuileries, în faţa Curţii — pre- 
miera tragediei-balet Psyché, scrisă de Molière, în colaborare 
cu Corneille, pe muzică de J.-P. Luli. 

La 24 ianuarie, Berenice apare în librării. Titus şi Berenice 
este publicată la începutul lui februarie. 

1672 — La 9 ianuarie, Donneau de Visé lansează revista Le Mercure 
Galant, care va deveni o veritabilă fortăreață a partizanilor 
lui Corneille în rivalitatea acestuia cu Racine. În primul număr 
este ridiculizată piesa acestuia din urmă care tocmai se jucase 
în premieră (Bajazet), considerată artiiicioasă. 

La 15 ianuarie Corneille face o lectură publică a piesei sale 
Pulcherie în salonul ducelui de la Rochefoucauld, urmată de o 
alta (9 martie), în cel al Cardinalului de Retz. Deşi primită 
favorabil în aceste cercuri, Corneille nu găseşte la început nici 
o trupă dispusă să o joace, deoarece actorii trecuseră de partea 
lui Racine. Pînă şi Thomas Corneille scrie o piesă în stil racinian 
(Ariane). 

În mai, Ludovic al XIV-lea invadează Olanda. 

La 25 noiembrie are loc la Théâtre du Marais premiera Pul- 
cheriei; succes mediocru. 

1673 — La 12 ianuarie, Racine devine membru al Academiei Franceze. 

La 17 februarie moare Molière. 

La 17 august, fiica mai mare a lui Corneille, Marie, rămasă 
văduvă, se căsătoreşte cu Jacques Farcy, trezorier al Franţei 
la Argentan. Vor avea împreună patru fete, dintre care una 
va îi bunica Charlottei Corday (1768—1793), cea care, în timpul 
Revoluţiei franceze, îl va înjunghia pe Jean Marat. 


1674 — La 10 iulie apare Arta poetică a lui Boileau, în care autorul, 
îndemnîndu-și confrații să proslăvească domnia lui Ludovic al 
XIV-lea, menţionează la loc de frunte patru nume: Corneille, 
Racine, Benserade și Segrais. Unii au văzut în felul în care 
este formulat acest îndemn o insultă la adresa lui Corneille: 
» Que Corneille pour lui rallumant (s.n.) son audace /Soit en- 
cor le Corneille et du Cid et d'Horace“. 

La 18 august, cu ocazia serbărilor de la Versailles, are loc 
— într-o montare somptuoasă — premiera Ifigeniei lui Racine. 

Cel de al doilea fiu al poetului, Frangois, cade pe cîmpul de 
luptă la Grave, în Olanda, unde regimentul său forma ariergarda 
trupelor franceze în retragere. 

În noiembrie are loc la Hôtel de Bourgogne premiera ultimei 
piese scrise de Corneille: Surena, generalul partilor (Surtna, 
Général des Parthes ) ; este un nou eşec. 


1675 — La 2 ianuarie, Surena apare în librării. 

La 5 ianuarie mareșalul Turenne repurtează o victorie deci- 
sivă la Turkheim, terminînd victorios campania din Alsacia. 
La 27 iulie Turenne este ucis pe cimpul de luptă. Nici unul dintre 
aceste evenimente nu găsesc vreun ecou în creaţia lui Corneille, 
deşi era poet oficial. 

Corneille are totuși satisfacția de a vedea că regele îl socotește 
în continuare cel dintii poet al Franţei: din ordinul său, sînt 
jucate la Fontainebleau două piese de Racine, două de Molière, 
dar patru de Corneille. 


1676 — Racine își reeditează piesele, suprimînd din prefețe toate pasa- 

jele jignitoare la adresa lui Corneille. 

La 16 aprilie Ludovic al XIV-lea părăseşte capitala pentru 
a merge să comande personal campania din Flandra. Cu ocazia 
reîntoarcerii regelui, Corneille scrie din nou versuri oficiale: 
Versuri închinate Regelui pentru campania din 1676. 

În toamnă sînt prezentate în faţa Curţii șase spectacole 
cu piese de Corneille: Cinna, Moartea lui Pompei, Horaţiu, 
Sertorius, Œdip și Rodoguna. 


1677 — Se joacă în premieră Fedra lui Racine, iar două zile mai tîrziu 
Fedra şi Hipolit, de Pradon, partizanii acestuia din urmă urzind 
o cabală împotriva lui Racine (nu există dovezi despre partici- 
parea lui Corneille). 

1678 — În toamnă se semnează pacea de la Nimègue, care pune capăt 
războiului din Olanda. Corneille marchează evenimentul prin 
versuri de circumstanţă — Au roi sur la paix de 1678 — citite 
cu ocazia primirii lui Colbert în Academia Franceză. 

La 10 decembrie fiul său mai mare, căpitanul Pierre Corneille, 
se căsătoreşte, la Thionville, cu văduva unui comerciant bogat. 

1680 — Mezinul familiei, Thomas, este numit abate de Aiguevive, 
avînd astfel asigurată viaţa materială. 

La 7 martie se căsătoreşte Delfinul (moștenitorul tronului 
Franţei). Cu acest prilej, Corneille scrie versuri omagiale, pro- 
babil ultimele pe care le-a scris. 

1682 — Apare o nouă ediţie a pieselor sale, ultima revăzută de autor. 

După o întrerupere de şapte ani, primeşte din nou pensia 
de 2000 de livre acordată de rege. 

Andromeda se joacă din nou cu mult succes, îndulcind bătri- 
neţea marelui poet. 

1683 — La 21 august Corneille participă pentru ultima dată la o ședință 
a Academiei. Bolnav şi neputincios, este îngrijit de fiica sa 
Madeleine. 

1684 — La 1 octombrie, Pierre Corneille moare, în virstă de şaptezeci 
şi opt de ani, în casa sa din strada Argenteuil. Necrologul publi- 
cat în Le Mercure Galant este scris, probabil, de îratele său, 
Thomas Corneille. 


VASILE COVACI 


CIDUL 


NOTĂ INTRODUCTIVĂ 


„Tragi-comedia““ Cidul a fost reprezentată pentru întiia oară la 
sfirşitul anului 1636 sau în primele zile ale lui 1637, în interpretarea 
trupei de la Thââtre du Marais, în sala „Jeu de Paume“. Ediţia princeps 
datează din luna martie 1637. 

Într-un „Avertisment“ la ediția din 1648, Corneille precizează 
că subiectul fusese tratat înaintea lui (mai ales), de Guillen de Castro 
(scriitor spaniol), în Las Mocedades del Cid („Tinereţea Cidului“), piesă 
jucată la Madrid, în 1618, şi tipărită în 1621. Castro se inspirase, la 
rîndul lui, din Cantar del Mio Cid (1140). 

Cele două piese prezintă multe asemănări în ceea ce priveşte 
subiectul, dar Corneille își concentrează atenţia asupra celor doi îndră- 
gostiţi, făcînd din ei personaje de referinţă în literatura franceză și 
universală. Respectind, în general, canoanele clasicismului — și mai 
ales faimoasa regulă a celor trei unităţi, de loc, de timp şi de acţiune —, 
autorul simplifică mult trama oferită de piesa lui Guillén de Castro, 
suprimînd mai ales scenele de o violenţă grotescă (conform preceptelor 
secolului al XVII-lea îrancez), sau cele care frizau parodia (după ce 
Don Rodrigo îl ucide în duel pe Don Gormas, Don Diego îşi mînjește 
obrazul pălmuit cu sîngele acestuia şi se înfăţişează astfel înaintea rege- 
lui; după duelul judiciar Cidul se prezintă înaintea Jimenei cu capul 
lui Don Martin înfipt într-un vîrf de lance etc.). 


Cidul s-a bucurat de un extraordinar succes de public, eclipsînd 
tot ce se juca în acel moment pe scenele pariziene. Între altele, piesa 
a fost reprezentată de trei ori la Luvru şi de două ori la palatul lui 
Richelieu. Se cuvine să menţionăm faptul că Pierre Corneille avea 
numai treizeci de ani cînd i s-a jucat această piesă şi că în FEzcuse à 


Ariste (1637) scria orgolios: 


Doar mie-mi datorez renumele ilustru 
Și cuget, cînd și cînd, că nici unui rival 
Nu i-ar displace cinstea de-a-l socoti egal. 


(trad. Vasile Covaci) 


De asemenea, nu este lipsit de interes să menţionăm faptul — care 
astăzi poate părea mai mult sau mai mult puţin anecdotic — că la 
cîteva luni după premiera Cidului regele Ludovic al XIII-lea acordă 
tatălui lui Corneille titlul (ereditar) de nobil. Cum acesta se retrăsese 
de mult din viaţa publică (unde jucase, dealtfel, un rol obscur), este 
evident că titlul îi era acordat, de fapt, poetului, pentru merite literare 
deosebite. 

Un asemenea succes, precum şi infatuarea imprudentă a auto- 
rului, au stîrnit invidia confraţilor de breaslă, precum şi iritarea lui 
Richelieu (protectorul lui Corneille), care scria și el piese fără succes. 

Corneille este atacat mai ales de Jean Mairet (părintele tragediei 
clasice franceze), de Georges de Scudery şi de Claveret, fiind acuzat, 
în esenţă, de plagiat. Polemica ajunge la injurii mai mult sau mai 
puţin voalate (Mairet, făcînd un joc de cuvinte, îl numește pe scriitor 
Corneille deplumee — „Cioară jumulită“ —, Georges de Scudery scrie 
în Observations sur le Cid (Remarci asupra „Cidului“) că „aproape 
tot ce e frumos în această piesă este de furat și deci e nedrept să fie 
ţinută la mare cinste“ etc.), iar la iniţiativa lui Scudery și din ordinul 
lui Richelieu („Aduceţi la cunoștință acestor domni că aceasta mi-e 
voia și că am să-i iubesc așa cum mă iubesc ei pe mine“) membrii Aca- 
demiei supun Cidul unei critici amănunțite. Prin pana lui Chapelain 
(Sentimentele Academiei asupra „Cidului“), membrii Academiei îi 
reproşează lui Corneille (la un an după premieră) că subiectul este 
neverosimil şi imoral, că piesa are multe scene inutile și replici în care 
autorul întrebuinţează un vocabular nepotrivit cu canoanele vremii 
etc., dar îi recunosc, totuși, și unele merite, ajungind — în stilul alam- 
bicat al vremii — la concluzia că „dacă celebritatea autorului nu se 
justifică numai prin meritele pe care le are, ea nu se poate explica nici 
numai prin şansă, şi natura a fost destul de generoasă cu el ca să-i 
putem ierta norocul deosebit cu care îl răsfaţă soarta“. 

Foarte afectat de nedreptatea ce i se făcuse şi pus în imposibilitate 
de a răspunde după cum ar fi dorit-o (din cauză că Richelieu era, de 
fapt şi de drept, protectorul său), Corneille se retrage la Rouen şi o 
vreme nu vrea — sau nu poate — să mai scrie nimic (pînă în 1640, 
cînd se joacă Horaţiu). 

Dealtfel, Corneille nu-i va ierta niciodată lui Richelieu această 
instigare împotriva Cidului şi, la moartea Cardinalului, va răspunde 
celor miraţi că nu scrie nimic despre un protector care îi făcuse efectiv 
şi mult bine printr-o epigramă celebră, trimisă lui Claude Sarrau, 


consilier pe lingă Parlamentul din Paris: 

De Cardinal s-or spune și rele, dar şi bune; 
Doar pana mea e mută în astă împrejurare: 
Mult bine mi-a făcut, deci răul nu-l pot spune 
Și rău prea mult ca bine să scriu în închinare. 


(trad. Vasile Covaci) 


Istoricii literari consideră totuşi — şi paradoxul este doar aparent 
— că această „dispută în jurul Cidului“ a făcut din Corneille un scriitor 
clasic, obligîndu-l să-și disciplineze talentul. 


V. COVACI 


CIDUL: 


PERSONAJELE 


DON FERNANDO:, întîiul rege al Castiliei 
DONA URRA QUE, Infantă? a Castiliei 

DON DIEGO, tatăl lui Don Rodrigo 

DON GOMEZ, conte de Gormas, tatăl Jimenei 
DON RODRIGOf, iubitul Jimenei 

DON SANCHO, îndrăgostit de Jimena 

DON ARIAS 

DON ALONSO ) gentilomi castilieni 


JIMENA, fiica lui Don Gomez 
LEONOR, guvernantă a Infantei 
ELVIRA, guvernantă a Jimenei 
Un PAJ al Inifantei 


Acţiunea se petrece la Sevilla 

ACTUL | 


Scena |. JIMENA, ELVIRA 


JIMENA 


Mi-ai spus, Elvira, tot, cu sincere cuvinte? 
N-ascunzi nimic din ce a zis al meu părinte? 


ELVIRA 


Vrăjită sînt şi-acum de tot ce-a fost s-ascult, 
Căci pe Rodrigo-al tău îl preţuiește mult; 

În suflet să-i citesc dacă mi-am dat silință, 
Va cere să-i răspunzi dorinţei prin dorință. 


JIMENA 


Mai spune-mi, zău, te rog, mai spune-mi înc-odată, 
Ce te-a făcut să crezi că-i vrerea lui de tată 

Și ce speranțe pot să țes? Mai spune-mi, dragă! 
Aș sta să te ascult mereu, o viață-ntreagă. 

O, nu-mi vine să cred că dragostea deplină, 

Ce ne-a cuprins, va fi să iasă la lumină. 

Ce ţi-a răspuns, aflind lui don Rodrigo-n cale 

Că-i stă don Sancho și că-ţi dă și el tircoale? 

N-ai arătat prea mult ce toană, dintre doi, 

Mă face să-l aleg pe cel ce-i mai de soi? 


ELVIRA 


Nu: te-am descris c-ai fi nepăsătoare şi că 
Ții cumpăna-ntre ei și-aștepţi, ca bună fiică, 
Prea aspră nefiind, dar nici prea avîntată, 
Ca soţul să-ţi alegi, porunca unui tată. 

Că l'a-ncîntat grozav cinstirea ta adincă, 
Cititu-i-am pe chip și-n vorbe mái mult încă. 
Și dacă să repet îmi ceri ce-a spus — ascultă, 
De tine și de ei ce-a zis, cu grabă multă: 


„Prea bine face ea: ei vrednici sînt de gineri; 
Prin stirpe,-s nobili, bravi şi credincioși — iar tineri 
De sînt, în ochii lor citeşti, nedezminţită, 

A marilor sirăbuni virtute strălucită. 

Pe-al lui Rodrigo chip nu afli nici un semn. 

Să nu trădeze-n el un brav cinstit și demn; 
Descinde dintr-un neam ce-i stup de mari războinici, 
Ce printre lauri nasc, neînfricaţi, destoinici. 

Cît tatăl lui mai sta puteri în braţ s-adune, 
Bravura lui, oricînd, trecea drept o minune. 
În riduri fapte mari i s-au și scris, cu rost, 
Încît ne spun și azi ce brav bărbat a fost. 

Și don Rodrigo sper tot fapte mari să facă. 
lubească-l fiica mea — şi gîndul o să-mi placă“. 
Dar la Consiliu cum era zorit s-ajungă, 

E limpede că timp n-avea de vorbă lungă; 

Dar chiar de s-a oprit din vorbă, văd oleacă 
Spre care din cei doi el cumpăna-și apleacă. 
Azi un guvernator pentru Infant se-alege, 

Și contele va fi acela, se-nţelege, 

Căci vitejiei lui, ce seamăn n-are-n lume, 

Nu-i poţi afla un bun potrivnic, prin renume. 
Prin marile-i isprăvi fiind fără egal, 

E greu de-nchipuit că are vreun rival; 

Cum don Rodrigo l-a convins pe-al său părinte, 
Cînd sfatul s-o sfirși, să-i iasă înainte, 

Să-i ceară mina ta, să judeci poţi, oricum, 

Că vi s-or împlini dorinţele acum. 


JIMENA 


Ce turburată sînt și copleşită foarte! 

Greu cred că pot să am de bucurie parte. 
Schimbat e-al sorții drum de-o clipă — și mă tem, 
În fericirea mea, de un cumplit blestem. 


ELVIRA 
O, vei scăpa curînd de spaima nenţeleasă. 
JIMENA 


Fie ce-o fi; ci hai, să-i aşteptăm să iasă. 


Scena 1l. INFANTA, LEONOR, pajul 


INFANTA 


Tu, pajule, te du, din partea mea Jimenei 

Să-i spui că s-a dedat cu totul, astăzi, lenei, 

Și-ntîrzierea ei Infanta o condamnă. 
(Pajul revine) 


LEONOR 


Vă este dor nespus de dinsa, zilnic, doamnă, 
Și,-n ceea ce vorbiţi, doar o-ntrebaţi pe fată 
Cum stă cu dragostea, de fiecare dată. 


INFANTA 
O fac cu rost, căci eu o-mping, aproape silnic, 
Aceste dulci săgeți să le primească zilnic. 
I-i don Rodrigo drag? Mi-o datorează mie; 
El iar — dacă i-a-nvins fărîma de trufie. 
Legaţi cu lanţuri dulci sînt de Infanta ţării, 
Ce-acum să-i scape vrea de chinul așteptării. 


LEONOR 


Da, ei sînt fericiţi, dar oare ce te-ndeamnă 

Ca-n fiecare zi s-arăţi mai tristă, doamnă? 

Cind, dragostei robiţi, sînt veseli peste fire, 

De ce parcă te-afunzi în grea nenorocire? 

De ce, cînd pentru ei te lupţi, de-o vreme-ncoace, 

Cînd ei sînt fericiţi, tu n-ai în suflet pace» 

Dar indiscretă par, prin întrebări, firește. 
INFANTA 

Tristeţea, de mi-o ţin închisă-n suflet, crește, 

Ci află că mă lupt, cu inimă vitează, 

Cînd ce asalturi, vai, virtutea mi-o sfruntează! 

E Ámor nendurat tiran al fiecărui; 

Ăst tînăr cavaler, pe care eu i-l dărui, 


Mi-e drag. 
LEONOR 
Cum, îl iubești? 
INFANTA 


Ascultă cît de crud 
Îmi bate inima, cînd numele-i aud; 
Ea-l știe-nvingător. 


LEONOR 


Îţi cer iertare, doamnă, 
Dar judecata mea iubirea ţi-o condamnă; 
Cum, uiţi de rangul tău, în inimă și-n gînd 
Lăsînd să-și facă loc un cavaler de rînd? 
Ce-ar zice regele, Castilia întreagă? 
Uiţi că unui monarh slăvit ești fiică dragă. 


INFANTA 


Prea bine știu ce sînt — și sîngele consimt, 
Mai bine, să mi-l vărs, dar rangul nu-mi dezmint. 
Doar meritul înalt, cînd mare stirpea ta e, 

Îi poate-aprinde-n piept a dragostei văpaie. 
Și, patima să-mi scuz de-aș încerca vreodată, 
Faimoase pilde pot să dau, din lumea toată. 
Dar nu le pot urma, să-mi scad astfel mărirea, 
Căci peste gîndul meu stăpină nu-i simţirea. 
Mereu îmi amintesc că-s fiica unui rege; 

Doar un monarh e demn de mine, se-nţelege. 
Văzînd că inima să-mi apăr greu mai stărui, 

Ce nu puteam să iau m-am hotărit să dărui; 
În lanţuri dulci acum Jimena-i prinsă; eu 
Aprins-am focul lor, să pot să-l sting pe-al meu. 
Tu, deci, nu te mira c-aștept, cu jale cruntă 

În suflet, să îi văd la ceasul lor de nuntă. 

De asta tihna mea atîrnă; știi c-amorul 
Trăiește din nădejdi; cînd n-ai, se stinge dorul. 
E-un foc care s-a stins cînd nu mai are hrană 
Și, dragostea oricît îmi este de tirană, 

Cînd pe Rodrigo soţ al dînsei o să-l fac, 
Speranţa-mi va muri, dînd sufletului leac. 

Dar suferința mea-i de necrezut de-adîncă; 
Vai, cît nu-i văd nuntiţi, să-l mai iubesc pot încă! 
Mă lupt să-l pierd — și-l pierd muncită de regrete; 
De-aceea-s frîntă azi de disperări secrete. 
Îndurerată văd că scot din piept suspine, 
Fiindcă pierd ceva ce-i mai prejos de mine. 

În două sufletul îl simt că mi se taie; 

Tăria mi-i de fier — dar inima-i văpaie. 

Mă tem de nunta lor, și-o vreau, și mi-e fatală; 
Nu pot să sper decît o bucurie pală. 

Sînt roabă dragostei, dar și onoarei; mor 
Dacă-l însor, precum și dacă nu-l însor. 

LEONOR 
O, doamnă, nu mai pot să spun nimic, decit 
Că greu, de jalea ta,-mi opresc suspinu-n git; 
Te învinovăţeam, dar, iată, te depling, 
Dar zbuciumului tău, și dulce, şi năting, 
Cum dîrză îi înfrunţi puterea și-ameteala, 
Asaltul respingind și ocolind momeala, 
Cred că virtutea ta va stinge-acest fior; 
Te-ncrede-n ea; ţi-o sta și timpu-n ajutor. 
Nici cerul n-o-ndura, în sfinta lui dreptate, 
Să vadă-n ce infern virtutea ta se zbate. 


INFANTA 
Am o speranţă doar: să-mi pierd speranţa toată. 


PAJUL 
Jimena a venit, după porunca dată. 


INFANTA  (Leonorei) 
Vorbește-i un moment acolo,-n galerie. 


LEONOR 
Cum, vrei să mai rămii topită-n reverie? 
INFANTA 
Vreau tristului meu chip, muncit de disperare, 
Să-ncere să-i dau, cît pot, firească-nfăţișare, 
Și-ndată vin... Cer sfint, în leacul tău doar sper; 
Să-i afli un liman urgiei mele-ţi cer. 
Dă-mi tihnă, împăcînd onoarea şi simţirea. 
În fericirea lor îmi caut fericirea. 
Ce mult al nunţii fapt i-aduce fiecărui! 
Grăbește-l, ori te rog tărie iar să-mi dărui. 
Unindu-i pe iubiţi, prin nuntă,-n chip firesc, 
Eu lanţul crud mi-l rup și chinul mi-l sfîrșesc. 
Jimenei însă vreau să-i mai vorbesc puţin, 
Să-ncere să-mi ușurez neostoitul chin. 


Scena III. CONTELE, DON DIEGO 


CONTELE 
Ţi-a mers, deci! Regele ţi-a dat un rang ce mie 
Mi s-ar fi datorat; te-a uns, cu dărnicie, 
Guvernator de drept al prinţului Castiliei. 


DON DIEGO 
Cinstire de mi-a dat și mie, și familiei, 
Înseamnă că e drept și vrea să dea răsplată 
Pentru servicii mari, aduse altădată. 


CONTELE 


Chiar cei mai mari monarhi sînt simpli muritori 
Și pot și ei greşi, ca noi, adeseori. 

Al nostru dovedi, printre curteni de soi, 

Că răsplătește prost serviciile noi. 


DON DIEGO 
Să nu vorbim de-un fapt ce-ţi iscă supărare; 
Am fost ales, ce-i drept, prin merit și favoare, 
Dar, datorînd respect puterii absolute, 
Nu judecăm măriri ce sînt de-un rege vrute. 
Mai bine cinstea fă-mi de a dura noi punți 
Între noi doi, de vrei, prin nodul sfintei nunţi. 
O fiică ai, iar eu — un fiu; prin nunta lor, 
Am fi prieteni buni, oricînd, în viitor. 
Te rog să te-nvoieşti să-i fie soț Jimenei. 


CONTELE 


Rivnească mult mai sus, căci prea umflat în pene-i; 
Și, cum ai fost azi uns c-o nouă demnitate, 
Va creşte şi mai mult trufașa-i vanitate. 
Hai, domnule, dă-i zor: pe prinţ învaţă-l cum 
Provinciile mari se guvernează-acum ; 
Cum pot să tremure, sub legea lui, popoare; 
Drag celor buni fiind, pe răi să-i înfioare. 
Să fie-nvaţă-l și un mare cap de oști, 
În lupte oţelit; arată-i ce cunoşti, 
Încât, într-un război, să nu-și afle egal; 
Zile și nopţi la rînd să stee doar pe cal, 
Să doarmă înarmat, să fringă metereze; 
Izbînda numai lui, oricind, să-și datoreze. 
Dă-i pildă însuţi tu, dă-i pildă zi și noapte; 
Desăvîrșește-l și dă-i lecţii doar prin fapte. 

DON DIEGO 
Drept pildă-i poate sta, orice spun guri mai rele, 


Citită cu mult sirg, povestea vieţii mele 
Și, dintr-un lung șirag de fapte îndrăzneţe, 


Cum să supună noi popoare va să-nveţe; 
Cum să conducă oști, cetăţi cum să asalte, 
S-ajungă renumit prin merite înalte. 


CONTELE 


Mult mai de preţ, mai tari sînt niște vii exemple; 
Nu-nvaţă mult un prinţ stînd cartea s-o contemple. 
Și ce crezi c-ai făcut atîţia ani la rînd? 

C-o zi din viaţa mea te-aș egala oricînd. 

De-ai fost viteaz cîndva, viteaz sînt astăzi eu 
Și-ntregului regat stă reazem braţul meu. 

Cu spada mea-nspăimînt Granada și-Aragonul; 
Un nume am, ce-i e Castiliei bastionul. 

De n-aş fi eu, curînd aţi sta sub alte legi 

Și aţi avea stăpîni dintre vrăjmașşii regi. 

Eu ceas de ceas adun, cu braţ de glorii faur, 
Izbînzi peste izbînzi și laur peste laur. 

Curajul prinţul, deci, și-ar încerca mereu 

În umbra braţului biruitor al meu. 
Să-nvingă-ar învăţa, văzindu-mă-nvingînd 

Și, grabnic spre-a-mplini înaltu-i tînăr gînd, 

El ar vedea... 


DON DIEGO 


Da, știu: ești foarte bun războinic. 

Slujind sub braţul meu, te-ai arătat destoinic, 
Cind vîrsta-n ochii mei făcu să curgă sloi, 
Tu locul mi-ai luat, ca alt oștean de soi; 
Și, ca să nu lungim o vorbă fără rost, 
Eşti, conte,- acum, pe drept, ce eu cîndva am fost. 
Dar regele, cum vezi, a stat și ne-a privit, 
Azi, cînd am fost ales, în chip deosebit. 

CONTELE 
Ţi-a dăruit ce eu doar meritam de mult. 


DON DIEGO 
Cel ce a cîștigat o merita mai mult. 
CONTELE 
Cel ce de fapte e în stare — e mai demn. 


DON DIEGO 
Dar refuzat să fii nu e prielnic semn. 


CONTELE 
Prin intrigi ai răzbit, ca vechi curtean — și basta! 
DON DIEGO 
Doar meritul înalt mi-a dat cinstirea asta. 
CONTELE 
Cinstire regele i-a dat doar vîrstei tale. 
DON DIEGO 
Curajul meu a fost măsura vrerii sale. 
CONTELE 
Cinstire merita, deci, braţu-mi de oţel. 
DON DIEGO 
De n-ai răzbit s-o ai, n-o meritai defel. 
CONTELE 


Cum, eu n-o meritam? 


DON DIEGO 
Tu! 
CONTELE 


Ce neobrăzare! 
Răsplata-ţi meriți: na, moşneag cu gură mare! 


(Îi trage o palmă.) 
DON DIEGO (Scoţindu-și spada. ) 
Hai, isprăveşte! Ia- mi Și viaţa, totodată! 
Întfiu-n stirpea mea pe frunte poartă pată! 
CONTELE 
Dar, șontorog cum eşti, ce vrei să faci cu spada? 


DON DIEGO 
O, Doamne, vlagă n-am să-i pedepsesc bravada! 


CONTELE 


Am spada ta, cum vezi, dar te-ai umfla mereu 
În pene, de-aș păstra ăst rușinos trofeu. 
Adio: dascăl fii, cum vrei, alteţei sale 
Și-nvaţă-l pe de rost povestea vieţii tale. 
Pedeapsa ce i-am dat pe loc obrăzniciei, 
Podoabă fără preţ învăţăturii fie-i. 

Scena IV. DON DIEGO 


DON DIEGO 


O, cit disper și turb, vrăjmaşă bătrineţe! 
Trăii, ca anii lungi ruşinea să mă- nveţe? 
Și părul mi-a albit în lupte, pe coclauri, 
Ca veştejiţi să-mi văd, pe frunte, mîndrii lauri? 
st braţ — cu care mulți dușmani a fost să speriu; 
Ăst braţ — ce-ades salvă hispanicul imperiu, 
Și tronul l-a-ntărit întruna, stîndu-i pază, 
Nu mă ajută azi deloc, ci mă trădează? 
O, glorii din trecut, ce toată lumea ști-le! 
Sînt şterse într-o zi sforțări de ani de zile! 
Rang nou, fatal, ce-ai stat, bătrîn, să mă-ncununi, 
Mi-azvirli, din pisc înalt, onoarea în genuni! 
Ah, contele, de-acum, se va-nfrunta din tine? 
Să mor nerăzbunat, trăind în grea ruşine? 
Va fi guvernator al prinţului, căci n-are 
Vreun rost, în naltul rang, un om fără onoare. 
Orgoliul pizmaș mi-a pus pe frunte semn 
Și m-a făcut pe veci de-asemeni rang nedemn. 
lar tu — ce glorie mi-ai fost adus o viaţă, 
Podoabă, azi, în van, a unui trup de gheaţă, 
Fier mult temut cîndva, la ceasul de bravadă, 
Nu mi-ai fost reazem, vai, ci sculă de paradă! 
Din mîna unui om, om de nimic s-ar spune, 
Treci, treci, să mă răzbuni, în alte mîini, mai bune! 


Scena V. DON DIEGO, DON RODRIGO 


DON DIEGO 
Rodrigo, ai curaj? 


DON RODRIGO 


Un altul fii pe pace, 
De-ar întreba, vai lui. 


DON DIEGO 


Mînia ta îmi place! 
O, demn resentiment, balsam durerii grele, 
În tine recunosc noblețea stirpei mele! 


Și tînăr mă revăd în acest iute sînge. 
O, vino, fiu iubit: ruşine grea mă frînge; 
Răzbună-mă! 


DON RODRIGO 


Dar ce s-a întîmplat? 


DON DIEGO 

Vai, iată, 
Pe frunte amindoi purtăm, de azi, o pată; 
O palmă! O plătea cu viaţa ăst obraznic, 
Dar braţul meu bătrin azi m-a trădat... E groaznic, 
Tu fierul, ce-al meu braţ să-l ţină nu mai poate, 
Ia-l și răzbună-mă; cu grea pedeapsă-l bate 
Pe-acest bărbat trufaș, căci, fără îndoială, 
Jignirea ce-o îndur prin sînge doar se spală. 
Mori — sau ucide-l; pot să-ţi spun, dintru-nceput, 
C-o să te baţi c-un om dirz, ager, de temut. 
Eu l-am văzut ades, tot colb și sînge, cum 
Prin îngrozite oști dușmane-și taie drum, 
Cum escadroane, zeci, zdrobește-n crunt măcel. 
Și, să te lămuresc ce vajnic om e el, 
Mai mult ca brav ostaș și mare peste armată, 


DON RODRIGO 
Ard să aflu... 


DON DIEGO 
Vai, e al Jimenei tată! 


DON RODRIGO 
Cum»! 


DON DIEGO 


Nu-mi răspunde: știu că dragostea ţi-i mare, 
Dar cînd ești înjosit nici viaţa rost nu are. 
Cind cel ce te-a jignit ţi-e drag, jignirea-i cruntă; 
Știi ce rău m-a jignit... Te du, deci, și-l înfruntă. 
Pe amîndoi te du să ne răzbuni deodată. 
Eşti fiul meu — fii demn de un asemeni tată. 
Năpaste soarta .rea asupra mea de-adună, 
Eu pot să le depling; tu zboară, mă răzbună! 


Scena VI. DON RODRIGO 


DON RODRIGO 


În inimă, o lovitură 
Primind, fatală și neașteptată, 
Sărman răzbunător al cinstei unui tată, 
Sortit să-ndur asprimi peste măsură, 
Rămiîn de stană şi mă plec supus, 
Căci faptul m-a răpus. 
Cînd mai că-mi împlineam nestinsul dor, 
Ce chin, o, Doamne, sfinte, 
E tatăl meu jignit îngrozitor: 
Chiar de-al Jimenei îndrăgit părinte! 


O, luptei groaznic îi simt laţul! 
lubirea-mi vrea onoarea pîngărită. 
Un tată răzbunind, pot pierde o iubită. 
El răzbunat se vrea — iar ea-mi oprește braţul. 
De-ales între-a-mi trăda iubirea am, 
Ori a trăi infam. 
Din două părţi mă frînge-ndurerarea; 
Ce chin, o, Doamne, Sfinte! 
Nepedepsită pot să las sfruntarea? 
Pot să-l ucid pe-al ei iubit părinte? 


Iubită, dor, onoare, tată, 
Constriîngeri aspre, dulce tiranie. 
Ori gloria-mi răpiți, ori orice bucurie. 
Ori mă nenorociţi, ori cinstea-mi vreţi pătată. 
Iar tu, fier drag și crud, speranţa unui brav, 
Ce-i și iubirii sclav; 
Tu, demn vrăjmaș al fericirii mele, 
Ce-mi iști în piept gheena, 
Mi-eşti dat onoarea să-mi răzbun, sub stele, 
Ori să mi-o pierd, prin tine, pe Jimena? 


Mai bine moartea să ţi-o vrei! 
Dator faţă de ea și faţă de-al tău tată, 
Ți-atragi — de te răzbuni — mînia ei de fată, 
lar de nu te răzbuni, ţi-atragi disprețul ei. 
lubirea-ţi vei trăda, de te răzbuni; de nu, 
Nedemn de ea eşti tu. 


Îmi creşte răul cît îi caut leac 
Și-mi arde-n piept gheena; 

Da, hai... De e să mor, așa să fac, 

Încât să nu o chinui pe Jimena. 


Să mor cît n-am făcut dreptate? 
Să piară flama gloriei ilustre 
Şi amintirea Spania să-mi mustre, 

Că nu am apărat a stirpei demnitate? 
Iubirii să-i jertfesc un laur încă verde, 
Cînd, totuși, o voi pierde? 

E-un gînd ce de la ce-s dator m-abate 
Și-mi crește-n piept gheena. 
Onoarea să-mi salvez, cît se mai poate, 
Căci, orișicum, aș pierd-o pe Jimena. 


O, mult prea mult m-am amăgit, 
Dar tatei i-s dator întîi — și nu iubirii; 
De mor în luptă ori robit pe veci mîhnirii, 
Pur sîngele-mi voi da, așa cum l-am primit. 
Întîrzierea mea e de pe-acum prea mare! 
S-alerg spre răzbunare! 
Ruşine mi-i c-am șovăit atit; 
Jos, cazne-ale gheenei! 
Azi tatăl meu a fost jignit urit, 
Jignit chiar de părintele Jimenei. 


ACTUL Il! 


Scena |. DON ARIAS, CONTELE 


CONTELE 


Da, m-am înfierbîntat — ţi-o apun așa, aparte; 
O vorbă m-a stîrnit şi-am mers cam prea departe, 
Dar faptul s-a-ntimplat și n-are leac — și basta. 


DON ARIAS 


Ba vrerii regelui să-ţi pleci pornirea asta. 

E tare supărat și, cu autoritate, 

În contra ta va sta, pe drept cuvînt, în toate. 
N-ai cum te apăra: jignirea este mare 

Și cel jignit, apoi, rang prea de seamă are. 
fi se vor cere rugi și umilință multă, 

Căci scuzele nu şterg asemenea insultă. 


CONTELE 
Doar regele-i stăpîn, oricînd, pe viața mea. 


DON ARIAS 
Prea ești împătimat, cînd vina ta e grea. 
Te mai iubește; deci, mînia-i potolește; 
De-a zis el „vreau“, s-asculți tu ești dator, firește. 


CONTELE 


Señor, ca să nu scad în propria mea stimă, 
Un pic de nu ascult, nu cred că-i mare crimă; 
Și mare chiar de-ar fi, serviciile mele 

Pot şterge-ndeajuns urmările ei grele. 


DON ARIAS 


Orice ai făptui, măreț, strălucitor, 

Un rege nu-i nicicînd unui supus dator. 
Cam prea mult te fălești, o, conte; înţelege 
Că datoria-ţi faci, slujindu-l pe-al tău rege. 
O să te pierzi, crezînd în tine-atit de mult. 


CONTELE 

Am să încerc întîi — și-apoi am să te ascult, 
DON ARIAS 

E cazul să te temi de-a regelui putere. 
CONTELE 


Un om ca mine, zău, doar într-o zi nu piere. 
Din măreţia lui, lovească nendurat: 
De eu va fi să pier, pieri-va-ntregul Stat. 


DON ARIAS 


De-un mare suveran te temi așa puţin? 


CONTELE 


Cu vajnic braţul meu eu sceptru-n mînă-i ţin. 
Prea sînt de preţ și greu m-ar bate cu prigoana. 
De cade capul meu, îi cade și coroana. 


DON ARIAS 


Ci fii călăuzit mai mult de judecată 
Și-o hotărire ia, cu cap. 


CONTELE 
E şi luată. 
DON ARIAS 
Deci, ce să-i spun? Să fac, se cere, un raport. 
CONTELE 


Că la rușinea mea eu nu consimt nici mort. 
DON ARIAS 
Dar absolută știi că regii vrerea-șşi vor. 
CONTELE 
Sînt sorții aruncați — vorbim în van, Señor. 


DON ARIAS 


Cu bine, deci: în van să te conving mă-ncumet. 
Dar, chiar de lauri plin, mai teme-te de tunet. 


CONTELE 


L-aștept netemător. 


DON ARIAS 


Dar poate fi de rău. 


CONTELE 
Ce mulțumit ar fi şi Don Diego, zău! 
(Singur) 
De moarte nu mă tem — deci nici de-ameninţări; 
Sînt gata să sfidez cumplitele urmări. 
O, fericirea eu să-mi pierd aș fi în stare, 
Dar n-aș putea trăi nicicînd fără onoare. 

Scena ||. CONTELE, DON RODRIGO 


DON RODRIGO 
O vorbă, conte. 
CONTELE 
Ei, vorbește. 
DON RODRIGO 
Îl cunoşti 
Pe Don Diego? 
CONTELE 
Da. 
DON RODRIGO 
Deci știi și recunoști — 
Hai să vorbim încet — prin fapte epocale, 
C-a fost bravura și onoarea vremii sale? 
CONTELE 
Se poate. 
DON RODRIGO 
Dacă-n ochi port flacără aleasă, 
Ştii că-i din focul lui? Ştii asta? 
CONTELE 
Și ce-mi pasă? 
DON RODRIGO 
La cîțiva pași de-aici vei și avea dovada. 
CONTELE 
Tinăr trufaș! 
DON RODRIGO 


O-ho, te-a cam stîrnit bravada! 
Sint tînăr, este drept, dar cei din stirpe pură 
N-așteaptă ani să dea dovadă de bravură. 


CONTELE 


Cu mine te măsori, trufaș cu faţa spînă! 
Dar cine te-a văzut, cîndva, cu spada-n mînă? 


DON RODRIGO 


Cei ce ca mine sînt vor ca, dintiia dată, 
Cu un neîntrecut maestru să se bată. 


CONTELE 
Dar ştii cine sînt eu? 


DON RODRIGO 


Da... Altul, pe-astă lume, 
Ar tremura, stînd doar s-audă al tău nume. 
Ţi-i capu-ncununat de nimb de tineri lauri, 
Ce să se-arate vor pieirii mele fauri. 
Atac, cutezător, un braţ ce-a-nvins mereu. 
Dar prin curaj înalt voi fi puternic eu. 
Poţi tot cînd îţi răzbuni un tată cu păr nins; 
E braţul tău nenvins, dar nu de neînvins. 


CONTELE 


Curajul tău, ce-acum se varsă în cuvinte, 

În ochi ţi l-am citit eu, zi de zi, fierbinte; 
Crezînd că-n tine văd a Spaniei onoare, 

Eu ginerele meu te și doream, cu-ardoare. 
Știu cît de mult iubeşti — şi-mi place chiar nespus 
Că datoria pui de toate mai presus, 

Că dragostea n-a fost virtutea ta s-o scadă 
Și crești în ochii mei, dînd de curaj dovadă; 
Un vajnic cavaler de ginere mi-am vrut 
Şi-mi place c-am ştiut s-aleg dintru-nceput. 
Dar, tinere,-mi stîrnești și mila, și tristeţea: 
Ţi-admir curajul — dar plingîndu-ți tinereţea. 
Ştii că-ncercarea de-azi îţi poate fi fatală. 
Nu mă sili să sar la luptă inegală. 

Prea mare cinste nu mi-ar fi-o victorie, 

Căci, dacă-nvingi ușor, izbînda-i fără glorie. 
S-ar crede că ai fost învins fără efort 

Şi mi-ar rămîne doar regretul că ești mort. 


DON RODRIGO 


Nedemnă milă ţeşi în vorba ta semeaţă! 
Mă vrei dezonorat și să rămîn în viaţă? 


CONTELE 
Hai, pleacă! 

RON RODRIGO 
Da, tăcînd, să mergem mai de-oparte. 
CONTELE 
De viaţă ești sătul? 
DON RODRIGO 


Te temi cumva de moarte? 


CONTELE 


Hai, datoria fă-ţi... Netrebnic ești odată 
Ce-i supravieţuiești onoarei unui tată. 


Scena il. INFANTA, JIMENA, LEONOR 


INFANTA 


Durerea să-ţi alini, te rog, Jimena dragă; 

Fii tare cînd un strop de nenoroc se-ncheagă. 
Furtuna vei vedea curînd că se destramă, 
Că-ţi stă, peste noroc, un norișor de scamă; 
Și n-ai pierdut nimic de s-a schimbat un pic. 


JIMENA 


Sînt frîntă de necaz și nu mai sper nimic. 

Furtuna ce-a zbucnit oglinda mării scurmă 

Și în naufragiu văd că totul mi se curmă. 

Da, nu mă îndoiesc că pier ajunsă-n port; 

lubeam și mă iubea — taţii erau de-acord 

Și tocmai îţi spuneam fermecătoarea veste, 

Cît dinșii se certau — și dulcea mea poveste, 

Cum și speranţa mea, s-au destrămat, îndată 

Ce ţi s-a povestit de cearta lor turbată. 

O, nebunie! O, ambiţie deșartă! 

Pe cei mai nobili, tu, cum îi desparţi prin ceartă! 

Simţ al onoarei, crud cu dorul meu cel scump, 

Suspine-ai să mă coști și lacrime de plumb! 
INFANTA 

Din cearta lor nimic prea rău nu se-nfiripă; 

O clipă o născu — s-o spulbera-ntr-o clipă. 

Prea multă zarvă doar stîrni, de-un ceas încoace, 

Și însuși regele voiește să-i împace, 


Iar sufletul meu, știi, de dragul tău, că-n toate 

Să facă gata-i și ce crezi că nu se poate. 
JIMENA 

O, n-ajungi la nimic prin împăcări mărunte, 

Căci nu se uită-n veci jignirile, de-s crunte; 

Vor să le stingă-n van puterea ori prudenţa; 

Nu vindeci, răul, nu, ci numai aparenţa; 

lar ura strînsă-n piept încinge-un foc hain, 

Cu cît mai tăinuit, cu-atît de flăcări plin. 
INFANTA 


Cu Don Rodrigo cînd te vei uni prin nuntă, 
Părinţii vor uita de-această ură cruntă 

Si vom vedea curind cum dragostea destramă, 
În sufletele lor, a urii crude tramă. 


JIMENA 


Doresc, dar nu mai sper: prea mîndru-i Don Diego; 
Minia tatii, iar, cu toţii înţeleg-o. 

Vreau plinsul să-mi opresc — simțindu-i începutul. 
Mă tem de viitor, mă zbuciumă trecutul. 


INFANTA 

De ce te temi? e un moșneag neputincios. 
JIMENA 

Rodrigo-i curajos. 
INFANTA 

Prea-i tînăr și fălos, 

JIMENA 

Cei bravi se-arată bravi chiar de la început. 
INFANTA 


Dar, totuși, n-o să crezi că prea e de temut; 
Și prea e-ndrăgostit şi nu vrea să-ţi displacă; 
Doar un cuvînt de-al tău să vezi că-l și împacă. 


JIMENA 


Ce crunt necaz de nu m-ar asculta defel! 
Iar dacă da — cît rău s-ar zice despre el! 


Născut din neam ales, să-ndure grea insultă! 

Dac-o să-l văd sau nu de dragoste c-ascultă, 

Ruşine va să-ndur, ori răscolită-n piept 

Voi fi de-al său refuz ori de prea mult respect, 
INFANTA 

Jimena, chiar de-ar fi cuiva să-i ţină parte, 

Nu poate-n mintea ei vreun josnic gind să poarte; 

lar eu prizonier iubitul am să-i ţin, 

Cît n-o să-i văd pe toţi că-s împăcaţi deplin. 

În frîu ţinindu-i eu curajul plin de fală, 

Jimena, n-aş putea să-ţi isc vreo bănuială? 
JIMENA 

Aș fi la adăpost de orice grijă, Doamnă. 


Scena IV. INFANTA, JIMENA, LEONOR, paju! 
INFANTA 
Paj, pe Rodrigo, vezi, să vin-aici l-îndeamnă. 


PAJUL 
Dar Don Gormas și el... 


JIMENA 


Ah, tremur, nu-i a bună! 


INFANTA 
Vorbește, 
PAJUL 
Din palat ieșit-au împreună. 
JIMENA 
Și singuri? 
PAJUL 


Singuri, da; păreau porniţi pe sfadă. 
JIMENA 


E limpede: se bat, ciocnind, de spadă, spadă. 
Te rog, Doamnă, să-mi ierți această grabă, dar... 


Scena V. INFANTA, LEONOR 


INFANTA 


Vai, sufletul mi-l simt neliniștit și-amar! 
Nenorocirea-i pling, iubitu-i mă vrăjeşte, 

Și tihna-mi pierd și simt iubirea iar că-mi crește. 
Și tot ce azi pe ei ar fi ca să-i despartă, 

Chin și speranţă fac în pieptu-mi iar să ardă. 
Neînţelegerea-ntre ei, printre regrete, 

Mă face, vai, să simt şi dulci plăceri secrete. 


LEONOR 


Virtutea ce o porţi în suflet chiar din faşe, 
Se pleacă-așa ușor acestei patimi lașe? 


INFANTA 
N-o face lașă, nu, cînd fiica unui rege 
O simte-n casă cum, cu fast, îi face lege. 
Respect-o: este drept, virtutea mi-o abate, 
Dar, fără voia mea, speranţa-n ușă-mi bate; 
Şi-mi zboară inima, rămasă fără scut, 
După iubitul ce Jimena l-a pierdut. 


LEONOR 


Virtutea-naltă-ţi lași acum zdrobită? Gata? 
Cum, călăuză nu-ți mai este judecata? 


INFANTA 
Ce mult simţirii, ah, i-i judecata sclavă, 
Cînd curge-n inimă a vrăjii dulci otravă! 
Cînd boala cel bolnav și-o vrea a lui, cu veacul, 
Și suferă cumplit de i se află leacul! 


LEONOR 


Ți-e dulce boala și simţi spre nădejdi îndemn, 
Dar Don Rodrigo zău că nu-i de tine demn. 


INFANTA 


O, ştiu prea bine, dar ascultă cum amorul 
ți face inima să-și ia spre slavă zborul; 
Rodrigo dacă-i azi învingător destoinic, 

În luptă doborînd un glorios războinic, 
Nerușinîndu-mă, îl pot iubi aprins. 

Ce oare n-ar putea, pe conte de l-a-nvins? 

O, mi-l închipui cum, la luptă-abia pornit, 
Regate va pleca sub jugul său slăvit. 

Mi-l vede dragostea cum, neoprindu-și spada, 
Ajunge rege uns pe tronul din Granada. 
Pe mauri îi mai văd, cu frică adorîndu-l; 
Văd Aragonului, apoi, că-i vine rîndul. 
Văd Portugalia sub braţu-i cum se pleacă 
Și dincolo de mări îl văd pornit să treacă, 
În sînge african să-și scalde laurii, 

Ca marii capi de oști robind coclaurii. 
După izbînda lui de azi minuni aştept 

Și că mă-nalţă simt aprinsul dor din piept. 


LEONOR 


Dar, Doamnă, unde-i duci viteazul braţ, cînd poate 
Că nici nu s-au bătut și nici nu se vor bate? 


INFANTA 
Jignit de conte-a fost Rodrigo — și-mpreună 
leșit-au din palat... Dovadă vrei mai bună? 
LEONOR 
Ei, bine, dacă vrei, s-or bate pîn-la moarte, 
Dar o să meargă el, ca-n gîndul tău, departe? 
INFANTA 


Nebună sînt, ce vrei? Mi-i rătăcită mintea. 
Vezi cîtor rele mari li-i dragostea sorgintea? 
Hai, vino să m-alini, sus, în alcovul meu, 

Și nu mă părăsi la ceasul ăsta greu. 


Scena VI. DON FERNANDO, DON ARIAS, DON SANCHO 


DON FERNANDO 


Trufia contelui e, deci, atît de mare, 
Încît mai speră în iertare şi uitare? 


DON ARIAS 


Din partea Voastră mult cu el vorbit-am, dar 
Am ostenit, urmînd porunca, în zadar. 


DON FERNANDO 


O, ceruri, ce supus cutezător e, dacă, 
Vădind puţin respect, nu cată nici să-mi placă! 
L-a insultat pe Don Diego, iar pe rege, 
Dispreţuindu-l, chiar la curte-i face lege. 

O fi el cap de oşti, războinic neînfrînt, 

Dar tot voi ști să-i plec trufia la pămînt. 
Bravura însăși de-i și zeu în lupte multe, 
Eu tot am să-i arat ce-nseamnă să n-asculte, 
Cerea pedeapsă grea asemeni insolenţă, 

Și s-o tratez am vrut blind, fără violenţă, 
Dar, cum a abuzat de nobilul meu gest, 
Poruncă-ţi dau să-l ţii, de astzzi, la arest. 


DON SANCHO 


Cred că l-ar potoli doar timpul, căci era 

Încă înfierbîntat de tot de cearta sa. 

Cît focul oţărit în piept i se mai zbate, 

Se pleacă greu un brav ca dinsul, maiestate. 
Dreptate știe el că n-are: plin de fală, 

Nu și-ar mărturisi dendată o greșeală. 


DON FERNANDO 


Don Sancho, vrei să taci? Ai mers cam prea departe, 
Căci este vinovat acel ce-i ţine parte. 


DON SANCHO 


Ascult și tac, dar vreau ca,-n apărarea lui, 
O vorbă să mai spun. 


DON FERNANDO 
Ce-ai mai putea să spui? 
DON SANCHO 


Un brav îndătinat cu fala biruinţei, 

Nu poate înghiți povara umilinței. 

Prin ea ar socoti rușine că păţește. 

Acest cuvint, atit îl supără, firește. 

Aceste umilinți prea aspre-i par și multe. 

De n-ar fi brav cum e, ar sta să vă asculte. 
Poruncă însă daţi ca braţul lui să-nfrunte 

Alt braţ, ce-ar vrea să dea răspuns jignirii crunte. 
Cu asta s-o-nvoi, sînt sigur, maiestate, 

Jar cel ce va veni, cu mine se va bate. 

DON FERNANDO 


Cam uiţi respectul, dar ardoarea-i de iertat 
Cind mult prea tînăr e curajul nenfricat. 
Dar un monarh cu cap este zgîrcit nespus 
Cu sîngele prea scump al unui brav supus. 
Eu grijă am de-ai mei, cum capul grijă are 
De bunele lui slugi, de miini şi de picioare. 
Din judecata ta eu nu prea am ce-alege; 
Vorbești ca un soldat; eu fac ce face-un rege 
Și, orice-ar zice el şi-ar crede, o spun verde 
Că, ascultîndu-mă, onoarea nu-și va pierde; 
lar de jignire sînt atins și eu, prin cel 

Ce-i e Infantului guvernator fidel, 

Căci atacat sînt cînd alegerea-mi dispută; 
Deci e-atacată chiar puterea absolută. 

Să nici nu mai vorbim... Şi-apoi, cu zeci de vele, 
Mi s-a vestit că vin corăbii cu drapele, 

La gura marelui rîu Guadalquivir”. 


DON ARIAS 
Dar maurii pe viu vă știu, de ani în șir. 
Înfrînţi de-atîtea ori în luptele buimace, 
Pe-nvingător nu au curaj să-l mai atace. 


DON FERNANDO 


Cu ochi pizmaș privesc, cu ură și nesomn, 
Spre Andaluzia, unde mi-i sceptrul domn; 
Și lacomi vor privi mereu spre mîndra țară 
n care ei au fost stăpîni odinioară ;8 
Castilianul tron de asta l-am mutat, 

De zece ani, aci,-n Sevilla?, necurmat 
Voind să-i am sub ochi și repede să pot 
Unei năvale-a lor zăgaz să-i pun de tot. 


DON ARIAS 


Pierdut-au prea mulţi regi și capi de oști de frunte; 


Fiind de faţă Voi, cutează să vă-nfrunte? 
De ce v-aţi teme? 


DON FERNANDO 


Eu sînt doar un pic precaut; 
Nu vreau, prea-ncrezător, primejdia s-o caut. 
gri bine că un flux, fără strădanii mari, 
i poate-mpinge-aici pe maurii barbari, 


Dar, cum nesigură e vestea, nu sc poate 
Eu să stîrnesc tumult și panică-n cetate, 
Căci groaza ce-ar stîrni o fără rost alarmă 
l-ar turbura pe toţi, nu i-ar lăsa să doarmă. 
Pune-ndoite străji pe ziduri și în port... 
Și-ajunge pentru azi. 


Scena VII. DON FERNANDO, DON SANCHO, DON 
ALONSO 


DON ALONSO 
O, maicstate, mort 
E contele, ucis de Don Rodrigo, care... 
DON FERNANDO 
Mă aşteptam s-aud de-această răzbunare 
Și vrut-am să previn nenorocirea asta. 
DON ALONSO 
Jimena, în genunchi, vă cerc ca năpasta 
Să-i îndulciţi, făcînd dreptate,-n chip firesc. 
DON FERNANDO 


Cu toate c-o depling şi o compătimesc, 

Se pare, contelui, c-a meritat să-i fie 

Crunt pedepsită azi nevolnica trufie; 

Dar dreaptă chiar de-i e osînda, mă-ntristează 
Şi-mi pare rău că pierd un cap de oști de vază; 
Cînd statul și-a slujit în luptele nătînge, 

Cind, pentru mine,-ades, scăldatu-s-a în sînge, 
Oricît l-aș osîndi pentru mîndrie, gîndul 

Că-i mort mă doare-adînc şi sînt slăbit pierzîndu-l. 


Scena VIII. DON FERNANDO, DON DIEGO, JIMENA, 
DON SANCHO, DON ARIAS, DON ALONSO 


JIMENA 
Dreptate, rege, vai! 


DON DIEGO 
Îmi plec a rugă trunchiul... 

JIMENA 
O, la picioare-ţi cad. 
DON DIEGO 
Ți-mbrăţișez genunchiul. 
JIMENA 
Eu cer dreptate! 
DON DIEGO 
Eu vreau să mă apăr, doamne. 
JIMENA 
Pe-un tînăr prea trufaș mînia ta-l condamne. 
Pe cel ce reazem sta acestui tron al tău, 
Pe tata l-a răpus! 
DON DIEGO 
L-a răzbunat pe-al său. 


JIMENA 


Dreptate-un bun supus de la monarh așteaptă. 


DON DIEGO 


Osînde nu se dau cînd răzbunarea-i dreaptă. 


DON FERNANDO 


Hai, ridicaţi-vă; vorbiţi pe rînd; o, da, 
Jimena, îți depling nenorocirea grea 
Și-mi simt îndurerat și sufletul, și gîndul. 


(Lui Don Diego) 
N-o turbura acum; îţi vine-ndată rîndul. 


JIMENA 


O, rege, tata-i mort; din pieptul lui viteaz, 
Văzut-am sîngele curgînd în viu talaz; 

Un sînge ce i-a stat ades cetăţii scut 

Și reazem tronului în lupte-a stat, temut; 

Un sînge ce și-acum scoate-aburi de miînie, 
Că altora a fost jertfit și nu doar ţie; 

Ce n-au vărsat nici mii de întîmplări absurde, 
Rodrigo cuteză să verse-aici, la curte. 


Am fost acolo eu, de groază stoarsă, pală — 
Și era mort! Să-mi ierţi că jalea mă răscoală 
Și nu am grai să-ţi spun povestea, rege, cînd 
Mă prăbușesc — decît plingind și suspinînd. 


DON FERNANDO 


Curaj, o, fiica mea; de astăzi înainte, 
Monarhul tău ţi-o fi, în locul lui, părinte. 


JIMENA 


De-o cinste fără preţ e jalea mea urmată; 

Mort, rege, l-am văzut pe vrednicul meu tată, 

Cu pieptul larg deschis, era o rană vie, 

Ce îmi scria în colb fireasca datorie; 

Sau vitejia lui, prin astă gură-rană, 

Cerea să mă grăbesc spre capul cu coroană, 

Prin gura mea să-i spun povestea tristă celui 

Mai drept dintre monarhi — și moartea să i-o jelui. 
O, rege, nu-ndura, sub sceptrul drept al tău, 

Abateri de la legi, ce-aduc atita rău; 

Și nu-i lăsa răpuși pe cei ce-ţi nalță fala, 

Nepedepsind un braţ care-și vădi-ndrăzneala. 

Pe-un tînăr să nu-l lași să le răpească gloria, 

Să verse-un sînge brav, sfruntîndu-le memoria. 

De n-ar fi răzbunat un brav ca tata, alții 

Nu i-ar sluji cu drag pe regii, preainalţii. 

O, rege, tata-i mort; cer dreaptă răzbunare, 

De dragul vostru, nu spre trista-mi alinare. 

Pierzi mult prin moartea lui; prin alta doar vei 

stînge 

Al răzbunării dor: cer sînge pentru sînge! 

Nu mie să-mi jertfeşti, ci măreției tale, 

Coroanei, Statului, măririlor regale; 

Jertfește, rege, tot ce viu imbold a dat 

Unui orgolios și groaznic atentat. 


DON FERNANDO 
Poţi, Don Diego, poţi vorbi. 


DON DIEGO 
De-a: fi murit 
Și tu, cînd vlaga-ţi pierzi, ai fi de pizmuit. 
Al anilor şirag ce crunt îţi schimbă soarta! 
Spre ce sfîrșit cumplit ţi se deschide poarta! 

Eu — ce prin lupte-am fost sortit eternei glorii; 
Eu — omul îndrăgit de marile victorii, 
Ajung să mă văd azi, cînd păru-mi este nins, 
Jignit adînc de tot și rămînînd învins! 

Ce lupta n-a putut, asediul, ambuscada, 

Nici Aragonul nu, așa cum nici Granada, 
Nici toţi dușmanii tăi, nici toţi pizmașii mei, 
La curte, contele-o făcu, fără temei, 

Pizmaş c-am fost ales și-am tras, cu sîrguinţă, 
Foloase numai din a vîrstei neputinţă. 

Și, astfel, părul meu albit sub coif și zale, 

Tot sîngele jertfit cu drag măririi tale, 

Și braţul ce potop de armii a înfrînt, 
Rușinea-mi îngropau cu ele, în mormânt, 

De n-aş fi zămislit un fiu de mine demn, 

De ţara lui, cum şi de-al regelui însemn. 
Onoarea mi-a redat, stînd vajnic să se bată; 
Prin moartea contelui, rușinea mi-i spălată. 
Și dacă, brav, urmezi a inimii răzmeriţi, 

O palmă răzbunind, pedeapsă dacă meriţi, 
Urneşte-asupra mea furtuna și casapul! 

Cînd braţul a greșit, — e pedepsit doar capul. 
De-i crimă fapta lui, ori nu, eu, maiestate, 
Sînt capul — iară el doar braţul ce se bate. 
Că tatăl i-a ucis Jimena de se plinge, 

Nu-l ucidea, de eu îl mai puteam înfrînge. 
Jertfeşte capul, deci! Sortit de virstă-i morții; 
Păstrează braţul dîrz — căci el de ajutor ţi-i. 
Pedeapsa vreau s-o-ndur eu, oricît de cumplită; 
Prin mine fă-o pe Jimena mulţumită. 
Osinda va s-o-ndur, sub mînă de călău, 
Onoarea de-mi păstrez, fără păreri de rău. 


DON FERNANDO 


Pricina asta e și tristă, și-nsemnată 
Şi-n plin consiliu chiar se cere judecată. 


Don Sancho, s-o conduci acasă, pe căi scurte. 


Tu Don Diego, azi ești consemnat la curte. 
Aduceţi-l pe fiu și am să fac dreptate. 


JIMENA 


Un ucigaş e drept să piară, maiestate. 


DON FERNANDO 
Durerea, fiica mea, alină-ţi prin repaos. 


JIMENA 
Odihna, vai, i-ar fi năpastei crunt adaos! 


ACTUL Il 


Scena |. DON RODRIGO, ELVIRA 


ELVIRA 


Rodrigo, ce-ai făcut? Cum baţi aici la poartă? 


DON RODRIGO 
Elvira, îmi urmez nefericita soartă, 


ELVIRA 


Ce cutezanţă, vai, și ce nebun orgoliu 
Te-aduce într-un loc ce l-ai umplut de doliu? 
Vrei umbra să-i sfidezi și-aici, în casa sa? 
Rodrigo... 


DON RODRIGO 


Viaţa lui era rușinea mea. 
Onoarea mi-a cerut acest durut efort. 


ELVIRA 


Auzi, să ceri azil în casa celui mort! 
A mai făcut așa vreun ucigaș hain? 


DON RODRIGO 
Un drept judecător aici să-mi caut vin. 
O, nu mă mai privi așa uimită foarte! 
Îmi caut moartea, eu, cel dătător de moarte. 
Judecătorul meu e dragostea — și moartea 
Mi-o merit, dacă-s bun să-mi fie ura partea, 
Osînda să-mi aud aştept, de la stăpînă; 
Ferice-aș fi, lovit de neîndurata-i mînă. 

ELVIRA 
Fugi, fugi de ochii ei, căci și-ar ieși din fire; 
Ascunde-te cît poţi de-ntiia ei pornire, 
De clocotul dintii, de fărădemăsura 
Spre care-i dau imbold durerea grea și ura. 


DON RODRIGO 


Nu, nu: de m-o-mproșca iubita mea cu hulă, 
Minia ei nicicînd nu poate fi destulă. 

De mii de ori aș ști să scap de morți temute, 
Ca, ura ei crescînd, să pot muri mai iute. 


ELVIRA 


Jimena-i la palat, de jale răvășită; 

S-o-ntoarce în curînd, dar strașnic însoţită. 
Rodrigo, fugi, te rog; de-o grijă, vai, mă scapă; 

De te găsesc aici, ce vorbe pot să-nceapă! 

Vrei ca vreun biîrfitor să-i crească mai mult chinul, 
Spunînd că e la ca acasă asasinul? 

Se-ntoarce... O și văd... Rodrigo, orișiunde, 

De dragul cinstei ei măcar, te du, te-ascunde! 


Scena I1. DON SANCHO, JIMENA, ELVIRA 


DON SANCHO 


Victime, doamnă, da, durerea ta așteaptă; 
Ți-i plinsu-ndreptăţit, precum mînia dreaptă, 
Și n-am de gînd, vorbind, de întristare plin, 
Nici să te îmblinzesc și nici să te alin, 

Dar de mă socotești a te sluji în stare, 

Pe vinovat îl pot lovi fără-ndurare. 

Porunci dă-mi să răzbun această moarte eu 
Și dragostea puteri vărsa-va-n brațul meu. 


JIMENA 
Vai mie! 
DON SANCHO 
Braţul meu va dovedi ce poate. 


JIMENA 
Pe rege l-aş jigni, căci mi-a promis dreptate. 


DON SANCHO 


Doar știi că merge-ncet asemeni judecată, 
Încît, după un timp, e crima grea uitată. 
Verși mări de lacrimi cît justiţia tot doarme. 
Îngăduie- -mi, te rog, să te răzbun prin arme, 
Căci pedepsesc la timp, pe drumul cel mai sigur. 


JIMENA 
E ultimul mijloc — și pot să te asigur 


Că, de-al meu chin cumplit de-ţi va fi milă încă, 


Putea-vei răzbuna jignirea mea adîncă. 


DON SANCHO 


O, nici nu mi-aș dori mai mare fericire 
Și plec — putînd să sper — nebun de fericire. 


Scena IIl. JIMENA, ELVIRA 


JIMENA 
Sînt liberă,-n sfîrşit și pot, fără constrîngeri, 
Neostoitul chin să-mi vărs în triste plingeri. 
O, pot amesteca suspine în răsuflet, 
În faţa ta deschis fiind mîhnitu-mi suflet. 
Elvira, tata-i mort; luînd întîia dată 
O spadă-n miini, i-a stins Rodrigo viaţa toată. 
O, plîngeți, ochii mei! Topiţi-vă în apă! 
Simt că e viața mea pe jumătate-n groapă. 
Și cere s-o răzbun, din groapă, stinsu-i glas, 
Pe jumătatea ce abia mi-a mai rămas. 


ELVIRA 
O, liniștește-te, stăpînă... 
JIMENA 


Cînd un haos 
În” suflet simt, tu crezi că dor mi-i de repaos? 
Durerea cum s-ajung să mi-o alin acum, 
Cînd mîna ce-o stirni n-o pot uri nicicum? 
Ce pot spera, decît crunt zbucium, în tot jindul 
De-a urmări-un omor — pe ucigaș iubindu-l? 


ELVIRA 


Vai, încă-l mai iubeşti, cînd tatăl ţi-a ucis! 

JIMENA 


Mai mult, Elvira: eu încă-l ador ca-n vis 

Și urii patima-mpotrivă-i stă, mereu, 

Și-l aflu, în dușman, doar pe iubitul meu; 

Și simt, oricît de mult mînia-n piept se zbate, 
Că-n suflet încă el cu tata se mai bate: 
Lovește,-l ţine strîns, cedează şi se apără; 
Ba-i tare, ba-i prea slab, ba-n braţ izbînda-i scapără, 
Dar, cum se luptă crunt iubirea cu durerea, 
Rupîndu-mi inima, nu-mi zdruncină și vrerea. 
Oricît de mult pe gînd mi-i dragostea stăpînă, 
Tot datoria,-ntii, să mă răzbun mă mînă. 
Neșovăind pășesc pe a onoarei cale; 

Mi-i drag Rodrigo și de „dragoste mi-i jale, 

Și partea inima i-o ia, în van efort, 

Căci știu cine sînt eu — și știu că tata-i mort. 


ELVIRA 
Îl vrei, deci, judecat? 


JIMENA 
Crud gînd să-l văd, deodată, 
Prin vrerea mea supus la crudă judecată! 
Cer capul lui! Tot eu mă tem c-o să-l primesc; 
De moare — mor și eu! Și vreau să-l pedepsesc. 


ELVIRA 


Renunţă la un gînd atît de tragic, doamnă! 
La legi tiranice mînia te condamnă. 


JIMENA 


Cînd tatăl meu muri, de mine, la un pas, 

Să nu-i aud strigînd răzbunătorul glas? 

Și sufletu-mi, cuprins de-o vrajă lașă, oare 
Va zice doar cu stropi de lacrimi că-s datoare? 
Și aş putea să văd a dragostei putere 

Cum să-mi îndrume stă onoarea spre tăcere? 


ELVIRA 
Mă crede, doamnă, zău: ţi s-ar ierta îndată 
Pornirea-n contra lui, de nu-i prea-nfierbîntată. 
Destul ai și făcut — și lumea va-nţelege; 
Nu stărui prea mult. Ai fost chiar și la rege. 
Nu te-ncăpăţina-n ciudata ta părere. 


JIMENA 
Onoarca mea c-n joc; să mă răzbun se cere. 
Dorința orișicit te-ar subjuga de tare, 
Nu-ţi afli scuze cind te naști din stirpe mare. 


ELVIRA 

Dar, doamnă, îl iubeşti — și nu poţi să nu-l placi. 
JIMENA 

Da, recunose. 
ELVIRA 


Și-atunei, ce ai de gînd să faci? 
JIMENĂ 


Onoarea să-mi păstrez, să scap de chin și dor; 
Să fie judecat — să moară — și să mor. 


Scena IV. DON RODRIGO, JIMENA, ELVIRA 


DON RODBIGO 
Ei, bine, iată-mă și fără judecată. 
Ce mult m-ai onora, luindu-mi viaţa toată! 
JIMENA 


Elvira, unde sint? Puterile mă lasă! 
Rodrigo-n faţa mea! Aici, la mine-n casă! 


DON RODRIGO 
O, varsă-mi sîngele şi gustă, cu plăcere, 
A răzbunării și a morţii mele miere! 


JI IMENA 
Vai! 
DON RODRIGO 
Ascultare dă-mi... 
JIMENA 
Mor! 


DON RODRIGO 
Dă-mi o clipă-n dar. 


52 


JIMENA 
Oh, pleacă! Vreau să mor. 


DON RODRIGO 
Să-ţi spun o vorbă doar; 
Dă-i spadei mele,-apoi, dă-i glas neînduratei. 
JIMENA 
Ah, încă plină e de roșul sîpge-al tatei! 
DON RODRIGO 
Jimena mca! 


JIMENA 


Urăse unealta asta care 
Mi-arată crima ta şi-mi cere răzbunare. 


DON RODRIGO 
Privind-o, ura ta mai rău te-o strînge-n clești; 
Miînia te-o-ndemna osînda să-mi grăbeşti. 


JIMENA 
Mi-e singele pc ca! 
DON RODRIGO 


Tu într-al meu o-nmoaie, 
Să-l șteargă pe al tău, ce-a curs pe ea, şiroaie. 


JIMENA 


Cîtă cruzime, vai! Pe tata îl omoară 

Prin fier! Priveliștea pe fiică o doboară! 
Ascunde-o, căci nu pot s-o văd în faţă mult! 
O, tu mă faci să mor — și-mi ceri să te ascult! 


DON RODRIGO 


Fac tot ce vrei, dar nu îmi pot uita dorinţa 
De a vedea că-mi dai tu însăţi nefiinţa. 

Doar nu ai vrea să-mi vezi iubirea pătimașă 
Că-ţi vine-n faţă,-acum, c-o remușcare lasă! 
Contele,-nfierbîntat, l-a insultat pe tata; 
Rușinea asta îmi punea pe frunte pata. 

O palmă, pentr-un brav, ştii ce înseamnă doar; 
L-am căutat și l-am găsit pe temerar. 
Luptind, mi-am răzbunat şi tatăl, și onoarea, 


Și-aş face asta iar, cu toată disperarea. 

Să nu crezi, dragostea,-nchinată adoratei, 

Că n-a luptat, în picpt, în contra mea şi-a tatei. 
Pulerea judecă-i: în timpul ce s-a scurs, 

M-am întrebat de-i pot da răzbunării curs, 
Făcînd să mă urăști; ori un afront să-ndur; 
Mi-am zis că braţul meu prea iute-ar fi și dur. 
Mi-am zis că-s prea pornit și prea năpraznic eu, 
Și-n cumpănă trăgea frumoasa mea mai greu, 
De nu aș fi crezut că vraja ta, sub soare, 

N-o merita defel un om fără onoare; 

Că,-n ciuda faptului că-n suflet mă purtai, 

M-ai fi urit — infam, cînd brav doar mă iubeai; 
Că, asculiînd supus de-al dragostei îndemn, 

O, să mă mai iubeşti cu nu mai eram demn. 
Ți-o spun și ţi-o răspun, cu jale-adincă-n suflet, 
Și ţi-aş tot spune-o pîn-la ultimul răsuflet. 
Silit am fost să-ţi fac un rău cumplit, barbar, 
Rușinea să mi-o spăl şi să te merit iar. 

Dar, cum mi-am împăcat onoarea și pe tata, 
Venit-am să-mi împace — murind — şi adorata. 
Vreau sîngele să-mi verși — de mîna ta să mor; 
Asa cum am făcut — fac iarăși ce-s dator. 

Știu că un tată mori vrea răzbunată crima 

Și, iată, cu n-am vrut să-ţi cruţ deloc victima. 
Cu sîngele lui scump amestecă-l pe-al celui 
Ce-i mîndru c-a ucis un om pe care-l jelui. 


JIMENA 


Rodrigo, vai, e drept că nu pot să te mustru 
Că ţi-ai salvat și tu onoarea,-n chip ilustru. 

Îţi sînt dușmană, da, dar nu-ţi acuz pornirea; 
Doar, în durerea mea, îmi pling nenorocirea. 
Onoarca bine ştiu, după insultă gravă, 

Ce-i cere unui om, cînd inima i-i bravă. 

Nu ţi-ai făcut decît fireasca datorie 

Și bună lecţie îmi dai, prin asta, mie. 
Funebrul tău curaj mi-i dascăl, prin izbîndă: 
Rămas-ai nenjosit, prin răzbunare sfintă. 

La fel voi face eu, avînd imbold nebun, 
Onoarea să-mi păstrez şi-un tată să-mi răzbun. 
Dar, vai, iubirea iar mă face disperată! 

Altfel de mi-ar fi fost ucis iubitul tată, 


Numai vederea ta, la ceas de-ndurerare, 

Mi-ar fi adus în piept un strop de alinare. 
Vrăjită-aș fi simţit de mine că te-apropii, 

Cind mi-ai fi şters cu drag, de pe pleoape, stropii. 
Dar trebuie să pieri — căci l-am pierdut pe tata. 
Onoarea dragostea să mi-o învingă-i gata. 

Al datoriei simţ cumplit, vai, mă ucide; 

Silită, însămi drum spre moarte-ţi voi deschide, 
Căci n-ai să te aștepți c-o să mă facă lașă, 

Și vina-ţi .va ierta iubirea-mi pătimașă. 

Chiar dragostea oricît de mult mi-ar sta în cale, 
Tăria mea răspuns i-ar da tăriei tale. 

De mine demn ai fost — făcîndu-mi rău... Mereu, 
Prin moartea ta, voi fi de tine demnă cu. 


DON RODRIGO 


Nu amîna defel ce-ţi cere-acum onoarea: 

Îmi cere capul — ia-l, căci îmi doresc pierzarea. 
Onoarei adu-i, deci, o jertfă — și-am să simt, 
În lovitura ta, dulceaţă și alint. 

Al legii curs de- aştepți, poți ca dreptatea ta 
S-o-ntîrzii, cazna mea făcînd-o și mai grea. 
Ce fericit aş fi să mor de brațul tău! 


JIMENA 
O, pleacă! Parte-ți sînt, prin lege, nu călău! 
Cînd capul vrei să-mi dai, pot eu să-l iau? Se cere 
Eu să-l atac — iar tu să-l aperi, cu putere. 
Nu tu să mi-l aduci, ci altul, e firesc; 
Eu judecat te vreau — nu să te pedepsesc. 


DON RODRIGO 


O, dragostea oricît de mult ţi-ar sta în cale, 

Cere tăria mea răspuns tăriei tale. 

Dacă, să te răzbuni, ceri alt braţ, nu înseamnă 
Că pe potrivă-mi dai răspunsul, scumpă doamnă. 
Pe tata singur eu l-am răzbunat; pe-al tău 
Doar tu poţi să-l răzbuni, nu să-mi găsești călău. 


JIMENA 


Ce crud eşti! Singur tu l-ai răzbunat pe el 
Și-mi sari într-ajutor — ca eu să fac altfel. 

Eu pilda-ţi voi urma, căci vrerea și simţirea, 
Ce eu le am, și-mpart cu tine,-n veci, cinstirea. 


Onoarea, tatăl meu, n-or fi, pe nici o cale, 
Datoare dragostei ori deznădejdii tale. 


DON RODRIGO 


Simy, al onoarei, sfint! Orice aș face, oare, 
Să-mi dărui nu mai poţi această îndurare? 
Pentru un tată mort pedeapsă dă-mi măcar, 
Din milă — de nu vrei să te răzbuni barbar. 
Cum te iubesc, aș vrea de mîna ta să mor, 
Decît să fiu urit de tine,-ngrozitor. 


JIMENA 
Vai, nu te pot uri. 
DON RODRIGO 
Dar trebuic! 


JIMENA 
Nu pot. 
DON RODRIGO 
De birfe nu te temi ori de vreun zvon netot? 
Cînd crima mea s-o știi — și că ți-s drag, ce-or face 
Făţărnicia cum și pizmele buimace? 
Să tacă fă-le și, păstrînd un demn renume, 
Ajută-mă să trec, te rog, în altă lume. 


JIMENA 


În viaţă de te las, renumele-mi trăi-va. 

Și vocea care-i e invidiei captiva 

Onoarea-mi va slăvi, necazul crunt plingîndu-mi, 
Știind că te ador dar nu te iartă gindu-mi. 
O, pleacă! N-arăta iubirii melc încă 

Ce trebuie să pierd, iubind cu ură-adîncă, 

În umbra nopţii piei — și nevăzut deloc, 

Să nu ajungi cumva să-mi pui onoarea-n joc. 
Gurile rele pot atita doar să spună: 

Că ne-au văzut aici, la mine, împreună. 

O, nu le da prilej de bîrfă într-atit! 


DON RODRIGO 


Mai bine mor. 

JIMENA 
Te rog să pleci. 
DON RODRIGO 
Ce-ai hotărît? 
JIMENA 


Oricît, de dragoste, sînt încă turburată, 
Datoare-s să-mi răzbun, întîi, un vrednic tată. 
Dar datorici cum iubirea-i face-n ciudă, 

Aș vrea să nu pot fi nicicînd atît de crudă. 


DON RODRIGO 
Minune-i dragostea! 
JIMENA 
Vai, noi, urgiei frații! 
DON RODRICO 
O, cite lacrimi vii or să ne coste taţii! 
JIMENA 
Să crezi îţi vine, vai? 
DON RODRIGO 
Jimena, nu, deloc! 
JIMENA 


Atit de-aproape-a fost acest pierdut noroc. 


DON RODRIGO 
Cum poţi să crezi că stă furtuna să ne-ngroape 
Speranţa dulce, vai, de port atît de-aproape? 
JIMENA 
Chin ucigaș, cumplit! 
DON RODRIGO 
Regrete-n crunt tumult! 
JIMENA 
Hai, pleacă! Nu mai pot o clipă să te-ascult. 
DON RODRIGO 


Adio! Viaţa eu mi-o voi tîrî, ca moartă, 
Cît nu va să-i deschizi spre neființă poartă. 


JIMENA 
O, de-am ajunge-aici, Rodrigo, ce uşor 
Mi-ar fi ca,-n urma ta, c-o clipă doar să mor! 
Adio! leşi, dar vezi să nu te vadă nime. 


ELVIRA 


O, doamnă, cerul cînd ne bate cu asprime... 


JIMENA 


Elvira, lasă-mă cu chinul meu nătîng; 
Vreau liniște și vreau o noapte să tot pling. 


Scena V. DON DIEGO 


DON DIEGO 


Nicicînd nu ni-i deplin al bucuriei ceas; 

În fericire-și fac tristeţi adînci popas. 

Ne turbură noian de griji încrîncenate, 
Cu-nverșunarea lor, simţirile curate. 

Sint fericit acum şi-not în bucurie, 

Dar nu-mi pot alunga, din piept, o teamă vie, 
Dușmanul meu e mort, rușinea mi-i spălată, 
Dar nu văd mîna ce m-a răzbunat, bărbată. 
În van mă străduiesc și-l caut, stors de vlagă, 
Pe fiul meu iubit, prin urbea asta-ntreagă. 
Vigoarea stinsă ce mi-o mai lăsară anii 

Se risipește în zadarnice strădanii 

Și cred că-n orice loc și clipă,-n noaptea sumbră, 
L-îmbrăţișez pe el — și-mbrățișez o umbră. 
De-asemenea năluci dezamăgit, fireşte 

Că sînt muncit de griji și temerea îmi crește. 
Nu-s semne ce-a fugit în urbe sau în port; 
Și-avea prieteni mulţi vrăjmașul conte mort! 
Mă tem de ura lor — și mintea-mi pierd... Ci, oare, 
Rodrigo este mort sau zace-n închisoare? 

O, ceruri! lar mă-nșel și am vedenii iar, 

Ori cel pe care-l văd este Rodrigo chiar? 

De data asta-i el! Mi-s rugile-mplinite; 

O, teama mi s-a stins — pier grijile cumplite! 

Scena VI. DON DIEGO, DON RODRIGO 


DON DIEGO 
Rodrigo, să te văd vrea cerul, în sfirşit! 


DON RODRIGO 
Vai! 


DON DILCGO 


Nu ofta, te rog, cînd cu sînt fericit! 
Timp să: răsuflu dă-mi; de-un lung răstimp de caut, 
Bravura ta s-o-nalţ în slavă şi s-o laud. 

Cu vitejia mea ai fost în luptă geamăn, 

Ca vrednicii eroi din stirpea-mi fără searmăn. 
Din mine şi din ci descinzi și, drept dovadă, 
Egal mi-ajungi, ciocnind în luptă-ntiia spadă. 
După- ncercarea grea la care-ai fost supus, 

În lumea asta, azi, mai renumit cu nu-s. 

Tu, fericirea mea, toiag al bătrineţii, 
Atinge-mi părul alb, redat onoarei, vieţii! 
Sărută-acest obraz, pe care-adinc săpată 

A fost sfruntarea grea, de mîna ta spălată! 


DON RODRIGO 
Descins din tine și prin grija ta crescut, 
Eram dator să-i stau onoarei tale scut. 
Și fericit mă simt, ȘI încîntat sînt dacă 
Întîia luptă-a mea a izbutit să-ţi placă. 
Dar nu mă pizmui, o, tată, dacă printre 
Atitea încîntări ce le trăieşti, să intre 
Prind deznădejdile; ci lasă-le năvala, 
Căci prea mult le-ai oprit cu lauda și fala. 
Nu mă căiese defel că te-am slujit... Năpasta 
E că nu-mi poţi reda ce am pierdut prin asta. 
Vai, ca să te răzbun, mi-am înfruntat iubirea 
Și sufletul acum nu-mi aflu nicăirea. 
Nu-mi mai vorbi; eu pierd chiar totul pentru tine, 
Făcind ce sînt dator, aşa cum se cuvine. 


DON DIEGO 


Înalţă tot mai sus izbinda ta măreaţă! 
Cinstirea tu-ini redai, dacă ţi-am dat eu viaţă. 


Onoarea dacă mi-i ca viaţa mult mai dragă, 
Dator cu rmulte-ţi sînt, de azi, o viaţă-ntreagă, 
Dar dintr-un suflet brav alungă slăbiciunea. 
Doar o onoarc-avem, iubite — citu-i lumea. 
Plăcere-i dragostea; onoarea — dalorie — 


DON RODRIGO 
O, tată, ce-mi spui? Cum? 
DON DIEGO 
Ce-i bine să se ştie. 


DON RODRIGO 


Pe inince te răzbuni, onoarea mea jiznilă! 

S-o schimb pe ea? Mi-ar îi rușinea nesfirșită; 

La fel sînt de infami, demni de dispreţ amarnic, 
Un laş războinic şi-un îndrăgostit făţarnic. 
Statornicia mea, vai, n-o jigni-n cuvinte. 
Mă-ndură enrajos, dar nu sperjur, părinte. 

De ea-s legat pe veci — şi-s dragostei dator, 
Cu-atit mai mult cu cît speranțe n-am, Señor. 
Cum pe Jimena mea cu nu pot nici s-o las, 

Nici să-i fiu soţ, balsam mi-o fi al morții ceas. 


DON DIEGO 


Nu e un ceas cînd poţi muri chiar după voie; 
Au prinţul, ţara ta de braţul tău nevoie, 
Căci flota maură, suind pe fluviu, cată 
S-asalte urbea și să prade coasta toată. 

De noapte ajutați și [lux, cu gînd perfid, 

Pe nesimţite,- -aici ajunge-vor. sub zid. 

E curtea în răspăr, poporu- i ca netot; 

Doar strigăte auzi — vezi lacrimi peste tot. 
Dar ce noroc că cu, cînd toate par pierdute, 
La mine am găsit prieteni huni, cinci sute. 
Aflînd c-am fost jignit, pornit-au să sc-adune, 
Mînaţi de-acelaș zel, cerînd să mă răzbune. 
Dar ai făcut-o tu, cu-ndreptăţit elan, 

Și-acum se vor scălda în singe african.. 

La luptă du-i, siind tu, viteaz, în fruntea lor, 
Căci, să le dai porunci, pe tine toți te vor, 
Pe-ai noștri vechi dușmani să-i fringi la tine-acasă. 
Mori, dacă vrei să mori, de-o moarte glorioasă. 
Prilejul nu-l scăpa... Pe rege îă-l să știe 

Că tronul i-ai salvat, murind la datorie. 
Cu lauri însă eu doresc să te-ncununi, 

Nu să te mărginești ruşinea să-mi răzbuni. 
Înalţă-ţi gloria mai sus; monarhul tău 

Te va ierta — și ea uita-va ceasul rău. 

În- aţă, de-o iubeşti, c-al inimii ei dor 
Poţi să-l recucereşti, de vii învingător, 
Dar timpul e prea scurt — și eu vorbesc mereu. 
Vreau să te văd zburînd la luptă, fiul meu. 
Arată-i regelui că ești neîntrecut, 

Că-n tine-a regăsit ce-n conte a pierdut. 


ACTUL IV 


Scena |: JIMENA, ELVIRA 


JIMENA 
O, nu-i cumva vreun zvon, Elvira, tot ce spui? 


ELVIRA 
De toţi e proslăvit acum curajul lui. 
Toţi îl ridică-n slăvi și cată orice voce 
Măreaţă fapta lui de astăzi s-o invoce. 
Pornit-au maurii cumplit atac și iute, 
Dar și mai iute,-apoi, fugiră, pe nevrute. 
Trei ceasuri s-au bătut; ne-am cercetat dobînda: 
Doi regi prizonieri și, mai ales, izbînda, 
Căci lui Rodrigo nu-i stătea nimic în cale. 

JIMENA 

Minunile-astea zici că-s rod al faptei sale? 


ELVIRA 
Strădaniilor lui acești doi regi li-s preţ; 
El i-a luat captivi, prin braţu-i îndrăzneţ. 
JIMENA 
De unde poţi tu ști aceste vești ciudate? 


ELVIRA 


Poporul, peste tot, îl laudă cît poate; 
E-al bucurici lui şi ţintă, cura și faur, 
Înger ocrotitor, ce l-a scăpat de maur. 


JIMENA 
Monarhul cu cc ochi bravura i-o priveşte? 


ELVIRA 
Rodrigo-n faţa lui s-apară nu-ndrăzneşte, 
Dar Don Diego, plin de fală, înţelegi, 
l-aduse drept plocon pe-ncoronaţii regi 
Şi-i cere-acestui prinț mărinimos să-l vadă 
Pe cel ce i-a salvat regatul tot, prin spadă. 


JIMENA 
Dar nu cumva-i rănit? 


ELVIRA 


Despre-asta n-am vreo ştire... 
Dar, vai, te schimbi la chip! Revino-ţi iar în fire! 


JIMENA 
Da, vlagă cere iar mînia mea slăbită. 
De grija lui să-mi uit durerea nesfirşită? 
E lăudat, slăvit — și inima-mi consimte! 
Onoare, taci? Taci simţ al datoriei sfinte? 
Miniei, dragoste, tu lasă-i drum deschis! 
Dac-a învins doi regi — pe tata l-a ucis! 
Acest veșmînt cernit îmi spune ce pierdui 
Şi-i semnul cel dintîi al vitejiei lui. 
Că e mărinimos pot toţi, oriunde zice, 
Căci toate-mi amintesc de crima lui aice. 
Voi, care vlagă-i daţi întruna urii slabe, 
Veşmiînt şi văl cernit, lugubre-n veci podoabe, 
Fast trist, ce-mi e prescris de-ntiia lui izbîndă, 
În contra patimei luptaţi şi staţi la pîndă! 
Și, cînd a dragostei putere iar va crește, 
De-al datoriei simţ să-mi amintiţi, firește, 
Triumfătoru-i braţ lovindu-l, pentru mine. 


ELVIRA 
Pornirii pune-i Îriu, căci, vezi, Infanta vine. 


ái 


Scena Il. INFANTA, JIMENA, LEONOR, ELVIRA 


INFANTA 
Jimena, n-am venit durerea să-ţi alin, 
Ci-n plinsul tău să ţes şi eu un trist suspin. 


JIMENA 


Prinţesă, ba cu toţi te bucură, mai bine, 
Căci astăzi numai eu am dreptul la suspine. 
Gustaţi din ăst noroc ce ni-l trimite cerul: 
Rodrigo a salvat regatul tot, cu fierul 

Și faptul minunat, slăvit peste măsură, 

În astă mare zi doar plinsul meu îndură. 
Oraşul l-a salvat și l-a slujit pe rege. 

Funest mi-e braţul lui doar mie, se-nţelege. 


INFANTA 
E drept c-a fost viteaz de nu-i aflai perechea, 


JIMENA 


Aceste vești cumplit mi-au supărat urechea, 
Și peste tot aud că este proslăvit 
Ca brav — şi-ndrăgostit pe veci nefericit. 


INFANTA 


Pe-al plebei glas de ce ești supărată foarte? 
Doar ţi-a plăcut cîndva ăst brav și tînăr Marte. 
În suflet îţi domnea, ştiind să se supună; 
De-i lăudat, e semn c-alegerea fu bună. 


JIMENA 


Îl poate lăuda, pe drept, oricine-n lume, 

Dar chinuri noi îndur cînd e strigat pe nume. 
Durerea-mi crește cînd aud că-i brav și mare 

Și simt ce pierd, văzînd ce preţ bravura-i are. 
Necazul meu cumplit iubirii-i frînge zborul; 
Cu cit îl văd slăvit, cu-atît îmi crește dorul, 
Dar datorici, vai, tot îi voi ţine partea 

Și,-n ciuda dragostei, va fi să-i caut moartea, 


INFANTA 


Stîrnea respect adînc, ieri, lupta ta cu tine; 
Măreaţă apăreai, făcînd ce se cuvine, 


Încît, la curte, sta uimit tot anturajul; 
Plingindu-ţi dragostea, îţi admirau curajul. 
Dar pot să-ţi dau un sfat ce n-o să-ți placă mult? 


JIMENA 
O crimă-aș făptui, de n-aș sta să-l ascult. 
INFANTA 


Ce ieri fusese drept, azi nu-i, căci, fără veste, 
Rodrigo tronului întîiul reazem este. 

Iubit e de popor, încununat cu lauri; 

E scut Castiliei și bagă groaza-n mauri. 

Chiar regele a și recunoscut, dendată, 

Că-l vede renviat, în el, pe bunu-ţi tată. 

Sau, mai pe scurt să-ţi spun: de mergi pe drumul tău, 
Prin moartea lui, acum, dorești obștescul rău. 
Cum? Să-ţi îngădui poţi, ca să-ți răzbuni un tată, 
Să-ţi lași dușmanilor, drept pradă, ţara toată? 

Și regele, apoi, o fi părtaş la crimă, 

Ca răzbunarea ta să pară legitimă? 

Silită nu ești doar să te unești, prin nuntă, 

Cu cel ce-un tată mort din groapă îl înfruntă; 
Eu însămi acest gind ți l-aș opri, pe faţă. 

Nu-l mai iubi deloc, dar lasă-ni-l în viaţă. 


JIMENA 


Ah, dreptul n-am să dau dovezi de bunătate, 
Căci datoria mea e mai presus de toate. 
Oricît de drag mi-ar fi acest învingător, 

De rege răsfățat, slăvit și de popor, 

Chiar de-i înconjurat de bravi ca niște lei, 

Eu laurii-am să-i frîng sub chiparoșii mei. 


INFANTA 


Vrînd răzbunare, dai de mult curaj dovadă, 
Cind poți să lași un cap atît de scump să cadă, 
nsă tăria ta mai naltă se răsfrînge 

Cînd binelui obștesc jertfești al stirpei sînge. 
Nu, crede-mă, destul de pedepsit ar fire 

De l-ai lăsa lipsit, o viaţă, de iubire. 

De-al ţării drag s-asculţi, Jimena, de-astă lege! 
De la monarh, cu ce crezi că te poţi alege? 


JIMENĂ 
Mă poate refuza, dar cu să tac nu pot. 


INFANTA 
Gîndește-te-ndelung, Jimena... Asta-i tot. 
Cu bine; singură mai mult vei înțelege. 


JIMENA 
E tata mort și doar o cale pot alege. 


Scena IIl. DON FERNANDO, DON DIEGO, DON ARIAS, 
DON RODRIGO, DON SANCHO 


DON FERNANDO 


Urmaș al unei mari și vrednice famili, 

Ce i-a stat scut, din veac, acestei dragi Castilii; 
Vlăstar din demni străbuni, a cărora bravură 
Ai dovedit deplin că-ţi este pe măsură. — 

Puteri puţine am, să pot să-ți dau răsplată 

Așa cun aș dori, de tine meritată! 

Pe-al nostru dușman crud l-ai alungat din ţară; 
Prin tine, întărit îmi este sceptrul, iară, 

Pe mauri i-ai strivit, cît n-apucasem încă 

Să dau porunci, s- -adun oșteni cu piept de stîncă, 
Sint fapte mult prea mari și nu am eu speranţă 
Că bine-oi răsplăti atîta cutezanţă. 

Dar cei doi regi captivi vor fi răsplata ta: 

Au spus că Cidul! lor ești tu, în faţa mea. 
Cum Cid, în limba lor, înseamnă senior, 

Nu pot să-ți pizmuiesc ăst titlu-nălţător. 

De astăzi, Cidul fii: cînd ridica-vei spada, 

De groază tremure Toledo și Granada”. 
Supușii, auzind de falnicul tău nume, 

Vor ști ce-ţi datorez și preţul tău pe lume. 


DON RODRIGO 
O, n-aș vrea să-mi stîrniţi rușinea, maiestate. 
Se face-prea mult caz de fapte nensemnate. 
Și iată că roșesc în fața unui rege, 
Căci merit prea puţin onoarea ce-mi alege. 
Ştiu, știu că sînt dator, pentru al ţării bine, 
Să-mi dau tot sufletul, tot sîngele din vine 


Dar chiar dacă le-as da, mi-aş face, cum am spus, 
Doar datoria mea de credincios supus. 


DON FERNANDO 


Nu toţi acei ce sînt datori coroanei mele 

Au dovedit atit curaj în lupte grele. 

Cînd vitejia nu-i curată-nflăcărare, 

Nu zămislește nici izbînzi atît de rare. 

Deci lauda s-o-nduri, să ţi se ducă vestea. 

Dar mai în amănunt să-mi depeni vreau povestea. 


DON RODRIGO 
Ştiai, o, rege, că, la ceas cînd mari dezastre, 
Cetatea o-ngrozcau și sufletele noastre, 
Cînd inima-mi cra atit de iurburată, 
La tata sc-aduna o credincioasă ceată... 
Dar iartă-mi, rege, că,-n primejdia cumplită, 
N-am mai putut s-aștept porunca ta slăvită. 
M-a vrut în fruntea ei această dirză oaste. 
La curte de-apăream, mă aștepiau năpaste, 
Și capul mi-l pierdeam — și-am socotit cu cale 
Mai bine că-i să-l pierd slujind Măriei-Tale. 


DON FERNANDO 


Îţi iert acel imbold ce-ţi răzbuna onoarca; 
Salvatul stat al meu îţi ia, azi, apărarea. 
Jimena, de acum, vorbească orișicît; 

Am s-o ascult mereu, ca s-o alin — și-atit... 
Dar te-am oprit... 


DON RODRIGO 


Deci toţi, pornind cu mine-n frunte, 


Al bărbăţiei semn parcă-l purtau pe frunte. 
Eram cinci sute, dar spre port văzurăm cum 
Mulţi alţii ne urmau: eram trei mii acum; 
Văziîndu-ne gonind, cu inimă vitează, 

Curaj prindeau şi cei mai copleșiți de groază. 
Ajunși, două treimi prind să-i ascund, grămadă, 
Pe fundul navelor, duşmanul să nu-i vadă. 

Pe ceilalţi — ce erau mai numeroși, mereu — 
Arziînd de-al luptei dor, îi ţin în jurul meu, 
Culcaţi toţi la pămînt, vorbind încet, în șoapte. 
Petrecem toţi așa mult din frumoasa noapte. 

Porunca mea urmind, la fel străjerii fac: 

Ascunși pe unde pot, stau gata de atac. 

Eu mă prefac mereu, cu multă îndrăzneală, 

Că nu urmez decit porunca ta regală. 

Lumina sură ce se împînzea din stele 

Ne face să zărim, curînd, treizeci de vele. 

Valul umflat de flux, sforțările grozave, 

Aduc uşor în port acele grele nave. 

Să treacă le lăsăm... Drum maurii-și deschid... 

Nu văd soldaţi în port și nici străjeri pe zid. 

Tăcerea de inormînt ce o păstrăm îi face 

Să creadă că surprinși am fost, la ceas de pace. 

La țărm trag, ancora aruncă — și coboară, 

Să cadă-n braţele ce-atita așteptară. 

Sus ne săltăm atunci și, spre-a urni asaltul, 

De mii de strigăte răzbubuie înaltul. 

Cei ce-s pe nave-ascunși sar şi ei, cite-o sută, 

Toţi înarmaţi, încît sint maurii-n derută; 

Cît nici n-au coborit, sînt prinși de spaime crunte; 

Se simt pierduţi — măcar că n-au stat să ne-nfrunte,. 

Dădeau peste război — de pradă-atit de-aproape! 

li batem pe uscat, îi nimicim pe ape 

Şi singe-n rîuri lungi vedem din ci curgînd, 

Cit nici n-au rezistat şi n-au intrat în rind. 

Dar regii lor, cwrind, string rîndurile iară 

Și prind curaj, uitind de groaza lor barbară. 

Rușinea de-a muri cît n-au luptat, opreşte 

Harababura și vîrtutea-n suflet crește. 

Din teacă scot, pe loc, curbate iatagane 

Și sîngele cu-al lor ne-amestecă-n bulboane. 

Port, flotă, rîu, pămînt, sub nendurarea sorții, 

Sînt cîmp de crud măcel, cumplit triumf al morții. 
O, cîte întîmplări și nentrecute fapte 

Sint, fără glorie, pierdute-n hău de noapte! 

Căci orice luptător, lovind doar pentru sine, 

Nu prea știa-ncotro prind sorții să se-ncline, 

Eu peste tot luptam, pe-ai noștri-mbărbătînduii, 

Dind unora imbold, pe alţii ajutîndu-i 

Și celor noi veniţi aflindu-le un loc. 

Ce-a fost — pină în zori nici n-am știut, deloc. 

Dar zorii, în sfîrşit, cum sorții stau ne-arată; 

Văd maurii că sînt pierduţi și fug în gloată. 


Văzînd că și-ntăriri ne vin, slăbită arde 
Înverșunarea lor — şi se-ngrozese de moarte. 
Ajung la vase şi odgoanele retează, 

Umplind văzduhul tot de urlete de groază; 
De-a valma se retrag, uitînd hangere, săbii; 
Nici seamă nu mai ţin de-s regii pe corăbii, 
Căci spaimele doar rod în minţile năuce. 
Aduși de flux, napoi acum refluxu-i duce, 

În timp ce regii lor și alţi cîțiva, răzleţi, 

Mai luptă, ciuruiţi de spade și săgeți, 

Voind ca viaţa scump să-și vîndă... Luptă bine 
Şi în zadar le cer mereu să mi se-nchine. 

Cu iataganu-n miini, s-asculte n-au de gînd; 
Dar cînd își văd căzuţi soldații, rînd pe rînd, 
Și că, în van luptind, scăpare nu mai au, 

Îl cer pe-al oastei cap... M-arăt — mi se predau. 
l-am și trimis trofeu, la curte, adineauri. 

Și lupta a-ncetat, lipsind poirivnici mauri. 

În felul ăsta cu, slujind pe rege, poate... 


Scena IV. DON FERNANDO, DON DIEGO, DON RO- 
DRIGO, DON ARIAS, DON ALONSO, DON SANCHO 


DON ALONSO 
Jimena cere iar dreptate, maiestate. 


DON FERNANDO 


Plăcută vestea nu-i şi-mi este grea corvoadă, 
Te du, Rodrigo, căci n-aş vrea să te și vadă. 
Te-alegi, drept mulţumiri, cu alungarea — vezi? 
Dar cît mai ești aici, hai să te-mbrăţișez. 


(Don Rodrigo iese din scenă). 


DON DIEGO 


Ea judecat îl vrea, dar și salvat, se pare. 


DON FERNANDO 


Se zice că i-i drag; s-o punem la-ncercare. 
Prefă-te-un pic mai trist. 

Scena V. DON FERNANDO, DON DIEGO, DON ARIAS, 
DON SANCHO, DON ALONSO, JIMENA, ELVIRA 


DON FERNANDO 
Ei, poţi fi mulțumită, 
Jimena: voia ta de soartă-i împlinită. 
Rodrigo, a-i zdrobi pe dușmani de-a ajuns, 
În ochii noștri-i mort, de lovituri străpuns; 
Deci mulțumiri s-aduci lui Dumnezeu se cere. 


(Lui Don Diego) 
S-a și schimbat la chip, pălită de durere. 


DON DIEGO 


Leşină — şi cu cred că faptul, maiestate, 

E, semnul cel mai bun al dragostei curate. 
Durerea i-a trădat ce-n suflet tăinuiește 

Și nu mai poţi să spui că n-ar iubi, firește. 


JIMENA 
Cum, deci Rodrigo-i mort? 


DON FERNANDO 
O, nu: trăiește încă, 
Iubindu-te mercu, cu dragoste adîncă. 
În suflet nu lăsa griji noi să-ţi mai învie. 


JIMENA 
Leșini cînd tristă ești — dar și de bucurie. 
Ne copleșește și plăcerea, maiestate, 
Și lincezeală,-atunci, să curgă-n simţuri poate. 


DON FERNANDO 


Să credem vrei, acum, ce e cu neputinţă? 
Jimena, ai vădit prea multă suferinţă. 


JIMENA 
Vai, maiestate, vreţi să-mi înzeciţi năpasta? 
Rod al durerii-o fi leșinul meu? Nu-i asta! 
Doar un necaz cumplit mi-era acum casapul, 
Căci, de e mort, mai pot să-i cer eu însămi capul? 
Dac-a murit, luptînd pentru al ţării bine, 
Să mă răzbun nu pot așa cum se cuvine, 


Căci un sfîrşit măreț îmi strică planul foarte. 
Să moară cer — dar nu de-o glorioasă moarte; 
Nu ridicat în slăvi de curte și norod; 

Nu pe-al onoarei cîmp — ci sus, pe eșafod; 

Nu pentru ţară, nu, ci pentru tata moară, 

Cu numele pătat, memoria amară. 

Cind pentru ţară mori, nu-nseamnă tristă soarte. 
Nemuritor ajungi printr-o frumoasă moarte. 
Izbînda de-i iubesc, o, asta nu-i o crimă, 

Căci statul l-a salvat și-mi dăruie-o victimă, 
Dar nobilă acum și prea strălucitoare, 

Cu lauri în cununi — nu flori de-nmormîntare; 


Și, ca s-o spun pe scurt, mai vrednic astăzi poate-i 


A fi jertfit, cum cer întruna manii tatei. 
Speranţe vane, vai, tu, inimă, consacri-nii! 
Cum să se teamă cl de niște biete lacrimi? 
Mi le-ar dispreţui... Cu asta pot să-l speriu, 
Cînd i se-ngăduie orice-n acest imperiu? 
In ţară, peste tot, sub marea voastră lege, 
Mă poate nimici, precum pe dușmani, rege. 
Dreptatea,-n sînge crud, de-al lor, înăbușită, 
li este crimei lui ca nou trofeu ursită. 
Îi creştem pompa și, sfruntînd atitea legi, 
Noi carul i-l urmăm, cînd stă între doi regi. 


DON FERNANDO 


O, fiica mea, ești prea pornită, eu socot. 
Dreptate cînd împarţi, pui în balanţă tot. 
Da, tatăl ţi-a ucis — dar el pornise-o ceartă 
Și al dreptăţii simţ, în acest caz, mai iartă. 
Mai înainte ca să judeci ce fac eu, 

Întreabă-ţi inima... În ea Rodrigo-i i zeu 

Şi-n taină-i mulțumești monarhului de faţă 
Că pe iubitul tău mai vrea să-l ţină-n viaţă. 


JIMENA 


Eu! Pe dușmanul meu! Cînd să-l urăsc sînt gata! 
Cînd m-a nenorocit și l-a ucis pe tata! 

Nu-i pasă nimănui că vin și cer dreptate; 

Nici ascultată nu-s, ca lumea, maiestate. 

Cum însă plinsul meu dreptate nu-mi aduce, 
Prin arme cer s-ajung să-i pun la cap o cruce. 
Prin arme a făcut durerea să mă darme 

Şi este, deci, [irese să mă răzbun prin arme. 
Eu capul lui îl cer oricărui cavaleri? 

Şi îi voi fi trofcu, de-mi dăruie ce-i cer. 
Rodrigo pedepsit de-o fi, în luptă cruntă, 
Învingătorul lui mă va avea, prin nuntă. 
Îngăduie să dau olacul, maiestate. 


DON FERNANDO 


E-o datină ce-un stat mult să-l slăbească poate, 
Căci, vrind a pedepsi un rău, adeseori 

Îl lasă văduvit de vajnici luptători; 

Urmările-s, ades, de plins — fiindcă scapă 

Cel vinovat, iar cel nevinovat se-ngroapă. 

Eu pe Rodrigo-l cruţ de-asemenea prigoană; 


Mi-i scump — și n-am să-l las răpus de-a soartei toană. 


Și orice-ar fi făcut, fugind toţi maurii, 
Crima i-au dus cu ei, lăsîndu-i laurii. 


DON DIEGO 


O, rege, pentru cl să-ncalci străbune legi, 
Cînd curs le-ai dat ades, în faţa curţii-ntregi! 
Ce-ar zice pizma și poporul, într-un glas, 
Aflînd, păzit de tron, în viaţă c-a rămas? 

Și că la luptă, el, Rodrigo, n-o să iasă, 

Cînd orice brav își vrea o moarie-așa frumoasă? 
Ar pune-asemeni fapt pe-al său renume pată! 
Să-și poarte laurii — dar neroșind vreodată. 
Jignit de conte-am fost; l-a pedepsit curînd, 
Ca un viteaz... La fel se poate orișicînd. 


DON FERNANDO 


Ei, fie, mă-nvoiesc... Dar pentr-un luptător 

nvins, s-ar ridica alți bravi, cu-acelaș dor. 
Jimena a promis răsplată ce i-ar face 

Duşmani ai lui pe toţi — și gîndul nu-mi dă pace. 
Și-ar fi nedrept să-l las să-nfrunte-o-ntreagă ceată. 
Deci, lupta aibă loc cu unul, doar o dată. 

Jimena, poţi s-alegi oricare braţ, voinic, 

Dar, după luptă, chiar să nu-mi mai ceri nimic. 


DON DIEGO 


O, rege, nu scuza a celor bravi mulţime, 
Ci lasă loc deschis, căci n-o să intre nime. 


Rodrigo, azi, făcu minuni de vitejie — 
Și ce curaj cu el s-ar baie? ce trufie? 
Da, cine-ar înfrunta asemeni adversar? 
Ce cavaler viteaz? Ce tînăr temerar? 
DON SANCHO 
Lăsaţi-mi drum deschis: eu sînt acel viteaz 
Sau tînăr temerar... Un foc în suflet treaz 
Spre-un fapt cutezător curajul mi-l îndeamnă. 
O, sper că n-ai să-ţi uiţi făgăduiala, doamnă? 
DON FERNANDO 
Jimena, îl alegi şi vrei să-i fii răsplata? 
JIMENA 
Da, rege, i-am promis. 
DON FERNANDO 
Fii pentru mîine gata. 
DON DIEGO 
Dar n-are rost s-amini pe miine, maiestate. 
Cind ai curaj, oricind ești gata a te bate, 
DON FERNANDO 
Din luptă-abia să ieși şi să te baţi din greu! 
DON DIEGO 
Și-a revenit, spunînd povestea, fiul meu. 


DON FERNANDO 


Un ceas sau două doar răsufletul să-și tragă; 
Dar ca să nu dau prost exemplu-n țara-ntreagă 
Și vrind să afle toţi că voia ni se pleacă 
Să-ngăduim ăst fapt, dar fără să ne placă,” 
Nici curtea și nici noi n-om sta la lupta lor. 


(Lui Don Arias) 


Să-l hotărăști pe cel mai strașnic luptător, 
Dar vezi să dea că sînt buni gentilomi dovadă. 
Cînd lupta s-o sfirși, pe-nvingător ni-l adă. 
Oricare-ar fi, l-aștept c-o unică răsplată: 
Jimenei însumi eu am să-l prezint, îndată, 
Credinţă pentru veci să-i jure, se-nţelege. 

JIMENA 
O, rege, să îndur această aspră lege! 


DON FERNANDO 


Te plingi, dar sufletul nu-ţi văd prea plin de plingeri; 
Rodrigo ţi-ar plăcea nenvins, fără constrîngeri. 

Să nu mai murmuri cînd e dreaptă judecata, 

Căci unul din cei doi îţi va fi soţ — şi gata! 


ACTUL V 


Scena |. DON RODRIGO, JIMENA 


JIMENA 


Rodrigo,-n plină zi! Cum de cutezi? În joc 
mi pui "onoarea! Cer să pleci acum, pe loc! 


DON RODRIGO 
La moarte, doamnă, merg — și am venit să-ţi spun, 
Cit încă n-am murit, un ultim rămas bun; 
Căci dragostea, ce-atit de tare-n piept îmi arde, 
Îmi cere să-ţi aduc omagiu şi prin moarte. 


JIMENA 
La moarte mergi! 


DON RODRIGO 


Mă duc pe-a fericirii cale, 
Cînd viaţa-mi dăruiesc neîndurării tale. 


JIMENA 


La moarte mergi! Dar cum, Don Sancho iscă groază, 
Făcîndu-se temut de-o inimă vitează? 

Eşti prea puternic, ori prea slab? Cu ce efort 

Rodrigo va lupta — cînd se și vede mort? 

EI, care i-a-nfruntat pe mauri și pe tata, 


Bătiîndu-se cu-acest Don Sancho, moare — gata! 
Deci, la nevoie, nu și-ar dobîndi izbînda! 


DON RODRIGO 


Eu nu merg să mă bat — ci să-mi primesc osînda. 
O, focul meu nespus, cînd tu îmi cauţi moartea, 
Nu viaţa-mi apără, ci-i ţine morții partea. 
Curajul mi-i la fel, dar braţul trindav zace, 
De-i vorba să păstrez un lucru ce nu-ţi place. 
Aș fi dorit să mor în noaptea asta grea, 
Dacă era să lupt doar pentru cauza mea. 

Dar apărind un tron, o ţară şi-un popor, 

De nu ţineam piept dîrz, eram un trădător. 
Nu, viaţa nu-mi urăsc atîta de amarnic, 

Incît să vreau să scap de ea în chip fățarnic. 
Însă acum, cînd mi-e în joc doar suferinţa, 

Mă îuvoiesc să mor, spre-a-ţi împlini dorinţa. 
Cum pentru asta tu ales-ai altă mînă, 

(Nu meritam să mor de mîna ta stăpînă), 
Cinstindu-l pe acel ce luptă pentru tine, 

N-am să parez un roi de lovituri haine, 

Vrăjit de gîndul că lovit de tine sînt, 

Căci el onoarea ta o apără, luptînd; 

Și,-n mîna-i adorînd pe-a ta, ce mă ucide, 
Cind spada-i va lovi, eu pieptul mi-oi deschide. 


JIMENA 


De-mi dă imbold nevrut o tristă datorie, 
Să caut să-ţi strivesc înalta vitejie, 

lar tu, din dragoste, respingi și apărarea 
În faţa celui ce îmi reazimă onoarea, 

Orbit cum ești acum, să nu pierzi din vedere 
Că şi renumele să-ţi aperi ţi se cere; 

Că dacă strălucind trăit-ai pe pămînt, 

Cînd mort vei fi văzut, vei fi crezut înfrînt. 
Pui pe onoare preţ mai mult decît pe mine, 
Căci tatei i-a scurs ea tot sîngele din vine 
Și eşti, de dragul ci, în stare să renunţ, 

În ciuda patimei, la taina sfintei nunţi. 

Și, totuși, prea puţin faci caz de ea acum, 
Vrind — fără să te baţi — să mergi pe-al morţii drum. 
Ce toană ţi-a scăzut curajul cunoscut? 

De ce azi nu-l mai ai? De ce ieri l-ai avut? 

Eşti brav numai atunci cînd poţi un rău să-mi faci, 
lar dacă nu — te-arăţi, în luptă, nedibaci? 

Cu tata ești atît de neîndurător, 

De-nduri, cînd l-ai învins, un alt învingător? 

Te du, dar nevoind să-ţi cauţi azi pierzarea; 

De nu vrei să trăieşti, o, apără-ţi onoarea. 


DON RODRIGO 


Jimena, i-am înfrint pe conte și pe mauri; 
Mai am nevoie,-atunci, de slavă și de lauri? 
Să nu-mi mai apăr pot naltul onoarei crez, 
Cind toţi știu că orice-s în stare să cutez; 

Că, prin virtutea mea, pot tot; că, pe pămint, 
Onoarea, -ntii, socot că-i lucrul scump și sfint. 
O, nu: orice-ai să crezi, chiar de voi fi răpus, 
Onoarea şi al meu curaj știrhite nu-s. 
Bravura nimeni n-o să-mi pună la-ndoială; 
N-o zice c-am murit învins, scăzînd în fală. 

S-o zice-atita doar: „lubind- -0 pe Jimena, 
Trăind, ar fi-ndurat, prin ura ci, gheena. 

Deci însuși s-a supus neînduratei soarte 

Ce o silea pe ea să-i taie drum spre moarte. 

Ea capul i-a cerut — iar el s-a vrut victimă, 
Crezînd c-ar săvirşi, de nu i-l da, o crimă. 
Onoarei și-a jertfit iubirea lui minune 

Și viaţa şi-a jertfit — iubita să-și răzbune, 
Onoarea preţuind mai mult decît iubirea, 
Iubirea mult mai mult ca viaţa și mărirea“. 
Murind, deci, ai să vezi că slava nu-mi întunic, 
Ci-n ochii lumii cresc, strălucitor și unic. 

Și mă va urmări cinstirea fiecărui, 

Căci moartea mea doar eu putut-am să ţi-o dărui. 


JIMENA 


Cum viața, precum nici onoarea ta, nicicum, 
Nu te abat de la cumplitul morţii drum, — 
De te-am iubit cîndva, te apără din greu, 

Să nu pot spune că Don Sancho-i soţul meu. 
Rodrigo, o, te rog să fii nebiruit, 

Să scap de ce-am promis unui nesuferit. 

Să-ţi spun mai mult? Te du și luptă cu putere, 
Silindu-mă să fac ce datoria-mi cere 

Și, dacă ţi-a rămas Jimena adorata, 


Învinge-atunci cind știi că dinsa e răsplata. 
Cu bine... Vai, roșesc — și parcă mi-e rușine. 


DON RODRIGO 
(Singur) 

Ce dușman n-aș putea zdrobi acum? Ei, bine, 
Săriți castilieni, regi mauri, navarezi, 
Toţi cei ce-n Spania dau, de curaj, dovezi! 
Cu toţii v-adunaţi, în armie cumplită, 
Să-nfrîngeţi mîna mea astfel însuflețită. 
Speranţa năvăliți să mi-o zdrobiţi, haini, 
Căci, spre-ai veni de hac, toţi sînteţi prea puţini! 


Scena ll. INFANTA 


INFANTA 


De legea nașterii e caz să mai ascult, 
Cînd dragostea mi-o schimbă-n crimă? 
De dragoste s-ascult, de crudul ei tumult, 
Cind contra ei asmut dorința mea intimă? 
Din două, căreia, mai mult, 
Va să-i arăt respect şi stimă? 
Rodrigo, cum ești brav, azi te-aș putea alege, 
Dar, chiar viteaz fiind, vai, nu ești fiu de rege! 
Destin nendurător, ce îmi desparți, cu-asprime, 
Mărirea stirpei de dorinţi! 
E scris că, roabă de-s unei virtuţi sublime, 
Să-mi fie patima un iad de suferinţi? 
Cît să suspin, cer plin de sfinţi, 
Din piept lovit cu grea cruzime, 
Cînd, chinuită crunt, nu pot, cu tot scîncitul, 


Nici dragostea să-mi sting, nici să-mi păstrez iubitul? 


Dar prea-ţi faci scrupule, ba ești chiar uluită 
Că te dispreţuiești, vrind să-l alegi. 
Prin naștere de sînt monarhilor ursită, 
Rodrigo, voi trăi sub ale tale legi, 
Căci, după ce-ai învins doi regi, 
Îşi va lipsi coroana cucerită? 
Și naltul rang de Cid n-arată peste cine 
Ca rege-ai să domnești, alăturea de mine? 


E demn de mine — dar sortit Jimenei! Iată, 
L-am dăruit — și-l pierd de tot! 

Ce ură între ei stîrnit-a mortul tată, 

Cînd, vrînd să-l piardă, mari regrete-o rod? 
Și n-are rost s-aștept vreun rod 

Din crima lui, nici din durerea-mi toată, 

Căci, spre-a mă pedepsi, destinul lasă încă, 

Intre doi mari dușmani, o dragoste adîncă. 


Scena Ill. INFANTA, LEONOR 


INFANTA 
Ce-i, Leonor? 


LEONOR 
Veneam să te felicit, doamnă, 
Că sufletul muncit spre tihnă ţi se-ndeamnă. 
INFANTA 
Ce tihnă vezi cînd dau necazurile iama? 


LEONOR 


Speranţele cînd mor, îşi stinge-amorul flama. 
De azi nainte,-a lui Rodrigo vrajă-i ruptă; 
Doar ştii Jimena cum l-a fost atras în luptă, 
Cum ori îi va fi soţ, ori moartea i-i sortită. 
Speranţa ta murind, eşti, doamnă, lecuită. 


INFANTA 
Oh, de-ar ajunge-atit! 
LEONOR 
Dar în ce gind mai stărui? 


INFANTA 
Tu ce speranţe crezi c-ai izbuti să-mi nărui? 
Prin luptă de-i sortit Jimenei lui sau morții, 
Prin mii de născociri să-ntore pot roata sorții. 
Amorul, dulce, crud tiran în astă viaţă, 
Mii, mii de viclenii pe-ndrăgostiţi i-nvaţă. 


LEONOR 


Dar cînd un tată mort n-a izbutit zizanii 
Să bage între ei, ce speri, prin ce strădanii? 
Doar, prin purtarea ei, Jimena a vădit 


Că lupta n-o ceru urîndu-l îndirjit; 
Căci nu i-a căutat potrivnic plin de fală, 
Ci s-a-nvoit cu cel dintii, la nimereală. 
Nu s-a gîndit deloc la zeci de braţe brave, 
Ce faimă-au dobîndit în încleștări grozave. 
Don Sancho i-i destul — și-i bine-ales, odată 
Ce spada lungă-n miini va ţine-ntiia dată. 
Nedibăcia lui îi place-n ăst duel. 
Cum nu e renumit, ce spaime-i iscă el? 
Prin tot ce a făcut, se vede de departe 
Că datoria-și vrea-mplinită lesne foarte; 
Izbinda-și va afla Rodrigo prea ușoară 
Și împăcată ea cu sine va s-apară. 
INFANTA 


Prea bine totul văd, dar inima, cu dor, 
L-adoră tot pe-acest frumos învingător. 
Ce-am să mă fac și cum să-nving destinul mașter? 


LEONOR 


Închină orice gînd alesei tale nașteri. 
lubești un biet supus — și ţi-e sortit un rege. 


INFANTA 


Eu altfel patima acum mi-aș înţelege: 

Nu-l mai iubesc în chip de simplu gentilom; 

Alt nume dragostea îi dă acestui om, 

Căci, dacă inima iubirii mi-o deschid, 

Iubesc un brav, stăpîn peste doi regi — pe Cid. 
Dar am să mă înving — nu că mi-i blamul teama, 

Ci doar fiindcă-n piept nu vreau să-mi turbur flama; 

Cînd, spre-a mă-ndatora, va fi încoronat, 

Nu vreau să iau napoi un bun ce eu l-am dat. 

Izbînda cum e-a lui în lupta asta, iată, 

Mă duc, Jimenei lui să-l dărui înc-o dată; 

Iar tu, ce vezi săgeți că pieptul mi-au umplut, 

Hai să mă vezi sfirșind un lucru început. 


Scena IV. JIMENA, ELVIRA 


JIMENA 


Elvira, sînt de plins! Cît sufăr! Ce blestem! 
Nimic nu pot să sper — pot numai să mă tem, 

Iubesc — dar dreptul n-am s-ascult de mari dorinți; 
Nimic nu-mi pot ura — căci mă muncesc căinţi. 
Trimis-am doi rivali să lupte; cît de bine 
Duelul s-o sfîrși, mă va costa suspine. 

Mi-s sorții cruzi, oricum, căci ori iubitu-mi moare, 
Ori tata parte n-o avea de răzbunare. 


ELVIRA 


Ba sorţii,-n orice caz, eu cred că ţi-ar fi buni: 
Rămii cu un iubit, ori tatăl ţi-l răzbuni; 

Și orice-ar hotărî destinul, iată, poţi 

Să stai cu fruntea sus și să te-alegi c-un soţ. 


JIMENA 


Cînd oricare din doi nestinsa-mi ură strig-o? 

Al tatei ucigaș sau cel al lui Rodrigo? 

Oricare mi-ar fi soţ, este pătat de-un sînge 

Al unui om iubit — și ura cum mi-aş stînge? 

În suflet mi-ar stîrni, oricum, revoltă soartea. 

Ce-ar fi mă-nfrică rău — mai mult ca însăși moartea. 
Tu, mare dragoste, tu, cruntă răzbunare, 

Nu-mi sînteţi dulci astfel, căci preţu-i mult prea mare. 
Tu, faur preaînalt al soartei mele crude, 

Fii nepărtinitor, în lupta asta, jude, 

Sfirșind-o fără-nvins și fără-nvingător. 


ELVIRA 


Cu tine, doamnă, ești prea aspră... Mă-nfior... 
Un nou supliciu crunt să fie lupta poate, 
Dacă te va sili să ceri mereu dreptate 

Și ura să ţi-o strigi cu-nverșunare-aparte, 
Pentru iubitul tău cerînd judeţ de moarte. 
Mai bine, doamnă,-ar fi cu gîndul să te-mpaci 
Că,-n luptă învingind Rodrigo, poţi să taci, 
Că legea luptei va suspinele să-ţi curme, 
Silindu-te să-i mergi dorinţei dulci pe urme. 


JIMENA 


De va învinge el, mă voi supune, oare? 
Nu! Mare-i pierderea și datoria-i mare 
Și nu s-or învoi s-asculte de vreo lege 
A luptei, precum nici de voia unui rege. 
Don Sancho poate fi de-un brav Rodrigo-nvins, 


Dar nu mîndria mea și-al urii foc nestins, 

Și regele orice-a promis izbînzii sale, 

Eu mii de alţi dușmani îi voi trimite-n cale. 
ELVIRA 

Vezi că, spre-aţi pedepsi mînia ta ciudată, 

Nici cerul nu te vrea cu totul răzbunată. 

Cum, vrei acum să fugi de marea fericire 

De a putea să taci, cu fală și cinstire? 

Ce speră sau ce vrea această datorie? 

Rodrigo de-o muri, va tatăl tău să-nvie? 

Nu-ţi este de ajuns o grea năpastă? ceri 

Morți peste morţi să-nalţi, dureri peste dureri? 

Cu sufletul prea plin de toane în răzmeriţi, 

Iubitul hărăzit de soartă nu ţi-l meriţi; 

Și cerul ai să vezi cum, mîniat prea rău, 

Va hotărî să fu a lui Don Sancho, zău. 


JIMENA 


Elvira, ah, destul! Prea multe cazne-ndur! 

O, nu mi le-nzeci prin gînd de rău augur. 
Vreau să le ocolesc, dac-am să pot, pe toate, 
Dar spre Rodrigo-ntii dorinţa mea se-abate, 
Nu că m-ar îmboldi o patimă-nfocată, 

Dar, dacă e învins, sînt lui Don Sancho dată. 
Noroc, deci, de-i urez, mă-ndeamnă teama asta. 
Elvira, dar ce văd? Vai, m-a bătut năpasta! 


Scena V. DON SANCHO, JIMENA, ELVIRA 


DON SANCHO 


Silit fiind s-aduc ofrandă spada care... 


JIMENA 


Pe lamă sîngele lui Don Rodrigo are! 

În ochii mei cutezi să te arăţi la faţă, 

Cînd mi-ai lăsat — perfid, iubitul fără viaţă! 
Țișneşte, dragoste! Ce temeri te-ar mai fringe? 
E tata răzbunat! Ce-ţi mai ţii firea? Plinge! 
O lovitură doar — onoarea mi-o salvează, 

Mă face să disper, iubirea-mi liberează... 

DON SANCHO 


Cu gînd mai cumpănit... 
JIMENA 


Gura deschizi din nou, 
Tu, mîrșav asasin al unui drag erou? 
Ah, pleacă! L-ai ucis, e sigur, mișeleşte, 
Căci să-l învingi pe el tu nu puteai, firește. 
Să nu te-aștepţi să-ţi fiu, cum ţi-am promis, răsplată! 
Crezînd că mă răzbuni, îmi iei doar viaţa toată. 


DON SANCHO 


Te porţi ciudat de tot, de parc-ai vrea să n-âuzi... 


JIMENA 


S-ascult cu moartea lui cum vii să mi te lauzi? 
Obraznic să-mi descrii nenorocirea lui 
Și crima mea — și cît ești de viteaz să-mi spui?! 


Scena VI. DON FERNANDO, DON DIEGO, DON ARIAS, 
DON SANCHO, DON ALONSO, JIMENA, ELVIRA 


JIMENA 


O, maiestate, rost să mai ascund nu are 

Ce-am încercat s-ascund, dar nu am fost în stare. 
Ştiaţi cît îl iubeam, dar, să-l răzbun pe tata, 
Drept jertfă capul lui să-l cer fusesem gata; 

Şi aţi putut vedea, ilustră maiestate, 

Cum datoria mea sta mai presus de toate. 

Însă Rodrigo-i mort și, din dușmană, iată 
C-ajung iubita lui, pe veci nemîngiiată. 

Datoare dac-am fost pe tata să-l răzbun, 

Jubirii-i datorez, acum, un plins nebun. 

Don Sancho m-a pierdut — și braţul ce mă pierde 
Mă vrea răsplata lui! O, regele mă ierte, 

Dar mila de-ar putea să-nduplece un rege, 

O, Doamne, revocaţi această crudă lege! 

Pentru izbînda lui, prin care-mi pierd iubirea, 
Averea mea i-o las... Pe mine mănăstirea 


Mă va primi curînd, să pling necontenit 
Un tată răzbunat și un ucis iubit. 


DON DIEGO 
Deci, maiestate, ea iubește — și temei 
S-ascundă faptul nu mai are gura ei. 
DON FERNANDO 
Jimena, capul sus! Rodrigo mort nu este. 
Don Sancho ţi-a adus, cum văd, o falsă veste. 
DON SANCHO 


A-mpins-o patima s-o creadă, maiestate. 
Veneam să-i povestesc de cele întîmplate: 

Cum dirzul ei iubit mi-a zis, îndată după 

Ce spada mi-a zburat din mînă, mai s-o rupă: 
„În cumpănă-am să las izbînda, n-avea teamă; 


Eu sînge n-am să vărs, cînd ea să-l verși te cheamă. 


Dar cum lingă monarh mă cheamă datoria, 
Jimenei poți să-i duci, despre duel, solia. 

Du-i spada ta, să-i stea, c-ai fost învins, dovadă“. 
O, rege, s-a- nşelat, văzînd această spadă. 

Crezind că am învins, mfnia și mîhnirea 

Îndată i-au trădat — puternică — iubirea, 
Zbucnită în mustrări atît de-mpătimate, 

De n-am putut să scot o vorbă, maiestate. 

Iar eu, chiar de-s învins, sînt fericit, în ciudă 
Făcîndu-i dragostei, cu mine-atit de crudă. 
Pierzînd nespus de mult, înfringerea mi-i dragă, 
Căci văd iubirea lor sublimă și întreagă. 


DON FERNANDO 


O, fiica mea, de ce să mai roșești te strădui? 
Nu mai e cazul, nu, iubirea să-ţi tăgădui. 

De laudă îţi e rușinea, dar, deodată, 

Poţi sta cu fruntea sus — și vrednicul tău tată 
E răzbunat deplin, căci prea ades l-ai pus 
Pe-al tău Rodrigo în primejdii de nespus. 
Vezi, cerul altfel vrea; destul pentru un tată 
Făcut-ai... Fă ceva şi pentru tine, fată, 

i nu te-mpotrivi poruncii mele care 

ți dăruie un soţ iubit atît de tare. 

Scena VII. DON FERNANDO, DON DIEGO, DON ARIAS, 
DON RODRIGO, DON ALONSO, DON SANCHO, IN. 
FANTA, JIMENA, LEONOR, ELVIRA 


INFANTA 
Jimena, lacrima secată să-ți rămînă; 
Primeşte-un soţ viteaz din a Infantei mînă. 


DON RODRIGO 


Să nu te superi, o, ilustru rege drept, 

Că la genunchii tăi m-aplec cu mult respect; 
Nu vin aici să-mi cer un cucerit trofeu, 

Ci să-ţi ofer, din nou, plecatul cap al meu. 

O, doamnă, nu doresc pe. viață să ne lege 

Nici vrerea regelui și nici a luptei lege. 

De tot ce s-a făcut puţin e pentr-un tată, 
Să-mi spui cum ar putea fi răzbunat vreodată. 
Vrei mii de alţi rivali în cale să-mi arunci? 
La capul lumii vrei să mă supun la munci? 
O tabără să-nfrîng? Al unei armii roi? 

În faimă să întrec mari, legendari eroi? 

O, crima să mi-o spăl în orice fel de pot, 

Pot cuteza orice, pot face-n lume tot. 

Dar dacă poţi să-mpaci onoarea mîndră doar 
Jertfind pe vinovat pe crudul ei altar, 

Nu mă mai înfrunta cu omenești puteri; 
la-mi capul, dar mi-l ia cu mîna ta, de-l ceri. 
Doar ei un neînfrînt nu-i va zdrobi asaltul; 
Răzbună-te cum n-ar putea s-o facă altul. 

Dar pedepsit să fiu destul, prin moarte — și 
Din amintirea ta, o, nu mă surghiuni. 

De mor, Jimena, tu rămii fără de pată; 
Păstrează-mi, deci, în schimb, memoria curată 
Şi spune uneori, plingindu-mi soarta-amară: 
„De nu m-ar fi iubit, el n-ar fi fost să moară“. 


JIMENA 


Ridică-te, te rog, Rodrigo... Maiestate, 

Ce-am spus să mai reneg acum nu se mai poate, 
Rodrigo de virtuţi e plin, cum nu sînt mulți, 
lar voia regelui se cere s-o asculți. 

E drept, m-aţi osîndit la soartă tare cruntă, 

Dar ochii voștri pot să rabde astă nuntă? 


Și de-i impuneți legi, azi, datoriei mele, 
Dreptatea ce-o-mpărţiţi s-ar învoi cu ele? 
De e trebuincios Rodrigo ăstui stat, 
Răsplată eu doriţi să-i fiu, neapărat? 

Încît mustrări, mereu, în suflet să-mi discern, 
Căci mîna mi-aş muia în sîngele patern? 


DON FERNANDO 


Timpul făcu ades în totul legitimă 

O faptă ce părea, la început, că-i crimă. 

A lui Rodrigo ești, căci el te-a cucerit, 

Dar c-o să i te dau chiar azi, eu nu promit, 
Căci nu-i pot fi dușman onoarei tale — ca să 
Îi răsplătesc pe loc o faptă glorioasă. 

Eu legea n-o încalce, al nunţii ceas de-l schimb. 
A lui ești, însă vom lăsa să treacă timp. 
Retrage-te un an, să-ţi ștergi amare lacrimi; 
Rodrigo, să te văd că acest an consacri-mi, 
Ca să-i învingi, acum pe sterpii lor coclauri, 
Cum i-ai învins aici, pe-acești prădalnici mauri. 
Du, du în ţara lor regala noastră oaste 

Și bate-i necurmat cu pradă și năpaste. 

La numele de Cid vor tremura de spaimă 

Și rege te-or dori, neîntrecut în faimă. 

Dar, fapte mari făcînd, ei credincios să-i fii; 
Mai demn de dînsa vreau acasă să revii 
Şi-atit de prețuit şi proslăvit de toți, 

Încît mîndria ei să fie că-i ești soţ. 


DON RODRIGO 


S-o cuceresc pe ea, și pentru rege, oare, 
Cînd mi se dau porunci, de ce n-aș fi în stare? 
Departe chiar de-oi fi de dînsa, prin primejdii, 
Prea fericit voi fi s-aduc prinos nădejăii. 

DON FERNANDO 
Speră-n curajul tău și-n tot ce ţi-am promis. 
Ea te iubește cum nici n-ai sperat în vis. 
Al datoriei simţ, de-acum, i-or împăca 
Doar timpul, regele și vitejia ta. 

HORAŢIU 


NOTĂ INTRODUCTIVĂ 


Tragedia Horaţiu este scrisă la mai bine de trei ani după succesul 
Cidului, cînd Corneille izbutește în sfîrșit să se regăsească pe sine 

însuși, depășind momentele grele pricinuite de „disputa“ în jurul acestei 
piese. Este jucată în „avanpremieră“ în faţa cardinalului Richelieu, 
iar în luna aprilie 1640 se bucură, la „Théâtre du Marais“, de un succes 
apreciabil (deşi părerile sînt împărţite în această privință). Piesa este 
tipărită pentru întîia oară în 1641. 

Alegerea subiectului se explică atît prin formaţia lui Corneille, 
care era „imbibat“ cu cultură latină, cît și prin dorinţa de a demonstra 
că poate respecta cu scrupulozitate canoanele clasicismului (îndeosebi 
„regula celor trei unităţi“), mai ales după criticile stîrnite de Cidul. 
Dacă unitatea de acţiune era mai ușor de realizat, depinzînd de opţiunile 
autorului în ceea ce priveşte orientarea conflictului, unitatea de timp 
şi de loc presupune conformitatea cu anumite date ale realităţii şi 
necesitatea firească de a respecta limitele verosimilului. 


Și acest subiect fusese deja abordat de mai multe ori (de scriitori 
francezi, spanioli ete), dar Corneille s-a inspirat mai ales din Istoria 
Romei, de Titus Livius, capitolele XXIV şi XXV. Cum decizia de a 
tranşa străvechea rivalitate dintre Roma și Alba Longa (legenda spune 
că Romulus şi Remus, întemeietorii Romei, s-au născut la Alba Longa) 
prin duelul unor reprezentanţi aleși de ambele tabere, lupta ca atare, 
uciderea Camiliei şi iertarea regelui se petrec în aceeași zi, unitatea 
de timp se realiza de la sine, iar pentru a rezolva problema unităţii 
de loc Corneille face ca regele Tullus să vină el însuși în casa bătrinului 
Horaţiu, unde îşi exercită dreptul de grațiere. 

Evident, Corneille nu respectă în mod rigid elementele oferite” de 
capitolele respective din Istoria Romei. Sabina, de exemplu, este un 
personaj inventat de autor, dar în măsură să potenţeze valenţele dra- 
matice ale piesei, în care dragostea ocupă un loc important, iar regele 
Tullus, deşi personaj istoric, se bucură în piesă de atributele şi privi- 
legiile unui monarh absolut, fiind o aluzie transparentă la contempora- 
neitate (în Istoria Romei Horaţiu este mai întîi condamnat de duumviri, 
iar apoi, cînd se judecă recursul, achitat de popor). 

În biografia lui Corneille, Morariu marchează o evoluţie semnifica- 
tivă în stăpînirea mijloacelor artistice, iar exploatarea motivului „ale- 
gerii imposibile“ (SABINA: „Toţi pot învinge doar prin braţul alor 
mei“) se dovedeşte deosebit de fecundă pe plan dramatic, devenind 
un loc comun al teatrului clasic. 


V. COVACI 

HORAŢIU: 


PERSONAJELE 


TULLUS,? regele Romei 

Bătrinul HORAȚIU, cavaler? roman 

HORAȚIU, fiul său 

CURIAȚIU, patriciant din Alba, iubitul Camiliei 
VALERIU, cavaler roman, îndrăgostit de Camilia 
SABINA5, soţia lui Horaţiu şi sora lui Curiaţiu 
CAMILIA, iubita lui Curiaţiu şi sora lui Horaţiu 

IULIA, doamnă romană, confidenta Sabinei și a Camiliei 
FLAVIAN, soldat în armata Albei? 

PROCUL, soldat în armata Romei 


Acţiunea se petrece la Roma, într-o sală a casei lui Horaţiu. 

ACTUL | 


Scena |. SABINA, IULIA 


SABINA 
Îndură-mi chinul greu și iartă-mi slăbiciunea; 
E drept să sufăr cînd mi-i grea amărăciunea. 
Simţind furtuna cum se năruie, nătîngă, 
Chiar sufletele tari se cade să se frîngă. 
Un suflet bărbătesc ce dîrz, neabătut e, 
Egal cu sine nu-i apururi, prin virtute. 
Eu năucită de-s de proaste vești ce-aud, 
Al inimii tumult nu-mi stinge plinsul crud; 
De inima spre cer suspine mai îndeamnă, 
Mai simt că, peste ochi, tăria mea e doamnă. 
Necazul sufletesc de-l faci astfel să steie, 
De nu-ntreci un bărbat, întreci orice femeie. 
Cînd plinsul, la aman, ţi-l stăpînești, putere 
Înseamnă sexul slab că are, cînd se cere. 


TULIA 


Destulă poate că-i pentru un om de rînd, 

Ce de primejdii mici se sperie oricînd; 

Un brav e ruşinat de-asemeni slăbiciune 
Și,-n ciuda sorții, el mari țeluri își propune. 
Stau două oști sub zid, dar Roma, cum se ştie, 
Să piardă n-a-nvăţat o mare bătălie. 

Să tremuri pentru ea? Nu! Bine-i s-o aplauzi; 
Va crește-n slavă iar, luptînd fără repaus. 
Alungă-ţi deci din piept această spaimă vană 
Și fie-ţi gîndul nalt, mai vrednic de-o romană. 


SABINA 


Romană-s, căci roman Horaţiu este, dar 
Cînd mi s-a dat de soţ primit-am titlu-n dar; 
Robită acest nod m-ar ţine însă dacă 

Natalul plai ar fi să-mi uit, să nu-mi mai placă. 
În Alba am văzut lumina zilei, clară; 

Mi-i dragostea dintii și mult iubită ţară. 

Și-acum, cînd între noi războiul se încinge, 


Mă tem — de-om fi înfrînţi, mă tem — și de-om învinge: 


O, Roma, de te plingi că asta e trădare, 
Fă-ţi alți dușmani, să-i pot uri cu-nverșunare. 
Cind două armii văd sub zid că se asaltă, 
Că-n una am trei fraţi și soţul în cealaltă, 
Pot oare să-ţi urez noroc și biruinţă 

Și să mă rog de zei n-ar fi necuviinţă? 

Da, ştiu că statul tău, abia la-ntemeiere, 
Doar prin războaie lungi va dobîndi putere; 
Și că va crește știu; măreţele-i destine 

Nu-l vor închide-n crug de seminţii latine; 
O, zeii i-au promis întreagă faţa humii 

Şi numai prin război poţi fi stăpîna lumii. 
Acestui nalt elan eu împotrivă nu-s, 

Căci măreţia-ţi crești, cum marii zei au spus. 
Ba chiar aș vrea să-ţi văd armatele, cu zor, 
Că trec de Pirinei, cu pas izbînditor; 
Împinge legiuni spre Orient, departe; 
Împlintă-ţi şi pe Rin făloasele stindarde; 
Cutremură cumplit ale lui Hercul porţi”, 

Dar ăstui vechi oraș cinstire-aş vrea să-i porți, 
Căci ţi l-a dăruit pe Romul, fiu de regi, 

Ce numele ţi-a dat și zidul, cum și legi. 
Din Alba-Longa? tu te tragi — și-azi te frămînţi 
Ca-n însăși mama ta jungherul să-l împlînţi? 
Triumfătorul braţ spre-alt ţel ţi se ridice 

Şi ea, prin fiii ei, va străluci ferice; 
Privindu-te atunci cu dragoste de mamă, 
Izbînzile-ai să vezi cu drag că ţi le-aclamă. 


IULIA 


Surprinsă-s de-acest gînd; doar de atîtea ori, 

Cît Roma aduna-mpotrivă-i luptători, 

Mi s-a părut de fel de soarta-i că nu-ți pasă, 

De parc-ai fi descins dintr-o romană casă; 

Îți admiram grozav virtutea, ce-ţi da ghes 

Să aperi doar al lui Horaţiu interes. 

Și plînsu-ţi alinam, crezînd, de bună seamă, 

Că doar de-al Romei drag cuprinsă ești de teamă. 


SABINA 


Cît timp se înfruntau în bătălii ușoare 

Și unii n-ajungeau pe alţii să-i doboare; 

Cit mi-alinau nădejdi de pace cruntul păs, 

Mă mai făleam, zicînd romană pură că-s. 

De-am regretat puţin a Romei fericire, 

Curind mi-am condamnat intima mea pornire; 
Și de m-am bucurat şi pentru fraţii mei, 

Cînd vitregi uneori îi fură sorții ei, 

Curînd, cu cuget drept, mi-am smuls ce-n piept am strîns 
Și, ei de-au izbîndit, de-al Romei drag am plins. 
Dar azi, cînd Alba-n jug s-ajungă o cer sorții, 
Ori Roma să-i dea bir înfrîngerii și morţii, 

Încît, după război, să n-aibă-nvinșii-n faţă 
Nădejdi, iar cei ce-nving vreo piedică semeaţă, 
Fu ţara mi-aş uri cu ură prea adincă, 

De-ar fi să mai rămîn în tot romană încă. 

Pe zei rugîndu-i să v-ajute a-i înfrînge, 
Jertfindu-le pe-altar un scump, de frate, sînge; 
Azi mai puțin îmi pun, deci, soțul mai presus; 
Nu-s pentru Alba, dar nici pentru Roma nu-s. 
Pentru-amîndouă, vai, de grea durere-s moartă 

Și am să fiu cu cei mai vitregiţi de soartă. 
Cum i-ndrăgesc la fel, izbînda mă va face 
Părtașă la restriști — la lauri nu — iar pace 

Nu pot să am: pe-nvinși voi sta să-i pling, pe cînd 
Pe marii-nvingători îi voi uri oricînd. 


IULIA 


Se ştie că ades nasc, din nenorociri, 
Aparte patimi mari în osebite firi. 

Camilia altfel se poartă! Al tău frate 

Iubit îi e; al ei ţi-e soţ — dar altfel poate 
Să-și vadă ea zburind spre încleștări nătînge 
Și dragostea cum și al casei sale sînge. 

Cit tu, prin cuget nalt, erai de tot romană, 
Nehotărită ea, ori prinsă de vreo toană, 

Din mici încăierări furtuni credea că ies 

Şi dintre doi, dragi ei, pe unul n-a ales. 
Pe-nvinși îi tot plingea, cu ochii strinși în perne, 
Și-o năpădeau, astfel, negre tristeţi eterne. 
Dar ieri, cînd a aflat că ziua-i hotărită, 

Că lupta se va da, n-a fost prea amărită; 
Din contră, strălucind de-o bucurie mare... 


SABINA 


Ah, Iulia, mă tem de brusca ei schimbare! 
Ieri cu Valeriu sta vorbind, cu chipul vesel; 
E limpede pe el că de iubit alese-l. 

Cînd are-n jur bărbaţi făloși, cu vino-ncoace, 
Pe cel ce a lipsit doi ani ea nu-l mai place. 
Dar iartă-mi acest foc al dragostei de soră; 
Ah, în privinţa ei mari temeri mă devoră. 
Din fleacuri bănuieli tot isc, dar orice zic, 

În prag de cruntă zi nu pot schimba nimic. 
De două ori la rînd lovește Amor rar; 

Am alte gînduri eu la ceas atît de-amar. 
Lipsită însă sînt de vorba ei plăcută, 

Căci alta nu-i, la şart, la fel de pricepută. 


IULIA 


Pricina n-o cunosc nici eu; de bună seamă 

Că nu poţi pune tot pe-a întîmplării seamă. 
Statornică să. fii în mari primejdii bine-i, 

Căci vin, le vezi, le-aștepţi — și copleșit oricine-i; 
Dar veselă să fii, îmi pare, cum să spun... 


SABINA 


Dar ne-o trimite-aici, cum vezi, vreun geniu bun, 
Ci pune-i întrebări și fă-o să-ţi răspundă; 

Cum dragă-i eşti destul, nimic n-o să-ţi ascundă, 
Cu [Iulia te las să stai, 0, soră dragă; 

Rușine mi-e s-arat tristeţea mea întreagă 

Şi-un suflet copleșit de chinuri stă să cate 

Loc de suspine bun doar în singurătate. 


Scena Il. CAMILIA, IULIA, 


CAMILIA 


Rău face c-a plecat, lăsîndu-mă cu tine! 

Au crede că mai mic în suflet al meu chin e? 
Nesimţitoare că-s la marile năpaste? 

Că vărs un mult mai slab potop de lacrimi caste? 
Ca dînsa sînt și eu de temeri măcinată, 


C-aș pierde-un suflet scump în oricare armată, 
Murind pentru-al său plai iubitul eu mi-l văd, 
Sau, tot pe el, făcînd în ţara mea prăpăd, 
Încît ajunge-va, vai mie cît mă tem, 


Ori demn de plinsul meu, ori demn de-al meu blestem. 


Vai! 


IULIA 
Totuşi, dînsa e mult mai de plins, căci poți 


Să-ţi schimbi iubitul, dar nu poţi să-ţi schimbi un sof. 


Pe Curiat de-l uiţi, primește-l pe Valer 

Și vei simţi curind că orice temeri pier; 

A noastră-atunci fiind — și pe deplin romană, 

Nimic nu poţi să pierzi în tabăra dușmană. 
CAMILIA 

O, sfaturi dacă-mi dai, dă-mi sfaturi legitime; 

Năpasta dacă-mi plingi, nu mă-ndemna la crime, 

Cu toate că-mi întrunt nenorocirea greu, 

S-o merit nu doresc; doar să o-ndur pot eu. 

IULIA 
Cum, crimă spui că-i o schimbare înțeleaptă? 


CAMILIA 
Cum, crezi că-i de iertat a necredinței faptă? 


IULIA 
Dar față de-un duşman ce poate să ne lege? 


CAMILIA 
Un jurămînt solemn au cine să-l dezlege? 


IULIA 


Degeaba vrei s-ascunzi ce-i limpede: chiar ieri 
Eu te-am văzut vorbind aprinsă cu Valer 

Și, cum primirea ta a fost destul de caldă, 
Eu cred că el, acum, în dulci visări se scaldă. 


CAMILIA 


De-am stat de vorbă-n doi și el părea-ncîntat, 
Nu-i spre folosul lui; rideam, e-adevărat, 
Da, veselă eram, dar știi din ce priçină? 
Ți-oi spune-ndată tot, să nu-mi mai cauţi vină: 


94 


Mi-i Curiaţiu drag și nu mai pot să-ndur 

Să creadă cineva c-am sufletul sperjur. 

Stii c-ajunsese-abia iubitul frate-al meu 

Stăpinul sorei lui, prin dulce hymeneu, 

Cînd, spre a-l copleși cu fericirea, tata 

Se învoi să-i fiu iubirii lui răsplata. 

O zi de bun augur și cruntă — înţelegi? — 

Familii a unit, dar dezbinind doi regi. 

O clipă hotărî nuntire și război; 

Stîrni speranţe dulci și le-azvîrli-n noroi, 

Și totul ne-a luat, cum totul ne-a promis; 

Făcîndu-ne iubiţi, dușmani pe frunţi ne-a scris. 

Ce crunte ne-au părut năpastele atunce 

Și ce blesteme el spre ceruri sta s-arunce! 

Eu cîte lacrimi n-am vărsat — dar ce să-ţi spun? 

De faţă doar ai fost la tristul rămas bun. 

Ştii zbuciumul cumplit ce-n piept de-atunci îmi zace; 

Știi cum, iubind adînc, visam o lungă pace; 

Știi cît plingeam de mult la niscai întîmplări, 

De dragul lui cum și de dragul scumpei ţări. 

În deznădejdea mea,-n sfîrșit, un viu miracol 

Mă îndemnă să merg s-ascult de un oracol. 

Vezi și tu dacă cel ce ieri fu să-l ascult 

S-aline nu-mi putea al inimii tumult. 

Cum știi, sub Aventin”, un grec cu mult renume 

Stă și destinul ni-l prezice pe-astă lume. 

Apolo l-a făcut să nu dea greș nicicînd 

Şi-n stihuri mi-a promis un viitor mai blind: 
„Schimba-s-or, mîine chiar, și Roma, cum și Alba 

Și ale tale rugi s-or împlini prin pace. 

Peste nuntirea ta și-or trece anii salba 

Și nodul ei restrişti în veci nu-l vor desface“. 
Crezînd în tot ce-a spus acest ilustru grec, 

Simţind prin asta că speranţele-mi întrec, 

M-am și topit în dulci visări și dulci ambiţii, 

Mai mult decît o fac, de-s fericiţi, iubiții. 

În starea asta, dînd peste Valer, ce vrei? — 

El nu-mi mai displăcu, precum de obicei; 

Îmi tot vorbea de-amor — și nu-mi păsa de fel; 

Nici seama nu-mi dădeam că stam vorbind cu el. 

Nu rece-l ascultam, ci chiar cu mult nesațiu, 

Părîndu-mi că-l aud și-l văd pe Curiaţiu; 

Tot ce-mi spunea-mi vorbea de focul celuilalt; 


Tot ce-i spuneam vorbea de visul meu înalt. 

Azi lupta se va da și nu-ncercam vreo teamă; 
Faptu-l știam de ieri, dar nu-l luam în seamă, 
Căci alungam din gînd orice năpastă cruntă, 
Visînd, vrăjită, doar la pace și la nuntă. 

Dar noaptea nu știa ce ziua-mi va aduce, 

Căci sînge doar văzui și spectre zăbăuce, 

Sau, mai degrabă, munți de leșuri şi orori, 
Strivindu-mi blîndul vis prin groaznici, cruzi fiori. 
Văzut-am sînge, morţi — şi-apoi nimic mai clar; 
Un spectru-mi apăru și dispăru, fugar; 

Năluci peste năluci stau ochii mei să vază, 

Prin încîlceala lor stirnind mai cruntă groază. 


IULIA 
Un vis îl tălmăceşti pe dos, de obicei. 
CAMILIA 


Vreau faptul să-l și cred, dorindu-l cu temei, 
Dar orice mi-aş dori și orișice aș face, 
E-o zi de lupte azi și nicidecum de pace. 


TULIA 
Sfirşind războiul, ah, urmează pacea dreaptă. 


CAMILIA 

Să țină rău-n veci, asemeni leac de-aşteaptă. 
De piere Roma ori de pier în Alba toţi, 
Nu-i chip, iubitul meu, să nu te pierd de soţ. 
Soţ nu-mi va fi un om ca-nvingător grozav 
Al Romei, ori ca biet, umil al Romei sclav. 
Însă pe cine văd venind spre noi, de zor? 

E Curiaţiu? Cum? Să-mi cred pot ochilor? 


Scena ll. CURIAŢIU, CAMILIA, IULIA 


CURIAȚIU 


Camilia,-s chiar eu, dar Romei, pe pămînt, 

Nici mare-nvingător, nici sclav umil nu-i sînt. 
Sub braţul ei, ca rob, nicicînd nu mă voi frînge, 
Nici nu voi fi pătat, pe miini, de-al Romei sînge. 
Cred că destul iubești și Roma cum și gloria, 


Ca lanţul să-mi urăști, cum și victoria. 
Și,-n acest caz cumplit, ajuns-am să mă tem 
Că şi izbînda, şi sclavia mi-s blestem. 


CAMILIA 


Curiaţiu, o, destul: ghicesc ce-ai spune-n rest: 
Că fugi de un război ce-l vezi sfîrşind funest; 
Cum inima de-a mea legată ți-i, vrei, azi, 

Ca Alba s-o lipseşti de braţul tău viteaz. 

Un altul judece curatul tău renume, 
Blamiîndu-te, de-o vrea, că m-ai iubit pe lume. 
Pe loc ţi-a înţeles Camilia pornirea: 

Iubirea de-ţi vădești, îi creşte ei iubirea. 

Cu cît tu pari să uiţi de dragostea de ţară, 
Cu-atit mai mult ţi-araţi a dragostei vii pară. 
Dar l-ai văzut cumva pe tata? Poate el 
Să-ndure-n casa lui să te retragi astfel? 

Peste familie au statul nu-l ridică? 

Nu crede Roma că e mai presus de-o fiică? 
Tăria dragostei oare-ntre noi mai ţine? 

Un ginere-a văzut, ori un dușman în tine? 


CURIAȚIU 


Un ginere-a văzut — și plin de-o duioșie 
Care-i vădea, pe chip, o rară bucurie; 

Dar nu ca trădător să vin la el mă lasă, 
Căci vrednic sînt și-oi fi oricînd să-i intru-n casă. 
Cetatea nu-mi trădez și la onoare țin, 
Chiar dacă-i sînt robit Camiliei deplin. 

Am fost, cît a durat pornirea spre măcel, 
Bun cetăţean cum și îndrăgostit fidel. 

Greu lupta Albei cu iubirea o-mpăcam; 
Luptind de dragul ei, de dragul tău oftam. 
Şi iar de-ar fi război, de dragul ei m-aș bate, 
Oftind de dragul tău în lupte-ncrîncenate. 
Da, dorul meu oricît ar fi de arzător, 

De ţine-acest război, eu vreau ostaș să mor. 
Dar pacea m-a adus aici — o pace care 
Ne-ngăduie, din nou, să ne iubim cu-ardoare. 


CAMILIA 


E pace» Pot să cred, să cred într-un miracol? 


IULIA 
Camilia, să crezi poţi în al tău oracol. 
Dar să aflăm întîi de ce și cum se face 
Că ziua de război aduse bună pace. 


CURIAȚIU 
O, cine-ar fi crezut? Stăteau încrîncenate, 
Sfruntîndu-se din ochi, stîrnitele armate; 
Trufașe se-adunau, ca valul după val, 
Neașteptind decît al luptei lung semnal, 
Cînd, mai în faţă stînd, al Albei dictatorii 
O clipă doar ceru, din partea tuturor, 
De liniște, şi-apoi grăi: „Ce facem noi, 
Romani? Ce demon crunt ne-mpinge la război? 
Să judecăm cu cap: vecini ne sînteţi și 
Noi avem fiice dragi, care vă sînt soţii. 
Prin mii de nunţi legaţi, ai noştri fii, mai toţi, 
Vă sînt, de ani și ani, nepoți şi strănepoţi. 
Sîntem doar un popor: de ce-n cetăţi ostile? 
De ce ne-ar dezbina războaiele civile, 
Cind, cei învinși de mor, slăbește-nvingătorul? 
Cînd cel mai nalt triumf îl plînge tot poporul? 
Ah, dușmanii comuni așteaptă-atit să vadă: 
Că unul e învins, să-i cadă cellalt pradă, 
Învingător sleit, ușor deci de supus, 
Cînd singuru-ajutor el singur și-a distrus. 
Destul s-au bucurat de certurile noastre; 
Să ne-adunăm de-acum puterile măiastre. 
Să nu mai fim în sfezi mărunte prea destoinici, 
Căci scot doar proști părinţi din minunaţi războinici, 
Azi, cînd ambiția de-a stăpîni pe altul 
Împinge două oști cumplit să dea asaltul, 
De o vom potoli prin sînge mai puţin, 
Nu ne va dezbina — ne va uni deplin. 
S-alegem luptători de fiecare parte; 
Să ne legăm de ei, de-acum, a noastră soarte, 
Încât celui mai slab s-ajungă cel mai tare 
Să-i dea porunci şi legi, cît va trăi sub soare, 
Dar făr-ai rușina pe luptătorii bravi, 
Făcîndu-i demni supuși, dar niciodată sclavi; 
Scutiţi de-orice tribut, însă datori, cu drag, 


De-a sta oriunde sub învingătorul steag. 

Din două state,-astfel, imperiu nou vom face“. 
Și vorbele i-au fost, se pare,-ndemn spre pace. 

Toţi, aruncînd priviri în tabăra cealaltă, 

Prieteni, veri, cumnaţi văzură că se-asaltă 

Și se mirară cum, cu miîini de sînge ude, 

Păreau în stare să-și ucidă-atitea rude, 

Pe chipuri le citeai și groaza pentru luptă, 

Și bucuria că fusese întreruptă. 

Se învoiră toţi, jurînd să se supună 

Acestor hotărîri luate împreună: 

Trei inși se vor lupta de fiecare parte 

Și, spre-ai alege-acum, ţin regii sfat aparte. 

Al vestru-i la senat, al nostru e în cort. 


CAMILIA 


O, zei, în inimă ce mulțumire port! 


CURIAȚIU 
Printr-un comun acord, în ceasuri numai două, 
Cei șase luptători ne-or spune soarta nouă. 
Cu toţii, între timp, cît nu-s aleși, tot umblă, 
De prind ca tabăra cealaltă să o umplă. 
Cum nu-i oprit de străji, încearcă fiecare 
Prietenii cei vechi să-și vadă,-n grabă mare. 
Eu frații ţi-am urmat, de patimă-mboldit, 
Și de izbînda mea-s nespus de mulţumit, 
Căci mi-a făgăduit iubitul tău părinte 
Că miine-ţi voi fi soț; vei asculta cuminte 
De hotărîrea lui atotstăpînitoare? 


CAMILIA 
O fiică orișicînd s-asculte e datoare. 


CURIAȚIU 
Vino şi-ascultă, deci, porunca lui cum sună 
Și mulțumirea mea deplin o încunună. 
CAMILIA 


Te voi urma, să-i văd pe fraţii mei, să cer 
Să-mi spună şi ei cum necazurile pier. 


IULIA 


Iar eu mă duc să-nalț rugi pentru dragii mei, 
Să mă asculte vrînd nemuritorii zei. 


ACTUL I 


Scena |. HORAŢIU, CURIAŢIU 


CURIAŢIU 


Deci Roma de la voi izbînda și-o așteaptă; 

Alţi tineri de-ar fi-ales, se socotea nedreaptă. 

Acest oraș trufaş în fraţii tăi şi-n tine 

Își află luptători așa cum se cuvine 

Și, cutezînd mai mult ca alții, totdeauna, 

Sfruntează sute de familii doar prin una. 

Cum soarta ei în miini o ţineţi, trei vultani, 

Ai lui Horaţiu fii par singurii romani. 

Căci trei familii mari s-ar fi putut ca,-n lume, 

Să-și crească fala azi, prin meritat renume. 

Un fapt ce va-nălța o stirpe doar în fală, 

Să nemurească trei putea, fără-ndoială. 

Cum mi-i norocu-aici și patima mea vie, 

O soră cum v-am dat și cum îmi daţi soţie, 

Ce sînt eu pentru voi și ce-o s-ajung știind, 

Alături să vă fiu e unicul meu jind; 

Dar alte griji mă bat — și bucuria mea 

Întunecată e, mereu, de-o teamă grea. 

Războiul mare nimb i-a pus virtuţii voastre; 

Pentru-Alba tremur tot; presimt, presimt dezastre. 

Cum veţi lupta toţi trei, pierdută că-i înseamnă; 

Voi trei de-aţi fost aleși, vai, soarta o condamnă. 

Funesta vrere-i văd în tot ce s-a-ntîmplat; 

Vă și sînt, de pe-acum, supus cu-adevărat. 
HORAȚIU 


Pentru-Alba tremuri, o, cînd Roma e de plins? 
Alese trei, cînd mulţi lauri pe frunţi au strîns. 


Orbirea ei de-acum fatală-i, fără rost; 

Avea ce-alege, dar alese-atît de prost, 

Din mii de mîndri fii, cărora li-i regină, 

Putînd mai cu temei în luptă s-o susţină. 
Dar chiar de mă aștept la scînduri de sicriu, 
Sînt mîndru c-am ajuns alesul ei să fiu. 

Simt bărbătesc imbold în suflet, mult sperînd 
În vitejia mea, ce este mai de rînd. 

Chiar ale soartei căi știute dacă nu-s, 

Eu n-am s-ajung nicicînd al Albei demn supus. 
Așteaptă Roma mult din parte-mi — și dator 
Mă simt să-i împlinesc dorinţa, ori să mor. 
De vrei să mori ori să învingi, ești rar învins: 
Asemeni deznădejdi înalte-s greu de stins. 

Și Roma, orice-ar fi, supusă n-o s-ajungă, 

Cît ultimul suspin din viaţă nu m-alungă. 


CURIAȚIU 


Vai, eu aci-s de plins: prietenia mea 

Se teme de-un sfîrșit ce Alba azi l-ar vrea. 
Ce greu liman să văd, ori Alba aservită, 

Ori totul stăpînind, prin viaţa ta jertfită; 
Să văd că țelul ei se va-mplini sub soare 
Atunci cînd îţi vei da tu ultima suflare. 

Au ce noroc s-aștept și ce urări aparte, 
Cînd lacrimi grele vărs de fiecare parte? 
Ah, năzuința mi-i din două părţi trădată! 


HORAȚIU 


Cum, pentru ţara mea de mor, m-ai plinge-ndată? 
Cînd pentru ţară mori, o, moartea e suavă 

Și lacrima n-o-nduri, cînd crești astfel în slavă. 
Și-aș binecuvînta plăcutul meu destin, 

Roma, prin moartea mea, de-ar pierde prea puţin. 


CURIAȚIU 


Prietenii, în piept, au temeri mari de strîns; 
Cînd moartea-i fapt înalt, ei singuri sînt de plins. 
Cu slava tu te-alegi — ei totul pierd, în schimb. 
Ei trişti rămîn — tu porţi al nemuririi nimb. 
Pierzi totul dacă pierzi un bun prieten mare. 
Dar vine Flavian c-o veste, mi se pare. 


Scena II. HORAȚIU, CURIAŢIU, FLAVIAN 


CURIAȚIU 
Ei, Alba și-a numit și ea aleşii ei? 
FLAVIAN 
Vin tocmai să ţi-o spun. 
CURIAȚIU 
Și cine sînt cei trei? 
FLAVIAN 
Tu și cu fraţii tăi. 
CURIAȚIU 
Cum? 
FLAVIAN 
Tu și frații tăi. 
Dar nu-nțeleg de ce te-ncrunți... Îţi pare că-i 


Greşită-alegerea? 


CURIAȚIU 


O, nu, surprins sînt doar. 
Mi se părea că-s mic pentru asemeni dar. 


FLAVIAN 


Vrei dictatorului să-i spun că nalta-i vrere 
O-ntimpini nu voios, ci chiar cu neplăcere? 
Căci și eu sînt surprins că ești atît de rece. 


CURIAȚIU 


Ba peste dragoste și înrudiri vom trece 
Și cei trei Curiaţi, de dragul ţării lor, 
S-or bate cu cei trei Horaţii, pînă mor. 


FLAVIAN 


Mi-ai spus prea mult, o zei, în cîteva cuvinte! 


CURIAȚIU 


Răspunsul du-i şi-n doi ne lasă, ca-nainte. 

Scena lil. HORAŢIU, CURIAŢIU 


CURIAȚIU 
O, de-astăzi, cerul sfint, infernul și pămîntul 
Război să năruie spre noi, cu tot avîntul. 
Și zeii, oamenii și demonii, și soarta 
Deschidă-i, către noi, nenorocirii poarta! 
În starea-n care sînt și ești, sfidez și zei, 
Și oameni, și destin, și demoni; tot ce-n ei 
E nemilos și crud și groaznic totodată, 
E mai puţin decît onoarea nouă dată. 


HORAŢIU 


Destinul ce-a deschis onoarei porţi măiastre, 
Îi dăruie un nimb statorniciei noastre; 

Își strînge forţa, spre a zămisli, cu ură, 
Năpasta care ni-i doar nouă pe măsură. 

Eu sufletu-mi înalț, cum și tu ţi-l înalţi, 
Deci nu putem rivni destinul celorlalți. 

Cînd lupţi cu un dușman, ca să-i salvezi pe toţi, 
Și c-un necunoscut te baţi atît cît poţi, 
De-un fapt obişnuit nu șovăi să asculţi; 

Mulţi au făcut-o și vor face-o încă mulţi. 

Dar demnă-i soarta ta, cînd pentru țără mori 
Şi faptul l-ar dori noian de luptători. 

Dar să-i jertfești pe-ai tăi, imbold la luptă dindu-ţi, 
Neimpăcat să lupţi chiar cu un alt tu însuţi, 
Să-nfrunţi un stat ce vrea să fie apărat 
De-un om ce-ţi poate fi de două ori cumnat 
Și, orice nod rupînd, să stai dirz, faţă-n faţă, 
Cu cel ce l-ai salva prin propria ta viaţă, — 
Virtutea asta ni-i sortită nouă numa; 

Prea naltă-i și puţini ne-ar pizmui acuma. 

E strinsă-n inimă de prea puţini pe lume 

Să poată năzui asemenea renume. 


CURIAȚIU 


E drept nemuritori că vom ajunge dacă 
Prilejul nu-l scăpăm — și drept e să ne placă. 
Va fi o pildă-n veci curajul nostru rar, 

Dar, prin tăria ta, îmi pari un pic barbar. 
Puţini neînfricaţi s-ar și mîndri, din fire, 

Pe un asemeni drum că merg spre nemurire. 

Oricît de mult preţ pui pe o trufie-anume, 

Mai bine neștiut decît cu-atît renume. 

Cît despre mine, spun — și ai văzut de-acum, 
Că, negîndind prea mult, urmez al soartei drum. 
Prietenia, cum și dragostea — nimic — 

De fel nu m-au făcut să șovăi, nici un pic. 
Cum Alba a vădit că mă cinstește foarte, 

La fel ca Roma ta pe tine,-n chip aparte, 

Voi face pentru ea cît tu de-al Romei drag, 

Căci am curaj la fel şi din viteji mă trag. 

Văd că onoarea ta tot sîngele mi-l cere; 

A mea să-l vărs pe-al tău, luptînd din răsputere; 
Pe frate să-l ucid cînd mi-i sortită sora 

Și neprielnică e, pentru Alba, ora. 

Eu tot netemător la datorie zbor, 

Dar, totuşi, mă-nspăimînt, de groază mă-nfior, 
De mine milă mi-i și-i pizmuiese pe cei 

Ce în acest război chemaţi au fost de zei, 

Dar nedorind de fel, nici gînd, să dau napoi. 
Mîndria tristă-mi e, dar nu mă încovoi. 
Depling ce-oi fi să pierd; ce-oi dobîndi, îmi place, 
lar dacă Roma vrea virtute mai tenace, 

Eu zeilor că nu-s roman le mulțumesc, 

Că-n inimă păstrez şi-un gînd mai omenesc. 


HORAȚIU 

Roman dacă nu ești, fii demn s-ajungi odată; 
Că mie-mi ești egal mult mai vădit arată. 
Virtutea mea — și-mi fac din asta mare fală, 
Nu este chip s-o-mpaci cu nici o șovăială. 

Eu al onoarei simț la om prea slab îl văd 

Cînd intră-n luptă şi se uită îndărăt. 

Năpasta noastră-i grea: trăim cumplite vremuri, 
Dar o privesc oricînd în faţă — și nu tremur. 
Ori împotriva cui vrea ţara mea să lupt, 
Orbește eu alerg din slavă să mă-nfrupt. 

Cînd astfel de porunci ni-s date, cu putere, 
Să-năbușim în noi alte simţiri se cere. 

În luptă de te-avînţi cu altceva în gînd, 

Să faci ce ești dator vei șovăi oricind. 

Prin dreptul ăsta sfînt te rupi de orice neam; 
Știu: Roma m-a ales — alt gînd în minte n-am. 
Voios şi sincer, cum m-am însurat cu sora, 

Pe frate-am să-l înfrunt în faţa tuturora; 
Şi, spre a isprăvi, ţi-o spun pe înţeles 
Că nu te mai cunosc — căci Alba te-a ales. 


CURIAȚIU 


Eu însă te cunosc — și teama mi-i adîncă... 
Virtutea aspră-a ta n-am cunoscut-o încă. 

Dar cînd  năpasta grea deasupra noastră-i strinsă, 
Dă-mi voie s-o admir, neimitînd-o însă. 


HORAȚIU 


O, nu îmbrăţișa virtutea cu de-a sila 

$? cum atît de dragi ți-s plinsetul și mila, 

n tihnă să le guști dulceaţa-n astă oră, 

Văd că alăturea îţi vine scumpa-mi soră. 

Eu merg pe-a ta s-o văd, ca să-i aduc aminte 
Că e soţia mea, la fel ca mai nainte; 

Să-i spun, de mă ucizi, să te iubească încă, 
Simţiri romane-n veci nutrind în piept de stincă. 


Scena IV. HORAŢIU, CURIAȚIU, CAMILIA 


HORAȚIU 
Ştii, surioară, știi cinstirea ce-l înnimbă 
Pe Curiaţiu? 


CAMILIA 
Știu; vai, soarta mi se schimbă! 


HORAȚIU 


Fii sora mea, vădind tărie dacă mor 

Şi el va reveni la tine-nvingător, 

Să nu-l alungi nicicînd ca ucigaș de frate, 

Ci să-l cinstești, știind că glorios bărbat e, 

Că statul și-a slujit și c-a văzut oricine 

Că, prin virtutea lui, pe veci e demn de tine. 
Mărită-te cu el, de parcă n-aş fi mort; 

Dar dacă eu va fi să-l duc spre-al morţii port, 
Primește-mă la fel, cu o cinstire-aparte 

Şi nu mă-nvinui deloc de trista-i moarte. 
Văd, vrei să plingi; te las cu el, să se adune, 
Topindu-se în voi, această slăbiciune. 


Huliţi pămînt și cer și blestemaţi și sorții; 

Dar, după luptă, ştii, uitaţi se cer toţi morţii. 
(Lui Curiațiu.) 

O clipă doar te las cu ea; vom merge,-apoi, 

Unde-al onoarei glas ne cheamă pe-amiîndaoi. 


Scena V. CURIAŢIU, CAMILIA 


CAMILIA 


O, Curiaţiu, vrei onoarea asta cruntă? 
Socoţi că-i mai presus de dragoste și nuntă? 


CURIAȚIU 


Vai, orice-aș face, văd să mor că mi se cere 

De-al lui Horaţiu fier, ori, altfel, de durere. 

Ca la supliciu merg la fapta mult ilustră; 

Mă blestem nencetat și cugetul mă mustră. 

Urăsc curajul ce mi-aduse-a Albei stimă; 

Sînt disperat și-mpins spre-o fără seamăn crimă. 

În disperarea mea hulesc și cerul sfînt. 

Te pling, mă pling, dar, vai, dator să lupt tot sînt. 


CAMILIA 
O, nu, eu știu cum ești; vrei să te rog mai tare, 
Puterea mea să-ţi dea a patriei iertare. 
Eşti renumit destul, prin alte mari isprăvi; 
Tu ţara ţi-ai suit cît ai putut în slăvi 
Și altul n-a luptat ca tine-n ăst război 
Și n-a ucis alt om atîți romani eroi. 
Nu poate faima ta să crească încă-n lume; 
Îngăduie-altuia să-și facă un renume. 


CURIAȚIU 


Cum, să îndur să văd că altă frunte poartă 
Al slavei laur ce mi-i hărăzit de soartă? 

Să văd că ţara mea mă mustră nentrerupt, 
Că ea ar fi învins dac-aș fi vrut să lupt? 
Că, dragostea slăbind curajul ce-l aveam, 
Eu marilor isprăvi le pun un nimb infam? 
Nu, Alba, nu! A fost cu lauri să mă-ncingi; 
Prin mine vei pieri, ori fi-va să învingi. 


Tu soarta-n miîini mi-ai dat — eu da-voi socoteală; 
Trăi-voi nepătat, ori voi muri cu fală. 


CAMILIA 
Nu vezi că mă trădezi prin asta-n toate cele? 


CURIAȚIU 
Întîi de toate sînt ostaș al țării mele. 


CAMILIA 


De dragul ei să pierzi vrei un cumnat viteaz, 
Şi sora ta un soţ? 


CURIAȚIU 


E-al nostru greu necaz. 
Cînd Roma şi-Alba-și dau aleşii lor pe faţă, 
Aceste nume dulci își pierd orice dulceaţă. 


CAMILIA 
Deci, crudule,-ai putea să-mi vii în mîini cu ţeasta 
Acestui frate drag, cerînd să-ți fiu nevasta? 


CURIAȚIU 


Ne batem capu-n van; în crincena mea stare, 
Atît mai pot și eu: iubi cu disperare. 
Camilia, vai, plingi? 


CAMILIA 


Cum să nu pling atunci 
Cînd un bărbat iubit să mori îţi dă porunci? 
Cînd torţei nunţii el îi stinge-ncinsa flamă 
Și-ntr-un mormînt adînc nenduplecat te cheamă? 
Ce suflet nemilos! Că m-ar iubi deplin 
Îmi jură, cînd, de fapt, îmi este asasin. 


CURIAȚIU 


Ce elocinţă stă într-al iubitei plins! 

Prin lacrimi, ochii, o, ce mari puteri au strîns! 
Mă-nduioșez văzînd această jale vie; 

În van în faţa ei vădesc statornicie. 

Nu vreau, prin mari dureri, tu slava să-mi asalţi 
Nu plinge: lasă-mă virtutea să-mi înalţ, 

Căci șovăind o simt și se-apără prea rău. 

Slab Curiaţiu sînt cînd sînt iubitul tău. 


Prietenia azi s-o-nfrunt fu, cu de-a sila; 

Sleit, mai pot să-nirunt și dragostea, și mila? 
O, nu mai plinge; nu mă mai iubi; sînt arme 
Prea tari; jignirea doar e-n stare să le sfarme. 
Miînia ta s-o-nfrunt putea-voi mult mai bine 
Și, ca s-o merit, spun că n-am ochi pentru tine. 
Răzbună-te pe-un óm ingrat, pe-un nestatornic: 
Cu şi mai mari jigniri, oare, mai sînt datornic? 
Nu vreau să te mai văd! La fel poţi să mă-nfrunţi; 
Vrei încă şi mai mult? La dragoste renunţ! 
Virtute aspră, vezi, îți sînt acum victimă; 

Dar dirză nu poţi sta decît prin astă crimă? 


CAMILIA 


Cealaltă să n-o faci — și zeii știu de mult 
Că,-n loc să te urăsc, te voi iubi mai mult. 
Da, te voi îndrăgi, ingrat cum şi perfid, 

Pe loc dacă renunţi la gîndul fratricid. 

De ce-s romană eu? De ce roman nu ești? 
Ți-aş pune lauri eu pe frunte, de-i dorești, 
Ba chiar ţi-aș da imbold, în loc să te distrag 
Și te-aș trata la fel ca pe-al meu frate drag, 
Vai, oarbă am fost azi, făcînd urări, căci, iată, 
Făcut-am pentru el și-n contra ta, deodată. 
Se-ntoarce... Vai de noi, dacă soţia lui, 
Peste-al lui suflet dirz mult mai stăpînă nu-i! 


Scena VI. HORAŢIU, CURIAŢIU, CAMILIA, SABINA 


CURIAȚIU 
Sabina-i, vai, cu el! Ca să mă clatin, oare, 
Iubita nu-i de-ajuns? Și sora mea apare? 
Oare, prin plînsul ei, l-a-nduplecat pe el 
Și vine-acum, 0, zei, să facă-aici la fel? 


SABINA 
Nu, dragă frate, nu; cu voi aici m-adun 
Doar să te-mbrăţişez, spunîndu-ţi rămas bun. 
Prea nobil sînge ai; eu nu-ţi cer să fii laş; 
Nimic ce-ar supăra un suflet dirz, trufaș. 
Ilustrul fapt cumplit din drum de v-ar abate, 
N-aş mai cunoașşte-n voi un soț și nici un frate. 

Dar să vă supăr pot c-o rugăminte, baremi, 

Ce demnă de-un demn soț și de-un demn frate pare-mi? 
Vreau acest nobil fapt să-l spăl de orice zgură, 
Onoarea ce-o doriţi să fie sfîntă, pură; 

Pe strălucirea ci să nu stea crima pată; 
Vreau să vă fac dușmani adevăraţi și, iată, 
Cum singură-ntre voi vă leg prin noduri crude, 
De mor, nu veţi mai fi, prin cumnăţie, rude. 
Deci rupeţi acest lanţ ce din elan vă fură 

Și, cum în piept bărbat onoarea cere ură, 
Ucideţi-mă și vă veţi uri pe drept. 

Vrea Roma, Alba vrea să fie-așa: aștept! 

Ucisă de-s de-un brav, de cellalt răzbunată, 

A voastră luptă nu va mai părea ciudată. 
Unul din voi în drept va fi,-n cumplita oră, 

Să își răzbune crunt săţia ori o soră. 

Ei? Aţi intra pătați pe-a naltei glorii poartă 
De-aţi căuta acum pricini de rînd de ceartă. 
Oprit vi-i acest gînd de zelul pentru ţară 

Și aţi sluji-o prost, de n-ar fi cearta rară. 
Vrea ţara un cumnat jertfit, dar fără ură; 

Ci nu mai pregetaţi și fiţi-i pe măsură. 
Vărsaţi-i sîngele,-ncepînd c-o soră, ori 

Cu o nevastă-ntii, voi, aprigi luptători. 

Ca demni să vă jertfiți pentru iubita ţară, 
Sabinei mai întîi sortit îi e să moară. 

Tu Romei ești dușman, el — Albei; iar eu, sora. 
Și eu, soţia, li-s dușmană-amiîndurora. 

Cum? Nu cumva doriţi izbînda s-o adast 

Şi-n faţa mea să văd, cu pompă și cu fast, 

Un frate ori un soy, cu aburiţii lauri 

De-un sînge mie drag, vărsat mai adineauri? 
Cum să-mi împart atunci eu datoria, oare, 
Cînd și ca soră și ca soaţă-aș fi datoare? 
Să-mbrăţișez un brav, plingînd alt brav, învins? 
O, nu! Sabina-ntiîi şi-ntii se va fi stins. 

Da, căci voi ocoli prin moarte greul ceas. 

De n-o să-l faceţi voi, fac eu cumplitul pas. 
Hai, ce mai staţi? Chiar voi, care nu știți ce-i mila? 
Pot să vă fac să mă ucideţi cu de-a sila. 

N-o să ciocniţi măcar în luptă săbii grele, 

Căci stavilă va sta Sabina între ele; 


Și chiar de nu vreţi voi, de le smuciţi din teacă, 
Voi trebui întîi prin trupul meu să treacă. 


HORAȚIU 
O, dragă! 


CURIAȚIU 
Sora mea! 


CAMILIA 
Curaj, se-mbună, parcă. 


SABINA 
Ah, suspinaţi? Păliți? Ce spaimă vă încearcă? 
O, ăștia-s cei doi bravi, din două tabere, 
Ce Roma și-Alba vor acum să le-apere? 


HORAȚIU 


Sabina, ce-am făcut? Prin ce te supăr, oare, 
De-n contră-mi cauţi azi asemeni răbunare? 
Ce-ai cu onoarea mea?, Cu ce drept vii și faci 
Tot ce-n putinţă-ți stă virtutea să-mi ataci? 
Fii mulţumită că ai fost s-o zdruneini și 
Mă lasă să închei această mare zi. 

Destul că m-ai adus într-o ciudată stare; 
lubește-ţi soţul și nu triumfa prea tare. 
Nu-mi fă-ndoielnică izbinda; mi-e de-ajuns 
Că rușinat mă simt, să șovăi c-am ajuns. 
Cu cinste lasă-mă să-nving ori chiar să mor. 


SABINA 
Ce te mai temi? Alt brav îţi vine-ntr-ajutor. 


Scena VII. BĂTRÎNUL HORAŢIU, HORAŢIU, CURIAŢIU; 
SABINA, CAMILIA 


BĂTRÎNUL HORAȚIU 


Copii, ce-i asta? Cum, de inimi ascultați? 

Pot; timpul cu muieri să-și piardă doi bărbaţi? 
La lacrimi vă zgiiţi, cînd veţi vărsa azi sînge? 
Lăsaţi-le, fugiţi; lor li-i sortit a plinge. 

Li-i plinsul prea vrăjit și prea-nduioșător 


Și-or strecura în voi din slăbiciunea lor. 
Cind ești lovit astfel, la fugă să te-ndemni. 


SABINA 


Nu-i bănui deloc, căci sînt de tine demni. 
Ne-am ostenit noi, dar ni-i vană străduinţa; 
Un ginere şi-un fiu ţi-or împlini voinţa. 
Și, de i-am zdruncinat prin slăbiciune noi, 
Venit-ai să le dai curaj de mari eroi. 
Hai, surioară, hai; ni-i plinsul slabă armă 
Și ale lor virtuţi înalte, vai, ne-o sfarmă. 
Dar disperarea e o armă mai aparte. 
La luptă, tigri crunţi! lar noi, atunci, — la moarte! 


Scena VIII. BĂTRÎNUL HORAŢIU, HORAŢIU, CURIAŢIU 


HORAȚIU 


O, tată, iartă-le: durerea le doboară; 

Tu azi nu le lăsa, fii bun, deloc pe-afară, 

Căci nelalocul ei li-i dragostea și pot, 

Prin vaiete și plins, să-ncurce-n luptă tot. 

Și cum aproape ni-s prin sînge,-ar zice-o lume 
Că noi ne-am înţeles să fie-așa, anume 

Și scump ne-am cumpăra onoarea, de se poate 
Să fim și bănuiţi, cumva de lașitate. 


BĂTRÎNUL HORAȚIU 
Da, grijă-o s-am... Și-acum, v-așteaptă ceilalţi fraţi; 
La datorie doar de-acum cu gîndul staţi. 
CURIAŢIU 
Cum aș putea să-ţi spun un bun rămas, părinte? 
BĂTRÎNUL HORAȚIU 


Ah, nu-mi stârni în piept duioase simţăminte! 
Ca să vă-ncurajez, cuvinte n-am de spus; 
Prea tare-n sinea mea, vai, nici eu însumi nu-s. 
De lacrimi ochii plini mi-s, tocmai ca femeii; 
Voi ţara s-o slujiţi — și facă restul zeii, 


ACTUL Ill 


Scena 1. SABINA 


SABINA 


Alege, suflete, între năpaste: soră, 

Soţie ești? Ce ești în astă cruntă oră? 

Nu te-mpărţi-ntre griji... Că ai o vrere-i bine 
Și te vor năpădi mari temeri mai puţine. 
Dar, vai, ce pot s-aleg din vitregia sorții? 


Un frate sau un soț să-mi las azi pradă morţii. 


Legată-s de-amiîndoi prin sînge și iubire 
Și-al datoriei simţ mă leagă peste fire. 
Sau, poate, să urmez simţirea lor înaltă? 


De-o parte — am un soț; trei frați am de cealaltă. 


Un bine suveran onoarea lor îmi pară; 
Statornicia lor mă-ncînte, bunăoară. 
Frumoasă-i moartea lor — şi-n slavă îi ridică 
Și vestea n-are rost să-mi vire-n suflet frică. 
Să nu zic vreun destin neomenese că-i mînă; 
La ţel să ne gîndim — atins prin orice mînă. 
Primind pe-nvingător, să ne gîndim ce glorii 
Apururi stirpei lor i-aduc învingătorii; 
Ce sînge au vărsat nu-i cazul să te mustri, 
Odată ce-au ajuns, prin el, măriți, iluștri. 
Folos să tragem prin familia ce se saltă: 
Într-una noră sînt — și-s fiică în cealaltă. 
Prin mine-s toţi legaţi de soartă, cu temei: 
Toţi pot învinge doar prin braţul alor mei. 
O, Soartă, poţi să-ţi verși asupra mea urgia; 
Din orice-amar voi ști să scot doar bucuria. 
Pe morţi pot să-i privesc, deci, fără disperare; 
Pe-nvingători — uitînd de groază și-ntristare. 
Eroare dulce, ah, tu, vană amăgire! 
Fugară, vană, tu, în suflet pîlpiire, 
Cum îţi iei crudul drept de-a mă orbi o clipă, 
Cînd știi dura puţin și ştii pieri în pripă! 
Ca fulgerele ce, în mari cetăţi de umbre, 
Fugară zi-aducînd, fac nopţile mai sumbre, 


În ochi mi-ai scăpărat un pic de limpezime, 

Doar spre-a mă azviîrli în hău de-ntunecime. 

Tu chinu-mi alinai — și-n cer mînii irump, 

Încît îmi și plătesc ăst scurt repaos scump. 

În inimă acum simt săbiile toate 

Cum crunt mă văduvesc de-un soț sau de un frate, 
Morți cînd îi văd, deloc nu mă gîndesc la ţel 

Ci doar la mîna ce-i ucise pentru el. 

Nu-i văd pe-nvingători măriți — și greu mă mustru 
Prin sînge c-am ajuns la rangul lor ilustru. 

Cu cei învinși mă simt de-o stirpe — și mi-e frică 
Nevastă-n Alba sînt, precum, în Roma, fiică. 

De mine-s toţi legaţi, prin drept și sfint temei, 

Și pot învinge doar prin moartea alor mei. 
Aceasta-i pacea mea, dorită dinainte; 

M-aţi ascultat, o, zei, cu multă luare-aminte. 

Ce trăsnete iscaţi la grea mînie, oare, 

Cînd, cu prielnic gînd, loviți atît de tare? 

Cum oare pedepsiţi hulirea cruntă, cînd 

Cumplit îmi pedepsiţi nevinovatul gînd? 


Scena li. SABINA, IULIA 


SABINA 


Cum, totul s-a sfirșit? O, Iulia, ce veste 

Mi-aduci? Mort soțul meu, ori fratele meu este? 

Ori armele de fier, pornite azi pe crime, 

Din toţi potrivnicii făcut-au doar victime? 

Și groaza-mi pizmuiesc, faţă de-nvingători? 

Şi-mi cer să-i pling pe toţi, că-s morţi cu toţii, ori..., 


TULIA 
Cum, ce s-a întîmplat deloc tu nu știiîncă? 


SABINA 


Nu ştiu nimic, dar văd uimirea ta adincă. 

Atît Camila, cît și eu, nu știi oare 

Că-n casă astăzi stăm ca într-o închisoare? 

O, Iulia, ne-nchid — se tem de-al nostru plins: 
Altfel am fi și noi unde ei toţi s-au strîns 

Și deznădejdea grea, și dragostea, nu sila, 
l-ar fi-ndemnat pe toţi, cumva, s-aleagă mila. 

TULIA 


Nevoie nu era de ochi plingînd bezmetici, 
Căci chiar vederea lor îi puse luptei piedici. 
De cum voiră ei puterea să-și măsoare, 
Să murmure a prins, în tabere, oricare, 
Văzînd că buni amici și-apropiate rude 
S-or da, de-al țării drag, pe mîna morţii crude. 
De milă-s mulţi cuprinși; de groază — mii și mii; 
l-admiră zelul mulţi acestei nebunii. 
Le-nalţă unii-n slăvi virtutea nentîlnită; 
Spun alţii fapta că-i de tot nelegiuită. 
Dar au un singur glas aceste simţăminte: 
De vină-s șefii lor, e-ales-au făr-de-minte. 
Și, nemaiîndurind barbara luptă, iată 
Că sar și se împing și îi despart pe dată. 


SABINA 
Vă datorez, mari zei, ofrande vreme multă. 


IULIA 
Sabina, n-ai ajuns unde-ai fi vrut;.. Ascultă, 
Poți să mai speri; s-alungi poți temerea o clipă, 
Dar tot nu poţi opri a lacrimei risipă. 
Sar toţi să-i scape-n van de cruntă soarta lor, 
Căci cruzi, nenduplecaţi, să scape ei nu vor. 
Atît de mîndri sînt c-au fost aleși chiar dînșii, 
Vrăjită-i într-atît ambiția dintr-înșii, 
Încît, cînd sînt deplinși, sînt fericiţi aparte, 
Simţindu-se jigniţi cînd au de milă parte. 
Aceste turburări le fură faima-naltă; 
Cu două tabere s-ar bate laolaltă 
Și ar muri de miîini ce alte legi le dară, 
Dar nu ar renunţa la cinstea asta rară. 


SABINA 
Ce inime de fier! Cum, tot mai ţin la fală? 


IULIA 


Ţin — însă-n tabere cu toţii se răscoală. 
Strigînd, urlînd, tot cer ori lupta hotărită, 
Ori noi aleși s-o dea — și astfel se-ntărită, 
De nu mai vor de şefi să știe; inimi multe 
De glasul lor de-acum s-au săturat s-asculte. 


Chiar regele-i uimit — și-a zis: „Cum, toţi din ordii 
Întîietate dau acestei mari discordii? 

Să-i întrebăm pe zei, în sacra majestate, 

Și să vedem de lor le plac acestea toate. 
Au cine-n glasul lor n-o crede, cînd dovadă 
A ceea ce ei vor în jertfe o să vadă?“ 
Tăcînd el, ca vrăjiţi, toţi prinseră să tacă; 
Ba își vîrîră și cei șase fieru-n teacă. 

Chiar setea de măriri, ce îi orbea pe ei, 
Mai asculta și ea de preamăriţii zei. 

De Tullus astfel li-i ardoarea stinsă-n piept, 
Din scrupul neștiut ori din adînc respect, 
Părea că-n tabere s-ar fi făcut o lege 

Și toţi îl cunoșteau pe el ca unic rege. 
Afla-vom restul prin jertfitele-anirnale!?. 


SABINA 


O, zeii n-or să vrea noi lupte criminale. 
Sper că așa va fi, căci lupta-i amînată 
Și se-mplinește, văd, ce mi-am dorit odată. 


Sceana Ill. SABINA, CAMILIA, IULIA 


SABINA 
O, surioară, hai să-ţi spun plăcuta veste. 


CAMILIA 
Cred că o știu, de zici plăcută că ne este. 
Eram cu tata cînd de știre i s-a dat, 
Dar zbuciumul meu nu-i prin asta împăcat. 
Mai tare vor lovi după acest răgaz; 
Doar ni s-a prelungit neliniștea de azi. 
Prin ce s-a ușurat amarnica durere? 
I-om plinge mai tîrziu pe cei ce plinși s-or cere. 


SABINA 
O, zeii n-au stîrnit în van acest tumult. 


CAMILIA 


Eu zic că-n van va fi răspunsul lor ocult. 
Lui Tullus acești zei i-au spus ce-i de ales 
Și al mulțimii glas nu-i glasul lor prea des. 


Pogoară zeii rar atît de jos, să știi; 
Pogoară-n regi, ce sînt oglinzile lor vii 
Şi care-n sacra lor autoritate ţin 

O rază tainică de drept înalt, divini?. 


IULIA 


Noi piedici cerci să-ți pul, de crezi, prin vreun miracol, 

Că afli glasul lor aiurea, nu-n oracoli. 

Au să-ţi închipui poţi că toate merg spre rău, 

Minciună necrezînd că-i cel de ieri, al tău? 
CAMILIA 

Nicicînd nu-i de-nţeles oracolul ocult; 

Pricepi puţin cînd crezi c-ai priceput mai mult. 

Să nu fii sigur, nu, cînd îţi prezice-o veste; 

Nu vezi nimic ascuns? Să crezi că totul este. 
SABINA 

Cît despre noi, s-avem mai multă siguranţă; 

Ne mîngiie puţin o undă de speranţă. 

Cînd cerul braţele ţi le deschide-un pic, 

Nimic de nu-ţi dorești, nu meriţi chiar nimic. 

El darul orişicînd să și-l oprească-i gata 

Și, dacă nu-l rîvnești, i-ntoarce soartei roata. 


CAMILIA 
În astfel de-ntîmplări — știu bine și mi-e teamă — 
Că de ce noi simţim nu ține cerul seamă. 
IULIA 


Te-nspaimă cerul — bun apoi vrînd să se-arate. 
Dar, pe curînd... Mă duc să văd de s-or mai bate. 
Uitaţi de zbucium; sper, cînd mă întorc, atit: 
Doar despre dragoste să mai vorbim, încît 

Să încheiem plăcut această zi prea cruntă, 

Prin dulci cuvinte și prin pregătiri de nuntă. 


SABINA 


Cutez încă să sper. 
CAMILIA 
Eu nu mai sper nimic, 


IULIA 


Curînd vom ști cu cap de-am judecat un pic. 


Scena IV. SABINA, CAMILIA 


SABINA 


Te zbuciumi prea de tot — îngăduie-mi mustrarea; 
Te rod prea mult, prea mult, necazul, disperarea. 
De-ai fi în locul meu, ce-ai face, surioară, 

Cind temeri mult mai mari ai şti că te doboară, 
Și-ai ști că poţi să pierzi, să-nduri atîta jale 

Ca mine — de-ajung iar la armele fatale? 


CAMILIA 


Mai cumpănită fii, asemuind dezastre; 

Cu alţi ochi le privim, oricînd, pe ale noastre. 
Dar, judecînd cum vrea Tăria să mă bată, 

O, cele ce te pasc îmi par nimica toată. 
Horaţiu c-o pieri doar să te temi mai poţi, 

Dar fraţii nu-s nimic pe lîng-un dulce soţ. 
De-o altă stirpe cînd prin nuntă ești legată, 
Te rupi de stirpea ta, ce te-a crescut ca fată, 
Aceste legături le vezi în chip aparte 

Și — soțul să-ți urmezi — fugi de părinţi, departe. 
Iubitul mai puţin e, în al nunții prag, 

Decit un soţ — dar nu decît un frate drag. 
Nehotărite mi-s simțirile-ntre ei: 

Nu pot s-aleg, nici rugi să-nalţ la marii zei. 
Dar, surioară, tu ai cui, la greu aman, 

Să-i zici noroc, puniînd și temerii liman. 

Eu, prigonită de-s de-al cerului blestem, 

Nimic nu-mi pot dori — pot numai să mă tem. 


SABINA 


De mîna celuilalt cînd unul va să moară, 

E judecata ta nedreaptă, surioară. 

Și-aceste legături, oricît ar fi de-aparte, 

O, nu le uiţi, trăind de-ai tăi părinți departe. 
Nu rupi, prin nuntă,-adînci, vechi legături firești 
Și fraţii nu-ţi urăști, bărbatul de-ţi iubeşti. 


Pe-ntîiul loc, oricînd, stau ale firii legi; 

Cînd viaţa lor e-n joc, nimic n-ai drept s-alegi, 

Și fraţii, ca un soţ, din trupul nostru-s trup; 

Năpastele-s la fel, cumplite cînd irup. 

Însă iubitul tău, ce te vrăjește-atit, 

E, pentru tine, doar cît tu ai hotărît, 

O stare proastă ori un pic de gelozie 

Te fac ca peste cal să sari, în fantezie, 

Prin judecată fă ce-o toană poate face 

Și lasă-ţi sîngele cu-asemuirea-n pace. 

E-o crimă să opui vechi legături firești 

Acelor ce cu-alt nod te leagă, cînd iubești. 

Eu, prigonită de-s de-al cerului blestem, 

Nimic nu-mi pot dori — pot numai să mă tem. 

Prin datorie, tu ai cui, la greu aman, 

Să-i zici noroc, punînd şi temerii liman. 
CAMILIA 

Tu n-ai iubit nicicînd, văd, surioară, văd: 

Nu ştii că Amor c prin iuți săgeți, prăpăd. 

Poţi să-i reziști cît doar ţi-a-mbobocit în sîn, 

Dar nu poţi să-l alungi cînd ţi-a ajuns stăpîn 

Și cînd un tată bun, pe care îl iubim, 

Făcu din ăst tiran un rege legitim. 

Îţi intră dulce-n sîn, domnind prin forță-apoi 

Şi, dac-a fost să muști din nada lui de soi, 

Să vrei să nu iubești de fel nu se mai poate, 

Căci nu vrei ce vrei tu — vrei ce vrea el, în toate. 

E lanţul lui frumos, pe cît de tare este. 


Scena V. BĂTRÎNUL HORAŢIU, SABINA, CAMILIA 


BĂTRÎNUL HORAȚIU 


Copilelor, v-aduc o tare proastă veste, 

Dar în zadar aș vrea — și-am vrut, îndeajuns, 
Să vă ascund ceva ce nu se cade-ascuns: 

Se bat ai voștri fraţi, căci zeii porunciră. 


SABINA 


Mărturisesc cinstit că vestea mult mă miră; 
Eu despre zei credeam că sînt mai înţelepţi 
Și mult mai milostivi, şi nicidecum nedrepţi. 


O, nu ne consola: cînd sorții ni-s prigoană, 
Vai, mila n-are rost și-i judecata vană. 

Noi ne putem curma durerea-n clipa asta. 
De vrei să mori, sfidezi, oricît de grea, năpasta. 
Ușor ar fi acum să ne prefacem, dind 

Glas deznădejdii, că avem statornic gînd, 
Dar slabă cînd poţi fi, fără a-ți fi ruşine, 

Ar fi mai laş s-araţi ce frică zace-n tine. 
Bărbaţii doar stăpîni rămînă pe-astă artă; 
Noi vrem să fim așa cum sîntem de la soartă. 
Nu vrem ca un bărbat puternic să se plingă, 
Așa cum facem noi, că soarta e nătîngă. 

O, neînfiorat primește-a noastră jale 

Și fără ca să-ţi verși și lacrimile tale. 

La ceas de neplăceri, statornic fii cu tine, 
Însă îndură-ne durutele suspine. 


BĂTRÎNUL HORAȚIU 


Eu plinsul vostru trist să-l mustru n-am de gînd; 
Mă strădui să n-ajung să mă vedeţi plingind. 
M-aş nărui și eu sub lovitura soartei, 

nsă pricina mea, faţă de-a ta, departe-i; 

Nu că-i urăsc de azi pe fraţii tăi, Sabina; 

Îmi sînt la fel de dragi și nu le caut vina, 
Dar mi-s prieteni doar și, moartea de-i va fringe, 
Nu sînt legat de ei prin înrudiri de sînge. 

Și nu sînt zbuciumat de griji, ca-n astă oră 
Camilia — iubind, Sabina — că e soră. 

Ca dușmani să-i privesc de astăzi pot în veci 
Și pentru fiii mei urări voi face, deci. 

Ei, slavă zeilor, sînt demni de țara toată 

Și nimeni n-a zvîrlit pe cinstea lor vreo pată. 
Onoarea le-a crescut cînd au privit cu silă 

Și cu adînc dispreţ a taberelor milă. 

De-ar fi cerșit-o ei, din slăbiciune, poate, 

De nu o respingeau, cu inime bărbate, 

Asupra lor cădea neiertătoru-mi braţ, 

Ce nu poate-ndura al slăbiciunii laţ. 

Dar cînd, în locul lor, cerut-a plebea pe-alţii, 
Ca voi eu m-am rugat de zeii, preaînalţii. 
Și-ai Albei demni aleși ar fi fost alţii-atunei, 
De zeii ar fi dat, cum i-am rugat, porunci. 


Puteau învingători să fie trei Horaţii, 

Dar făr-a-i fi mînjit cu sînge Curiaţii; 

Și numele roman ar sta să strălucească 
Prin lupta grea de azi, dar mult mai omenească. 
Ci, înţelepţii zei de asta de-au nevoie, 

Nu pot decît s-ascult de-a lor eternă voie. 
Și cere voia lor braţ nobil, vitejesc 

Și fericirea-i stă în binele obştesc. 

Să v-alinaţi la fel durerile tirane 

Și voi, gîndindu-vă doar că sînteţi romane. 
Tu ai și devenit, tu încă ești din ţară; 
E-un titlu glorios, o fără preţ comoară. 
Veni-va vremea cînd va fi al Romei nume 
Ca trăsnetul temut pe necuprins de lume, 
Tot Universul stînd sub asprele ei legi. 
Ăst titlu-nalt va fi rîvnit de marii regi, 
Căci zeii i-au promis aceasta lui Eneea.15 


Scena Vi. BĂTRÎNUL HORAŢIU, SABINA, CAMILIA, 
IULIA 


BĂTRÎNUL HORAȚIU 
Izbînda ne-o vestești? Vii tocmai de aceea? 


IULIA 


Ba veşti funeste-aduc, căci Alba e stăpină 
A Romei; fiii tăi învinși or să rămînă, 
Căci doi sînt morți, fiind doar soțul ei în viață. 


BÄTRÎNUL HORAȚIU 
Cumplită-i vestea, da — și inima-mi îngheață. 
Supusă Roma e, a Albei — şi mă doare 
Că nu şi-a dat, luptind, el ultima suflare. 
Nu, Iulia, te-nșeli: e totul o poveste! 
Supusă Roma nu-i, ori mort și dînsul este. 
Eu stirpea mi-o cunosc; el datoria-și ştie. 


IULIA 
Ca mine, de pe zid văzutu-l-au o mie. 
Se grozăvi, cît toţi luptau ca niște lei, 
Dar de cum se văzu că-i singur contra trei, 
Aproape-ncercuit, doar fuga-i fu scăpare. 


BĂTRÎNUL HORAȚIU 


Şi n-a fost chip deloc soldaţii să-l doboare? 
În rîndurile lor l-au și primit în pripă? 


IULIA 
N-am vrut să văd nimic din astă tristă clipă. 


CAMILIA 
O, fraţii mei! 


BĂTRÎNUL HORAȚIU 


Hai, hai, nu-i plinge pe toţi trei! 
Îi pizmuiesc nespus acum pe doi din ei. 
Flori nobile în veci mormîntul lor să poarte; 
Nu-i pling, căci au pierit de glorioasă moarte. 
Sînt fericiţi pe drept în marea lor bravură; 
O Romă liberă, cît au trăit, văzură, 
Dind ascultare doar ilustrului ei rege, 
Căci n-ar fi îndurat o megieșe lege. 
Să-l plingeţi pe-acel laş fugar cu lacrimi crunte, 
Căci rușinos stigmat ne-a-ntipărit pe frunte. 
Deplingeţi necurmat a stirpei dezonoare; 
Oprobriul etern zvirlit pe-un nume mare. 


IULIA 


Dar, singur contra trei, ce mai putea? 


BĂTRÎNUL HORAȚIU 


Să moară! 
Ori dirz să fi luptat, din deznădejde-amară. 
O clipă mai tîrziu de-ar fi căzut, cu slavă, 
C-o clipă mai tîrziu cădea și Roma sclavă. 
M-ar fi lăsat să-mi port cu cinste albul păr — 
Răsplată, pentru el, frumoasă-ntr-adevăr. 
Cu sîngele lui tot el ţării i-i dator 
Și, de-și păstrează-un strop, e laş şi trădător, 
Prin fapta lui de azi, în orice clipă-a vieţii, 
Rușinea lui și-a mea își va vădi peceţii. 
Dar firul vieţii lui eu am să-l curm îndată, 
Căci s-a purtat nedemn, prin dreptul meu de tată. 
Și, prin pedeapsa grea, ce în curînd l-așteaptă, 
Voi dovedi ce mult reneg urita-i faptă, 


SABINA 
De-acest imbold semeţ ascultă mai puţin; 
Nu ne mai creşte, vai, neîmblînzitul chin. 
BĂTRÎNUL HORAȚIU 
Sabina, tu ușor poţi jalea să-ţi alinţi; 
Te-atinge mai puțin năpasta unei ginţi.l$ 
Sînt mari nenorociri la care nu iei parte, 


Și soţul, și-ai tăi fraţi fiind scăpaţi de moarte. 


Supuşi de sîntem noi, îi sîntem țării tale; 
Învins-au fraţii tăi! Trădaţi am fost! Ce jale! 
Din piscul slavei lor, cu greu mai poţi vedea 
Cum ne strivește crunt rușinea noastră grea. 
Dar dragostea ce-i porţi acestui soţ mișel, 

Te va sili să plîngi ca noi, în chip și fel. 

Îl aperi în zadar prin plins; în van bocești; 
Mi-s martorii supremi puterile zeiești 

Că astăzi aste mîini, mîini de părinte, grele, 
Romanilor va fi rușinea să le-o spele. 


SABINA 
Să mergem după el; e foc și pară tot. 
O, zei, cît să-ndurăm urgia? Nu mai pot! 
Au și mai urgisiţi ne vreţi, voi, ceruri sfinte? 
Loviţi vom fi mereu de-o mînă de părinte? 


ACTUL IV 


Scena |. BĂTRÎNUL HORAŢIU, CAMILIA 


BĂTRÎNUL HORAȚIU 


Vorbești în van; e-un laş; rost de iertare nu-i. 


Să fugă de-ai mei ochi, cu fraţii doamnei lui. 
De-ajunge, cît de cît, să mi se arate-n faţă, 
Prin ce ar merita să mai rămină-n viaţă? 
Sabina-l ţină-ascuns, cum bine-i stă femeii; 


De nu, o spun din nou — și martori îmi sînt zeii... 


CAMILIA 
O, tată, fii mai blind; chiar Roma, ai să vezi, 
Că va găsi curind, spre a-l ierta, dovezi, 
Căci cerul l-a lovit, năpăstuindu-l tare, 
Și copleșit a fost de numărul mai mare. 
BĂTRÎNUL HORAŢIU 


Ce-nseamnă-n ochii mei a Romei judecată? 

Eu sînt părinte și am dreptul meu de tată, 
Virtutea bine știu cum e, cînd e-ndirjită: 
Triumfă chiar fiind de număr copleșită, 

Căci ca o stîincă stă vigoarea-i bărbătească 

Și piere — dar nici gînd din loc să se clintească. 
Ci taci... Valeriu văd că ne aduce veşti. 


Scena Il. BĂTRÎNUL HORAŢIU, VALERIU, CAMILIA 


VALERIU 
Trimis de rege sînt, durerii părintești 
S-aduc un pic de-alint... 
BĂTRÎNUL HORAŢIU 

Fii fără grijă, simt 
Nevoie că nu am de nici un pic de-alint. 
Mai bine morţi decît crezuţi infami și lași 
Să-i văd pe cei ce zac, uciși de-un braţ vrăjmaș. 
Demni, pentru ţara lor, trecut-au în nefire. 
Mi-ajunge. 


VALERIU 


Celălalt e-o rară fericire. 
Ţi-i va înlocui, în suflet, pe toţi trei. 


BĂTRÎNUL HORAŢIU 
Horaţiu, nume vechi, prin el n-a fost să piei! 
VALERIU 
Eşti singurul roman ce nu îl înţelege. 
BĂTRÎNUL HORAȚIU 


Da, şi-i voi pedepsi cumplita fărdelege. 


VALERIU 
Ce fărdelege vezi în fapta-i bărbătească? 
BĂTRÎNUL HORAȚIU 
Dar ce, virtute e o fugă mișelească? 


VALERIU 
E fuga,-n cazul lui, o glorioasă faptă. 


BĂTRÎNUL HORAȚIU 
Rușinea-mi înzecești și inima greu rabdă. 
E drept că tare-i rar exemplul de acum: 
Prin fugă să ajungi pe-al marii glorii drum! 
VALERIU 


Dar ce rușine, vai, să vezi în asta poţi? 
Doar ai crescut un fiu ce ne-a salvat pe toți. 
Triumfă Roma și-și cîştigă un imperiu. 

Mai mari onoruri vrei? 


BĂTRÎNUL HORAȚIU 


Dar ce triumf, Valeriu, 
Și ce onoruri mari, și ce imperiu mare 
În asta vezi? Nu sclavi ai Albei sîntem oare? 


VALERIU 


Noi sclavii Albei? Cum, nu-ţi dete nimeni vești 


De cum s-a încheiat o luptă ca-n poveşti? 
BĂTRÎNUL HORAȚIU 

Prin fuga lui eu ştiu că Statul l-a trădat. 

VALERIU 

Da, dacă el, fugind, să lupte-ar fi-ncetat, 

Dar s-a văzut curînd că nu fugea ca laş, 

Ci Romei spre-ai păstra un pic de avantaj. 
BĂTRÎNUL HORAȚIU 

Cum, Roma a învins? 


VALERIU 
Ci află, deci, izbînda 
Adusă de-acest fiu spre care-arunci osînda: 


Cînd singur contra trei rămase numai el, 


Ceilalţi tustrei răniţi, el nerănit de fel, 

Prea slab pentru ei toţi, prea tare de-i lua 
La rînd, știu ieși din încercarea grea, 
Fugind, spre a lupta mai bine și, curînd, 
Dibaci, îi despărți pe fraţi... Ei, alergînd, 
Mai iute unul și ceilalți mai poticniţi, 
Precum erau mai greu ori mai uşor răniţi, 
De-ardoare plini, toţi trei i se ţineau pe urme, 
Dar rănile prindeau elanul să li-l curme, 
Horaţiu, cum văzu că-s despărțiți, răzleţi, 
Se-ntoarse, așteptînd, cu ochii îndrăzneţi. 

Cu ginerele tău întîi să se înfrunte. 

Acesta, îmboldit de furii tot mai crunte, 

Și indignat cumplit de-atita îndrăzneală, 
Dădu, însă în van, asupra lui năvală, 

Căci era mult slăbit de pierderea de sînge. 
Albanii, temători că l-ar putea înfrînge 

Și că-mpotriva lor s-o-ntoarce-a sorții roată, 
Pe-al doilea frate îl strigară să se bată. 
Acesta, vlăguit de ultimul efort, 

Văzu, ajuns la ei, că fratele i-i mort, 


CAMILIA 
Vai! 
VALERIU 


Totuşi, locul lui să-l ia sări, luptînd. 
Și izbîndi din nou Horaţiu, în curînd, 
Că-n van, de vlagă stors, vrînd să-și răzbune-un frate, 
Lupta; alăturea-i căzu și el, pe spate. 
De strigăte vui văzduhul... Toţi albanii 
Cutremuraţi strigau — și fericiți romanii. 
Învingător prinzînd eroul să se vadă, 
Strigă, să facă vrind și-oleacă de bravadă: 
„Ai fraţilor mei mani au două jertfe; iată, 
Pe-al treilea Romei eu îl voi jertfi îndată“. 
Aşa grăind, zbură spre ultimul din frați, 
Voindu-i pe toţi trei în moarte-alăturaţi. 
În cumpănă de fel izbînda nu-i era, 
Căci celălalt tîriș dacă venea abia, 
Cu gîtul parcă-ntins spre cruntul fier barbar, 
Ca taurul cînd e jertfit pe sfînt altar. 
Cînd fierul îl lovi, să se-apere — nici gînd. 
Muri și el răpus, putere Romei dînd. 


BĂTRÎNUL HORAȚIU 


Fiu scump! Tu, fala mea, onoarea vieţii mele! 
Un stat de ripă dus l-ai înălțat spre stele. 

Tu, fiu de Roma demn, de-al lui Horaţiu nume, 
Al Romei reazem, tu, şi-al stirpei nalt renume, 
Cînd voi înnăbuși în calde-mbrăţișări 

Greșeala de-a te fi-mproşcat cu mari ocări? 
Cînd oare vei putea o clipă să consacri-mi, 

Ca fruntea să ţi-o scald cu-a bucuriei lacrimi? 


VALERIU 
Curînd va să și faci de mîngîieri risipă, 
Căci regele ti- -l va trimite într-o clipă, 
Lăsînd pe miine fast, și pompă, şi serbare, 
Și jertfe pentru zei; cu mulțumire mare, 
Azi toţi se mărginesc, cu inima mai blindă, 
Să le înalțe rugi şi imnuri de izbîndă. 
De rege-acolo-i dus; de rege-s eu trimis 
Să-ţi spun că-i fericit și trist, de nedescris, 
Dar nu-i pare destul atît: poate chiar azi, 
Veni-va însuși el aici, pentru un ceas, 
Căci crede c-ar cinsti virtutea asta pură, 
Doar de ţi-ar mulţumi cu propria lui gură, 
Spuniîndu-ţi cît de mult îți datorează-un stat. 


BĂTRÎNUL HORAȚIU 


Orbit de mulţumiri, prea-i sînt îndatorat, 
Căci ale tale, ah, răsplată triumfală 
Mi-s pentru doi fii morţi și unul plin de fală. 


VALERIU 
Cinstirea el n-o dă nicicind pe jumătate; 
Cum sceptrul lui, rîvnit de dușmani, azi salvat e, 
E-o cinste ce ar vrea să-ţi facă, mai prejos 
De al tău merit și de-al fiului fălos. 
Merg să-i împărtăşesc ce nobilă simţire 
Virtutea ta a fost și-n stare-i să-ţi inspire 
Și cu cît zel, oricînd, ești gata să-i slujești, 


BĂTRÎNUL HORAŢIU 


Rămîn îndatorat de-i duci asemeni veşti. 


Scena Ill. BĂTRÎNUL HORAŢIU, CAMILIA 


BĂTRÎNUL HORAȚIU 
Nu-i timp, o, fiica mea, de plins; nu-ţi şade bine 
Cînd dau onoruri mari năvală peste tine. 
Nu-i drept să plingi ce pierzi în sînul stirpei tale, 
Cînd ies din ea obștești victorii triumfale. 
Destul e pentru noi că Roma-nvinse azi; 
Prin asta îndulcit ne e orice necaz. 
Pierzindu-ţi un iubit, pierzi numai un bărbat, 
Și-afl bărbați cîți vrei în Roma,-n lung şi-n lat. 
După victoria de azi, în Roma cine 
Nu s-ar mîndri, dorind a se-nsoţi cu tine? 
Degrabă merg să-i duc Sabinei noastre vestea; 
Ce crude, pentru ea, vădi-s-or toate-acestea! 
Trei fraţi uciși de-un soţ! Fapt nemaiîntilnit! 
O, fi-va plinsul ei mult mai îndreptăţit, 
Dar sper să risipesc furtuna ei din piept, 
Căci marele-i curaj şi gîndul înţelept 
Va face ca,-n curînd, cu patimă și dor, 
Ea să-l iubească doar pe soţu-nvingător. 
lar tu să-ţi năbușești tristețea asta lașă; 
Primește-l, cel puţin, mai mîndră, mai trufașă. 
Arată sora lui că ești — și nu mai plinge. 
Arată că în trup vă curge-același sînge. 


Scena IV. CAMILIA 


CAMILIA 


Prin semne de neșters, da, am să-l fac să vadă 

Că dragostele mari sînt mari, chiar Parcei!” pradă, 
Că n-ascultă de legi tirane și dorinţi 

A celor ce-s făcuţi, de-o soartă rea, părinţi. 

Tu chinu-mi ocărăști, — mi-l faci chiar laș, dar iată, 
Eu îl iubesc, pe cît te supără, crunt tată, 

Si-am să mi-l fac de-acum să-mi fie-n toate geamăn, 
Cu aspră soarta mea, o soartă fără seamăn. 

O, s-a văzut cîndva mai schimbătoare soartă 

Ce, numai într-un ceas, atîtea chipuri poartă? 

Dulce şi cruntă, vai, lovind peste măsură, 

Răzbind să-mi dea acum fatala lovitură? 


Vreun suflet s-a văzut ce, numai într-o zi, 

Dureri şi bucurii și temeri mari trăi, 

Biet suflet rob, supus atitor întîmplări, 

Ajuns joc jalnic al cumplitelor schimbări? 

Oracolul îmi dă nădejdi, mă-nspaimă-un vis; 

Pogoară pacea în al groazei crunt abis; 

De nuntă-s gata și mi-i dat să aflu-ndată 

Că-i frate-meu ales iubitul să-mi combată. 

Disper — şi toţi hulesc alegerea neroadă, 

Dar, oamenii ce rup, vin zeii și rennoadă. 

Cînd, Roma pare că-i învinsă, un alban 

Din trei nu s-a miînjit cu sînge de roman. 

O, zei, mă zbuciumau atunci, poate, deloc, 

Cei doi frați morţi ai mei şi-al Romei nenoroc? 

Mă bucurau prea mult, crezînd că-l voi putea 

Iubi, fără să simt că fac o crimă grea? 

Sînt pedepsită crunt prin moartea-i crudă și 

Prin felul cum ăst fapt cumplit mi se vesti, 

De către-al său rival, ce-mi spuse mort că este 

Şi-n faţă-mi depănă a luptelor poveste, 

Cu chipul luminat de bucurii, hain, 

De binele obștese păsîndu-i prea puţin. 

Speranţe în văzduh clădind, cu mult nesațiu, 

Ca frate-meu l-a-nvins și el pe Curiaţiu. 

Dar asta nu-i nimic: mi se mai cere încă 

Să mă?și bucur mult, în zi de jale-adîncă, 

Întîmpinîndu-l cu ovaţii îndelunge 

Pe-un mare-nvingător ce inima-mi străpunge. 

În clipa de amar, cînd jalea nu-ţi alini, 

Ruşine e să plingi — și-o crimă-i să suspini. 
Ferice mă vrea azi virtutea lor de fiară; 

Sînt lașă dacă nu-s și eu, ca ei, barbară! 

Fii, inimă, o, fii de-a tatei mai prejos; 

Nedemnă fii pe veci de-un frate curajos; 


Țîşniţi, dureri! De ce v-aş strînge-n pieptu-mi, ghem? 


Cînd totul am pierdut, de ce să mă mai tem? 
Biruitorului nu-i arăta cinstire; 

Te uită-n ochii lui cu groază și-ndirjire. 
Înfurie-l, hulind izbinda lui buimacă; 
Plăcere fă-ţi din a-l sili să nu te placă. 

Dar, uite-l: să-i arat, cu sufletul tenace, 

Cînd moare un iubit, iubita lui ce face. 

Scena V. HORAŢIU, CAMILIA, PROCUL 


(Procul duce în mină cele trei săbii ale Curiaţilor) 


HORAŢIU 
Priveşte, soră,-un braţ ce fraţii ni-i răzbună 
Și soarta noastră rea în totul o îmbună, 
Căci Alba stăpînim; un braţ ce singur poate 
Croi un nou destin acestor două state. 
Aceste săbii, vezi, i-s dulcii glorii semne; 
Cinstire adu-i, deci, izbînzii mele demne. 


CAMILIA 
Datoare sînt să plîng — şi-oi plinge zi și noapte. 
HORAŢIU 
Dar Roma nu vrea plins după asemeni fapte. 
lar fraţii noștri morți în luptă,-n astă seară, 
Prin sînge-s prea plătiţi, ca lacrimi să mai ceară. 
Cînd morţii-s răzbunațţi, nu s-a pierdut nimic. 


CAMILIA 
Prin sîngele vărsat de-s mulţumiţi un pic, 
Voi conteni să pling și s-arat tristă foarte. 
Uita-voi să răzbuni c-ai fost această moarte, 
Dar moartea celui drag, o, cine să-mi răzbune, 
Încît s-ajung s-o uit într-o clipită? Spune! 


HORAȚIU 
Nenorocito, cum?!... 


CAMILIA 
Curiaţiu, scumpul meu! 


HORAȚIU 


Nedemnă soră şi cutezătoare-am eu! 

Pe-al patriei dușman eu l-am învins — şi-n gură 
Tu numele-i mai porţi, iubindu-l cu căldură! 
Vrei răzbunare chiar! O cere gura ta 

Și inima ta văd din răsputeri c-o vrea. 

Ci uită-ți patima; dorinţei pune-i frîu; 

Roșesc cînd te aud oftînd, cu glas moliu, 
Înăbușă-ţi în piept tot focul de femeie 

Și te gîndeşte doar la marile-mi trofee, 

Să fie grija ta doar ele... 

CAMILIA 


Bârbar rău, 
Dă-mi inima de fier ce-o porţi în pieptul tău. 
Vrei sufletu-mi deschis? Redă-mi-l pe iubit. 
Ori lasă-mi focul meu în veci nepotolit. 
Prin el puteam să fiu ori veselă, ori tristă 
Și, viu, îl adoram, — și-l pling că nu există. 
Nu-s sora ce-o aveai... Revezi în mine doar 
Pe draga lui, ce-a fost rănită-n chip barbar 
Și ca o Firielă îţi va călca pe urme 
Și, pentru moartea lui, mustrarea n-o să-și curme. 
Tigru de sînge-avid, ce lacrima-mi oprești, 
Vrînd s-aflu-n moartea lui răsfăţuri nefirești, 
Și să înalţ în slăvi virtutea ta barbară, 
ncît eu însămi să-l ucid a doua oară! 
Să cazi sub mari urgii, ce crunt or să te bată, 
Încît de tine eu să fiu invidiată. 
Și tu să-ţi spurei curînd, prin niscai lașitate, 
Triumful tău brutal, ce-i mai presus de toate! 


HORAȚIU 


O, ceruri! S-a văzut asemenea turbare? 

Au crezi că știu primi jigniri cu nepăsare? 

Că cinstea stirpei pot să-ndur s-o pîngărești? 
Noroc ni-i moartea lui — îți cer, deci, s-o iubeşti, 
Ori, cel puţin, s-o uiţi, gîndindu-te că,-ntii, 
Datoare Romei tu, prin naștere, rămii. 


CAMILIA 


O, Roma, tot ce eu urăsc, cu gînd cernit! 
O, Roma, cărei tu iubitul mi-ai jertfit! 

Ea, care te-a născut, ca s-o adori orbește, 
Pe care o urăsc, fiindcă te cinstește! 
Vecinii noștri toţi, cu ură mai adîncă, 

Să-ţi surpe-naltul zid, ce nentărit e încă! 
Italia de nu-i de-ajuns, adune oști, 

Din răsărit și-apus, regi mari, ce nu-i cunoşti. 
Din Universu- -ntreg, o sută de popoare, 

Spre a.te nimici, să miște munţi și mare. 
Tu însăţi zidul tău asupra ta să-l surpi! 
Să-ţi sfîrteci pîntecul tu însăţi — și să turbi! 
Minia zeilor, ce stau să o invoc, 
Reverse-asupra ta cumplit potop de foc! 

O, dac-ar fi s-apuc întreg acest prăpăd, 
Laurii tăi în colb, scrum castele să-ți văd! 
Pe ultimul roman să-l văd murind, plăcîndu-mi 
Că pricina sînt eu — și-apoi să mor, la rîndu-mi! 
HORAȚIU 
(Punind mina pe sabie și urmărindu-şi sora, care fuge.) 
Destul! Răbdarea mea-i dă judecății locul! 
Ci du-te în infern și plinge-l cu tot focul! 
CAMILIA 
( Rănită, în culise.) 
Ah, trădător infam! 
HORAȚIU 


( Revenind pe scenă.) 


Prin moarte-astfel se frîngă 
Toţi cei ce pe-un dușman al Romei or să-l plingă! 


Scena V. HORAŢIU, SABINA, PROCUL 


PROCUL 


Horaţiu, ce-ai făcut? 


HORAȚIU 


Dreptate, cu temei; 
Pe merit pedepsii nelegiuirea ei. 


PROCUL 


Puteai să fii mai blind cu ea, în astă oră. 


HORAȚIU 


Ea nu-i din stirpea mea — să nu zici că mi-i soră. 
Drept fiică n-ar putea s-o mai cunoască tata; 

Cînd patria-ţi blestemi, pe-ai tăi să-i pierzi ești gata, 
Căci nu mai ai deloc la nume scumpe dreptul. 

Din dragi părinţi îți faci dușmani cumpliţi, de-a dreptul. 
Chiar stirpea-i mînă crunt să pedepsească-o crimă. 
Pedeapsa dată prompt e cea mai legitimă. 


Blestemul ei, apoi, e-un monstru ce ne paşte; 
Se cere sugrumat cît cată a se naște. 


Scena VI. HORAŢIU, SABINA, PROCUL 


SABINA 


Ci unde-ai să-ți oprești miînia asta grea? 

La pieptul tatălui pe moarte-i sora ta. 

Hai, umple-ţi ochii iar de-asemeni dulci priveliști, 
Ori, în mînia ta de nu cunoști oprelişti, 

Jertfește-i scumpei ţări a marilor Horaţii 

Tot ce au mai lăsat, prin mine, Curiaţii. 

Să nu-mi cruţi sîngele — cînd faci cu-al tău risipă; 
Pot sora să-ți urmez, Horaţiu, într-o clipă. 
E-aceeași crima mea și-i chinul meu nătîng; 

Și eu bocesc ca ea și frații dragi mi-i pling. 

Și este crima mea mai mare ca a ei, 

Căci ea plingea un mort — și-i pling eu pe toţi trei 
Și din pedeapsa ei nimic n-am învăţat. 


HORAȚIU 


Ci seacă-ţi ochii. Ori ascunde-ţi-i, anume, 

Căci mi-ești soţie; deci, fii demnă de-acest nume. 
Soţie demnă-mi fii — nu mă privi cu silă 

Și nu mă copleşi cu o nedemnă milă. 

Stăpîn dacă ne e un foc sfios, plăpînd, 

De sîntem, cît de cit, o inimă şi-un gind, 
Simţirea să- ți înalţi se cade tu, spre mine, 

Nu eu să mi-o cobor spre-a ta, ce-i,de rușine. 
Eu te iubesc — și știu ce chin te stringe-n chingi. 
Ca slăbiciunea ta de astăzi s-o învingi, 

Tu slava nu-mi păta — la glorie ia parte; 

Nu mi-o răpi — ci fă să-ţi pună nimb aparte. 
Onoarea mi-o urăști atît de mult încît 

Ţi-a place mult mai mult infam și ocărit! 

ți cer să fii mai mult soţie decît soră; 

Din naltă pilda mea fă-ţi lege — şi-o adoră. 


SABINA 


Mai pure suflete să-ţi caţi, să te imite; 
Eu nu stau să-ți imput mari pierderi suferite; 

Am doar simțiri firești, de soră și soţie; 
Destinul îl blestem, nu sacra-ţi datorie; 
Însă renunţ s-adopt virtutea ta romană 
Dacă, de dragul ei, ajung și inumană. 
Soţie să mă simt — atît — în astă oră? 
n mine să nu văd și o sărmană soră? 

În public să cinstim obșteștile victorii; 
Acasă să-i jelim pe-ai noștri, frăţiorii. 
Să nu privim un bun, ce e al tuturor, 
Cînd îndurăm urgii ce doar pe noi ne dor. 
De ce nu vrei să fii și tu la fel? Mă iartă, 
Dar lasă-ţi laurii, cînd intri-aici, la poartă, 
Şi-n rînd cu mine plingi. Palavrele-astea laṣe 
Spre mine nu-ţi dau brînci, cu gînduri ucigaşe? 
Minia nu ţi-o cresc, prin crima mea-ndoită? 
Numai Camilia să fie fericită? 
O, ei, pe alt tărim, i-ai dăruit ce-a vrut, 
Căci i-a redobîndit pe cei ce i-a pierdut. 
Soţ scump, pricină, tu, a chinului meu groaznic, 
Ascultă-al milei glas, de nu mai ești năprasnic: 
Ori slăbiciunea poţi să-mi pedepseşti, din silă, 
Ori chinul să mi-l curmi, pătruns de-adincă milă, 
Ci fie moartea mea pedeapsă ori iertare, 
Rod al dreptăţii ori al dragostei; căci, oare, 
Nu mi-ar fi dulci oricum săgețile, pornind 
Din mîna unui soţ? Le-aștept cu dor şi jind. 


HORAŢIU 

O, zei, sînteţi nedrepți, lăsînd femeia doamnă 
A sufletelor ce spre fapte mari se-ndeamnă! 
Ce slabi învingători vă place, din bătrîni, 

Pe inimi nobile să îi vedeţi stăpini! 
Virtutea mi-a scăzut și i se cere slugă, 

Și n-o mai pot salva, acum, decît prin fugă. 
Adio: stai aici, ori lacrima să-ţi seci. 


SABINA 

(Singură) 
Minia, mila sînt la plinset surde, deci? 
De crima mea n-aud, de chinu-mi nu le pasă; 
Nici îndurarea, vai, nici moartea nu mi-o lasă! 
Să merg și eu la ei, cu plinset încă-n glas. 
Și moartea mea, apoi, pe mîna mea s-o las. 


ACTUL V 


Scena |. BĂTRÎNUL HORAŢIU, HORAŢIU 


BĂTRÎNUL HORAȚIU 


Să nu ne mai uităm la acest leș vreodată; 

Ne minuneze doar cereasca judecată. 

Cînd laurii ne fac trufași din cale-afară, 

Mîndria în deșert ea ne-o mai scade iară. 

O spuză de tristeţi peste răsfățuri pune; 
Amestecă-n virtuţi peceţi de slăbiciune 

Și lasă rareori, ambiţiei răsplată, 

Onoarea faptei mari, în totul nepătată. 

Nu fiica-mi pling, căci e o crimă a ei faptă; 

Mult mai de plins sînt eu — și să te pling așteaptă. 
Mă pling că fiica mea fu prea puţin romană; 

Te pling — căci cinstea ţi-ai pătat prin moartea-i vană. 
Nu zic nedreaptă și pripită că a fost, 

Dar îți puteai cruța rușinea fără rost. 

De moartea-şi merita, doream nepedepsită 

Să fi rămas, decît de mîna ta lovită. 


HORAȚIU 
a-mi viaţa, căci stăpîn prin lege-ai fost să-i fii; 
Pe-a ei c-o datorez credeam natalei glii, 
Dar, zelul criminal de-mi crezi, într-adevăr, 
Sortit de-s să-ţi îndur eternele mustrări, 
Al pîngăririi semn de braţul meu îl poartă, 
Cu un cuvînt îmi poţi schimba a vieţii soartă. 
Ci varsă-mi sîngele, care pătat ţi-apare, 
În chip neașteptat, prin lașa mea purtare. 
O crimă-n stirpea ta puteam să-ndur, eu, tată? 
În casa ta nicicînd să nú-nduri nici o pată. 
În cazuri grave, cînd rănită e onoarea, 
Un tată cum ești tu şi-arată-ngrijorarea. 
Cînd scuze nu încap, iubirea-ţi amuţești; 
De-ascunzi un rău, părtaş la răul ăsta ești. 
De glorie puţin de tot îți pasă dacă 
Nu pedepseşti un fapt ce nu e chip să-ţi placă. 

BĂTRÎNUL HORAȚIU 


Să fii prea aspru nu în toate se cuvine; 

Un tată-şi cruţă-ades copiii, pentru sine, 
Căci bătrîneţii lui i-s reazem; pedepsindu-i, 

Se teme că pe el s-o pedepsi, la rindu-i. 

Te văd cu alţi ochi eu, decit te vezi — şi sînt... 
Dar vine regele... Văd străjile intrind. 


Scena Îl. TULLUS, VALERIU, BĂTRÎINUL HORAŢIU; 
HORAŢIU, străjeri 


BĂTRÎNUL HORAȚIU 
Prea multă cinste-aici mi-aduci, mărite rege; 
Nu-i locul potrivit... Mi-ngădui, după lege, 
Genunchii să mi-i plec... 


TULLUS 
Ridică-te, părinte. 

Fac doar ce-ar face-un bun stăpîn peste o ginte. 
Serviciul care-n slăvi va ţara să ne-o poarte 
Cinstire merită, cu strălucire-aparte, 

(Arătîndu-l pe Valeriu. ) 
Ți l-am trimis pe el, drept gaj și sol, cu știrea 
Și n-am vrut să amin o clipă întîlnirea. 
Mi-a dat de veste el ce demn în suflet porţi 
Tristeţea după cei doi fii în luptă morţi 
Și-am înţeles că-n veci tăria ta de fier e 
Și nu pot să-ţi aduc, prin vorbe, mîngiiere; 
Dar ce năpastă grea — îmi e și dat să ştiu, 
Veni să-ntunece izbinda unui fiu? 
Vai, binele obştesc iubindu-l prea fierbinte, 
O fiică unică-i răpi unui părinte. 
Oricît de tare-ai fi, prea ești lovit de soarte 
Și mă întreb cum poţi să-nduri și-această moarte? 


BĂTRÎNUL HORAȚIU 
Dîrz — chiar dacă mă simt de grea durere rupt, 
TULLUS 
Văd al virtuţii și-al experienţei frupt. 


Bătrinii-au învăţat că marea fericire 
Urmată e mereu de o nenorocire, 


Dar prea puţini ăst leac îl iau, înțelepţește, 
Tăria lor slăbind cînd soarta îi lovește. 
Compătimirea mea dacă ar fi în stare 

Să îţi aducă azi un pic de ușurare, 

Să știi că mare e, cît chinul tău nătîng, 
Că te iubesc atît, pe cît de mult te pling. 


VALERIU 
Cum ceru-n mîini regești lăsat-a, maiestate, 
Puterea legilor și sacra lui dreptate; 
Cum Statul cere-apoi să dea răsplată regii 
Pentru bravură și pedeapsă fărdelegii, 
Îngăduie-mi să-ţi spun, ca un supus smerit, 
Că plîngi ce s-ar cădea să pedepsești cumplit. 


BĂTRÎNUL HORAȚIU 
Cum? Pe-un învingător vrei să-l trimiţi la moarte? 


TULLUS 
Să spună tot — şi eu dreptatea voi împarte. 
mi place s-o împart, oriunde şi mereu; 
Un rege doar prin ea ajunge semizeu. 
Te pling că, după mari isprăvi neînfricate, 
mi cere cineva în contra lui dreptate. 


VALERIU 
Tu, cel mai drept din regi, îngăduie, prin mine, 
Să-ţi spună gîndul lor toţi oamenii de bine. 
Nu că i-am pizmui onorurile date, 
Căci multe de-a primit, prin fapte-s meritate. 
Nu-ţi cerem să le scazi, căci dreaptă-i e răsplata; 
Chiar să-l cinstim mai mult cu toții sîntem gata. 
Dar cruntă crima lui fiind, din cale-afară, 
Triumfe — ca erou; ca vinovat — să piară. 
De vrei ca rege drept pe tron să te înalți, 
Opreşte-i furia, salvindu-i pe ceilalţi, 
Căci pot pieri ori pot salvaţi fi toţi romanii. 
Războiul ne-a costat mult sînge și strădanii 
Și, prin căsătorii, în vremuri mai senine, 
Adesea s-au unit popoarele vecine. 
Știm că puţini romani, în tabăra cealaltă, 

N-au gineri morți, cumnați, încît de plins tresaltă; 
Și nu-s siliţi ca,-n toi de fericire-obștească, 

Pe cei în lupte morţi, plingînd să nu-i jelească. 
Jignită Roma de-i; dacă, izbînditoare, 

Pedeapsă vrea să-i dea și lacrimei amare, 

Ce sînge va cruța acest erou barbar, 

Cind nici pe-al sorei lui nu l-a cruțat măcar 

Și n-a putut ierta durerea ce-o iubită 

Pentru iubitul mort o încerca, strivită, 

Cînd, gata de a sta sub torţa nunţii sfinte, 

Lui şi speranţei ei i s-au săpat morminte? 
Roma prin el de-a-nvins — stăpin el ni se-arată, 
Prin drept de viaţă și de moarte, totodată. 

Noi, criminali prin plins, vom mai trăi abia 
Cît el, îndurător, plăcere va avea. 

Să mai adaug pot, de dragul Romei, că-i 
Nedemn un om ce-a mers pe-asemeni crude căi; 
În față dac-aș sta să-ți pun — căci clipa-i gravă — 
Și biruinţa lui, și rara lui ispravă, 

O, rege, ai vedea un sînge nobil cum 

Obrazul i-ar mînji eroului acum; 

Și ai vedea orori de neînchipuit. 

E tînăr, chipeș şi prin asta te-a vrăjit, 

Dar toate îmi miros a prefăcătorie. 

Pe miîine-ai amiînat a jertfei datorie, 

Dar — pe nevinovaţi cînd zeii îi răzbună — 
Miresme pot primi din fratricidă mînă? 
Asupră-ţi poţi s-atragi pedeapsa lui menită; 

n contra lui acum e ura lor urnită. 

Ci crede, ca şi noi, că,-n luptă,-n chip ocult, 
Al Romei nalt destin făcut-a mult mai mult, 
Căci zeii, izbindind prin braţul lui, îndată 

Au și îngăduit pe gloria-i o pată, 

Făcînd ca, într-o zi, virtutea și-a lui soarte, 
Nălţate prin triumf, să scadă printr-o moarte. 
Va fi, o, rege, doar cum hotări-vei tu; 
Pe-ntîiul fratricid azi Roma îl văzu. 
Urmarea-i de temut și cred că-i caz să vrei 
Să scapi de mîna lui, temîndu-te de zei. 


TULLUS 


Ci apără-te tu, Horaţiu. 


HORAȚIU 
La ce bun? 

Ştii totul cum a fost și ţie mă supun, 
Căci ceea ce crezi tu e pentru mine lege. 
Te aperi prost sfruntind părerea unui rege 
Și, din nevinovat, te schimbi în vinovat 
Cînd vezi că-n ochii lui eşti demn de condamnat. 
O crimă-n faţa lui e dezvinovăţirea; 
Al său ni-i sîngele şi el ne dă menirea 
Și, dacă să-l vărsăm ne cere, se așteaptă 
Să credem că-l vărsăm pentru o cauză dreaptă. 
O, rege, dă porunci: sînt gata să te-ascult; 
Eu viaţa o urăsc — alţii-o iubesc prea mult. 
Nu-l mustru pe Valer că, îndrăgindu-mi sora, 
Mă face criminal în faţa tuturora. 
Dorinţa mea şi-a lui nu merg pe căi aparte: 


El moartea-mi cere; eu — mă vreau trecut în moarte. 


Deosebirea e doar una, mi se pare: 

Că sigur eu mă vreau pe cinste și onoare 

Și că, spre-același ţel de tindem, gloria toată 

Pătată el mi-o vrea, iar eu mi-o vreau salvată. 
Se-ntîmplă, rege, rar, prin mari de tot isprăvi, 

Virtutea să ţi-o vezi de toţi nălțată-n slăvi, 

Mai mult sau mai puţin prilejul o răsfață 

Și-o văd prea slabă ori înaltă cei de faţă. 

Poporul, ce în tot zărește aparența, 

Prin faptul izbutit îi judecă esenţa 

Și vrea ca, necurmat, aceeași să apară: 

Minuni dac-a făcut, minuni să facă iară. 

După un fapt sublim, ce faimă îi aduce, 

Îi pare slab alt fapt, cînd mai puţin străluce. 

Te vrea același el, oriunde, totdeauna, 

Nejudecînd un bun prilej de-ţi dă Fortuna, 

Nici că să săvîrşeşti minuni nu poţi atitea 

Cînd nu-i prilejul bun și-aceeași e virtutea. 

Prin nedreptatea lui îţi fură un renume: 

Azi ești erou și-ajungi, tot azi, hulit de lume. 

Iar cînd renumele de nentrecut ţi-i azi, 

Să nu mai faci nimic, de nu vrei să ţi-l scazi. 
N-am braţul meu de gînd să-l laud, maiestate; 

Văzut-ai cum am dat trei lupte-nverșunate 

Și-i de nenchipuit, același braţ de cremeni 

Să dea de alt prilej, acestuia asemeni, 

Și ca acest curaj, de care-am dat dovadă, 
Prin fapte mai de rînd, îndată să nu scadă; 
Așa că, dacă-mi vreau cinstită amintirea, 
Pot gloria să-mi păstrez, unind-o cu pieirea. 
Se şi cădea să mor îndată ce-am învins, 
Căci prea mult am trăit, de fericire prins. 
Pătată gloria şi-o vede-un om ca mine, 
Cînd cade peste ea o umbră de rușine; 

Și însumi mă puteam ucide, la nevoie, 

Dar sîngele nu-mi vărs fără regeasca voie. 
Cum e al tău, din veac, prin hotărîrea ta 
Mi-l poţi jertfi, precum tot tu mi-l poţi păstra. 
În Roma sînt destui viteji ce,-n lupte crunte, 
Să-ţi ţină pot oricînd, vii, laurii pe frunte. 
Dezleagă-mă, de azi, de-această datorie 

Și, dacă vrei să-mi dai răsplată-naltă mie, 
Nu sorei mele tu să mă jertfese mă lasă 

Ci gloriei ce sfinţi romana noastră casă. 


Scena IIi. TULLUS, VALERIU, BĂTRÎINUL HORAŢIU, 


HORAŢIU, SABINA 


SABINA 


Citește, rege, ah, în suflet, chinul crunt 

Al unei sore și-al soţiei care sunt 

Și care, în genunchi, strivită, duhul dindu-și, 

Se teme pentru soț, famila plingîndu-și. 

Prin prefăcătorii, vai, nu vreau, mare rege, 
Să-l scap pe-un vinovat de a pedepsei lege. 
Orice-a făcut, îţi cer să nu fii blind — ci-n mine 
Pe-un nobil criminal să-l pedepseşti, mai bine. 
Prin al meu sînge curs, plătită-i fie crima; 

Prin asta, rege drept, nu schimbi deloc victima; 
Nu-nseamnă să te-nclin spre milă; nu se poate; 
Cer să sacrifici cea mai scumpă jumătate: 

Prin al nuntirii nod, rob dragostei depline, 
Trăiește-n mine mult mai mult decît în sine. 
Și, de-mi îngădui azi să-mi fie moartea ţel, 
În mine ar muri cît n-ar muri în el. 

S-o stinge chinul meu cumplit prin astă moarte, 
Iar el chin și mai crunt în suflet va să poarte, 


O, maiestate, vezi ce zbucium greu mă frînge, 
Că viaţa-mi irosesc în deznădejdi nătînge. 

Ce silă-ți poate fi să-mbrăţișezi un soţ 

Cind fierul lui pe-ai tăi îi omori pe toți! 
Nelegiuire-ar fi și să-l urăști cumplit, 

Un Stat, un rege și pe-ai săi cînd i-a slujit. 
O, să-l iubesc mînjit de-al fraţilor mei sînge! 
Să nu-l iubesc — cînd el năpastele ne frînge! 
O, rege bun și drept, prin moarte mă dezleagă 
De crima de-al iubi ori nu o viaţă-ntreagă. 
Mărinimia ta mi-ar fi un scump favor: 

Pot și de mîna mea, oricum, oricînd să mor; 
Dar, dacă mă condamni, ar fi cu mult mai bine, 
C-ar fi să scap un soţ de propria-i rușine. 
Minia zeilor ar fi s-o sting prin moarte, 
Stîrnită de a lui virtute aspră foarte; 

Pe manii!? sorei lui i-aş mulțumi, cu spor, 

Şi Romei i-aș lăsa un dirz apărător. 


BĂTRÎNUL HORAȚIU 
( Regelui ) 


O, rege, lui Valer eu să-i răspund se cere; 

Copiii mei cu el conspiră, într-o vrere, 

În contra mea, voind ca și puţinul sînge, 

Rămas din stirpea mea, să-l poată astăzi fringe. 
(Sabinei) 


Tu, ce, prin chinuri, uiţi de-a datoriei căi, 
Dorești să laşi un soţ, s-ajungi la fraţii tăi, 
Pe manii lor te du, mai bine, să-i consulți; 
Morți, fericiți ca ei, de-al Albei drag, nu-s mulţi, 
Căci cerul, Alba lor de o dori supusă, 
Simţiri de mai rămîn cînd viaţa e răpusă, 
Necazul lor cumplit mai de-ndurat le-apare, 
Văziîndu-ne cu nimb de lauri și onoare. 
Toţi trei ar renega această cruntă jale, 
Durutul plîns al tău, suspinul gurii tale 
Şi sila de un soţ viteaz, pe drept temei. 
Fă-ţi datoria ta de soră: fii ca ei. 

( Regelui ) 


În contra soţului Valer în darn se-ntartă, 
Căci un întîi imbold nu-i crimă — și se iartă. 

Și meriţi laude cînd fierul de la şold 

Să-l scoţi și să ucizi virtutea-ţi dă imbold. 

Dușmanii să-ţi iubeşti cu idololatrie, 

Să-ţi blestemi patria, cînd mor, cu grea mînie 

Și Statul să-l dorești năpăstuit cumplit, 

E-o crimă grea, ce el pe drept a pedepsit. 

De dragul Romei doar lovi cu fierul lat; 

De n-o iubea atît, era nevinovat. 

Dar ce zic? Este — și chiar braţul meu de tată, 

Dacă-l credeam că nu-i, îl pedepsea pe dată. 

De criminal era, prin dreptul de părinte, 

Eu însumi îl loveam, c-o clipă mai nainte. 

O, rege, ţin prea mult la cinste şi onoare 

Şi-n stirpea mea nú-ndur nici crimă, nici sfruntare. 

Valer îmi poate sta drept martor, c-a văzut 

Cum să-l primesc voiam, cu fúrii de temut, 

Cît încă neștiind cum lupta s-a-ncheiat, 

Credeam, prin fuga lui, că Statul l-a trădat. 

De ce familia mi-o apără, adică? 

De ce, în conta mea, vrea să-mi răzbune-o fiică? 

Prin ce drept moartea ei l-îngrijorează, oare, 

Ca pe-un părinte mult mai mult părînd că-l doare? 

Să nu facă la fel Horaţiu cu-alţii, cică! 

Rușinea noastră doar crunt braţul ni-l ridică, 

O, rege! Alţii pot să facă tot ce vor; 

De nu ne-ating pe noi, noi nu roșim ușor. 
(Lui Valeriu) 

Tu poţi să plîngi, Valer, și-n ochii lui acum; 

Nu ești din stirpea lui — nu-i crimă nicidecum. 

Înaltei frunţi a lui, cu nimb de veșnici lauri, 

Sfruntare nu-i aduci ca ea, mai adineauri. 

Voi, lauri sfinţi, ce ei vă vor cenușă azi, 

Voi, care-l apăraţi de tunet pe-un viteaz, 

Îngădui-veţi voi, sub mînă de călău, 

Cum cei infami păţesc, să cadă capul său? 

Veţi îndura, romani, jertfit un om să fie, 

Cînd Roma, fără el, n-ar mai fi astăzi vie? 

Ce bun roman ar vrea pătat un nalt renume, 

Cînd tuturor le-a dat tot el un falnic nume? 

Valer, tu, care vrei să piară, poţi să spui 

Unde afla-vei loc pentru supliciul lui? 


Oare-ntre ziduri cînd, pe ziduri orice voce 
Isprava lui cu drag mai cată s-o invoce? 

Ori dincolo de muri, unde-aburii-și răsfrînge 
Al Curiaţilor vărsat în luptă sînge? 

Între morminte, trei, ce-i strigă vitejia 

Și nouă ne-au adus în suflet bucuria? 

Poţi cazna să-i ascunzi de marile-i victorii, 
Cînd toţi îi nalţă imn eternei sale glorii? 

Toţi împotrivă-i stau nedreptei tale dragoste, 
Cînd vrei o mîndră zi s-o schimbi în pacoste, 
Nici Alba n-ar dori asemenea priveliște, 

lar Roma, prin plins surd, i-ar sta opreliște. 


( Regelui ) 


O, n-o să-i faci pe plac, mărit al Romei rege; 
Al Romei interes din toate-l vei alege. 
Mult bine i-a făcut — și-i poate face încă, 
Stînd reazem, la urgii, cu braţul lui de stîncă, 
Nu pentru anii mei cărunţi te rog fierbinte, 
Dar azi patru copii îmi mai spuneau părinte; 
Din patru, Romei, azi, i se jertfiră trei. 
Pe unul să-l păstrezi, te rog, de dragul ei. 
E reazem ăstui zid; nu i-l răpi — şi- -ndură 
Ca un cuvînt și lui să-i spună astă gură. 


(Lui Horaţiu) 


Horaţiu, să nu crezi că un măreț renume 
Este de vulgul tîmp făcut pe astă lume. 

De zarvă vocea lui mereu face risipă; 
O clipă-i dă imbold — și o destramă-o clipă. 
Renumele ce el ni-l naște, orişicum, 
Curînd s-a risipit ca nourii de fum. 
Doar spiritele mari, doar regii unei ţări 
Virtutea o disting și micile-i urmări. 
Doar ei îți dăruiesc pe lume gloria 
Și-ţi nemuresc în veci de veci memoria. 
Fii însuţi tu, mereu; vei fi, în preajma lor, 
Ilustru, renumit, slăvit, nemuritor, 
Chiar dacă vreun prilej, mai prost ori mai propice, 
Pe-un tîmp neștiutor nu poate să-l ridice. 
Deci viaţa n-o uri: trăiește pentru mine, 
Ori ţara spre-aţi sluji și regele, mai bine. 

Vorbit-am, rege, mult, dar cu folos, cred eu, 
Căci Roma toată azi vorbi prin glasul meu. 


VALERIU 
O, rege,-ngăduie-mi... 


TULLUS 


Destul, destul, Valer: 

Prin ce grăiră ei cuvintele nu-ţi pier 
Ci, prin puterea lor, mi-s și mai vii în minte. 
La tot ce-ai judecat încerc să iau aminte. 
Cumplită fapta lui — și fără de temei, 
Jignește firea și îi supără pe zei, 
Căci un întîi imbold, care la crimă duce, 
Nu-i poate nicidecum îndreptăţire-aduce; 
Cele mai blînde legi în asta nu-i ţin parte 
Și, de le ascultăm, e vrednic el de moarte. 
Dar dacă ne uităm la vinovat, cu toate 
Că-i mare crima lui și cruntă peste poate, 
Totuși, acestui braţ îndatorat rămîn, 
Căci două state azi mă recunosc stăpîn. 
Și faptul c-am ajuns s-am două sceptre-n mînă, 
Mă-ndeamnă să doresc ca-n viaţă să rămînă, 
Căci se putea s-ascult de unde dau azi lege 
Şi-aș fi supus — dar, vezi, de două ori sînt rege. 
Sînt prin provincii mulţi supuși care, pe prinți, 
Îi copleșesc cu mari, prielnice dorinţi. 
Și toţi îi pot iubi, dar nu pot toţi în slăvi 
Să-nalțe statul lor, prin vrednice isprăvi. 
Prin iscusinţa lor și prin puteri firești, 
Puţini pot întări coroanele regești. 
Prin slujitori ca el pot prinde vlagă regii 
Și cei ce sînt ca el sînt mult de-asupra legii. 
Să tacă legea, deci! Rămînă teafăr omul 
Ce-a săvirșit un fapt asemenea lui Romul.” 
Ea poate-ngădui-n liberatorul ei 
Ce-a-ngăduit în cel care i-a dat temei. 

Horaţiu, luptător nenvins, trăieşte, deci; 
De crimă mai presus prin lauri ești, în veci. 
Ardoarea te-a-mboldit să cazi într-o greșeală, 
Dar poţi urmarea ei să o înduri cu fală. 
Trăieşte, Statul tău să ţi-l slujești — dar cer 
Minia să ţi-o uiţi; iubește-l pe Valer. 


Iubirea de i-a fost îndemn, ori datoria, 
Domnească între voi, de-acum, prietenia. 
Sabina, năbușe-ţi durerile nebune, 

Din suflet alungînd ăst semn de slăbiciune. 
Secîndu-ţi lacrima, încă din astă oră, 

Vei fi a celor plinşi adevărată soră. 

Dar zeilor datori sîntem cu sacrificii 

Și cerul ne-ar vedea sub proaste auspicii, 
De preoţi de n-ar fi purificat nainte 

De zorii zilei; și iubitul lui părinte 

De asta s-o-ngriji: cap vrednic al familiei, 
Pe mani îi va-mpăca, pe ai Camiliei. 

O pling — și fie ca, — alint în pacoste, 
Să aibă ce şi-ar fi dorit prin dragoste: 
Cum azi cu-același zel încins doriră sorții, 
Pe ea și-al ei iubit să-i lase pradă morţii, 


În moarte vrînd să-i știu apururea aproape; 
Într-un mormînt aveţi de grijă să-i îngroape. 

CINNA 


NOTĂ INTRODUCTIVĂ 


Cinna sau Clementa lui August a fost jucată în premieră în 1640 
(la fel ca Horaţiu, dar spre sfîrşitul anului), fiind scrisă în a doua jumă- 
tate a anului 1639 sau la începutul anului 1640. Cinna este prima piesă 
pe care Corneille o tipăreşte pe cheltuială proprie, la Rouen, vinzind 
apoi drepturile sale de autor și obţinînd apreciabile venituri materiale 
(cercetătorii moderni consideră că „sărăcia“ lui Corneille este o legendă). 

Subiectul este inspirat tot din istoria Romei, Corneille făcînd 
apel la un fragment din Seneca, De Clementia (1, IX), citat şi comentat 
de Montaigne în Eseurile sale, şi la Istoria romană a lui Dio Cassius. 
Verosimilitatea conflictului se sprijină deci, şi de astă dată, pe fapte 
istorice. 

Fără a face o legătură directă între evenimentele petrecute la 
Rouen (Corneille se mută la Paris abia în 1647, şi numai pentru puţină 
vreme; de altfel, faptul că nu locuia la Paris îl împiedicase pînă la 
acea dată să facă parte din Academie) în preajma genezei acestei piese, 
istoricii literari consideră că alegerea subiectului se explică şi printr-un 
anumit context social și istoric. 

Dornic să pună ordine în finanţele regatului, Richelieu ordonă 
o sporire a impozitelor, introducînd în acelaşi timp un principiu nou, 
conform căruia burghezii înstăriți (să nu uităm că nobilii erau scutiţi 
de impozite şi că burghezia era încă o clasă progresistă) trebuiau să 
plătească, pe lingă impozitele lor, şi pe acelea ale săracilor din parohia 
din care făceau parte. Considerată regiune bogată, Normandia este 
greu lovită şi se ajunge la o revoltă populară soldată cu morţi și răniţi. 
Represiunea (condusă de Gassion și de cancelarul Séguier) este la 
rîndul ei deosebit de brutală și nu face decit să creeze premisele unei 
noi revolte. Doar un spirit de clemență — crede Corneille — ar fi putut 
întrerupe ciclul violenţei. 

Tot ca un reflex al conjuncturii sociale și politice, deşi figura lui 
August — personaj „exemplar“, ca titea alte personaje corneliene — 
domină piesa, Emilia, inspiratoarea conjuraţilor (ale căror scopuri par 
astfel mai degrabă sentimentale decît politice), aminteşte prin vigoarea 

personalităţii sale de femeile care s-au remarcat în timpul revoltelor 
mobililor împotriva monarhiei absolute preconizate de Richelieu (Prin- 
tesa de Condé, D-na de Chevreuse etc.). 

Datorită nuanţării conflictelor şi personajelor, și prin forța şi 
abundența replicilor memorabile, Cinna s-a bucurat de un mare succes 
de public (mai mare decît Horaţiu ), fiind prin excelenţă — și în măsură 
mai mare decît Cidul sau Horaţiu — piesa care ne face cunoscută 
filozofia politică adoptată de Corneille, partizan al patriotismului şi al 
conducerii cumpătate. 

V. COVACI 


CINNA! 


PERSONAJELE 


CAESAR-OCTAVIAN AUGUST?, împărat al Romei 

LIVIA’, împărăteasă 

CINNAŝ, fiu al unci fiice a lui Pompei, şeful conjurațioi împotriva 
lui August 

MAXIM, alt cap al conjurației 

EMILIA, fiica lui C. Toranius, tutorele lui August, proscris do acesta 
în timpul triumviratului* 

FULVIA, confidenta Emiliei 

POLYCLET, libert al lui August 

EVANDRU, libert al lui Cinna 

EUPHORB, libert al lui Maxim 


Acțiunea se petrece la Roma, 

ACTUL | 


Scena |. EMILIA 


EMILIA 


Dor netihnit și viu al răzbunării sfinte, 

Născut în suflet cînd muri al meu părinte; 

Tu, furtunos copil al urii ce palpită, 

Îmbrăţişat de-a mea durere rătăcită, 

Prea mult îmi ești stăpîn pe sufletu-n delir! 

Ah, lasă-mă măcar o clipă să respir, 

Să judec mai cu cap, în starea mea de-alean, 
Ce întîmplării-i las, ce urmăresc prin plan. 

Ah, cînd îl văd pe-August în slava lui ilustră, 

Cînd nendurarea ta memoria mi-o mustră, 

Că tata a pierit prin mîna lui nedreaptă, 

El de pe naltu-i tron coboară-ntiia treaptă. 

Cînd chipu-nsîngerat faci ochi-mi să-l revadă, 
Izvor al urii, căci i-a fost mîniei pradă, 

Imboldul pătimaș al tău simt că mă arde 

Și cred, prin mii de morţi, c-am să răzbun o moarte. 
Dar chiar pornită de-s și răzbuna-voi vina, 

O, nu-l urăsc pe-August cît îi iubesc pe Cinna; 

Şi se răcește-n piept tot clocotul nebun, 

Cînd în primejdie iubitul vreau să-mi pun. 

Pe mine, Cinna, da, sînt mînioasă foarte 

Cînd știu că te sortesc primejdiei de moarte. 
Spre-a mă sluji, eu știu că teama nu te-ar frînge, 
Dar — sîngele-i de-ţi cer — îl poţi plăti cu sînge. 
Să tai un cap sus pus, iubite, nu se poate 

Fără să-nfrunţi, apoi, mii de furtuni turbate. 
Primejdiile-s mari; să scapi — e îndoielnic; 
Trădat de un amic poţi fi, în chip mișelnic; 
Prilejul prost ales, urzeala prost ţesută, 

Pot împotriva ta-ncercarea s-o asmută, 

Încît, vrind să-l lovești, să te lovești pe tine; 

Te poate și-ngropa în marile-i ruine 

Și, în căderea lui — chiar dacă mie,-n toate, 

Cu dragoste-mi slujești — să te strivească poate. 
Oprește-te! Te pasc prea mari urgii, ţi-o spun. 

Pe tine de te pierd, pot zice că-l răzbun? 

Prea crud c-un suflet cînd se lasă fermecat 

De-un dulce dor ce,-apoi, e-n lacrimi înecat; 
Și-ntre nenorociri cumplite poţi să numeri 

Durutul plins stîrnit de-un cap căzut din umeri. 

Dar lacrimi poţi să verşi, vrînd să-ţi răzbuni un tată? 
Pierzînd cu acest preţ, nu-i plata nensemnată? 
Cind cruntul asasin prin brațu-i va cădea, 

E caz să socotim cît costă moartea sa? 

Voi, lașe duioşii, voi, spaime — vane semne, 

Vă stingeţi voi, izvor de slăbiciuni nedemne! 

lar tu, ce le stîrnești, o, dragoste, cu mia, 

Nu-mi sta-mpotrivă, ci slujeşte-mi datoria. 
Slujindu-mi-o — te-nalţi; de-o-nvingi — rușinea ta e; 
lubire,-ngăduie ca el să te-ncovoaie. 

Cu cît îi dai mai mult, ţi-o da mai mult, în schimb, 
Izbînda-ncununînd cu-al împlinirii nimb. 


Scena ||. EMILIA, FULVIA 


EMILIA 
Jur, Fulvia, din nou — și bine știi pricina, 
Că, viu cît este-August, eu n-oi fi a lui Cinna, 
Cu toate că-l iubesc și îl ador, nebună; 
Un cap e preţul meu — iar el să se supună 
Acestei aspre legi a datoriei sfinte. 


FULVIA 
Ai pricini s-o încalci, dar bine ia aminte 
Că toţi de-or socoti, prin planul tău măreț, 
Că demnă-n totul ești de-un tată îndrăzneţ, 
E totuși bine, cred — s-o spun dacă-mi îngădui — 
Să-ţi domoleşti puţin ardoarea să te strădui, 
Căci, zi de zi, August, prin binefaceri, cată 
Să-nlăture un rău ce l-a făcut odată. 


Îţi face, nencetat, favoruri tot mai mari; 
De-al lui înalt respect înconjurată pari, 
Încît vin în genunchi chiar și curtenii săi, 
Cerşindu-ţi un cuvînt ce le-ar deschide căi. 


EMILIA 


Favorurile pot să-mi dea-napoi un tată? 

Oricît m-ar socoti de dînsul răsfăţată 

Și trecere de am la curte și-avuţii 

Tot fiică de proscris rămîn — și vreau să ştii 

Că pot jigni adînc favorurile, dacă 

O mînă de călău a prins să ti le facă. 

Cinstești pe-un ins ce-ar vrea cu ură să te darme? 
Cu-atît mai mult îi pui în mîini cumplite arme. 
El arme-mi dă, dar port în suflet crunt tumult; 
Sînt ceea ce am fost — dar astăzi pot mai mult. 
Din darurile lui, eu, zilnic, făr-astîmpăr, 

Pe-ai săi supuși romani în contra lui îi cumpăr 
Și,-n locul Liviei de-o fi s-ajung, ţi-o spun 

Că, pentru a lovi, e locul cel mai bun. 

Un tată cînd răzbuni, nu crezi în fărdelegi, 

Dar stirpea-ţi vinzi cînd rob unui favor te pleci. 


FULVIA 


Dar ce rost ar avea să treci drept o'ingrată? 
Nu poţi urî oprind în suflet ura toată? 

Au nu cunoşti destui din cei ce n-au uitat 
Prin ce cruzimi August ajunse împărat? 
Cunoști mulţi bravi romani — ilustrele-i victime, 
Pe care le-a jertfit ambiţiei, prin crime, 
Lăsînd îndureraţi copii, ce pot și vor 

Să te răzbune crunt, prin răzbunarea lor. 
Destui au încercat; alţi fii să-ncerce-ajung; 
Trăind urît de toţi, nu poţi trăi-ndelung. 
Slujească braţul lor o cauză comună; 
Urindu-le noroc, în taină, te răzbună. 


EMILIA 
Cum? Să-l urăsc și rău să nu-i fac nicidecum? 
Hazardul să aștept să-l facă praf şi scrum? 
Și datoria prin urări neputincioase 
Să mi-o-mplinesc, urînd pe-ascuns, cu frica-n oase? 

Pieirea lui mi-ar fi amară pe-astă lume, 

De n-ar fi doborit doar în al tatei nume; 

Și moartea m-ai vedea că-i pling, îndurerată, 
Știind că — el pierind — mă simt nerăzbunată. 
E-o lașitate ca un interes comun 

Să-l las pe alte miîini — cînd vreau să mă răzbun. 
De-i dulce să-ţi răzbuni părintii, prin strădanii, 
De glorie te-nnimbi cînd pedepsești tiranii. 
{talia visez s-audă: „Roma toată 

Azi, de Emilia a fost eliberată; 

Lovită-n suflet și iubind cu-adînc temei, 

Aceste fapte-au fost preţ al iubirii ei“, 


FULVIA 


E-un dar funest acest preț prea crud al iubirii, 
Prin care îl sortești pe-al tău iubit nefirii. 
Emilia, adînc te mai gîndeşte încă: 

Doar știi câţi s-au strivit de-această dură stîncă. 
Și nu fi oarbă cînd el e pîndit de moarte. 


EMILIA 


Ah, știi să mă loveşti unde mă doare foarte! 
Cînd știu primejduit că este, mă-nfior; 
De teama morţii lui eu însămi simt că mor. 
n gîndu-mi razna, lupt eu însămi cu-al meu crez, 
Căci vreau și nu vreau — și m-avînt, și nu cutez; 
Și-al datoriei simţ, sleit, ca fulgerat, 
E-nvins de răzvrătiri ce-n suflet mi se zbat. 
Mai domolit mi-e,-n piept, al patimei tumult... 
Tu vezi doar riscuri mari; și ce-i de riscă mult? 
O, Cinna nu-i pierdut, prin risc; de stringe groază 
De legiuni August, să-i stea mereu de pază: 
De-și face griji, de dă consemne, sigur nu-i, 
Căci Cinna e, prin risc, stăpîn pe viaţa lui. 
Mai dulce-i fructul rupt în vuiet de furtună; 
Virtutea-ţi dă imbold — și glorii te-ncunună. 
De moare-August — sau el, făcîindu-mi ăst serviciu, 
Toţi manii părinteşti îmi cer un sacrificiu. 
Pe Cinna l-am legat prin jurămînt solemn. 
Prin astă faptă doar va fi de mine demn. 
Acum e prea tîrziu să mă dezic; de știre 
Îţi dau că, astăzi, toţi se-adună să conspire, 


S-aleagă ceas și loc, şi-un braţ necruţător, 
De moare Cinna — pot în urma lui să mor. 


Scena I1. CINNA, EMILIA, FULVIA 


EMILIA 


Dar iată-l! Cinna, nu v-a turburat vreun gînd, 
Primejdii mari știind c-o să-nfruntați curînd? 
Și, cînd v-aţi adunat, pe frunți văzut-ai seris 
Că toți sînt hotărîți să facă ce-au promis? 


CINNA 


Cînd moartea unui crud tiran i-a stat la pîndă, 
Nicicînd nu s-a sperat mai sigură izbîndă; 
Cu-atîta foc în ochi nu s-a jurat nicicînd 

Și n-au fost conjurați, uniți prin fapt și gînd; 
Atît de bucuroși la fapte se îndeamnă, 

De parcă ar sluji, ca mine,-o scumpă doamnă. 
Se-arată ura lor atît de-ncrîncenată, 

De parcă au și ei de răzbunat un tată. 


EMILIA 
O, ai lui Cinna ochi ştiam că or s-aleagă 
Doar oameni curajoși, cu braţul plin de vlagă; 
Că n-o să dea pe miini nedemne cauza sfintă 
A Romei cum și a Emiliei... Cuvîntă! 


CINNA 


O, zeii de-ar fi vrut să vezi cu cît sfînt zel 

Toţi îşi dădeau imbold spre-al nostru unic ţel! 

Ai fi văzut văpăi că-n ochii lor se zbat, 

La numele de-August, de Caesar, de- -mpărat 

Şi, în același timp, porniţi peste măsură, 

Pălind de scîrbă şi roșind de-o sacră ură, 
„Prieteni dragi — “le-am zis — ne este cauza dreaptă 
Și iată marea zi cînd s-o-mplini în faptă. 

A Romei soartă-n miini ne-a pus-o însuși cerul; 
Salvarea-i stă-ntr-un om ce ne-o gusta jungherul, 
De poţi să zici că-i om un tigru însetat 

De sîngele roman, nevinovat vărsat. 

Ce intrigi n-a urzit, să-l verse! Cite ligi, 

Partide n-a-nchegat, verigi peste verigi! 

Cu-AÂntoniu ba amic, ba dușman crud în toate?, 
N-a fost obraznic şi nici crud pe jumătate“. 
Și multă vreme-am stat să le perind în faţă 
Ce chin au îndurat părinţii noştri-n viaţă, 
Stirnindu-le în piept, prin amintiri cumplite, 
Crunt dor de-al pedepsi și urile-nzecite. 

Le-am povestit, apoi, de fratricide lupte, 

Ce Roma au făcut din Roma să se-nfrupte, 
Cînd acvile-abăteaut tot acvile în zbor 

Și legiuni luptau cu libertatea lor; 

Cînd cei mai buni soldaţi, capi mari de oști, toți bravi, 
Credeau că-i glorie s-ajungă mizeri sclavi; 

Cînd toţi, spre-a nu-i slăbi încătușării mersul, 
Voiau de lanţul lor să lege Universul; 

Visînd greţosul ţel de-ai da stăpîn de-al lor, 
lubeau doar numele scîrbos, de trădător; 
Cind se băteau, părinţi contra părinţi, romanii, 
Cu gînd s-aleagă crud tiran din toţi tiranii; 
Aminte le-am adus de cîrdășia vilă 

Și groaznică, a lor, atît de fără milă, 

Cumplită pentru toţi: săraci, bogaţi, senat, — 
Intr-un cuvînt — de-al lor nefast triumvirat. 
Să aflu-mi era greu culori destul de negre, 

Ca să descriu un val de tragedii funebre. 

De pizme le-am vorbit, de crimele nătînge, 
De-ai Romei fii scăldaţi în propriul lor sînge, 
În publicele pieţi zdrobiţi și spintecaţi, 

lar alții-acasă chiar, printre ai lor penaţi. 
Le-am spus cum, pentru bani, cei răi vreau crime, toţi; 
Cum sugrumau soţii în pat pe bieţii soți; 
Cum fiii-n sînge crud î își tăvăleau părinţii, 

Cu capul lor în mîini cerșind, apoi, arginţii; 
Cum aste grozăvii erau doar biete umbre 

A crudei păci a lor, însîngerate, sumbre. 

Să spun ce oameni mari uciși le-am amintit 
Ca să le-aţiţ mai mult curajul răzvrătit? 
De-acei proscrişi ce, azi, ca semizei ne-apar, 
Jertfiţi și-n temple-atunci, pe lespezi de altar? 
Dar pot eu să descriu ce nerăbdare vie, 

Ce freamăt și ce val de clocot de miînie, 
Prin aste crime, slab descrise, cum socoţi, 
Ajuns-am să stîrnese în conjuraţii toţi? 

Timp n-am pierdut; văzînd mînia lor buimacă, 

Netemătoare şi în stare-orice să facă, 

Adăugat-am doar: „Cruzimile-astea toate, 

Pierdutele-avuţii, pierduta libertate, 

Ogoarele pustii, surghiunurile vile, 

Prădatele-așezări, războaiele civile, 

Îi fură lui August însîngerate trepte 

Spre tron, spre-a ne lovi, apoi, cu legi nedrepte. 

Dar noi putem schimba acest funest destin, 

Căci — dintre trei tirani — doi tronul nu-l mai ţin. 

El însuși s-a lipsit de sprijin, într-un fel, 

Pierzindu-i, spre-a domni, pe doi tirani ca el.? 

De-i mort, n-avem stăpîn — nici să-l răzbune cine, 

Şi Roma va-nvia din marile-i ruine; 

Cinstiţi ca buni romani vom fi, cu drept temei, 

De noi vom sfărîma cumplitul jug al ei. 

Prileju-i minunat: el, mîine, cu orgoliu, 

S-aducă zeilor vrea jertfe-,n Capitoliu. 

Să cadă jertfă el! Să vadă zeii vor 

Cum știm să facem noi dreptate tuturor. 

Suita îi vom fi aproape numai noi; 

Eu cupa-i dau, cum și tămiile de soi. 

Ci mina mea să-i dea tămii? Nu! Drept semnal, 

Întîiul vreau să-nfig, în pieptu-i, un pumnal. 

Lovit mortal, August, în două cînd s-o frînge, 

Va şti c-am fost și sînt, eu, cu Pompei de-un sînge. 

Să-i arătaţi și voi, lovindu-l crunt, abrași, 

[luștrilor străbuni că sînteţi bravi urmaşi!“ 
„„„Abia sfirşii, că ei, cu toţii, foc și pară, 

Din nou, prin jurămiînt, de mine se legară. 

Credeau prilejul bun, dar toţi rivneau să fie 

Intîii ce-or lovi — favor sortit doar mie. 

Dar frîu ardorii lor îi puse judecata; 

Maxim și alţi cîţiva vor sta la ușă gata; 

Urmîndu-mă, ceilalți vor sta să-l împresoare, 

Pindind semnalul meu, ca iute să-l doboare. 
Frumoaso, pregătiți sîntem de marea faptă; 

Obșteasca ură ori măririle ne-așteaptă. 

Slăvit ca trădător ori ca liberator, 

Un Caesar eu voi fi, ori un uzurpator. 

Vom fi — prin ce-om răzbi-mpotriva tiraniei — 

Slăviți — ori vom purta stigmatul infamiei; 

Cum nestatornic e poporul cu tiranii, 

Dacă-i urăște, vii, le-nalţă, morţi, litanii. 
Dar eu, de zeii mi-s dușmanii ori amicii, 
Spre glorii de mă-nalț ori voi răbda suplicii, 
De-n Roma m-or slăvi ori m-or huli-n popor, 
Ce dulce îmi va fi de dragul tău să mor! 


EMILIA 


Nu-ţi poate fi nicicum memoria pătată 

Și gloria — prin rău sau bine — ţi-e salvată. 
Dînd greș cu-asemeni plan, îţi riști, pentru dreptate, 
Doar viaţa — căci să-ţi pierzi onoarea nu se poate, 
Pe Brutus!!, Cassiusi?, nu i-a lovit năpasta? 

Ci numele le-au fost umbrit, cumva, prin asta? 
Murit-au ei cu tot cu planurile mari? 

Nu-s socotiți romani bravi, dîrji și legendari! 

E amintirea lor, în Roma, sfîntă încă, 

Iar Caesar e-amintit cu ură mai adincă; 
Domnește-n Roma el — dar regretaţi sînt ei 

Și sînt doriţi alți bravi ca ei, pe drept temei. 
Pc urma lor te du, pe al onoarei drum, 

Dar grijă mare s-ai de viața ta, oricum; 

Prin al iubirii foc uniţi fiind odată, 

Ți-or fi Emilia și gloria răsplată. 

Cu inima dator, te-aștept cu dor fierbinte; 

De viaţa ta a mea atîrnă — ţine minte... 

Dar ce cată aici Evandru nu-mi dau seamă. 


Scena |V. CINNA, EMILIA, EVANDRU, FULVIA 


EVANDRU 


Stăpine, cu Maxim, August la el te cheamă. 
CINNA 
Evandru, sigur eşti? Eu și Maxim? Să cred? 


EVANDRU 


Acasă și acum te-așteaptă Polyelet; 

Ar fi ajuns și-aici, dar eu, prin dibăcie, 
Știut-am să-l opresc pe urma mea să vie, 
Părea grăbit... Vă dau de veste, căci mă tem... 


EMILIA 
Pe șefii conjuraţi îi cheamă! Ce blestem! 
Aţi fost descoperiţi! A cui să fie vina? 

CINNA 
Ah, să sperăm că nu. 

EMILIA 

Te pierd, te pierd, o, Cinna! 

Ah, zeii nou stăpîn s-avem deloc nu vor! 


Printre prieteni, vai, se află-un trădător! 
Nu pot să mă-ndoiesc August că ştie totul! 


Cum? Pe-amîndoi, de cum la cale-aţi pus complotul? 


CINNA 


Uimit sînt, nu-ţi ascund, de-asemenea poruncă, 
Dar lîngă el ades August mă cheamă încă. 

Ca mine, și Maxim de taină sfetnic este 

Și poate ne-alarmăm degeaba, de-o poveste. 


EMILIA 
Vrînd însuţi să te-nșeli, fii mai puţin dibaci; 
Cumplitu-mi nenoroc mai negru vrei să-l faci. 
Să mă răzbuni nu poţi, căci știe tot casapul 
Și-atunci fii bun, te rog, — salvează-ţi ţie capul, 
Fugi de mînia lui Augustus, fugi îndată! 
Destule lacrimi vărs, de-un timp, plingînd un tată; 
Nu-mi îndoi ăst chin cu altul, mai nătîng, 
Făcîndu-mă acum iubitul să mi-l pling. 

CINNA 
Cum, să trădez, minţit de-o spaimă nefirească, 
Și sfîntă cauza ta, cum și pe cea obștească? 
Vrei însumi să m-acuz că-s laș? Cumplită vrere! 


Vrei baltă tot să las, cînd să cutez se cere? 
Ce-ar zice-ai noștri toţi, de te înşeli? 


EMILIA 

Dar greș 

De dă complotul, tu ce-ai să devii? Un leș! 
CINNA 


De unii, josnici, sînt să mă trădeze-n stare, 
Virtutea mea nicicînd nu fi-va trădătoare; 


157 


Luceafăr ai s-o vezi, pe margini de genune, 
Bravînd tortura și stînd glorii s-o-ncunune. 

Pe singele-mi vărsat August fiind pizmaș, 

Va tremura doar el, cînd mă va pierde — laş. 
Dar dau de bănuit, întîrziind, fireşte. 

Adio, draga mea! Curajul ţi-ntăreşte. 

De m-o lovi cumplit destinul mult prea crunt, 
Și fericit, și nu, va moartea s-o înfrunt: 

Mor fericit — c-am vrut să te slujesc pe tine; 
Nefericit — știind că nu te-am slujit bine. 


EMILIA 


Da, du-te... N-asculta de glasul meu... Fii gata! 
Fiorii-mi pier și îmi revine judecata. 

Iubirii iartă-i, azi, nedemna slăbiciune. 

Ai fi fugit în van; dacă, prin vreo minune, 
August aflat-a tot, s-a îngrijit, fireşte, 

Să nu mai poţi fugi... Înfruntă-l bărbăteşte, 
Cu siguranţa ce ţi-e pe potriva firii, 

De stirpea-ţi demnă și de flacăra iubirii. 
Mori, dacă-i dat să mori, tot cetățean roman, 
Prin moarte-ncununind frumosul nostru plan. 
Nici eu n-oi zăbovi pe-aici, iubitul meu, 

Căci sufletul mi-l vreau lingă al tău, mereu. 
Aceleași lovituri cînd le-oi simţi în piept... 


CINNA 


Murind, să mai trăiesc în tine mă aștept; 
Și-ngăduie-mi, murind, să sper că, altădată, 
Putea-vei să-ţi răzbuni iubitul și un tată. 

N-ai pricini să te temi — căci nimenea nu știe 

Nici planul tău, nici tot ce mi-ai promis doar mie. 
Vorbind de crime mari, de marile dezastre, 

Lor le-am ascuns mereu pricina urii noastre, 

De teamă să nu fac vreun rău peste măsură, 
Dezvăluindu-le iubirea noastră pură. 

Ne-o știu Evandru doar și Fulvia a ta. 


EMILIA 


La Livia merg, deci, uitînd de spaima grea. 
Cum ești primejduit, s-arunc mai am speranţă 
Înrîurirea mea și-a ei într-o balanţă. 


Dar dacă să te scap tot n-am să izbutesc, 
Să nu speri c-aș dori să-ți supraviețuiesc. 
Destinul tău, oricînd, îmi hotărăște soarta: 
Ori viaţa îţi salvezi, ori îi trec morţii poarta. 


CINNA 


Mă copleşești — dar mult prea crudă ești cu tine. 


EMILIA 


Să-ţi aminteşti atît: că te iubesc... Cu bine. 


ACTUL I 


Scena |. AUGUST, CINNA, MAXIM, curteni 


AUGUST 


Să se retragă toți, să nu mai intre nime; 
Voi, Cinna și Maxim, veţi sta aici, cu mine. 
{Ies toți din scenă, în afară de Cinna și Mazim) 


Puterea ce o am, ca suveran al lumii, 
Imperiul întins pe mări și fața humii, 

Ilustrul rang, măriri fără liman, plătite 

Cu sînge mult vărsat și cu sforțări cumplite, 
Tot ce-am ajuns s-ador, ca răsfățat al sorții, 
Lingăii ce, ades nevrîndu-i, mi-s consorții, 

Sint numai frumuseți ce ochii-ți iau, dar cînd 
Stăpînul lor ajungi, te plictisesc curînd. 

Cînd împlinită e — ambiția displace 

Şi-i focul ei urmat de-alt foc, ce nu-ţi dă pace; 
Și sufletul, cum noi dorinți mereu îl scurmă, 
Atît cît nu și-a dat suflarea cea din urmă, 

Se strînge-n sine, cînd mari țeluri nu mai are 
Și, sus pe culmi ajuns, aspiră să coboare. 
Imperiu vast mi-am vrut — și împlinit mi-i jindul, 
Dar nu l-am cunoscut, atît de mult dorindu-l. 
Drept încîntări, în el, iluzia să-mi sfarme, 
Griji groaznice-am aflat și veșnice alarme; 

Mii de duşmani ascunși și moartea, ziua toată; 

Plăceri topite-n chin, odihnă — niciodată. 

Mi-a fost înaintaș, întru putere, Syla!3; 

Şi Caesar, tatăl meu, exemplu-i datu-mi-l-a. 

În chip deosebit privindu-și tronul nalt, 

Întîiu-l părăsi, păstrîndu-l celălalt. 

Dar unul, crud, barbar, muri iubit, în tihnă, 

Aflindu-și printre-ai săi o veşnică odihnă, 

Pe cînd cellalt, prea blind, aflindu-se-n Senat, 

Căzu, necruţător lovit și-asasinat. 

De-ar fi să mă conduc doar după vreun exemplu, 

Mi-ajunge pilda lor destul, cînd o contemplu. 

Mă-nspaimă-ntîiul și al doilea mi-i chemare, 

Dar pildele-s, ades, oglinzi înșelătoare 

Şi ale soartei vreri, ce-s zbucium pentru gînd, 

În pilde din trecut înscrise nu-s oricînd. 

Adesea-i unu-nfrînt unde-altul teafăr scapă. 

Se-nalță unul prin ce pe-altul îl îngroapă. 
Prieteni, de-acest gînd mi-e chinuită clipa; 

Voi, loc ţinîndu-mi de Mecena! și Agrippa'5, 

Spre-a lămuri un fapt cu dînșii dezbătut, 

Cer să mă-nriuriţi, cum înșiși au făcut; 

În seamă nu luați, mărirea ce m-apasă, 

Fiind, pentru romani, atît de odioasă. 

Azi să mă socotiți prieten vă voi cere, 

Voi peste Roma, Stat și mine-avind putere. 

Europei, Asiei şi Africii daţi, deci, 

Monarhice ori chiar republicane legi. 

Părerea v-aș urma, dorind ca, din ăst an, 

Să fiu ori împărat, ori simplu cetăţean. 


CINNA 


Uimit — şi priceput la asta nu prea mult, 
Mărite împărat, vreau sincer să te-ascult 
Și gata sînt să uit respectul datorat, 
Ce m-ar împiedeca părerea să-ţi combat. 
Îndură ca un om, pizmaș pe slava-ţi toată, 
Să-ţi spună că pe ea arunci o neagră pată, 
De sufletu-ți deschizi spre-asemenea păreri 
Și să condamni ajungi ce făurit-ai ieri. 
Nu se renunță la măriri, de-s legitime; 
N-ai remuşcări, păstrînd ce n-ai răpit prin crime; 


De părăsești ceva ce-i mare, nobil, demn, 

Că pe nedrept îl ai înseamnă să dai semn. 

Nu pune-acest stigmat de hulă și rușine 

Peste virtuţi de preţ, ce te-au nălţat pe tine. 
Eşti împărat pe drept şi nu prin atentat; 

Tu forma i-ai schimbat acestui mare stat; 
Supusă Roma ţi-i prin dreptul războirii, 

Ce Romei a supus întinderile Firii. 

Prin arme-ai fost s-o pleci — și mulţi cuceritori 
Nu sînt tirani, măcar c-au fost uzurpatori. 
Provincii de-au plecat sub braţul lor nenfrînt, 
De-s drepţi cîrmuitori, monarhi de seamă sînt, 
Drept pildă, Caesar stă — și poţi să faci cum crezi: 
Memoria să-i condamni, ori pilda să-i urmezi. 
De-și înfierează- -August puterea lui aparte, 
Caesar a fost tiran — și-i dreaptă crunta-i moarte. 
De sîngele vărsat, ca-n locul lui, cu fală, 

Să poţi sta astăzi tu, cer zeii socoteală. 

De-o soartă ca a lui August, nu-ţi fie groază: 
Un demon mai înalt asupra ta veghează. 
Scăpat-ai, pînă azi, de zece atentate; 

Lui viaţa i-o răpi întiiul, împărate. 

Se-ncearcă multe, dar se-ncearcă în zadar; 

Sint asasini destui — un Brutus afli rar; 

Și, în sfîrșit, de-ţi vrei la fel al soartei mers, 

E minunat să mori stăpîn pe Univers. 

Atit cutez să-ţi spun, în cîteva cuvinte, 

Și cred că și Maxim la fel cu mine simte. 


MAXIM 


Da, cred şi eu c-August se cere să-și păstreze 
Imperiul datorat virtuţii sale treze; 
Cu-al sîngelui lui preţ și-al vieţii sale risc, 
De-a cucerit un stat, pe drept sui pe pisc. 
Și nu-și poate lăsa, decît mînjit cu hulă, 
Povara grea, de ea de-i mîna lui sătulă. 
Dar Caesar nu cred că-i făcut tiran prin asta 
Și că ar crede el că dreaptă-i fu năpasta. 
August, imperiul și Roma-s bunul tău; 
Oricine fâce tot ce vrea cu ce-i al său, 
Păstrindu-și bunul ori zvirlindu-l, dacă-i place; 
Ce face-un om de rînd tu, însă, nu poţi face; 

Și ai ajunge tu, cum toate le-ai supus, 

Sclav al măririlor, cînd stai atît de sus! 

Stăpin le fii — și nu te stăpînească-n veci; 
Să nu le-ajungi captiv — ci vrerii să le pleci. 
Clamează, în sfîșit, în faţa tuturor, 

Că-s mari măririle, dar stai deasupra lor. 

O Romă, azi a ta, ţi-a fost izvor de viaţă; 

Tu să-i sacrifici vrei puterea ta semeaţă; 

Iar Cinna spune că-i o crimă capitală 

Prea darnic să te-arăţi cu ţara ta natală! 
lubirea pentru ea că-nseamnă remușcare! 
Cum? Deci, prin mari virtuţi, mărirea pală-apare 
Şi-i lucru de nimic și vrednic de dispreţ, 
Urmarea de-i plăteşti cu-al infamiei preț? 
Prin faptu-nălțător îi dărui Romei, iată, 

Mai mult decît chiar ea ţi-a dăruit vreodată; 
Ci crimă asta e, de neiertat, măcar 
Recunoștinţa ta că-i mai presus de dar? 

Mergi, mergi pe calea ta, de ceruri hărăzită. 
Imperiul neiubind — ţi-i gloria-ndoită. 
Urmașii,-n viitor, te-or admira,-ntr-un fel, 

Nu că l-ai cucerit — c-ai renunţat la el. 

Poţi prin noroc s-ajungi la mărcţii şi-avere; 
La ele să renunți — virtute ţi se cere. 

Puţini cuceritori de sceptre sînt în stare 
Plăcerii de-a domni să nu-i dea ascultare. 
Mai ţine seamă că domneşti în Roma — unde, 
Sub orice nume-nalt curtenii te-ar ascunde, 
Monarhii sînt urîți — și-n orice împărat. 
Romanii-un rege văd, urît și blestemat. 

E-un nou stăpiîn tiran; dacă-l slujeşti — ești sclav. 
lar dacă-l și iubeşti — un trădător scîrnav. 
Domnia de-i înduri — eşti laş, înfrînt și moale; 
Virtute este tot ce-i stă cu ură-n cale. 

Dovezi destule ai c-au vrut și vor să mori, 
Căci moartea s-o înfrunţi a fost, de zece ori. 
Se poate întîmpla și-a unsprezecea oară; 

La gîndul ăsta de te zbuciumi, bunăoară, 

E, poate,-un tainic semn, trimis de cer, ce n-are 
O altă cale, mai ușoară, spre salvare. 

Nu te lăsa să fii astfel din lume șters. 

Da, e frumos să mori stăpîn pe Univers, 


Dar moartea, chiar pe tron, ne spurcă amintirea, 
Cînd să trăim putem, crescîndu-ne mărirea. 


CINNA 


De toate mai presus de-i dragostea de ţară, 
Doar binele să-i vrei e drept să ţi se ceară; 
Iar libertatea ce-și dorește Roma-n dar 
E-un bine, pentru ea, mai mult imaginar, 
Ce-i strică — nu folos i-aduce — și-i departe 
De ce îi poate da un împărat aparte, 
Onoruri împărțind, cu bună rînduială, 
Și răsplătind cu cap ori pedepsind greșeala. 
Ca un stăpîn de drept, ia hotărîri de seamă, 


Nu-n grabă — căci urmași la tron nu-i iscă teamă. 


Dar vraiște e tot, poporul cînd stăpîn e 
Şi-al judecății glas neauzit rămîne. 
Ambiţioși culeg onorurile toate; 

Cei răzvrătiți se-aleg cu rang și-autoritate. 
Acești mici suverani!f, aleși pentru un an, 
Știind că li s-a pus puterii lor liman, 

De ripă duc, mereu, mari planuri și frumoase, 
Urmaşilor la tron nevrind să le mai lase. 
Puţine stăpînind din ce gospodăresc, 
Se-nfruptă, cu nesaţ, din orice bun obștesc, 
Încredinţaţi că toţi îi vor ierta, sperînd 

C-or fi şi ei iertaţi, cînd vor veni la rînd: 

O, statul cel mai prost e statul popular. 


AUGUST 


Dar Romei i-i pe plac doar acest stat, e clar. 
Ura-ntre-ai Romei regi, ce-i de cinci veacuri vie”, 
Pe care o tot sug cu toţii, din pruncie, 

S-o smulgi din inimi? Cum? E prea-nrădăcinată! 


MAXIM 

Da, Roma-n răul ei e încăpăţinată. 
Poporul nu vrea leac, plăcîndu-i astă stare; 
Nu-i rațiunea ci e datina mai tare. 
Și-eroarea veche ce vrea Cinna s-o distrugă 
E-un idol fericit — şi el i-nalţă rugă, 

Căci statul popular supuse-ntreaga lume, 
Pe capete de regi călcînd, știind, anume, 

Din cucerite ţări să-și umple vistieria. 

Sînt prinți să-i dea mai mult, cît e a lor domnia? 
Cutez, doamne, să spun că o ocîrmuire 

Nu-i bună-n orice ţări; popoarele, din fire, 

Alcătuind un stat, ţin seama mult de datini 

Și le jigneşti adînc, de vrei doar să le clatini, 

nţelepciuni cereşti, precum și legi cereşti, 

Fac mari deosebiri în lume să-ntilneşti. 

Macedonenii ştim că-i îndrăgesc pe regi, 

Dar liberi se doresc, în schimb, toţi ceilalți greci. 

Persanii, parții vor să-și aibă suveranii; 

Doar consulatul bun îl socotesc romanii. 


CINNA 


E drept că naltul cer, atotprevăzător, 

Un alt imbold sădi în fiece popor; 

Dar orice hotărîri cerești schimba de tot, 

Ba după locuri, ba și după vremi se pot. 

De Romei regii zid i-au dat, fiindu-i ctitori, 
Să-i crească gloria mari consuli izbutit-or; 
Și-atinse Roma, azi, prin rara-ţi bunătate, 
Cum n-a mai pomenit, culmi de prosperitate; 
Căci statul nu mai prind armatele să-l prade 
Și-ale lui Ianus porţii? închise-s, sub arcade, 
Fapt ce, sub consuli, doar o dată!? s-a-ntîmplat 
Și sub al doilea din regi,” e-adevărat. 


MAXIM 
Schimbări de fac în stat puterile celeste, 
Nu costă sînge și nu-s prin nimic funeste. 
CINNA 
Au zeii rînduieli ce înșiși nu le rump: 
De binele ni-l fac — ni-l vînd destul de scump. 
Tarquinii exilați?! ne-nsîngerează glia; 
Întîii consuli, prin război, ne-au fost urgia. 
MAXIM 
Străbunul tău, Pompei, sfruntat-a cerul, poate, 
Cînd a luptat ca să trăim în libertate? 
CINNA 


De cerul n-ar fi vrut ca Roma să și-o piardă, 
Tot el, prin mîna lui, ne-o apăra — mă iartă. 


El moartea şi-a ales, nenduplecat și demn, 

Acestei mari schimbări să-i fie veșnic semn 

Și manii lui, pe drept, iubind asemeni 6m ei, 

Cu dînşii au luat și libertatea Romei. 

Orbește de atunci cuvîntul „libertate“. 

Mărită, Roma, azi, s-o guste nu mai poate. 

De cînd stăpină e a lumii-ntregi — și între 

Înalte ziduri prind mari avuţii să-i intre, 

De cînd, din sînul ei, izvor de fapte mari, 

Nasc mai puternici fii ca regii legendari 

Maimarii, voturi mii năimind, cu bani peşin, 

Stăpînii la cherem cu fast și pompă-și ţin; 

În lanţ de aur strinși, le dau și legi, o groază, 

Crezind că ei le dau — cînd câi mari le dictează. 

Ei între ei pizmași, sînt intrigii verigi 

Și din ambiţii scot doar sîngeroase ligi. 

De Syla pizmuit ştim Marius? că fu; 

De Caesar — moșul meu; de Marc-AÂntoniu — tu; 

Și libertatea, deci, de ani și ani de zile, 

Le-a fost numai izvor războaielor civile, 

Cît, prinși în crunt vîrtej, întregii lumi fatal, 

Stăpîn unul nu-și vrea — iar altul nici egal. 
Salvarea Romei e doar una — nu-s mai multe: 

O mînă de stăpiîn, de care toţi s-asculte. 

O, Romei să-i tot faci favoruri de-ți mai place, 

Să se dezbine iar nu-i mai lăsa mijloace. 

Syla, lăsînd un tron, bun uzurpat, oricum, 

Lui Caesar și Pompei le deschisese drum; 

Și nu ar fi fost ei năpasta noastră, dacă 

El însuși, dintre-ai săi, știa urmași să-și facă. 

Au Caesar, crunt ucis, ne-a fost adus vreun bine? 

Antoniu, Lepidus, s-au asmuţit spre tine, 

Ca Roma prin romani distrusă să rămînă, 

Cum n-ar fi fost, de-ți da puterea el pe mînă. 

Poţi Roma s-o arunci, la tron dacă renunţ, 

În mari nenorociri, ca-n anii grei și crunţi; 

Și, cum i-a mai rămas puţin, în vine, sînge, 

I l-ar slei de tot războaie noi, nătînge. 

O, Roma, în genunchi, prin glasul meu te roagă 

Ca milă s-ai de ea, fiindu-ţi ţara dragă, 

Gîndește cu ce preţ te-a fost plătit — și nú că 

S-ar zice că prea scump pe tron fu să te-aducă, — 


(Doar i s-au răsplătit năpastele-ndurate), 

Dar sufletul i-i strîns de spaime-ntemeiate. 
Gelos pe-al ei noroc, sătul să-i fii cîrmaci, 
Pe-un bun greu de păstrat stăpînă vrei s-o faci; 
Să-și cate alt stăpîn, plătit prin alt război, 
De nu pui mai presus cumplitele-i nevoi. 

Izvor de deznădejdi funestul dar ţi-l văd 

Și — greu cutez să spun — izvor de crunt prăpăd. 
La cîrma ei rămii — sub mîna-mpărătească 

Și fericirea ei să poată să renască. 

Drept gaj al unui bun de preţ, al tuturor, 

Mai dă-i, de tine demn, și-un prinţ moștenitor. 


AUGUST 


Am dezbătut destul: de mila ei mă rump; 
M-a-nfrînt — și uit că și repaosul mi-i scump; 
Și, mari nenorociri de mi s-or întîmpla, 

Eu mă-nvoiesc să pier, ca s-o salvez pe ea. 
Eu după tihnă-n van, o, Cinna, mai suspin; 
imperiul, cum sfat mi-ai dat, o să-l menţin, 
Dar vriînd ca și cu voi puterea s-o împart, 
Știind că nu purtaţi pe inimă vreun fard 

Şi grijă desluşese în bunul vostru sfat, 
Doar pentru acest stat și pentru împărat. 
De-aceea și aveţi păreri aparte... lată 
Credinţa voastră cum își va afla răsplată: 
Maxim — Siciliei să-i fii guvernator, 

Dînd legi unui pămînt atoateroditor. 

În al meu nume tu vei guverna, dibaci, 

Şi voi răspunde eu de tot ce va să faci. 
Saţie, Cinna, vreau Emilia să-ţi fie; 

Ea [Iuliei de mult îi ţine loc — se știe. 

Da, nenorocul meu și anii vitregi, grei, 
Prea aspru m-au silit să fiu cu tatăl ei. 
De-atunci, favoruri mari și daruri de la mine, 
Or fi răzbit un pic amarul să-i aline, 

Te du, din partea mea; s-o cucereşti cutează, 
Că doar, în ochii ei, eşti un bărbat de vază. 
O s-o încînte, cred, că mîna i-o dorești. 

Cu bine... Liviei îi duc?4 aceste veşti. 

Scena Il. CINNA, MAXIM 


MAXIM 
După-aste vorbe mari, ei, ce mai ai de gînd? 


CINNA 
Mi-i gîndul neschimbat și n-am să-l schimb nicicînd. 


MAXIM 

Un șef de conjuraţi nălţînd în slăvi tiranii! 
CINNA 

Alt șef grozav — ce-i vrea nepedepsiţi, cu anii! 
MAXIM 

Eu Roma liberă rîvnesc s-o văd! 


CINNA 


Eu spun 
Că liberă o vreau — dorind s-o și răzbun. 
Cum? Placul să și-l fi făcut August, jertfind 
Atîtea vieţi, chiar şi altare jefuind, 
Umplind Roma de morţi, de groază-ntinsul ţării, 
Şi-acum să-l iert — un ceas de-i pradă remuşcării? 
Cînd cerul vrea ca noi să-l ducem la pierzare, 
Să-și scape capul ei, prin lașă remușcare? 
Ce jertfe- am semăna, nepedepsit lăsîndu-l! 
Și pilda oare ciţi nu i-ar urma, de-a rîndul? 
Pe-ai Romei cetăţeni să-i răzbunăm ! Cu spaimă, 
Rîvnească alții la coroană şi la faimă! 
Să scape de tirani poporul, cu de-a sila! 
Cît cuteza Caesar, de-l pedepseau pe Syla? 


MAXIM 


Dar moartea lui Caesar, ce zici că-i dreaptă, Cinna, 
Cruzimii lui August i-a devenit pricina. 

Brutus, spre-a ne scăpa,-ntrecu măsura mult, 

De n-o-ntrecea, August cît cuteza? Ascult. 


CINNA 


De vină-i Cassius cu panica-i neroadă5; 
De asta statul fu sub braţ tiran să cadă. 
Dar Roma dacă-și vrea stăpîn mai cumpânit, 
De triste întîmplări scăpa-va, în sfîrșit. 

MAXIM 
C-am şti-o cîrmui cu cumpănire-adincă, 
E greu să-i dovedim aceasta Romei încă. 
Puțin i-o dovedim, lăsînd-o-n voia sorții, 
Cînd fericirea i-o plătim cu preţul morții. 


CINNA 
Și mai puţin, crezînd că răului pricina 
l-am lecui cumva, lăsîndu-i rădăcina, 
Căci blind dacă te porţi cu astă rană gravă, 
Înseamnă să i-o-nchizi, turnînd în ea otravă. 
MAXIM 
Să sîngereze vrei — şi-o faci numai să pară! 
CINNA 
Să nu o doară vrei — şi-o faci de grea ocară! 


MAXIM 

N-ai pricini să roșești cînd scapi de-un lanţ vrăjmaş. 
CINNA 

De ţii virtutea-n friu, de lanţ scapi în chip laş. 


MAXIM 


O, libertatea-n veci e îndatoritoare 
Şi-i, pentru Roma, bun nepreţuit sub soare, 


CINNA 


Nu poate fi un bun cinstit nicicînd, de nime, 
De-o ia plocon din miini sătule s-o oprime. 
Mărinimoasă, o, cum poate ea să vadă 

C-o leapădă-un tiran ce o ţinuse pradă? 

Toţi cei ce-i îndrăgesc înaltei glorii harul, 
Prea tare îl urăsc ca să-i primească darul. 


MAXIM 
Emilia e, deci, un dar urît de tine? 


CINNA 
Un iad — de l-aș primi din miinile-i haine! 
Dar, de voi răzbuna a Romei suferință, 
Sînt gata să-l sfruntez și-n iad, în Nefiinţă. 
Prin moartea lui de-o fi ea mie să-mi rămînă, 
Uni-voi mîna ei cu-nsîngerata-mi mînă. 


Mormîntul lui fiind al nunții noastre-altar, 
Tiranul ne va da doar moartea lui în dar. 


MAXIM 
Dar oare o să-i placi, cu mîna ta pătată 
De-un sînge-al unui om ce drag i-i, ca un tată? 
Căci nu ești om s-o iei cu sila... Mă asculţi? 


CINNA 
Aicea, în palat, pot să ne-audă mulţi, 
Iar noi, poate, vorbim deschis și prea cu foc, 
De lucruri tainice, în neprielnice loc. 
În siguranță vreau să judecăm, Maxim, 
Cum pot să-mi cuceresc iubita... Să ieşim. 


ACTUL IIl 


Scena |. MAXIM, EUPHORB 


MAXIM 


Mi-a spus același dor că-i arde — și la fel; 
El o adoră și e adorat și el, 

Dar totul e-n zadar, de tatăl nu-i răzbună. 
Deci, conspirăm ca ei să fie împreună. 


EUPHORB 


Nu m-a mirat de fel stăruitorul ton 

Prin care-i cere lui August să stea pe tron. 
De-ar renunţa la tron, s-ar destrăma o ligă 

Și am vedea cum toți că-i sînt prieteni strigă. 


MAXIM 


Căci toţi slujesc un om ce luptă pentru sine 
Şi se preface doar c-ar vrea al Romei bine; 
lar eu, prin nenoroc ce nu-și află egalul, 
Cred Roma c-o slujesc — și îmi slujesc rivalul! 

EUPHORB 
Îi ești rival? 

MAXIM 

De mult Emilia mi-i dragă, 

Dar dorul mi-am ascuns mereu, de lumea-ntreagă 
Și neștiutu-mi foc mocnit-nu se deșteaptă, 
Cît n-o pot merita printr-o măreaţă faptă. 
Prin mîna mea va fi a lui — și-s ca năuc, 
Căci pierd prin planul lui — și eu la cap i-l duc. 
Izbînzii-i dau imbold — şi-mi strîng eu însumi laţul 
Şi, să m-asasinez, îmi împrumut chiar brațul. 
Prietenia, vai, mă urgisește rău. 

EUPHORB 
Din asta ieși ușor, de lupţi de dragul tău... 
Cind printr-un plan te pierzi — tai nodul lui fatal, 
lubita-ţi cucerești — și-nvinui un rival. 
August știind salvat c-a fost astfel să fie, 
Nu se va-mpotrivi să ţi-o sortească ţie. 

MAXIM 
Cum, să-l trădez îmi ceri pe un prieten bun? 


EUPHORB 
Prieteni nu cunoști cînd arzi de-un dor nebun 
Şi-i drept să-l și trădezi pe-un trădător — ce-și vrea 
Trădat stăpînul, ca ibovnica să-i ia. 
Să-l uiţi, cum uită el tot binele făcut. 

MAXIM 

Să-l socotesc îmi ecri un ticălos temut! 

EUPHORB 
Cind negru-i planul lui, ţi-i fapta legitimă; 
Doar nu ești criminal cînd pedepsești o crimă. 


MAXIM 
O crimă ce i-ar da și Romei libertate! 


EUPHORB 
Te teme de un ins ce, plin de laşitate, 
Al ţării interes nu-l apără, ci-al său; 
Nu cată lauri — ci s-ajungă-n locul tău. 


Pe Caesar l-ar iubi, de n-ar fi-ndrăgostit; 
E doar ingrat, și-atît, nu-i vrednic şi cinstit, 

Au crezi că i-ai citit în suflet? Da de unde! 
El, sub un ţel obștese, tot focul și-l ascunde; 
Și poate-ascunde,-astfel, ca toţi nelegiuiţii, 
Greţosul foc spurcat al marilor ambiţii. 
Odată mort August, visează, poate, slava 
De-a rupe-al Romei lanţ? Nu! Să și-o facă sclava! 
Te și socoate, cred, umilul lui supus, 
Ori poate speră că vei fi cumva răpus. 


MAXIM 


Dar cum pot să-l acuz, legat de toţi cînd este? 
Pe ceilalţi i-ar lovi nenorociri funeste 

Și ar muri trădaţi în chip nedemn cei care 
Nutresc un singur gînd: a patriei salvare. 
De-un plan atît de laş în stare nu-s, de fel; 
Să-i pierd pe conjuraţi — spre-al pedepsi pe el? 
În contra lui fac tot, dar pentru ei mi-e frică. 


EUPHORB 


August n-a fost sever de tot, la o adică; 
Sătul și dezgustat de cazne și suplicii, 

Pe șefi de i-a tăiat, el le-a iertat complicii. 
Iar dacă soarta lor îţi face griji, păi, poţi 
De toate să-i vorbeşti, în numele-alor toţi. 


MAXIM 


Vorbim zadarnic; o, nebun mi-ar fi și gîndul 
De-a vrea s-o cuceresc pe ea — pe el pierzîndu-l. 
Emiliei să-i plac ar fi cu neputinţă, 

Iubitul de-i ucid prin vreo nesăbuință. 

C-o să mi-o dea August, puţin îmi pasă mie; 
Eu inima i-o vreau — n-o vreau doar de soție; 
Și mîndru nici n-aş fi că e a mea, odată 

Ce nu m-aş bucura de dragostea ei toată. 
Jignind-o de trei ori, c-o merit pot să zic? 
Iubitul de-i trădez şi răzbunarea-i stric 

Şi-n viaţă las un om pe care ea-l vrea mort? 
Au m-ar putea iubi cînd ca un laș mă port? 


EUPHORB 
Aici e greul, da — şi-un pic de viclenie 
Socot că s-ar putea de mult folos să-ți fie. 

S-aflăm pe cineva care să o înșele, 
Și timpul s-o-ngriji, apoi, de toate cele. 


MAXIM 
Dar de-și divulgă el complicea — și ar vrea 
August, pentru-amîndoi, pedeapsa cea mai grea, 
Eu, drept răsplată, pot s-o cer tocmai pe dînsa, 
Cînd ea, spre-al omori, această ceată strîns-a? 


EUPHORB 
În față vezi mereu atîtea piedici grele, 
Încît ţi-ar trebui minuni, să treci de ele. 
Sper totuşi că, visînd mereu la ce-ai de gînd... 


MAXIM 
Te du acum; la sfat te voi chema curînd, 
Căci vine Cinna și vreau să-l aud ce zice, 
Spre-a face mai cu cap ce am de gînd, amice, 


Scena Ii. CINNA, MAXIM 


MAXIM 
Îmi pari cam gînditor. 


CINNA 
Și nu fără pricină. 
MAXIM 
Și nu-mi spui de ce chin ţi-i inima prea plină? 
CINNA 


Emilia și-August îmi taie-n suflet rană: 

Prea bun îmi pare el, iar ea — prea inumană. 
El mă iubește... O, de ce nu vrură zeii 

Să fie îndrăgit de inima femeii, 

Să-și verse-asupra ei a bunătăţii rază 

Și s-o-mblinzească el, cum ea mă dezarmează? 
Cumplite remușcări mă rod — și văd în față 
Ce bun a fost August cu mine-n astă viaţă. 
Nerecunoscător îi sint — a cîta oară? 

Mustrări de cuget simt mereu cum mă omoară. 


O, văd neîncetat cu-ncredere cum mută 

n mîna noastră-August puterea-i absolută. 
L-aud mereu zicînd: „Imperiul, o, Cinna, 

Am să-l păstrez: să caţi în sfatul tău pricina; 
O să-l păstrez — cu voi vrînd să-l împart leal“. 
Iar eu în pieptul lui să-mplint pot un pumnal! 
Mai bine... Ah, dar, vai, Emilia mi-i dragă; 
Un jurămînt hidos de ura ei mă leagă. 

Mi-l face odios pe-August oroarea ei 

Și gloria-mi jignesc și îi jignesc pe zei. 

Sînt ori nelegiuit, ori trădător de ţară. 

De două ori perfid să fiu să mi se ceară? 


MAXIM 


Dar nu te-ai zbuciumat nicicînd chiar într-atit 
Şi-n toate te-arătai cu mult mai hotărît. 
Nu te munceau mustrări și remușcări cumplite. 


CINNA 


A 


Cînd bate-al faptei ceas, le simți — și însutite; 
Deplin nu înţelegi o fărdelege, pînă 

S-o săvirşești ajungi cu propria ta mînă. 
Și sufletul, robit de împlinirea ci, 

Orbește e legat de-ntiile idei. 

Ce cuget poate sta atunci neturburat? 
Necopleşit de-un plan infam, de scelerat? 
Eu, însuși Brutus cred că,-n clipele aceste, 
Oprite și-a dorit pornirile funeste; 

Că-n suflet a simţit, cît nu lovise încă, 

Și crunte remușcări, cum şi căință-adîncă. 


MAXIM 


Ba nu s-a zbuciumat, fiind stăpîn pe sine; 
Nu s-a simţit ingrat și nu i-a fost rușine. 

Cu cît era mai mult iubit de-acel tiran, 
Cu-atît în contra lui simţea mai mult elan. 
Cum îl imiţi acum, imită-l chiar în toate, 

Ai, pentru remușcări, pricini adevărate, 

Căci sfatul tău opri, mînîndu-l spre dezastre, 
Norocul renăscînd al libertăţii noastre. 

Că am pierdut-o azi, porţi singur toată vina, 
Căci Brutus o primea și de la Caesar, Cinna, 

Şi n-ar fi-ngăduit să-i piardă fericirea 

Nici crunte răzbunări și nici măcar iubirea. 
Să n-asculţi de-un tiran ce dragoste îți poartă, 
Cu tine vrînd acum puterea să-și împartă, 
Ci-ascultă-al Romei glas, strigînd necontenit: 
„Dă-mi, Cinna, înapoi, ce astăzi mi-ai răpit! 
Iubita de ţi-ai pus de mine mai presus, 

Nu-l pune pe-un tiran ce jugul mi-a adus!“ 


CINNA 
Mă copleşești — cînd eu nefericit mă simt 
Că numai laş să fac un plan măreț consimt. 
O, faţă de romani cu ce-am greșit știu bine: 
Curînd, ce le-am răpit primi-vor de la mine. 
Prieteniei vechi tu scîncetul i-l iartă, 
Căci doar cu milă pot s-o văd deodată moartă. 
Cît pe Emilia stau s-o aştept, ah, lasă 
Ca deznădejdea grea din sufletu-mi să iasă. 
Străin ţi-i chinul meu, durerea mea — străină: 
Singurătatea doar un pic le mai alină, 


MAXIM 
Vrei să-i destăinui ei, de dragul cărei sîngeri, 
Ce bun a fost August și tu — ce slab de înger? 
Iubiţii, cînd vorbesc, o fac doar în secret. 
Cu bine... Plec, fiind un confident discret. 


Scena III CINNA 


CINNA 


Mai vrednic nume dă-i imperiului sfint 

Al nobilei simțiri, din mari virtuți născînd; 

Onoarea pună-i frîu, acum, nesăbuinței 

De-a fi fost laş, precum şi nerecunoştinței; 

Ba, nobilei simțiri tu spune-i slăbiciune, 

Căci prea slăbeşte cînd iubitei mă supune; 

Şi-i dă iubirii ghes — cînd merită osîndă, 

Ori, de-o înfruntă, vrea să fugă de izbîndă. 

Ce hotăriri să iau, stînd veşnic la răscruce? 

Spre cine să mă-ndrept? La ce partid m-aș duce? 
Cit suferă, greșind, un suflet fără pată! 

Căci orice fruct, de sper să-l mai culeg vreodată, 

Ori al iubirii dulci, ori fructul răzbunării, 

Ori slava de-a fi dat iar libertate ţării, 

Nu mă atrage, vai, momindu-mi judecata, 
Cînd numai unei mari trădări i-ar fi răsplata; 


Cînd mi se cere,-n piept, pe-un nobil să-l înjunghii, 


Ce mă iubește-atit — și nu-i ajung la unghii! — 

Și avuţii îmi dă, și demnități, mereu, 

Şi cere, spre-a domni, umilul sfat al meu. 

Trădare cruntă! Chin! Scîrnavă mîrșăvie! 

Ba Roma,-n veci de veci, trăiască în sclavie! 

Ci piară-mi dragostea, speranța ce m-animă, 

Decît să săvîrșese atit de neagră crimă! 

Cum, nu-ţi oferă el tot ce-ţi dorești, nătînge? 

Să cumperi vrei, ce-ţi dă, cu propriul lui sînge? 

Din darul lui folos vei trage-asasinîndu-l? 

Ce-ţi dăruie chiar el să furi te bate gîndul? 
Dar sînt legat de voi, o, jurămiînt cumplit, 

O, ură-a celei dragi, o, tatăl ei iubit! 

Credinţa, braţul meu și inima vi-s date; 

Prin voia voastră doar pot renunţa la toate; 

Voi hotăriîţi ce fac şi ce voi face,-n silă; 

Emilia, de-August poţi numai tu s-ai milă! 

Să aruncaţi puteţi voi numai zarul Sorţii, 

Iar eu în mînă-i ţin al vieţii fir şi-al morţii! 

Mari zei, cum o ador precum pe voi, sub soare, 

O, faceţi-o la fel cu voi, îndurătoare; 

Și, cum nu pot să scap de legile ei grele, 

O, faceţi să ajung s-o plec dorinţei mele! 

Dar iată că s-a-ntors frumoasa inumană... 


Scena IV. EMILIA, CINNA, FULVIA 


EMILIA 


Nalţ slavă zeilor, căci spaima mi-a fost vană; 
Nici un amic de-al tău nu te-a trădat, o, Cinna; 
Nevoie, deci, n-a fost ca să-ți acopăr vina, 

Căci Liviei, August, spunîndu-i tot, de față 

Cu mine, mi-a redat încrederea în viață. 


CINNA 


El mîna ta mi-a dat — și asta, oare,-nseamnă 
Că mult va-ntirzia plăcuta clipă, doamnă? 

EMILIA 
Ții clipa-n mîna ta. 
CINNA 
Ba tu o ţii în mînă. 


EMILIA 
O, inima la fel oricînd o să-mi rămînă. 
Nimic lui Cinna eu nu-i dau, cînd lui mă dărui; 
Să-şi ia doar ce-i al lui dintotdeauna stărui. 


CINNA 

Poţi, totuși... Ah, să-i spun? O, zei! Ce chin! Ce chin! 
EMILIA 

Ce pot? De ce te temi? 


CINNA 
Ah, tremur şi suspin 
Și simt că, de aveam același gînd și crez, 
Nu-mi mai cereai să-ţi spun de ce adînc oftez. 
Acum prea sigur sînt că nu-ţi voi fi pe plac: 
N-am să vorbesc, curaj — dar nici nu pot să tac. 


EMILIA 
Mă chinuiești cumplit... Vorbește, 


CINNA 


Ah, ce mult 
Mă vei uri, dar eu îndemnul ţi-l ascult. 
Emilia, ești tot ce scump în suflet simt. 

Mă bată cerul sfint cu trăsnete, de mint, 

De nu te îndrăgesc cu-adîncă înfocare, 

Cum să iubească pot doar sufletele rare! 

Dar ce preţ voi plăti, ca sufletul să-ţi am? 

Ca fericit să fiu — îmi ceri s-ajung infam. 
Prea bun fiind August... 


EMILIA 

Destul! Căinţa vie 
Ți-o văd în ochi; ești plin de nestatornicie; 
Făgăduiala-n vînt ţi-o spulberă tiranul; 
Te mîngiie — și-abjuri, și-ţi pierzi de tot elanul. 

Ți-nchipui, biet credul, c-August de poate tot, 
Mă poate dărui cuiva... Mă vrei, socot, 

Din mîna lui și nu din mîna mea în dar. 

Să-ţi aparţin astfel, speri, Cinna, în zadar. 
Să-i tremure sub pași pămîntul poate face, 
Să-mpartă statul tot, să surpe regi, de-i place, 
Să urle-n faţa lui pămîntul și-albul spumii, 
Să schimbe cum vrea el orînduiala lumii; 
Stăpîn a toate e — dar pe-al meu suflet nu-i. 


CINNA 


Vreau să ţi-l dobîndesc așa cum însăţi spui. 

Același am rămas: sînt credincios și pur, 

Și n-am de gînd s-ajung, din milă, un sperjur. 

De simțămiîntul tău legat mai tare sînt 

Decit m-aș fi legat prin cruntul jurămînt, 
Puteam, cum bine știi, fără sperjur și crimă, 

Din mîna ta să-ți smulg ilustra ta victimă, 

Căci, renunţind August la tron imperial, 

Rost n-avea să înfigi în pieptu-i un pumnal; 

Și s-ar fi risipit toţi conjurații-aleși, 

Și planul tău cădea, și ura ta da greș. 

Eu singur l-am scăpat de nenţeleasa-i toană 

Și — ca să ţi-l jertfese — i-am pus pe cap coroană. 

EMILIA 

Să mi-l jertfești! Auzi! Vrei braţul să-ţi opresc 

Chiar eu! Și viu să-l las! Ba chiar să-l și iubesc! 

Și pradă eu să-ţi fiu, cînd vrei să-l cruţi — și preţ 

Al unui sfat ce-l vrea tot împărat semeţ. 


CINNA 


Zadarnic mă condamni: de nu știam a-i cere 

Să stea pe tron, n-aveai asupra lui putere. 
Favorurile-ţi uit, iubirii totul dărui 

Cind să-l ucid m-avînt ori să-i lași viața stărui. 
Jurat-am să te-ascult — dar recunoscător 

Să-i fiu și lui August mă simt un pic dator; 
Îngăduie-mi să-ncerc să te-mblinzesc niţel, 
Cerîndu-ţi să-l iubeşti cum te iubește el. 

Un suflet generos, în mari virtuţi bogat, 

Nu-i spune nimănui perfid că-i și ingrat. 

De-i rod din gînd infam, urăște fericirea 
Și n-acceptă nimic ce i-ar păta simţirea 
Și cinstea... 


EMILIA 


Mă mîndresc cu-asemeni infamie; 
E drept ca pe-un tiran să-l surpi prin perfidie. 
Cînd cursu-i întrerupi unei asemeni soarte, 
Ingraţii dovedesc că-s generoși aparte. 


CINNA 
O, în virtute-ţi schimbi și ura ta tirană! 


EMILIA 
Da, îmi creez virtuţi ce-s demne de-o romană. 


CINNA 
Un suflet de roman adevărat... 


EMILIA 


Cutează 
Orice, unui tiran să-i stingă-a vieţii rază. 
Ruşinii de-a fi sclav preferă-al morţii gust. 


CINNA 


E-o cinste să-i fii sclav măritului August. 
Adesea marii regi stau în genunchi și, gravi, 
Umili, cer ajutor unor asemeni sclavi. 

În faţa noastră azi coroana el și-o pleacă, 
Peste puterea lui puternici să ne facă, 

Ne cere un tribut ce-mbogăţi ne poate 

Și ne impune-un jug ce-nseamnă libertate. 


EMILIA 


De eşti mai mult decît un rege, crezi, pesemne, 
Că ești ceva? Eşti rob ambiţiei nedemne. 

Există pe pămînt vreun prinţ ce-ar crede,-n van 
Că poate fi egal c-un cetăţean roman? 

Antoniu și-a atras a urii noastre coasă 

Cînd s-a dezonorat, iubind o-mpărăteasă. 

Attal%, care-a albit în purpură — și care 

Zicea că e libert al Romei, preţ mai mare 

Punea pe titlul nalt de cetățean roman, 

Decit pe-un tron stăpîn pe-al Asiei liman. 

În minte cu-acest gînd, păstrează-i demnitatea 
Și de la bravi romani ia generozitatea, 

Știind ce-au fost născuţi să dee, din bătrîni, 
Ei regilor porunci, trăind fără stăpîni. 


CINNA 


Văzut-am cerul cum, după-astfel de-atentate, 
Urîndu-i pe-asasini, i-a pedepsit în toate. 
Cînd cerul să uzurpi un tron nu se opune, 
Tot cerul stă, curînd, căderea-i s-o răzbune. 
Pe cei ce-i face regi îi ţine-n sfinta-i pază, 
Iar cînd lovește-n ei, lung timp i-nsîngerează,; 
Voind a-i pedepsi apoi, cumplit, din plin, 
Pedeapsa lui e ca un trăsnet din senin. 


EMILIA 


Văd, treci de partea lor — și-aștepţi, și vrei s-aștept 
Un trăsnet, spre-a scăpa de un tiran nedrept. 


Nu-ţi mai vorbesc: te du, slujește-l pe hegemon; 
Să-ţi intre-n suflet, laş, al tiraniei demon 
Şi linişte să ai în cuget nestatornic, 
Poţi numele să-i uiţi, să uiţi că-i eşti datornic. 
La braţul tău renunţ — și, singură, — ţi-o spun, 
Voi şti ca ţara și un tată să-mi răzbun. 
Onoarea morţii lui îmi sătura nesaţul, 
De dragostea nu sta să-mi stăvilească braţul. 
Numai de dragul tău m-am hotărît, o, da, 
Mai multă grijă s-am de tristă viața mea. 
De-l ucideam — cum sta grea ură-n piept să-mi ardă, 
M-ar fi ucis pe loc pe mine cei din gardă; 
Prin moartea mea, scăpai de roaba ta, o, Cinna 
Și, dacă mai trăiesc, iubirea poartă vina. 
Dorind să mă păstrez de dragul tău, să știi 
C-am vrut, prin fapt măreț, de mine demn să fii. 
O, de m-am înșelat, iertați-mă, mari zei! 
Credeam că-i demn nepot al marelui Pompei. 
Dar de m-am înșelat, și-n locul unui brav, 
Cum bănuiam că eşti, mi-am fost ales un sclav, 
Eu, totuși, te iubesc și, dacă nu cutezi, 
Spre a mă dobîndi, stăpînul să-ţi trădezi, 
Sînt mii de bravi ce-ar vrea, prin braţul îndrăzneţ, 
Să mă cîştige, diîrji, plătind acelaşi preț. 

Dar în zadar rîvnesc, căci voi sfirși mai rău, 
Murind a ta! Mori — tu — pentru tiranul tău! 
Cum, laş fiind, de gind tu să mă meriţi n-ai, 
Al vieţii fir cu-al său odată-o să mi-l tai. 
Muri-voi doar de-a mea virtute ajutată, 

În sîngele, și-al lui, și-al meu, din plin scăldată. 
Și-ai să m-auzi zicînd, de toate mulţumită: 
„Nu-mi plinge soarta, căci de tine-mi fu croită. 
Cu mine, în mormînt, duc gloria ce, vie, 
Iubindu-te atît, ţi-o hărăzisem ție. 

Mor, dar distrug, murind, puterea absolută. 


Și-a ta eram, pe veci, prin fapta începută!“ 


CINNA 


Ei, bine, de mi-o ceri, te-oi mulțumi pe dată, 
Și Roma liberînd, și răzbunînd un tată. 

E drept unui tiran să-i dai o lovitură, 

Dar mai tirană ești decît August, prin ură. 
Cu sila de ne ia femei, copii, pămînt, 

El sufletelor nu ne-a fost tiran nicicînd. 

Dar inumană tu, prin frumuseţe, ești, 

Căci minte, suflet, trup încerci să silniceşti. 
Faci preţ să pun pe tot ce mă dezonorează; 
Să văd în ce ador un monstru și o piază; 
Ceri sîngele să-i vărs, cînd pentru el datori 
Am fi să ni-l vărsăm, de mii și mii de ori. 
Vrei asta, deci? Alerg! Dar lungul meu jungher 
În pieptul meu, apoi, și-o-nfige crudul fier. 
Iluștrilor lui mani mă vei jertfi, iubito, 

Silită crima mea știind c-am pedepsit-o. 

Și acest fapt, urmînd dendată crimei mele, 
O să-mi redea curînd și gloria, sub stele. 


Adio... 


Scena V. EMILIA, FULVIA 


FULVIA 


L-ai adus la deznădejde, doamnă. 


EMILIA 


Mă uite dacă dirz spre faptă nu se-ndeamnă. 


FULVIA 
Cu preţul vieţii lui va să te-asculte... Vai, 
Dar plingi! 

EMILIA 


O, Fulvia, recheamă-l! Fugi! Ce stai? 
Prietenă de-mi ești, ajută-mă și-i scoate 
Dorinţa de-a muri din suflet! Spune-i... 


FULVIA 
Poate 

Că-l lași, de dragul lui, pe-August în viaţă? 

EMILIA 

Cum? 

Să-mi sting al urii foc n-ar fi nedrept acum? 

FULVIA 
Deci?... 

EMILIA 


Facă tot ce e dator și se cuvine 
Și-aleagă el, apoi: ori moartea, ori pe mine. 


ACTUL IV 


Scena |. AUGUST, EUPHORB, POLYCLET, un străjer 


AUGUST 
Dar bine, Euphorb, de necrezut e vestea — 
EUPHORB 
De necrezut, e drept, e pînă și povestea. 
E greu de conceput asemenea turbare 
Și gindul doar, la ea, te umple de oroare. 
AUGUST 


Cum, Cinna și Maxim uneltitori de crimă? 
Prietenii mei scumpi, ei, demni de-naltă stimă, 


Cei cărora le-am dat, din inima mea toată, 
Mari demnități, acum să mă ucidă cată? 
Ei — cărora le-am dat imperiul pe mînă — 
Conspiră amîndoi și spre mormînt mă mînă? 
E-adevărat, Maxim își recunoaște vina, 
Căindu-se amar; dar Cinna! 


EUPHORB 

Singur Cinna 
Mărinimia ta o uită într-atilt, 
Că,-n răzvrătirea lui, e tot mai hotărît. 
El mai înfruntă doar adincile căinţi 
Ce-n conjuraţi stîrnesc noian de suferinţi. 
Cînd stau păreri de rău și spaima să-i sugrume, 
El le mai dă curaj în contra ta, anume. 


AUGUST 
El singur pe un drum greșit îi mai răscoală! 
Vreo inimă a fost cîndva mai neleală? 
Trădare ce-ai plodit din furie hapsînă! 
Ce crunt mă simt lovit de-o îndrăgită mînă! 
Vai, Cinna, mă trădezi! Ascultă, Polyclet. 
(Íi vorbeşte la ureche) 


POLYCLET 
Porunca ta va fi-mplinită, în secret. 


AUGUST 
Și-aducă-l pe Maxim, Erast, aici, îndată, 
Să-i spun prin gura mea că-i crima lui iertată. 
( Polyclei reintră în scenă) 


EUPHORB 


Prea mare o crezu: pedeapsă grea și-a dat 

El însuşi, de abia întors de la palat. 

Cu ochii rătăciți, privirea îngrozită, 

Oftînd și hohotind, îmi spuse-ntr-o clipită 

Cît își ura acum și viaţa lui, și tot, 

Și planul iscusit al crudului complot, 
Cerîndu-mi tot să-ţi spun și-adăugind îndată: 
„Pe-August să-l mai vestești, pedeapsa meritată 
Că însumi mi-o voi da!“ Nemaiputînd să rabde, 
În Tibru se-azvirli — și valuri iuți, în noapte 


L-au înghiţit curînd, răpindu-mi fără veste, 
Acest sfîrșit cumplit de tragică poveste. 


AUGUST 
Noianul de căinţi, socot, din minți l-a scos; 
Putinţa mi-a răpit, de-a fi mărinimos, 
Fiindcă,-n faţa mea, căința crima iartă. 
Dar, de-ndurare el de-a vrut să se despartă, 
Ai grijă tu de rest: la adăpost îl pune 
Pe martorul fidel, ce poate multe spune. 


Scena Il. AUGUST 


AUGUST 
Cer sfînt, cui aș putea să-i mai încredinţez, 
În taină, viaţa mea şi-al sufletului crez? 
Puterea ce mi-ai dat reia-mi-o, cu temei, 
Căci, dacă-mi dai supuși, prietenii mi-i iei, 
Puterii dacă-i dai destinul și măsura, 
Ca — binele făcînd — să izvodească ura; 
De-i faci pe împărați să-i îndrăgească foarte 
Pe cei ce tu-i îndemni să-i năruie în moarte, 
Nu-s siguri de nimic; sînt doar de temeri frînţi. 
Dar în zadar, August, te plingi și te frămînţi! 
Cruţat te vrei? Au tu ce ai cruțat pe lume? 
Gîndește c-ai vărsat potop de sînge-n spume! 
n Macedonia? nu l-ai văzut prelins? 
Nu-n val de sînge crud Antoniu fu învins? 
Și Sextus? tot la fel? In propriul ei sînge 
Perusa% n-ai scăldat, cînd ai ştiut-o fringe? 
Aminte-adu-ţi, August, măceluri și paragini! 
Însîngeratele proscrişilor imagini! 
Cum, cu al tău călău, așa cum sorții vrut-or, 
Pumnalul l-ai înfipt în propriul tău tutori 
Hai, strigă că-i nedrept destinul, cînd ai tăi 
Să te ucidă vor, la fel de crunţi și răi! 
Cînd, pilda ta urmînd, fiindu-ţi demni adepti, 
Încalcă legi ce tu n-ai vrut să le respecţi! 
Trădării lor i-a dat Tăria dezlegare; 
Cazi, cum te-ai înălțat: prin crimă și trădare! 
Dă-i mîrșăviei, azi, un miîrșav sînge și 
Îndură-i pe ingraţi, de-a fost ingrat să fii! 

Ah, la nevoie, văd că judecata-mi pierd! 
Nebun sînt, Cinna? Cum? M-acuz — și chiar te ierte 
Tu mă sileşti, trădind, puterea să-mi menţin, 

Prin care pedepsit mă vrei, în chip hain. 

Mă iei drept criminal, cînd crima mea o știm; 
Inalţi, spre-a-l și surpa, un tron nelegitim 

Și printr-un zel sfruntat ţi-acoperi atentatul; 
M-ai omori — de-ar fi să nărui însuși Statul? 
Mă pot sili să-l uit de tot, la o adică! 
Trăi-vei liniștit, stîrnind în mine frică! 

Nu, însumi mă trădez, gîndindu- -mă la asta! 
Cînd ierți ușor — îţi ceri jignirea și năpasta; 
Să-l pedepsim pe el, să-i surghiunim complicii! 

Cum, sînge iar să vărs, să născocese suplicii? 

Mi-a ostenit de tot cruzimea, negreșit; 

Mă vreau temut — și-ajung acum doar să irit. 

O hidră,-n Roma mea, îmi este crunt casap, 
Născînd capete mii — de-i tai un singur cap. 

O, sîngele a mii de conjuraţi nu-mi fac 

Mai sigur traiul — ci mai blestemat, posac. 
Octaviu, n-aștepta alt Brutus să lovească; 

Mori — nelăsîndu-i drum spre-o glorie regească. 
Mori! Să trăieşti, în van mai faci sforțări: sînt laşe 
Cînd vezi atîția bravi cu ginduri ucigașe; 

Cînd tot ce-n Roma e ilustru, tînăr, nú dă 

Nimic pe viaţa ta, dorindu-ţi moartea crudă, 
Mori — căci e-o boală ce s-o vindeci nu se poate; 
Mori — căci ori mori, ori pierzi avere, ranguri, state! 
O, viaţa-i prea puţin — și ce mai ai, un rest, 
Nu face s-o plătești cu-asemeni preţ funest. 

Mori — însă-n moarte treci strălucitor, cu forţă! 
În sînge de ingrat să-ţi stingi a vieţii torță! 
Murind, pe ucigaș îngroapă-l cu victima! 

Fă-l mulțumit — dar crunt îi pedepsește crima! 
Să-i fie chin cumplit de tot această moarte; 
Mort să te vadă, dar să se-ntristeze foarte. 

Dar nu-i mai bine eu să-i priveghez tortura? 

În Roma de-s urit — hai să-i învingem ura. 

O, voi, romani, o, tu, nătîngă răzbunare! 

Biet om, ce lupţi din greu, dar fără-nverșunare 

Și baltă lași un plan, de cum ţi l-ai propus! 
Faceţi ceva c-un prinţ, voi, zei măriţi, de sus! 


Pe cine să urmez? De cine m-oi desparte? 
Lăsaţi-mă pe tron, ori daţi-mi brînci spre moarte. 


Scena III. AUGUST, LIVIA 


AUGUST 


O, doamnă, sînt trădat și ucigașul meu, 
Cum sînt de zbucium plin, pe suflet calcă-mi greu. 
O, Cinna, Cinna, tu... 


LIVIA 


Ştiu totul: Euphorb 
Mi-a spus-o — și-am pălit; dar nu fi surd și orb 
Și-ascultă sfatul meu, chiar de femeie sînt. 


AUGUST 


Vai, pot primi vreun sfat, cînd sufletul mi-i frînt? 


LIVIA 


Neîndurarea ta, în roade, doamne, stearpă, 

Atît a izbutit: cu zgomot mult să fiarbă. 

Prin chinul unui om nu poţi să-l sperii pe-altul; 
Căzind Salvidian?, dădu Lepid3 asaltul; 
Și,-apoi, Murenus%, cel de Scipio urmat. 

Și dacă viaţa, tu, în chinuri le-ai curmat, 
Ignatius35 deloc n-a fost cuprins de frică: 

Pe Cinna-l vezi, acum, că-n locu-i se ridică. 
Din cei mai mici în rang, știi nume odioase, 

Ce s-ar fi-nnobilat prin fapte grandioase. 

Le-ai pedepsit în van, August, cîndva, demențţa; 
Te rog să-ncerei, acum, ce poate și clemenţa. 
Poţi crunt să-l pedepsești, prin propria-i rușine, 
Pe Cinna — şi folos să tragi doar pentru tine. 
De-l chinui, Roma poţi să o stîrnești, anume; 
De-l ierţi — poţi creşte tu în fală și renume. 
Și-i poate îmblinzi mai mult mărinimia 

Pe cei căror le cresc cruzimile mînia. 


AUGUST 
Mai bine îi câștig, a tronului mărire 
De-o părăsesc — căci ea îi face să conspire. 


Prea des am ascultat de sfatul tău, o, doamnă; 
Destul — căci la nimic nimic nu mă îndeamnă. 

Tu libertatea ta, o, Romă, nu-ţi mai plinge; 
În lanţuri te-am legat — tot eu ţi le voi frînge. 
a-ţi Statul înapoi, de ţi l-am cucerit, 
Mai pașnic, mai măreț decit ţi-a fost răpit; 
De mă urăști — deschis în furca urii ia-mă. 
De mă iubeşti — iubit mă vreau, dar fără teamă. 
Sătul de măreţii de-a fost s-abdice Syla,% 
Eu fericit mă vreau, dar, vai, nu cu de-a sila. 


LIVIA 


Te-ncîntă pilda lui de mult, prea des — dar vezi 
Ca nu-mpotriva ta să iasă, de-o urmezi; 
Căci fericirea lui, ce stă să ne mai mire, 
De s-ar mai repeta, n-ar fi chiar fericire. 


AUGUST 


De-i fericirea mea prea mare, pe nedrept, 

Din partea cui o vrea — pumnalul îl aştept. 

O, după lungi furtuni spre-un port te cheamă tihna! 
Eu două porturi văd: ori moartea, ori odihna. 


LIVIA 
Cum? Lepezi scumpul fruct al marilor strădanii? 
AUGUST 
Vrei să-l păstrez, cînd el mi-a înmiit dușmanii? 
LIVIA 


De-ajungi la astfel de limanuri, ești, se pare, 

Nu prea mărinimos, ci plin de disperare. 
AUGUST 

De mîngii, stînd pe tron, o mînă ce trădează, 

Virtutea nu-ţi vădești, ci că eşti slab și loază. 
LIVIA 

Ba că-ţi ești ţie domn deplin s-ar înţelege 

Şi stăpînești virtuţi ce-s demne de un rege. 
AUGUST 


O, mi-ai făgăduit sfat de femeie, doamnă; 
Cuvîntul ţi-ai ţinut — și văd la ce te-ndeamnă. 


De douăzeci de ani pe dúşmani nu îi iartă 
Miînia mea — și știu ce-i a domniei artă. 
Știu cînd și ce să fac — și ştiu cu ce-i dator 
Un prinţ într-un moment profund hotăritor. 
Poporul e jignit de cruntul atentat, 

Ce socoti îl poţi o crimă grea de Stat; 

De-ntreagă ţara lu: jignirea-i îndurată 

Și — ori abdică, ori să o răzbune cată. 
LIVIA 

De patimă orbit, o, mai puţin te lasă, 
AUGUST 

Ori fii mai tare, ori nu fi ambițioasă. 
LIVIA 

Primești prea rău un sfat atît de bun. 


AUGUST 
Pesemne, 

Că zeii,-n tot ce fac, îmi place să mă-ndemne, 
Cu bine, pierdem timp... 

LIVIA 

Rămiîn cu tine încă, 

Să faci ce ţi-a cerut iubirea mea adincă. 

AUGUST 
Iubirea de măriri te face pisăloagă. 

LIVIA 
Mi-eşti drag, August — și nu mărirea ta mi-i dragă, 

(Singură) 

Îmi scapă... Să-l urmez și să-l silesc să vadă 
Că de putere-ar da, prin mila lui, dovadă; 


Că prin clemenţă doar un bun monarh se-arată, 
În ochii lumii-ntregi, în strălucirea-i toată. 


Scena IV. EMILIA, FULVIA 


EMILIA 


Ce veselă mă simt! De ce? De unde-mi vine? 
Simt tihna-n ceasul rău că se strecoară-n mine! 

Pe Cinna-l cheamă-August și, uite, nu mă sperii, 
Nu pling și nu cunosc suspinele durerii, 

De parcă aș afla, pe nişte căi oculte, 

Că soarta însăși vrea de voia mea s-asculte. 

O, Fulvia, așa-i, cum spui? Au bine-aud? 


FULVIA 


Spre viaţă mă căzneam să-ntore destinu-i crud, 
Și-lL aduceam napoi, mai de-nţeles, mai blind, 
Să-ncerce-a-ţi potoli și miîniosul gînd; 

Mă bucuram nespus, cînd, iată, Polyclet, 

Ce voiei lui August îi este interpret, 

Veni la el, zicînd că, fără vreo suită, 

Îl cheamă la palat August, într-o clipită. 
August e turburat... Pricina-i neștiută... 

Și mulţi, în fel şi chip, o cată și-o discută. 
Toţi spun că vreun necaz aparte-ar fi pricina 
Și că la tainic sfat l-ar fi chemat pe Cinna. 
Mai mult însă îmi dă Evandru de gîndit, 
Căci doi necunoscuţi cu dînșii l-au răpit; 

Și arestat a fost și Euphorb — și nime 

N-are habar de ce; și-s zvonuri prin mulțime 
Că, deznădăjduit, Maxim, de-un ceas încoace, 
În Tibru știu eu ce-a făcut? În rest — se tace. 


EMILIA 
Vai, cîte mari pricini de deznădejdi și spaime! 
Și sufletu-mi nu-i chip un murmur să îngaime 
Căci, ceas de ceas, în el, simt cerurile sfinte, 
Că-mi varsă nefireşti, sucite simțăminte. 
O, azi o teamă-n van m-a turburat — și-acum, 
Cînd am de ce, nu pot să tremur nicidecum. 

O, vă-nţeleg, mari zei: cînd gîndul meu v-adoră, 
Voi nu-nduraţi s-ajung cu dezonoarea soră. 
Cum nu-mi îngăduiţi suspine, plins, deloc, 

Pot cu curaj să-nfrunt cumplitul nenoroc. 

Voi vreţi să mor purtînd în suflet tot curajul 
Ce marii încercări i-a fost apururi gajul; 
Și,-aşa cum porunciţi, eu gata sînt să mor, 
Cu sufletul pătruns de-al urii crunt fior. 

O, voi, ai tatei mani! O, sacră libertate 
A Romei! Am făcut tot ceea ce se poate: 


Să-l piardă pe tiran, i-am strins în contra lui 
Prietenii, făcînd ce-ngăduit nici nu-i. 

De planul a dat greș, nu-mi scade-n merit fapta. 

De nu v-am răzbunat, merg să vă stau de-a dreapta, 
Dar încă aburind de furii mari, de soi, 

Prin moarte nobilă și vrednică de voi, 

Încît numaidecît să recunoașteți şi voi, 

Născută din eroi, eroic că pieri-voi. 


Scena V. MAXIM, EMILIA, FULVIA 


EMILIA 
Maxim? Dar mi s-a spus c-ai fi murit. 

MAXIM 

Poveste! 

L-înşeală Euphorb pe-August cu falsa veste. 
Văzind că-i arestat, că totu-i dat pe faţă, 
Minţi că am murit, să pot scăpa cu viaţă. 

EMILIA 
De Cinna ce zic? 

MAXIM 


Că muncit e de regrete 
Că i-a aflat August cumplitele secrete. 
Tot neagă,-n van, habar că n-are de complot; 
Stăpînul spre-a-și salva, Evandru spus-a tot 
Și-August a dat porunci să fii azi arestată, 


EMILIA 
Dar văd că zbirul lui întîrzie, cînd, iată, 
Sînt gata să-l urmez... Sătulă-s de-așteptare. 
MAXIM 
Te-așteaptă-n casa mea. 
EMILIA 
Cum? 


MAXIM 
Da, mirarea-i mare, 
Dar cerul te-a luat în grija lui divină, 
Căci e un conjurat ce va cu noi să vină. 


Cît nu ne urmăresc, folos să tragem, deci. 
O barcă-avem la mal — și poţi cu noi să pleci. 


EMILIA 
Dar mă cunoşti, Maxim — și știi tu cine-s eu? 


MAXIM 


Fac pentru Cinna tot ce pot să fac la greu, 

Punînd la adăpost această jumătate 

Ce-a mai rămas din el, cea mai presus de toate. 
Emilia, te rog, hai să scăpăm cu viață 

Și-apoi să-l răzbunăm prin faptă îndrăzneață. 


EMILIA 


Urmat se cere-un om ca el, de-i strîns ca-n clești, 
Căci, de-l răzbuni, te temi să-i supravieţuieşti. 
Cînd moare el, alt om de-și caută salvarea, 

Al vieţii sclipăt stins i-l paşte dezonoarea. 


MAXIM 
Ce oarbe disperări ţi-ncing mînia? Spune! 
În suflet de granit, ah, cîtă slăbiciune. 
Cînd lupta-l cheamă, vai, de luptă ce departe-i! 
E-nfrînt de cea dintii grea lovitură-a soartei! 
Recheamă-ţi iar în piept acel curaj sublim; 
Deschide ochii și cunoaște-l pe Maxim; 
Alt Cinna afli-n el — şi-n el același focul 
Iubirii, gata lui să-i ia în toate locul. 
Prieteni cum am fost şi-un singur suflet, cată 
De dragul meu să arzi ca flacăra curată, 
Căci te voi şti iubi cu-aceiași dulci fiori. 
EMILIA 
Cutezi să mă iubeşti — și nu cutezi să mori! 
Îmi ceri prea mult, Maxim, dar dă-mi măcar un semn 
Că, de atît cît ceri, eşti totdeauna demn. 
Să nu fugi ca un laș de-o moarte glorioasă 
Și nu-mi da inima, de-o simţi că-i ticăloasă. 
Să-ţi pizmuiesc mă fă al vitejiei har; 
De nu te pot iubi — să te regret măcar. 
Arată-mi, ca roman, ce-o viață-n piept ai strîns; 
De nu-ţi dau inima — să-mi meriţi tristul plins. 
Cum? După Cinna cînd ca bun prieten jindui, 
Prieten vrei să-i pari iubita mîngiindu-i? 


Cu ce-i dator un bun prieten, de la mine 

Tu pildă ia — ori fă și tu ce se cuvine. 
MAXIM 

O, suferinţa ta e mult prea furtunoasă! 


EMILIA 


A ta,-n folosul tău, e prea ingenioasă. 
Tu ne și vezi întorși, pe Cinna răzbunîndu-l 
Şi, cînd necazuri ai, la dragoste ți-i gîndul! 


MAXIM 


E-o dragoste ce-un foc nespus îmi varsă-n vine; 
Pe-al meu prieten drag eu îl iubesc în tine 
Și-acelaşi dor ce el, în inima-ndrăzneaţă... 


EMILIA 


Maxim, prin multe-a fost să trec în astă viaţă. 
Uimită nu-s — c-aud de ultima-mi clipită; 

De disperarea mea nu sînt deloc orbită. 
Curajul meu e calm la ceas de crunt prăpăd 
Și văd prea mult din tot ce n-aș dori să văd. 


MAXIM 
Cum, crezi că aș umbla cu niscai gînd ascuns? 


EMILIA 


Da, și ţi-o spun pe șleau, de-mi ceri acest răspuns. 


E fuga noastră, zău, prea rînduită-n toate, 
Spre-a nu te bănui de nici o lașitate; 

Minuni prea multe, azi, să facă zeii vor; 

Au nu cumva le-ai dat o mînă de-ajutor? 

Fugi singur... Nu-s urechi iubirea să-ți asculte. 


MAXIM 
Ah, asta-i prea de tot! 


EMILIA 


Am bănuieli mai multe. 
Ci nu te teme, nu, de crîncene injurii, 
Dar nici să nu speri că mă pot orbi sperjurii. 
Cu mine mori, de crezi cu tine că-s nedreaptă 
Și dezvinovăţit vei fi, prin mare faptă. 

MAXIM 
Trăiește, te implor — și-ngăduie, un sclav... 


EMILIA 


Să te ascult mai pot de faţă cu Octav. 
Să mergem, Fulvia... 


Scena VI. MAXIM 


MAXIM 


Ah, disperat, răpus 

Și, poate, încă demn de-un și mai crud refuz, 
Ce hotărăști, Maxim? Ce suferinţe vii 
Căinţele-i gătesc smintitei viclenii? 
n ce iluzii poţi să te mai legeni, oare? 
De rîpă-i totul dus, Emilia de moare. 
Pe-același eșafod va creşte fala ei, 
lar tu va să decazi, zvîrlit printre mișei. 
Urmașii-o vor cinsti, dar fi-va să răscoale 
În ei şi tristul gînd al miîrșăviei tale. 
Trădat-ai, într-o zi, printr-un greșit elan, 
Iubita, un amic şi-un mare suveran; 
Și-n darn a fost să-ncalci atitea sacre legi; 
În darn jertfit-ai doi iubiţi — căci nu culegi 
Decât al urii fruct și al rușinii fruct 
Și sufletul în van de remușcări ţi-i rupt. 

De-un om ca Euphorb ai ascultat, anume; 
Căci ce pot face inși de teapa ta pe lume? 
Rămîne-un sclav infam orice libert. Nici gînd 
Să-şi schimbe sufletul — ci starea doar, oricînd. 
De slugă suflet ai și azi, şi bună casă 
Nu faci cu un crimpei de naştere aleasă. 
Tu m-ai făcut nedrept și mirșav să mă simt 
Și cinstea nașterii alese să-mi dezmint; 
O, inima-mi mult timp îţi stase împotrivă, 
Dar s-o pătezi ai fost, prin firea ta parșivă. 
Plătesc cu viaţa mea, cu gloria mea totul, 
Și-o merit, de-am crezut în tine, ca netotul. 
Dar zeii,-n faţa lui și-a dînsei, stîrpitură, 
Îmi vor îngădui să te jertfesc cu ură; 


Și eu cutez să cred că,-n ciuda crimei mele, 

Va sîngele-mi curat păcatele să-mi spele, 

De pot, pe drept turbat, să-mi șterg, pe-al tău vărsîndu-l, 
Greșeala de a-ţi fi urmat orbește gîndul. 


ACTUL V 


Scena I. AUGUST, CINNA 


AUGUST 
Ia, Cinna, loc, ia loc și, fără vorbă multă, 
De tot ce-o să-ţi impun fără cricnire-ascultă; 
La tot ce va să-ţi zic, urechea să-ți destupi; 
Prin strigăt sau cuvînt, să nu mă întrerupi; 
Deci, pune-i limbii frîu — și lunga ta tăcere 
De va-ncerca să-i dea emoţiei putere, 
Putea-vei, la sfîrşit, să-mi dai răspuns în voie... 
Asupra ăstui punct, ascultă de-a mea voie. 


CINNA 
Ascult, mare-mpărat. 


AUGUST 

Chiar de-o să-ţi vină greu, 
Cuvîntul ţine-ţi tu — și-am să mi-l țin pe-al meu. 
Trăieşti, o, Cinna, dar acei ce viaţă-ţi dară 
Tatei dușmani i-au fost — și mie însumi, iară. 
În a lor tabără născut — cînd toţi s-au dus 
La zei, și mi-ai ajuns, fără să vrei, supus, 
Păstrat-ai ura lor în piept, atotstăpină, 
Luiînd, în contra mea, pumnalul lung în mînă. 
Mi-ai fost dușman jurat nainte de-a te naște?? 
Și cu atît mai mult cînd m-ai putut cunoaște; 
Și nu i-au dezminţit pornirile nătînge 
O dușmănie grea, ce-ţi curge azi în sînge. 
Îndată ce-ai putut urmatu-le-ai povaţa, 
Iar eu m-am răzbunat — doar dăruindu-ţi viaţa. 

Captiv, te-am copleșit cu daruri — printre care 
Ţi-a fost favorul lanţ, iar curtea — închisoare. 
Redatu-ţi-am întîi străvechiul patrimoniu 
Şi te-am îmbogăţit din ce-a pierdut Antoniu; 
După aceea, ştii cum n-am scăpat o clipă 
Cînd darnic am putut să-ţi fiu — pîn-la risipă. 
De mi-ai cerut cîndva vreo-naltă demnitate, 
N-am șovăit nicicînd, n-am zis că nu se poate. 
Ți-am dat mai mult decît chiar vrednicilor fii 
Ai celor ce-au luptat cu mine-n bătălii 
Și care cu scump preţ de sînge mă-ntronară, 
Și viaţa mea în dar mi-au dat-o, bunăoară. 
Cum bine să mă port cu tine m-am deprins, 
Învingătoru-i, azi, pizmaș pe cel învins; 
lar zeii de-au voit s-arate-un pic de ură, 
Cînd lui Mecena-n cer sălașul i-l dădură, 
Eu locul lui ţi-am dat, loc de cinstire vrednic, 
Făcîndu-te, cum ştii, al meu de taină sfetnic. 
Chiar azi, nehotărit cum sînt, cînd, fără cap, 
De-mpărătescul tron am hotărît să scap, 
Cu tine şi Maxim m-am sfătuit întîi 
Şi sfatul ţi-am luat drept sfat de căpătii, 
În ciuda lui; tot azi, Emilia-ţi fu dată, 
Ea, ce,-n Italia, de toți e adorată. 
Şi o-nălțai atît, de dragoste prea plin, 
Încât, de-ți dam un tron, îţi dam mult mai puţin. 
O, Cinna, ţi-amintești? Atîta fericire 
Și gloria nu-ți pier oricum din amintire. 
Cum nu poţi nici să uiţi — fapt neînchipuit — 
Că vrei să mă ucizi în chip nelegiuit. 

CINNA 


Eu, doamne, eu să fiu un trădător smintit? 
Un plan atît de laș... 


AUGUST 
Uiţi ce-ai făgăduit. 

Șezi, Cinna, șezi: n-am spus tot ce aveam de spus. 
Te vei justifica, de poţi; însă, supus, 
Ascultă-mă întîi... Cu ură și orgoliu, 

Vrei să m-asasinezi chiar miine,-n Capitoliu, 
La sacrul jertfei ceas, cînd mîna-ţi, drept semnal, 
Căţuia nu-mi va da, ci, cu un lung pumnal, 


Mă va străpunge crunt; în poartă, jumătate 

Din conjuraţi vor sta; ceilalţi, în flanc și-n spate, 

Să-ţi sară-n ajutor... Știu totul ce și cum e? 

Au vrei pe ucigași să ţi-i înșir pe nume? 

Procul şi Glabrion, Pomponiu și Rutiliu, 

Lenas, Virginian, Plaut, Albin, Iciliu, 

Pomponiu și Maxim — ce-n stimă fu să-l nalț... 

Pe nume să-i înșir nu merită ceilalți. 

O șleahtă de pierduţi, prin datorii și crime, 

Ce îmi înfruntă legi în totul legitime 

Și, disperaţi că n-au cum să le ocolească, 

De nu răstoarnă tot, n-au cum să mai trăiască. 
Vezi, Cinna? Acum taci — și nu că mi-ai promis; 

Al gurii tale glas rușinea l-a închis. 

Văzîndu-mă ucis, pe lespezi reci, în Templu, 

Ce gînd aveai apoi, ia spune-mi, de exemplu? 

Au ţara de-un monarh voiai s-o scapi? Cutez 

Să spun c-am înţeles politicul tău crez. 

N-ai spus salvarea ei de-un suveran c-atirnă, 

Ce,-avînd în mînă tot, să-i stea dibaci la cîrmă? 

De-aveai doar gîndul nalt de-a libera cetatea, 

Nu m-ai fi-mpiedecat să-i dărui libertatea, 

Ci-ai fi primit-o tu, pentru întregul Stat, 

Neîncercînd s-o smulgi printr-un asasinat. 

Deci, ce voiai? Să stai pe tronul meu? Năpaste 

Ciudate ne lovesc, azi, patria din coaste, 

Odată ce te vrei pe tron, noi legi să-i predici, 

Și numai de August ajungi să te împiedici; 

Şi-i soarta ei de plins cînd, după mari răzmeriţi, 

În urma mea, doar tu să sui pe tron mai meriţi 

Și numai braţul tău sortit e, bunăoară, 

Să poarte, de acum, a Romei grea povară. 
Învață, Cinna, vai, s-ajungi să te cunoști; 

Eşti răsfăţat, iubit de cetăţeni și oști, 

Temut, nălţat în slăvi de mari și mititei; 

Poţi, în sfîrşit, să faci în Roma tot ce vrei; 

Dar te-ar huli și-ai tăi dușmani, cu milă-n glas, 

De meritul scăzut drept sprijin eu ţi-l las. 

Dezminte-mă, spunînd prin ce te-nalţi în slăvi? 

Ce mari virtuţi vădești? Și prin ce mari isprăvi? 

Prin ce anume har de preţ îmi placi nespus? 

De oamenii de rînd prin ce ești mai presus? 

Ai prin favorul meu și slavă, și putere; 

Prin el te-nalţi şi el ţi-i sprijin, cînd se cere, 
Favoru-i adorat în tine — nu persoana; 

N-ai credit și nici rang — de nu ţi-l dă coroana 
Și, ca să te dărîm, cum azi simţirea prazi-mi, 
Destul e să-mi retrag ăst braţ, ce ţi-a fost reazim; 
Dar vreau să-ţi împlinesc dorinţa cea mai vie; 
Domnește, dacă poţi, luîndu-mi viaţa mie... 
Dar îndrăznești să crezi că toţi Servilianii, 
Metelii, Paulii și Casiii, Fabianii 

Și alţii — oe sînt vii imagini și se vor 

Ale atîtor mari eroi din stirpea lor, 

Mîndria şi-or uita-ntr-atit, încît, în Stat, 

Să stai deasupra lor, pe tron de împărat? 
Și-acum vorbeşte, hai... 


CINNA 
Sînt uluit — și nú că 
Mă-nspaimă moartea ori mînia ta năucă; 
Văd că am fost trădat — mi-i gîndul doar la asta; 
Îl caut pe făptaş — nu-l aflu-n clipa asta, 

Dar capul n-am să-mi bat, tot căutînd în van; 
August, eu din Pompei descind — și sînt roman. 
Și tatăl și doi fii laş sugrumaţi, — în parte 
Au fost doar răzbunaţi prin a lui Caesar moarte. 
Acestui crunt complot ilustră i-i pricina 
Și, prin trădare azi dacă-mi descoperi vina, 

Să nu te-aștepţi deloc la lașe remușcări, 
Regrete fără rost, suspine, lamentări; 
Destinul vitreg mi-e, pe cît ţi-i de prielnic; 
Știu ce-am făcut și ce-ai să faci, neîndoielnic, 
Posterităţii dînd noi pilde epocale, 

Prin moartea mea — bun gaj al libertăţii tale. 


AUGUST 


O, Cinna, mă bravezi; trufaș cum nimeni nu-i, 
Iertare nu-ţi prea ceri, ci crimei lauri pui! 

Să văd de poţi s-o ţii așa pînă la capăt: 

Cum vezi, știu totul și te-așteaptă-al vieţii scapăt. 
Alege-ţi însuţi tu cumplitele suplicii. 


Scena II. AUGUST, LIVIA, CINNA, EMILIA, FULVIA 


LIVIA 
August, vai, n-ai ajuns să-i știi pe toţi complicii! 
Se află printre ei Emilia a ta. 


CINNA 
Chiar dînsa e, o, zei! 


AUGUST 
Cum, și tu, fiica mea?238 


EMILIA 


De dragul meu era să facă totul gata; 
Da, doamne, eu îi sînt pricina și răsplata. 


AUGUST 


Cum, astăzi ţi-am stîrnit ai dragostei fiori 
Și gata ești acum de dragul lui să mori? 
Prea iute patimei să te robeşti tu stărui! 
Prea iute-ţi cade drag iubitul ce ţi-l dărui. 


EMILIA 
Iubirea ce-n vîrtej de mari mînii m-aruncă, 
Nu s-a născut de fel din nalta ta poruncă. 
Sînt flăcări ce ne ard în suflet de mai bine 
De patru ani — și-așa, în taină, de la sine. 
Dar cît l-aș fi iubit și el m-ar fi iubit, 
A urii lege mult mai tare ne-a unit. 
l-am dat speranţe eu doar în măsura-n care 
Mi-a fost jurat mereu a tatei răzbunare. 
Prieteni el și-a strîns, toţi gata cu jungherul; 
nsă cum visul meu l-a dus de rîpă cerul, 
Vin să-ți ofer, August, în mine o victimă, 
Nu să-l salvez voind și să m-acuz de crimă, 
Că-i drept să moară el, de-a vrut un atentat, 
Și nu e drept să ierți o crimă grea de stat. 
Vreau doar ca-n faţa lui să mor în ceasul greu, 
C-atit îmi mai doresc: s-ajung la tatăl meu. 


AUGUST 


O, ceruri, pînă cînd, din ce pricină vreţi 
n contră-mi s-ascuţiţi în casa mea săgeți? 

E lulia-n surghiun3 — c-a fost destrăbălată; 
În locul ei, mi-a fost Emilia dragă fată — 
Și tot nedemnă e de starea ei înaltă! 

O, una mort mă vrea, dezonorat cealaltă. 
Robite patimei, cît m-aţi scăzut în fală! 
Stricată ea a fost — tu ești o criminală. 
Mărinimiei, vai, aceasta-i e răsplata? 


EMILIA 

Și tu, August, la fel l-ai răsplătit pe tata. 
AUGUST 

Cu cîtă dragoste ţi-am fost vegheat pruncia! 


EMILIA 
La fel i-ai răsplătit tu tatei duioșia; 
El ţi-a fost tutor bun — tu asasin i-ai fost 
Și tu m-ai învăţat al crimei drum și rost. 
Faţă de crima ta, e crima mea aparte: 
Ambiţios, l-ai dus pe tatăl meu la moarte, 
Pe cînd eu vreau, arzînd de dreaptă ură toată, 
Să-ţi rup al vieţii fir, fiind nevinovată. 


LIVIA 


Emilia, destul; gîndește-te răsplată 

Prin tine c-a primit nefericitul tată; 

Și, crudei morţi a lui de-i cauţi vinovatul, 
E vinovat de ea Octaviu, nu-mpăratul, 

Căci crimele de stat le iartă marii zei, 
Coroana de-ai răzbit prin ele să ţi-o iei. 
Trecutul lui August, astfel, măreț şi drept e; 
La mare viitor el poate să se-aștepte. 

De poţi s-ajungi la tron, nicicînd nu ești culpabil; 
Orice-a făcut — el e acum inviolabil. 

Pe viaţă ni-i stăpîn și-i datorăm averea 

Și drepturi are el — căci e a lui puterea. 


EMILIA 
Să m-apăr n-am voit, prin tot ce-am spus, decît 
M-am străduit cît pot mai mult să-l întărit. 
Să pedepsească, deci, și crime, și ambiţii 
Ce în faimoși ingraţi îi schimbă favoriţii. 
a-mi trista viaţă, ca să fii de-a ta mai sigur; 
Pe Cinna l-am sedus... Cădea pot mulţi, desigur, 


În mreaja mea — și sînt mai de temut, ţi-o spun, 
Un tată şi-un iubit de fi-va să răzbun. 


CINNA 

Da, m-ai sedus, așa-i — și de durere mor, 
Că sînt dezonorat de nimfa ce-o ador. 

Mărite împărat, să lămurim, deci, totul: 
Cît încă n-o iubeam am fost urzit complotul. 
Cum cu dorința mea era nenduplecată, 
Speram prin altceva s-o cuceresc odată. 
Vorbind de-asprimea ta, de tatăl ei iubit, 
O inimă şi-un brat vînjos i-am dăruit. 
Al răzbunării gînd ce dulce i-i femeii! 
Astfel, s-o cuceresc mă ajutară zeii. 
Mă ignora, fiind, prin merit, mic; dar dacă 
O răzbunam, zelos, putea la fel să facă? 
A conspirat — căci vream în mreaja mea să pice; 
Doar eu sînt vinovat — ea nu-i decît complice. 


EMILIA 
Cum, Cinna, ăsta-ţi e al dragostei fior? 
Onoarea mi-o răpești cînd trebuie să mor? 


CINNA 

Mori, însă n-arunca pe gloria mea pată. 
EMILIA 

De ești crezut de-August, a mea se stinge toată. 
CINNA 


Se pierde și a mea, de tragi spre tine tot 
Ce m-ar nălța, de mor după acest complot. 


EMILIA 
Ei, bine, partea ta ţi-o ia; pe-a mea mi-o lasă; 
Scăzind-o pe a ta, mi-o scad pe-a mea — şi-mi pasă. 
Plăcerea, gloria, ruşinea, chinul greu, 
lubiţii între ei și le împart mereu. 

Romane inimi noi avem, o, împărate, 
Unite şi-n dorinţi, și-n uri înerîncenate. 
Părinţii ne-au lăsat în suflet rană vie 
Și-al datoriei simţ mereu în noi învie. 

Un nobil gînd ne-a strîns, în nobilă simţire, 
Și mintea, precum și a inimii simţire. 


O moarte căutam, ce ne-ar înveșnici; 
Voiai să ne unești; o, nu ne despărţi. 


AUGUST 


Da, am să vă unesc, mai nenduraţi dușmani 
Decit Antonius și Lepidus, prin ani. 

Vă voi uni prin nod puternic, fără moarte, 
Vrînd să hrănesc, astfel, tot focul ce vă arde, 
Ca Universul tot, ştiind ce gînd m-animă. 
Uimit să fie-n veci de caznă și de crimă. 


Scena III. AUGUST, LIVIA, CINNA, MAXIM, EMILIA, 
FULVIA 


AUGUST 


Dar, iată, cerul sfînt de mine iar aproapeii, 
Căci a scăpat Maxim de furiile apei. 
Apropie-te, tu, ce singur mi-ești leal. 


MAXIM 


O, doamne, nu cinsti un suflet criminal. 


AUGUST 


Tu te-ai căit; să nu vorbim acum de crime, 
Căci din primejdii mari tu m-ai scăpat, Maxime, 
Și ţie-ţi datorez imperiul și viaţa. 


MAXIM 


O, cel mai crunt dușman al tău și-arată faţa. 
De încă mai domnești şi mai trăieşti, sub stele, 
O datorezi, e drept, doar geloziei mele; 

Cît despre remușcări curate, nu, nici gînd! 
Am dat pe faţă tot, să-mi pierd rivalul vrînd. 
Minţit-a Euphorb c-am fost luat de ape, 

De-ai tăi urmăritori vrind astfel să mă scape. 
Cătam doar un mijloc, prins de-a iubirii pară, 
Ca pe Emilia s-o scot cumva din ţară, 
Sperînd c-am s-o conving să fugă, dacă-i spun 
Că ne-om întoarce iar, iubitul să-i răzbun. 
Insă, în loc să vrea să muște din momeală, 
Virtutea ei văzui în contră-mi c-o răscoală, 


Căci mi-a știut citi în sufletul făţarnic... 


Ştii restul; n-am de gînd să mă lungesc zadarnic, 


Vezi ce-a ieșit, August, din viclenia mea! 
Dar, prin denunţ de pot încă să sper ceva, 

n chinuri vreau să-l văd pe Euphorb murind. 
Iar eu, sub ochii lor, ce se iubesc cu jind, 
Eu, ce la sfatul lui, iubita, pe-mpărat, 

Și un prieten bun, și ţara mi-am trădat, 
Prea mulțumit aș fi să mor căznit la fel, 

Dar numai după ce l-aș pedepsi pe el. 


AUGUST 


O, ceruri, mi-e de-ajuns! În acest groaznic ceas, 
E unul dintre-ai mei spre crimă neatras? 
De-ar pune soarta chiar infernul tot în mers, 
Stăpîn pe mine sînt, stăpîn pe Univers. 
Sînt! Vreau să fiu! Păstraţi, o, veacuri viitoare, 
Izbînda mea de azi, cea mai strălucitoare: 
Să-nving în mine-ncere mînia cea mai dreaptă, 
Ce mi-ar putea păstra prin seculi aspra faptă. 

O, Cinna, eu te chem să fim prieteni iar. 
Cînd îmi erai dușman îţi dasem viața-n dar 
Şi-n ciuda unui plan în care — laş — mai stărui, 
Ca unui ucigaș al meu, din nou ţi-o dărui. 
O luptă să pornim, ca să vedem, au cine 
Știă a o primi ori dărui mai bine? 
De două ori mai mult ţi-oi da din toate cele; 
Te-or potopi, de-acum, favorurile mele. 
Soţie ca în vis îţi dăruie-mpăratul; 
Pe anul viitor — preia tu consulatul. 
Iubește-l, fiica mea, pe Cinna,-n post înalt! 
lubește purpura — nu sîngele meu cald 

i, pilda mea urmînd, fă-ţi ura ta uitată. 
ţi dărui, printr-un soţ, mai mult decît un tată. 


EMILIA 
Mă plec, mare-mpărat, mărinimiei tale, 
Căci, în lumina ei, văd totul clar în cale. 
Greşeala-mi recunosc, care-mi părea dreptate 
Şi-mi naște-n suflet ce, prin cazne, nu se poate: 
Simt aspre remușcări, nespuse în cuvinte 
Și, inima de-o-ntreb, o, inima consimte. 


Grandoarea fără preţ ţi-o dară zeii-n dar; 
Drept pildă, eu mă dau pe mine însămi doar: 
Sînt mîndră aura aceasta să mă-nnimbe; 

De cerul m-a schimbat — și Statul să se schimbe, 
Pieri-va ura mea, crezută fără moarte; 

Supusă îţi voi fi și credincioasă foarte. 

Al urii greu tumult se va schimba-n ardoare 
De-a te sluji cu sîrg, cît voi trăi sub soare. 


CINNA 
Eu, doamne, ce să zic, injuriile crunte 
Cînd stau răsplata, nu supliciul să-nfrunte? 
Virtute fără preţ! Clemenţă ce, mai dreaptă 
Puterea ta făcînd, m-a înfierat prin faptă. 


AUGUST 


Ci nu-mi întîrzia un alt gînd magnanim: 

Să ne unim toţi trei, iertîndu-l pe Maxim. 

El ne-a trădat pe toţi, dar tot prin el, scump dar 
Vă am pe amiîndoi, ca dragi prieteni, iar. 


(Lui Marim) 


De-a stînga mea reia-ți un loc sortit anume, 
Cu-ncredere cu tot și-ndreptăţit renume. 

Ci voi lui Euphorb iertaţi-i fapta cruntă... 
lar mîine-om pregăti o minunată nuntă, 
Căci, dac-o mai iubeşti, aceasta cazna-ţi este. 


MAXIM 


Nici nu crîcnesc: e drept s-aud această veste 
Și-s stînjenit mai mult de bunătatea ta, 
Decît de pizmă plin, că azi mi-o iei pe ea. 


CINNA 

Virtuţii, ce-o rechem în suflet, cu căință, 
Îngăduie-i să-ţi stea alături, prin credinţă, 
Atiît de tare-acum, de n-ar putea s-o vadă 
Clintită cerul chiar, de-ar fi pe ea să cadă. 

Stăpînul nepătruns peste-ale soartei căi, 
Scurteze-ai noştri ani — spre a-i lungi pe-ai tăi; 
Iar eu, printr-un noroc de toţi invidiat, 
De dragul tău să pierd mai mult decît mi-ai dat! 
Nu-i totul, doamne, nu: de un profetic foc 
Mi-i sufletul pătruns și luminat, pe loc. 


Ascultă ce-ţi grăiesc, prin mine, marii zei, 
Destinului slăvit punîndu-ţi nou temei: 
De azi n-ai să mai dai bir temerii nătînge; 

Toţi jugul l-or purta — dar fără a se plinge 

i cei mai nemblinziți, sub sceptrul tău aduși, 
Slăviţi se vor simţi, de- -ți vor muri supuşi. 
Noi conspirații, ori gînd rău, în inimi scurs, 
Nu-ţi vor mai turbura frumosul vieţii curs. 
Ferit de ucigași, ferit de conjuraţii, 

Stăpîn deplin vei fi pe inimi și-aspiraţii; 

i Roma-ţi dăruie, îmbucurată, ţie, 

semnul că ești domn pe-a lumii-mpărăţie, 
Exemplu dindu-i, prin virtuţi împărătești, 
Că fericirea ei stă-n faptul că domnești. 
Prea îndelungi greșeli o lasă cu mîndria 
De-a ști de bun augur că-i este monarhia. 
Altare, temple ea-ţi gătește, cu splendori, 
lar cerul — loc slăvit, printre nemuritori. 
Posteritatea iar, stînd viaţa să-ţi contemple, 
Le-o da atîtor regi, din viaţa ta, exemple. 


AUGUST 
Cu-augurul mă-nvoiesc — și sper să ai menire 
Ca zeii, orişicînd, la fel să te inspire; 
Trăind acum sub mult mai bune auspicii, 
Să-i mulțumim prin și mai multe sacrificii; 
Să afle, chiar de azi, cei ce-au urzit complotul, 
Că totul știe-August — și vrea să uite totul. 


POLYEUCT 


NOTĂ INTRODUCTIVĂ 


Premiera „tragediei creştine“ Polyeuci a avut loc, probabil, în 
primăvara anului 1643, piesa înregistrînd un deosebit succes de public, 
în ciuda rezervelor exprimate (în mod delicat, prin mijlocirea lui Voi- 
ture) de cei care o ascultaseră, în lectura autorului, la „Hâtel de Ram- 
bouillet“ (salonul „prețioaselor'). Ediţia princeps datează din toamna 
aceluiaşi an. 

Subiectul este inspirat din mai multe surse creștine, printre care 
Viața Sfinţilor, de Siméon Mstaphraste, compilator bizantin din seco- 
lul al X-lea, şi Analele eclesiastice publicate de cardinalul Cesar Baro- 
nius (secolul al XVI-lea). 

Datele istorice fiind seci şi sumare, cele mai multe elemente ale 
subiectului, precum și datele personale ale personajelor sînt inven- 
tate de autor, în funcţie de anumite necesităţi estetice. Astfel, conform 
hagiografiei creştine, Paulina era de fapt căsătorită de multă vreme 
(şi nu numai de două săptămîni) şi avea trei copii, iar Sever, personaj 
cheie în Polyeuct (din punctul de vedere al conflictului dramatic) nici 
nu apare. 

Rezervele emise de reprezentanții „publicului avizat“ al vremii 
erau determinate îndeosebi de natura subiectului, creştinismul fiind 
— spuneau ei — un subiect mult prea serios și delicat pentru a-l expune 
pe scenă. Se considera de asemenea că autorul făcea o greșeală aban- 
donînd filonul clasic (Roma în perioada ei de glorie), prin exploatarea 
căruia obținuse succese strălucite, în favoarea unor subiecte mai „ba- 
roce“, care îi conveneau mai puţin din punct de vedere temperamental. 

Oricare vor fi fost rezervele emise (şi care în zilele noastre ar putea 
fi mult amplificate, chiar dacă dintr-o altă perspectivă), specialiştii 
văd de obicei în Polyeuct un sumum al perfecțiunii formale (simetrie, 
echilibru, apariţia fin nuanţată a Paulinei, versificaţie impecabilă etc.) 
şi tradiţia cere ca această piesă să nu lipsească niciodată din sumarul 
unor „opere alese“. 


V. COVACI 


POLYEUCT! 


PERSONAJELE 


FELIX, senator roman, guvernatorul Armeniei? 
POLYEUCT, nobil armean, ginerele lui Felix 
SEVER, cavaler roman, favorit al împăratului Decius 
NEARC, nobil armean, prietenul lui Polyeuct 
PAULINA, fiica lui Felix şi soţia lui Polyeuct 
STRATONIS, coniidenta Paulinei 

ALBIN, confidentul lui Felix 

FABIAN, slujitor al lui Sever 

CLEON, slujitor al lui Felix 

Trei străjeri 


Acțiunea se petrece la Melitena, capitala Armeniei, 
în palatul lui Feliz. 


ACTUL | 


Scena |. POLYEUCT, NEARC 


NEARC 


Cum? Deci te lași vrăjit de vise de femeie? 
Te tulbură un fleac, ce fără de temei e? 
Călit în lupte mari, ce vii în minte ni-s, 
Te temi de ce-a văzut femeia asta-n vis? 


POLYEUCT 


Eu știu ce e un vis — știu şi cîtă crezare 
Un om poate să-i dea clipitei de-aiurare, 

Ce, din a nopţilor învălmășită tramă, 

Scoate năluci de fum, ce zorii le destramă. 

Dar tu, poate, nu știi ce o femeie-nseamnă 

Și prin ce drepturi mari e peste suflet doamnă, 
Cînd, după ce, robiţi de-a vrajei sale forţă, 
Aprinde pentru noi sacra nuntirii torță. 

Și Paulina mea, strivită de durere, 

Mereu mă vede mort, ca-n visu-i, fără vrere. 
Prin plins, de planul meu mă vrea îndepărtat 
Și-ncearcă a-mi opri ieșirea din palat. 

Îmi rîd de teama ei, dar lacrimei mă plec; 
De ea mi-e milă, dar fiorii nu mă trec 

Și, de mă-nduioșez, cu frica nu mă-mpac; 
Stăpîni mi-s ochii ei — nu pot să le displac. 
Nearc, or fi prea mari cerinţele clipitei, 

Încît rămîn ca surd la plingerea iubitei. 

Să amînăm ăst plan — să-și uite de necaz, 
Şi-n tihnă-om face-apoi ce-o înspăimîntă azi. 


NEARC 


Dar ești încredințat deplin că ai în faţă 
Tărie de nenfrînt, cum și destulă viaţă? 


Şi Dumnezeu, ce-n mini îţi ţine dirzul suflet, 
Îţi va lăsa în piept şi miine viu răsuflet? 

El este bun și drept, dar graţia divină? 

N-o varsă-n veci la fel în trupul tău de tină. 
Noi pierdem clipa ei tărăgănind o faptă 

Şi-n inimă, atunci, ea nu se mai deşteaptă; 
lar noi o alungăm, cu inimi împietrite, 

Și braţul ce-o vărsa în noi tot mai zgircit e 
Și-ardoarea ce îndemn ne da spre bine, iată, 
Se-aprinde tot mai rar ori e neînsemnată. 
Ardoarea ce la sfint botez te îndemna, 
Aceeași nu mai e — mai pilpiie abia 

Și, pentru cîteva suspine de durere, 

Se stinge-ncet, încet, — și ai să simţi cum piere. 


POLYEUCT 


Nu mă cunoști deloc: mai ard și-acum la fel; 
Dorinţa-mi crește cît departe sînt de ţel 

Și plînsul ce-l privesc cu ochi de soţ — ei, bine, 
Mă lasă-n suflet bun creștin, la fel cu tine. 
Dar pentru a primi și taina sfîntă, rară, 

Ce orișice păcat ni-l spală-n undă clară 

Şi, ochii limpezind și inima din piept, 

În ceruri ne redă întîiul nostru drept, 

Chiar dacă o prefer unei împărății, 

Ca binele suprem la care pot rîvni, 

Cred, totuși, mult iubind, că pot, cu drept temei, 
Să-ntirzii cu o zi măcar, 'de dragul ei. 


NEARC 


Al omului vrăjmaș prin viclenie-acum, 

Cu sila neputind, își taie-n suflet drum; 
Pizmaș pe gindul bun, să-l clatine se zbate; 
Te face să-l amini, dacă opri nu-l poate. 

Prin piedici cearcă azi să-l tulbure pe-al tău; 
Prin plins azi, miine iar, prin altceva, mai rău. 
Și visul ce-l umplu vedeniile hide, 

E doar ispita lui, cînd prin năluci ni-i gide; 
Încearcă totul prin ameninţări și rugă; 
Atacă nencetat, nicicînd n-o ia la fugă, 
Crezînd că va putea ce n-a putut, că, poate, 
Un fapt de-i aminat, te-a frint pe jumătate. 


Opreşte-i cel dintii asalt; să plingă ea, 

Căci suflet, Dumnezeu, lumii supus, nu vrea. 

E îndoielii rob cel ce privește-n urmă; 

Cînd cheamă glasul lui, alt glas pornirea-i curmă. 


POLYEUCT 
Cind lui te dărui, deci, să nu iubeşti pe nime? 


NEARC 
Ba să iubeşti îţi cer poruneile-i sublime, 
Dar cere să-i închini lui dragostea dintîie 
Și-ntiile cinstiri ofrandă să-i rămiie. 
Măririi lui cum nu-i nimic pe lume-asemeni, 
[ubi poţi întru el și după el pe semeni. 
Spre-a-i fi pe plac, să uiţi nevastă, ranguri, da 
Şi sîngele să-ţi verși întru slăvirea sa, 
Dar ce departe ești de-acea desăvîrșire 
A dragostei de el — ce te-arde peste fire; 
Vorbindu-ţi, lacrima nici nu mi-o pot ascunde. 
O, Polyeuct, cînd azi urîți sîntem oriunde, 
Cînd statul că-l slujesc cred mulţi prigonitori 
Cînd cazne-ndură toţi creștinii,-adeseori, 
Cum ai putea să rabzi dureri și mari înfrîngeri, 
Cind nu poţi rezista sărmanelor ei plingeri? 


POLYEUCT 
Nu mă uimești, Nearc; dar inimile mari 
Prin milă slabe nu-s, ci sînt la fel de tari, 
Căci au frumoșii ochi putere mare foarte; 
Te temi că-i superi tu, ce nu te temi de moarte. 
Și de va fi să-ndur suplicii, s-aflu-n ele 
Mult farmec, nou imbold al desfătării mele, 
EI, Dumnezeul tău — al meu eu nu-i spun încă — 
Făcîndu-mă creștin, mi-o da puteri de stîncă. 


NEARC 
Grăbește-te atunci. 


POLY EUCT 


O, cu nesaţ mă-ndemn 
Și ard de dor să port al creștinării semn, 
Dar Paulina mea, cum visul o apasă, 
Tot plinge şi să ies din urbe nu mă lasă. 


NEARC 


Cînd va să te întorci, va fi mai încîntată; 

Un ceas doar — și-ai să-i ștergi iar lacrima vărsată. 
De-o să te vadă-ntors, va fi mai fericită, 

Cu cît te va fi plins mai mult, neostoită. 

Să mergem... Aşteptaţi sîntem... 


POLYEUCT 
Alungă-i teama 
Și-alină-i zbuciumul ce-i dete-n suflet iama 
Căci uite-o, vine. 
NEARC 
Fugi. 
POLYEUCT 
Nu pot. 
NEARC 
Fugi de-un dușman 
Ce-ţi ştie punctul slab și, nendurat, tiran, 
Oriunde-l află și cu ochii răni deschide, 
Iar ţie-ţi e pe plac cînd simţi că te ucide. 


Scena Îl. POLYEUCT, NEARC, PAULINA, STRATONIS 


POLYEUCT 

Hai să fugim atunci. Cu bine, Paulina. 

Peste un ceas mă-ntore — nu pot să-ţi spun pricina. 
PAULINA 


Dar spune, ce pricini te cheamă fără veste? 
Îţi este viaţa-n joc? În joc onoarea-ţi este? 


POLYEUCT 
În joc e mult mai mult. 


PAULINA 
Dar ce secret ai, zău? 
POLYEUCT 


Îl vei afla-ntr-o zi. Plec şi îmi pare rău, 
Dar trebuie. 


PAULINA 
Și zici că mă iubeşti! 

POLYEUCT 
Mi-eşti dragă 
Mai mult de mii de ori ca viaţa mea întreagă, 
Dar... 


PAULINA 


Nu prea ești mișcat de chinul ce mă pradă. 
Și taina să ţi-o știu n-am dreptul! Ce dovadă 
De dragoste îmi dai! În numele nuntirii, 
Dă-i ziua asta-n dar suspinului iubirii. 


POLYEUCT 
Te-ai speriat de-un vis! 
PAULINA 


E vană prevestirea, 
Știu, însă te iubesc; presimt nenorocirea. 


POLYEUCT 


Un ceas, cît voi lipsi, n-oi da de ceasul rău. 
Cu bine; prea stăpîn pe mine-i plinsul tău. 
Simt inima în piept cum ţi se cere slugă 

Și nu-ți pot rezista deloc, decît prin fugă. 


Scena Ill. PAULINA, STRATONIS 


PAULINA 


De plinsul meu durut nu-ţi pese! Fugi spre-o moarte 
Ce mi-au prezis-o-n vis măriţii zei! Te poarte 

Spre ea ăst geniu rău al soartei tale! Poate 

Că-n mîini de ucigași te va zvîrli, bărbate. 

Au vezi tu, Stratonis, ce veac trăim? Bărbaţii 

Nici chiar de-al nostru plins n-ascultă! Ah, ingraţii! 
Din jurăminte mari, de dragoste curată, 

Rămine, în curînd, cum vezi, nimica toată, 

Cit încă ni-s iubiţi, îi stăpinim mai bine 

Și sîntem pentru ei prințese şi regine; 

Dar, după nuntă, ei ni-s regi! Ce pacoste! 


STRATONIS 


Dar Polyeuct eu simt că-i plin de dragoste; 
De nu-ţi spune chiar tot și nu-ţi ascultă plinsul, 
E semn că e prudent în toate cele dînsul, 


Să nu te superi deci, ci crede, ca și mine, 
Ceva de-ţi tăinuie, c-așa este mai bine. 

Fii sigură că el pricină dreaptă are 

Şi-i bine cînd un soţ ne-ascunde-o taină mare, 
Cind se mai vrea un pic scăpat de dădăceală, 
Nedînd de orice pas soţiei socoteală. 

O inimă sînteţi, uniţi în toate foarte, 

Dar, totuşi, cîrmuiţi sînteţi de legi aparte 

Și al nuntirii nod nu cere,-n aste vremuri, 

Să tremure și el cînd tu de spaimă tremuri. 
O temere de-a ta nu-i e și lui prigoană, 

Căci el e armean, pe cînd tu eşti romană; 

Și poţi să știi şi tu că naţiile noastre 

Nu cred la fel că-n vis poți presimţi dezastre. 
Aici, la noi, un vis poţi doar în ris să-l iei; 


Nu- -ti dă pentru nădejdi ori temeri vreun temei, 


Pe cînd în Roma ta i-i mare-autoritatea, 
Oglindă-n vis avînd, din veac, fatalitatea. 


PAULINA 
Oricît crezi de puțin în vise, Stratonis, 
Te speriai și tu de un asemeni vis; 
Da, de-ți înfățişam cohorta de orori, 
O, zei, ți-ar fi stîrnit în inimă fiori. 


STRATONIS 
Spunîndu-mi păsul cred c-ai fi mai ușurată. 


PAULINA 
Ascultă, dar întîi să-mi știi povestea toată, 
Ca să mă înţelegi; am fost legată tare 
De altă dragoste; femeia de onoare, 
Destăinuindu-se, deloc nu-i rușinată. 
Simţirea ţi-o învingi ades prin judecată. 
Din zeci de-asalturi doar virtutea castă iese; 
Crezi greu o inimă ce nu le-nfruntă-adese. 
Nenorocitu-mi chip, în Roma mea natală, 
L-a captivat cîndva pe-un tînăr plin de fală, 
Pe Sever; iartă-mă dacă, rostind ăst nume, 


Suspine ca pe-atunci prind iar să mă sugrume. 


STRATONIS 


Au nu-i acel viteaz vestit, au nu-i bărbatul 
Ce l-a salvat cîndva pe Deciu, împăratul, 

Izbînda perșilor răpindu-le-o, prin moarte, 
Făcînd ca laurii romanii lui să-i poarte? 

Nu-i cel ce printre mii de morţi nu s-a putut 
Să fie, cel puţin, găsit, recunoscut, 

Și cărui Deciu5, drept prinos bravurii sale, 
Pompos i-a închinat zeci de morminte goale? 


PAULINA 


Vai, el era; nicicînd nici Roma n-a născut 
Bărbat mai vrednic și viteaz, să-i fie scut. 
Cum, Stratonis, dar văd că-l știi! Mai am de spus 
Că merita iubit și că-l iubeam nespus. 

Dar meritul la ce e bun cînd n-ai puterea 

Pe care ţi-o pot da doar rangul și averea? 
Triumfă un iubit, chiar brav, arar pe lîngă 

Un tată, de n-a fost averi și rang să strîngă. 


STRATONIS 


Prilej de-a-și dovedi statornicia rară! 


PAULINA 


O rezistenţă-a fost, nebună și barbară, 
Neascultarea e virtute pentru cele 

Ce uită că stăpîn e-un tată pentru ele. 

Pe Sever îl iubeam, dar așteptam ca tata 
Să-mi dea un soţ; oricînd eram de nuntă gata. 
Și judecata mea nici n-a lăsat, se pare, 

Să se dezvăluie a ochilor trădare. 

Lui Sever i-nchinam dorinţe, vise, gînd; 
Nu-i ascundeam deloc cît sufăr, tot plingînd. 
Năpasta ce pe noi ne urgisea n-a strîns 

In pieptu-i dulci nădejdi, ci doar pricini de plins, 
Dar în zadar, căci eu eram nenduplecată 

În datoria mea față de-un vrednic tată. 
Cum tata fu numit aici guvernator, 

În Roma mi-am lăsat neostoitul dor, 

lar Sever, disperat, intră la oaste,-anume, 
Spre a muri, crescut în fală și-n renume. 
Știi restul: Polyeuct, de cum m-a fost văzut, 
I s-a citit în ochi nespus că m-a plăcut; 
Cum între nobili el aici e cel mai mare, 

O nuntă tatăl meu dori cu încîntare, 


Crezindu-se-ntărit prin astă alianţă, 

Mai de temut, mai plin de fală şi prestanţă. 
Cu nunta se-nvoi — și azi am un bărbat, 
Căruia-i dăruiesc, cum e înflăcărat, 

Din datorie, tot ce Sever să-și dorească 
Putea, știind că e pornirea mea firească. 

De te-ndoiești cumva, o, judecă prin teama 
Ce,-n urma unui vis, în mine dete iama. 


STRATONIS 
O, da, cît îl iubești mi-o spune-această frică; 
Dar ce te-a speriat în acest vis adică? 


PAULINA 


Pe Sever l-am văzut, răzbunător, în vis; 

În ochi îi scăpărau mînii de nedescris 

Și nu îl îmbrăcau linţoliile sumbre 

Cu care, din mormînt, ies întristate umbre. 
Plin nu era de răni, cu care-n moarte treci 
Dar amintirea ta o lasă vie-n veci. 

Părea izbînditor, cum doar în Roma mîndră 
Un Caesar, într-un car, după izbîndă intră. 
L-am auzit zicînd — și spaima mea e vie: 


„Să-i dai cui vrei poţi tot ce-mi datorezi doar mie, 


Ingrato! Astă zi cînd și-o-mplini sorocul 


Crunt o să-l plingi pe-un soţ ce-mi fură mie locul“. 


Și m-au trecut fiori — și inima-mi s-a frînt: 
Și-o hoardă de creştini veni, al său cuvînt 
Fatal spre-a-l împlini, zvîrlindu-i la picioare 
Pe Polyeuct; și eu, cu groază și mai mare, 
Pe tata l-am strigat, vrînd ajutor să-i cer. 
Vai, faptul ăsta crunt mă face să disper, 
Căci tata se-arătă nălțindu-și braţul drept, 
În mînă c-un pumnal, să i-l înfigă-n piept. 
Durerea mi-a-nciîlcit vedeniile toate; 

În sînge ei și-au stins pornirile turbate, 
Dar nu ştiu care-au fost cumpliţii ucigași; 
Știu că, la moartea lui, cu toţii-au fost părtași. 
Acesta-i visul meu. 


STRATONIS 


E crunt, într-adevăr, 
Dar trebuie să-nfrunţi și spaimele-n răspăr. 

Vedenia, e drept, e-n sine-niricoșată, 

Dar nu încît să fii cu totul speriată. 

Poţi să te temi de-un mort? De-un tată ce-ţi iubeşte 
Bărbatul — și-i iubit de soţul tău, firește? 

Cind însuși tatăl tău te dete lui soţie, 

Ca pe acest meleag un reazem drept să-i fie? 


PAULINA 
Și el mi-a spus la fel, de spaima mea rîzînd, 
Dar de creștine vrăji mă tem și, vrîind-nevrînd, 
Pe Polyeuct îi văd cum își răzbună greu 
Tot sîngele creștin vărsat de tatăl meu. 
STRATONIS 
Smintită-i tagma lor, nelegiuită foarte; 
Cînd jertfe-aduc, fac vrăji şi ei, în chip aparte, 
Dar nu de muritori se iau atunci cînd turbă 
Ci doar de zei; mereu altarele le surpă; 
Și oricît i-ai căzni pe cei din tagma lor, 
Îndură necrîcnind și bucuroși chiar mor; 
Iar de cînd sînt numiţi mari criminali de stat, 
Chip nu e să-i acuzi de vreun asasinat. 


PAULINA 
Taci, vine tatăl meu. 


Scena IV. FELIX, ALBIN, PAULINA, STRATONIS 


FELIX 
Vai, vai, iubită fiică, 
Ce spaime visul tău și-n mine aridică! 
Simt împlinirea lui; mi-e teamă că-i aproape. 
PAULINA 
Ce temeri, tată drag, prind gîndul să ţi-l sape? 


FELIX 
Sever nu-i mort. 


PAULINA 
Ce rău ne poate face, oare? 


FELIX 
Îl ţine Decius în nalta lui favoare. 


PAULINA 


Pe Deciu l-a salvat de crunt vrăjmaș asalt 
Și merită deplin un rang atît de-nalt. 
Destinul — ce pe bravi îi prigoneşte, poate, 
Cînd vrea neapărat, să facă și dreptate. 


FELIX 
Şi va veni aici! 
PAULINA 
Ah! 


FELIX 
O să-l vezi. 


PAULINA 


Ce mult 
Mă turbură! Ce vești îmi este dat s-ascult! 
Însă, de unde știi? 


FELIX 
L-a întîlnit Albin, 
Luptînd pe-aproape; roi de curtezani se-aţin 
n juru-i, dovedind un rang cum multe nu-s; 
Dar spune tu, Albin, ce-ai tăi soldaţi ţi-au spus. 


ALBIN 


Știi marea zi cînd el, pierdut în crunt război, 
S-aducă fu un ceas ferice pentru noi, 

Pe Deciu cel captiv salvindu-l, ca el, oastei 
Să-i dea un nou imbold în diîrdora năpastei, 
Cît Sever, copleșit de dușmani, fu răpus. 
Ştii umbrei lu: ce mari onoruri s-au adus. 
Ştii printre morți găsit că n-ă fost... Împăratul 
Persan l-a fost luat la sine pe bărbatul 

Ce îl uimise mult — și-acum voia, viu, mort, 
Să-l vadă şi la chip; fu dus la el în cort, 

Tot ciuruit de răni... Acolo, mulţi vrăjmaşi, 
Chiar mort dacă părea, erau pe el pizmași; 
Dar semne cînd dădu, de viaţă, încintat 

De tot se arătă măritul împărat; 

Şi puse mare preţ pe braţul lui, măcar 

Că mari nenorociri îi adusese-n dar; 

Ceru ca îngrijit să fie-n taină și, 

Peste o lună doar, îl și înzdrăveni; 

Cu ranguri îl momi, cu nunţi și avuţie, 

Dar Sever cîștigat nu a putut să fie; 

Și, lăudîndu-i mult statornicia, el 

Lui Deciu l-a trimis, să facă schimb; astfel, 
În schimbu-i, Decius dădu, cum nu cunoşti, 
Un frate de-mpărat și zeci de capi de oști. 

Şi Sever printre-ai lui se-ntoarse iarăși, gata, 
Pentru bravura lui, să-și ia din plin răsplata. 
Și Deciu şi-l făcu întiîiul favorit; 

Și iar a fost război — și Sever ne-a uimit, 
Războiul nou urnit crescîndu-i gloria, 

Căci el ne-a cîștigat, din nou, victoria, 
Frumoasă, pentru veci, prin fapte ce ne-or face 
Să dobîndim tribut și îndelungă pace. 

Lui Decius acum fiindu-i și mai drag, 
Îndată l-a trimis pe armean meleag. 

Cu vestea vine-aici, dorind, cu drept temei, 
Prin jertfă fără preţ a-i mulţumi pe zei. 


FELIX 
O, ceruri, soarta mi-i cu totul urgisită! 


ALBIN 


Imi spuse tot un om din mîndra lui suită 
Și am venit aici, întins, cu vestea asta. 


FELIX 


Ah, fiica mea, e clar că vrea să-i fii nevasta. 
Nu cred ca el aici de-al jertfei drag să vină. 
E doar un fals pretext — și dragostea-i de vină. 


PAULINA 
E cu putinţă, da, căci mă iubea nespus, 


FELIX 
Ce nu-și va-ngădui, pe răzbunare pus, 
Cînd supărarea lui și mare e, și dreaptă, 
Și are mari puteri? Pierzania ne-așteaptă, 
O, fiica mea. 


PAULINA 


Nu cred, căci prea-i mărinimos. 


FELIX 


În van vrei să m-alini, cînd sînt de temeri ros, 
Sîntem pierduţi... Mă frîng părerile de rău 
Că nu l-am îndrăgit atunci pe-alesul tău. 
Prea mult mi te-ai supus; ştiut-ai bine-alege, 
Dar l-ai trădat, s-asculţi de-a datoriei lege. 
Prielnică-mi era, mai bine,-o răzvrătire, 

Care ne-ar fi scăpat de-o grea nenorocire. 

În sinea mea eu simt c-altă scăpare nu-i, 
Decît puterea ce o ai asupra lui. 

De dragul meu, cu el fii tandră; fă ce-ţi spun, 
Ca răul să-l preschimbi în leacul cel mai bun. 


PAULINA 
Eu, pe-un biruitor să-l văd și, îndelung, 
Să simt că ochii lui mă cată și străpung! 
Femeie sînt și-mi știu, deci, slăbiciunea, tată, 
Simt inima c-a prins de dorul lui să bată 
Și, fără voia mea, va izvodi suspine, 
Ce-ar fi nevrednice de mine și de tine. 
Nu, n-am să-l văd! 


FELIX 
Ba da, nu-ţi face griji. 


PAULINA 
Oricînd, 
E vrednic de iubit — și eu femeie sînt. 
Virtutea mea nu cred să poată face faţă 
Privirii lui de foc, ce m-a vrăjit o viaţă. 
Nu vreau să-l văd! 


FELIX 


Ba da, se cere, fiica mea, 
De nu vrei să-ţi trădezi familia cumva. 


PAULINA 


Eu trebuie s-ascult cînd cere un părinte, 
Însă primejdii mari mă pasc. 

FELIX 


Vei fi cuminte; 
Virtutea ţi-o cunosc. 


PAULINA 

Va-nvinge; nu de asta 
Mă îndoiesc; mă tem că îmi va fi năpasta. 
Un zbucium nebunesc, în simţuri, de pe-acum, 
Adinc răscolitor îşi taie largul drum. 
Dar, cum o să combat un dușman ce-l iubesc, 
Să mă-narmez puţin în contră-mi, e firesc. 
Mă lasă, deci, un ceas, cu mine să mă-nchid. 


FELIX 
Îl voi întîmpina chiar dincolo de zid. 
Te reculege tu,-ntre timp... Puteri adună 
Și nu uita că tu ne ţii destinu-n mînă. 


PAULINA 


Da, o să-mi năbuș iar simţirea, ca atunci; 
Victimă fi-voi iar acelorași porunci. 


ACTUL l 


Scena |. SEVER, FABIAN 


SEVER 


Cît Felix, precum știm, de jertfe grijă are, 
Prielnicul prilej să-l pierd se cade oare? 

Au n-aș putea să văd cu Paulina ce-i, 
Omagiu să-i aduc ca marilor mei zei? 

i-am spus că pentru ea a fost aici să vin, 
Restul jiind pretext, s-alin cumplitu-mi chin. 
Vin jertfe să aduc — dar frumuseţii sale 

Eu vrerea-mi voi jertfi pe a iubirii cale. 


FABIAN 
Stăpine, ai s-o vezi, 


SEVER 


Prind fericiri să cadă 
Asupra mea; deci vrea frumoasa să mă vadă? 
Dar îi mai stăpînesc eu sufletul un pic, 
Ori din iubirea ei n-a mai rămas nimic? 
Venirea mea aici o turbură? Au pot 
Să sper că, de-o-ntilnesc, voi izbîndi de tot? 
Mai bine mor decit să trag foloase din 
Scrisori ce soţ al ei m-ar face, pe deplin. 
Sint către Felix; n-am să izbîndesc prin ele. 
Doar vrerea ei mi-a fost stăpînă-n toate cele. 
Dar crudul meu destin iubirea de i-a stins, 
Nimic n-am să-i pretind, voit şi dinadins. 


FABIAN 
Stăpine, ai s-o vezi; e tot ce spune pot. 


SEVER 


De ce însă suspini și parcă tremuri tot? 
Au dragostea în ea și-a stins sublimul foc? 


FABIAN 


Stăpine, bine-ar fi să n-o mai vezi deloc, 
Cinsteşte pe-altele cu dulce miîngiiere; 
Destule-n Roma sînt, ce dragostea ţi-ar cere, 
Puterea ta, cum și înaltul rang, pe multe 
Le-ar face-a dragostei chemare s-o asculte. 


SEVER 


Să mă-njosesc atît? Să cred o clipă eu 

Că Paulina nu mai e de rangul meu? 

Mai bine ea făcu — și-am s-o imit: îmi place 
Averea mea, căci ca s-o merit mă va face, 

Mă sicii, Fabian; să mergem, la picioare 
Averea mea să-i pun și rangul de onoare. 
L-am dobindit luptînd, cît căutam o moarte 
Ce de iubitul ei să fie demnă foarte. 

Deci rangul meu e-al ei; e-al ei favorul... Da, 
Dacă le am acum, am totul de la ea. 


FABIAN 


Zic iar că bine-ar fi să nu o vezi deloc. 


SEVER 
Dar spune-mi și de ce; de ce mă ţii pe foc? 
Prea rece ruga mea a fost cumva primită? 


FABIAN 
O, tremur... Cum să-ți spun? 
SEVER 
Ce? 
FABIAN 
Că-i... căsătorită! 
SEVER 


O, ţine-mă, Fabian; e-un trăsnet din senin 
Ce, prin surpriza lui, lovește mai din plin. 


FABIAN 


Stăpine, unde e tăria ta de fier? 


SEVER 


Tărie,-n acest caz, mi-e tare greu să-mi cer. 
Strivește — un greu necaz chiar și pe cel mai tare; 
Bărbatul cel mai dîrz își pierde-orice vigoare. 
Cind inimile ard de-un foc sublim, îndură 
Surprizele mai greu decît o moarte dură; 

Nu mai sînt eu cînd vești ca asta mă dărîmă. 

E măritată, vai! 


FABIAN 


Doar de vreo săptămînă. 
Un nobil armean, de seamă, Polyeuct, 
Se bucură acum de-al cununiei fruct, 


SEVER 


Nu pot nici s-o condamn alegerea că-i proastă; 
E nobil Polyeuct și din regală castă. 

Ce slab alint cînd ai o boală fără leac! 

lubita-mi voi vedea cu altul în iatac! 

O, zei, ce-o viaţă iar îmi darăţi, nedorită! 

Tu, soartă, ce nădejdi mi-ai dat pentru-o clipită! 
Vă rog să îmi redaţi favorurile-nalte, 
Lăsîndu-mă să fiu al lumii celeilalte. 


Dar, totuşi, să o văd, în trist loc, în trist ceas; 
Murind, să pot să-i spun un ultim bun rămas. 
Ducîndu-i scumpul chip în lumea morţilor, 
Suspinul ei voi sta și-acolo să-l ador. 


FABIAN 
Stăpîne, judecă... 


SEVER 


E totul judecat. 
Și ce poate păţi un suflet disperat? 
Nu s-a-nvoit s-o văd? 


FABIAN 
Ba da, stăpîne, dar... 


SEVER 
Dar ce? 
FABIAN 
Vei îndura un chin şi mai barbar. 


SEVER 


Cum nu este un rău de-al cărui leac mi-e dor, 
Vreau numai s-o revăd și, suspinînd, să mor. 
FABIAN 
Cred firea c-ai să-ți pierzi, văzînd-o; un iubit 
Ce pierde totul nu-i în vorbe stăpînit. 
De patimă-mboldit, cuprins de negre furii, 
Risipă face de jigniri și de injurii. 
SEVER 


Greşit mă judeci: viu respectul meu e încă 

Și o ador nebun, cu disperare-adîncă, 

Au glasul, a reproş, cum pot să mi-l ridic? 
Cum s-o-nvinovăţesc? Nu mi-a promis nimic, 
Sperjură nu-i; am fost de tatăl ei trădat, 

De datoria ei și de-un destin ingrat. 

Dar tatăl ei e drept — și ea făcu ce-i bine; 
Doar nenorocul meu m-a fost trădat pe mine. 
Un rang mai mic, picat c-un ceas mai înainte, 
L-ar fi-mpăcat uşor pe dirzul ei părinte. 

Azi, prea tîrziu, am rang, dar ard în van de dor; 
Mă lasă, deci, s-o văd și, suspinînd, să mor. 

FABIAN 
Da, bine: am să-i spun, la grea nenorocire 
Că vei fi tare şi că n-ai să-ţi ieși din fire. 
Ca mine, s-a temut de-un fapt nestăpiînit, 
Cum săvirșesc acei ce pierd tot ce-au iubit, 
Iscînd mari turburări, din patimă, fireşte, 
Cît cel din faţă nu-i înfruntă ori stirnește. 


SEVER 
O, Fabian, o văd... 


FABIAN 
Mi-ai spus că poţi și vrei... 
SEVER 

lubește pe-altul, vai! E altul soțul ei! 


Scena ||. SEVER, PAULINA, STRATONIS, FABIAN 


PAULINA 


Da, Sever, îl iubesc — și nu-mi caut nevina; 
Te mintă alta, căci nu poate Paulina. 

Ea spune tot, deschis, căci suflet nobil are. 

Prin zvonul c-ai murit nu m-ai pierdut. Crezare 
Dă-mi, însă, cînd îţi spun că, de-ar fi fost ca eu 
S-aleg, oricînd doar tu erai alesul meu 

Și lipsa de-avuţii de-atunci, viteaz roman, 

Cu meritul tău nalt s-ar fi luptat în van. 
Ghiceam în tine eu ilustre semne, care 

Ca regii te făceau, în ochii mei, mai mare. 

Dar se cădea s-ascult de-a datoriei lege, 

Știind că tata doar un soţ îmi poate-alege. 

Și chiar de-adăugai la meritele tale 

Sclipirea ce ţi-o dau coroanele regale, 

Eu, cînd te-aș fi văzut, urîndu-l chiar pe tata, 
Aş fi oftat adînc, dar să-l ascult tot gata; 

Și, patima-nvingînd prin judecată dură, 
Suspinu-mi osîndind, aș fi uitat de ură. 


SEVER 


Ce fericită ești că, printr-un slab suspin, 
Ai și aflat un leac acestui aprig chin. 


Cind ești, peste simţiri, regină absolută, 

Înduri orice schimbări — ești la iubire mută. 
De la-nfocare treci ușor la nepăsare; 

Ba poţi s-ajungi, ușor, chiar disprețuitoare, 
Statornicia ta ce treceri crunte-ndură! 

Favorul în dispreţ îl schimbi; iubirea-n ură! 

O, din virtutea ta, din marea ta tărie, 

Un strop dă-mi, să-mi alin durerea-n suflet vie! 
Vii lacrimi, un suspin scos cu păreri de rău, 
M-ar fi și lecuit de chinul meu călău; 

Iubirea mea slăbind, puteam, prin judecată, 
S-ajung nepăsător, uitînd-o totodată. 

Și focul meu din piept, fiind cu-al tău asemeni, 
Cu alta-n brațe stam, ferice între semeni. 
Fiinţă scumpă, tu, ce-odată m-ai vrăjit, 

Așa-i iubirea și tu astfel m-ai iubit? 


PAULINA 


Prea bine ai văzut ce simt... Dacă, pe loc, 
Puteam să-mi schimb acum în piept mocnitul foc, 
O, zei, de-un zbucium crunt m-aţi fi văzut cruțată! 
E drept, simţirea-n îrîu mi-o ţin, prin judecată, 
Dar peste simţuri ea regină nu-i, de vază, 

Căci nu domnește ci doar le tiranizează. 

Și, dacă mă arat supusă peste fire, 

Mi-i sufletul răscol și cruntă răzvrătire. 

Eu nu ştiu prin ce vrăji mă mai atragi; ești mare 
Prin merit — dacă eu prin judecată-s tare: 

Ți-l văd ca-n clipa cînd dorința mi-ai aprins, 
Mai mult cerîndu-mi azi, și parcă dinadins, 

Cind poartă nimb sublim de mari puteri și glorii, 
Tirînd în urma lui magnifice victorii. 

Cind preţul azi i-l știu mai bine — şi minţită 
Speranţa nu mi-a fost, ci-n totul împlinită, — 
Dar datoria mea, ce-n Roma a învins 

Și mă supune-aici unui bărbat distins, 

Înfruntă vraja lui și orice patimă, 

Încît mă sfișie, dar nu mă clatină. 

Virtutea asta, rea cu noi și-atît de crudă 

A fost blesteme și mari laude s-audă. 

Mai laudă-i şi-acum asprimea nendurată 

Care mereu ne-a-nvins pe amîndoi deodată; 

De n-aș fi sinceră și plină de tărie, 
Nu ţi-aș fi meritat iubirea pururi vie. 


SEVER 


Durerea oarbă, vai, te-ndură de mi-o iartă, 
Căci vede doar atît: nenorocita-mi soartă. 
Ziceam o crimă că-i și nestatornicie 

Supusă să rămii de-o sacră datorie. 

Te-arată mai puţin simţirii copleșite, 

Să nu simt chinul viu al pierderii cumplite. 
Ascunde-ţi, milă ai, virtutea rară foarte, 

Ce-mi crește focu-n piept atunci cînd ne desparte, 
Arată-mi slăbiciuni, cusururi, — să-mi alinte 
Neostoitul chin și dragostea fierbinte. 


PAULINA 


Virtutea asta, vai, de neînvins, arată 

Un suflet simţitor la dragostea curată. 

Dovezi sînt plînsul meu, suspinul ce se-aude 

Şi-n suflet amintiri trezește, mult prea crude. 

Văzindu-te aici, de chinuri simt că scapăr 

Și împotriva ta cu greu pot să mă apăr. 

Dar dacă-mi preţuiești al datoriei simţ, 

Păstrează-i gloria cu nimb de suferinţi, 

Și nu mai reveni, și cruţă-mi tristul plins, 

Și scapă-mă de-un foc ce greu poate fi stins; 

Mă scapă de-ntilniri ce, încă și mai rău, 

În suflet înteţesc și chinul meu, și-al tău. 
SEVER 


Să mă lipsesc de tot ce-n viaţă drag îmi este! 


PAULINA 
Ba scapi de întîlniri pentr-amîndoi funeste. 


SEVER 
O, ce răsplată grea îi dai iubirii mele! 


PAULINA 
E singurul leac bun al chinurilor rele. 


SEVER 
Eu vreau să mor de chin; tu minte ţine-l, trează! 


PAULINA 
Eu să mă vindec vreau, căci cinstea mi-o pătează. 
SEVER 


Ah, dacă cinstea ta este în joc, atunci 

Se plece chinul meu sub asprele-i porunci. 

Să fac, de dragul ei, au ce n-aș fi în stare? 

Uit chiar să mă-ngrijesc de propria-mi onoare. 

Adio! Voi căta în lupte, cu-ndirjire, 

Murind ca un erou, un strop de nemurire; 

Înseamnă să-ntregesc, prin glorioasă moarte, 

Întîile isprăvi, ducîndu-le departe, 

Dacă, lovit din nou, mortal, de gheara sorții, 

Mai am puteri să merg să caut clipa morții. 
PAULINA 


lar eu, vederea ta fiindu-mi trist supliciu, 
De față n-am să fiu nici chiar la sacrificiu, 
Ci, în iatac, stringînd părerile de rău, 
Nălţa-voi rugi spre zei întru norocul tău. 


SEVER 


Dea cerul, mulțumit c-a fost să mă împile, 
Și Polyeuct, și tu s-aveţi noroc și zile. 


PAULINA 


Să-ţi afli îţi urez, după necazuri crunte, 
Norocul meritat de un viteaz de frunte. 


SEVER 
În tine mi-l găseam. 
PAULINA 


Dar depindeam de-un tată! 


SEVER 


O, datorie, cum mă pierzi, neîndurată! 
Adio, scump odor, de farmec mult prea plin. 


PAULINA 


Adio, scump iubit, sortit la crîncen chin. 

Scena III, PAULINA, STRATONIS 


STRATONIS 
V-am plins pe amindoi și vă mai pling, dar bine 
Că văd cum gîndul tău mai cumpănit se ţine. 
Vezi limpede acum că visul e-aiurare 
Și Sever n-a venit cu gînd de răzbunare. 
PAULINA 


Mă lasă să respir, de m-ai deplins; ia seama 

Că, de mi-i chinu-n toi, rechemi în mine teama, 

Sînt turburată... Vreau o clipă de repaos; 

Nu-mi aminti că rău năpasta s-a adaos. 
STRATONIS 


Cum, încă te mai temi? 


PAULINA 
Sînt și mai îngrozită, 
Chiar dacă temerea mi-i neîndreptăţită 
Și spaima fără rost, în mine, ca-n oglindă, 
Vedenia din vis întruna mi-o perindă. 
STRATONIS 


Dar e mărinimos. 


PAULINA 
E Sever reţinut, 
Dar tot în sînge-l văd scăldat pe Polyeuct, 
STRATONIS 
Rivalul i-a făcut chiar și urări de bine. 
PAULINA 


Cred că l-ar ajuta la greu; dar, pentru mine, 
De nu mă-nşeală ori mă-nșeală presimţirea, 
Cred c-a adus cu el, aici, nenorocirea, 

Spre orice-i dă îndemn virtutea, mă iubește; 
Este puternic și mă vrea a lui, firește. 


Scena IV. POLYEUCT, NEARC, PAULINA, STRATONIS 


POLYEUCT 


E vremea ca din plins să nu rămînă urmă; 
Nu te mai chinui și temerile-ţi curmă. 

Chiar dacă zeii tăi în vis să crezi te-ndeamnă, 
Nevătămat și viu mă vezi în faţă, doamnă. 


PAULINA 


E ziua lungă și-s înfricoșată foarte, 
Căci visul meu cumplit se împlini în parte: 
Credeam că-i Sever mort — și e aici acum. 


POLYEUCT 


Da, am aflat, dar griji, eu nu-mi fac nicidecum. 
În Melitena sînt; oricine-i Sever, zău, 

Cinstit sînt eu aici — porunci dă tatăl tău 

Și nu găsesc temei, de la un suflet mare, 

Să pot să mă aștept la umbră de trădare. 
Aflind că te-a văzut, cinstire și veneam. 

Să-i dau, ca unui om viteaz, de mare neam. 


PAULINA 


Plecat-a turburat, trist foarte mai ales; 
Să nu ne mai vedem deloc ne-am înţeles. 


POLYEUCT 


Cum, oare crezi c-aș fi bănuitor din fire? 


PAULINA 


Nu merităm noi trei asemenea jignire. 

Vreau tihnă, căci mă simt, văziîndu-l, turburată; 
Virtutea dîrză chiar primejdia n-o cată. 

Se vrea pierdut acel ce-o caută anume 

Și, lucrului dorind să-i spun deschis, pe nume, 
De cînd m-a cucerit, cîndva, prin merit mare, 
Vederea lui și drept să mă vrăjească are. 

Și greu mi-e, căci roșesc, simțind că încă scapăr; 
Și sufăr — de rezist, și sufăr — de mă apăr; 
Şi,-nflăcărării lui virtutea piept de-i ţine, 
Izbînda-i tristă și de luptă mi-e rușine. 

POLYEUCT 


Virtute fără preţ, nalt simţ al datoriei! 

Lui Sever ce păreri de rău pieptul sfișie-i! 

O, cît mă fericești cînd dragostea-ţi înfrunţi 

Și cînd la patimă, de dragul meu, renunţi! 
Eu, de cusururi plin, cînd stau să te contemplu, 
Admir... 


Scena V. POLYEUCT, PAULINA, NEARC, STRATONIS, 
CLEON 
CLEON 
Stăpîne, ești chemat degrabă-n templu, 
De Felix... Au ales o jertfă... Cu tot zorul, 
Te-așteaptă, în genunchi, pe tine doar poporul. 
POLYEUCT 
Da, bine... Doamnă, vii cu noi? Ar fi firesc. 


PAULINA 
Să-l văd pe Sever iar şi focul să-i stîrnesc? 
Cuvîntul nu mi-l calc... Tu o să-l vezi... Cu bine, 
Dar nu uita că mari puteri în mînă ţine, 
Căci Deciu l-a făcut un favorit de seamă. 
PULYEUCT 
Plecaţi; eu n-am deloc pricini să-mi fie teamă. 
Mărinimia lui știind cum e, zău, poate, 
Că-n politeţuri doar ne-om bate, de ne-om bate. 


Scena VI. POLYEUCT, NEARC 


NEARC 
Unde-ai de gînd să mergi? 
POLYEUCT 
Unde-s chemat: la templu. 


NEARC 
Vrei cu păgînii rugi să-nalţi? Grozav exemplu! 
Cum, uiţi că ai primit botezul apei sfinte? 


POLYEUCT 
Botezu-ţi datorez; ţii asta bine minte? 
NEARC 
Eu îi abhor pe zei! 
POLYEUCT 
Eu mai mult: îi detest. 
NEARC 
E-un cult nelegiuit. 
POLYEUCT 
Eu îl găsesc funest. 
NEARC 
Fugi, deci, de idoli! 
POLYEUCT 


Vreau doar să-i răstorn de pot; 
Să mor în templul lor, ori să-i strivesc de tot. 
Să-i sfruntăm, Nearc, pe idolii lor goi, 
Să afle toţi acum creștini că sîntem noi. 
Așteaptă asta El — și asta ni-i menirea. 
Făgăduielilor le-așteaptă împlinirea. 
Pe Domnul îl slăvesc, căci mi-a vestit, prin tine, 
Prilejul ce mi-l dă să fac ce-i drept și bine; 
Că,-n bunătatea Lui, mă pune la-ncercare, 
S-afle credinţa mea în El cît e de tare. 


NEARC 
Ci fii mai cumpătat cu-nflăcăratu-ţi zel. 
POLYEUCT 
Zel n-ai nicicînd destul cînd îl adori pe El. 
NEARC 
Îţi cauţi moartea! 
POLYEUCT 


Da, spre slava Lui, cu-avînt. 


NEARC 
Și dacă șovăi? 


POLYEUCT 
El îmi va sta reazem sfînt. 
NEARC 
Spre moarte Dumnezeu nu-ţi dă porunci să zbori. 
POLYEUCT 
E moartea merit sfînt cînd însuţi vrei să mori. 
NE ARC 
Să sufere,-aşteptind, i-ajunge orișicărui. 
POLYEUCT 
Dar suferi cu regret cînd jertfei nu te dărui. 
NEARC 
În templu, Polyeuct, vei fi ucis, te-asigur, 
POLYEUCT 
Răsplata mea în cer atunci e lucru sigur. 
NEARC 
O meriţi dacă duci o viaţă sfintă-n toate. 


POLYEUCT 
Răsplata pot s-o pierd, trăind, prin mari păcate, 
De ce-ai primejdui ce poţi, murind, să ai? 
E crudă moartea cînd îţi taie drum spre rai? 
Eu sînt creștin, Nearc, creștin în toate cele; 
Dovada vreau s-o dau, a creștinării mele. 
Cind fugi, crezi în chip laș; credinţa ta-i ca somnul. 


NEARC 


O, cruţă-ţi viaţa: viu te vrea pe lume Domnul. 
Poţi pe creştinii toţi să-i ocrotești mereu. 


POLYEUCT 
Tărie le voi da prin pilda morţii eu. 
NEARC 
Vrei, deci, să mori? 


POLYEUCT 
Tu ţii la viaţă-atit de mult? 


NEARC 


Nu ţi-o ascund: mi-e greu de pilda ta s-ascult. 
Mă tem, căznit cumplit, credinţa să nu-mi leapăd. 


POLYEUCT 
Cînd hotărăști să mori, mergi dirz, pînă la capăt, 
Și Domnul îţi va da tărie, sfint răsuilet. 
Că-l lepezi de te temi, L-ai lepădat în suflet. 
Slab de te simţi, de-un pai credinţa ta se ţine. 


NEARC 
Cînd frica n-o cunoşti, te-ncrezi prea mult în tine, 


POLYEUCT 


Nu-n mine, slahul, cred, ci-n marea-i îndurare. 
Dar ni tu-mi dai imbold — ci eu îţi dau, se pare. 
De ce ești rece? 


NEARC 
El nu s-a temut de moarte? 


POLYEUCT 
Dar, totuși, s-a jertfit: e pilda-i mare foarte. 
Pe idolii sfărmaţi să-i ridicăm altar! 
Se cere — tu, chiar azi mi-ai spus, și nu-n zadar, 
Spre-ai fi pe plac, să uiţi nevastă, ranguri și 
Tot sîngele să-ţi verși întru a-l preamări. 
Ce s-a ales, Nearc, din dragostea deplină 
Ce mi-ai dorit-o azi — și ţi-o doresc — sublimă? 
De ţi-a rămas ceva, nu ești gelos pe mine 
Că eu, creștin de-un ceas, mai multă am ca tine? 


NEARC 
Spălată de păcat, e inima ta plină, 
Cum vii de la botez, de graţia divină; 
În neprihana ei desăvirșită,-i pare 
Că totul ar putea prin sfînta ei ardoare. 
Aceeași graţie e-n sufletu-mi slăbită, 
Că-i de păcate mari și grele istovită, 
Incît, lipsită-acum de vlagă și voinţă, 
li pare totul greu, ba chiar cu neputinţă. 
Dar dezvinovăţiri și laşe șovăieli 
Pedepse-s pentru mii păcate şi greșeli. 

Însă nădejdea-n El să nu-ţi pierzi niciodată: 
Tărie-n mine simt prin pilda ta vărsată. 
Sfrunta-vom, Polyeuct, pe idolii lor goi, 
Să afle toţi, acum, creştini că sîntem noi. 
O, de-aș putea să-ţi dau o pildă-a suferinţei, 
Cum pildă-mi dai că vrei să te jertfești credinţei! 
POLYEUCT 

Da, acest sfint imbold trimis ţi-i din Tărie; 
Te recunosc, Nearc, și pling de bucurie, 

De jertfă-s gata toţi: să nu mai pierdem timpul, 
Lui Dumnezeu cel viu să-i înălțăm sus nimbul. 
Sub tălpi hai să strivim și fulgerul lui Joe, 
Că-n putred lemn e-aprins de vulg, cu anevoie. 
Lumină să le dăm celor orbiţi fatal! 
Să spargem acești zei de piatră şi metal! 
Să ne jertfim de tot acestui zel celest, 
ntru mărirea Lui! El facă totu-n rest. 


NEARG 


Hai să-mplinim cu zel ce-așteaptă Domnul sfint, 
Să vadă slava lui toţi de pe-acest pămînt. 


ACTUL Ili 


Scena |. PAULINA 


PAULINA 
Roi de fugare griji, nori încîlciţi, năuci, 
În faţă îmi aduc părelnice năluci; 
O, tihnă dulce, tu, nu sper să vii, senină, 
Ca să le luminezi cu raza ta divină. 
Mii de neliniști vii, din grele griji născînd, 
În sufletu-mi zdrobit se tot distrug, pe rînd. 
Nădejdile se fring, de cum se și ridică 
Mi-e frică — dar nu simt oprită că-s de frică. 
În minte cînd adun ce vede-nchipuirea, 
Ba fericirea-mi văd, ba, iar, nenorocirea; 

Și-aceste năluciri cînd mi se cern prin minte, 
Nici temeri, nici nădejdi prea mari nu văd nainte. 
O, Sever necurmat mi-i turburare vie; 

Cred în virtutea lui — mă tem de gelozie 

Și nu cutez să cred că Polyeuct îl poate 

Privi pe-al său rival, nepăsător la toate. 

Cum ură,-n chip firesc, în piept rivalii poartă, 
De se vor întiîlni, sfîrși pot printr-o ceartă; 
Sever, în Polyeuct, pe răpitor îl vede; 

Pe Sever, Polycuct de multe-n stare-l crede. 

De judecată-n frîu ţinuţi dacă se vor, 

Vai, unul e pizmaș, cellalt — bănuitor. 

E sigur că se tem aceste mindre firi, 

Acum şi-n viitor, de groaznice jigniri, 

Ce, cum s-ar întîlni, răbdarea le-o vor roade, 
Nencredere stîrnind cum şi mînii neroade, 
Făcîndu-i pe bărbat și pe iubit totuna, 

Ca,-n ciuda vrerii lor, să-nvingă doar ranchiuna. 
Dar tot ce văd în gînd e numai o himeră 

Și sînt cu amîndoi nedreaptă, prea severă; 
Parcă virtutea lor, cum mîndri nobili sînt, 

Mult mai presus n-ar fi de vreun cusur de rînd. 
Li-s sufletele prea de viţă, ca să fie 

Supuse de-un imbold spre-aceeași josnicie. 
Mărinimoşi vor fi în templu, lîngă zei, 

Dar, vai, se vor vedea — și-i prea mult pentru ei! 
E drept că-i Polyeuct pe plaiul melitean, 

Dar Sever e străjit de vulturul roman. 

Și tata, de-i stăpin, se teme într-un fel 

Și se căiește soţ că mi-a ales chiar el. 
Nădejdile, cînd nasc, doar pilpiie și mor, 

De groază temeri iar lăsînd în locul lor; 

Tot ce a le-ntări se cere, le destramă. 

Ci faceţi să mă-nșel, o, zei, să scap de teamă! 


Scena ll. PAULINA, STRATONIS 


PAULINA 
Dar să vedem ce-a fost. Ei, bine, Stratonis, 
Din templu cu ce vești îmi vii? Ce s-a mai zis? 
Văzutu-s-au cei doi rivali? 


STRATONIS 
Vai, Paulina! 

PAULINA 
Deșartă ruga mea a fost? A cui e vina? 
Ce e cu chipul tău, cu glasul întrerupt? 
Oare s-or fi certat? 

STRATONIS 

Neare și Polyeuct... 


Creștinii... 
PAULINA 
Ce creștini? Vorbeşte! 
STRATONIS 
Nu pot, zău. 
PAULINA 
Mă faci să mă aștept la tot ce e mai rău. 


STRATONIS 
Prea-ndreptăţită ai pricină pentru asta! 
PAULINA 
Cum, l-au asasinat? 


STRATONIS 


Mai cruntă ţi-e năpasta: 
Ţi s-a adeverit tot visul: Polyeuct... 


PAULINA 
E mort! 

STRATONIS 

Nu, dar în van îl plingi neîntrerupt! 

Un suflet ce purta al măreției semn 
De viaţă nu mai e și nici de tine demn. 
Nu mai e soţul drept, și bun, și-ncîntător; 
E-al Statului vrăjmaș, eum și al zeilor. 
Un laş, un răzvrătit și un nelegiuit, 
Un trădător infam, un ucigaș ţicnit, 
O ciumă pentru toţi cei ce la bine ţin, 
Pornit pe profanări: într-un cuvînt — creștin! 

PAULINA 


Era de-ajuns acest cuvînt, fără insulte. 


STRATONIS 


Au nu ar merita creștinii și mai multe? 


PAULINA 


Creștin e dacă-n el credinţa lor învie, 
Dar este soţul meu — și tu:mi vorbeşti chiar mie. 


STRATONIS 


Gîndeşte-te ce zeu adoră! 


PAULINA 


Să-l iubesc 
Eram datoare și-s datoare,-n chip firesc. 


STRATONIS 


Pricini de ură-ţi dă acum purtarea sa; 
Cum zeii și-a trădat, el te putea trăda. 


PAULINA 


Eu încă l-aş iubi, trădată, umilită. 

De-atita dragoste de ești adînc uimită, 

Să ştii că nu de-a lui mi-atirnă datoria; 

Și-o calcă el, de vrea; eu îi menţin tăria. 

Cum? Pe-alta de-ar iubi, oare-aş avea eu dreptul 

Ca el să fac, de-un foc smintit umplindu-mi pieptul? 
Nu-s îngrozită, nu, că e creştin în gîndu-i; 

Eu îl iubesc pe el, greșeala doar urîndu-i. 

Dar tata ce-a făcut și el, pînă la urmă? 


STRATONIS 


E turburat, turbat, — mânie surdă-l scurmă, 
Dar parcă nu-i pieri prietenia toată 

Și milă că i-ar fi de Polyeuct arată. 

Să-l judece nu vrea, pedeapsa lui s-o-nirunte, 
Cit nu va fi Nearc supus la cazne crunte. 


PAULINA 


E-amestecat Neargq? 

STRATONIS 
El l-a momit, să știi. 
Ce roade pot ieși din vechi prietenii! 
Perfidul! N-a-ndrăznit cu sila să-l înhaţe, 
Să-l ducă la botez, smulgîndu-ţi-l din braţe? 
Era aceasta, deci, grozavă taina lor, 
Ce smulge n-o putea al dragostei fior. 


PAULINA 
Și îmi spuneai atunci că prea mă pierd cu firea! 


STRATONIS 
Nu prevedeam deloc, nici eu, nenorocirea. 


PAULINA 


Cît nu m-oi prăbuși în crunta mea durere, 
Prin plins să fac ceva neapărat se cere. 

Soţie, fiică sînt: prin lacrima fierbinte, 

Să-ncerc să-nving un soţ, să-nduplec un părinte. 
De n-am să izbutesc — și-o fi sortit pierzării, 
Nu-i voi mai cere sfat decît doar disperării. 

Dar spune-mi, mai întîi, ce s-a-ntîmplat în templu? 


STRATONIS 


O, mai nelegiuit nu s-a văzut exemplu; 
Mă trec fiori și-acum, gîndind la toate-acestea 
Și-o crimă cred că fac, de le perind povestea; 
Obrăznicia lor ţi-o spun pe scurt: solemn, 
Să tacă toţi dădu înaltul preot semn. 
Sta-ntors spre răsărit, cu ruga în privire, 
Cînd începură ei, cu lipsă de cinstire, 
Prinzînd, orice prilej le da ceremonia, 
A-și arăta-ntr-un fel sau altul nebunia. 
Joc își băteau mereu de sacrele mistere, 
De zei rizindu-și și de marea lor putere. 
Toţi murmurau; Felix era din fire scos, 
Dar ei se-ntăritau mai necuviincios. 
Sta Polyeuct, stîrnit, să-i strige-n chip nedemn: 
„Cum poţi s-adori ăști zei de piatră și de lemn?“ 
Mă cruţă să-ţi repet hulirile aduse 
Lui însuși Jupiter€, căci nu pot fi respuse. 
Mai de iertat ar fi incestul și-adulterul. 

Și iar grăi: „De zei e gol de veacuri cerul; 


Un unic Dumnezeu, al meu și-al lui Nearc, 
Peste pămînt și cer e absolut monarc; 
Stăpîn peste destin, de nimeni stăpînit, 

E-al lumii început, cum este și sfîrșit. 

Izbînzi lui Deciu El, doar El îi dăruie; 

Să-l nalţe poate El, cum şi să-l năruie. 

El e puternic, bun, plin de dreptatea toată; 
EI singur poate da pedeapsă ori răsplată. 

În van îi adoraţi pe monștrii morţi, de piatră!“ 
Și vase cu tămii atunci, şi vin, de vatră 


Spărgîndu- le de tot — să-ți spun cu greu mă-ncumet — 


Uitînd de Felix și neiertătorul tunet, 

Minaţi de-un crunt imbold, spre- -altar zburară ei. 
(Asemeni profanări s-au mai văzut, o, zei?) 
Căci naltele statui de zei slăviţi, puternici, 

Să le dărîme-a fost o mînă de nemernici. 

E templul profanat, misterul? turburat; 
Poporu-i răscolit şi fuge,-nfricoșat, 

Că fi-va copleșit de-al cerului flagel. 

lar Felix... Dar îl văd; ţi-o spune restul el. 


PAULINA 


Adînc pare mișcat; i-i faţa turburată! 
Ce indignat și trist și răvășit arată! 


Scena IIl. FELIX, PAULINA, STRATONIS 


FELIX 

Obraznicul! Auzi! De faţă cu poporul 

Şi-n faţa mea! O, zei, să moară trădătorul! 
PAULINA 

O, îţi îmbrăţișez genunchii-n ceasul rău. 
FELIX 


Eu de Nearc vorbesc și nu de soţul tău. 

Ca ginere, și el s-a arătat nedemn, 

Dar tot mai pot să dau, de îndurare, semn. 
Necazul meu cumplit și-a lui, nelegiuirea, 
N-au șters încă de tot în pieptul meu iubirea. 

PAULINA 
O, bunătatea ta nemărginită este! 


FELIX 
Mînia mea-l putea strivi, fără de veste, 
Căci ştii la ce orori s-a fost dedat și el, 
Mînat de un imbold nelegiuit, mișel, 
Căci cred că Stratonis ţi-a și descris năprazna. 


PAULINA 
Știu doar-că lui Nearc va sta să-i vadă cazna. 


FELIX 

Va trage bun învăţ, căznit acum văzîndu-l 
Pe cel ce i-a atras pe căi greşite gîndul, 

Cînd un prieten vezi că-ţi pleacă dintre vii, 
Dorinţa de-a trăi şi frica de-a muri 
În suflet îţi stîrnesc necunoscuţi fiori; 
Cînd chipul morţii vezi, n-ai chef deloc să mori. 
Mai bună pilda e, decît ameninţarea; 
Oricît de-ncinsă-ar fi, se face sloi ardoarea. 
Şi-o să-l vedem curînd, cu multă umilinţă, 
Că-mi cere, trist, să-l iert pentru nesăbuinţă. 


PAULINA 
Crezi că mai poţi să-i schimbi credinţa vie-n piept? 


FELIX 
Pe pielea lui Neare, va fi mai înțelept. 


PAULINA 


Ar trebui, dar, vai, e groaza mea adîncă: 
Simt că-l pîndesc mereu primejdii crunte încă, 
Ar trebui s-aștept ca firea-i schimbătoare 
Să facă ce-ar putea un bun părinte, care... 


FELIX 
Am și făcut prea mult, lăsîndu-l, Paulina, 
Ca prin căinţă doar să i se ierte vina. 
Să-i pedepsesc la fel eram dator, dar, iată 
Că, altfel hotărînd, din dragoste de tată, 
Eu însumi am trădat străvechi și sfinte legi; 
Eu însumi criminal ajuns-am! Înţelegi 

Că așteptam nu plins, oricîte temeri ai, 


Din partea ta; te vream cu mulțumiri în grai, 


PAULINA 


De ce ţi-aș mulţumi, cînd nu mi-ai dat nimic? 
Creștinii ştiu ce fac, la greu — și știu ce zic; 


Îndură orice chin cu îndîrjire rară. 
Căinţă dacă-i ceri, îi poruncești să moară. 


FELIX 
lertarea-n mîna lui se află — și eu sper... 


PAULINA 
De tot îl iartă-atunci. 


FELIX 
Să şi-o cîștige-i cer. 


PAULINA 
Miniei tagmei lui să nu-l laşi pradă, tată! 


FELIX 
Eu pradă legii-l las: se cere respectată. 


PAULINA 

Pe-un ginere așa să-l sprijini se cuvine? 
FELIX 

Cît fac eu pentru el, el facă pentru sine. 


PAULINA 
Dar e orbit! 
FELIX 
Orbit, se plece; cînd, cu foc, 
Greșeala-ţi îndrăgești, n-o recunoști deloc. 


PAULINA 
Mă rog de marii zei... 


FELIX 
Ți-s rugile deşarte, 
Căci înşişi zeii cer să-l osîndesc la moarte. 

PAULINA 
Ne-ascultă ruga ei. 


FELIX 
Să-i roage el, anume! 
PAULINA 
Te rog atunci, măcar în al lui Deciu nume... 


FELIX 
Mi-a dat puterea-n miini, prin sîrg și mari strădanii, 
S-o folosesc mereu spre-a-i nimici dușmanii. 


PAULINA 
E Polyeuct dușman? 


FELIX 
Rebeli creștinii sînt. 
PAULINA 
Al legii tale braţ e, pentru el, prea crunt. 
De-un sînge e cu noi, că-i soţul Paulinei. 
FELIX 
Nu-i mai văd rangul ci nemărginirea vinei. 


Cînd crima-i şi de stat, și groaznic sacrilegiu, 
Prieteni, rude chiar, pierd orice privilegiu. 


PAULINA 
Prea aspru ești. 
FELIX 


Nu cît ar merita să fiu. 


PAULINA 


O, groaznicul meu vis, te-adeverești pe viu! 
Și fiica ţi-o ucizi dacă-i ucizi bărbatul. 


FELIX 
De fiică mai presus stau Statul şi-mpăratul. 


PAULINA 
Ne pierzi pe amindoi — și să renunţi nu vrei! 

FELIX 


Mă tem cu mult mai mult de Deciu și de zei. 
Dar să ne întristăm pricină încă nu-i. 

Mai crezi că neclintit e în orbirea lui? 

Dacă părea setos de caznă și de chin, 

Era ardoarea lui de neofitt creştin, 


PAULINA 


O, dacă-l mai iubeşti, să crezi nu-ţi da silinţa. 
De două ori pe zi că-și va schimba credinţa, 

Cînd n-au creștinii soţ pe lume-ntru tărie, 

Prea ușuratic speri că ar putea să fie. 
Greșeala nu şi-a supt cu laptele de mamă; 

Nu negîndind s-a dus, simțind un duh că-l cheamă. 
Creștin e Polyeuct, fiindcă el a vrut; 

La templu hotărît s-a dus, dintru-nceput. 

Deci să-l asemui poţi, acum, cu toţi ceilalți. 
Prin moarte, pe creștini nu-i rușinezi: i-nalți. 
Sînt mîndri cînd pe zei ni-i sfarmă, cu dispreţ 
Și, năzuind spre cer, pe ţărnă nu pun preţ. 
Murind, ei cred spre cer că drumul larg și-l taie; 
Căzniţi și schingiuiţi, uciși, nu se-ncovoaie 

Și moartea-i pentru ei ca pentru noi plăcerea 
Și țelul mult visat le este mîngiierea; 

Martiriu? zic că e cea mai cumplită moarte. 


FELIX 


A vrut-o Polyeuct — de ea să aibă parte! 
Ajunge.... 


PAULINA 


Tată, vai... 


Scena IV. FELIX, ALBIN, PAULINA, STRATONIS 
FELIX 
Ei, s-a făcut, Albin? 


ALBIN 


Pentru nelegiuiri plăti Neare din plin. 

FELIX 
Și-al nostru, Polyeuct, văzutu-l-a murind? 


ALBIN 
Da, l-a văzut, dar, vai, cu pizmă și cu jind 
De a-l urma, în loc de-a-l renega — și pare, 
În nouă legea lui, mai neclintit, mai tare. 


PAULINA 


Am spus c-așa va fi... Să mai încerc o dată, 
Supusă cum ţi-am fost, să te înduplec, tată: 
Dacă l-ai prețuit și drag ţi-a fost, tu poți... 


FELIX 
Prea îl iubeşti pe cel mai mîrșav dintre soţi! 


PAULINA 


Tu mi l-ai dat — deci nu mi-i dragostea o crimă; 
Da, tu mi l-ai ales, drept semn de-naltă stimă, 
Iar eu în piept mi-am stins, pe tine să te-ascult, 
Un neasemuit al inimii tumult. 

Te rog, părinte drag, în numele-ascultării, 
Ce legea nașterii mi-o cere și a ţării, 
Ca, de-ai făcut prin ea să-mi sting un foc nespus, 
O clipă-ngăduie să-mi fii și tu supus. 
Pentru puterea ta, ce prea e de temut, 
Pentru iubirea mea, ce-am stins-o în trecut, 
Nu mă lipsi, te rog, de darurile tale, 
Căci prea scump le-am plătit, pe-a vieții scurtă cale. 


FELIX 


Prea mult mă superi; sînt duios, chiar de mi-i greu, 
Dar pentru mila mea iau numai prețul meu. 

Tu, în durerea ta, mai cu folos te zbate; 

Pierzi timp şi plingi în van, cerînd ce nu se poate. 
Stăpîn pe mila mea sînt eu — și mi-o retrag 

De-mi este smulsă chiar de omul cel mai drag. 
Te du să-l vezi pe-acest creștin nenorocit, 

Îndată ce cu el afla-vei c-am vorbit. 

Te du — nu-l supăra pe tatăl tău cu plinsul; 
Ciîştigă-l pe-al tău soț, de poţi, chiar de la dînsul. 
Curînd am să-l aduc aici; însă puţin, 

Mă lasă singur: vreau să mai vorbesc cu-Albin. 


PAULINA 


Îngăduie-mi, te rog... 


FELIX 

Ți-am spus să pleci... Jignit 
Sint de durerea ta, pe cît sînt de cernit. 
Convinge-ţi soțul tu, plingînd fără-ntreruperi. 
Poţi dobîndi mai mult, de mai puţin mă superi. 


Scena V. FELIX, ALBIN 


FELIX 
Cum a murit Nearc? 


ALBIN 


Ca un nelegiuit: 
Sfidînd tortura și de-al vieţii dar scîrbit, 
Netemător și dîrz, fără păreri de rău, 
De neclintit în crez, sub mînă de călău; 
Pe scurt, ca un creştin, cu blasfemia-n gură. 


FELIX 
Și celălalt? 


ALBIN 
Ți-am spus: nimic nu e-n măsură 

Să-l sperie; mai mult — e și mai plin de zel; 
De lîngă eșafod abia l-au smuls pe el. 
E la-nchisoare-acum, însă eu zic să nu pleci 
Acolo... Încă-i greu prin frică să-l îndupleci. 

FELIX 
Sînt un nenorocit! 


ALBIN 
Cu toţii te depling. 
FELIX 


O, cine-mi poate ști tot zbuciumul nătîng? 
Sînt răscolit de-un roi de gînduri peste ginduri; 
Griji peste griji în piept îşi află noi intrînduri; 

Simt temeri și nădejdi, și ura, și iubirea, 
Dureri și bucurii că-mi răvășesc simţirea. 
Nutresc, de necrezut, ciudate simțăminte, 

Ba nendurate, ba luînd la milă-aminte; 
Mărinimoase, dar de șovăială pline, 

Ori josnice, încît roșesc de grea rușine, 

Ţin la ăst om zdrobit, ce ginere îmi este; 

Urăsc greșeala lui, urmările-i funeste, 

Și pierderea i-o pling, vrînd să-l salvez, dar, iată 
Că să-i ascult pe zei se cere, totodată. 

De tunetul lor crunt mă tem — de Deciu iar. 

E postul meu în joc; în joc mi-e viaţa chiar. 
Astfel, ba viaţa-mi risc, de dragul lui, ba moarte 
Îi hărăzesc — să n-am chiar eu de moarte parte. 


ALBIN 


Ca socru, cred, vei fi de Deciu înţeles 
Și însuși Polyeuct e os de neam ales. 


FELIX 


Pentru creștini a dat porunci nendurătoareld; 
Primejdiile-s mari cînd pilda-naltă pare; 

Nu ești părtinitor, cînd răul e obștesc, 

Iar cînd ascunzi un rău făcut de-ai tăi, firesc, 
Te-ntrebi prin care legi ai drept să pedepsești 
Pe alţii — cînd pe-ai tăi de lege îi ferești? 


ALBIN 


De nu poţi să-i deschizi chiar tu iertării poarta, 
Lui Deciu scrie-i: el să-i hotărască soarta, 


FELIX 


Sever m-ar nimici, dacă așa aș face. 
Puterea, ura lui, nu-mi lasă-n suflet pace. 

De nu aș pedepsi o crimă-atît de mare, 
Chiar de-i mărinimos și suflet nobil are, 

E om, e simţitor — și l-am jignit, oricum. 
De vechiul meu dispreţ e indignat şi-acum 
Și, disperat că e nuntită Paulina, 

De-l miînii pe-mpărat, el îmi va fi ruina. 
Ce nu-ţi e-ngăduit, sfruntarea să-ți răzbuni? 
Ispită-i un prilej chiar pentru cei mai buni; 


Si, poate, bănuiesc — și nu fără temei, 

Că iar trage nădejdi s-ajungă soţul ei; 
Creziînd că Polyeuct este sortit nefirii, 

Îşi cheamă, din surghiun, văpăile iubirii. 
Crezi că miînia lui de neînduplecat 

M-ar mai ierta de-l scap pe-un mare vinovat? 
Că m-ar cruța, cînd el, prin bunătatea mea, 
Iubirea asta iar să-și piardă ar putea? 

Să-ţi spun ce groaznic gînd și laş de azi mă paşte? 
M-atrage — și-l urăsc; îl năbuș — și renaşte: 
Ambiţia mereu cu dînsul mă răsfaţă 
Și tot ce pot să fac e să-l resping cu greață. 
Mi-i reazem Polyeuct aici; dar, dacă moare 
Și-ajunge celălalt cu fiica-mi să se-nsoare, 

Un reazem mai înalt aş dobîndi... Nemernie 
Aş fi, dar însutit mai mare, mai puternic. 

O, să mă bucur chiar, în silă, mă încumet, 
Dar, mai degrabă, zău, să fiu lovit de tunet, 
Decît să mă-nvoiesc cu-asemeni josnic gînd! 
Onoarea mea s-o văd în tină scoborind! 


ALBIN 
Prea nobil ești și demn, oricînd, de toată fala. 
Însă te-ai hotărît să-i pedepsești greșeala? 


FELIX 
Mă duc să văd de pot întoarce roata sorții; 
Poate va da-napoi, învins de spaima morţii 
Și vom vedea, apoi, cît poate Paulina. 
ALBIN 


Și dacă tot n-o vrea să-și recunoască vina? 


FELIX 
Nu mă zori prea mult: necazu-i nefiresc 
Și nu ştiu ce s-aleg — și-i greu să hotărăsc. 
ALBIN 


Eu sînt dator să-ţi spun, ca slujitor leal, 

Că-n urbe s-a pornit al răzvrătirii val; 

Că nu-l pot toţi vedea, răpus de braţul legii, 

Pe el, nădejdea lor, un prinț de-un neam cu regii. 

E cam nesigură chiar închisoarea lui; 
Nu cred nici în străjeri, măcar c-am pus destui. 
Mă tem că un asalt... 

FELIX 

Voi da porunci să-l scoată, 

Şi-n sigur loc aici, va fi cu noi, îndată. 

ALBIN 
Te du și scoate-l, deci; nădejde de-ndurare 
Dă-i plebei, să-i oprești cumplita turburare. 

FELIX 


Să mergem... De creștin să mai rămînă vrea, 
Lua-vom hotărîri fără să știe ea. 


ACTUL IV 


Scena |. POLYEUCT, CLEON, alţi trei străjeri 


POLYEUCT 
Ei, ce mai vreţi, străjeri? 


CLEON 
Te caută soţia. 


POLYEUCT 
O, este mult mai greu să lupţi cu duioșia! 
Da, Felix, te-am învins pe tine-n închisoare, 
Netemător rîzînd de-a ta ameninţare; 
Ci arme mult mai tari acum în mînă iei: 
Mai mult ca de călăi mă tem de plinsul ei. 
O, Doamne, tu, ce vezi primejdii că m-asaltă, 
M-ajute îndoit puterea ta înaltă! 
Și tu, ce-n cerul sfînt intrat-ai sau intra-vei, 
M-ajută, drag Nearc, din sfint sălașul slavei! 
Privește-mi lupta c-un potrivnic de temut, 
Ca un prieten bun în faţă stîndu-mi scut! 


Gărzi, oare-aţi cuteza să-mi faceţi un serviciu? 
O, nu mă bat să scap de groaznicul. supliciu 
Și nici să evadez nu caut vreun temei; 
Dar cum, spre-a mă păzi, sînt de ajuns și trei, 
Și de-o primejdie atîția nu s-ar teme, 
Pe Sever unul cred că ar putea să-l cheme; 
I-aș spune-o taină ce l-ar face fericit 
Și aș muri şi eu, astfel, mai mulțumit. 

CLEON 

De-mi poruncești să-i spun dorinţa ta, sînt gata. 


POLYEUCT 


Cum nu pot eu, ţi-o da tot Sever și răsplata. 
ntoarce-te curînd, nu fă de timp risipă. 


CLEON 
Stăpîne, înapoi veni-voi într-o clipă. 


Scena II. POLYEUCT 


POLYEUCT 

Desfătător izvor, dar plin de surde: plingeri; 
Dulci amăgiri, de ce mă vreţi şi-n acest ceas 
Legat de carne și de lume, nu de îngeri? 
De ce nu mă lăsaţi, cînd eu de tot vă las? 
Vă las, plăceri, cinstiri, cu care-n luptă sînt! 

Fericirea voastră toată 

Nestatornică se-arată, 

Spartă-i, într-o clipă, de pămînt, 

Ca o sticlă ce-a răsfrint 

Străluciri de nestemată. 


Așa că nu speraţi ca după voi să pling! 
În van desfășuraţi, în ăst imperiu vast, 
Neputincioase vrăji — și în zadar se string 
Duşmanii Domnului, cu pompă și cu fast. 
Căci și El va răspunde pe-o măsură. 

Peste frunţi încoronate, 

Săbii lungi stau atîrnate, 

Şi-o lovi a lor custură 

In suspuși turbaţi de ură, 

Cît mai pe neașteptate. 

Deciu, necruţător tigru, setos de sînge, 
Ai Domnului copii prea mult ţi-au fost robiţii; 
Destinul tău pornit e-acum pe căi nătînge, 
Căci pe creştini şi perșii! or să-i răzbune sciţii!?, 
Mai supără-l un pic — și ceasul tău suna-va. 
N-ai nimica să te scape; 
Crîncen tunet stă să crape 
Norii ce acopăr slava; 
Chiar dacă-ţi regreţi isprava, 
Nu-l opreşti cînd e aproape, 


Felix jertfească-mă mîniei ce te arde; 
Orbească-l un rival ce este mai puternic. 
Să-i fie socru el cînd eu voi trece-n moarte, 
Să poruncească-aici, în chip de sclav nemernic. 
Consimt, ba chiar aspir spre moarte să mă-ndrum; 
Lume, ești nimicnicie; 
Sînt creştin — și-o flamă vie 
Port în pieptul meu acum. 
Paulina doar, în drum, 
Poate piedică să-mi fie. 


Cerești răsfăţuri — voi, desăvîrșiri divine, 
Îmi umpleţi inima care primi vă poate; 
Cînd sufletele sînt de vraja sfîntă pline, 
De nici un gind lumesc nu mai pot fi mișcate. 
Voi mult făgăduiţi, dar dăruiţi mai mult; 
Bunurile vi-s eterne; 
Moartea ce mi se așterne 
Nu-i decît un drum ocult 
Spre-aste bunuri — și ascult 
Glasul sfînt, ce-l pot discerne. 


Tu, foc divin, ce stins nu poţi să fii, prin tine-i 
Voi face faţă, dîrz, îndată, Paulinei. 

O văd, dar inima, de-un zel sfinţit mișcată, 
Nu-mi poate fermeca acum, ca altădată; 
Și ochii mei, azi plini de vii lumini cereşti. 
Nu află-n ochii ei un farmec ca-n povești. 


Scena IlI. POLYEUCT, PAULINA, străjeri 


POLYEUCT 


Ce gînduri pasul tău spre mine îl îndeamnă? 

Au vii să mă combaţi? Să mă urmezi vii, doamnă? 
Desăvirșit îţi e al dragostei avînt; 

Dar vii să mă ajuţi — ori să mă vezi înfrînt? 
Mi-aduci azi ură, ori mi-aduci prietenie? 

Vii ca dușmană, ori ca scumpa mea soție? 


PAULINA 


Pe tine însuţi doar te ai dușman aici; 

Tu te urăști — fiind iubit de mari și mici. 
Cumplitul vis al meu doar tu-l duci mai departe; 
O, nu dori să mori — și va să scapi de moarte. 
Și crima ta, oricît de mare-i, ştii prea bine 
Că ești nevinovat de tu te-nduri de tine. 
Gindește-te un pic la stirpea!? ta, încalte, 

La marile isprăvi, la meritele-nalte. 

Iubit ești de popor, cinstit de domnul ţării 
Și-l ai de socru chiar pe stilpul guvernării; 
Și-s fericită eu că-ţi sînt soţie, dacă 

Asemeni fericiri nu mai ajung să-ţi placă. 
Gidește ce folos să tragem am putea, 

Din naștere, isprăvi și din puterea ta; 

Și nu lăsa acum pe mîna unui gide 

Destinul fericit ce-n faţă ne surîde. 


POLYEUCT 


Cunosc prea bine eu foloasele acele; 

Știu ce speranţe-și pun mari suflete în ele, 

Dar toţi aspiră doar la bunuri trecătoare, 

Ce griji îţi fac şi-atrag primejdia mai mare. 

Le fură moartea și sînt al Fortunii joc; 

Azi ești pe tron — și-n glod îţi afli miine loc. 

Cînd strălucesc, răsar nemulţumiţi dușmani. 

Ce împărat roman le-a stăpînit mulți ani? 
Ambiţia ce-o am mai nobilă-mi apare: 

Vreau măreție, dar în veci nemuritoare, 

Mă vreau fără sfîrșit de fericire plin, 

Deasupra pizmei și a unui biet destin; 

Crezi că plătesc prea mult cu viaţa asta, cînd 

Răpită ar putea să-mi fie orișicind? 

Cind bucurii îmi dă cît o fugară clipă, 
Frîngîndu-i clipei noi nevolnica aripă? 


PAULINA 
Ce ţi-au băgat în cap creștinii tăi nebuni! 
Ce mult te lași vrăjit de ale lor minciuni! 
N-ai sînge să plătești atîta fericire! 
Dar oarc e al tău ăst sînge? Moștenire 
Crezi c-ai primit, cumva, al vieţii dar? O, nu! 
Dator cu viaţa ești, din ziua-ntiia, tu: 
Eşti prinţului dator, poporului și ţării. 


POLYEUCT 


În luptă, pentru ei, o dam cu drag pierzării. 
Știu gloria ce-ţi dă o vitejească moarte; 

Știu ai lui Deciu buni că lăudaţi sînt foarte. 
De șase veacuri lungi slăvit i-i mîndrul nume 
Și a ajuns pe tron prin marele-i renumeli. 

Pe viaţa mea-s stăpini poporul, prinţul, ţara, 
Dar mai stăpîn e cel ce îi aprinse para. 
Ilustră-i moartea cînd mori pentru prinţul tău, 
Dar mult mai fericit mori pentru Dumnezeu. 


PAULINA 
Ce Zeu mai ai! 

POLYEUCT 

O, taci — și nu huli, te-aude. 
El nu-i ca zeii tăi, slăviţi de minţi zălude, 
Nesimţitori și surzi, neputincioşi, șchiopi, ciungi, 
De marmură, de lemn, de aur, :scunzi sau lungi; 
E Dumnezeul meu creștin — și n-afli altul 
Recunoscut de tot pămîntul și înaltul. 

PAULINA 
În suflet să-l adori, pe-ascuns, cu ochii-n patru. 


POLYEUCT 
Să fiu, pe-ascuns — creștin; pe faţă — idolatru! 


PAULINA 


O clipă te prefă; să plece Sever. doar 
Și tata și-o vădi al bunătăţii har. 


POLYEUCT 


Pun preţ mai mare pe cereasca bunătate; 
Mi-alungă Dumnezeu primejdiile toate. 

Nu-mi lasă timp să dau napoi — și drumul meu, 
Dintru-nceput, mi-l şi-ncunună Dumnezeu. 

Mă duce-n portul sfint și plin de mîngiiere, 
Căci, botezat abia, să merg la moarte-mi cere. 
O, de-ai pricepe tu ce nensemnată-i viaţa! 

Că veșnicei vieţi îi guști, murind, duleeața! 
Dar, Paulina, vai, în van așa-ţi grăiesc, 
Pătrunsă cît nu ești 'de har dumnezeiesc, 


PAULINA 


Om crud, durerea mea e timp din piept să iasă, 
Să-l mustre pe-un ingrat cu inimă cîinoasă. 
Iubirea asta-ţi e şi uiţi de jurăminte? 
Au, pentru mine, ești lipsit de simțăminte? 
Nu mă gîndeam deloc că,-n moarte dacă treci, 
Rămiîn, pe-acest pămînt, nemingiiată-n veci. 
Credeam că dragostea-ţi stîrnește, baremi, mila; 
Eu nu doresc simțiri ce-s smulse cu de-a sila. 
Însă iubirea ta, statornică, jurată, 
Pe care-o-mpărtășeam și eu, acum, deodată, 
Cînd singură mă lasi, cînd și eu va să mor, 
Nu-ţi smulge-o lacrimă ori un suspin ușor? 
O, soţ ingrat, mă lași — și-o faci cu bucurie; 
Vrei bucuria ta s-o văd cît e de vie 
Și, surd, nesimţitor la farmecu-mi cernit, 
De unul singur vrei s-ajungi mai fericit! 
Asemenea dezgust aduce nunta, oare? 
M-am dăruit — și-acum privită-s cu oroare! 
POLYEUCT 
Vai! 
PAULINA 

Greu slobozi din piept ăst „vai“, fără dorinţă! 
O, dacă ai simţi o umbră de căinţă! 
Silit chiar de-aș vedea că un oftat consacri-mi! 
Dar e mișcat... Curaj! li curg sub pleoape lacrimi! 

POLYEUCT 


Da, pling și, de-ar putea a lacrimilor undă 
În sufletu-mpietrit o clipă să-ţi pătrundă! 

Dacă te părăsesc în astă tristă stare, 

De plinsu-mi demnă-i ea, de dragostea mea mare; 
Și, dacă-n cer mai simți dureri, în cer voi plinge 
Preaplinul chinului ce sufletu-ți va frînge. 

Dar dacă,-n sfint lăcaș de slavă și lumină, 

Mi se va-ngădui o rugă încă plină 

De dragoste, atunci, prin rugă, Paulina, 

Peste orbirea ta sper să revărs limina. 

O, Doamne, parte fă-i de bunătatea ta! 

Prea-i plină de virtuţi, spre-a nu se creştina. 
O, merit prea înalt în ea știut-ai naşte, 

Să nu te poată ea iubi, cum și cunoaște, 

Încît de trai de iad să aibă-n viaţă parte, 

Sub jugul iadului trecînd, apoi, și-n moarte. 


PAULINA 

Nenorocitule, ce spui? Ce rugi nătînge? 
POLYEUCT 

O, de s-ar împlini, le-aș cumpăra cu sînge! 
PAULINA 

Mai bine... 
POLYEUCT 


Vrei în van să te-aperi; îţi pătrunde 
În suflet Dumnezeu — și nu știi cum, de unde. 
Nu a venit — dar simt că va veni curînd 
Și luminarea ta, dar încă nu știu cînd. 
PAULINA 
Himera uită-ţi... Şi iubește. 
POLYEUCT 


Te iubesc, 
Dar mai puţin decît pe sfintul Domn ceresc. 


PAULINA 
Nu mă lăsa! Te rog în al iubirii nume. 
POLYEUCT 
În al ei nume tu urmează-mă, anume. 


PAULINA 
N-ajunge că mă laşi? M-ademeneşti acum? 


POLYEUCT 
Să te călăuzesc rivnesc pe sfîntul drum. 


PAULINA 
Închipuiri! 
POLYEUCT 
O, nu: sînt adevăruri sfinte. 
PAULINA 
Orbire! 
POLYEUCT 
Veșnica lumină-ţi isc nainte. 
PAULINA 
Tu moartea-ţi ceri, cum văd, nu dragostea mi-o ceri! 
POLYEUCT 
Divinei bunătăţi tu lumea o preferi! 
PAULINA 
Mori, crudule, atunci! Nu m-ai iubit — și pace! 
POLYEUCT 
Trăiește-n lumea ta și lasă-mă în pace! 
PAULINA 


Te las, nu-ţi face griji, n-o să-ţi mai stau în drum. 
Plec. 


Scena IV. POLYEUCT, PAULINA, SEVER, FABIAN 


PAULINA 
Sever, dar ce gînd te-aduce-aici, acum? 
Mărinimos cum ești, să cred că ai venit. 
Ca să-l sfruntezi aici pe-un biet nefericit? 


POLYEUCT 


Greșit judeci pe-un om ca dinsul, Paulina. 
Aici dac-a venit, doar eu port toată vina. 

Nalt demnitar, să-mi ierţi, te rog, necuviinţa 
De-a te chema aici, cu toată stăruința, 

Dar o comoară am, de care vrednic nu-s, 

Şi vreau în grija ta s-o știu, cînd m-oi fi dus. 
Virtutea, ce atît de scumpă-n ochii mei e, 

Cum cerul n-a mai pus în suflet de femeie, 

S-o las unui bărbat ales, cinstit, de-o lume, 
Cum Roma n-a născut mai dîrz, mai cu renume; 
De tine-i vrednică — de ea ești vrednic tu; 

Din mîna unui soţ n-o refuza, o, nu; 

Cel ce v-a despărţit vă va uni, prin moarte; 
Nestinsul foc de-atunci să știu că iar va arde. 
Tu inima redă-i; credinţa i-o primește; 

Fiţi fericiţi; muriţi ca mine, creștinește. 

Vi-i binele dorit de Polyeuct... Am spus 
Ce-aveam de spus... Acum, să fiu la moarte dus. 
Hai, străji, s-a isprăvit. 


Scena V. SEVER, PAULINA, FABIAN, SEVER 


SEVER 


Sînt uluit de tot. 

Orbirea lui deloc s-o înţeleg nu pot, 
Căci hotărîrea lui pereche-n lume n-are 
Și-n stare nu-s să-mi dau urechilor crezare. 
lubită de-un bărbat (dar cine-n lumea toată 
Nu te-ar iubi pe veci, cînd te-ar vedea o odată?), 
Iubit fiind și el, de cum fu soţul tău, 
Te lasă altuia, fără păreri de rău; 
Și, parcă dragostea fiindu-ţi dar fatal, 
Te dăruiește el întîiului rival! 
Ci, ori creștinii sînt niște nebuni din fire, 
Ori fără seamăn e creștina fericire, 
Cînd, spre-a o dobîndi, renunţă deodată 
La ce-ar plăti destui cu-mpărăţia toată. 

Eu, dacă soarta mea era cîndva mai bună, 
Prin nuntă de-am fi fost apururi împreună, 
Aș fi-adorat în veci doar ochii tăi — din ei 
Făcîndu-mi împărați, cum şi puternici zei. 
M-ar fi schimbat în colb și-n scrum, mai înainte 


Ca... 


PAULINA 


E de-ajuns: mă tem că focul din cuvinte 
Prea seamănă cu cel ce ne-a cuprins pe noi 
Și-ar duce la urmări nedemne de-amiîndoi. 
Cunoaşte-o, dacă vrei, pe Paulina-ntreagă: 

Pe Polyeuct al meu stă moartea-n hău să-l tragă; 
O clipă are doar — și-om spune: „a fost și nu-i“, 
Și, chiar nevinovat, eşti cauza morţii lui. 

Nu știu dacă,-mboldit de dorul vechi, nespus, 
Tu în pieirea lui speranţe nu ţi-ai pus, 

Dar nu-i pe lume drum spre ultimul popas, 
Pe care să nu merg cu el, cu sigur pas; 

Și nu sînt în infern orori să nu le-ndur, 
Decit să pîngăresc un suflet brav și pur, 
Decît să-l iau de soţ, cînd nu va mai fi el, 
Pe omul ce l-a dus la moarte, într-un fel. 

O, de m-ai crede-atit de josnică și rea, 

În ură s-ar schimba, pe veci, iubirea mea. 
Mărinimos fii, deci, pînă la capăt: tata 
Oricînd să facă tot ce-i porunceşti e gata; 
Cumplit îl înspăimînţi și pot să spun că dacă 
Va fi jertfit, va fi de teama ta s-o facă. 
Pe-acest nefericit silință dă-ți să-l scapi. 
Oricât de greu ţi-ar fi, de cruzii lui casapi; 
Eu ştiu că-ţi cer prea mult, dar gloria-i mai mare 
Cînd ştii s-o dobîndești prin vajnică sforţare. 
Doar tu pe lume ești în stare ca, gelos 

Pe-al tău rival, să fii cu el mărinimos. 

De asta nu ţi-ar fi de-ajuns pentru renume, 
E mult să ştii că eu, tot ce-ai iubit pe lume 
Și poate mai iubeşti, năpaste cînd irump, 
Îţi datorează tot ce are ea mai scump. 

Adu-ţi aminte că ești Sever, în sfîrșit; 

Adio: singur fă cum crezi mai nimerit. 

De nu ești cum sper eu și cum te ştiu demult, 
Vrând să te preţuiesc, eu nu te mai ascult. 


Scena VI. SEVER, FABIAN 


SEVER 


Ce-i asta, Fabian? Ce trăsnet cade iară 
Și fericirea mea o face scrum — să piară? 

De mine fuge, vai, cu cît o simt aproape; 
Cind cred c-o am în miini, a prins din mfini să-mi scape; 
Destinul ce, mereu, să-mi strice totu-a vrut, 
Speranţa-mi spulberă de cum s-a fost născut. 
Dorinţa nu apuc să-mi spun — şi-s refuzat, 
Văd, stingherit mereu, și trist, și rușinat, 
Că, în chip laş născînd, speranța mea adîncă 
Pe față s-a și dat, cu mult mai lașă încă, 
De am ajuns ca ea, despre mărinimie, 
Cu sufletul zdrobit, să-mi deie lecții mie. 

Un mare suflet ai, pe cît de jale-i ros, 
Dar e neomenos, pe cît de generos. 
Prin chinul tău ești prea tirană, Paulina, 
Cu cel ce-i poartă doar iubirii,-n suflet, vina. 
N-ajunge că te pierd ci — părăsită — stărui 
Rivalului sortit să moară să te dărui 
Și, printr-un crud efort, mărinimos și greu, 
lar să te fac a lui, smulgîndu-l morții, eu. 


FABIAN 


Împace soarta doar familia ingrată; 

Pe ea — cu Polyeuct și cu bătrinu-i tată, 
Pe Polyeuct, apoi, cu Felix, dacă vrea! 
De ce te-amesteci tu? Au ce poţi cîştiga? 


SEVER 
Doar gloria de-a da, prin fapta asta, semn 
Că sînt egalul ei, că sînt de dînsa demn, 
Că eu o meritam, că ceru-i prea nedrept 
Răpindu-mi ce am stat o viaţă să aştept. 


FABIAN 
Fără s-acuzi destin și cer c-ar fi nedrepte, 
Gîndește-te că stau primejdii să te-aştepte: 
Eşti prea cutezător, stăpîne, orişicum: 
De gînd ai să-l salvezi pe un creștin acum? 
Ci, poate, ai uitat că fără de măsură 
E, pentru tagma lor, crunta lui Deciu ură? 
E-o crimă, pentru el, cumplită, capitală, 
Încît și ție chiar îți poate fi fatală. 


SEVER 


Bun sfatul tău ar fi pentru un om de rînd. 
Dar, dacă el stăpîn pe viața mea-i, oricînd, 


Eu sînt tot Sever şi puterea nu mă poate 
De la mărirea mea ori datorie-abate. 
Onoarea-mi cere-acum să fac ceva aice; 
Destinul de-mi va fi ori vitreg, ori propice, 
Cum nestatornic e din veacuri, — mulţumit 
Voi fi oricînd să am un glorios "sfirșit. 

Mai mult ţi-oi spune, dar rămînă-ntre noi doi: 
Creştina tagmă nu-i cum toţi cred pe la noi. 
Urîţi sînt — dar de ce nici nu pricep măcar 
Și Decius nedrept aici mi-apare doar. 

Eu, curios, am vrut să-i și cunosc, firește: 
Sînt, cică, vrăjitori; infernu-i cîrmuiește; 
Și, pe acest temei, cu moartea-s pedepsite 
Mistere pentru noi și azi nelămurite. 

Însă Cybela!5 şi Eleusina Ceresl6, 

La greci şi la romani, nu pline de mistere-s? 
Toţi monștrii egipteni! la Roma au un templu. 
Ci noi nu ne-nzeiam stăpînii!8, de exemplu? 
Greșeala lor păstrînd, n-au fost zeificaţi, 
De cerul l-au umplut, atîţia împărați? 

O, dac-am pune noi pe bunul simţ temei, 

E îndoielnic că s-ar fi schimbat în zei. 

Creștinul Dumnezeu e unul — domn a toate; 
Prin voia lui orice, oricînd să facă poate. 

În schimb, ai noștri zei sînt fără număr, dar 
Se pare că-ntre ei se înţeleg cam rar; 

Și — să mă bată-acum, sub ochii tăi, turbaţi — 
Eu cred că-s mult prea mulţi, spre-a fi adevăraţi. 
Creștinii au, apoi, mai bune obiceiuri; 

Detestă viciul, virtuţii dînd temeiuri; 

Se roagă pentru noi, prigonitorii lor, 

Dar, de cînd necurmat îi schingiuim şi mor, 
S-au răzvrătit cumva-mpotriva suferinţii? 
Soldaţi leali ca ei au cînd avură prinții? 

Diîrji în război, umili, rabdă călăi mişei; 

Ca leii-n luptă sînt — şi mor ca niște miei. 
Prea milă-mi e de ei, ca să nu-i apăr... lată, 
La Felix hai, să-ncep cu Polyeuct, îndată. 

Voi mulţumi astfel, nepedepsind pricina, 
Mărirea, mila mea, cum și pe Paulina. 

ACTUL V 


Scena |. FELIX, ALBIN, CLEON 


FELIX 
Albin, văzut-ai ce perfid e Sever? Da? 
Văzut-ai ura lui? Nenorocirea mea? 


ALBIN 


În el văzut-am un rival mărinimos 
Şi-n tine-un tată mult prea aspru, nemilos. 


FELIX 


Discerni greșit, Albin, ce-arată de ce simte; 

Pe fiică n-o mai vrea, urîndu-l pe părinte. 

De o iubi cîndva, socoate azi, pesemne, 

Că-s rămășițele de la rival nedemne. 

Vorbește pentru el, m-ameninţă, mă roagă, 
Zicînd că m-o zdrobi, de nu-i fac voia-ntreagă; 
Mă sperie, făcînd doar pe mărinimosul, 

Dar în ce-mi cere, zău, tot îmi ghicesc ponosul. 
Eu ştiu de la curteni politica; mai bine 

Ca el eu mă pricep la intrigile fine. 

Pe furiosu-n van tot face, necurmat; 

Știu bine către ce-l împinge pe-mpărat. 
Cruţindu-l pe rival, aș săvirși o crimă 

Și astfel, negreșit, i-aș fi curînd victimă. 

A face de-ar avea cu vreun nepriceput, 
Grozavă-i cursa și ușor m-aș fi pierdut; 

Dar, vezi, un vechi curtean e-n de-astea mai dibaci, 
Știind cînd vrei să-l joci, ştiind cînd te prefaci. 
Şi-atitea am văzut de astea-n viaţa mea, 

Încît pot lecţii lui să-i dau, dacă ar vrea. 


ALBIN 
O, zei, nencrederea-ţi sporește suferinţa. 
FELIX 


Reziști la curte doar dacă-i înveţi știința. 
Cînd cineva e-n drept să te urască tare; 


E cazul să aștepți, din partea lui, trădare. 
Prietenia lui să-ţi pară-n veci suspectă. 

De nu s-o lepăda, deci, Polycuct de sectă, 
Orice-ar avea de gînd al său ocrotitor, 

Eu de porunci s-ascult mă voi simţi dator. 


ALBIN 


O, îndurare-ţi cer, de dragul Paulinei! 


FELIX 


Dar Deciu nendurat ar fi în faţa vinei; 
Şi bunătatea mea,-n loc de-a-l salva pe el, 
Ne-ar pierde pe-amîndoi, deodată, într-un fel. 


ALBIN 
Dar Sever a promis... 


FELIX 


Să-l cred nu-s în măsură; 

Cunosc mai bine eu crunta lui Deciu ură. 
De ura i-ar sfida o clipă, apărîndu-i 
Pe-aceşti creștini, ar fi și el pierdut, la rîndu-i. 

Dar să încerc și-altfel: Cleon, adu-l la noi, 
Aici, pe Polyeuct... Dacă-l trimit napoi, 
Înseamnă orice rugi că s-au vădit deşșarte 
Și-atunci, ieșind de-aici, să fie dus la moarte, 


ALBIN 
Porunca-i aspră... 


FELIX 


Da, e aspră,-ntr-adevăr, 
Dar n-am de gînd să văd mulțimea în răspăr, 
Căci, stîndu-i sprijin azi, stirnit poporul este; 
Despre aceasta tu, Albin, mi-ai dat de veste. 
De crește necurmat al plebei zel prostesc, 
Zău, nu ştiu de-am să pot prea mult s-o stăpînesc. 
În zori, diseară, ori la noapte, un prăpăd 
Putem să înfruntăm, cum n-aş dori să văd, 
Și Sever, căutînd să se răzbune, poate 
Să spună că-nţeles aș fi cu ei, în toate. 
Urzeala să-i dejoc nentîrziat se cere. 

ALBIN 


Ce mult îţi va strica atîta prevedere! 

Vrăjmași vezi peste tot, vezi peste tot pierzarea, 
Dar poate moartea lui stîrni-n popor turbarea, 
Și leac nu-i afli cînd e-n gheara deznădejăii. 


FELIX 


De moare Polyeuct, scăpăm și de primejdii, 
Căci nu va mai cricni — iar de va cuteza, 
Cam două zile-n cap stîrnit îl vom lăsa. 

Orice ar fi, voi fi făcut ce-am fost dator. 
Dar vine Polyeuct — să-i fiu vreau salvator. 
Străjeri, afară staţi, păzind neîntrerupt... 


Scena Il. FELIX, POLYEUCT, ALBIN 


FELIX 


Atît de mult urăști, deci, viaţa, Polyeuct? 
Creștinii tăi au legi atît de nefirești, 
Încît te pot sili pe-ai tăi să-i părăsești? 


POLYEUCT 


Eu viaţa n-o urăsc — îmi place chiar grozav, 
Dar îfăr-a fi legat de ea, fiindu-i sclav. 

Mi-a dat-o Dumnezeu; să i-o redau sînt gata, 
Cum cere crezul meu şi — dreaptă — judecata. 
Prin asta vă arat cum să trăiţi — și cum, 


De-aveţi un suflet bun, să mergeţi pe-al meu drum. 


FELIX 
Într-o prăpastie ne-atragi, cu îndirjire? 
POLYEUCT 


Ba sus, spre un sălaş de pură fericire. 


FELIX 


Dar lasă-mi timp măcar s-o înţeleg deplin; 
Fii călăuza mea, de vrei s-ajung creștin; 
Mă lasă-nvăţăcel să-ţi fiu — căci vei răspunde, 
Faţă de zeul tău, de ce-am făcut şi unde. 


POLYEUCT 


Nu ride, Felix, vai, căci te va judeca 
Și loc să te ascunzi n-o s-ai în faţa Sa. 
Păstorii, regii sînt în fața Lui la fel 
Și-asupra ta pe-ai săi va să-i răzbune el. 
FELIX 

Să nu-i mai urgisesc nicicînd mi-oi da silință; 
Trăiască toţi, cum vor, în marea lor credinţă. 
Eu îi voi ocroti. 

POLYEUCT 

Ba fii prigonitor; 
Pricină fii, pe veci, a fericirii lor. 
Creștinii-s fericiți doar întru suferinţă; 
Prin caznă, răsplătiți se simt, cu prisosinţă. 
Răsplată însutit dă Domnul stăruinţei; 
De toate-i mai presus răsplata suferinţei. 


Dar aste taine tu să le pricepi chip nu-i, 
Căci le dezvăluie doar pentru-aleşii lui. 


FELIX 
Nu mă prefac, să știi: vreau să mă fac creştin. 


POLYEUCT 
De ce amiîni un ceas de fericire plin? 


FELIX 
E cineva aici... 


POLYEUCT 
Vorbeşti de Sever, da? 


FELIX 


El m-a silit să par pornit în contra ta; 
Pînă ce-l vezi plecat, prefă-te, deci, sau taci. 


POLYEUCT 
Așa știi să-mi vorbeşti fără să te prefaci? 
Du la păgiînii tăi, la idolii tăi morţi, 
Veninul îndulcit ce în cuvinte-l porți! 
Creștinii nu se tem, nu se ascund, nu neagă: 
Ei sînt oricînd creștini, faţă de lumea-ntreagă. 

FELIX 


Ăst zel, o, Polyeuct, din drumul tău te-abate, 
De mori, învăţător nevrînd să-mi fii în toate. 


POLYEUCT 
Îţi voi vorbi ciudat, dar dînd prinos dreptăţii: 
Credinţa-i har ceresc!?, nu rod al judecății; 
Și, în curînd, în cer, cu Dumnezeu de faţă, 
Voi dobîndi-acest har și pentru tine-n viaţă. 


FELIX 


Dar, dacă mori, voi fi nebun de disperare. 


POLYEUCT 


Poţi să mă-nlocuiești, căci pierderea nu-i mare. 
Un ginere de pierzi, ai la-ndemiînă alt 

Bărbat, mai potrivit cu rangul tău înalt. 
Pierzindu-mă, cîştigi mai mult decît aveai. 


FELIX 


În vorbe altceva, decît jignire, n-ai? 

Eu te-am cinstit mai mult decît puteai să meriţi; 
Cu cît sînt eu mai blind, mai pus ești pe răzmeriţi; 
Sfruntîndu-mă, infam ajungi în ochii mei 

Și ne vom răzbuna și eu, și marii zei. 


POLYEUCT 
Cum, gata, ţi-ai schimbat şi vorbele, și firea? 
În suflet zeii tăi își află iar menirea? 
Nu te mai vrei creștin! Nevrind și nedibaci, 
Vezi, Felix, te-am făcut să nu te mai prefaci! 


FELIX 
Te du; chiar de-aș jura, să nu crezi că,-ntr-un fel, 
Eu dascălilor tăi le-aș fi învățăcel; 
Doar nebunia ta minţeam că m-ar supune, 
Vrînd să te scap acum, pe margini de genune; 
Vroiam să trag de timp, să te salvez de moarte, 
Cît al lui Decius trimis nu e departe. 
Dar prea am încălcat a marilor zei lege. 
Ori te-nchini lor acum, ori mori; mai poţi alege! 


POLYEUCT 


N-am de ales; dar văd că Paulina vine... 
O, ceruri! 


Scena lil. FELIX, POLYEUCT, PAULINA, ALBIN 


PAULINA 


Din voi doi, m-asasinează cine? 
Pe rînd, ori amîndoi urziţi nelegiuirea? 
Nu pot îndupleca nici dragostea, nici firea? 
Nici pe părinte, nici pe soţ în tristul ceas? 


FELIX 
Vezi ce vrea Polyeuct. 


POLYEUCT 
Cu Sever eu te las. 


PAULINA 
Ucide-mă, dar nu jignindu-mă, tu, fiară! 


POLY EUCT 


Din dragoste, ți-aş vrea durerea mai ușoară; 
Te zbuciumi, stînd să-nduri o crudă pacoste, 

Și n-ai alt leac decît o altă dragoste. 

Prin meritu-i înalt te-a cucerit odată; 

Cum el e-aici, să fii poţi iarăși fermecată. 

Tu l-ai iubit; el te iubește — și-azi mai marei. 


PAULINA 


Om crud, cum îmi vorbeşti? Cumplita-mi vină care-i? 
Cind credincioasă eu ţi-am fost, mă muștri rău 
Iubirea veche că mi-am stins, de dragul tău? 
Potrivnicul fiind puternic, Polyeuet, 

Ți-nchipui cît a fost cu mine să mă lupt? 

Cît m-am zbătut ca tu în suflet să-mi rămii, 
Cind el, prin merite, mă cucerise-ntîi? 

De nu ești un ingrat și inimă mai ai, 

Soţiei luptă-te, din greu, să te redai. 
Simţirea-nifrînge-ţi-o ca ea. Tăria ei 

Te va călăuzi-n orbirea ta, de vrei. 

Să te salvezi îţi cer de propria ta mînă 

Şi legea ta, apoi, mi-o fi pe veci stăpiînă. 

Dorinţa de-mi alungi, cu sufletul hain, 
Ascultă de-al meu plins, de-al meu durut suspin. 
O, nu obijdui un suflet ce te-adoră! 


POLYEUCT 


Ți-am spus — și ţi-o mai spun și-n ultima mea oră: 
Rămii cu Sever, ori cu mine-n moarte treci. 

Nu te dispreţuiesce că lacrima nu-ţi seci, 

Dar oricît te-aș iubi, frumoasă Paulină, 

Eu nu te mai cunosc, dacă nu ești creștină. 

Ajunge, Felix: hai, mîniei lasă-i drum; 

Pe zei răzbună-i și răzbună-te acum. 


PAULINA 


O, știu, greu de iertat e crima lui, părinte, 
Dar dacă-i el nebun, tu eşti întreg la minte. 
Sînt ale firii legi puternice — și-n sînge 
Întipărindu- se, nimica nu le frînge. 
Un tată-i tată-n veci și, pe acest temei, 
Tot mai întrezăresc speranţa ochii mei. 
Privește-mă cu ochi de tată: dacă piere 

st criminal iubit, mor și eu de durere; 
Și zeii vor găsi nedreaptă că-i pricina 
Căznirii, încîlcind, în vină, și nevina; 
Și moartea-i va schimba pedeapsa după faptă 
Într-o asprime ce va fi de tot nedreaptă. 
Tu însuţi ne-ai dorit, prin nuntă ca,-mpreună, 
Să îndurăm mereu o soartă rea sau bună; 
Și crud vei fi de tot dacă, prin astă moarte, 
Ce însuţi ai unit, tu însuţi vei desparte. 
Cînd două inimi s-au unit, prin dor și har, 
Poţi să le mai desparţi dacă le sfișii doar. 
Dar tu ești simţitor la chinu-n pieptu-mi strîns 
Și părintește îmi priveşti durutul plins. 

FELIX 
Da, fiica mea, e drept, un tată-i veșnic tată; 
E, sfintă legea și nu poate fi schimbată. 
Sînt simţitor — și tu m-ai înţeles prea bine: 
Pentru acest smintit compătimesc cu tine. 
Nefericitule, doar tu nimic nu simţi 

Şi nu vrei să ne scapi pe toţi de suferinţi? 


Atît amar de plins pe lîngă tine trece? 

Atîta dragoste te lasă surd și rece? 

Nici socrul nu-ţi cunoşti, nici pe soția ta? 

Pe dînsul nu-l cinstești — și n-o iubeşti pe ea? 
Ca ginere să fii și soţ, vrei iar ca noi 

Să îţi îmbrăţișăm genunchii amindoi? 


POLYEUCT 


Ce silă îmi stîrnesc aceste viclenii! 
De două ori a fost cu-ameninţări să vii; 
Ai vrut ca pe Nearc să-l văd murind; pe urmă, 
Iubirii i-ai cerut sforțarea cea din urmă. 
Ai zis că te botezi — pe Dumnezeu să-l pui 
Să facă ce n-ar fi întru folosul Lui; 
Și-acum veniţi în doi! Ah, diavolești tertipuri! 
Spre-a izbîndi, să-nving se cere-n mii de chipuri? 
Prea mult tărăgănaţi o hotărire; iată, 
Luaţi-o, căci a mea e pentru veci luată: 

Ador un Dumnezeu, stăpînul lumii, sfintul 
De care tremură și iadul, și pămîntul; 
Care,-n iubirea lui nemărginită față 
De noi, și-a fost jertfit pe cruce sfînta viaţă, 
Şi-n fiecare zi iubirea lui cerească 
l face pentru noi mereu să se jertfească. 
Dar unor surzi grăiesc, orbi în greșeala lor, 
Pe care-acum le-o spun pe faţă, cît nu mor: 
Voi zeii vi-i spurcaţi cu crime-ngrozitoare; 
Orice nelegiuit perechea-n cer și-o are; 
Omorul, furtul și curvia și-adulterul, 
Prin marii voştri zei, au fost să umplă cerul! 
Și zeii voștri vor să le urmăm exemplul! 
Altarele le-am spart, le-am profanat și templul 
Și, de-aș putea s-o fac, la fel aș face iar, 
Sub ai lui Felix ochi, sub ai lui Sever chiar, 
De faţă pînă și cu Statul și-Mpăratul. 


FELIX 
Prea sînt din fire scos, ca să-i mai iert păcatul! 
Pe zei adoră-i! 


POLYELCT 


Sint creștin. 

FELIX 
Nelegiuit ! 
Pe zei adoră-i, ori muri-vei, crunt căznit! 
POLYEUCT 
Eu sînt creștin! 
FELIX 


Da? Deci tot încăpăţinat! 
Soldaţi, îndepliniţi porunca ce v-am dat. 


PAULINA 
Dar unde-l duc? 


FELIX 
Îl duc la moarte. 


POLYEUCT 
Fericirea 
M-aşteaptă-n cer; iar tu, păstrează-mi amintirea. 
PAULINA 
Te voi urma-n mormînt, de mori, fără-ndoială. 


POLYEUCT 
Te leapădă întîi de oarba ta greșeală! 


FELIX 


Luaţi-mi-l din ochi! De vrea să moară, moară! 
Porunca-mi împliniţi în totul, așadară! 


Scena |V. FELIX, ALBIN 


FELIX 


Mă doare ce-am făcut, Albin, dar trebuia; 
M-ar fi pierdut curînd, ușor, blindeţea mea. 
Ci plebea deie-i frîu turbării ei nebune, 
Iar Sever, răspicat, să fulgere, să tune; 

Prin hotărîrea mea m-am pus la adăpost. 
De-a mea tărie, tu, Albin, uimit n-ai fost? 
Vreun suflet ai văzut, mai neclintit în rele, 
Scîrbavnic şi pornit pe alte crime grele? 


Măcar mi-am împăcat rănita mea mîndrie; 
Să-l scap, făcut-am tot ce-mi sta-n putinţă mie, 
Văzut-ai: m-am dedat la lașităţi destule 

Și, dacă nu-şi rostea cele din urmă hule. 

Ce spaimă au stirnit şi furii crunte-n mine, 
Mi-ar îi fost greu să mă înving, cum se cuvine. 


ALBIN 


Va să blestemi, mă tem, cîndva, izbînda asta; 
Prea cruntă fapta e și mult prea grea năpasta, 
Nedemnă de-un roman, de Felix și mai rău, 
Căci varsă mîna lui un sînge ce-i al său. 


FELIX 


Ci Brutus2, Manlius?l, au n-au făcut la fel? 

Și-n slavă au crescut, nu au scăzut defel. 

Cei vechi, dacă aveau sînge de stirpe proastă, 
Să-l verse,-și deschideau chiar propria lor coastă. 


ALBIN 
Eşti stăpînit acum de prea mult zel, stăpîne, 
Dar cînd se va răci — şi-n faţă-ţi va rămîne 


Doar Paulina ta, cu ochi de plinset grei, 
Și cînd mişcat vei fi de deznădejdea ei.. 


FELIX 
Mi-aduci aminte că smintitului pe urme 
Îi calcă — şi-ar putea-mplinirea să i-o curme 


Poruncii mele, frîu dînd jalei ei nebune. 

Te du; vezi ce-a făcut și rînduială pune. 

Să n-o lași morţii lui să-i pună-n drum opreliști 

Și smulge-o, dacă poţi, cumplitelor priveliști. 

S-o mîngii cată... Hai, te du! Ce te reţine? 
ALBIN 

Nevoie nu mai e, stăpîne, căci revine. 


Scena V. FELIX, PAULINA, FABIAN 
PAULINA 

Barbar părinte, hai, desăvîrşește-ţi fapta! 

Ai altă victimă, să ţi-o lovească dreapta. 

Fă să-l urmez pe el, acum, în moarte, tată! 
De-aceeași crimă și virtute-s vinovată! 
Lovește! Merită lovită Paulina, 
Că-n suflet el, murind, lăsatu-i-a lumina. 
Cu sîngele-i au fost călăii să mă-mproaște 
Și ochiul meu acum deschis e și cunoaște; 

Văd, știu și cred ca el — și crezul vechi se frînge. 
Sînt botezată în preafericitu-i sînge; 
Creștină sînt! Pricepi acestei spuse rostul? 
Pierzîndu-mă,-ţi păstrezi şi trecerea, și postul. 
De Sever teme-te și de-mpărat! Dă-i zor! 
De nu vrei tu să mori, se cere eu să mor. 
Mă cheamă Polycuct la el, cu tot nesaţul; 
Văd cum Neare și el mi-ntind din ceruri braţul. 
Mă du la zeii tăi, ca ura să-mi descarc; 
Fi unul doar au spart, eu vreau pe toţi să-i sparg. 
Te temi de ci — iar eu să-i sfarm am să mă-ncumet 
Și am să le sfruntez neputinciosul tunet. 
Sfinţitei răzvrătiri supusă, de-acel cult 
Al legii nașterii o dată n-am s-ascult. 
N-arat prin asta că-s de disperare plină: 
În mine prinde grai doar graţia divină. 
Creștină sînt; deci poţi, prin moartea mea dorilă, 
Tu fericit să fii, fiind eu fericită. 
O, amîndorura ne-ai face-un mare bine, 
Cum ţie — pe pămînt, și mie,-n slăvi divine. 


Scena VI. FELIX, SEVER, PAULINA ALBIN, FABIAN 


SEVER 


Tată denaturat, sărman politicastru! 

Tu, rob ambițios al fricii! Ce dezastru! 

E mort, deci, Polyeuct! Crezi, prin cruzimea ta, 
Netrebnicul tău rang că-ţi vei putea păstra! 
Mărinimos, am vrut să-nelin balanţa sorții, 

Încît să-l scap — dar tu l-ai dus pe drumul morţii. 
Prin rugi și-ameninţări te-am îndemnat zadarnic; 
Crezut-ai c-aș fi slab ori că mă port făţarnic! 

Ei, bine, ai să vezi pe pielea ta, în toate, 

Că Sever ce-a promis să împlinească poate. 


Distrus de tot, vei şti — ţi-o spun în faţă verde, 
Că te putea salva acel ce te va pierde. 

Pe zei slujește-ţi-i prin crime de tot felul 

Prin groaznice orori vădește-ţi pururi zelul! 
Adio, dar în piept cînd te-o izbi furtuna, 

Un braţ te va lovi, fii sigur, totdeauna. 


FELIX 


Stăpîne,-asupra mea revarsă-ți îndurarea 

Și am să-ți ușurez eu însumi răzbunarea 

O, nu mă mai mustra că, prin cruzime, eu 

Aș vrea să-mi mai păstrez netrebnic rangul meu. 
Eu la picioare-ţi pun acum minţitu-i lustru, 
Căci năzuiesc spre-un rang mai mare, mai ilustru. 
O vrajă tainică în suflet mi se naște 

Și noi imbolduri simt, ce nu le pot cunoaște. 
Mînat de un fior ce nu-l pricep de fel, 
Mînia-mi uit, pătruns de-al ginerelui zel, 

Căci el îl roagă, simt, pe Domnu-atotputernic 
Să-l ierte pe un biet prigonitor nemernic. 
Familia nespus iubindu-și-o, el cată 

Să-i ducă-n cer, la el, pe fiică și pe tată. 

Eu l-am făcut martir, deci fericit în sine. 

Prin moartea lui, creștin mă face el pe mine. 
O, astfel un creştin și-arată răzbunarea! 
Cruzime sfintă, ah, ce dulce ţi-i urmarea! 
Dă-mi mîna, fiica mea; aduceţi lanţuri voi 

Şi zeilor jertfiți alți doi creștini, căci noi 
Creștini sîntem — oricind de cazna morţii gata. 


PAULINA 
Ce fericită sînt că-l regăsesc pe tata! 
E fericirea mea, prin pasul lui, deplină. 
FELIX 
O, fericirea-ți dă doar mîna lui divină. 
SEVER 


Mişcat, stau martor al duioasei întîmplări; 
Minuni sînt, nendoios, asemenea schimbări. 
Creștinii voştri- n van sînt prigoniți, ca famenı, 
Căci au în ei ceva ce-i mai presus de oameni. 

Nevinovată și curată-i viaţa lor 

Şi cerul cu un pic de har le-ar fi dator. 

Cu cît sînt mai loviți, cu-atît mai tari ei sînt 
Și n-au asemeni rod virtuțile de rind. 

Eu i-am iubit mereu și, orice mi s-a spus, 
Suspin îndurerat cînd unul e răpus. 

Dar poate-o să-i cunosc cîndva mai bine eu... 
Mă învoiesc ca toți să aibă-un mare zeu, 

Lui, fără frică și cum vor să i se-nchine; 

Să nu vă temeţi, noi creștini, nicicînd de mine. 
Eu, Felix, îi iubesc şi, din ocrotitor, 

Nu vreau, prin voi, s-ajung prigonitorule? lor. 
Reia în mînă al puterii nalt însemn; 

Șlujește-i pe-mpărat şi Dumnezeu, solemn. 

ţi spun că Deciu ori prigoana va-nceta, 

Ori eu voi pierde tot ce am prin voia sa, 
Căci lui își strică mult prin ura lui nedreaptă. 


FELIX 
Să-ţi deie cerul sfînt răsplată după faptă; 
Și,-n tine împlinin d lucrarea-i, precum stărui, 
Ți-arate pronia divină adevăru-i. 

Noi, binecuvîntînd prisosul fericirii, 
Ne-om duce chiar acum să ne-ngropăm martirii. 
Să-i sărutăm pioși, în chip de moaște sfinte, 
Și-al Domnului cuvînt va răsuna, fierbinte, 


RODOGUNA 


NOTĂ INTRODUCTIVĂ 


Premiera Rodogunei a avut loc în iarna lui 1644 la teatrul „Hôtel 
de Bourgogne“ (este prima dată cînd Corneille nu-şi mai încredinţează 
piesele trupei de la „Thââtre du Marais“). A fost tipărită abia în 1647, 
an în care Corneille devine, în sfîrşit, membru al Academiei. 

Subiectul este inspirat dintr-un episod relatat de Appian Alexan- 
drinul în Războaiele din Siria, majoritatea personajelor fiind reale, 
dar acţionind în împrejurări care se îndepărtează mult de adevărul 
istoric. 

Deşi n-a obţinut un succes pe măsura capodoperelor sale — nici 
de public, nici din partea „criticii“ — Corneille avea pentru Rodoguna 
(intitulată astfel — deşi eroina principală este de fapt Cleopatra — 
deoarece titlul Cleopatra ar fi făcut să se creadă că este vorba de celebra 
regină a Egiptului) o slăbiciune deosebită şi oarecum inexplieabilă. 
„Slăbiciunea asta a mea — spunea scriitorul — este la fel ca una din 
preferinţele acelea oarbe care îi împinge pe unii părinţi să-i iubească 
mai mult pe unii dintre copiii lor decît pe ceilalţi; s-ar putea să fie 
vorba şi de un oarecare amor propriu, tragedia aceasta aparţinindu-mi 
în mai mare măsură decit cele care au precedat-o prin evoluţiile sur- 
prinzătoare, pe care le-am născocit în întregime şi care nu mai fuseseră 
văzute pe scenă în nici o altă piesă.“ 

Dealtiel, istoricii literari sînt de acord cu Corneille în ceea ce pri- 
veşte acest aspect: în Rodoguna, Corneille face o adevărată demonstra- 
ţie de stăpinire a meşșteșugului de dramaturg (intrigă strinsă, gradaţie 
a efectelor, încrucişări de replici scînteietoare, lovituri de teatru, sus- 
pens etc.), actul V fiind considerat de unii critici drept cel mai bine 
scris din întregul teatru clasic francez. 


V. COVACI 

RODOGUNAt 


PERSONAJELE 


CLEOPATRA, regina Siriei, văduva lui Demetrius Nicanor? 


3 
SELEUCI | fiii lui Demetrius şi ai Cleopatrei 


RODOGUNA, sora lui Phraates, regele parţilor 
TIMAGEN, guvernator al celor doi prinți 
ORONT, ambasadorul lui Phraates. 

LAONIS, sora lui Timagen, coniidenta Cleopatrei. 


Acţiunea se petrece la Seleucia”, în palatul regi 

ACTUL | 


Scena |. LAONIS, TIMAGEN 


LAONIS 


Venit-a, în sfîrşit, și marea zi, cînd fapte 
Plăcute, destrămînd a turburării noapte, 
Prin nuntă-năbușind răzbunătorul gînd, 
Născu-ntre noi şi parți al păcii legămînt. 
E liberă acum prinţesa lor — și-om face, 
Din pricini de război, pricini de bună pace. 
Venit-a ziua cînd a noastră suverană 
Să-şi ţină va-nceta nesigura coroană 

Și ne va spune azi un fapt de căpătii: 
Din cei doi gemeni prinți care-i născut întîi. 
Și clipa nașterii, un fapt pe care dînsa 
Pînă acum ascuns l-a fost ţinut într-însa, 
Va face, cînd un prinţ va ţine sceptrul sus, 
Din unul suveran, din celălalt supus. 

Dar nu te miră că îl vrea unit prin nuntă 
Cu una ce-i stîrnea atîta ură cruntă 

Și-l face rege doar spre-a-ncununa îndată 
Pe una ce-i plăcea s-o vadă torturată? 

A fost, în mîna ei, o sclavă totdeauna 
Și-acum o va sui pe tron pe Rodoguna, 
Căci prinţul ce va fi monarh este dator 
Credinţa a-i primi în văzul tuturor. 


TIMAGEN 


Ca să-l admir mai mult, te rog să-mi spui acum 
Ce turburări mai sînt prin Siria... Pe drum, 
Văzut-am unele — şi încă mă-nfior 

De tot ce-a pătimit măritul Nicanor, 

Cînd urmărindu-i dîrz pe parți, cu crud măcel, 
Ajunse-n mîna lor să cadă însuși el; 

Și n-am uitat deloc că, fără îndoială, 

Ăst fapt a şi stîrnit a lui Tryphon? răscoală. 
Monarhul prins fiind, regina rău mîhnită, 
Crezu că ia în miîini coroana zguduită. 

Și soarta, sprijinind o clipă atentatul, 

A pus sub legea lui, pe jumătate, statul. 
Regina, de furtuni temîndu-se, cu rost, 
Tot ce avea mai scump a pus la adăpost. 
Copiii a-și scăpa vrind mai întîi de toate, 
La Memphis i-a trimis, la al ei rege frate; 

Și gura Faimei doar, prin zvonuri risipite 
În fel și chip, ne-a spus de faptele-mplinite; 
Și-aceste răsturnări, ce-și află greu pereche, 
Ne-ajunseră-ncileit, cu timpul la ureche. 


LAONIS 


Ci află că Tryphon, în patru bătălii, 

În al cetăţii zid i-a-nchis pe toţi, de vii, 
Pornind asediu lung și, să ne-nspaime vrînd, 
Zvoni c-ar fi murit monarhul, de curînd. 
Poporul, îngrozit, cum nici n-afla temei 

Să-i fie, de acum, supus unei femei, 

Reginei îi ceru să-și caute un soţ. 

Piept singură să ţii atîtor, cum să poţi? 
Crezîndu-şi soţul mort, l-alese pe-al său frate 
Și soarta îi zîmbi, prielnică în toate, 

Căci prinţul Antioh, suind pe naltul tron, 
Părea norocul tot că-i fură lui Tryphon, 
Cînd pe vrăjmași răzbi, prin ale sale arme, 
Luptind necontenit, cu totul să îi sfarme. 
Tryphon murind apoi în ultima-ncleștare, 
Rămase el pe tron, cu ţara-ntreagă, mare, 

De mamei i-a promis că sta-vor fiii ei 

Pe tronul tatălui, cu-ndreptăţit temei, 
Curînd parcă uită de ei, de amîndoi, 

Încît ea nu-ndrăzni să-i cheme înapoi. 
Domnind de șapte ani, stîrni din nou, cu-ardoare, 
Războiul ce-a-nsemnat a fratelui pierzare. 

Îi atacă pe parți cu toată-nverșunarea, 
Țintind a-i răzbuna și moartea, și-nchisoarea. 
Pe plaiul part urnind războiul început, 
Curînd fu peste tot ca tunetul, temut. 

Îl hărţui cumplit, prinzînd mereu să-l bată... 
Dar ce-a mai fost va fi să afli altădată, 
Căci, uite, vine-un prinţ, 


(Vrea să se retragă.) 


Scena II. ANTIOH, TIMAGEN, LAONIS 


ANTIOH 


Stai, Laonis: ca el 
Poţi și tu de folos să-mi fii în chip şi fel. 
n starea-n care sînt, trist şi îngrijorat, 
Sper mult dar și noian de temeri mari mă bat, 
Căci azi îmi va lua ori da pe totdeauna, 
Doar un cuvînt, un tron cum și pe Rodoguna; 
Și taina ce s-o da-n vileag mă poate face 
Ori mult prea mulţumit, ori suflet fără pace. 
Primejduit mi-e tot ce sper — și fericit 
Pot fi cînd fratele mi-ar fi nenorocit. 
Dar fratele mi-e drag, încît năpasta-i toată 
Pe jumătate-ar fi asupră-mi să se-abată. 
Deci, mai puţin cerînd, risca-voi mai puţin 
Și, ca să-mi liniştesc al sufletului chin, 
Să-i las vreau tot ce-i fast, și slavă, și renume, 
Păstrindu-mi bunul cel mai scump pe astă lume. 
La dreptul nașterii renunţ, dacă, desigur, 
Prințesei i-oi fi soţ, uitind de-un tron nesigur, 
Sperînd ca,-n viitor, eu astfel să previn 
Suspinul lui adînc ori crîncenul meu chin. 
Te du, o, Timagen, din partea mea să-i spui 
Că,-n schimbul ei, îi las moșia ţării lui; 
Dar fă-l să simtă cît de dulce-i să fii domn, 
Ca să se vrea pe tron, visîndu-l și în somn; 
Orbit să fie,-ncît să nu-și dea seama cum 
Și cu ce preţ mă vreau supusul lui acum. 


(Timagen iese din scenă și prinful continuă 
să-i vorbească lui Laonis.) 


lar tu la dînsa mergi și fă-o să-și încline 
Privirea spre-un supus şi rob al ei, ca mine, 
Ce azi, poate, purta pe ereștet o coroană, 
De n-o voia pe ea în suflet suverană 


Şi nu o prefera acestui rang rivnit, 
De mulţi, şi-adesea chiar cu sîngele plătit. 


(Timagen reintră în scenă.) 
TIMAGEN 
Stăpîne, naltul prinţ va fi aici și poţi 
Coroana să-i oferi, cum vrei și cum socoţi. 
ANTIOH 


Ah, tremur... Teamă mi-i, pe drept, c-o să refuze; 
n minte simt un hău și-aștept cu mute buze. 


Scena IlI. SELEUC, ANTIOH, TIMAGEN, LAONIS 


SELEUC 
Cu-ncredere îți pot mărturisi ceva? 


ANTIOH 
Prietenia, vai, nu mi-o jigni așa. 


SELEUC 


De mari nenorociri mă tem, iubite frate, 

Și pricina lor stă chiar în egalitate; 

Ea temelia ni-i şi garanția-ntreagă 

Și talgerul cînd văd spre unul c-o să tragă, 
Cînd n-om mai fi egali, mari temeri, zău, mă rod 
Că se va rupe și-al prieteniei nod 

Și că nefasta zi, în mine sau în tine, 

Ori pizmă va stîrni, ori, poate, grea rușine. 


ANTIOH 


Cum amindoi la fel simţit-am orișicînd, 
Și eu m-am pomenit muncit de-asemeni gînd, 
Dar, dacă vrei, eu știu şi leacul, Selcuc. 


SELEUC 


O, dacă vreau! Mai mult: eu însumi îl aduc; 
Îţi las augustul tron — ascultă şi-nţelege — 
Că, doamne, îi vorbesc măritului meu rege, 
Dacă te învoiești să-mi lași pe Rodoguna; 

Şi n-am să-ţi pizmuiesc ce îţi va da Fortuna. 

Destinul nostru,-astfel, n-o fi nicicînd mișelnic 
Şi-n fericire n-om afla ceva-ndoielnic. 

De legea nașterii vom ride, mulțumit 

Fiind cu tronul tu, iar eu cu ce-am iubit. 


ANTIOH 
Vai! 
SELEUC 
Oare nu cumva nu-ţi place ce-ţi propun? 


ANTIOH 


Înseamnă să oferi, cînd lucrul cel mai bun, 
Cel mai de preţ îmi ceri — și-mi dăruiești în schimb 
Regatul ce nu-l vreau și al coroanei nimb? 


SELEUC 
Pe Rodoguna, deci, o vrei? 
ANTIOH 
Mi-s martori ei. 
SELEUG 
O preţuiești atît? 
ANTIOH 
Tu mai puţin? O, zei! 
SELEUC 
Ca tronul merită să-ţi fie mult mai dragă. 
ANTIOH 
O, nu aş da-o nici pe Asia întreagă. 
SELEUC 
Deci, frate, o iubeşti? 


ANTIOH 
Și tu-i rîvnești iubirea. 

De-asemeni griji muncit, presimt nenorocirea. 
Speram că naltul tron, cu strălucirea lui, 
Va fi, printre dorinţi, pe-ntiiul loc să-l pui, 
Dar tu, ca mine, ştii că mai de preţ e dinsa 
Și inima ta văd ce dor a strîns într-însa. 
O, prinţe, ești de plins! 


SELEUC 
Necruţător destin! 


ANTIOH 
De frate nu mi-ai fi, ce-aş face! Groaznic chin! 


SELEUC 


Un frate e-un rival, e-adevărat, prea mare; 
De frate nu mi-ai fi, de ce n-aş fi în stare? 


ANTIOH 
O, unde-ai să ne duci, tu, dragoste de frate? 


SELEUC 
O, dragoste, aici să-nvingă cine poate? 
ANTIOH 


Să-nvingă dragostea se cere — și, umilă, 
Prietenia, vai, să ne-o privim cu milă. 

Un suflet mare-un tron în stare e să-l lase, 
Lăsînd, în acest fel, și amintiri frumoase; 

Dar focul viu din piept cînd poţi să-l părăsești, 
Înseamnă că ești laş și nu știi să iubeşti. 
Prinţesa pe-amîndoi ne-a fermecat... Ascultă, 
Să n-o jignim acum prin dragoste prea multă. 
Soţie îi va fi, pe merit, se-nţelege, 

Aceluia din doi ce va ajunge rege. 
Nesigură-ntre noi e încă azi coroana, 

Dar numai ea va fi, e sigur, suverana. 

Noi, între timp, orbiți de-un gînd deşert, soție, 
Auzi, vrem unui biet supus acum să-i fie! 

Ci regi să fim! Oricum, ambiția-i frumoasă, 
Cînd, pentru ea, de tron îţi pasă sau nu-ți pasă. 
La tron de-am renunţat din dragoste deplină, 
Să o suim pe tron pe dînsa, ca regină; 

E sfatul cel mai bun al soartei şi putem 

Să ne și plingem, dar în van de-al ei blestem. 


SELEUC 


Mai mult se cere chiar: nimb astei zile fie-i 
Triumful dragostei și al prieteniei, 

Căci dacă Teba fu cîndva scăldată-n sînge, 
lar Troia a pierit în vîlvătăi nătînge, 

Avut-au drept temei al marilor dezastre 
Tot ce-ntre noi a pus urgia soartei noastre. 
Ea între noi jungher de gelozie bagă, 
Ce-i zgudui pe greci și Asia întreagă. 
Același sceptru-l vrem... Din doi, al cui e dreptul? 
Și ne tresaltă, iar pentr-o femeie pieptul. 
Teba pieri prin tron?, iar Troia — prin femeie; 
Va totu-n mîna mea sau mîna ta să steie. 
În van tot încercăm să împărţim cuminte, 
Un drept obscur, de-ntii născut, ce-l are-n minte 
Doar mama... Vorba ei pe unul dintre noi 
Nălțindu-l, l-ar zvîrli pe altul în noroi. 
O, ce pricini de plins, prin hotărirea asta, 
Nu va să aibă cel ce-i va-ndura năpasta! 
Ce ură'n-ar stîrni! Vai, judecă și-,n rest, 
Hai să ne temem de-un deznodămiînt funest; 
Sau inima aș vrea să ţi-o-ntărești puţin, 
Incit să poţi să-nfrunţi asemeni trist destin. 
Orbește tronul și femeia ne e dragă, 
Dar să-ncercăm să fim prieteni viaţa-ntreagă, 
Incît, înăbuşind regrete peste fire, 
Să fim ferice prin a unuia mărire. 

Și cele ce-au distrus Teba și Troia fie 
Să ne reverse-n veci în suflet bucurie. 
Și ne va izbîndi astfel prietenia, 
Prin dragoste de-o fi să-nfrîngem gelozia; 
Sfruntînd destinul crud, dulceaţă-n toate cele 
Afla-vom, nicidecum izvor de alte rele. 


ANTIOH 
Şi-ai fi în stare? 


SELEUC 


Ah, prea mă zorești în toate! 
Aş vrea-o, cel puţin — și-i mult să vrei, drag frate. 
Al judecății crez îl voi urma deplin 
Și o să-mi stăpinesc al inimii suspin. 
ANTIOH 
De nobile simţiri pătruns ca tine sînt, 
Dar hai să le-ntărim pe loc, prin jurămînt, 
Încit, stînd marii zei ca martori drepți de faţă, 
Să ne asigure că vor dura o viaţă. 


SELEUC 


Hai la altar atunci, să-l întărim aparte, 
Prin sacre legături și noduri fără moarte. 


Scena IV. LAONIS, TIMAGEN 
LAONIS 
Au poate fi mai demn coroana dobiîndită? 


TIMAGEN 


Eu nu-s deloc surprins, cînd tu ești uluită. 


Cum confident le-am fost, le-am prevăzut mîhnirea, 


Statornicia — și le-am plins nenorocirea. 
Dar spune-mi pîn-la cap povestea asta toată. 


LAONIS 


Deci să o reluăm de unde-a fost lăsată.. 

Ai noştri, cum pe parți îi tot sileau să lupte, 
Ba-nfrînţi, ba-nvingători în harţe nentrerupte, 
Văzură cumpăna izbînzii că se-nclină 

Cînd înspre dușman, cînd spre ei; dar fu să vină 
Și ziua cînd pe noi ne urgisi Fortuna 

Și Antioh, tot răni, încă luptînd întruna, 
Decit să-i cadă-n miini unei vrăjmașe trupe, 
Voi al vieţii fir el însuși a şi-l rupe; 

Deci, vrînd în loc de lanţ mai bine-a morţii slavă, 
El viaţa şi-o luă cu mina-i veșnic bravă. 

Și vestea tristă fu regina s-o audă, 

Dar îi urmă curînd o alta, și mai crudă: 

Că Nicanor trăia; primind o falsă veste, 
Crezuse ea, cîndva, că mort acesta este. 
Acum, în contra ei simțind porniri cumplite, 
Se hotărise ca în totul s-o imite; 

Să scape de un lanţ al celui ce l-a-nvins, 

Pe sora lui o vru soţie, dinadins. 

E Rodoguna — și, cum știi, doi fraţi deodată 
De ea-s vrăjiţi, precum fusese al lor tată. 

În van trimise soli, cu rugi fierbinţi, regina, 
Cătînd a-și dovedi în fel și chip nevina, 
Că-n el aflară doar un jude crunt, voind 

Să creadă-n vina ei, în suflet cu alt jind. 

Greșeala ei zicînd c-ar fi o crimă cruntă, 

El chiar sub ochii ei voi să facă nuntă, 
Smulgîndu-i de pe cap o diademă sacră, 

Să-l vadă pe-alta că regină o consacră. 

Ori că-și credea, astfel, mai aspră răzbunarea, 
Ori că așa-și voia-ntărită-nsurătoarea 

Și să se-asigure, prin fapt barbar, de-atunci, 
C-or sta pe-al Siriei tron ai Rodogunei prunci. 
Dar cînd venea,-mboldit de patimi și mînii, 
Spre a-i dezmoșteni pe-ntiii lui copii, 

Și-un escadron de parți în jur sta să le zburde, 
Ca la o pradă, toţi, ducîndu-se la curte, 
Regina, ce și-a fost pierdut speranţa toată, 

Să moară hotări, ori să-i oprească-ndată. 
Uitîndu-l, deci, pe-un soţ ce soţ nu vrea să-i fie, 
Ci doar nendurător stăpîn pe- mpărăţie, 
Pierzîndu-și dragostea cu groaza-n piept deşteaptă, 
Își slobozi din friu mînia ei cea dreaptă. 
Chiar ea le pregăti, în drum, o ambuscadă; 
Ea însăși peste tot, mereu turbării pradă, 
Nu se opri cît nu culese-al urii rod. 

Pieciră parții toți, cu regele cu tot, 

Ucis, se zice, chiar de a reginei mînă. 

lar Rodoguna fu captivă să-i rămînă 

Și tot ce unui sclav i-i dat să-ndure-n fiare, 
O, frate,-ar fi-ndurat; doar că, din întîmplare, 
Regina mie-mi da porunci, vrînd, pe-ndelete, 
Cu mii de cazne noi întruna s-o desfete. 

La tot ce-mi poruncea regina, foc și pară, 
Eu mult făgăduiam, făcînd puţin... În ţară, 
În vremea asta, roși de-al răzbunării dor, 
Dădură parții iar năvală,-ngrozitor. 

Cetatea, de asalt surprinsă, strimtorată, 

Să ceară pace vru, mai mult ca niciodată, 
Dar parții surzi păreau, umflindu-i mult izbînda. 
Cum Rodoguna lor își îndura osînda, 

De teama sorții ei doar înclinau spre pace 

Și încheierea ei chiar astăzi se va face. 
Chematu-i-a pe prinți regina egipteană, 
Ca-ntîiului născut să-i deie o coroană. 

Din închisoarea ei ieșind și Rodoguna, 

Cu soarele slăvit părea să fie una. 


Toţi parții au plecat, chemaţi de alte lupte, 

Căci vor, din ţara lor, armenii să se-nfrupte. 
Dușmanii cruzi schimbaţi sînt azi: stau ţării scut 
Şi-i stinsă ura lor și, fapt de necrezut, — 

Știu eu de e de rău, ori e de bine? — Mor, 

Mor prinții amîndoi de-al Rodogunei dor. 


TIMAGEN 


De cum s-au arătat la curte și-o văzură, 
Eu le-am citit în ochi a dragostei arsură. 
Fiind rivali, e drept că faptul li-i blestem, 
Dar eu, virtutea lor știind-o, nu mă tem. 
Tu, care-aproape ești de-al dorului lor țel... 


LAONIS 


Pe care l-ar iubi n-am deslușit defel. 


TIMAGEN 


Nu-s potrivit să-mi faci mărturisiri și, poate, 
De-aceea crede ea că-i cazul să se-arate,. 
Cu bine: sînt dator, cum poate fi regină, 
Cu dînsa să te las, în liniște deplină. 


Scena V. RODOGUNA, LAONIS 


RODOGUNA 


Ameninţată simt că-s astăzi de-o urgie. 

Ce? Nu știu... Tainic sloi îmi varsă-n bucurie. 
O, tremur, Laonis... De vorbă îndelung 

Să stăm, ca să m-alinţi, ori teama să-mi alung. 


LAONIS 


Cum, doamnă, într-o zi ce-ţi crește-atita fala? 


RODOGUNA 


Prea multe mi-a promis, să-i cred făgăduiala. 
C-un tron și-o nuntă, zău, prea mă cinstește soarta, 
Încît să nu-i deschid și îndoielii poarta. 

Îmi pare nunta că ascunde-o caznă încă, 

Sub tron că s-a căscat prăpastie adîncă. 


De-am rupt un lanţ, de-alt lanţ mi-e teamă, de-alt tertip 
Şi-n orice bine văd un rău schimbat la chip. 
Pe scurt, mă tem de ce regina-n suflet poartă. 


LAONIS 
Jurat-a pace și e ura ei ca moartă, 


RODOGUNA 


Prea rar între cei mari se stinge ura gravă 

Şi pacea nu-i decît o clipă de zăbavă; 

Şi-n starea-n care va să intru, vrei nu vrei, 
Stîrni-voi teamă-n ea; mă tem de teama ei, 
Nu că cu n-aș dori un bine pe măsura 

În care-i datoram, încrîncenată, ura, 

Căci suferinţa-mi uit — dar marile jigniri 
Stîrnesc, prin firea lor, anapoda porniri, 
Încît cel ce-a jignit celui jignit i-mpută 

Un viu resentiment și ura-n piept crescută. 
Chiar împăcaţi de par, de el se teme încă, 
Urîndu-l veșnic, cu nencredere adîncă. 

E, o părere ce stă-n gînd mereu să-i ardă | 
Și n-ar scăpa nicicum un bun prilej să-l piardă. 
Eu pe regină-așa o cred. 


LAONIS 


Ah, doamnă, jur 
Că o jignești nespus, prin gînd de rău augur. 
O, trebuie să uiţi geloasa disperare 
Ce-un soț necredincios stîrni-ntr-un suflet mare, 
Căci mînioasă ea, pătată de-al lui singe, 
În tine de-a dorit rivala a-și înfrînge, 
Ea, ascultare dînd turbării ei nebune, 
Crezu că numai crud putea să se răzbune. 
Pretext și timp cerea mînia strînsă-n piept 
Ca să se stingă — și să spun cred c-ar fi drept, 
Că eu, cînd n-ascultam de asprele-i porunci, 
Părînd că o trădez, eu cred că și atunci, 
Mai blindă și, ades, chiar remușcării pradă, 
Ce-avea mai bun în ea nevrînd alt om să vadă, 
Cred ochii că-nchidea, știindu-se-nșelată 
Și-o mulțumea un pic de milă cîteodată. 
Mîniei dragostea îi ia azi locul și 
Cu ochi de mamă doar te-ar mai putea privi. 


Și dacă voi simţi pornită iar că este, 


Îți jur, prinţesă, că-ţi voi da din nou de veste. 


Doar bine știi că sînt de partea ta, în toate. 
Surprize regele, apoi, să-ndure poate? 


RODOGUNA 


Oricare-i va purta, de azi, coroanei slava, 
Ea-i mama lor — și el de dînsa asculta-va. 


LAONIS 


Oricare ţi-ar fi soţ, știu că te-adoră... Oare, 
Cînd știi că te iubesc, mai poţi fi temătoare? 


RODOGUNA 
O, da, mă tem să fiu a unuia din ei. 


LAONIS 
Nu crezi c-ar merita iubiţi, cu demn temei? 


RODOGUNA 
De-un sînge sînt și sînt egali prin merit nalt; 
Aceleași drepturi au și unul, şi celalt. 
Și de-s egali, cum crezi spre unul dintre ei 
Că nu se vor pleca odată ochii mei? 
Sînt noduri tainice și simpatii ce leagă 
Un suflet de-altul mult și pentru viaţa-ntreagă. 
Dacă se potrivesc, aprinse, negreșit, 
Sint de un nu ştiu ce, în veci nelămurit. 
Prin acest nu știu ce m-atrage unul tare; 
Mă lasă celălalt, în schimb, nepăsătoare. 
Dar nepăsarea e un fel de scîrbă dacă 
Stau s-o compar un pic cu patima buimacă. 
Ciudată-i dragostea! Himeră! Ah, m-aș vrea 
A lui, de celălalt n-ar fi iubirea mea. 
Și cel mai groaznic rău de care-mi este teamă 
E că al soartei drum să fiu a lui mă cheamă. 


LAONIS 
Și nu pot să-ţi ajut iubirea înfocată? 
RODOGUNA 


Secretul să mi-l smulgi, o, nu spera vreodată; 
Pe oricare de soţ o să mi-l deie soarta, 
Aceluia-i voi fi, prin gînd și fapt, consoarta. 

De mă va dobiîndi acel ce-mi iscă teamă, 

N-am să mă schimb la chip, să nu-și dea nimeni seamă. 
Prin nuntă, scump și el, cu timpul, o să-mi fie, 
Făcînd ce-aș fi făcut iubind, din datorie 

Și netemîndu-mă de vreun reproș anume 

Că altul mi-i stăpîn pe-a gîndurilor lume. 


LAONIS 
Te temi să-ţi reproşez ăst lucru? tii doar bine... 
RODOGUNA 
O, dacă aș putea să mă ascund de mine! 
LAONIS 


Orice-mi ascunzi, ghicesc ușor, îndată, zău, 
Și, ca să vezi că ştiu care-i alesul tău, 


RODOGUNA 

Taci şi nu-l numi pe-al meu cuceritor, 
Căci mi-aş trăda, roșind, al inimii fior 
Și pică ţi-aș purta, că-mi turburi, prea dibace, 
Citindu-mi orice gînd, a sufletului pace. 
Nevrînd nici un cuvînt să scap, ca, iscusită, 
Să nu ghicești de ce săgeți am fost rănită, 
Plec, căci m-ai obidi, mă tem, prin noi cuvinte. 
Cu bine... Tihna eu, tu, însă, ţine minte, 
Că mi-o păstrez, crezînd în ce-ai făgăduit. 

LAONIS 

Loialitatea mea au lasă de dorit? 


ACTUL Il 


Scena |. CLEOPATRA 


CLEOPATRA 


O, jurămînt viclean, constrîngeri salvatoare, 
Ce forţei dau tribut și-s temerii datoare! 


Măşti ce-aţi ascuns mînii ce nu s-or stinge-n veci 
Și ale statului năluci, pieri-veţi deci, 

Căci din primejdie de v-a născut teroarea, 
Primejdia trecînd, v-așteaptă destrămarea; 

Da, vă veţi spulbera ca rugile-n furtună, 

Uitate, valul cînd, tihnit, la loc se-adună. 

lar tu, ce te-am pitit cu-atita dibăcie, 

Reazem al celui slab, ascunsă ură vie, 

Virtute-a regilor, nobil secret al curţii, 

E timpul să zbucnești! Prielnic totu-n jur ţi-i. 
Să ne-arătăm, și tu, și eu, nu ca supuse, 

Ci-așa cum sînt și-așa cum ești, căci, ah, se duse 
Din ţară partul și se cere hotărire; 

N-avem ce-ascunde ori ce spaima-n noi să vîre. 
Urăsc și mai domnesc... De tronul va să-l las, 
Dea despre mine,-n veci, ilustre semne glas, 

Să-l părăsesc în nimb strălucitor, prin faptă 

Ce dar funest i-ar fi acelei ce-l așteaptă. 

E tot vrăjmașa mea ce căuta odată 

Mărirea, azvirlind pe viaţa mea o pată 

Și-a cărei ură legi vrea, prin porunca mea, 
S-ajungă mie, cum și ţie să ne dea. 

Prea lașă mă socoţi; prudenţă n-ai deloc, 

De crezi, rivala mea, că-n gînd ceva nu-ţi coc 
Și-o nuntă va să-ndur, să-ţi lase, ca stăpină, 

Și răzbunarea ta, și sceptrul meu pe mînă. 

O, dragostea de tron la ce m-a dus, pe vremuri? 
Știi sînge c-am vărsat — e cazul, deci, să tremuri! 
Să tremuri, da, gîndind că,-n ciuda păcii, eu 
De-ţi fac un dar, e-un dar ce l-am plătit din greu. 


Scena Il. CLEOPATRA, LAONIS 


CLEOPATRA 


Vezi, Laonis, cum s-a gătit de sărbătoare 
Poporul, așteptînd mult fast și pompă mare? 


LAONIS 


Da, oameni-s voioși, iar prinţi-s aclamaţi 
De sirienii ce-s de dinșii fermecaţi, 

Căci amindoi vădesc un merit rar, aparte, 

Şi vulgul între ei ades i-ncurcă foarte. 

Ceea ce crezi c-ar fi, la unii, părtinire, 
E-a-ntîiului imbold firească-nriurire ; 

Spre unu-nclină,-apoi spre celălalt, cu-ncetul, 
Dar, spre-a se hotărî, vor tu să-ţi spui secretul. 
La-ntiiul lor ales cum nici nu țin prea mult, 

li va uni pe toţi secretul tău ocult, 


CLEOPATRA 


Au ştii secretul meu că nu-i ce unii cred? 


LAONIS 


Aştept şi eu, ca ei, al nașterii secret. 
CLEOPATRA 


Trăită printre regi, umblată mult la curte, 

Au totuși ochii tăi pătrunderi mult prea scurte. 
Învață, Laonis, să mă cunoşti învaţă. 
De-ascund cărui din doi i-am dat întîi viaţă, 
Vezi că, atît cît eu ăst fapt nu-l lămuresc, 

Ei nu domnesc — stau eu pe scaunul regesc. 
Chiar de rivnesc spre tron larg să-și deschidă poartă, 
Să-ntrebe n-au curaj, de teamă să nu-l piardă. 
Nesiguri pe-al lor drept, rămîn pe tron stăpînă, 
Ținînd și soarta lor, și sceptrul lor în mînă. 
Secretul iată-mi-l: știi tu prin ce mister 

Să-i ţină frate-meu la el a fost să cer? 


LAONIS 


Credeam că Antioh i-ndepărtase, vrînd, 
În stat redobîndit, să fie domn oricînd. 


CLEOPATRA 


El sta pe tronul lor și se temea de ei 

Şi-n teama lui şi-afla puterea mea temei; 
Dădeam porunci și el mi le-mplinea, de cum 
L-ameninţam că-i pun pe cei doi fii pe drum. 
Văzind ce trăsnet îmi putea urma minia, 

El nu-ndrăznea nimic — eu toane-aveam, cu mia; 
Și, mulțumit astfel cu titlul van de rege, 
Domnea în locul lor — însă sub crunta-mi lege. 


Să-ţi spun mai mult: putea lui Nicanor să-i placă 
Pe Hodoguna să și-o ia soţie, dacă 

Doar mă dispreţuia, pe ea iubind-o, dar 

Pe sirianul tron m-ar fi lăsat măcar. 

Nu nunta mă jignea, ci-ntoarcerea-i acasă; 
Puteam s-o și iubesc, de n-o vroia crăiasă. 
Văzut-ai cum făcu sforțări, dar nedibace. 

Eu am făcut mai mult, dar și mai mult aș face, 
O cale dac-ar fi, infamă, legitimă, 

Drum glorios ori drum spurcat de neagră crimă, 
Ca să-mi păstrez ăst tron, cînd nu am pregetat 
Să-i văd chiar unui soţ tot sîngele vărsat. 

În starea mizeră de azi, o, desfătare 

A inimii, te las, dar cu durere mare, 

Silită — dar curînd o să vedem ce roade 

Va să culeagă ea, ce cată să mă prade. 

În ură-mi schimb, tron scump, iubirea de coroană; 
Iubirea mare-a fost — ura-mi va fi tirană. 

De pot să mă răzbun în clipa cînd te las, 

Pierd mai puţin și-ndur mai lesne greul ceas. 


LAONIS 


De ură mai vorbeşti faţă de cea pe care 
Tu va s-o sui pe tron, cu fast și pompă mare» 


CLEOPATRA 


Cum? Crezi că am s-o-nalţ la o regală treaptă, 
Lovită ca s-ajung de-a ei mînie dreaptă? 

O, suflet necioplit, n-o să înveţi nicicînd 

Să vezi prin alţi ochi, nu prin ochi de om de rînd? 
Tu, ce poporu-l ştii și știi că-n lupte grele, 

Laș, de-o femeie-i dus, sub ale ei drapele; 

Că, fără Antioh, m-ar fi trădat Tryphon; 

Că plebea s-a trezit cît el a stat pe tron; 

Nu poţi să judeci că, de fac un rege,-atunci 

E ca să lupte el, cum eu îi dau porunci? 

Prin dreptul de întîi născut îl am în mină 

Pe cel ce-o să-l aleg, ca sprijin să-mi rămînă. 
Războiul, fără el, iar să-l pornesc nu pot 
Şi-am să-l aleg cum vreau, să-l stăpinesc de tot. 
Sui-va-n locul meu, la rangul meu de fală, 

Cu ura mea-nsurat și nu cu o rivală. 

De mă răzbună doar răpit să-mi fie poate 
Și va domni acel ce-mi va sluji în toate. 


LAONIS 
Puțin te-am cunoscut! 


CLEOPATRA 

Cunoaște-mă întreagă! 
Cînd pe captivă-n mîini ţi-am dat-o, ce crezi, dragă, 
Că, dacă-i mai lăsam în ochi lumina zilei, 
Eu rangu-i respectam, ori roabă eram milei? 
Murise Antioh și-aveam o oaste slabă, 
Iară din cei siliți a mă urma în grabă, 
Pierind prea mulţi cît stam să mă răzbun, lăsară 
Ca fratele ei bun să m-ameninţe-n ţară. 
Fără ostatica de preţ eram pierdută 
Cînd oastea-n contra mea prinsese să-și asmută. 
Și legi el mi-a impus, cerindu-mi jurăminte. 
Timp să cîştig, cu tot m-am învoit, cuminte; 
Comoară fără preţ e timpul orișicînd; 
Și cîştigat-am, în izbînda mea crezînd, 
Şi- -am răsuflat un pic şi false pregătiri 
Făcind... Dar, iată, vin, și viitorii miri, 
Pe care i-am chemat anume — şi-ai să știi 
Ce nuntă va-ncheia astă ilustră zi. 


Scena lil. CLEOPATRA, ANTIOH, SELEUC, LAONIS 


CLEOPATRA 


O, luaţi loc, copii... Ci iată ziua care 
Dorinţa-mi va-mplini și dragostea mea mare, 
Cind unul dintre voi purta-va, demn, pe cap, 
Coroana ce a fost de mari furtuni s-o scap, 
Căci am să vă-nmînez un bun ce m-a costat, 
În vremi de cumpeni, griji și plins neîncetat, 
Vă amintiţi ce mult am plins pentru-acest tron 
Cînd mi-a stîrnit noian de-ngrijorări Tryphon 
Și-a trebuit, voind în voi să nu lovească, 

Să vă îndepărtez de casa părintească. 

Ce chinuri, de atunci, n-am îndurat, o, zei! 
În orice zi pierdeam ceva, copiii mei! 


Regatul l-am văzut între-aste ziduri strîns; 

Pe tatăl vostru, mort crezîndu-l, greu l-am plins, 
Dar vulgul răzvrătit voind alt domn, zadarnic 
Laș l-am făcut, sperjur și trădător făţarnie, 

Căci m-a supus, oricum, dorinţei lui brutale. 

Să nu-l aleagă el, eu l-am ales... Ce cale 

N-aș fi urmat, ăst tron să vi-l salvez? Și, oh, 
Cu ochi de mamă l-am ales pe Antioh, 

Al vostru unchi, sperînd că tronul clătinat 

Un sprijin va afla în el, cu-adevărat. 

Dar tronul de abia l-a întărit — că soarta 

lar mi-a deschis, prin el, spre mari necazuri poarta. 
Stăpin pe-un stat salvat de el, acum plocon 
Rîvnea să-l aibă, ca să stea chiar el pe tron. 
L-amenința pe cel care de voi vorbea; 

Jos pe Tryphon l-a dat, vrînd locul doar să-i ia. 
Din păstrător de tron și eliberator, 

El se schimbă-n tiran și laş uzurpator. 

Chiar el s-a pedepsit — deci să iertăm o umbră. 
Dar tot veneau urgii cu-a lor cohortă sumbră! 
Căci soţul meu dintii, care v-a fost părinte... 

Dar, ah, de ce să-l mai numim cu dulci cuvinte, 
Cind — mort de l-am crezut — n-a mai trăit decît 
Spre-a ne prăda de tron, la rele hotărît? 

O, nu-mi pot aminti fără să tremur cum 
Întinsul braţ spre tron i l-am oprit în drum! 

Nu ştiu de-i vrednic de oroare ori de stimă, 

De zeilor plăcu, de-a fost dreptate, crimă, 

Dar orice ar fi fost, tot ce-am făcut se cheamă, 

O, fiii mei, imbold al dragostei de mamă. 

Nici setea de măriri, nici dragostea de viaţă, 
Nicicînd mînii atît de oarbe nu te-nvaţă. 

Eram sătulă eu de-un tron ce, zi de zi, 

Doar cu năpaste și dureri mă copleși. 

Pe ducă viaţa mi-e — și lîngă voi, cu rost, 

La frate-meu puteam să-mi aflu adăpost. 

Dar, după ani de griji, puteam să văd vreodată 
Al trudei mele fruct cum vi-l răpește-un tată? 
Coroana voastră să o văd — ce soartă cruntă! — 
Pe capul unor fii născuţi din altă nuntă! 
Asemeni josnicii nemaiputînd să rabd, 
Îndreptăţită-am spus că sînt la orice fapt. 

Primiţi, deci, fiii mei, din mîna mamei, astă 
Coroană ce-avu preţ a tatălui năpastă. 
Răpindu-vi-o, credeam că face-o crimă. grea 
Și-o crimă de-am făcut spre-a vi-o răscumpăra, 
Dea cerul, căci acum a voastră e izbînda, 

Voi rodul să-l gustaţi, iar eu să-ndur osînda; 
Pe mine doar, oricînd, cu trăsnete mă bată, 
Voi bucurîndu-vă de dărnicia-i toată. 


ANTIOH 


O, doamnă, pîn-aici să ne-ndoim nici gînd 

De cîte-ai îndurat, de-al nostru drag, oricind. 
Iubirea ta ne-a dat lumina zilei, cum 

Speranţa de-a sui pe acest tron acum. 

Îţi datorăm — căci mult ne farmecă povestea — 
Atitea mulțumiri, noi, pentru toate-acestea! 
Dar, binecuvînta să te putem, fierbinte, 

De ultimul necaz, o, nu ne-aduce-aminte, 

Căci sînt fatalităţi de care te-nfiori 

Şi-n suflet nu le vrei deloc, de multe ori. 
Pe-asemenea tablou sînt mult prea negre pete, 
De-acoperit c-un văl, de șters cu un burete. 

E criminal un fiu, cînd treze-n minte-i sînt 

Și orice i-ar ursi, pe urmă, cerul sfint, 

Eu gindul îl resping; ne-ar sta mai bine vrerea 
De-a nú plinge, dorind uitarea și tăcerea. 

Că sceptrul l-om primi, speranţa noastră-i mare, 
Dar nu îl aşteptăm deloc cu nerăbdare; 

Chiar nedomnind putem trăi precum ne place; 
L-ai cîştigat domnind — domnește-n bună pace. 
Îl vom primi cînd tu vei fi de el sătulă, 

Cu mulţumire mai deplină, mai destulă, 

Căci să-l primim acum ar fi ca o mustrare, 
Că ne-am întors doar ca să-ți smulgem darul mare. 


SELEUG 


La ce-a spus Antioh aș vrea s-adaug, doamnă, 
Că oricare din doi spre tron dacă se-ndeamnă, 
O, nu ambiția spre asta ne urnește. 

Ne-ar place tu pe tron să stai oricît, firește; 
Şi-i drept ca, tot sperînd puterea asta mare, 
Să-ţi dăruim, cu drag, un pic de ascultare, 


Cînd cerul sfint din noi pe unu-l va alege, 
Din mare pilda ta să-nveţe a fi rege. 


CLEOPATRA 


O, spuneți tot, copii: fugiți de o coroană, 

Nu că-i povara grea, ori v-ar orbi, tirană. 
Scîrbiei voastre-i stă temei rușinea cruntă, 
Căci e legată de o nedorită nuntă. 

Și vi se pare fraţi c-aţi fi cu infamia 

Cu o vrăjmașă rea de-aţi împărţi domnia, 
Căci cum să vezi că ea în țară legi promulgă, 
Cînd a venit rivnind coroana să vi-o smulgă? 
O, nobile simţiri din suflete de seamă! 

O, fii cu-adevărat ai mei! Ferice mamă! 
Destinul tatălui s-a limpezit: era 

Nevinovat; eu pot să fiu la fel... O, da, 

El v-a iubit mereu și-ajunse tată rău, 

De soră doar vrăjit, silit de frate-său; 

Şi Rodoguna, ea făcu, în ambuscadă, 

De mîna mea lovit, mort pentru veci să cadă, 
Acest amor fatal, ce v-a răpit un tată, 

Pe mine m-a costat nevina mea curată; 

Și, de nu-mi cuteza, de dragul vostru, mîna, 
V-ar fi răpit curînd ea totul, cu-anasîna, 
Nevina-mi veţi reda voi, deei — și fala stimei, 
Cînd o să-mi pedepsiţi pricina grea a crimei, 
Cu însăși mîna mea, ce tronul vi-a salvat, 

Eu crima mi-o spălam în sîngele-i spurcat; 
Dar cum și voi aţi fost jigniţi la fel, de moarte, 
Lăsatu-v-am s-aveţi de răzbunare parte 

Și — ca să nu vă ţin pe ghimpi — de tronul vreţi, 
Puteţi să-l dobîndiţi, dar numai cu-acest preţ. 
lubindu-vă la fel, ăst drept de-ntii născut 

Îl poate-avea doar cel ce-mi stă în toate scut. 
Pe nume-l va striga a Rodogunei moarte. 
Cum? Sinteţi turburaţi? Vă temeţi, pe de-o parte, 
De al ei frate? O, făcînd infama pace, 

Pe care o uram cît prinse a se face, 

Prin tainice porunci am ridicat anume 

Inşi care v-ar urma pînă la cap de lume. 

Cît prinților armeni le-nfruntă el dîrzia, 

Noi, neprimejduiţi, i-om frîn ge tirania. 


De ce păliţi voi doi, cînd vreau ce-i drept și bine? 
Din milă pentru ea? Din ură pentru mine? 

O vreţi soţie ca să mă sfrunteze-n veci? 

În mîini vreţi sclava mea să-mi ţină soarta, deci? 
Nu-mi daţi răspuns! Plecaţi, o, fii ingraţi! Zadarnic 
Păstrat-am pentru voi un tron, luptînd amarnic. 
Pot face și alți regi, cum unchiul vostru-a fost, 

Căci încă voi, aici, n-aveţi, cît mine rost. 


SELEUC 


Dar, doamnă, vezi, ne ceri ca-ntiîia noastră faptă... 


CLEOPATRA 


Prin ce-mi sînteţi datori, cerința mea e dreaptă. 
Știu bine că, de cer ăst sînge legii urii, 

Nu-i proba cea mai grea și demnă a bravurii; 
Dar cum îmi datoraţi și viaţa, și un sceptru, 
Pecete dragostei să-i fie-al morţii spectru! 

Căci, făr-acest zălog, vă bănui slabi din fire; 
Doar imitîndu-mă mi-aţi da îndreptăţire. 

În van păreţi uimiţi de vorbele aceste; 

Pot să vă dau un tron — și-acesta preţu-i este. 
L-am cucerit — și fac ce vreau cu el: nici rege, 
Nici prim născut, de nu-i am capul! Se-nţelege? 
Doar eu să-l dărui pot cui i-o jertfi victima; 

Se bucure de tron, desăvirșindu-mi crima. 


Scena IV. SELEUC, ANTIOH 


SELEUC 


Or fi statornicii să-nfrunte-un trăsnet care 
Ne spulberă, lovind, speranţa-nălţătoare? 


ANTIOH 


Dar oare-n lume-o fi vreun trăsnet, ca blestemu-i 
Cu ce-ndurăm să poţi vreodată să-l asemui? 


SELEUC 


Uri crunte! Furii ce-s de o Megera!! demne! 
Femeie — mamă nu cutez să-ţi spun deloc — pe semne 

Că, după ce-a domnit fărădelegea ta, 

Pe un nevinovat nu-l poţi pe tron vedea! 

Prin ce crezi că am fi atraşi de o coroană, 
Cînd crimă-n schimb ne ceri, cît crima ta tirană? 
Și ne va copleși cu ce orori, cînd poate 

Sui pe tron doar cel ce-i seamănă în toate? 


ANTIOH 


Se cade să cinstim al firii drept mai mult, 

Mai bine să hulim destinul crud, ocult. 

Ziceam c-ar fi hain, dar dulce-a fost, lăsînd 

Să ne combatem noi, doar între noi, oricînd. 
Rivali și confidenţi, în cinste pururi semeni, 

Nu concepeam un rău cu-al nostru rău asemeni. 
Nici chiar rivali fiind, avînd deci pricini grele, 
Nu concepeam pe sfert atît noian de rele. 


SELEUC 


Respectuoasă de-i mîhnirea și-nţeleaptă, 

Ori simţitoare nu-i, 6ri nu-și dă brînci spre faptă. 
Năpastele îţi cer tărie, ca pricina 

Să le-o descoperi şi să pui pe soartă vina. 

Din parte-mi, eu mă simt slăbit de-aceste rele; 
Mi-i scump izvorul lor și rănile mi-s grele. 

Să mă răzbun, nu pot să-mi aflu drept temei 

Și sîngele mi-aş da și azi de dragul ei. 

Eu ştiu cu ce-s dator şi, de dureri constrîns, 

De braţu-mi ţin în frîu, las slobod tristu-mi plins 
Şi cred că, dac-am fost răniţi cumplit, de-a dreptul, 
Plingîndu-ne,-i vădeam prea îndestul respectul. 
Au seama bine-ţi dai ce cruntă infamie 

Ne cere ura ei, şi mie, cum și ţie? 

O vezi cum, de-a pornit pe-a noii crime căi, 

Pe fiii ei, doi prinți, îi schimbă în călăi? 

Și dacă faptu-l vezi, poţi să mai taci cumva? 


ANTIOH 


Văd încă și mai mult: eu văd că-i mama mea. 
Nedemnă de-al ei rang de-i fapta blestemată, 
Pe-al sîngelui izvor mi-azvîrle neagră pată 

Şi clocotește rău nespusa mea durere, 

Însă rușinea, vai, mă-ndeamnă spre tăcere. 

Nelegiuirea ei cînd scrisă ni-i pe frunte, 

Văd plămădiţi c-am fost din josnicii prea crunte. 
Orb şi de stană-ncere să fiu la acest gînd; 
Chiar faptu-i regicid cutez să mi-l ascund. 
Năpastei să-i ascund încerc preaplinu-n care 
Durerea seamăn doar ticăloșia-şi are; 

Și, ochii întorcînd de la o mamă rea, 

Pe soartă vina dau că m-am născut din ea. 
Ci, totuși, chiar de tot speranţa nu se frînge, 
Căci mamă e — și sînt puteri ascunse-n sînge; 
Și, soarta de-o făcea mai inumană-n toate, 

O lacrimă de fiu să-i moaie ura poate. 


SELEUC 


Iubirea ei nu-i, vai, clocotitoare foarte 
Pentru doi fii crescuţi în lung surghiun, departe! 
Din viaţa ca de sclavi, ce o duceam, ne cheamă 
Turbarea să-i slujim, și-atît, iubita mamă. 
Descopăr fardul scurs, cînd plinge greu, cu foc; 
În al ei suflet noi aproape n-avem loc. 

Își strigă dragostea de mamă cu suspine, 
lubindu-se nespus, de fapt, numai pe sine. 
Făcut-a, chiar de-n grai doar dulce miere strîns-a, 
Nimica pentru noi — și totul pentru diînsa. 
Iubirea falsă-i e și-n ea e ura trează 

Și, de ne-a-mbrăţişat, ea ne asasinează; 

Vrea moartea celei ce ni-i dragă, să ne vîndă 
Pe sînge-al nostru tron, cu mîrșavă dobiîndă. 
Din mîna ei primit, ne-ar fi pe veci blestem. 
Al nostru e: putem să-l cucerim, de vrem. 
Nevinovată ni-i revolta și, fireşte, 

E-al unuia din noi, cellalt de se-nvoiește. 
Deci, să domnim — făcînd din ura-i slăbiciune 
Și salvatori i-om fi frumoasei Rodogune. 

Hai, frate, s-o vedem; uniți de-om fi mereu, 
Scăpa-vom orișicînd din păsul cel mai greu. 
Un plan am, inspirat de al iubirii foc, 

Dar cere-se c-un ţel să ne-nvoim pe loc. 
Iubirea noastră, ce-i de milă demnă-acum, 

Va izbîndi pe al prieteniei drum. 

ANTIOH 
În aste vorbe simt o îndoială — însă 
Prietenește-ndur obida-n suflet strînsă. 
Să mergem; sigur fii că moartea chiar, nătîngă, 
Nu rupe-un nod ce nici iubire nu-i să-l frîngă. 


ACTUL ill 


Scena |. RODOGUNA, ORONT, LAONIS 


RODOGUNA 


Ah, văd miînia ei în dragoste schimbată; 
Cu ochi de mamă doar acum la mine cată. 
Un rege-o văd făcînd, vrînd pace, cu temei! 
Cu mine-i bună, ah, ca și cu fiii ci! 

Prin bănuiala mea eu n-o jignisem, oare? 
Făcut-a tot cu gînd de dreaptă apărare? 
Cînd tu o înșelai, ea ochii închidea? 

Mai bine-o judecam eu, necrezînd în ea. 

Vezi, Laonis... 


LAONIS 
Da, văd, dar și tu, scumpă doamnă, 
Lealitatea vezi spre tine că mă-ndeamnă. 
Greșeala-mi recunosc — și-i ura ei haină; 
Sînt îngrozită rău și inima-mi suspină. 
Îmi calc, faţă. de ea, credinţa tainei, iată; 
Spun c-am greșit și spun că-i ura ei turbată. 


RODOGUNA 


Prin faptul că mi-ai spus să iau la toate-aminte, 
Tu zilele-mi salvezi, dar ţine bine minte 

Că nu-i destul să-mi dai de veste despre asta; 
Se cere să-mi ajuţi să ocolesc năpasta. 

Prin sfaturi, cum să scap de dinsa mă îndeamnă. 

LAONIS 


O, zei! Scutită vreau să fiu de asta, doamnă. 
Destul că, de-al tău drag, îi sînt necredincioasă. 
De gîndul c-am să-ţi dau sfat contra ei te lasă. 
l ai aici pe-Oront, trimis de vază, care 
Veni spre a-ţi cinsti a nunţii sărbătoare. 

Cum al tău frate drag și rege lui în seamă 
Lăsă un cap atît de scump, de bună seamă 
Că-i bine să vă las să cugetațţi în doi 

Și, orice-aţi hotărî, eu știre n-am de voi. 

Fii sigură, în rest, că prinții te iubesc; 

Și-ar pierde, mai curînd, regatul părintesc, 
Dar n-am să jur că ea, cu inima-i hapsînă, 
Nu va căta acum s-armeze altă mînă. 
Vorbindu-ţi, tremur, zău; aici de-aș fi văzută, 
Primejduită-ai fi mai mult, iar eu — pierdută, 
Prinţesă, fugi şi-un trist adio-ndură, deci. 


RODOGUNA 


Mi-oi aminti de-acest serviciu scump în veci, 


Scena Il. RODOGUNA, ORONT 


RODOGUNA 


Oront, ce-i de făcut, năpasta cînd mă frînge 

Și preţul unui tron e propriul meu sînge? 

Să-i ţinem morţii piept? S-o așteptăm, ori, poate, 
De moarte să fugim la rege, al meu frate? 


ORONT 


O, doamnă, să fugim nu cred c-am fi destoinici; 
Oraşul e-mpînzit de cete de războinici. 

Pierzania de-ţi vrea, pîndită ești mereu 

Și, chiar de-ar fi să poţi să scapi de ceasul greu, 
Vicleană, Laonis îți dă această veste, 

Dar credincioasă doar stăpînei sale este, 

Regina că vei sta pe tron se teme foarte 

Și-ţi iscă groază-n piept, să stai de tron departe. 


Și cum al nunţii nod nu-i place nicidecum, 
Vrea vina tu s-o porţi, de rupt va fi acum. 
Dorinţa-și va-mplini prin tine — și va zice 

Că din pricina ta fu pacea să se strice. 

Și regele, stîrnit în contră-ţi, mai cu seamă, 
Văzînd că-ncepi un nou război, această teamă 
Ți-o va mustra, precum și mie ușurința 
De-a-mi fi pierdut în ea şi în tratat credinţa. 
Cum el, pe plai armean, potop de oaste strins-a, 
De rîs poţi să rămii, nepedepsită dînsa. 
Rușine-i să recurgi la astfel de mijloace; 

Se cere-aici să pieri, ori să domnești în pace. 
Nu ţi-a sortit alt tron aiurea cerul și 

Nu-i demn de-un tron acel ce-l poate părăsi. 


RODOGUNA 


O, cît mi-ar mai plăcea tot ce, prin sfat, îmi ceri, 
Dac-am avea, pe cît curaj, și mari puteri! 

Dar cum să-i înfruntăm mîniile turbate 

Cu pumnul de ostași lăsaţi de al meu frate? 


ORONT 


Cu cîţiva oameni, cu, de-aș crede că sînt pata 
Și-n stare să rezist, mi-aș pierde judecata. 
Robi neputinței, vai, de-atit am fi în stare: 
Să te-apărăm cu drag, murindu-ţi la picioare. 
Dar poţi să tremuri cînd îl ai cu tine-n veci 
Pe cel ce-i peste zei stăpîn și peste regi? 

Va face Amor tot ce trebuie... Tu-i cheamă 
Pe fii, să-ţi steie scut, să-nfrunte pe-a lor mamă. 
De dragul tău orice vor face, în tot locul; 
Sînt adoraţi de toţi; le-aţiţă-n inimi focul. 
Regina crudă-aici să facă poate multe, 

Dar poţi mai mult, căci ei de tine or s-asculte. 
Și totuși, voie dă-mi să cer ca, la restriște, 
Toţi parții răzleţiţi încoace să se miște. 
Puţini sînt, dar viteji; curajul lor înalt 

Va stăvili puţin al urii ei asalt. 

Te teme mai puţin și, să domnești de vrei, 

Pe Amor rege fă-l, o, doamnă, cu temei. 

Scena Ili. RODOGUNA 


RODOGUNA 


Cum? Să mă înjosesc, cerşind cu lașitate 

Celor ce dragă li-s ceva ce nu se poate? 

Cu ochiul prefăcut s-aprind în ei speranța 

Şi-n inimile lor să-mi caut siguranţa? 

Urăsc cele de-un rang cu mine josnicia; 

În dragoste, urăsc și ei făţărnicia. 

De-mi sar în ajutor, spre a-mi goni năpasta, 

Eu cred că fac destul, de mă-nvoiesc cu asta. 
Puterea dragostei am să le-o-ncere cu fală, 

Dar nu făcînd ochi dulei, și nu prin vreo momeală, 
Puternică de e, ca sprijin dîrz să-mi fie, 
Domni-va dragostea, supusă însă mie. 

Minie, ură, azi reînviați cu forță! 

V-aprindeţi torța iar la a reginei torţă! 
Nevrutei lungi uitări căleaţi-i aspra lege; 

Să fac dreptate-mi cer toţi manii!? unui rege; 
Mă faceţi iar să-l văd zăcînd în lac de sînge, 
Arzînd încă de dor și de miînii nătînge, 

Cum l-am văzut cînd, ciur de răni, strigase tare: 
„Mor pentru tine! Ah, adio! Răzbunare!“ 

Vai, scumpă umbră,-n loc să te răzbun, eu, lașă, 
Ah, să sărut a fost chiar mîna ucigașă, 

Ca bună fiică tot cătînd să-i fiu pe plac. 

Dar iartă-mi ce, prin rang, datoare-am fost să fac. 
Prin naștere, cu cît te-apropii de-o coroană, 
Cu-atît eşti subjugat de fala ei tirană; 

Noi n-avem inimi, nu, pentru iubiri sau ură, 

Și patimile doar s- -asculte ni se-ndură. 

Jignirea să-mi răzbun, adus-am oști încoace, 

Dar am rămas zălog, prin prost urzită pace 

Și, ochii închizînd la negrul atentat, 

Destinul mi-am urmat ca victimă de stat. 

Dar astăzi, cînd văd iar că mîna regicidă 

De ceea ce-a rămas în urma ta-i avidă, 

Vrînd inimii ce tu mi-ai dăruit să-i vadă 
Bătăile-ncetînd sub lung tăiș de spadă, 

Zălog acestei păci, ce-o rupe, nu-i mai sînt. 
Ilustră sclavă-s eu — rup mîndră lanţul crunt. 


În piept vreau ură grea și-al dragostei tumul. 
De umbra ta, de azi, mort rege, vreau s-ascult. 
O să-mi îngădui frîu să-i pun acestui dor, 
Icoană vie-a lui, pe care o ador 

În taină, tu, prinţ scump, al cărui nume încă, 
Aice, la palat, l-ascund cu teamă-adîncă? 

Ah, teama-ţi și prevăd, îți văd și chinul crud. 
Prevăd năpasta ta și plingerea- -ți aud, 

Dar iartă-mă că fac ce-mi cere-un rege care 
Îşi dete viaţă și, mi-a fost, murind, salvare. 
Aceleași spaime m-or munci și-același chin 

Și lacrimi voi vărsa, de-l costă un suspin. 
Dar, zei, mă înfior cînd pe-amindoi îi văd! 
Ascunde-ţi, Amor, tu, al focului prăpăd! 

Fii mulțumit că-mi ești în inimă stăpîn 

Și nu-mi lăsa în ochi tot dorul meu păgîn! 


Scena IV. ANTIOH, SELEUC, RODOGUNA 


ANTIOH 


Să nu te superi, o, prințesă, dacă noi 

Puterea-ţi lămurim, din ochii amîndoi. 

Suspine nu de azi ni se stîrnesc în piept: 

De cum te-am fost văzut e doru-n noi deștept; 
Dar, din respect adînc, rămas-am muţi, arzînd; 
Tot din respect adînc, vom prinde grai, pe rînd. 
Am aşteptat un ceas, ce astăzi nu departe-i, 
Cînd, oarecum, vom îi legaţi prin voia soartei. 
Prin drept de-ntii născut, nesigur între noi, 

Un tron noi așteptăm, tu — soţ dintre noi doi. 
Cum doamnă tu ne ești, o, n-ar fi bine dacă 
Ar sta un rob al tău regină să te facă. 

Iubirea ne-am jigni; schimbînd această lege, 
Regina noastră vrem să ne aleagă rege. 

Nu te-njosi, urmînd coroana minunată, 

Ci-o dăruie, în loc să fii cu dînsa dată. 

Destinul, prost urzit de zei, tu ni-l îndreaptă; 
Doar dreptul de-aţi plăcea avem, prin gînd şi faptă. 
Preferă doru-ncins de flacăra iubirii 

Ca tu s-alegi și nu străvechiul drept al firii 

Și îi jertfește-acum alegesii ce-o vrei 

Ambiţiile lor și tot ce speră ei. 

Grăiește, doamnă, deci — și fă un rege demn; 
Noi nu ne-om ruşina de-acest ilustru semn; 

Cel ce și-o pierde-atunci odorul drag nespus, 
Ah, orișicum va fi întîiul tău supus. 

l-o spune nencetat iubirea-i fără moarte, 

Că-i mare domnitor, putînd ăst rang să poarte. 
Trist, îşi va făuri o glorie din asta; 

De tine ascultind, își va-ndulci năpasta, 


RODOGUNA 


O, prinţe, eu mă simt nespus de-ndatorată 

Că-s țelul vostru și speranța voastră toată; 

Și ţi-aș primi cu drag propunerea, dar cele 

De rangul meu n-au drept de-alegere, căci ele 
Sint, fără voia lor, sortite să-ntărească 

Un tron — sau un război prin pace să-l sfirșească. 
Al statului destin e — arbitrul soartei lor; 
Tratatele le dau spre cununie zor. 

Tratatul mi-i stăpîn, nu sceptrul și, fireşte, 

Pe unul l-aș iubi, de-aș ști că-mi poruncește. 
Puteri aș prinde și, din taina lumii spusă, 

Mi-ar naște dragostea, acestor legi supusă. 

Mai mult să nu speraţi; regina numai poate 

Să facă ce-mi doriţi să fac, după dreptate. 
De-aș face-o, mai presus m-aş arăta de dînsa. 
Au nimeni nu v-a spus în piept ce furii strins-a? 
O, eu le-am îndurat; mi-s cunoscute mie 

Prea bine; nu le-aș da prilej să reînvie. 

Eu ce n-am suferit? Ea ce n-a cutezat? 

Doresc să cred, cu voi, că totul s-a uitat; 

Dar dacă vreţi s-aleg, mă tem să n-afle unde 
Să-și verse-un nou venin al urii muribunde. 
lertaţi-mi un cuvînt ce necrezută face 

Uitarea ce,-ntre noi, s-ar fi-nchegat prin pace. 
Un foc ce pare stins, sub scrum mocni mai poate, 
Stîrnindu-l, poţi să te-arzi rău, pe neașteptate; 
Și mistuită zău c-aș merita să fiu, 

De-aș face-astfel încît să ardă iarăși viu. 


SELEUC 


Poţi oare să te temi de ura-i renăscută, 

Cînd în putere-ţi stă s-o faci să tacă, mută? 
Un rege, doamnă, fă, cu el să- mparţi domnia, 
Și fără reazem ei i s-o vădi minia; 

Furorile, în van reînviate-acum, 

Zvîrli-vor în văzduh zadarnic nori de fum. 
Dar ei ce i-ar păsa pe cine-alegi şi cînd, 

Încât năpaste mari ţi se năzar în gînd? 

E-al nostru tronul și, nedîndu-i glas jignirii, 

În totul respectînd și drepturile firii, 

Pot fraţii între ei, de vor, să-și schimbe locul, 
În voia ta lăsînd ce-ar hotărî norocul. 

E-un scrupul fără rost — și face cît un drept 
De-ntii născut un cald fior, de-l simţi în piept. 
Prea aspru acest drept ar fi cu tine dacă, 
Silită, ai putea să faci ce n-o să-ți placă 

Și toţi te-ar lăuda — cînd te-ai dori deplinsă; 
Ar însemna să stai pe naltul tron constrinsă, 
Coroana să o porţi ca pe un groaznic chin, 
Vărsînd peste acest dar nobil doar venin. 

De dragul unui foc ce ţie se supune, 

Prinţesă, cruță-ne de-astfel de-amărăciune 
Și-ngăduie-ţi un soţ de două ori ferice, 
Știind că rege tu l-ai fost ales aice, 


RODOGUNA 


Orbește patima, pe cît de mult vă arde; 

Vă ţine, lîngă ţel, de ţel mereu departe. 

Speraţi un fericit să faceţi, fără gînd 

Că şi-un nemulțumit aţi face în curînd. 

Iar eu, oricît curaj aveţi voi amîndoi, 

De-aleg, nemulţumiţi mă tem să nu fac doi. 

O, nu că v-aș putea dispreţui voinţa! 

A unuia din voi s-ajung mi-ar fi dorința, 

Dar voie-mi daţi s-ascult de mari porunci, de sus; 
De eu m-aș dărui, m-aș crede mai presus. 
De-ascult porunci ce-au fost de al meu rege date, 
Greu de la mine-un brav să mă obţină poate. 
Știţi ce strădanii mari, ce-ndatoriri, servicii, 
Mi-ar cere de la voi iubirea, prin capricii? 

Ştiţi voi prin ce isprăvi v-aţi da imbold nădejdii, 
Stînd să-nfruntaţi noian de groaznice primejdii? 

A voastră sînt de cum veţi dobiîndi coroana, 
Dar nu lăsaţi să-mi fiu cu însămi suverana, 
Căci cred c-aţi renunţa la gînd, cu tot disprețul, 
Acestei inimi, vai, de i-aţi afla și preţul. 
SELEUC 
Pot fi strădanii mari, îndatoriri, servicii, 
Ce nu le-am împlini, iubind, prin sacrificii? 
Ne-am teme oare noi de groaznice primejdii, 
Cînd, prin isprăvi, mereu ne-ai da imbold nădejdii? 
ANTIOH 
Deschide-ţi inima; citește-n noi ca-n carte 
Și vezi ce foc înalt în inime ne arde, 
Și spune cu ce preţ te-ai învoi s-alegi 
Pe cel mai fericit din fericiţii regi? 
RODOGUNA 
Vrei asta, prinţe? 
ANTIOH 
Da, ni-i unica dorinţă. 
RODOGUNA 
Ardoarea va să-ţi schimbi, curînd, în grea căinţă. 


SELEUC 
Decît să ne căim, pieri-vom mai degrabă. 


RODOGUNA 
O vreţi, deci? 


SELEUC 
Ah, doi prinți te roagă și te-ntreabă, 


RODOGUNA 


Ei, fie! O s-aflaţi de mine mult mai mult: 
Un rege de-o s-aleg, de el va fi s-ascult, 

Dar cînd voi fi vorbit, de nu v-o fi pe plac, 
Chem martori marii zei că m-aţi silit s-o fac; 
Că fără voia mea, redată iarăși mie, 

Ascult porniri ce mi-s oprite pe vecie; 

Că-n minte îmi renasce vechi datorii uitate, 
Care mă fac să nu ţin seama de tratate. 


Prinţi, tremuraţi! Muri, de dragul meu, un tată, 
Ucis de-o mamă în mînia ei turbată. 

Uitasem, altor legi supusă, tot necazul; 

Azi, liberă, să fac ce sînt datoare-i cazul. 
Alegeţi dragostea ori ura mea de moarte; 

Pe-ai lui fii îi iubesc, pe-ai ei urîndu-i foarte. 
Nu mă zoriţi... Vedeţi ce gînd vă dă asaltul; 
Alegeţi, din părinţi, pe unul sau pe altul. 
Alegerea, oricum, să vi-o urmez e drept; 

Pe mamă de-o detest, pe tată îl respect. 

În voi iubesc adînc al regelui nalt semn; 

De el cine nu-i demn, nu-i nici de mine demn. 
Ilustrul singe pur și tronul sînt pricini 
Destule, să nu-i fiţi, în ce-ar dori, străini. 

V-o cere cinstea și iubirea... Cine oare 

Să vă ridice-acum, în contra lor e-n stare? 

Mai mult dacă-nelinaţi spre-o mamă crudă, rea, 
Fiţi cruzi, ingraţi și fiţi și criminali, ca ea. 
De-o condamnaţi, să-i daţi pedeapsă, cu dreptate; 
De-o sprijiniți — e drept s-o imitaţi în toate. 
Cum? Suspinaţi? S-a stins ardoarea strînsă-n piept? 
Puteam la acest fapt, oricum, să mă aștept. 


ANTIOH 


Prinţesă... 


RODOGUNA 


Prea tirziu, căci s-a rostit cuvîntul. 
Cind mută eu m-am vrut, mi-aţi îmboldit avîntul. 
Minie, ură simt? Ori aspră-s? Mi-e totuna; 
Pe tată-l răzbunaţi, de-o vreţi pe Rodoguna. 
Vreţi să mă meritaţi? Acesta-mi este preţul 
Și vom vedea curînd care va fi-ndrăzneţul! 
Cu bine, tineri prinți. 


Scena V. ANTIOH, SELEUC 


ANTIOH 


Vai, multe mai îndură 
Respectul izvorit dintr-o iubire pură! 


SELEUC 

De noi o văd fugind — și nu va fi ajunsă. 
ANTIOH 

Ca parții? fuge, cînd ni-i inima străpunsă. 
SELEUC 

Nedrept e cerul, vai! O mamă, crudă, rea, 

Ca mama noastră, cred că dînsa merita, 
ANTIOH 

Hai să ne plingem, dar neblestemînd. 


SELEUC 
Scump frate, 
Mă chinuiești prin şir de vorbe cumpătate. 
Să mai domnim? O, zei, s-o mai iubim noi încă? 


ANTIOH 
Respect cere mai mult o dragoste adiîncă. 


SELEUC 


Mort după tron sau ea să fii înseamnă dacă 
Domni poţi cu-acest preţ și poate ea să-ți placă. 


ANTIOH 


Înseamnă, cînd pe loc revolta te destramă, 
Să nu ţii nici de tron şi nici de dînsa seamă. 


SELEUC 
Cînd ascultarea simţi c-ar fi necuviinţă, 
Revolta are rost şi-i chiar de trebuinţă. 


ANTIOH 


Revolta, frate drag, e prea pripită cînd 

O lege rupi, ce poţi să o revoci oricînd. 

Cutează mult prea mult a noastră năzuinţă, 
Vrînd bunuri prea de preţ cu-atîta ușurință. 
Vrea cerul greu urcuș spre-a gloriei dobîndă; 
S-ajungi la un triumf — se cere o izbîndă. 

Dar, vai, încerc în van să ne-ndulcim mîhnirea! 
Răsare, de-o ascunzi, mai grea nenorocirea, 

Căci cască negru hău în care ura, gide, 
Cunună gata e să-i pună crimei hide; 


Nu-i cinste în virtuți, nobleţe în onoruri, 

Și fericit ajungi prin groaznice omoruri. 

Văzînd imaginea de spaimă-n astea toate, 

Mă simt slăbind, pe cînd îţi dau curaj, drag frate; 
Mă clatin, mă- -nfior — şi inima-mi urmează, 

Pe rînd, curajul ori durerea-n mine trează. 
Vorbirea fără şir mi-o iartă, frate, însă, 

Căci turburarea, vai, mi-e multă-n suflet strînsă. 


SELEUC 


Aş face tot la fel, dar chinului nătîng 

Mă strădui jugul crunt în suflet să i-l frîng. 
În năzuinţa mea și-al dragostei prăpăd, 

Un tron văd bine ce-i şi ce-i femeia văd. 
Văzînd ce preţ îmi cer și tronul, și dorinţa, 
lubirea-m: sting, precum îmi sting şi năzuinţa; 
Și ţi le-aş dărui oricînd, pe amindcuă, 

De-n libertatea mea, ce mi-o dă cerul, nouă, 
O spaimă că un dar funest ţi-aș face-acum, 
Nu i-ar tăia, în piept, şi remușcării drum. 

O, frate, să scăpăm de două inimi crude; 
Doar ele, sfada lor spre-a o sfirși, s-asude! 


ANTIOH 


Cum ard de dor nebun, mai sper un pic... Să-mi piară 
De tot speranţa, cînd eu ard de-atita pară? 
Nădejdea-i stinsă, dar îmi lasă-n gînd scîntei 

Şi-n raza lor, pricep cu cele două ce-i. 

De-al nostru plîns se tem și fuga lor de plins 

lmi spune ce simțiri în inimă au strîns. 

De lacrimi de-ascultau acum o clipă, poate 

Că chinul ni-l priveau cu armele plecate 


SELEUC 


Suspină-n faţa lor atunci — și plinge, geme; 
De ceea ce tu speri, cumplit eu mă voi teme. 
Orice ai să obţii prin plins, ţi se va cere 

Să te ferești mereu de-a urii lor putere. 

Pe una s-o salvezi de alta, între ele 

De stai, poţi tu cădea prin lovituri mișele. 
De plins e acest fapt; iubita, înţelegi, 

Ori mama, u-au de-ales aici şi nu fac legi. 

Turbarea lor orice ne-ar cere-ntotdeauna, 
Cum rege eu te fac, a ta e Rodoguna. 
Deci nu mai suspina pe lîngă ele rău; 

Sînt fericit, deci fii și tu, la rîndul tău. 

Nu sînt gelos deloc — și dragostea-mi umilă 
O va privi pe-a ta, apururi, doar cu milă. 


Scena VI. ANTIOH 


ANTIOH 


Ce fericit aş fi, de n-aş iubi un frate! 

Cînd el că-și face rău să vadă nu mai poate, 
Iubindu-l, mă opun orbirii lui fatale. 

Urgiei îi va sta iubirea asta-n cale, 

Foloase netrăgind din violenţe care 
Speranţele-ţi ucid, ţișnind din indignare. 

Ne năucește-ades o lovitură grea; 

Crezînd că i-am scăpat, pătrunde-n carne, rea; 
lar un orgoliu drept de ţi-a ascuns greșeala, 
Bolnav dc nu te simţi, înseamnă grea că-i boala. 
Venin se-ascunde în păruta sănătate; 

Cînd vindecit te crezi, la ușă moartea-ţi bate. 
O, faceţi, zei, să mint prin profeția asta! 

Dar să vedem de-i chip să stăvilim năpasta 

Și dacă, înfruntînd turbările haine, 

Natura, dragostea, vorbi-vor pentru mine. 


ACTUL IV 


Scena |. ANTIOH, RODOGUNA 


RODOGUNA 


O, prinţe, ce aud? Dacă suspin, au crezi 
Că aș iubi, dar, vai, s-o spui nu prea cutezi. 


Au cel de față ori alt frate a-ndrăznit 
Să creadă... 


ANTIOH 


Inima să-ţi ardă mai tihnit, 
Prinţesă: temerar nu este nici un frate, 
Încît să creadă că iubit să fie poate. 
Nimicnicia-mi văd, văd meritul tău mare; 
Rivalul știe iar cusururi mari că are; 
Dar inima, de ne-ar grăi prin gura ta, 
Să credem într-un pic de dragoste ar vrea, 
Și să ne-asculte-un pic dorinţele, știind 
Că unuia din noi îi va-mplini un jind. 
Trufie dacă e să crezi în ăst miracol, 
Necuviinţă-ar fi să fugi de un oracol; 
Și-am fi să merităm osînda ce ne-o dai, 
De-am stinge vii nădejdi, ce nu le spui prin grai. 
Prinţesă, te-aș ruga, în numele iubirii.... 


RODOGUNA 
Nu-i dai, printr-un cuvint, oricind și grai simţirii. 
Speranţa voastră-i prea pripită,-nfumurată, 
Pe cuviinţa mea — și-atît — întemeiată. 
E drept, am spus-o, dar să meritaţi, semeţi, 
Întîi iubirea mea, ce s-o cunoaşteţi vreţi. 
N-am suspinat deloc de dragul vostru eu, 
Ci manii unui soţ cereau suspinul meu. 


E semn că vie-a fost iubirea mea fierbinte, 

Ce moartea lui, mereu, mi-o ţine trează-n minte. 

Fiţi fiii mei, dragi prinți, ţinîndu-i parte dreaptă. 
ANTIOH 

În două inimi vezi că inima-i te-așteaptă. 

De inima-i ţi-a fost, prin dragoste, supusă 

Și daci azi suspini fiindc-a fost răpusă 

Cu mișelie, cît el te iubea — cunoaște 

Că sîngele-i, în noi, iubindu-te, renaşte. 

Da, curge-n noi, arzind de dragoste adîncă, 

Vădind, clocotitor, că e același încă. 

Prinţesă, sorții robi, cum altfel, poţi să spui, 

Mai bine-am dovedi că sîntem fiii lui? 

RODOGUNA 
Voi inima în piept de i-o purtaţi, aştept 
Să faceţi tot ce el ar socoti că-i drept. 
O mînă de-ajutor să-i daţi — căci sună ceasul! 
Cum s-o purtaţi în piept, neascultîndu-i glasul? 
De nu-nţelsgeţi voi ce spune limba-i mută, 
Ea viul glas al meu acum îl împrumută, 
Cerindu-vă, din nou, să-l răzbunăm, pe rege. 
O, prinţe... 


ANTIOH 


Am s-ascult de-această sacră lege. 
Numește-i pe asasini — și-s gata. 


RODOGUNA 


Nu-ţi dai seamă 
Că-n ceea ce îţi cer e vorba de o mamă? 


ANTIOH 


Al vieţii fir de nu ni-l vrei tăiat orbește, 
Ah, alţi răzbunători sau asasini numește. 


RODOGUNA 


Da, partea lui s-o ţii văd firea că te-ndeamnă! 
Deci, prinţe, te-nvoiești.., 


ANTIOH 


Da, întru totul, doamnă; 
Eu singele lui pur, ce firea blestemată 
În vine mi l:a-nchis, ţi-l las ofrandă, iată. 
Deci mulțumește-un glas secret ce, printr-al tău, 
Ce-i e tilmaci, ne vrea acum atîta rău. 
Poruncii lui suspus, cu ispăși-voi vina, 
Un rege răzbunind și pedepsind regina. 
Dar eu de mor răpus de-o datorie crudă, 
De frate-meu aş vrea urechea ta s-audă: 
Din cei dvi prinți ce ard de dorul tău, să-ţi fie 
Victimă unul — soţ cellalt, pentru vecie. 
În unul pedepsind o mamă vinovată, 
Cinstind un tată bun, fii celuilalt răsplată, 
Pildă lăsind, astfel, pe veci posterității 
De-asprime, precum și iubire a dreptăţii. 


Cum? Nu pot să primesc osîndă ori răsplată? 
N-asculţi de ură, nici de dragostea curată? 
Te-ador în inima ce cu dispreţ mi-o frîngi... 


RODOGUNA 
Vai, prinţe! 


ANTIOH 


Și acum tu tot pe rege-l plîngi? 
Suspinul ţi l-a smuls tot umbra unui tată? 


RODOGUNA 


Ah, pleacă, prinţe, ah, ori fratele îndată 

Ți-l cheamă, căci în piept mi-era mult mai ușor 
Al luptei clocot, stînd cu doi să mă măsor. 
Mai tare singur ești, decît erați în doi, 

Căci vă bravam — şi-acum, vai, treniur și mă-nmoi. 
Iubesc, dar n-abuza de taina mea, brav prinţ. 
Îmi scapă cu regret și printre- ai urii dinţi; 
Dar, iată, mi-a scăpat: pierzîndu-mi stăpînirea 
De sine, nu mai pot să-ți tot îndur privirea. 
Da, unul dintre voi mi-e drag — și-acest suspin 
ţi spune ţie doar iubirea că mi-o-nchin; 

Dar împotrivă-i stă o aspră datorie; 

Nu, nu mă-nvinui: tu ești pricina vie. 

Tu mi-ai trezit-o cînd, cerînd s-aleg, a fost 

Să rupi tot ce-n tratat avea prielnic rost. 
Ciudat destin! Murind de dragul meu un tată, 
Datoarc-s, liberă, să-l şi răzbun îndată; 

Și patima-n zadar în piept mi se răscoală; 

Mi-e preţul ăsta și nu stau la tirguială, 

Dar tu să nu-l plătești nicicînd îmi e dorinţa; 
E drept refuzul tău, cum dreaptă mi-i cerința. 
Iubirea ţi-ai trădat prin prea multă cinstire; 

De m-ascultai, te-aș fi urit cu îndirjire. 

O, ca să mă răzbun, nicicînd eu n-aș fi gata 
Ca unei crime mari să-i fiu cumva răsplata. 

Ci legii păcii iar să ne supunem, deci, 

Căci liberă de-aș fi, te-aș pierde pentru veci. 
Mai mult, de dragul tău, nu pot să fac: mindria 
Că m-am născut din regi îmi umflă și trufia, 
Și dragostea oricît m-ar stăpiîni, o lege 

mi cere să nu uit că-mi datorez. un rege; 

Și,-n ciuda dragostei, aştept să văd o mamă 
Cu care din doi prinți pe tron regal mă cheamă. 
Te voi dori mercu, cît taina încă-și ţine; 

De dînsul va fi domn, te-oi plinge cu suspine. 
E tot ce dragostea-i îngăduie onoarei 

Și a-i făgădui iubirii tale-n stare-i. 


ANTIOH 


Ce mi-aș dori mai mult? Norocul lui e-al meu: 
Fă-l fericit și n-am să pierd nimica cu. 

Nu de iubire, de prietenie-ascult 

Și-i voi slăvi pe zei că pierd atît de mult; 
Uitînd speranţele, de care sînt nesigur, 
Muri-voi suferind, dar mulțumit, te-asigur. 


RODOGUNA 


Iar eu, iubirea mea, dacă voi fi constrinsă 

Să las să fiu cîndva de el în braţe strînsă, 

Ah,... dar, cu bine: simt că prea sint turburată; 
O, prinţe, dacă-ţi e iubirea-mpătimată 

Şi cu a mea nu ești ingrat, în astă viaţă 

Doar cu coroana-n cap să mi te-arăţi în faţă. 


Scena Il. ANTIOH 


ANTIOH 
O, mi s-a împlinit dorinţa arzătoare: 
Iubirea a învins — dar de ajuns e, oare? 
De vrei triumi înalt, nemaivăzut, iubire, 
Cutează să învingi și omeneasca fire; 
Să-i dăruiești adinci şi tandre simțăminte, 
Cum dărui celor ce se știu iubi fierbinte; 
Dă-i demne slăbiciuni, triumfătoarea milă, 
Ce sting un gînd setos de răzbunare vilă. 
Dar pe regină-o văd... Iubire, fire, zei, 
S-o-nduplec faceţi ori să mor sub ochii ei. 


Scena |||. CLEOPATRA, ANTIOH, LAONIS 


CLEOPATRA 
Ei, bine, Antioh, îţi datorez coroana? 


ANTIOH 
Eşti tainei numai tu, o, doamnă, suverana. 


CLEOPATRA 
Dacă o meriţi, știi mai bine tu, ca mulți... 


ANTIOII 


Eu, doamnă, știu că mor de nu stai să m-asculţi, 


CLEOPATRA 


Cam prea domol slujești mînia mea fierbinte; 

Pe frate l-ai lăsat mult să ţi-o ia-nainte; 

M-a răzbunat din plin, să cugeţi cit stăteai 

Și lui îi datorez ce tu nădăjduiai. 

Te pling, deci, fiul meu: e groaznică năpasta, 
Căci dacă pierzi un tron, pieri de pe lumea asta. 

Nu știu decît un leac, dar neplăcut, greoi, 
Nesigur și ciudat şi trist pentru-amîndoi. 

Mai bine mor decît să-l spun, ah, mă și speriu, 
Căci totul pierzi cînd pierzi un multvisat imperiu. 


ANTIOH 


Al nostru leac îl ai în mîna ta, sînt sigur, 

Și nu-i nimic ciudat, uluitor, nesigur. 

Numai mînia ta dezlănţui furtuna; 

Noi pierdem, doamnă, tot, pierzînd pe Rodoguna. 
O adorăm noi doi: vezi în ce chin ne-arunei 

Prin răzbunare şi prin asprele-ţi porunci. 

Știu că jignită ești rău de iubirea asta, 

Dar creşte, muţi de stăm, mai criîncenă năpasta; 
Cum inima mereu un gind dușman ţi-o-ndeamnă, 
De răul nu ni-l știi, nu poţi s-aibi milă, doamnă — 
Și-al nostru unic leac se pare că e mila. 


CLEOPATRA 


Ce nebunie, ah, te prinde cu de-a sila? 
Uitat-ai că vorbeşti aici cu suverana? 
Ori crezi că-mi dai porunci, că porți pe cap coroana? 


ANTIOH 


Doar să cunoşti doresc, ţi-o spun cu-adinc respect, 
Puterea dragostei ce ne-ai stirnit-o-n piept. 


CLEOPATRA 


Cum? Eu am aţiţat iubirea asta, zici? 


ANTIOH 


Atunci cu ce alt ţel ne-am fost întors aici? 

Nu ne-ai chemat, spunînd că-ntiîi născutul are 

Drept sfint la tron, cum și la ea? Ba, mi se pare 

Că ai făcut mai mult, căci ne-ai adus-o-n față 

Și tu-n puterea ei nc-ai dat, pe-ntreaga viaţă. 

Au care din noi doi nu și-o dorea stăpina, 

Cînd tu ne-ai poruncit ca să-i pretindem mîna? 

De nu ne cucerea prin frumuscţe vie, 

Din datorie noi tot ne-o doream soţie. 

Dorinţa de-a domni același lucru face. 

Și, cum ni s-au impus îndatoriri de pace, 

Se cuvenea s-o vrem a noastră, din iubire, 

Din datorie ori din sete de mărire. 

Și am iubit, crezînd că îți vom place-n toate; 

Și-aveam o teamă doar: norocul unui frate. 

Prietenia-n noi a-nvins cu totul teama 

Și-atît mai vrem: un pic să aibă milă mama. 
Puteam noi prevedea ascunsa ură care 

Nici legii păcii să se plece nu-i în stare? 


CLEOPATRA 


Nu, dar puteţi gîndi, de judecaţi cu cap, 

De ce rușine-a fost odată să vă scap; 

De umilinţa grea ce, pentru totdeauna, 

V-o pregătise chiar iubita Rodoguna. 

Credeam că, simţitori la aste lovituri, 

Miîniei veți da frîu și unei sfinte uri, 

Vă mai ţineam în frîu, crezînd întruna însă 

Că vă veţi revărsa cumplita ură strînsă 

În suflet, în torent impetuos, dement, 

De crunte furii și adînc resentiment. 

Azi fac mai mult: azi cer, mă rog, și, nefirește, 
Ameninţ — dar nimic din loc nu vă urneșşte. 
Cum eu pot să vă dau un sceptru plin de fală, 
Să-ngădui nu e chip un pic de șovăială. 

De tron, ori că sînt rău jignită, nu vă pasă 
Şi-al firii glas ucis de dragoste se lasă. 

De fii denaturaţi iubirea-mi s-aibă parte! 


ANTIOH 


Iubirea are, cum și firea, drept aparte: 
În suflet nu se bat și nu se-alungă, doamnă. 


CLEOPATRA 
Al firii glas oricînd iubirea îl condamnă, 


ANTIOH 
O, vraja lor la fel de dulce-i pentru noi. 


Am și muri cu drag slujindu-ţi, amindoi, 
Dar... 


CLEOPATRA 
Spune, fiu ingrat și răzvrătit, ce vrei? 
ANTIOH 
Să spun că am muri la fel, de dragul ei. 


CLEOPATRA 


Piei, piei din ochii mei! Ți-i cruntă răzvrătirea. 
Stirnește groaza doar, și nu compătimirea. 

O lacrimă, pierind, să-mi stoarceţi n-aţi putea, 
Fără s-o văd în voi, întruna, doar pe ca! 
Și-aș triumfa, pierzind în fiii mei ingraţi 
Pe-adoratorii ei şi doi dușmani juraţi. 


ANTIOH 


Triumiă, doamnă! Eşti pe viaţa mca stăpînă. 
Au tremuri? Vrei s-o fac cu propria mea mină? 
Poruncă dă-mi: oricînd sînt să străpung în stare 
O inimă ce zici că-ţi este trădătoare, 

Prin moartea mea de-ai fi tu mulţumită-n veci, 
În al meu sînge stînd mînia să-ţi îneci. 

Dar dacă ura ta, cumplită peste fire, 

Tot zice că ne-ar fi iubirea răzvrătire, 
Gîndește-te că ea drept arme și-a luat 

Doar lacrimile și cîte-un prelung oftat. 


CLEOPATRA 


Ah, cum de n-a luat în mînă fier și pară, 
Căci mi-ar fi fost atunci izbînda mai ușoară! 
Prin lacrimi, inima mi-o-ndupleci... Mă-nfior, 
Căci mai c-ai stins în ea al răzbunării dor. 

Nu pot să nu suspin, cînd plingi, de bună seamă; 
Văd zbuciumul tău crud — și simt că-s iarăși mamă. 
Ei, fie: ura-mi sting azi pentru totdeauna. 

Al vostru-i tronul şi a voastră-i Rodoguna. 

Pe zei slăveşte-i: tu întîi născut ai fost, 

Domnește... 


ANTIOH 


Norocos e-al vieţii mele rost! 
Ce fericit sfîrşit al unui groaznic chin! 
O, ura ta s-a stins — și zeilor mă-nchin! 
E, doamnă,-adevărat? 


CLEOPATRA 


Am rezistat zadarnic: 
Al firii tainic glas e blind și pururi darnic. 
Eu nu-ţi mai spun nimic: iubindu-ţi mama, cînd 
Va trebui să taci, vei ști să taci oricînd. 


ANTIOH 
Cum? Cînd voiam să mor, să izbîndese mai pot 
Şi-un braţ ce m-a rănit mă vindecă de tot? 
CLEOPATRA 


Da, vreau să-ncununez o dragoste aleasă; 
Te du și spune-i, deci, că îți va fi mireasă, 
Și sufletu-i va fi, ca și al tău, vrăjit, 

Căci n-ai iubi atît, de n-ai fi tu iubit. 


ANTIOH 
Ferice Antioh! Ferice Rodoguna! 
Da, doamnă, ne iubim adînc, pe totdeauna. 
CLEOPATRA 


Te du: pierzi clipe dulci, de preţ ce fură, oh, 
Din mulțumirea ta și-a dînsei, Antioh. 
Diseară, cînd vor fi ceremonii de nuntă, 
Vedea-vei cum s-a stins această ură cruntă. 


ANTIOH 


lar noi dori-vom doar, de dragoste-mbătaţi, 
Să-ţi dăruim pe veci supuși încoronați. 

Scena IV. CLEOPATRA, LAONIS 


LAONIS 
Mărinimia lui ţi-a-nvins mînia, doamnă. 
CLEOPATRA 
Un fiu pe mama lui la cîte n-o îndeamnă? 


LAONIS 


Mai plingi — și inima-ţi mai blindă, nu știu cum... 


CLEOPATRA 


Pe frate-său aici trimite-mi-l acum. 

Va suferi cumplit, mi-nchipui ce va spune, 
Dar eu am să-l alin întru amărăciune. 

Tu nu-i vesti nimic: din gura mea aflînd, 
Va fi durutu-i chin mai de-ndurat, mai blind. 


Scena V. CLEOPATRA 


CLEOPATRA 
Ce prost îmi ştii citi în inimă! Dc pling, 
Eu de turbare pling! În gîndul tău nătîng 
Tu crezi că ura mea s-a stins, dar lacrimi grele 
Eu vărs fiindcă știu că ochii-or să-ţi înșele. 
Azi nu-i fac nimănui de taină confidenţe. 
Tu, biet îndrăgostit vrăjit de aparente, 
Credulă mintea ta, cum minte nu-i să fie, 
Minţită s-a lăsat de prefăcătorie. 
Cu Rodoguna-n gînd, triumfă! Nemuririi 
Preferă-i un destin apururi rob iubirii, 
Cît eu, dibace în a răzbunării artă, 
Urni-voi mari urgii, ce viaţa nu ţi-o iartă. 
Nu dă napoi ușor mîndria-n mine cursă. 
De-o vezi cedînd, e caz să bănuiești o cursă. 
În inimi să citeşti deloc nu ești în stare, 
De sinceră tu crezi o repede schimbare. 


Curînd vei și simţi cum m-am schimbat deodată. 

Scena VI. CLEOPATRA, SELEUC 


CLEOPATRA 
Ştii, Seleuc, o, știi că-s gata răzbunată? 
SELEUC 
Prinţesa, biata, vai! 
CLEOPATRA 
O plingi? Oare,-n secret, 
O şi iubeai? 
SELEUC 
Destul, ca moartea să-i regret, 


CLEOPATRA 


Îndrăgostit de ca poţi să mai fii cît vrei, 
Căci da, m-am răzbunat, dar nu-mpoiriva ei. 


SELEUC 


Dar împotriva cui? 
CLEPOATRA 


A ta, o, fiu ingrat, 
Ce n-o visai decît pe ea, neapărat. 
A ta, căci o adori în ciuda mamei tale 
Și nu vrei să m-ajuţi să-i tai miîniei cale; 
A ta, a căruia iubire-mi stă-mpotrivă 
Și răzbunarea grea rni-o ţine-n piept captivă. 


SELEUC 
Eu?... 


CLEOPATRA 


Neagă, fiu perfid, și-ascunde mai departe 
Ce mari urgii te pasc și focul ce te arde, 
Te faci că nu știi şi te crezi pe tine sigur, 
Dar totul va să simţi pe pielea ta, te-asigur. 
Ca-ntii născut, stăteai pe tron, pe totdeauna, 
Supușşii tăi fiind și el, și Rodoguna. 
Și soţul ei erai — și-n ţara asta rege. 
Dar taina cum o știu doar eu, se înţelege 


Că pot să spun ce vreau, rivalului tău dindu-i 
Și tronul, și pe ca, căci o-ndrăgi, la rîndu-i. 


SELEUC 
Deci Antioh... 
CLEOPATRA 
Am spus că-ntii născutu-i el, 
SELEUC 


Coroana că i-ai dat, nu-mi pare rău defel, 

Căci din pricini ce nu le știi, ilustră doamnă, 

Tot ce-ai făcut pe-un drum cu gîndul meu se-ndeamnă. 
De ce i-ai dăruit eu nu-s atras prea mult. 

Eu totu-i dăruiam, dacă puteam, de mult. 

Și răzbunarea ta de-i asta, mamă dragă, 

Dorinţa ta și-a mea au prins să se-nţeleagă, 


CLEOPATRA 


Deci astfel îți ascunzi neîmpăcata ciudă 

Şi-n zîmbet îți prefaci durerea cea mai crudă, 
Crezînd c-o să-l înșeli, prin falsă resemnare, 

Pe cel în care simţi nencrederea că-i mare! 


SELEUC 


Cum? Crezi că-s măcinat de mari miînii secrete? 


CLEOPATRA 


Ah, lașule, puteai s-o pierzi fără regrete 
Pe ea, cînd marii zei ţi-o hărăzeau prin nuntă 
Şi căreia-i plingeai păruta moarte cruntă? 


SELEUC 


Că moartea să-i depling puteam — e-un fapt firesc, 
Dar nu-nsemna pe veci a mea că mi-o doresc, 


CLEOPATRA 


De-o fură un rival, ori nemiloasa moarte, 

Cînd ești îndrăgostit de mari dureri ai parte; 
Chiar dacă resemnat te-araţi, cînd grea-i clipita, 
În braţe de rival nu poţi să-ţi vezi iubita, 
Jignit adînc, te zbaţi să-ţi recîștigi odorul, 
Chiar de, spre-a izbuti, faci pe nepăsătorul, 


Cu-atît mai hotărît cu cît, prin rang, ştii bine, 
Ştii bine că acest odor ţi se cuvine. 


SELEUC 


Se poate... Dar îmi spui ce dragoste de mamă 

In contra fratelui durerea mea o cheamă? 

Ai pricini să o vezi odată izbucnită? 
CLEOPATRA 

Vreau s-o cunosc și vreau să-ţi fie stăvilită, 

Să apăr necurmat augusta mea lucrare 

De dorul tău gelos, ascuns, de răzbunare. 


SELEUC 
Aș vrea s-o cred... Dar ce pricini acum te fac 
Să ne numești întîi născuţi după-al tău plac? 
Care din doi — și-n ce dreptate-a ta să creadă? 
De ce doar eu să-ndur a pacostei corvoadă? 


De ce, cînd amindoi iubim la fel de pur, 
El este răsplătit, iar eu osîndă-ndur? 


CLEOPATRA 


Dreptate fac cui vreau, fiind, cu mare fală, 

Regină — și mă mir de-atita îndrăzneală, 

Cînd văd un fiu purtînd stigmat de trădător 

Că-mi cere să răspund de cui fac un favor. 
SELEUC 

Mă iartă că a fost să-ntrec măsura, dar 

Nu sînt deloc gelos pe tot ce-i dai în dar. 

Văd ce mult ne iubeşti pe amîndoi, o, da, 

Mai mult decît crezi tu și eu să știu n-aș vrea; 

Nu spun mai mult, oprit de-adînc respect, firește, 

Dar buni mi-s ochii și curajul nu-mi lipsește. 

O, doamnă, nu spera și bine mă-nţelege, 

Decit că frate drag mi-o fi şi mare rege. 

Cu bine. 


Scena VII. CLEOPATRA 


CLEOPATRA 
Cît mai pot să-ndur? Mă copleșeşte 
Prietenia lor; iubirea — mă jignește. 


322 


Mîniei mele-i stau în cale, îndirțiţi, 

Doi răzvrătiți copii și doi rivali uniţi; 

Iubita, tronu-și pierd — și cum de nu le pasă? 
Prin ce i-ai fermecat, prinţesă odioasă? 

Cum ai făcut de-ţi iei doar unul — iară mie 

Mi-i iei pe amindoi, răpindu-i pe vecie? 

Dar nu spera să- nfringi şi ura mea haină! 

În suflet le domnești, dar tot nu eşti regină. 

În starea-n care-i văd, o, seama-mi dau prea bine 
Că doar trecînd prin ei „pot să ajung la tine. 

Ei, şi? Pe tatăl lor mi-i mîna încercată. 

Mi-au refuzat un braţ — iau două vieţi deodată. 
Am pricini să mă tem de ei, pe drept temei. 
Cu tatăl începînd — am să sfirșese cu ei. 

Imbold al firii, piei, ori să m-asculte fă-i! 
Slujească-mi ura, ori să-mi moară fiii răi. 

Ah, unul mi-a simţit această crudă vrere; 

Pot pierde totul prin un pic de-ntiîrziere. 

Hai, urii să-mi jertfesc alesele victime, 

Ca fericită iar s-ajung, prin crunte crine! 


ACTUL V 


Scena |. CLEOPATRA 


CLEOPATRA 


Un duşman mai puţin am, zei slăviţi, şi, iată, 
Pe jumătate simt că-s gata răzbunată. 

Eşti umbră, Selcuc... Poţi tatălui să-i spui 

Că și-Antioh, și ea, i-or sta alături lui. 

Te vor urma curînd: e totul pregătit, 

Prin moarte să unesc ce-n viață-am despărţit, 
O, tu, ce-aștepţi acum doar ceasul nunţii care 
Ucisă-mi va zvirli rivala la picioare; 

Prin care doi iubiţi vor fi să aibă parte, 


Deodată, de un tron, de-o nuntă şi de moarte, — 

Coroana ai s-o pui pe capul meu, otravă? 

Mă vei nălţa și tu, ca fierul, iar în slavă? 
Leală ai să-mi fii?... Şi ce vreţi voi, nevrute, 
Ridicole zvicniri și tîmpe, de virtute? 

Tu, duioșic, ce mă poţi primejdui, 

Pe-al Rodogunei soţ nu-l vreau de fiu, să știi, 
Căci sîngele în el nu mi-l mai văd deloc, 

De-mi smulge tronul și pe ea o pune-n loc! 
Tu, rest de sînge hîd de soţ necredincios, 

Ce inima ţi-o dai, ca el, tot ei prinos, 
Dușmana de-mi iubeşti, ca el tu jertfă cazi-mi, 
Să-i tai, ca s-o dărîm, al vieţii unic reazim! 
Sub pas eu n-am să-mi casc abisu-ntunecimei, 
Oprindu-mi braţul azi, la jumătatea crimei! 
Ah, rege de te las, în stare-ai fi, deodată, 
Asupră-mi să-ţi răzbuni un frate şi un tată. 
Osînda-ţi vrei cînd te răzbuni pe jumătate; 
Condamnă-o, ori tron dă-i urii nempăcate. 

De plebei îi sînt dragi, mă poate plebea frînge! 
Stropească-al lor mormînt cu mult uritu-mi sînge! 
Răzbunătorul part mă afle părăsită! 

Îndure chiar jigniri osînda mea cumplită, 

Căci tronul scump să-mi pierd tot nú pot să mă-ncumet! 
Mai bine viaţa-mi pierd, lovită ca de tunet. 
Mai bine un destin cum n-a mai fost, nebun! 
Să-mi cadă ceru-n cap, dar crunt să mă răzbun! 
Urgia am s-o-ndur senină, căci ușor 

Mori cînd naintea ta dușmanii toţi îţi mor; 
Destinul orișicit de crud mi-ar fi, murind, 
Pierd mai puţin decît supusa lor fiind. 

Dar vine Laonis... S-ascund ce am de gînd 

Și ce s-o mai vădi prin fapte, în curînd. 


Scena I1. CLEOPATRA, LAONIS 


CLEOPATRA 
Ei, vin cei doi iubiţi? 
LAONIS 


Vin, doamnă, strălucind 
De mulţumire și de al iubirii jind. 


Le este dragostea de majestate plină. 

Vor după datina din Siria să vină, 

Cu graţie,-amîndoi, augustă și regală, 

Să soarbă chiar aici din cupa nupţială, 

Ca, din palat ieșind, în templul sînt să fie 
De marele prelat uniți pentru vecie. 

Acolo-s așteptați ca să-i binecuviînte. 
Poporul, cu urări, le merge înainte, 
Nemuritorilor cerind cu voce mare 

Ce le-ar dori, de-ar sta cu mirii, la altare, 
Din suflet năzuind ca nunta minunată 
Să-nceapă iute și să se sfirșească-ndată. 
Parţi, sirieni, zoresc cu toţi ceilalţi la nuntă, 
Uitînd că s-au bătut cu dușmănie cruntă. 
Sînt mulţi — și glasul lor se-aude tare,-ntruna, 
Tot binecuvintînd pe prinţ și Hodoguna. 
Dar iată-i... Doamnă, tu să-ncepi se cade-aici 
Plăcute datini vechi și cupa s-o ridici. 


Scena 111. CLEOPATRA, ANTIOH, RODOGUNA, ORONT, 


LAONIS, trupă de PARŢI şi de SIRIENI 


CLEOPATRA 
Veniţi, copiii mei — căci dragostea de mamă, 
O, doamnă, fiica mea în inimă te cheamă. 
Sper acest nume drag să nu-ţi displacă foarte. 


RODOGUNA 
O viaţă-mi va fi drag — chiar dincolo de moarte. 
E-un nume dulce, oh, și tot ce sper mai mult 
E ca pe-o mamă,-n veci, să te respect și-ascult. 


CLEOPATRA 
lubește-mă, și-atit: voi fi-veţi regi, şi-i drept 


Eu vouă să vă fiu datoare cu respect. 


ANTIOH 


O, cînd vom dobîndi puterea suverană, 

Ți-om fi ascultători, chiar de-om purta coroană; 
Și vei domni și tu, cu noi, cît fi-vom regi; 

Și legi dacă vom da, vor fi-ale tale legi. 

CLEOPATRA 


Da, cu cutez s-o cred... Dar, fiule, ia-ţi locul; 
Datoare sînt un pic să vă grăbesc norocul. 


(Antioh se aşază într-un fotoliu, Rodoguna la stînga lui, pe un 
fotoliu la fel de înalt, iar Cleopatra la dreapta, dar pe unul mai jos, fapt 
ce marchează o oarecare inegalitate. Oront se aşază şi el la stinga Rodo- 
gunei, marcînd aceeași diferenţă de rang. În timp ce toți iau loc pe scaune, 
Cleopatra îi vorbeşte lui Laonis la ureche, cerîndu-i să aducă o cupă cu 
vin otrăvit; după plecarea acesteia, Cleopatra continuă: ) 


Parţi, sirieni, supuşi ai fostului meu soț 
Și-acum ai mei — să-mi daţi azi ascultare toţi: 
Prin drept de-ntîi născut, pe acest fiu l-alései 
Să stea pe-al țării tron, să-i fie soţ prinţesei. 

Îi dărui acest stat, salvat ca să i-l dărui; 

De azi, nu eu, ci el e rege-al fiecărui. 

Să nu mă mai priviţi ca suverană, deci; 
Regina voastră-i ea — cl rege vi-i, pe veci. 
Trăiţi ca să-i slujiți și respectaţi în toate; 
Chiar viaţa să vi-o daţi, iubindu-i cu dreptate. 
Cu sufletul deschis, tu vezi, Oront, cum eu 
Las tronul ţării și îi pun în locul meu. 
Veghează tu în rest — și toate se vor face 
Precum au hotărît tratatele de pace. 


(Laonis reintră în scenă cu o cupă în mină.) 


ORONT 
Monarhul meu va fi curînd să afle, doamnă, 
Ce sincer mare gînd la fapte te îndeamnă. 
CLEOPATRA 


Mai am în grijă doar a nunţii lor veghere, 
Și datina, cum ştiţi, aici să-nceapă cere. 
Ci ia din mîna mea, deci, cupa nupţială; 
Unească-vă pe veci credinţa conjugală. 
Iubirii fie-i ea dovada cea dintiie, 

Și semn al dragostei de mamă să rămiie! 


ANTIOH 
(luînd cupa) 


Zei, ce nu-i datorez eu dragostei de mamă? 

CLEOPATRA 
Al fericirii ceas — grăbește-te — te cheamă! 


ANTIOH 
( Rodogunei ) 


Da, doamnă, să grăbim clipita dulce... lată 
În ce chip fericit începem viaţa toată. 
O, martor de mi-ai fi, scump frate, bucuriei! 


CLEOPATRA 


Am fi prea cruzi cu el: durerea lui prea vie-i. 
De-asemeni neplăceri, ce-l întristează foarte, 
E bine ca, un timp, să stea cît mai departe. 


ANTIOH 


În suflet, el zicea că n-o să ne condamne; 
Dar, hai să isprăvim... 


Scena IV. CLEOPATRA, ANTIOH, RODOGUNA, ORONT, 
TIMAGEN, LAONIS, ostași 


TIMAGEN 
Ascultă-mă, o, doamne! 
CLEOPATRA 
Ce-i, Timagen? Cutezi.., 
TIMAGEN 
O, doamnă! 
ANTIOH 
(Dindu-i cupa lui Laonis) 
Ei, vorbeşte! 
TIMAGEN 


O clipă, să-mi revin... Mă stringe chinu-n cleşte. 


ANTIOH 
Dar ce s-a întîmplat? 


TIMAGEN 
Ilustrul prinţ și frate... 

ANTIOH 
Cum? Fericirii el îmi stă-mpotrivă, poate? 


TIMAGEN 
L-am căutat mult timp ca, dintru început, 
Să-l mingii pentru tot ce astăzi a pierdut; 
îi doamne, l-am găsit la capătul aleii, 
n locul ce umbrit îl ţin apururi zeii, 
Zăcînd pe iarbă și de slăbiciune frînt, 
Părind tot ce-a pierdut că-și plinge, la pămînt. 
Părea că acest gînd i-i inimii casapul; 
Pe braţul căpătii își sprijinise capul 
Și, visător, pătruns de o tristeţe grea... 

ANTIOH 


Dar spune, Timagen, odată, ce făcea? 


TIMAGEN 
Din rană largă-n piept, vedeam, pe iarba verde, 
Cum sîngele din trup în mari bulboane-și pierde. 
CLEOPATRA 
E mort? 
TIMAGEN 
Da, doamnă. 


CLEOPATRA 
Ah, tu, soartă blestemată, 

Ce fericirea-mi furi, ce mi-am promis odată! 
În suflet mă temeam de-asemenea urgie; 
Vai, unde l-a adus iubirea lui prea vie! 
Prea mult te-a îndrăgit, prinţesă... Nu mă mir 
Că singur și-a tăiat al vieţii triste fir. 

TIMAGEN 

(Cleopatrei ) 
Nu doamnă, a vorbit: nu-i mîna lui de vină. 


CLEOPATRA 

(lui Timagen) 
De vină-i, deci, a ta! Turbarea ta haină, 
Atît de lașă şi atît de mișelească, 
L-a omorît — și-acum îl face să vorbească! 


ANTIOH 


Tu iartă, Timagen, durerea unei mame 

Și bănuiala-i, cînd prind furii s-o destrame, 
Căci martori cum nu ai, la ceas de grea nepace, 
De bine nu te-aș ști, la fel ca ea aș face. 

Dar ce a zis? Te rog să-mi spui întocmai, tot, 


TIMAGEN 


Zdrobit, am început mari strigăte să scot 
Și prinţul, suspinînd adînc, la glasul meu, 
Un ochi pe moarte, stins, deschise tare greu, 
Cum -locu-ntunecos era, crezu că, poate, 
In faţa lui nu-s eu, ci este bunu-i frate; 
Cu chipul tău în gind, prin mine-ţi spuse ţie, 
De dragoste pătruns și nu de grea mînie: 
„Astfel s-a răzbunat o mînă 
lubită, ce ne-a vrut pătaţi de-o crudă faptă: 
Domnește, frate, dar o-nfrînă, 
Că-n tine să lovească-așteaptă. 
E... „Dar al vieţii fir i-a fost tăiat de Parce! 
Și sufletu-i zbură, spre-a nu se mai întoarce; 
Iar cu, înspăimîntat de soarta-i tare crudă, 
Venit-am, totul vrînd urechea ta s-audă. 


ANTIOH 
Cumplită veste, da, și-ngrozitor destin, 
Ce schimbă-al nunţii fast în plinset și în chin! 
Frate iubit precum a ochilor lumină! 
Rival iubit precum a inimii regină! 

Te pierd — și îmi va fi nenorocirea grea, 
Prin moartea ta — mai mult ca însăşi moartea ta, 
Fatală beznă, tu, în ce ai spus strecori! 

În ce genuni m-arunei și hăuri de orori? 

În gînd cînd caut, vai, o mină asasină, 

Îmi pare crimă tot ce-n minte stă să-mi vină! 

Dar după semne, ah, tu, beznă grea, fatală, 

Asupra cui s-arune cumplita bănuială? 
„Astfel s-a răzbunat o mînă 

lubită...“ E a ta? A mamei se răzbună? 

Spre faptă hîdă-ndemn ne-aţi dat dintru-nceput, 

lar noi să vă urmăm îndemnul nu am vrut. 

Deci care dintre voi s-a răzbunat, făcînd 

Cu mîna ei ce noi n-am fi făcut nicicînd? 


Prinţesă, tu să fii de-asemeni crimă-n stare? 

De azi să mă păzesc de tine, mamă, oare? 
CLEOPATRA 

Doar nu mă bănuiești? 


RODOGUNA 
Îţi sînt cumva suspectă? 


ANTIOH 
Un fiu și-ndrăgostit, desigur, vă respectă, 
Dar inima de-mi simt vrăjită de-aste nume, 
Aceste semne voi doar le aveţi pe lume. 
O, Timagen, e tot ce-a spus în ceasul greu? 


TIMAGEN 
Să mor de mii de ori aș vrea, mai bine, eu, 
Decit s-o bănui pe prinţesă ori regină. 
El aste vorbe-a spus — dar noima mi-i străină. 
ANTIOH 
Din două părţi ăst fapt e hîd și nefiresc; 
Să cred că s-a-ntîmplat eu încă nu-ndrăznese. 
Oricare l-aţi ucis, oricare din voi două, 
În mine n-o s-aflaţi nicicînd victimă nouă. 
Prost v-am slujit noi doi tirana ură care 
Pe cealaltă voia s-o vadă-ntii că moare! 
Dar dac-am refuzat o faptă crudă, rea, 
Acum să vă slujesc doresc în contra mea. 
Oricare l-aţi ucis, primiţi, neîndurate, 
O viaţă ce mi-aţi și răpit pe jumătate. 
RODOGUNA 
O, prinţe, nu! 
TIMAGEN 


Ce faci, o, doamne,-n acest ceas? 


ANTIOH 
Le fac pe plac, dar să lovească nu le las, 


CLEOPATRA 
Domnește fericit... 

ANTIOH 

Ucide-mi îndoiala! 
Spre-a ști să mă feresc, arată-mi criminala 
Ce, spre-a mă omori, îmi sare-ntr-ajutor, 
Salvîndu-mă întîi de mine, ca să mor. 
Trăi în veșnic chin au pot? Pe vinovată 
Au pot s-o-ncure mereu cu cea nevinovată? 
Să nu pot să vă văd fără să-mi fie teamă 
Și de soţie, și de multiubita mamă? 
Tot moarte-ar însemna ăst zbucium arzător! 
Scăpaţi-mă de el — ori mă lăsaţi să mor; 
Durerii mă lăsaţi să-i cad pe loc victimă, 
Pe una dintre voi s-o cruţ de-o nouă crimă. 


CLEOPATRA 


Cum astăzi, cînd te ung ca rege preaînalt, 
Un fiu îmi pierd și-i sînt suspectă celuilalt, 
Ce lacrima nu vrea să-mi șteargă, cu iubire, 
Ci-mi cere, crud, tiran, o dezvinovăţire, — 
De nu poţi mîngiia o mamă fără vină, 
Decât făcîndu-o egală c-o străină, — 
Eu, doamne, am să-ţi spun — căci nu pot, se-nţelege, 
Să-ţi spun altfel, cînd mi-ești judecător și rege — 
Că ura ei ai fost văzut ce poate face, 
În ciuda unor legi și învoieli de pace; 
Că n-a uitat deloc trecutul — și dreptate 
Aveam, vrînd să previn din timp acestea toate. 
De sîngele meu cald i-i sufletu-nsetat 
Și-am prevăzut de mult ce astăzi s-a-ntîmplat, 
Dar te-am lăsat să-mi stingi mînia, fiul meu. 

( Rodogunei ) 


Da, teama să-mi alung am prins, la plinsu-i greu. 
Dar, doamnă, urii cât de crunt îi vrei asaltul? 
Cînd eu îţi dau un fiu — tu mi-l omori pe altul, 
Lipsindu-mă astfel de-un unic sprijin care 

Mi-ar fi rămas la ceas de deznădejde mare! 

Cind mă vei copleși, unde să fug? La rege 

Pot să mă pling? E-al tău acel ce face lege. 

În van ar cuteza să mă asculte el; 

Să se ferească-ar vrea de-același braţ mișel. 

Eu mamă bună li-s — dușmană tu le ești. 

En glorioși îi vreau — tu vrei să-i înjosești. 

Pe fiii ce-mi răpeşști de nu i-aș fi iubit, 

Venirea ta aici i-ar fi dezmoștenit. 

E cazul el acum, cu gîndul ăsta-n minte, 

Pe cine bănuie să spună în cuvinte, 

Să vadă care-n el să işte temeri poate, 

De nu va să-l orbești, cumva, prin vrăji spurcate. 


RODOGUNA 

(Cleopatrei) 
Se apără prea prost nevina uluită; 
Nu-și poate-nchipui că este bănuită; 
Neprevăzînd deloc asaltu-ngrozitor, 
Cînd o învinui, poți să o surprinzi ușor. 
O, nu pot să mă mir că ura ta, uitînd 
De Timagen, m-a pus în locul lui, curînd. 
Cum ţi s-a dat prilej s-arunci asupră-mi vina, 
Tu spusa lui o crezi și spui că-s eu haina. 
Au nu-l învinuiai, cît te temeai cumplit 
Că fiul muribund pe tine te-a numit? 
Dar cum, în spusa lui, e totul îndoielnic, 
Asupra mea ai prins s-arunci ăst fapt mișelnic. 
Desigur, dacă vrei drept adevăr să pară 
Că una dintre noi l-a ajutat să piară, — 
Nimiea nu-ți imput, căci mi-e prea mare stima, 
Dar, totuşi, braţul tău e mai dedat cu crima. 
Ucenicia, tu, de-ai fost să-ţi faci pe sot, 
Să ţi-o desăvirşești pe fiu, desigur, poți. 
O, n-am să neg deloc — doar ştii mai dinainte — 
Că- -n contra ta nutream anume simţăminte. 
Tu sîngele-mi cereai — pe-al tău eu l-am cerut 
Și ştie regele ce pricini am avut, 
El totul a-ndulcit cu-nţelepciune mare 
Și ne cunoaște el pe amîndouă,-mi pare. 


(Lui Antioh) 
O, doamne, m-am făcut iubită peste poate 
Ca dar de nuntă stînd să îţi jertfesc un frate! 
Mai mult: ea zice că am săvirșit o crimă, 
S-ajung la tine, ca să-mi cazi și tu victimă! 


(Cleopatrei ) 


Unde-aş fugi de-un val de furie turbată, 
O, doamnă? Cum să scap de Siria-nfuriată, 


Cînd, hăituită crunt de tine și de mulți... 
Dar, doamne, văd acum deloc că nu m-asculţi! 


ANTIOH 


Nu, nu ascult nimic; cînd el e mort, nu pot 

Să judec între voi — și asta nu e tot! 

Asasinaţi un fiu, și-apoi un soț, haine! 

Nu vreau să mă păzesc de dînsa, nici de tine. 
Orbește să-mi urmez doresc doar soarta cruntă; 
Bun de ucis să fiu — să isprăvim o nuntă! 

Drag frate, ăsta, vezi, mi-e drumul spre ţărînă! 
Chip să mă cruţe nu-i aceeași crudă mină! 

Nu să mă apăr vreau — ci-ncere s-ajung la tine; 
I-oi da prilej oricînd acelei miini haine 

Și fericit aș fi să mă ucidă-ndată 

Aceea care-a fost cu tine nendurată! 

De cerul sfint, pe loc, cu trăsnete n-o bate, 

Prin nouă crima ei v-a smulge-un trăsnet, poate. 
Dă-mi cupa. 


RODOGUNA 
(împiedecindu-l s-o ia) 
Doamne, nu! 


ANTIOH 
Zadarnic mă oprești! 
O vreau. 
RODOGUNA 


De mîna ei și-a mea să te ferești! 
Suspectă-i cupa — căci de la regină vine; 
De ura ei și-a mea să te păzești e bine! 


CLEOPATRA 


Cum? Mă cruţai și-acum m-acuzi de-o crimă nouă? 


RODOGUNA 


E cazul doamnă, să se teamă dv-amindouă. 
N-acuz pe nimeni și te ţin nevinovată, 

Dar o dovadă vreau să am acum, îndată! 
Doresc să mă supun unor egale legi. 

O, nu te temi de-ajuns, de-i vrei salvaţi pe regi. 

Pe scurt, dovadă cer — și treaba e ușoară: 
Întîi un slujitor să guste, bunăoară. 


CLEOPATRA 
(luind cupa) 
Pe mine am s-o-ncerc... Ei, vă mai temeţi, oare, 
De cruntele urmări a urii ce nu moare? 
Senină am răbdat jigniri ce mă condamnă. 


ANTIOH 
(luînd cupa din mîna Cieopatrei, după 
ce aceasta băuse) 

Nencrederea să-i ierți, te rog, prinţesei, doamnă. 
Cum o învinuiai, a mers cam prea departe 
Și te-a învinuit, la rîndu-i, de-astă moarte. 
Ori mă iubește, ori — dibace — mă înșeală, 
Să pară vrînd că nu-i atît de criminală. 
Dar eu nimic nu văd, căci turburat sînt rău; 
Văd doar genuni de chin, de mari năpaste hău, 
Și adevăru-aștept să iasă la lumină. 
Să se răzbune cer doar pronia divină 
Şi... 

RODOGUNA 


Doamne, vai, în ochi privește-o!... Turburi foarte 
Și rătăciţi îi sînt, și furioși de moarte! 
Şi ce sudori îi curg pe faţă!... Mi se pare 
Gîtlejul ei umflat... Zei drepţi, o, ce turbare! 
n urma ei să mori a vrut cînd a băut! 


ANTIOH 
(dindu-i cupa lui Laonis, sau altcuiva) 
Oricum e mama mea: se cere s-o ajut. 


CLEOPATRA 


În van să mă rechemi la viaţă ești grăbit. 

Leală, ura mea prea bine m-a slujit. 

Prea iute s-a vădit — și n-ai să-mi calci pe urme, 
Murind; doar acest gînd mai prinde să mă scurme! 
Dar dulce mor, știind că n-o să-mi văd rivala 

Pe tronul seump al meu domnind cu toată fala. 
Domnește! Rege ești prin crime-n veci spurcate: 
De mine te-am scăpat, de-un tată și de-un frate. 


Miîniei cerului aş vrea să-i fiţi victime, 

Ca voi să ispășiţi osînda ăstor crime! 

Să nu vă bucuraţi, în astă căsnicie, 

Decit de sfezi, orori și cruntă gelozie! 

Şi-n urma mea dorind mai mari urgii să seamăn, 
Din voi să nască fiu cu mine-n toate geamăn! 


ANTIOH 
Trăiește! Să-ţi mai schimbi poţi ura în iubire. 
CLEOPATRA 
I-aș blestema pe zei, hulindu-i cu-ndirjire. 
Mor, Laonis... Să stau aici e un supliciu; 
Mă du de-aici... Ah, fă-mi și ultimul serviciu, 
Căci nu vreau să îndur rușinea cea mai mare, 
De-a le cădea cumva, chiar moartă, la picioare. 
(Iese din scenă, sprijinită de Laonis.) 
ORONT 
E aspră soarta ta, de plins și blestemată, 
Dar, doamne, marii zei prielnici ţi se-arată, 
Căci cînd erai să mori și pradă deznădejdii, 
Ei te-au salvat din cea mai mare din primejdii: 
Prin harul lor înalt, reginei vinovate 
l-au dat pedeapsă și ţi-s mîinile curate. 


ANTIOH 


Nu știu ce m-a mîhnit mai mult în irista-i soarte, 


Oront... Au viaţa ei? Au, poate, crunta-i moarte? 
Ca pe năpaste mari în gindu-mi le contemplu. 
Nenorocirea mea s-o plingi... lar voi, la templu, 
Schimbaţi în doliu tot ce-i veselie-n ţară 

Și fastul nupţial în pompă funerară; 

Prin jertfe o s-aflăm apoi, neîndoielnic, 

De cerul sfint ne-o fi dorințelor prielnic. 

NICOMED 


NOTĂ INTRODUCTIVĂ 


Nicomed este, în ordine cronologică, ultima dintre tragediile corne- 
liene cărora istoria literaturii le acordă rangul de „capodopere“. Pre- 
miera a avut loc la începutul anului 1651 (Corneille avea pe atunci 
45 de ani), piesa fiind tipărită în toamna aceluiaşi an. 

Subiectul este inspirat, în esenţă, din scrierile istoricului latin 
Justin şi din cele ale istoricilor greci Appian şi Diodor din Sicilia, ilus- 
trînd reîntoarcerea scriitorului la temele furnizate de istoria Romei 
antice, teme care îi prilejuiseră obţinerea unor succese majore. De 
această dată, Roma este privită în conflictele ei cu lumea exterioară, 
cu cei care încercau să se opună tendinţelor ei expansioniste şi impe- 
rialiste. 

Din dorinţa de a opune trimisului Romei un adversar pe măsură, 
adică un vrednic urmaș al marelui Hannibal, Corneille face din Nico- 
med un discipol al acestuia, deşi istoria spune că, la fel ca Attal, Nico- 
med fusese crescut la Roma, fiind un prinţ singeros și cu o psihologie 
rudimentară. 

Publicul vremii a văzut în răzmeriţele provocate de conflictele 
de interese existente între eroii principali ai piesei aluzii străvezii la re- 
beliunea împotriva autorităţii centrale cunoscută în Franţa sub numele 
de „Frondă“. Această conjunctură a făcut să sporească succesul piesei 
(fără motiv, Corneille fiind, de fapt, un monarhist convins). Unele 
asemănări dintre Nicomed şi Marele Condé, unul din cei mai străluciți 
— şi „turbulenţi“* — generali pe care i-a avut vreodată Franţa întăreau 
şi ele opinia că ar fi vorba de aluzii la contemporaneitate. 

Din punct de vedere al măiestriei artistice, în Nicomed Corneille 
dovedeşte mai ales o abilitate desăvirşită în mînuirea ironiei, cu nuanţe 
care merg de la ironia fină pînă la sarcasm, şi un simţ al replicii care 
nu putea decît să cucerească orice public. 


V. COVACI 

NICOMED! 


PERSONAJELE 


PRUSIA S?, regele Bithyniei 

FLAMINIUS’, sol al Romei 

ARSINOE, a doua soţie a lui Prusias 

LAODIS, regina Armeniei 

NICOMED, fiul cel mare al lui Prusias, născut din prima căsătorie 
ATTAL, fiul lui Prusias și al lui Arsinoe 

ARASP, căpitan al gărzilor lui Prusias 

CLEONE, contidenta reginei Arsinoe 


Acţiunea se petrece la Nicomedia’. 

ACTUL | 


Scena |. NICOMED, LAODIS 


LAODIS 


Văd noile-ţi bravuri cu bucurie-adîncă, 
Simţind că ochi: mei stăpîni deplini ţi-s încă; 
Sub laurii ce-i porţi cînd văd cu-nfiorare 

Că-i cucerirea mea cuceritorul care 

Strădaniile lui le-nchină azi, pe toate, 

Acelei ce puţin să-nsemne-n lume poate. 

Dar cerul de-mi dă-n dar o bucurie mie, 
Mi-nspaimă inima ca de o grea urgie 

Și mai că-mi pare rău de-al revederii ceas, 

Cînd curtea știu că-ţi e primejdios popas. 

Căci doamnă-i pe deplin doar vitrega ta mamă 
Și al tău tată doar de sfatu-i ține seamă 

Și numai voia ei i-i lege... Ai speranţă 

C-ai să te simţi aici un pic în siguranţă? 
Fireasca ură ce-o nutrește pentru tine, 

E înzecită cînd cu ochii dă de mine. 

Iar al tău frate, fiu al ei, întors abia... 


NICOMED 


Îţi face curte, ştiu; ştiu tot, regina mea; 
Ostatic îl ţineau romanii, dar apoi 
Trimisu-l-au aici, cu treburi mai de soi. 
El mamei sale dar i-a fost, cum și răsplată. 
Flaminius l-a vrut pe Hannibal’ — și-ndată 
Chiar regele l-ar fi vîndut — ce faptă gravă!, — 
De bravul nu scăpa de Roma prin otravă, 
Zădărnicind serbări ce, prin al său renume, 
Puteau înfiora cumplit romana lume. 

Ci întregisem iar, luptind, cu bravii mei, 
Bithynicul hotar și-al Cappadocieit, 


Dar vestea-n piept făcu miînia să-mi irumpă, 
Știind că-i el pierdut... Pentru regina-mi scumpă 
Temutu-m-am apoi — și oastea mea pe mîna 

Lui Theagen lăsînd, vin să-mi ajut stăpîna. 

Ți-s ajutor de preţ, atît cît tatăl meu 

De-acest Flaminius e obsedat mereu. 

De Hannibal l-a fost făcut la noi să vină, 
Nu-ntirzie acum aici fără pricină; 

Pricina poţi fi tu, vrînd dînsul să-l ajute 

Pe fratele meu drag să te mai: persecute. 


LAODIS 


Nu vreau să mă-ndoiesc, virtutea lui romană 
Alături că nu stă de-a țării suverană. 
Sacrificîndu-i-l pe Hannibal, oricum, 

Părtaș și-l face ea; mă tem de el acum. 

Dar să mă pling pricini eu nu am încă, nu! 
Și orice-ar face el, de ce te-ai teme tu? 
Onoarei, dragostei, li-i slabă biruinţa, 

De cer prezenţa ta spre a-mi propti credinţa; 
Nebună dacă pot pe-Attal să i-l prefer 

Acelui ce-a trecut o Asie prin fier. 

Pe-Attal crescutu-l-au romanii, sau, mai grav, 
Cu mîna lor, chiar ei, l-au preschimbat în sclav 
Și i-au sădit în piept doar un respect servil: 
De-un vultur”? teamă i-i — şi-ascultă de-un edil! 


NICOMED 


Mai bine mort decît, gelos cum sînt, pesemne, 
Simţiri şi gînduri s-am, ce nu-s de tine demne. 
De violenţa lor mă tem — nu că ești slabă; 

Și dacă Roma iar de-al nostru rost se-ntreabă... 


LAODIS 


Eu, prinţ viteaz, eu sînt regină! Al tău rege 
Nu-mi dă porunci, nu-mi dă nici Roma! Se-nţelege 
Că tinerii mei ani îi ocrotește — dacă 

li dete tatăl meu porunci așa să facă. 

El ție m-a sortit: doar eu mai pot alege 

Cu tine de rămîn ori de-mi doresc alt rege. 

Prin voia noastră, eu, pe plai armean regină, 
Sortită-s celui ce-n Bithynia va să vină 

Moștenitor de tron... Și josnică eu nu-s 
ncât s-ajung să-mi iau de soţ un biet supus. 


Odihna cată-ţi. 
NICOMED 


Dar pot face asta, doamnă, 
Femeia asta rea cînd văd că te condamnă 
Și,-avînd puteri din plin, uita-va și de somn 
Cît pe-al său fiu pe tron n-o să și-l vadă domn? 
Nimic nu are sfînt și știe să constrîngă 
Aceea ce-l vindu pe Hannibal, nătîngă! 
Credinţă-ţi va păstra, dedată strimbătăţii, 
Cît încălcatei legi a ospitalităţii. 


LAODIS 


Dar ale firii legi pot, prin vreun privilegiu, 

Să te-apere de-un și mai mare sacrilegiu? 
Întors, tu te expui pornirii ei nebune; 

Pe mine și mai mult venirea-ţi mă cxpune. 

Să vii, dar nechemat, vor zice că-i o crimă 
Și tu vei fi, curînd, întîia lor victimă 

Pe care, neputind a mă clinti-n credinţă, 
Vrînd sprijinul să-mi ia, ar trece-o-n neființă. 
De m-or constrînge toţi, îmi trebuiești, ia seamă, 
Acolo unde toţi de tine să se teamă. 

Te du la oaste, deci: mii braţe să se strîngă, 
Să mă răzbune cînd vor vrea să mă constrîngă. 
De ei departe, tu cu forţa-n miini grăiește! 
De ești aici, nu iști vreo frică-n ei, firește. 

Și nu te lăuda, cum faci adeseori, 

Cu inima și-un braţ ce-a-nvins de mii de ori, 
Căci oricît de viteaz ai fi, oricit de mare, 
Doar două braţe-aici ai tu, ca fiecare. 
Iubirea lumii ești? Ori spaima ei? Prin lege, 
De intri în palat, cu capul vii la rege. 

La oaste, deci, te du, repet, te du anume; 
Și curții să-i araţi doar marele-ţi renume. 
Ferit, mă vei feri pe mine de blestem; 

Temut te fă de ei — și n-o să mă mai tem. 


NICOMED 


Să merg la oaste! Ah! De-ai ști că ea, sperjură, 
Mi-o umple de-asasini plătiți de marea-i "ură! 
Doi s-au trădat; i-aduc să stea cu ea de faţă, 


Să-l văd pe rege cum din fapta ei învaţă. 

E soţul ei, dar e și tatăl meu — și dacă 

Va face ca în el al firii glas să tacă, 

Trei scepire am legat de tron, cu braţul meu, 
Trei sceptre ce-or grăi în locul ei, mereu. 

Al nostru nenoroc de vrea a mea pieire, 

La curte tot la fel precum și la oştire, 
Primejdia fiind aceeași, — frînt de dor, 

Mă vei opri cumva sub ochii tăi să mor? 


LAODIS 


Nu, nu mai zic deloc că tremur; nu-i a bună; 

De dat ni-i să pierim, pieri-vom împreună. 
Curaj s-avem — și noi să tremure-i vom face 
Pe cei ce, lași, răpesc rîvnita noastră pace. 

Toţi te-ndrăgesc, cum toţi pe dînșii îi condamnă 
Domn peste inimi ești — putere asia-nseamnă. 
Dar uite-l pe Attal că vine... Ce-o fi vrind? 

NICOMED 


Nu știe cum arat... Să nu-i spui cine sînt. 


Scena Il. LAODIS, NICOMED, ATTAL 


ATTAL 


Cum, doamnă, necurmat cu chip nendurător? 

Nu te surprind zîimbind — de-un zîmbet cînd mi-i dor? 
N-am parte de priviri mai tandre, ca atunci 

Cind, inimi cucerind, asprimea ţi-o alungi? 


LAODIS 
De-ţi tace inima cînd n-am pe chip un nimb, 
Cînd o să vreau pot chiar și chipul să mi-l schimb. 


ATTAL 
Nu-mi tace: e a ta-ntru totul, orișicum. 


LAODIS 
De-un chip mai dulce, deci, eu n-am nevoie-acum. 


ATTAL 
Păstrează-mi inima, de-ai cîştigat-o. 


343 


LAODIS 
Văd 
Greşit c-o dobîndii, deci ia-ţi-o îndărăt. 
ATTAL 
Stimînd-o prea puţin, nu mi-o păstrezi... Și ard! 
LAODIS 


Stimîndu-te prea mult, nu port pe chip vreun fard. 
Pentru-al meu rang și-al tău ar însemna un blam 

Și nu ţi-o pot păstra; loc pentru dînsa n-am. 
De-atitea ori ţi-am spus că-i prinsă, că, de fapt, 
Prea mult te-am îndurat și nu mai pot să rabd. 

Ar trebui să-ţi cer să te oprești pe loc. 


ATTAL 


Cel ce-o ocupă, zău că are mult noroc 
Și cît de fericit ar fi acela care 
Multdisputatul loc să-l ia ar fi în stare! 


NICOMED 


O, printe, ar cădea la capete — o groază, 
Căci ăst cuceritor ce-a cucerit păstrează 
Și toți duşmanii lui ignoră încă arta 
De-a cuceri un fort cînd el îi ţine poarta. 


ATTAL 


Dar poate-n jurul lui atacul să se ţeasă, 
Incit silit va fi, cît e de brav, să iasă. 


LAODIS 
Și dacă te înșeli? 
ATTAL 
Și dacă vrea un rege? 
LAODIS 
Prudent și drept, e! vrea doar ce-i permis prin lege! 
ATTAL 


Dar ce nu poate-aici mărirea lui deplină? 

LAODIS 
O, glasul prea-ţi ridici; uiţi că-s și eu regină 
Și-autoritatea lui se exercită toată, 
Asupra mea, prin rugi — prin forţă niciodată. 


ATTAL 


Nu uit — dar și așa înseamnă mult să spui 
Reginelor ce stau sub mare scepirul lui; 
De ruga lui de-ajuns nu e, cum se cuvine, 
Roma, ce m-a crescut, grăi-va pentru mine. 


NICOMED 
Ah, prinţe, Roma? 


ATTAL 


Da... Te îndoieşti? 


NICOMED 


Chiar mult: 
M-aș teme un roman s-audă ce ascult, 
Căci Roma, de ar şti ce foc îţi arde-n piept, 
Departe de a-ţi da un sprijin nențelept, 
S-ar indigna văzînd sau stînd s-asculte cum, 
În numele-i slăvit, tu o insulți acum. 
Și mîine s-ar putea să-ţi ia, pe drept temei, 
Și numele slăvit de cetăţean al ei. 
Au ţi l-a dat voind ca ura ei deplină 
S-o meriţi, de-ţi dorești drept soaţă o regină? 
Nu ştii că nu-s prinți, regi, în ochii ei, nicicînd, 
Egali c-un cetățean roman, cel mai de rînd? 
Printre semeţi romani trăind atita vreme, 
De maximele lor uitat-ai prea devreme. 
Orgoliul suprem ce e de Roma demn 
Și ne cutremură, eu să-l reiei te-ndemn 
Și fără-al înjosi, din mîrșavă pricină, 
lubind-o-n van pe a Armeniei regină. 
Doar fiice de tribuniă, de pretori?, nu de-aice, 
Pot ochii-atît de sus, spre tine, să-și ridice: 
Da, ţi se-ngăduie o-naltă alianţă, 
La care n-aveai drept prin naştere — speranţă 
De nu ţi-ar fi dat ea, prin înfierea care 
Ambiţiilor mari le-a fost deschis cărare. 

Să rupi, să frîngi ăst lanţ! Regine de-astea doar 
Mici regi, dispreţuiţi de Roma, s-aibă-n dar. 

O ţintă cată, deci, mai naltă şi-nţeleaptă, 

Spre-a merita din plin un bine ce te-așteaptă. 


ATTAL 


De-i un supus de-al tău, să-i ceri să tacă, doamnă, 
Cînd la obrăznicii prea multe se îndeamnă! 

Să văd ce-are de spus și unde vrea s-ajungă, 
Mînia-mi înfrînai, dar n-am răbdare lungă; 

De-o ţine tot așa, mă tem din frîu c-o scap. 

Să fiu prea stăpînit, zău, nu mi-am pus în cap. 


NICOMED 


Dac-am dreptate, ce contează cine-s eu? 
Dreptatea scade-n preţ, grăind cu glasul meu? 
Să uiţi de dragoste, și-arbiiru suveran 

Te face-un titlu-nalt — ăst nume de roman, 
Ce scump a fost plătit de rege și regină, 
Spre-a se-nvoi acum să-l piardă, dintr-o vină 
A ta, cînd s-au lipsit de-a unui fiu pruncie 
De farmec plină, vrind romană măreție. 
Doar patru ani aveai — și titlul dobindit 
Mai crezi că l-ar putea vedea disprețuit? 
Doar pentru că iubești, în stare pot să fie 
Să-și piardă partea lor din astă măreție, 
Cind mîndri-s amîndoi de-asemenea comoară? 


ATTAL 


Al tău e acest om? Întreb a doua oară, 
O, doamnă? Au doreai să te distrezi oleacă 
De nu ai poruncit ca gura lui să tacă? 


LAODIS 


Dacă ţi-a displăcut că te-a făcut roman, 

Eu să vorbesc doresc cu-n fiu de suveran. 

Și lucrurile stînd așa, un vîrstnic frate 

Vei recunoaște că îţi e stăpin în toate. 

Cum n-ai vrea să-i displaci, cred eu, ai ști, anume, 
Că doi de-un sînge pot avea alt rang și nume 

Și, respectîndu-l cu cinstire și decent, 

Departe de-ai fura un bun, cit e absent... 


ATTAL 


De cinstea de a fi al tău e bunul său, 
O vorbă, doamnă, și al meu l-ai face, zău. 
Prin vîrstă rangul meu de scade-un pic în fală, 
Vei îndrepta chiar tu scăderea mea fatală; 
De-i datorez atit ca fiu de suveran, 
Îngăduie acum o vorbă de roman: 
Să știi că nu-i roman pe lume să nu poată 
Da regilor porunci — serv nimănui vreodată. 

Iubirea mea să știi că-i nobilă și pură 
Dar eu supus cuiva să-i fiu defel nu-ndură. 
Și-apoi... 

LAODIS 
Te-ucredinţez, ştiam c-a mea coroană!’ 

Te farmecă pe cît eu însămi, în persoană, 
Dar eu, așa cum sînt, și sceptrul meu, se știe, 
Sint ale unui prinţ ce rege va să-ţi fie. 
Aici de-ar fi,-ndoit ai cumpăni-nainte 
De a-i aduce grea ofensă prin cuvinte. 


ATTAL 
O, inimă, de ce nu-l văd aici, fălos? 


NICOMED 


Dorești ce ar putea fi chiar primejdios, 
Căci de-ar afla ce vrei, ilustre prinţ distins, 
De-al răzbunării dor poate c-ar fi cuprins. 


ATTAL 


Obraznie! La respect din partea ta am dreptul. 


NICOMED 


Nu ştiu care din noi nu știe ce-i respectul, 
ATTAL 
Ştii cine sînt — şi-mi poţi vorbi așa, mereu? 
NICOMED 


Știu cui vorbesc: e-un fapt în avantajul meu; 
Nu mă cunoşti — deci nici nu ştii de este drept 
Să te respect sau tu de-mi datorezi respect. 

ATTAL 
Ah, doamnă,-ngăduie ca dreapta mea mînie... 


LAODIS 
Regina-mamă s-ar putea mai mult să ştie; 
Dar uite-o... 


Scena III. NICOMED, ARSINOE, LAODIS, ATTAL, CLE- 
ONE 


NICOMED 


Doamnă, o, te rog, pe al tău fiu 
Să-l lămurești puţin cine-aș putea să fiu; 
Necunoscîndu-mă, se-avîntă — și e rău 
Cînd turburat e un rar suflet, ca al său. 
Mi-e milă... 


ARSINOE 
Ah, erai aici, o prinţe? Dar de cînd? 
NICOMED 
Și Metrobat e-aici — și nu știu ce-are-n gînd. 
ARSINOE 
Ah, lașul trădător! 
NICOMED 


O, n-a spus, doamnă, nişte 
Veşti care turburări în suflet pot să-ți işte. 


ARSINOE 
Ai revenit! Ce fapt plăcut, surprinzător! 
Și oastea? 

NICOMED 


Am lăsat un bun locţiitor. 
Să vin în ţară nu, nu m-a împins vreo mînă, 
Dar mi-am lăsat aici stăpînul și-o stăpînă. 
Mi l-aţi răpit pe el tu sau romanii... Vin 
Să mi-o salvez acum pe dinsa cel puţin. 
ARSINOE 
Asta-i pricina? 

NICOMED 


Da, da, doamnă... Sper mereu 
Ca de-ajutor să-mi fii pe lingă tatăl meu. 


ARSINOE 
Și-ţi voi îndreptăţi speranţa. 
NICOMED 


Ah, deci, iată, 
Dunăvoinţa ta că-mi este-asigurată. 


ARSINOE 

De rege-atirnă să-i grăbim și nunţii ora, 
NICOMED. 

Augustul ajutor ni-l dai amîndurora? 
ARSINOE 

Fii sigur că nimic, nimic nu voi uita. 
NICOMED 


Eu inima ţi-o știu — nu te-ndoi de-a mea. 


ATTAL 


Acesta, doamnă, deci, e prinţul Nicomed? 


NICOMED 


Venii să văd de e caz să-ţi cedez... 


ATTAL 


Regret, 
Dar nu te-am cunoscut... Mă scuză... 


NICOMED 


Te îndemn 
Să-mi dovedești că mi-i rivalul mult mai demn. 
De ai de gînd s-asalţi cetatea ce mi-e fală, 
Nu renunţa deloc la nobila-ndrăzneală; 
Dar mie ajutor fiindu-mi singur eu, 
Cu Roma, regele, n-amenința mereu. 
Mi-o apăr singur... Hai, asaltă cu putere, , 
Dar cu respectu-nalt ce o coroană-i cere. 

Sînt gata chiar să uit mai virsinic că rămîn, 
Că-s hărăzit prin rang ca eu să-ţi fiu stăpîn, 

Să văd cine mai mult bravura te învaţă: 

Au mîndrul Hannibal? Au Roma cea semeaţă? 
Cu bine... Cugetă la asta-n chip și fel. 


Scena IV. ARSINOE, ATTAL, CLEONE 


ARSINOE 
Cum, tu cu scuze-mi vii, cînd mă sfidează el? 
ATTAL 
Surpriza poate mult de tot, la o adică. 
Pierdut sînt, de s-a-ntors și planul tău il strică. 
ARSINOE 
Te-nșeli, Attal: abia că-n mînă-l ţin; dar tu 
Să-l chemi pe-al Romei sol înalt acum te du. 
În cabinetul meu adu-l, fără suită, 
Și eu îţi voi croi o soartă fericită. 
ATTAL 
Dar, doamnă, eu, oricînd, de trebuie... 
ARSINOE 


Se cere 
Ca totul să grăbești, grăbind o-ntrevedere. 


Scena V. ARSINOE, CLEONE 


CLEONE 


I-ascunzi, doamnă, un plan care-l privește... 


ARSINOE 


Da. 
De-l află, rău mă tem că s-ar înspăimînta, 
Virtuţii ce-o-nvăţă la Roma el, cu anii, 
Poate jertfi un rod al unor mari strădanii. 
Poate pricepe prost că-s acte legitime, 
Un tron dacă rîvnești, și vicleni:, și crime. 


CLEONE 
Mai fără scrupule-i credeam pe-ai Romei fii: 
Un Hannibal ucis nu asta dovedi» 


ARSINOE 
Nu-i imputa ăst fapt: un cetățean roman, 
Doar unul, împlini atunci istețu-mi plan. 
Loială vechii legi a ospitalităţii, 
Roma nu-l omora în inima cetăţii. 
Știind pe pielea ei ce poate-un temerar, 
Nu-l îndura să stea pe lîng-un adversar, 
Dar Roma de-l făcu, triste-amintiri avînd, 
Pe regele-Antiohi! a-l izgoni curînd, 
Pe ling-un aliat l-ar fi lăsat ca-n moarte 
Să treacă liniştit, știindu-l că-i departe. 
Era Flaminius mușcat de-afronturi crunte, 
Purtînd înfrîngerea părintelui pe frunte. 
La Trasimeno!? cînd văzu romanul vultur 
Că legiuni îi pier în crîncene tumulturi, 
Ştii doar că tatăl lui, un mare general, 
Acolo mort căzu, răpus de Hannibal. 
Deci acest fiu, minat de-a răzbunării sete, 
Cu planul meu de-acord, ușor dreptate-mi dete; 
Flaminius în mîini avînd pe Hannibal, 
Mi l-a trimis în schimb îndată pe Attal. 
Prin el făcut-am foc să fie Roma, cred, 
Că-n Asia prea mult se-ntinde Nicomed. 
Apoi și Laodis, prin nuntă astăzi poate 
Uni cu Prusias și ale sale state, 
Pe drept bănuitor, văzînd Senatuli? cum, 
Sub un braț brav un vast imperiu crește-acum, 
Flaminius s-a fost numit ambasador, 
Să-l frîngă pe-acest brav, oprind nuntirea lor. 
Și asta este tot ce Roma vrea — nu altă. 


CLEONE 


Cu-același țel Attal iubita i-o asaltă! 
Dar Roma de ce-a stat s-aștepte revenirea 
Bărbatului menit să-i crească ei iubirea? 


ARSINOE 


Nu-i bine să-l ațîți pe-un brav, cînd oastea toată 
Stă gata a-l urma-n miînia lui turbată. 

Mai bine să-l momești din fortu-i vizuină... 
Și iată, l-am făcut aici, la noi să vină, 
Căci groază mare-n el stirnit-a Metrobat, 
Trădind tiranice porunci ce i-aș fi dat, 
Minţind că l-am năimit spre-al omori pe el; 
O, zei, mi l-aţi adus în mînă — și-n ce fel! 
La rege vine-acum cu plingeri; nu cunoaşte 
Că fi-va doar, sub el, prăpastia să-și caşte. 
De fapt mă voi sluji puterea să-mi fortific 
Și n-are rost deloc cuiva să mă justifice. 
Ca speriată rău, m-am și schimbat la chip 
Cînd l-am văzut aici — și-am început să ţip. 
El crede c-am să fiu surprinsă, dar în van, 
Căci însămi l-am adus de pe străin liman. 


CLEONE 


Dar orice Roma vrea și-Attal şi-a fost promis, 
Cum i-ar putea ceda regina Laodis? 


ARSINOE 


Pe fiul meu îl vîr în astea, se-nţelege, 

Vrînd Roma s-o orbesc, și curtea, și pe rege. 
Armeanul sceptru eu nu îl rîvnesc, desigur; 
Pe cel bithynian vreau doar să mi-l asigur. 
Stăpină dac-ajung pe diadema asta, 

Ea poate oricui vrea să-i fie-n veci nevasta. 
Acum o cam împing, fiindcă-i răzvrătită: 
Să-i văd vreau pe-amîndoi cu inima acrită. 
Pe rege-acest roman îl va-mboldi — căci pace 
Dorind cu Roma, el ce Roma vrea va face. 
lar prinţul, inima simţindu-și sfișiată, 

Il va sfrunta, pe drept, pe propriul lui tată. 
De-i prinţul iute foc, și regele-i la fel, 

lar eu m-oi strădui să-l mai aţîţ niţel. 

De-i prinţul simţitor, chiar dintru început 

E sigur planul meu — iar el pe veci pierdut. 
Ți-am arătat deschis ce vreau să pun în faptă; 
Dar cred că-n cabinet Flaminius m-așteaptă. 
Mă duc... Acest secret în inimă îl ţine. 


CLEONE 


Regină, nu-ţi fă griji: doar mă cunoşti prea bine! 


ACTUL II 


Scena I. PRUSIAS, ARASP 


PRUSIAS 
Fără porunca mea s-a-ntors! Dar cum se poate? 
ARASP 


Nu-i cazul griji să-ţi faci, augustă maiestate. 
Și, dacă temeri vechi şi noi te mai asaltă, 
Stă temerilor leac virtutea lui înaltă. 
Oricare-n locul lui mi s-ar părea suspect: 
Prea repede s-a-ntors, semn de puţin respect, 
Și poate bănuieli stîrni, oricum, căci, oare 

Ce taine-ascunde în atîta nerăbdare? 


PRUSIAS 


Prea bine taina-i știu și-i lucru-adevărat: 
Autoritatea mea! La ea a atentat. 

E plin de cuceriri — și peste ele, cred, 
Stăpîn că s-ar dori doar el, doar Nicomed, 
Că el măsură-și e și s-ar trăda pe sine. 

Nu pot eroi ca el s-asculte de alteine. 


ARASP 


Da, mulţi cred că de fac ce sînt datori să facă, 
Bravurile lor mari se-ntunecă oleacă; 

Aceşti viteji semeţi, de faima lor umflați, 
Cum sînt acum stăpîni deplin peste soldaţi, 
Fac din comandă,-ades, un dulce obicei 

Și li se pare-un chin s-asculte de-alţii ei. 


PRUSIAS 


Arasp, hai, spune tot; un nume de supus 

Le scade gloria; se simt de rînd — și nu-s; 
Prin naștere sortiţi de-s unui tron de fală, 

De rîndul prea încet le vine, se răscoală. 

De tatăl ţine mult un sceptru-n mîna dreaptă, 
Acesta scade-n preţ cînd fiul prea așteaptă; 

Din asta murmur surd răzbate în curind 
Printre curtenii săi şi oamenii de rînd 

Și, dacă nu ajung domniei lui umile 

Să-i rupă cursul sau chiar tristelor lui zile, 
Prin ascultarea lor obraznică îl surpă: 

Îi lasă titlul şi puterea i-o uzurpă. 


ARASP 


E lucru de temut la altul, negreșit, 

Și altul pe-acest drum ar trebui oprit, 
Dar nu se cere-așa să faci de astă dată, 
Căci prinţu-i virtuos şi-i ești, 0, rege, tată. 


PRUSIAS 


De n-aş fi tată bun, el criminal ar fi; 

Pur crede-l dragostea paternă numai și, 

Doar ea îl scuză, ea-i justifică purtarea, 

Sau mă înșală crunt și îmi va fi pierzarea; 

E cazul să mă tem virtuţile-i înalte 

Că-n van cu-ambiţia nu s-au bătut, încalte, 
Că nu-și sugrumă-n piept al Firii glas fierbinte: 
Sătul de-un rege — ești sătul și de-un părinte; 
Ne-nvaţă asta mii de pilde crunte, vii: 

Nimic nu-i stă în drum dorinţei de-a domni 
Și-odată ce ne-au prins neliniștile-aceste, 

Ni-i firea oarbă și virtutea mută este. 

Prea bine m-a slujit, Arasp, și spune pot 
Puterea de-mi crescu, că mi-o răpi de tot. 
Supus e cît vrea el părintelui bătrîn; 

Mă face să domnesc — deci dînsul ni-i stăpiîn. 
I-i meritul prea-nalt ca să-mi apară-n prag; 
Cînd eşti dator cuiva, nu-l pierzi din ochi de drag. 
De ce-a făcut îmi dă vederea lui de veste; 
Prezenţa lui, oricînd, reproș secret îmi este: 
De trei ori rege că-s prin el parcă dă glas 

Și că mi-a dat mai mult decît eu pot să-i las; 
Că o coroană de-i voi da cînd fi-voi mort, 

Prin vitejia lui, eu trei pe creștet port; 

Şi-n sinea mea roşesc, şi jena mea, firește, 

Cu fiece prilej reînnoită crește; 

Și gîndul neplăcut mă sapă-ntotdeauna, 

Că omul ce-mi dă trei să-mi ieie poate una; 

De poate tot ce vrea, Arasp, un pic socoate 
Și judecă ce-ar fi de-ar vrea chiar tot ce poate. 


ARASP 


Politica eu știu cum sănătoasă, clară, 

În alte cazuri, nu-n al său, se desfășoară. 
Puterea un supus cînd prea mult și-a săltat, 
Chiar fără crimă-n stat, tot nu-i nevinovat. 

Nu-i bine-atunci s-aștepţi; puterea i-o suprimă, 
Că-i crimă grea de Stat să poţi comite-o crimă; 
Și-un rege înţelept l-împiedică, n-așteaptă 

Să merite-ntr-o zi mai grea pedeapsă dreaptă; 
Prin ordin salutar pentru supus și sine, 
Previne-un rău făcut și altul care vine. 

E, Nicomed, prea stup de mari virtuţi, de mult, 
Mărite Domn, repet. 


PRUSIAS 


Și ce-mi propui? Te-ascult. 
Răspunzi că n-ar urzi nimic ca să-l răzbune 
Pe Hannibal, pierzînd, în schimb, un frate? Spune! 
Îl vezi nepăsător la dragostea de frate? 
Că Hannibal e mort nu-i pasă, crezi? Nu poate! 
Să nu ne amăgim: el răzbunare cere. 
Pretextul i s-a dat și are-n miini putere. 
În State-i adorat precum un astru nou; 
Pentru popor şi oști e-un zeu și un erou. 
Azi, sigur pe soldaţi, poporul îl ridică, 
Puterea-i nimicind puterea-mi tot mai mică. 
Dar chiar de mi-a slăbit puterea, mi se pare 
Că nu e chiar de tot lipsită de vigoare. 
Să trec la fapte vreau, unind cu agerime 
Onoare multă cu o umbră de asprime; 
Slăvit vreau să-l alung, ușor amestecînd 
Cu meritu-i înalt ranchiuna ce-am în gînd. 
Dar ascultare el de nu-mi dă, ori se plinge, 
Oricît m-a ajutat, oricît de-un om de-un sînge 
Cu mine eu mă tem; oricît de-ameninţat 
Ar fi întregul stat... 


ARASP 
Ah, iată-l! 

Scena Il. PRUSIAS, NICOMED, ARASP 


PRUSIAS 
Eşti chemat 

De cine, prinţe? 

NICOMED 

O, dorinţa ca-n persoană 

La tălpi să-ţi mai depun, mărite, o coroană, 
De-mbrăţişarea ta vrind să mă bucur, vin 
Dorind să te văd iar de mulțumire plin. 
De mult te știu stăpîn Bithynia și Pontul; 
Azi Capadocia-ți lărgeşte orizontul 
Și vin să-ţi mulţumesc, ca rege şi ca tată, 
Că te-ai lăsat slujit de mine și-astă dată; 
Că braţu-mi de-ai ales, să vezi că-n slăvi te saltă, 
Asupra mea reverși izbînda ta înaltă, 


PRUSIAS 
Puteai să și renunţi la calde-mbrăţișări; 
Să-mi mulțumești prin scris puteai, din depărtări; 
Nu se cădea să-ţi scazi tu însuți, printr-o crimă, 
Izbînda ce-a făcut să fii mái demn de stimă. 
Să lași al luptei cîmp e-o crimă capitală, 
Ce n-o iert nimănui — dar-mi-te în greșeală 
Cînd cade-un general! L-aş și scurta de cap, 
Rentors fără porunci! Pe tine doar te scap. 


NICOMED 


Greșit-am, recunosc; doar inima, părinte, 
Impinsă s-a lăsat de dorul prea fierbinte: 

Doar dragostea de fiu, ce-n al meu suflet vie-i, 
M-a îmboldit s-aduc ofensă datoriei. 

De nu mi-ar fi oricînd vederea-ţi scumpă foarte, 
Aş fi nevinovat, dar de-ai tăi ochi departe. 

O, doamne, eu prefer să scad un pic în stimă, 
Al fericirii preţ fiind o slabă crimă, 

Și nu mă tem de legi, chiar aspre, dacă-n tine 
E jude dragostea, așa cum este-n mine. 


PRUSIAS 


Cind tată eşti, ţi-ajung și scuze proaste, știu; 
Păcatul e ușor de-i făptuit de-un fiu: 


În tine vrînd să văd un reazem bun în toate, 
Onorurile, azi, primeşte-le pe toate: 

Al Romei sol e-aici și-mi cere-audienţă; 

Va ști cît mă încred în tine, prin prezenţă. 
Ascultă-, prinţe, şi în locul meu răspunde: 
Eşti rege-adevărat şi tu, oricind, oriunde. 
Eu sînt o umbră doar și, pe decindea vieţii, 
Mai port un titlu van, cinstire-a bătrîneţii, 
Ce pot să-l mai păstrez o zi sau două, poate, 
Așa că-n stat doar tu răspunde-vei de toate. 
Semn nalt a ce vei fi e gestul meu de azi, 
Dar să nu uiţi în ce greşeală- ai fost să cazi, 
Ştirbire aducînd puterii suverane; 

S-o dregi, te du-napoi chiar mîine, fără toane. 
Redă-i întregul fast puterii absolute, 

Ca mine s-o primeşti, în vremile trecute, 
Știrbită prin nimic; pe alții, mai mișei, 

Să nu-i laşi nicidecum să scadă fala ei. 
Văzut eşti de popor, de curte contemplat: 

De dai exemplu prost, vei fi neascultat. 
Exemplu bun le dă și-arată-le, de sus, 
Că-ntiiul prinţ din stat c și cel mai supus. 


NICOMED 


Te-ascult, mărite Domn, oricînd în toate cele, 
Dar cer și eu un preț al ascultării melc: 
Armenia-napoi regina-şi cere-acum 

Și i-am deschis, luptînd, spre ţara dînsei drum. 
Lucească pe-al său cer această stea frumoasă! 
Eu învoirea cer de-a o-nsoţi spre casă. 


PRUSIAS 
Onoarea ţi-o acord, și faptul, se-nţelege, 
De-un rege-i demn ori de-un moștenitor de rege; 
Dar ca-n Armenia s-o duci napoi, doar știi, 
Se cere să respecţi străvechi ceremonii; 
Cît eu i-oi pregăti plecarea, cale dreaptă 
Spre-al bătăliei cîmp tu bate — şi-o așteaptă. 


NICOMED 


Ea nu vrea pregătiri, căci de plecare-i gata. 


PRUSIAS 
Le cere rangul ei; n-o pot jigni; dar, gata, 
Dator ești să-l asculţi pe sol, căci intră, şi 
La al reginei drum la timp ne-om mai gîndi. 


Scena III. PRUSIAS, NICOMED, FLAMINIUS, ARASP 


FLAMINIUS 


Pe punctul de-a pleca, o, Rege, Roma-mi cere 
Să-ţi spun că ar dori să-i mai plinești o vrere: 
De douăzeci de ani pe-un fiu de-al tău îl creşte, 
Cu grijă, cum vedea poţi însuţi tu, firește, 

Căci sîngele regesc al stirpei tale demne 

Și naltele-i virtuţi acestui fapt sînt semne. 
Stăpîn e, mai ales, pe a domniei artă; 
Incearcă-l, de nu crezi: deschide-i spre-asta poartă. 
De preţ pui îndestul pe creșterea-i regească, 
Te roagă Roma: dă-i poruncă să domnească! 
Cind Roma-n stima ei l-înalță tot mai sus, 

S-ar supăra de-l lași să moară ca supus. 

Ci hotărăște azi, ca Romei să-i duc știre 

În ce imperiu domn va fi, cu strălucire. 


PRUSIAS 
De mult l-au îngrijit poporul și Senatul, 
Să zică n-or putea că-i tatăl lui ingratul: 
În meritele-i cred, cred astăzi, mai ales, 
Cind solul mi-a vorbit de ele pe-nţeles; 
Dar vezi, cinstite sol, că fratele-i mai mare 
Coroane trei mi-a dat prin braţu-i darnic tare; 
Și azi mi-aduse-n dar victorie grozavă 
Și merită să-l nalţ și eu puţin în slavă; 
Îndură,-n locul meu, să-ţi deie el răspuns. 


NICOMED 
Doar voia ta pe-Attal să-l facă rege uns. 
PRUSIAS 


Doar interesul tău în joc, aici, prin toate i, 

NICOMED 
Eu nu grăiesc decît în interesul tatei. 
Ce cată Roma-aici, ce drept își ia Senatul, 
Cît tu ești viu și domn, de a-ți știrbi regatul? 
Domnește, Rege, cît vieţii-i simţi căldura; 
Ci voia-și facă,-apoi, ori Roma, ori natura. 


PRUSIAS 
Pentru prieteni mari mai faci cîte-un efort. 


NICOMED 


Cel ce să-mpartă-ţi vrea avutul — te vrea mort. 

Prietenii, vorbind politic, să mă ierţi... 
PRUSIAS 

Ah, cu Republica te rog să nu mă cerţi! 

Pe-asemeni aliaţi respectă-i și-nţelege-i. 

Nu pot să văd, sub ei, că umiliţi sînt regii. 

Oricine-i acest fiu, eu bucuros, din nou, 

L-aș face Romei, zău, nepreţuit cadou. 

Acolo de-a-nvăţat şi știe da porunci, 

E un tezaur rar; păstreze-și-l atunci; 

Odrasla Romei de-i, e bun peste măsură 

Ori pentru consulatit, ori pentru dictaturăl?, 


FLAMINIUS 
Vorbiţi sîntem de rău, și faptu-i neleal; 
Văd lecţii că i-a dat, o, rege, Hannibal. 
Fiind duşman perfid al Romei, stat măreț, 
În inimă-i a strîns doar ură şi dispreţ. 


NICOMED 


Deloc, dar m-a-nvăţat un lucru mai cu seamă: 
Ca Roma s-o respect, dar nu pătruns de teamă. 
Discipol dacă i-s, cu fală-mi duc menirea 

Și de Flaminius îi spurcă amintirea, 

Va fi-ntr-o zi chemat la socoteală gravă, 
Că-nvăţătorul meu răpus fu prin otravă. 

Și să nu uite-i cer că acest brav bărbat 
A-nvins, prin tatăl săul6, cîndva, şi-al Romei stat. 


FLAMINIUS 


Ah, prea sînt insultat! 

NICOMED 
Nu-i mai huli pe morți! 
PRUSIAS 
Discordii nu stîrni! Prea multă pică-i porţi. 
Dă limpede răspuns la ce ne-a fost propus. 


NICOMED 


De asta-mi ceri, îi spun, o, rege, ce-am de spus: 


Domnia lui Attal fiind de Roma vrută, 

El va domni, căci ea-i puterea absolută. 
Ascultă regii toți porunca ei — și are 

O inimă Attal, precum și-un cuget mare 

Și mari virtuţi ce-l fac pe-un mare suveran; 
Dar pe cuvînt e greu să-l crezi pe un roman. 
Prin grele încercări, ne-arate el de-i vrednic 
Şi-i de vigoare plin, și de i-i mintea sfetnic. 
Dă-i oștile pe miini şi să-l vedem, la greu, 
De-o face, pentru el, cît, pentru tine, eu. 
Domnească strălucit în cucerit regat, 

Dar prin izbînda lui fiind încoronat. 

Eu brațul mi-l ofer şi-s gata,-n orice faptă, 
De se-nvoieşte el, să-i fiu doar mîna dreaptă. 
Romanii pilde dau, de astea, în principiu: 
Nu-i fu locotenent lui frate-său chiar Scipiu!?? 
Și cînd pe Antioh l-au detronat ei doi, 

Cel virstnic pe mezin nu l-a urmat apoi? 
Fiind Attal stăpîn pe egeeana coastă, 

Pe Hellespont și părţi din Asia cea vastă, 
l-ar sătura ăst fapt ambiția, se pare... 


FLAMINIUS 


E Roma-n aste părți putere protectoare, 
Și nu puteţi lăţi hotarul ţării voastre, 
Căci v-ar ameninţa năprasnice dezastre. 


NICOMED 


Eu regele nu știu ce are-acum în minte, 
Dar, poate, într-o zi, de mine voi depinde, 

Și voi răspunde-atunei la aste-ameninţări. 
Poţi, deci, fortifica, un timp, acele ţări 

Și, planuri noi de am, poţi piedici să le pui, 
Chemind în ajutor soldaţi romani, destui 


Și, de Flaminius le va fi cap, apoi 
Îi vom găsi alt lac, alt Trasimene noi. 


PRUSIAS 
De bunătatea mea, o, prinţe, să fim drepţi, 
Prea repede-abuzezi; e sol, cer să-l respecţi 
Și*suveran cinstit o clipă de te-am vrut... 


NICOMED 


Dă-mi dreptul să vorbesc ori cere-mi să stau mut. 
Nu pot răspunde-altiâl în locul unui rege, 
Cînd alţii, peste tron, i-ar face-n ţară lege. 


PRUSIAS 
Dacă vorbești așa, jignit mă simt şi eu: 
Ardoarei pune-i frîu, o, prinţe, fiul meu! 


NICOMED 
Cum, Rege, ţării cînd limanuri puse-i sînt, 
Cînd văd că braţul meu oprit e-n plin avint, 
Ameninţat cînd eşti, o, rege, tu, de fapt, 
Să nu răspund și eu ameninţind? Să rabd? 
Ba chiar să-i mulțumesc, trufaș că-mi spune — cum 
Că nu am drept să-nving nepedepsit de-acum? 


PRUSIAS lui Flaminius 


O, iartă-i, nalte sol, ardoarea-ncrincenată, 
Cu timpul înţelept va fi, prin judecată. 


NICOMED 
Prin timp şi cuget viu, deschişi sînt ochii mei; 
Cu anii, o să-i am deschişi mai cu temei. 
De-aș fi trăit precum un frate rupt de țară, 
Virtutea lui fiind, de fapt, imaginară, — 
(Căci astfel o socot cînd roadele-i n-aştepţi; 
Și-admiră în zadar atîți romani periecţi, 
De meritele lor orbit cît nu sc poate, 
Căci nu-i virtute cînd nu-i și imiţi în toate); 
De-aș fi trăit, zic, deci, ca el, pe perne moi, 
În Roma, — trai tihnit printre atiți eroi, 
Bitinia mi-ar fi de Roma mie dată, 
Cum moștenește-ntiîi născutul de la tată 
Și Roma, lui, un tron nu s-ar grăbi să-i dea, 
De n-ar fi cucerit atît prin mîna mea. 

Dar, prin Bitinia, văzînd c-am strîns putere 
Prea multă,-n sceptre trei, azi s-o împartă cere 
Și, în acest grozav proiect, ăst prinț sus pus 
Din os prea nobil e născut, spre-a-mi fi supus! 
În Roma dacă-i bun să-mi ia măcar un tron, 
Mai plin e de virtuţi ca însuși Machedon; 

Și trebuie să-i las, să-l fac egalul meu, 

Ce-au moștenit, ori ce-au plătit, luptînd din greu — 
O, slavă zeilor, a mea-ndrăzneală rară, 

Mărirea mea prin vremi, azi Roma supărară! 
Poţi leacul, sol înalt, să-i afli, fără smintă, 
Dar nu făcînd pe-un fiu la toate să consimtă: 
Acel care mi-a fost bun dascăl din pruncie 

Nu m-a-nvăţat nicicînd să fac o josnicie, 


FLAMINIUS 
Deci, prinţe, te-ai luptat, cum, văd, din greu și-ades, 
Nu din virtute, ci mai mult din interes. 
Măreţele isprăvi ce-ai săvirșit vreodată, 
Poveri doar au zvirlit pe capul unui tată, 
Ce paznic le-a rămas — și-atît; deci pot să cred 
Că tot ce-ai cucerit e pentru Nicomed, 
Căci tot ce ai, legat de tron, fără-ndoială, 
Îţi poate dărui doar ţie nimb de fală! 
Credeam mai altruist c-ai fi... Romanii mei, 
De-s altruiști, nu fac nimic doar pentru ei. 
Scipiol?-i slăveai grozava vitejie; 
Au rege el a vrut Cartaginei să-i fie? 
Din tot ce a făcut pentru ai săi romanul, 
Cu slava s-a ales și-un nume: Africanul. 
În Roma numai vezi virtute-atit de pură; 
Oriunde, pe pămînt, ca-i altfel, prin natură. 
Cît despre raţiuni de stat, care ne-ar face 
Cam temători, c-ai strîns puteri, de-o vreme-ncoace, 
De-ar fi să-ntrebi un om cu dreaptă judecată, 
i-ar scoate-asemeni gînd din minte, deîndată. 
N-am să-ți mai spun nimic, căci îl respect pe rege, 
Dar, cugetînd adînc, sper că vei înţelege. 
Mai scapă, pe cît poţi, de fumuri temerare 
Și ai să te alegi cu viziuni mai clare. 


NICOMED 


Va face timpul doar să afle toată lumea 
De gindul e frumos sau numai viziunea; 
Iar între timp... 


FLAMINIUS 


Vrăjit de eşti de-ai slavei lauri 
Și armii vrei să duci pe-ndepărtați coclauri, 
Noi nu ne-mpotrivim; dar cum e-ngăduit 
Prietenii, oricînd, să ți-i ajuţi cinstit, 
De n-o știai, ţineam s-o afli, dinadins, 
Încît să nu cumva s-ajungi să fii surprins. 
În rest — poţi sigur fi că vei avea duium 
De ţări ce-n gînd le și devori, de pe acum. 
Vei da Bitiniei, Galatiei!? legi noi 
Și Cappadociei și Pontului”, apoi. 
Ce-ai moștenit și ce prin sînge-ai cucerit, 
Nu-l vor sălta pe-Attal la rangul tău rîvnit. 
Cum împărţirea lor ţi-ar fi supliciu — iată, 
Nedreaptă Roma nu va fi nici de-astădată 
Și prinţului i-o da în alte ţări coroană. 

(Lui Prusias) 


Se cade s-aibă soţ regina armeană. 
O, rege, e-un prilej grozav: de vreme multă, 
Ea, stînd la curtea ta, de legea ta ascultă. 


NICOMED 


Deci iată cum Attal va fi-nzestrat, în lege, 
Luîndu-mi, cum ai spus, nimic — se înţelege! 
E trama fără greş — și cei ce-au fost s-o ţeasă, 
După tertipuri mii, prind la liman să iasă. 

um n-am vreun interes, vă spun doar c-ar fi bine 
Cinstire ei să-i daţi, precum unei regine: 

Să nu v-atingeţi, nu, de sceptrul ei măreț, 
Căci am să-l apăr eu, cu-al vieţii mele preţ. 
Luaţi aminte, deci: cu nu vreau să văd rege, 
Care, trăind la noi, să-ndure-a noastră lege. 
Vreau soarta ei, aici, s-o hotărască ea. 


PRUSIAS 


Dar solului nu ai să-i spui și altceva? 

NICOMED 


Nu, doamne; dar știind regina bine foarte 
Ce-n stare sînt să fac, mă-mpinge prea departe. 


PRUSIAS 
La curte, ce-ai putea să-i faci, fiind obraznic? 


NICOMED 


Tăcerea s-o păstrez, ori să o curm, năprasnic, 
O dată vă mai rog să faceţi cum am zis — 
Să ţineţi seamă că-i regină Laodis. 

E rugămintea mea... 


Scena |V. PRUSIAS, FLAMINIUS, ARASP 


FLAMINIUS 
Tot nu vrea să se-mbune? 


PRUSIAS 


Cum o iubește mult, nu-i faptul o minune. 

De marile-i isprăvi prea mindru, ne stă-n cale, 

Ca-n inimă să nu-i intrăm alesei sale. 

Dar orice om, cum știm, doar soarta lui și-o-nfruntă 
Și nu din dragoste fac regii mare nuntă. 

Sînt raţiuni de stat ce rup asemeni nod 

Și focul dragostei îl sting curînd, de tot. 


FLAMINIUS 
E-ndrăgostită și-i cu toane-atunci, precis. 


PRUSIAS 


Nu, sol al Romei, nu: răspund de Laodis; 
Fiind regină, cred c-o sta să ne asculte 
Doar de ne-om risipi în politeţuri multe. 
Eu am asupra ei puteri ce mi-o subjugă; 
Îmi place însă mult să nu le-ascund în rugă. 
Să mergem, sol înalt, la ea cu toate-acestea, 
Din partea Romei chiar să afle însăși vestea, 
Am să te-nfăţișez — ţinîndu-i Romei parte; 
Iubirea ei nu cred să-ți dăuneze foarte. 
Din ce-o răspunde ea omagiilor nalte, 

Să prindem bun prilej de-a o supune,-ncalte. 


ACTUL Ili 


Scena |. PRUSIAS, FLAMINIUS, LAODIS 


PRUSIAS 
Că ai un rang înalt, regină, te desmierzi; 
Nu te-alarmezi deloc că s-ar putea să-l pierzi? 
Domnești puţin de-ţi dai multe-aere de rege. 


LAODIS 
Voi ţine cont de sfat, o, rege, se-nţelege. 
Domnind, pot dovedi că da-voi ascultare 
Acestei nobile politici salutare. 


PRUSIAS 
Pe drum greșit pornești spre-un tron de toată fala. 


LAODIS 
De-mi spui prin ce-am greșit, pot să-mi îndrept greșeala. 


PRUSIAS 


Spre Roma cu dispreț priveşti... Cinstirea toată 
Nu-i dai unui monarh ce-ţi ţine loc de tată. 


LAODIS 


Cinstire Romei dau — și ţie; dar o doamnă 
Regină oare știi în gindul meu ce-nseamnă? 
Dacă, primind un sol, îmi pun pe cap coroana, 
Zici, rege, că-ntr-adins, prea fac pe suverana; 
Că-n statul tău, fățiș, încerc mereu și stărui 
Autoritatea ta în fel și chip s-o nărui. 

Refuz, o, rege, deci, onoarea ce, ştii bine, 
Doar în Armenia, oricind, mi se cuvine. 
Acolo, pe-al meu tron, pot Roma, cu temei, 
Cu fast să o cinstesc în mîndrul sol al ei, 
Răspunsul meritat, regesc primindu-l cel 
Înfăţișat prin sol — și solul tot la fel. 

E-o treabă ce aici nu-mi este tocmai clară, 
Căci ce sînt eu? Nimic — de nu-s în scumpa-mi ţară. 

Nestînd pe tron, nu pot un tron cuiva să-nchin 
Și, ca regină, am doar dreptul să-mi menţin 
Neatîrnarea — iar ca suverani ai mei 

Să recunosc atît: dreptatea și pe zei, 


PRUSIAS 
Și zeii suverani, cum și-al tău rege-tată, . 
Mi-au dat puteri ce-aveau asupra ta odată 
Și poţi afla cîndva, în orice loc, ce-nseamnă 
Dreptatea regilor, neatirnată doamnă. 
Dovada să ţi-o dau, hai spre armeanul plai 
Să mergem; minunaţi tovarăşi va să ai! 
Pe mîine, cum dorești, să vezi fii gata, deci, 
Pustie ţara ta, prin care o să treci. 
Da, gata fii să vezi ce crunte grozăvii 
n scumpă ţara ta războiul săvirși: 
Morți, morţi și rîuri lungi stînd sînge-n val.să mine! 


LAODIS 
Chiar ţara de mi-o pierd, cu rangul voi rămîne; 
Și mari urgii de-o fi să sufăr, din mîndrie, 


M-or face sclava ta — dar nu supusă ţie. 
Ai viaţa mea în miîini — nu demnitatea gaj. 
PRUSIAS 


Se va-mblinzi curind acest prea dîrz curaj. 
Cînd ochii tăi, loviți de mari năpaste,-n val, 
Pe tronul strămoșesc îl vor vedea pe-Attal, 
Îl vei ruga în van, cred eu, cu plins în grai, 
Să-ţi ceară mîna el — alăturea să-i stai. 
LAODIS 

O, rege,-ar însemna c-am decăzut prea rău, 
Adusă-aici de-aș fi de crunt războiul tău. 

Dar, poate, n-ai să mergi nicicînd așa departe; 
Prielnici, zeii mei mi-or vrea mai bună soarte 
Și te vor inspira — ori eu, un brav aflind, 
Pe-ai tăi eroi romani îi va-nfrunta oricînd. 


PRUSIAS 


Acel înfumurat pierzarea-n chip și fel, 

Și-o caută — şi-ţi spun: te trage după el. 
Gîndește-te-ndelung, o, doamnă, la ce-am zis: 
Regină vrei să fii — ori numai Laodis? 


Îţi dau un ultim sfat, de poţi a mă-nţelega: 
Regină de te vrei, pa-Attal, fă-l, doamnă, rege. 
Cu bine... 


Scena I1. FLAMINIUS, LAODIS 


FLAMINIUS 
Pură văd că-ţi e virtutea, doamnă... 


LAODIS 


Solia s-a sfirșit... Înalte sol, te-ndeamnă 
Pe rege să-l urmezi; ba, vreau să-ţi spun mai mult: 
Datoare nu-s s-ascult aici — și nu ascult. 


FLAMINIUS 


Primejdiile-s mari și îți vorbesc, firește, 

Mai mult decît ca sol, ca om ce te iubește, 

Mișcat cînd soarta ce ţi-o pregăteşti e rea 

Și cruntul sorții drum să-l întrerupă- ar vrea. 
Ca un prieten, deci, cutez să-ţi spun, aparte: 
Virtutea cere, zău, prudenţă multă foarte 
Și,-n interesul ei, să iei se cere,-n seamă 

îi în ce vremi trăim, și locul, mai cu seamă. 
n inime regeşti curajul, prin esenţă, 

Virtute stearpă-i cînd lipsit e de prudenţă 
Şi-l rup un merit orb, onoarea sau mărirea 
De-o zi, atît de mult de însăşi fericirea, 

Încît îl vezi, tot orb, vînînd primejdii noi; 

Te face să-l admiri — ca să-l deplingi apoi, 

Lăsîndu-l, suspinînd, să zică: „Ah, vai mie, 

Nu m-am știut sluji de dreptul la domnie!“ 

Pe-un rege-l mînii cind vezi marea lui armată 

Supusă și mereu să-nvingă-ndătinată? 

Te afli-n mîna lui, la curtea lui, regină. 


LAODIS 


Onoarea, nalte sol, o știu doar în lumină, 
Nefalsă — dar îţi dau prietenesc răspuns: 
Prudenţa mea de tot s-adoarmă n-a ajuns 
Și fără-a cerceta prin ce pizmaș destin 
Curajului măreț i te arăţi străin, 

Voiesc a-ţi dovedi că nu-i virtute-n sine 

Al măreției cult, ce-l deslușești la mine. 

Că, drept de am la tron, ea tronu-l vrea și-l știe; 
Respinge regi ce-mi vor pămîntul în robie. 
Da, la fruntarii văd puternica armată, 
Oricînd, precum ai zis, să-nvingă-ndătinată; 
Dar sub ce cap de oști? Și cum? Monarhul dacă 
Își cată forţa-n ea, rău s-ar putea să facă. 

De vrea din ţara lui să treacă-n al meu stat, 
Oşti din mai multe ţări s-adune i-aș da sfat. 
Însă, la curtea lui, fiindu-i la cherem, 
Puţine pricini am de el să nu mă tem. 

Dar pînă și aici virtutea, dacă vie-i, 

Își află sprijin drept în contra tiraniei. 
Poporul are ochi şi vede cum știrbesc 
Preceptele de stat tot binele obștesc; 

Știu toţi de Nicomed; pe maștera ce-l paşte 
Cu cruntă ura ei, poporul o cunoaște. 

Și-l vede pe monarh robit; nu-i scapă nici 

Că l-au înconjurat primejdioși amici. 

Crezi, nalte sol, că stau pe al genunii mal, 
Că din capriciu l-aș dispreţui pe-Attal. 

O, nu! Íl chiar scutesc de-acel dispreţ tenace 
Cu care l-aș privi cînd rege eu l-aș face, 

Căci ca pe-un om de rînd eu l-aș privi oricînd, 
Un om de rînd sortit unui destin de rînd; 

Nu soţ — mai mult supus — și nodul conjugal 
Să-l scoată n-ar putea din rangul inegal. 
Poporul meu i-ar da, atunci, cinstire, oare? 
Ar fi prea mult, nalt sol, pentru un suflet mare. 
Dorinţa-i cu refuz de-o-ntîmpin, aș discerne 
Virtutea că-i scutesc de neplăceri eterne. 


FLAMINIUS 


De adevărul spui, eşti unica regină: 

La curte, peste oști, stăpină ești, deplină; 
Nălucă-i Prusias; puterea i-i umilă; 

Din ea mai are doar cît vrei să-i lași, din milă, 
Ți-arogi și dreptul de a graţia greșeala? 
După-asta, doamnă, zău, îndură-mi îndrăzneala 
De-a vrea ca glasul meu să fie-al Romei glas: 
Să mai primeşti solii e-un drept ce ţi-a rămas. 


De solii te jignesc, primiţi pe plai străin, 

Ca pe-un roman de rînd îndură-mă puţin: 

S-ai sprijin Roma azi, ca aliată, doamnă, 

E singurul mijloc de a domni — și-nseamnă 

Că poţi vecinii-n frîu să-ţi ţii, norodu-n pace 
Şi-n ale fricii chingi pe dușmanul rapace. 

Stă-n veci pe tron un prinţ, cînd e cinstit în lume 
Prin mari prieteni și prin marele lor nume. 

Prin asta e Attal mai rege, mai monarc 

Ca mulţi ce-și pun cununi regeşti pe-al frunţii arc; 
Și, în sfîrşit... 


LAODIS 


Destul: povestea nu e nouă... 
Toţi regii-s regi doar cît pe plac vă sînt și vouă. 
Dar dacă Roma e stăpină-n a lor state, 
Puțin pentru Attal al ei să facă poate. 
Cînd are-atîtea ţări să-i poată da plocon, 
Mă mir c-o văd cerșind și pentru el un tron 
Și că-i zgircită rău cu el; au nu s-ar cere 
Cu o coroană-n dar, pe cap, să mi-l ofere? 
Mă sîcîie grozav un astfel de supus, 
Cînd mi-ar părea nedemn și-un rege, mi-e adus 
Prin ordin de la voi — cînd alianţa voastră 
În mîini i-ar murdări, mereu, puterea noastră. 
E-un simțămînt ce eu nu-l pot trăda; sînt blegi 
Ce ştiu s-asculte doar... Nu vreau asemeni regi. 
Sint sinceră, cum vezi, sol din romane zări; 
În van recurgi mereu la rugi și-ameninţări. 


FLAMINIUS 


Ah, cum să mă înfrîn orbirea să-ți depling? 
Regină, te conjur să cugeţi mai adînc 

La tot ce-i Roma azi, la tot ce poate face. 

Fă, dacă te iubești, să n-ajungi a-i displace. 
Înfrînt e Antioh, Cartagina-i ruină?l, 

Oricit te-ai strădui, nu schimbi ăst fapt, regină. 
Tot tremură pe val, sub jug e-ntinsul humii 
Și Roma este azi stăpina mare-a lumii. 


LAODIS 


Stăpiîna lumii, ah! M-aș înfrica avan, 
De suflet n-aş avea şi-un plai iubit, armean; 

De însuși Hannibal n-ar renvia, cum cred 
Şi văd că s-a- ntîmplat, în prințul Nicomed, 
Și de n-ar fi lăsat în demne miini, prin ani, 
Secretul de a-i ști învinge pe romani. 
Aceste-nvăţături discipolul viteaz 
Le va urma cu sîrg, pînă la capăt, treaz. 
În Asia de-a strîns trei sceptre laolaltă, 
Dovadă-i c-a-nvăţat la astă școală-naltă. 
Sint încercări... Dar pot gîndi, la Capitoliu?? 
Că va știrbi din greu romanul lor orgoliu; 
Că într-o zi... 
FLAMINIUS 

E-hei, departe mult de noi e 
Această zi — și mulţi ţi-ar spune, la nevoie, 
Ce zei pot răsturna, de sus, profanatorii. 
leșind din Trebia? și Cannae?4-n nimb de glorii, 
De umbra Romei s-a temut și Hannibal”... 
Dar iată acest braţ ce Romei i-i fatal. 


Scena IlI. NICOMED, LAODIS, FLAMINIUS 


NICOMED 


Ori mult prea largi puteri dă Roma unui sol, 
Ori treaba ţi-o-mplinești, nalt sol, vorbind în gol. 


FLAMINIUS 


Eu știu ce sarcini am... De trec sau nu de ele, 
Dau socoteală doar în fața țării mele. 


NICOMED 


Ci mergi cu bine-atunci și lasă-mă puţin 

Cu focul meu din piept pe doamna s-o-ntreţin. 
În inima-i, cum văd, făcut-ai mari progrese, 
Căci o atrag grozav discursurile-alese, 

De nici nu ştiu cum pot din inimă-i s-alung 
Ce-ai vrut să viri în ea, vorbind atît de lung. 


FLAMINIUS 


Prietenii nedemni de-o-mping spre mari dezastre, 
Încerc să-i dau un sfat cu cap reginei noastre. 


NICOMED 


Să dai în acest fel un sfat milos, înseamnă 
Să fii un tandru sol și jalnic... Scumpă doamnă, 
La multe lașităţi te-a îndemnat cumva? 


FLAMINIUS 
Întreci măsura, zău — și faptul este prea... 
NICOMED 


Întrec măsura? 


FLAMINIUS 

Da: nu-i tară care-l poate 
Jigni astfel pe-un sol în sacra-i demnitate. 

NICOMED 
Splendoarea, naltu-i rang le-nalţi în slăvi degeaba; 
Un sol ce sfaturi dă nu-și face bine treaba; 
Renunţă la solii, trecînd peste-atribuții... 
Dar, doamnă, şi-a primit răspunsul, în discuţii? 

LAODIS 

Da, prinţe. 

NICOMED 


Află deci, că, din acest moment 
Eşti pentru mine doar Flaminius — şi-agent 
Al lui Attal; iar mult de mă mai superi, iată: 
Eşti cel ce-l otrăvi pe Hannibal odată. 
Cu-atit te onorez... Nu-ţi place — se-nţelege 
Că poţi să te și duci cu plingere la rege. 
FLAMINIUS 


E bun părinte, dar dreptate tot mi-o face. 
De nu, mi-o voi afla la Roma, fii pe pace. 


NICOMED 
Mergi deci să-mbrăţișezi genunchii-amîndurora. 


FLAMINIUS 


Să cugeţi la urmări... Le vine și lor ora. 

Scena IV. NICOMED, LAODIS 


NICOMED 


Să-i dee acest sfat reginei, cu temei. 
Mărinimia mea cedează urii ei. 

O menajam destul, să nu dau la iveală 

Tot ce-a urzit mereu în mintea-i criminală. 
Silit la asta azi, eu crima i-o arat. 

Au și fost ascultați Zenon și Metrobat 
Și, cum ce-or spune ei uimi pe rege-l poate, 
Le pune întrebări, să afle cîte toate. 


LAODIS 


Urmarea-i greu s-o ştiu, o, prinţe; sînt uimită 

Și nu pricep deloc această conduită, 

Nici cum la izbucniri regina te constringe. 

Cînd s-ar cădea s-o-nfrici — ea temerea-și întrînge. 
Cu cît în faţă-i strigi că e infamă foarte, 

Cu-atit te-atacă ea, ca dâșmană de moarte. 


NICOMED 
O, plingerile ea să le prevină-i bună 
Și face,-n chip viclean, să treacă drept ranchiună 
Și-a falsului curaj înșelătoare mască 
Ne-ascunde slabă că-i și temeri stau s-o pască. 


LAODIS 


La curte dai mereu de taine-aiit de-ascunse, 

De ochi pătrunzători adesea nepătrunse! 

Cit nu erai aici, să-mi stai în apărare, 

Eu n-am ajuns cu-Attal la nici o încleștare; 
Nici Roma n-a-ncereat iubirea să ne-o strice; 
Mai mult: te-ndură doar o zi şi-atit aice. 

Și Roma-n astă zi-n Attal stîrni speranța: 

Cît ești aici ar vrea să-ncheie alianța. 

O iotă nu pricep din astă judecată. 

N-așteaptă nici măcar să pleci... Vrea totu-ndată. 
Mereu un soi de nor vederea mi-o umbrește. 
Nevasta dragă-i e monarhului, firește. 

De Roma-i înfricat... Pe faptele-ţi înalte 

De nu-i gelos un pic, pot spune eu, încalte, 

Că prea-i bun soţ, spre-a fi la fel de bun părinte. 


Dar uite-l pe Attal ce proastă clipă prinde! 
Au ce l-a îndemnat să vină lingă noi? 

Ce planuri îi dau ghes, ce griji şi ce nevoi. 
Zău, nu ştiu ce să cred şi ce să zic, deloc, 
Dar de mă vrea aici, ca planul să-i dejoc. 


Plec. 


Scena V. NICOMED, ATTAL, LAODIS 


ATTAL 


Scumpă doamnă, văd că farmecul și-l pierde 
Discuţia, cînd eu m-amestec. 


LAODIS 


O spun verde 
C-atitea stăruinţi mă plictisesc din greu. 
Discuţii poţi să porţi doar cu alt eu al meu. 
Știindu-mi sufletul, ţi-o da răspuns în lege, 
Cum solului roman i-a dat și pentru rege. 


Scena VI. NICOMED, ATTAL 


ATTAL 
De-nseamnă c-o gonesc, eu, prinţe, mă retrag. 


NICOMED 


Stai, am ceva să-ți spun... Folos nevrind să trag 
Din dreptul meu la tron, de-ntîi născut — și vrind 
Să apăr ce iubesc și-mi e, pe lume, sfînt, 

Ăst drept să mi-l ataci te-am fost rugat îndată, 
Dar neamestecînd romani în judecată, 

Nici ajutor cerînd monarhului-părinte. 

Cred, ori că slabă ţi-i aducerea aminte, 

Ori poate că ai vrut severele porunci 

Din minte să-ţi alungi, o, prinţe, chiar atunci. 


ATTAL 
Mă faci să-mi amintesc greşit, mărite frate, 
Cînd, pînă la sfîrşit, nu ești egal în toate. 
Renunţ: la vechiul drept — eu să-l atac purcesei... 
Dar oare-ai renunţat la inima prinţesei, 

La marile virtuţi care te fac iubit, 

La-nalte însușiri, ce-ncîntă, negreșit, 

La şase mari izbînzi, la sceptre trei, la sute 
De ziduri de cetăţi sub mîna ta căzute? 
Cu-asemenea secunzi faci totul, plin de fală. 
Eu pe prinţesă-o vreau, între noi doi, egală, 
Să vadă n-o lăsa înalții munţi de glorii 

Pe care te-au urcat măreţele victorii; 

Și fă 'măcar un ceas în mintea-i să se darme 
Ilustrele-ţi virtuţi și faptele-ţi de arme; 

Fă Roma, pe monarh să pună-n cumpănire 
Și vitejia ta, și marea ei iubire. 

Puţinul lor cîştig îţi poate da speranţă 

Că n-or s-atîrne greu pe-un taler de balanţă. 


NICOMED 


O, văd că n-ai pierdut la Roma timpu-n van: 
Curaj nu ai, dar ai un spirit de roman. 
Te aperi fin... 


Scena VII. ARSINOE, NICOMED, ATTAL, ARASP 


ARASP 
Nalt prinţ, poruncă de la rege 
Să vii! 
NICOMED 
Poruncă zici? 
ARASP 
Da, prinţe. 
ARSINUE 
Înţelege; 
Al calomniei văl uşor îl spulberi, prinţe. 
NICOMED 
Doreşti, doamnă, să-mi dai știu eu ce cunoștințe? 
De-asemeni adevăr deloc nu mă-ndoiesc, 


ARSINOE 
De nu te îndoiai, nu ar fi fost firesc 
Speranţe să nutrești, în lanţuri, la palat, 
Pe Zenon aducînd, cum și pe Metrobat. 


NICOMED 
Voiam să-i ţin ascunși, dar, deamnă, nu mai pot, 
Căci m-ai silit acum să-i fac să spună tot. 


ARSINOE 
Siliţi de adevăr şi nu de-a ta largheţe, 
Mai mult spun amindoi decît au fost să-nveţe. 
Fiind de rînd, nu-și ţin promisiunea. 


NICOMED 
Doamnă, 
Îmi pare rău dar, zău, ai vrut-o... 


ARSINOE 


Nu-i condamnă 
Regina nicidecum și nu e supărată, 
Mă supără că e virtutea ta pătată; 
Cînd titlurile-ţi mari se înmulţesc cu cel 
Mai nobil: de a fi corupător mișel. 


NICOMED 
Deci eu i-aş fi corupt, în contra ta! 


ARSINOE 
Ah, iată, 
Eu neplăceri culeg — iar tu, rușinea toată. 


NICOMED 

Deci cît de cît crezuţi ei nu pot fi şi nu-s? 
ARSINOE 

Fii, prinţe liniștii: eu cred în tot ce-au spus. 
NICOMED 

Au ce ţi-au spus pe plac, de vrei să-i crezi? 


ARSINOE 


Doar două 
Cuvinte, ce-ţi aduc glorificare nouă. 


NICOMED 


De-s însemnate, pot să aflu noima lor? 

ARASP 
Monarhul, prinţe, zău, e-acum nerăbdător. 


ARSINOE 
Ţi le va spune el; prea mult îl faci s-aştepte. 


NICOMED 
Prind să-nţeleg: ca soţ de-i iubitor, nedrept e 
Cu fiul lui, încît te-a scos nevinovată. 


Pe mine criminal m-a scos ilustrul tată! 
Dar... 


ARSINOE 
Prinţe, e de-ajuns... Ce-nseamnă acest „dar“? 


NICOMED 
Doar două vorbe ce fac totul, iarăși, clar. 


ARSINOE 
De-s însemnate, pot şi noima să le-ascult? 


NICOMED 
Ți le va spune el: m-așteaptă prea de mult. 


Scena VIII. ARSINOE, ATTAL 


ARSINOE 
Ah, triumfăm, Attal! Slăvitul Nicomed 
Văzu ce mari urmări din mișelii purced. 
Cei doi, năimiţi de el, să spună că regina 
A vrut, prin mîna lor, să-i fie asasina, 
Spre-a mă calomnia, corupți în fel și chip, 
Prea prost și-au susţinut sinistrul lor tertip. 
M-au acuzat, e drept, dar deteră-n vileag 
Că m-a făcut un prinţ ponoase mari să trag. 
În fața unor regi e adevărul veșnic! 
Din inimi spre-a ieși, îşi află porţi, negreșnic. 
Minciuna o destrami ușor din țesătură: 
Vrînd să mă piardă ei — pe dinsul îl pierdură. 


ATTAL 


Sint fericit să văd că impostura crasă 
Renumele mai pur, mai mare chiar ţi-l lasă, 

Dar, poate, n-ar strica mai multă cercetare; 
Căci, de te-ai arăta mai nepărtinitoare, 

Nu ai putea să dai crezare dintr-o dată 
Acestor doi mișei, ce cu minciuni ne-mbată. 
Doar azi au susținut, perfizi, că, de curînd, 

De tine-au fost corupți, cum și de el, pe rînd. 
Crezare cui să dai? Virtuţilor integre 

Și gloriilor mari — au sufletelor negre? 

Nu-l crezi pe-un ins cînd el se strigă trădător. 


ARSINOE 


Eşti generos, Attal... Te simţi, cum văd, dator 
Să îndrăgești chiar și o glorie rivală. 


ATTAL 


Îmi e rival, e drept — dar frate plin de fală. 
De-un sînge sîntem noi și inima nu poate 
Drept calomniator să-l ia pe-un mare frate. 


ARSINOE 


Eu criminală-s, deci? Putinţă nu-i să scap, 
De nu ne-om strădui să-i dăm de tot la cap. 


ATTAL 


De nu-i cred eu cînd îl bîrfese pe Nicomed, 
Cînd, doamnă, te birfesc, şi mai puţin îi cred. 
Virtutea ta oricînd e mai presus de crimă. 
Îndură pentru el să am un pic de stimă. 

La curte, faima lui pizmașii nu o iartă 

Și-au vrut, în faţa ta, cu gînd mișel, să-l piardă. 
Prin lașul atentat vrea pizma-ncriîncenată 
Să-mproaşte cu noroi o viaţă fără pată. 

Prin mine dacă pot să-l judec pe-altul, cred 

Că tot ce însumi simt gîndeşte Nicomed. 

E un rival măreț și lupt deschis cu el. 

Onoarea nu-mi rănesc — nu vreau să-l pierd defel. 
Cer ajutoare, da — însă o fac fălos 

Și cred că e și el la fel de generos 

Și că, necontenit, dînd gloriei asalt, 

Dorinţei mi-a opus doar meritu-i înalt. 


ARSINOE 


Știi curtea prea puţin, căci ieși în lume rar. 

ATTAL 
Iubind, au nu poţi fi demn, drept şi princiar? 


ARSINOE 
Așa ești — şi vorbeşti ca junii toţi... 
ATTAL 
O, doamnă, 
La Roma am văzut virtutea ce înseamnă. 
ARSINOE 


Cu vremea o s-ajungi să-nveţi să înţelegi 

Ce noi virtuţi se cer ca să-i urmezi pe regi. 

Dar prinţul cît îţi stă ca frate înainte, 

Că eu sînt mama ta adu-ţi mereu aminte 

Și, chiar de bănuieli te string puţin ca-n cleşte, 
Hai să vedem întîi ce regele gîndeşte. 


ACTUL IV 


Scena |. PRUSIAS, ARSINOE, ARASP 


PRUSIAS 
Arasp, l-aștept pe prinţ. 
(Arasp iese din scenă) 


O, doamnă, cu suspine 
De ce mai răscoleşti tot sufletul din mine? 
Cu marile-ţi dureri de ce mi faci să sînger, 
Cind de la mine tot obţii și fără plingeri! 
Prin plins te apari? Crezi că mă-ndoiesc, deodată, 
De crima-i? Că nu cred că ești nevinovată? 
Au crezi că m-a făcut, prin ce mi-a spus un timp, 
Mișcîndu-mă nespus, ca gindul să mi-l schimb? 


ARSINOE 


O, rege, cum să speli cumplitele injurii 
Ale nevinei, cînd e pradă imposturii? 

Vezi al minciunii văl cum iute lepădat e, 
Virtuţii dîndu-i iar deplină puritate? 

Rămîne-n amintiri ceva ce,-n astă lume, 
Pătează pînă şi cel mai înalt renume. 

Cîţi calomniatori la curte n-ai, de ani? 

Au prinţul n-are-aici atiția partizani, 

Ce — orbi — ştiind c-am fost calomniată, poate 
Vor spune că mi-ai dat din dragoste dreptate? 
Și-o pată doar de-ar sta pe cinstea mea regală, 
Poporul de-ar păstra crîmpeie de-ndoială, 

De rege demnă-aș fi? Aceste gînduri rele 

Au nu te pot mișca? Nu cer chiar lacrimi grele? 


PRUSIAS 


Prea multe griji îți faci, prea te-ndoieşti de-un rege 
Ce-ascultă necurmat de a iubirii lege, 

Cînd calomnia-nirîngi, cîştigi mai bun renume; 

Cu cît e mai pătat, cu-atiît străluce-n lume. 

Dar vine Nicomed — și am de gînd ca, azi... 


Scena ||. PRUSIAS, ARSINOE, NICOMED, ARASP, stră- 
jeri. 


ARSINOE 


Iertare, rege,-ţi cer pentru acest viteaz 
Ce-a cucerit cetăţi! Iertare — să nu pierzi 
Un braţ ce-a adunat atiţia lauri verzi! 
Iertare... 


NICOMED 


Pentru ce? Pentru că, eu de cad, 
Spre sceptrele, ce-s trei, Attal, își taie vad? 
Port vina că v-am dus armatele departe, 
În Asia, încît geloasă-i Roma foarte? 
C-am susținut prea mult regala maiestate? 
Că faptele imi sînt la curte lăudate? 
Ori că lui Hannibal prea i-am urmat povaţa? 
Cum vezi, regină, mi-i de crime plină viaţa. 
Alege-o crimă şi adaugă crezare 
C-am dat unor mișei năimiţi — că mi-i prea mare 


Francheţea și că am un suflet prea deschis 

Ce, la urzeala lor, lumina și-a închis. 

Nu-i crimă, glorie-i, cînd, după nopţi prea scurte, 
Vezi ziua-ntre ostași, departe mult de curte; 
Cînd ţi-i virtute dcar a minţii agerime 

Și remușcări cum n-ai, nu crezi să ailă nime. 


ARSINOE 


O, rege, mă dezic: nu-i criminal, nu-i greșnic. 
De-a vrut a mă păta printr-un oprobriu veșnic, 
El ascultare-a dat doar urii, ce-o stîrnește 

O maşteră în cei asemeni lui, firește. 

n inimă purtînd aversiunea mută, 

Cînd e,ntr-un fel, lovit, tot mie mi-o impută: 
Că Hannibal, orice ar zice lumea toată, 

S-a fost lăsat curpins de-o panică turbată; 

Că glorii a cedat și rodul libertății ; 
Cumplitei disperări, nu ospitalităţii; 

Terori, furori, că-s rod al vrerii mele-a zis 
Și, dacă e vrăjit grozav de Laodis, 

Tot eu îl fac pe-Attal să aibă ochi ca el; 

Eu Roma-ntr-ajutor i-aduc în chip și fel. 
Urzeala mea e tot ce poate să rănească-l. 
Iubita spre-ași salva și-al răzbuna pe dascăl, 
O, rege, de-a-ncercat a ne-nvrăjbi, ţîfnos, 

E de iertat, fiind îndrăgostit gelos. 
Strădaniile lui sînt vane — și se știe 

Și care-i crima mea: e că îţi sînt soţie. 

Doar pentru acest fapt mereu mă persecută, 
Căci, doamne, în sfîrşit, ce alteeva-mi impută? 
De zece ani, de cînd armata-și duce-n lume, 
Au glasu-mi n-a umflat semeţul lui renume? 
Iar cînd s-a auzit că ajutoare cere, 

Cînd i-ar fi fost fatal un ceas de-ntîrziere, 
Au cine s-a grăbit ca să-l ajute foarte 

Și lanţul i-a sfărmat potrivnicei lui soarte? 
Pe lingă rege-avu mai vajnici partizani, 

Să ceară pentru el și arme, cum și bani? 

O, rege, totul știi — și, drept recunoştinţă, 

Că eu l-am ajutat, mereu, cu stăruinţă, 

Mă vrea, în faţa ta, căzută cît mai jos. 

Dar de iertat e, căci e-ndrăgostit gelos, 
Precum am zis. 


PRUSIAS 
Ce zici, o, prinţ ingrat? 
NICOMED 
Mă mir 

Cît bine mi-a făcut regina, ani în șir. 
Eu n-am să spun deloc că aste ajutoare, 
Prin care mi-a salvat şi viaţă, şi onoare, 
De le-a-nșirat pompos, temeiul ei e greu: 
Mărirea lui Attal visa, prin braţul meu. 
Doar pentru el strîngea, prin braţul meu viteaz, 
De pe atunci, cu sîrg, tot ce se vede azi; 
Orice simţiri imbold i-au dat, mulţi ani de-a rîndul, 
Las cerul jude eu, că-i ştie bine gindul 
Şi știe cum făcu, spre-a mă salva din toate. 
Deci cerul facă azi, între noi doi, dreptate. 
Dar cum regina roi de aparenţe strins-a, 
Vorbind de dragul meu, vorbi-voi pentru dînsa, 
Dorind să amintesc, în interesul ei, 
Pedeapsa că prea mult și-așteaptă doi mișei, 
Zenon și Metrobat... Trimite-i la tortură. 
E-un sacrificiu demn de-o cinste-atit de pură. 
Au acuzat-o ei și s-au dezis — o ştiu — 
Nevina-i susţinind, blamindu-l pe-al tău fiu. 
Nimic n-au dobîndit și moartea-i drept s-o guste, 
Cînd jocul și-au făcut cu capete auguste. 
Cînd peste cei ca noi ofensa se răsfrînge, 
Nu poţi s-o speli decît de-o-neci în val de sînge. 
Cind se dezice, nu-i iertată stîrpitura 
Și doar sub cazne vezi cum piere impostura. 
Ori, altfel, îţi expui chiar stirpea ușurinţei 
Acelor ce au dat dovada necredinţei. 
Exemplu-i prost și pot să-și piardă viaţa unii 
Din noi, cînd slobod friu se poate da minciunii. 


ARSINOE 


Cum, doamne, să-i căznești pentru că sinceri fură 
Și mișelia lui pe faţă o dădură, 

Redindu-ţi soaţa și salvind-o, cînd pe cale 

Erai s-o-nvinuieşti de fapte criminale? 

Și-acuma să susţii, tu, prinţe,-n ceasul greu, 

Că toate le-ai făcut în interesul meu? 
Zău, prea ești priceput și-n inscusință scaperi! 
à t 


PRUSIAS 


Uitînd de Metrobat, tu caută să-ți aperi 
Nevina pentru-un fapt ce umple de rușine. 


NICOMED 


Nevina, rege? Eu? Așa mă știi pe mine? 
Ştii bine că un om ca mine, îndrăzneţ, 
Cînd este vinovat, se poartă mai semeţ. 
Spre-a se simţi dator, se cere-o crimă sumbră 
Să facă, spre a sta sub a puterii umbră. 

Un om de felul meu ar răscula armate, 
Să-i sară-ntr-ajutor reginei oprimate. 

Cu braţul ridicat, ţi-ar smulge-o dîrz din mînă, 
În ciuda lui Attal, și-a Romei, lui stăpînă; 
Și tirania lor ţi-ar spulbera-o-n ţară, 

Cu toţi soldaţii tăi și-armenii, bunăoară. 
Așa aş face eu, nenduplecat, fălos, 

O clipă dac-aș vrea să-ţi fiu necredincios. 
Ticăloşia-i joc al sufletelor mici. 

Femeile e clar că-și află loc aici. 

Zenon și Metrobat căzniţi să fie, greu, 

De al reginei drag, de nu de dragul meu. 
Fă-i conștiinței loc; cînd socoteală, drept, 
Dai zeilor, nu ai, pentru vreun om, respect. 
Și cei doi ticăloși, știind că or să moară. 
Se vor dezice, cred, din nou, a cita oară? 


ARSINOE 


O, doamne... 


NICOMED 
Doamnă, da, vorbește: ne poţi spune 
Pedepsei ce pricini i s-ar putea opune? 
Ori poate că te temi ca, în al morţii prag, 
Să n-aibă remușcări, ce multe-ar da-n vileag? 


ARSINOE 


O, rege,-l vezi vorbind cu ură pătimașă? 
Eu îl justific — el mă face ucigașă, 


Dar cred prezenţa mea că îl acrește foarte 

Şi-n fire-și va veni, de-oi fi de el departe; 

Calm sufletului lui mărinimos redîndu-i, 

De-o crimă-l voi scuti, ce-o are-acum în gindu-i. 
Un sceptru nu-mi doresc, din milă, nu, de fel, 
Nici să-mi asigur vreo protecţie prin el. 

Nu vreau spre-a-l întări, prin asta, pe Attal, 
Puterea s-o împarţi, între ei doi, egal. 

Prietenii romani de-avură grijă de-asta, 

N-am vreun amestec eu... lar de-o veni năpasta 
Și o să mi te stingi în braţe — te iubesc 
Destul, spre-a te urma și în mormiînt regesc. 

Și peste groapa ta durerea cînd m-o frînge, 

Și lacrimi voi vărsa, și caldul vieţii sînge... 


PRUSIAS 
O, doamnă! 


ARSINOE 


Ceasul rău de-o bate, rege,-n poartă, 
Prin ultimu-ţi suspin sfirșindu-mi cruda soartă, 
Cum rege nu-mi va fi nicicînd, să-mi fie frică 
De el? Ce poate el în contra mea, adică? 
lar pentru fiul meu, ce-atîta îl umbrește, 
De pe acum nu-ţi cer decit ca, părintește, 
Să-l lași să plece iar la Roma, unde-a fost 
Crescut prin voia ta. Tirască fără rost, 
Acolo, neslăvit ori urgisit de sorţi, 
Doar umbra de-amintiri a dragostei ce-i porți. 
Ți-i slujitor fidel; te va sluji mai bine 
Cînd ochii lui răniţi n-or fi de nici un spine. 
Să nu te temi deloc de-a Romei răzbunare: 
În faţa forţei ei, el e viteaz și tare, 
Știind orice secret știut de Hannibal, 
Eroul ce le-a fost romanilor fatal, 
Şi-n Asia-i slăvit și-n Africa — trăgînd 
Cartagina folos și Antioh%, pe rind. 
Deci, rege, mă retrag... În voie-ți poţi răsfrînge 
Paterne duioșii, prin mari chemări de sînge. 
Nu vreau ca-,n fața ta, un prinţ demn de respect 
Să mă jignească-adiînc și-atita de nedrept; 
Nici să te mînii nu voiesc să te îndemn, 
Pe-un fiu viteaz nespus, de tine-atiît de demn. 


Scena II]. PRUSIAS, NICOMED, ARASP 


PRUSIAS 


Mă dor aceste mari zizanii, Nicomed, 

Orice ţi-ar imputa, laş nu pot să te cred. 

Dar hai să-i dăm ceva şi Romei, ce se plinge, 
Și siguranţă ei, în spaimele-i nătînge. 

Micești drag — dar mi-o doresc cu patimă adîncă 
Și ura dintre voi n-o vreau mai cruntă încă. 

Eu să păstrez doresc aceste simțăminte, 

Nu să mă sfișie mai rău ca înainte, 

Vreau dragostea s-o văd cu firea împăcată, 

Soţ bun fiind și bun părinte, totodată. 


NICOMED 


Vrei, doamne, să m-asculţi? Un drum mai bun alege: 
Nici tată bun, nici soț nu fii... 


PRUSIAS 
Dar ce? 


NICOMED 

Fii rege. 
Fii nobil și mărit, deasupra alor toți. 
Un rege-adevărat nici tată nu-i, nici soţ; 
La tron i-i gîndul doar. Domnește — și s-o teme 
De tine Roma, cît tu nu de ea... De-o vreme, 
Nu vezi că orișicit de mare-i, se încurcă 
În mine, tot crezînd că va să-i dau de furcă? 
Cit speră că-n cîştig va fi, de voi pieri? 
Prevede de pe-acum că eu aș ști domni. 


PRUSIAS 


Ingratule! De-mi dai porunci, voi fi doar rege: 
Ori patru sceptre, ori pe Laodis alege! 

Le-mpart între Attal și tine-astfel, pe veci; 

Eu tată nu-ți mai sînt — pe rege-ascultă-l, deci. 


NICOMED 


De rege și stăpîn i-ai fi și ei, putere 

Şi drept avînd să-mi ceri s-aleg — atunci aș cere 
O clipă de răgaz, să cuget... Dar pe ea 

Dorind să n-o jignesc, plinind și voia ta, 

O, rege, nevorbind în gol, eu mă supun 

Nu vorbelor ce-ai spus, ci gîndului tău bun. 
Dă-i fratelui məu scump aceste sceptre toate 
Și-aleagă Laodis ce-o vrea, în libertate. 

Eu, iată, am ales... 


PRUSIAS 
Cit scazi în ochii mei! 
Ce patimi te-au putut robi unei femei? 
Ah, o preferi, prinţ laş, nepreţuitei glorii 
Ce-ai adunat la tot ce-au strîns premergătorii? 
Eşti demn să mai trăieşti dup-acest gind infam? 


NICOMED 


Eu cred că pilda ta slăvită o urmam. 
În locul unui fiu ca-ţi date noi puteri, 
Prin alte state noi, femeia n-o preferi? 


PRUSIAS 
Crezi pentru ea că-mi zvirl coroana mea înaltă? 


NICOMED 


lar eu, pe-a mea, au crezi c-o zvîrl pentru cealaltă? 
Ce-i dau eu lui Attal? Doar ale tale state. 

Am drept să fac așa, cit domn ești paste toate? 
Îmi iartă gindul — ştiu că e supărător, 

Dar și-un monarh e om și, deci, e muritor, 
Popoarele, atunci, dorindu-și iar un rege, 

Poate câ-ntre Attal și mine vor alege. 

Nu semănăm atit, ca-n ochi să nu le sară 
Deosebită că-i perechea princiară, 

lar dreptul vechi da-ntii născut e-atît de tare, 
Că l-ar striga din zări la tron pe cel ce-l are. 
Da-s ale lor simţiri egale cu-ale tale, 

Trezit-am altele, sub aspre legi regale; 

Și pizma Romai chiar de-ar creşte — pentru mine 
Voi ști să fac tot ca făcut-am pentru tine. 


PRUSIAS 
Voi rindui altfel. 


NICOMED 


Se poate, dacă vrei 
Lor jertfă să m-aduci, cum vor, prin intrigi, el. 

Aceste state,-altfel, în mîna lui Attal 
Vor sta doar cît trăieşti, purtînd însemn regal. 
Nu-i un secret: i-l spun și lui, în chip cinstit, 
Cum ţie ţi l-am spus — să fie pregătit, 
Dar mă aude-Attal... 

PRUSIAS 

O, pleacă, fiu ingrat. 

Eu sînge n-am să vărs, dar rangu-i văd păstrat. 
Iar miine... 


Scena IV. PRUSIAS, NICOMED, ATTAL, FLAMINIUS; 
ARASP, străjeri 


FLAMINIUS 

Dacă eu miniei i-s pricina, 
Am fost jignit ușor şi-i uit, o, rege, vina. 
Senatul s-ar putea ca, indignat, să strige, 
Dar am prieteni buni, de partea-mi să-l câștige. 


PRUSIAS 
Dreptate însumi eu Senatului i-oi face 
Și chiar de mîine-Attal va să domnească-n pace, 
Căci rege-l fac în Pont și-al meu, la tron, urmaș. 
Cît despre-acest rebel, viteaz dar prea trufaș, 
Să fie judecat la Roma, căci ostatic 
În locul lui Attal i-l las, căci prea-i zănatic. 
Să-] duci acolo, eu o să ţi-l dau pe mînă, 
Dendată ce Attal coroana va să-și pună. 
NICOMED 
La Roma mă trimiţi! 
PRUSIAS 


Dreptate facă-ţi ea. 
Poţi Romei să i-o ceri pe Laodis a ta, 


NICOMED 
Plec, rege, dacă vrei — dar fi-voi, orice-ai zice, 
Mai rege,-acolo, eu, de cît ești tu, aice. 
FLAMINIUS 
La Roma ești ştiut și adorat nespus. 


NICOMED 
Ei, ei, Flaminius, la Roma încă nu-s; 
Și drumul sigur nu-i, iar cel ce mă va duce 
Se poate rătăci la niscaiva răscruce. 


PRUSIAS 
Hai, duceţi-l, Arasp. Și gărzile dublați-i. 
(Lui Atal) 


Tu, Romei mulţumind, vezi să-i rămii în graţii, 
Căci cum prin forţa ei drept rege te ridic, 

De sprijinul i-l pierzi, n-o să mai fii nimic. 

Mă iartă, nalte sol, că mă retrag: pricina 

Sint niște neplăceri ce mi le-a spus regina. 

Mă duc s-o consolez; cu-Attal te las să stai. 

Tu adă-i mulţumiri, Attal, prin viul grai. 


Scena V. FLAMINIUS, ATTAL 


ATTAL 
Ce pot să spun, nalt sol, cînd am în minte, treze, 
Măriri la care-ajung greu inimi mai viteze? 
Mult mă-ndrăgești și văd că-ntreci, cu prisosinţă, 
Făgăduiala ta și nalta-mi năzuinţă; 
Dar tot mărturisesc că tronul unui tată 
Nu-i fericirea mea întreagă — căci mișcată 
Mi-e inima de-un gînd: acest regal însemn 
De Laodis acum mă face mult mai demn 
Dar ea va-mpărtăși iubirea mea adincă? 


FLAMINIUS 
Ba o să fie, cred, mai răzvrătită încă. 


ATTAL 


La ceas de mari schimbări și inima se schimbă. 
Chiar tatăl ei i-a spus, cu muribundă limbă, 

Că-i e sortit a fi soţia unui om 

Ce-o fi-n Bithynia moștenitor de tron. 


FLAMINIUS 


Nu-i lege pentru ea — și cum regină-i, face 
Cu-asemenea porunci doar ceea ce îi place, 

Au poate ea-ndrăgi o diademă care 

lubitului ei prinţ i s-a răpit? Și, oare, 

Te va iubi, de-o scapi de-un scump ocrotitor, 
Cînd tu căderii lui ești unic autor? 


ATTAL 


Odată el plecat, ea ce va face? Cine 
În faţa Romei, de-azi nainte,-o va susține? 
Căci sper să mă ajuţi tot astfel, cu căldură. 


FLAMINIUS 
Iau lucrurile,-ades, ciudată-ntorsătură. 
Prefer să nu răspund, căci nu vreau să mă-nșel. 
ATTAL 


Nici eu nu aș dori să mă încure, defel, 

Și n-aş fi rege ci un om de milă vrednic, 

Dacă te pierd, prin rang, ca bun amic și sfetnic. 
Dar griji îmi fac în van; mi-i Roma veșnic scut. 
N-aduci porunci? 


FLAMINIUS 


Privesc pe prințu-Attal, crescut, 
Hrănit la sînul ei, din leagăn, de pe-atunci. 
Azi este rege-n Pont — se cer deci noi porunci. 
ATTAL 


Cum, noi porunci se cer? Au însăși vrerii sale 
Crezi Roma c-ar putea să i se pună-n cale? 
Au pizme s-au stîrnit, mărirea mea crescînd? 


FLAMINIUS 
Vai, prinţe, ce vorbeşti? Ce ţi-a trecut prin gînd? 


ATTAL 


Dar să mă lămureşti, Flaminius, poţi oare 
De ce-i republica romană schimbătoare? 


FLAMINIUS 
Pot... De primejdii chiar te-aș lecui, căci pari 
În stare-a săvirși greșeli nespus de mari. 
Da, Roma se-nvoia să facă-o nedreptate, 
Al Laodisei tron cît îl rîvneai, din toate. 
Prietenă ţi-a fost, făcînd din asta lege, 


Dar prin mijloace noi te face mare rege. 
Măririi ei dînd bir, cu sila nu vrea azi 
Ca tu pe Laodis de tronul ei s-o prazi. 
Deci liberă s-o lași se cere de acum 

Și, năzuinţi de ai, le cată pe alt drum, 
lar Roma-ţi va sorti soţie, cum ţi-e scris. 


ATTAL 
Dar dacă m-ar iubi regina Laodis? 


FLAMINIUS 


S-amesteci Roma iar dorești în voia soartei? 

Poţi crede forţă că-i, ori intrigă din parte-i, 

Dar slava i-ar umbri căsătoria asta. 

Crezare dacă-mi dai, nu dînsa ţi-i nevasta, 

Ori dacă simţi că-n van mi-i, de-azi nainte, sfatul, 
Să uiţi de asta cît nu s-a-nvoit Senatul. 


ATTAL 


Iubirii i-a urmat răceala; Romei, cred, 

Drag nu-i mai sînt... Ea îl ura pe Nicomed 

Și doar să-l piardă-a vrut cînd mă-mboldea spre ţel 
Și n-a dorit nicicînd mărirea mea, defel. 


FLAMINIUS 


Să nu dau crud răspuns și cu nesăbuinţă 
Cumplitelor dovezi de nerecunoştinţă! 

Cum azi ești suveran, jignește-ţi toţi amicii, 
Căci totul ţi-i permis; fii rob unor capricii, 
Dar cum, în astă zi, silit ești a-nţelege 

Că Roma te-a făcut ce vei fi mîine — rege — 
Că, sprijinul de-i pierzi, nimic ești, ia aminte 
Ce regele ţi-a spus, ca iubitor părinte. 


Scena VI. ATTAL 


ATTAL 


Attal, așa-ţi domneau cîndva străbunii? Vai, 

Vrei rege să ajungi, ca mulţi stăpini să ai? 

Sint rege cu-acest preț? Mi-i sceptrul grea povară. 
Un rege dacă vrem — s-avem doar unu-n ţară. 
Tăria ni l-a dat prea bun și demn de stimă, 


Ca Romei să i-l dăm, să-i fie ei victimă. 

Să le arăt că ochi am buni, dintru-nceputuri, 
Scăpînd de jugul crunt aceste dragi ţinuturi. 
Cind, după interes, își calcă vorba spusă, 
Prietenia cînd politicii-i supusă, 

Să fim ca ei, pizmași pe slava lor, făcînd 
Ce ei fac pentru ei, noi pentru noi, oricînd. 


ACTUL V 


Scena |. ARSINOE, ATTAL 


ARSINOE 


La zarvă m-așteptam — și n-o cred de temut. 
Aprinsă de-un minut, o stinge un minut 

Și, zavera în miez de noapte de se-aciuă, 

Ai nopţii aburi pier, de cum se face ziuă. 

Mă supără puțin norodul răsculat, 

Dar mai mult că, iubind, ești încăpăţinat 

Și, laş, de patimi ars, îţi fură mintea zeii. 
Nu prin dispreţ răspunzi dispreţului femeii. 
Cind soarta mai presus te-a pus, de astă dată, 
Răzbună-te pe ea, că-i crudă și ingrată. 

Nu ochii, tronul ei puteai să-l jinduiești; 
Domni-vei fără ea... De ce s-o mai iubeşti? 
Sînt lanţuri mult nai dulci, mai vrednice de tine; 
Eşti rege — și mai sînt în Asia regine 

Care, departe de-a-ţi stirni atîta chin, 
Vedea-vei cum, pe rînd, să ţi se plece vin. 


ATTAL 


Dar, doamnă... 


ARSINOE 
Fie, deci! Supusă vreau s-o văd. 
Dar știi la ce m-aștept? Năpaste și prăpăd. 

Pe armeanul tron cînd sta-vei, fără pace, 
Părtaș al urii ei în contra mea te-o face. 
Dar se va mulțumi cu-atîta ea, o, zei? 

Au tihnă-ţi vei afla o clipă-n patul ei? 

Vrînd să-și răzbune crunt iubitul, oare sta-va 
Neîntrebuinţind pumnalul sau otrava? 

Ce nu poate-ncerca femeia-niuriată? 


ATTAL 


În pricini false-ascunzi pricina-ntemeiată! 

Cum Roma vajnici regi nu vrea, acum s-ar teme 
De mine,-așa precum de Nicomed, o vreme. 

Nu pot să-i cer nicicum unei regine mîna, 

Să-mi supăr de nu vreau, prin acest gest, stăpîna. 
Pe mine mă trădez, de-o supăr mult prea mult; 
Deci, să mă-ndure ea, se cere s-o ascult. 

E înţeleaptă ea și știu prin ce mijloace 

Stăpîna lumii-ntregi rîvnește a se face. 

Un pic de crește-un stat, spre-a nu-i umbri mărirea, 
Fa-i află sigur leac: căderea, prăbușirea. 

nseamnă c-o jigneşti, de faci o cucerire 

$i, sub un singur cap, prea multă strîngi oştire. 
Şi-i drept războiul ei, cînd tu ai atentat 

La slava-i, prin izbînzi... Ce crimă grea de stat! 
Romanii-s cei dintii; ocîrmuiesc cu rost, 

Vrînd să rămînem noi — conduși de ei — ce-am fost. 
Se vor, pe lîngă regi, atît de influenți, 

De-n lume numai ei rămîn independenţi. 

Eu, doamnă, bine-i ştiu: stîrniţi, distrus-au, oh, 
Cartagina — și l-au strivit pe Antioh. 

Să nu ajung ca el, vreau capul să mi-l plec, 
Cînd peste raţiuni de stat nu pot să trec, 
Cu-atît mai mult cu cît neputincios mă cred, 
Văzînd pe mîna lor lăsat că-i Nicomed. 

Credinței mele gaj e-un leu — și pricepută 

E Roma ca pe el în contră-mi să-l asmută. 


ARSINOE 


Despre-asta chiar voiam să-ţi şi vorbesc aparte, 
Dar mîndră-s că te văd prudent în toate, foarte. 
O, timpul schimbă mult! Să-i crești, cu prisosinţă, 
Pe cei ce-l pizmuiesc: ţi-or fi de trebuinţă. 

Scena 11. FLAMINIUS, ARSINOE, ATTAL 


ARSINOE 


Victorie, nalt sol! Pe-acest îndrăgostit 
Eu l-am convins că-i drept să fie chibzuit. 
Doar datoriei rob, va fi de multe gata. 
În mintea lui din nou domneşte judecata. 


FLAMINIUS 
Regină, n-ai putea ce-ai mai putut odată? 
Au nu poți cuminţi și răsculata gloată? 
Se-ntinde răul și, de nu-l stîrpești pe viu, 
Cînd o să vrei, va fi, se pare, prea tirziu. 
Să nu-ţi închipui că-i stîrpit, de-n pace-l laşi; 
Nedindu-i un răspuns, va face mái mari pași. 
Văzut-a Roma zeci de astfel de răscoale, 
Dar nu cu mîna-n sîn a stat... Le-a stat în cale. 
Și n-a precupeţit, spre-a potoli o gloată, 
Ameninţări şi mari făgăduieli, deodată. 
Vedeai cum, îmblinziţi, toţi răzvrătiţii vin, 
Ba de pe Quirinal, ba de pe Aventin”, 
Căci altfel coborau, potop nimicitor, 
Prea mult de se credea în neputinţa lor 
Și de erau lăsaţi turbării pradă, cum, 
Regină, pari să-i lași de capul lor acum. 


ARSINOE 


Exemplul e măreț şi discutăm degeaba; 
Senatul pildă dă de cum se face treaba. 
Pe rege... lată-l, ah,... 


Scena III. PRUSIAS, ARSINOE, FLAMINIUS, ATTAL 


PRUSIAS 


N-am nici o îndoială. 
Știu cine a-ndemnat norodul la răscoală: 
Au capi pe oamenii lui Laodis. Se zice... 


FLAMINIUS 


Mă aşteptam ca ea norodul să-l ridice! 


ATTAL 
Pentru atîtea griji și-atenţii, ce răsplată! 


FLAMINIUS 
Să facem, deci, ceva... Şi, de mă credeți, iată.. 


Scena IV. PRUSIAS, ARSINOE, FLAMINIUS, ATTAL; 
CLEONE 


CLEONE 


Sîntem pierduţi, pe loc de n-aflăm leac răscoalei... 
Îl cer pe Nicomed, regină... Gloata,-n cale-i, 
Distruge tot, făcînd dreptate,-n lung și-n lat... 

Zac, groaznic sfîrtecaţi, Zenon şi Metrobat. 


ARSINOE 


Nu-s de temut acum, căci și-au ales victime 
Și sîngele vărsat i-o sătura de crime; 

Şi se vor lăuda cu fapta asta, cred, 

Zicînd că mulțumit deplin e Nicomed. 


FLAMINIUS 
De n-ar avea și capi răscoala asta, poate 
Aș crede, ca și voi, că potoli se poate, 
Că taie cei doi morţi al vulgului elan. 
Dar nu stă-n loc, de o călăuzește-un plan, 
Ci buzna dă spre ţel, în iureșe nătînge, 
Şi-abia că-i dă imbold întîi vărsatul sînge, 
Ce o aţiţă crunt și-i stinge-n suflet sila, 
De n-o mai ţin în frîu nici groaza și nici mila. 


Scena V. PRUSIAS, FLAMINIUS, ARSINOE, ATTAL, CLE- 
ONE, ARASP 


ARASP 


Norodul în răspăr dă iama crunt și ţipă... 
Străjerii pot cădea înfrînţi, din clipă-n clipă... 
Şi, după cîte-aud din groaznicul tumult, 

Pe prinţ în mînă eu nu pot să-l ţin prea mult... 
Nu pot să mai răspund de el... 


323 


394 


PRUSIAS 
Să-l dăm, deci, gloatei, 
De-i este-atit de drag și-atît de scump ingratei. 
Să ascultăm de-acest popor necredincios, 
Ce-l vrea pe el pe tron, iară pe mine — jos 
Și de pe-un nalt balcon fălosul cap să-i zboare 
Peste ăști noi supuși ai lui... 


ATTAL 
O, doamne, oare... 


PRUSIAS 


În acest fel voiesc să-i fie gloatei dat. 
De gloata asta vrea, să-i dăm ce-a căutat. 


ATTAL 


Dar vulgului turbat nu va atunci să-i scape, 

O, doamne, tot ce-ţi e de suflet mai aproape. 
Și mai cutez să spun, pierzînd orice speranţă, 
Nici Majestatea-Sa că n-ar fi-n siguranță. 


PRUSIAS 


Deci vrei să mă supun și să ascult de gloată: 

Să-i dau pe Nicomed cu tronul meu odată! 

N-am de ales... Porunci dă gloata... Ni-i dușmană... 
Pot idolul să-i dau doar mort — ori cu coroană. 


FLAMINIUS 


Dar, rege, chiar de drept ar fi să faci astfel, 
Ai drept să poruncești să piară-un prinţ rebel? 
Asupră-i ce puteri mai ai? Ostatic știu 

Că-i este Romei azi, deci nu-ţi mai este fiu. 
De tatăl uită, sînt dator să-i spun în față 

Că noi sîntem jigniţi, de-l vrea lipsit de viaţă. 
Eu faţă de Senat răspund de cum mă port; 
Nu mă-nvoiesc — şi cum galera mea e-n port, 
Îngăduie-mi să plec p2 tăinuita poartă 

Ce-l leagă de palat; de-l paște-o crudă soartă 
Pe prinț, plecarea mza dea tuturor de veste 
Ca Roma,-n hotărîri, cu mult mai blîndă este 
Și nu-i aduce-acest omagiu crunt, zănatic, 

De a-i ucide chiar în faţă-i un ostatic. 


ARSINOE 
M-ai crede, doamne, și părerea pot să-mi zic? 


PRUSIAS 
Din parte-ţi, doamnă, zău, nu m-ar uimi nimic. 
Vorbeşte. 


ARSINOE 


Ceru-mi dă un sfat care te-mpacă 
Pe tine, mulțumind și Roma... lată-l: dacă 
Să plece solul vrea, ostaticul, în pripă, 
Cu sine să și-l ia putea-va-n orice clipă. 
E totul ușurat de poarta tăinuită. 
Dar mai ușor ar fi, mulţimea răzvrătită 
De-ai sta puţin s-o-nșeli, s-o domolești cît poţi, 
Vorbindu-i, dînd răspuns la toate, pentru toți. 
Să piardă timpul fă, pe cînd, în siguranţă, 
Galera-l va răpi pe prinț, a ci speranţă. 
De buzna dă-n palat, ca toţi să te prefaci 
Năuc și uluit, privind cu ochi buiimaci. 
Acuză Roma și promite răzbunare 
În contra tuturor ce-i dară-ajutorare. 
În zori, poți să trimiţi urmăritori, un roi, 
Dînd plebei de-nţeles c-aduce-l-or napoi, 
Cît beţe-n roate tu punînd în fel ṣi chip, 
Va totul să cîştigi prin ăst viclean tertip. 
lar vulgul, de va fi pornit o scurtă vreme, 
Nu va-ncerea nimic, cît pentru prinţ se teme, 
Strădaniile cît zadarnice-o să-i pară. 
Eliberarea lui, aici, e prea ușoară 
Și vulgu,-n capul lui de-l vede, se-nţelege 
Că vom fugi noi doi — și el îi va fi rege. 
Tu judecă ce-i drept. 


PRUSIAS 
Mărturisesc, o, doamnă, 


Spre-asemeni hotăriri chiar cerul că te-ndeamnă. 


O, zei, un plan urzit mai bine nu se poate? 


TLAMINIUS 
E gaj de glorii mari, de viaţă, libertate. 
Și Laodis, în plus, ostatică-i... Dar cine 
Îşi pierde timpu-aici — îl pierde pentru sine. 

PRUSIAS 
Să nu-l mai pierdem, deci! La treabă! 

ARSINOE 

Nu-l luaţi 

Cu voi decît pe-Arasp, cu numai trei soldaţi, 
Căci unul neleal între mai mulți încape. 
De Laodis chiar eu m-oi îngriji, de-aproape. 
Dar unde-alergi, Attal? 


ATTAL 
Trufia să-i răsfăţ 
Acestui răzvrătit popor, scăpat din hăţ, 
La vicleșugul tău s-adaug altul vrînd. 


ARSINOE 


Gindește-te c-avem o soartă și că sînt 
Primejduită eu, slujindu-te pe tine, 


ATTAL 
O, doamnă, voi pieri, ori vom scăpa cu bine. 
ARSINOE 


Te du, căci vine a Armeniei regină. 


Scena VI. ARSINOE, LAODIS, CLEONE 


ARSINOE 
Au nu vom pedepsi a răului pricină? 
LAODIS 
Ba da, o, doamnă; chiar de slabă i-i dorinţa, 
Pedeapsa i-o vom da cu toată stăruința. 
ARSINOE 
Osînda spune-i, deci, știindu-i crima vilă. 
LAODIS 


Destul e de-i un pic regina mai umilă 
Şi-i prea mult că un plan de rîpă i s-a dus. 


ARSINOE 
Ba merită, de-a fost un suflet nesupus, 
Să i se ia pe loc coroana de pe frunte. 


LAODIS 


Cei generoși altfel știu răul să-l înfrunte: 
Cînd simt că au învins, li-i de ajuns să-și vadă 
Dușmanul rușinat. 


ARSINOE 


Dac-ar putea să creadă 
În asta, mulţumi ar şti pentru clemenţă. 


LAODIS 
În suflet nu am strîns prea multă violenţă. 


ARSINOE 
Poporul să] asmuţi să-și taie suveranul, 
Să-i pui în mînă foc și fierul, cu toptanul, 
Mînînd pînă-n palat a plebei insolenţă, — 
Regină, asta e puțină violență? 


LAODIS 
Ne-am înţeles pe dos, o, doamnă și regină; 
Eu spun că-i vina ta — și-mi cauţi mie vină. 
N-am pricini să mă tem de-al plebei val nătîng. 
Sub ocrotirea mea venit-am să vă string, 
Spre-a nu expune-n voi înalta majestate 
Respectului scăzut al plebei miniate. 
Pe rege și pe-Attal să-i chemi — căci am curaj 
Regalei demnități a lor să stau drept gaj, 
Căci i-ar cunoaşte greu poporul, azi turbat. 


ARSINOE 


Ah, s-a văzut cîndva orgoliu mai sfruntat? 
Tu — ce pricină eşti năprasnicei răzmeriţi; 
Tu — ce-n acest palat captivă-mi ești, cum meriţi; 
Tu — care-ai să plătești cu propriul tău sînge 
Tot ce, prin crima ta, asupră-mi se răsfrînge; 
Tu încă-mi mai vorbeşti cu cutezanţă mare, 
De parcă vin aici, cerșindu-ți îndurare! 

LAODIS 
Tot cu-ndărătnic ton dacă-mi vorbești, înseamnă 
Că nu-nţelegi că eu porunci aici dau, doamnă, 
Și, cînd mi-o fi pe plac, îmi poţi cădea victimă, 
Răzmeriţa de azi nu-mi impute că-i crimă. 

Sînt vinovaţi ai tăi supuși de răzvrătiri 

Și urletele lor sînt mari nelegiuiri. 

Dar cum regină-s eu, vrînd în regale sfezi 
Să-nving, pe-acești rebeli ţi i-am stîrn:t, cum vezi, 
Căci, printre mari dușmani, îmi dă războiul drept, 
Prin legea lui de fier, răzmeriţi să deștept. 

Cum soţul mi-ai răpit, mi-ai devenit vrăjmașă. 


ARSINOE 
Vrăjmașă, doamnă,-ţi sint — și liota abrașă 
De va răzbi-n palat, acela fi-va ceasul 
Cînd de la viaţă va să-ţi iei, scurt, bun rămasul. 


LAODIS 


Cuvîntul va să-ţi calci, ori, peste-al meu mormiînt, 
Toţi regii voştri-or ști că hecatombă-mi sînt; 
Sau speri să mai găsești, în vastul tău palat, 
Un alt perfid Zenon, un alt laş Metrobat? 
Crezi, poate, că mai ai şi slujitori fideli? 

Năimiţi de mine-au fost, prin tainice urzeli. 
Vreunul, baremi, ştii, să se trădeze gata, 

Să te asculte vrînd, cerîndu-și moartea plata? 
Bithynianul tron eu nu-l rîvnese nicicum; 
Spre-Armenia doresc larg să-mi deschideţi drum. 
Și dacă toți vă vreţi scăpaţi de-un greu necaz, 
Vă cer să mi-l redaţi pe soţul meu viteaz. 


ARSINOE 
Pe-al Romei drum, să-l prinzi, dă fuga din cetate. 
Flaminius, de-acum, să ţi-l redea mai poate. 
Dar iute şi vîslind din greu te du — și speră, 
Căci ei pe mare sînt, plutind pe o galeră. 
LAODIS 
De-aș crede-o, ah! 
ARSINOE 
Defel nu te-ndoi, regină. 
LAODIS 
Ci fugi atunci, ci fugi de furia-mi haină. 


Odată ce mi-ai dat fatala lovitură, 
Mărinimia și respectu-mi schimb în ură. 


Ba nū, nu, nu fugi! Ostatică-mi rămii, 

Cît n-am să-l scap din lanţ pe dînsul, mai întîi. 
Să-l scap, îmi voi tăia chiar pînă-n Roma căi, 
Cu toţi supușii mei, cu toţi supușii tăi. 

Au n-a spus Hannibal că-i nebunie rară 

Să vrei Roma s-o-nvingi nu-n Roma, ci afară? 
În inima-i voiesc s-ajung c-un milion 


De braţe tari şi greu să-i zdruncin mîndrul tron. 


Vreau disperarea mea să-i sfarme tirania. 


ARSINOE 
Deci și-n Bithynia vrei să-ţi întinzi domnia? 
Şi-n furia de azi, cutezi să crezi — și spui 
Că regele-o-ndura să stai pe tronul lui? 
LAODIS 


Da, doamnă, voi domni — şi fără să-l jignesc, 
Căci el doar în tablou se-arată os domnesc. 
Ce-i pasă cine-aici dă legi și,-n locu-i, cine 
Domnește — ori romani, ori eu? Dar iată, vine, 
Să-mi cadă-n braţe, alt ostatic, chiar acum. 


Scena VII. ARSINOE, LAODIS, ATTAL, CLEONE 


ARSINOE 
Attal, tu i-ai văzut cum au pornit la drum? 


ATTAL 
Ah, doamnă! 


ARSINOE 
Ce e? 


ATTAL 


Vai, ni-s clipele nefaste. 
Ne bat toți zeii azi cu crîncene năpaste, 
Căci prinţul a scăpat! 


LAODIS 


Nu-ţi fie teamă, doamnă; 
Mărinimia iar să iert, să uit mă-ndeamnă. 


399 


„400 


ARSINOE 
Îşi place, oare,-Attal, să mă-nspăimînţi un pic? 
ATTAL 
O, doamnă, nu, nici gînd: e-adevărat ce zic. 
Nenorocitu-Arasp, cu-a lui escortă slabă, 
Spre-ascunsa poartă-n van l-a dus cu zel şi grabă. 
Trecuse-al Romei sol, cînd iată, la picioare, 
Lui Nicomed, urlind cumplit, de groază mare, 
Se prăbușşi Arasp, străpuns de un jungher. 
Și-ai săi fugiră toți, simțind că și ei pier. 
ARSINOE 
Și cine l-a-njunghiat acolo, chiar în poartă? 


ATTAL 


Vreo opt, zece soldaţi părînd a sta de gardă. 
Iar prinţul... 


ARSINOE 
Ah, fiu scump, pe cîți îi vezi trădînd! 
Vai, ce puțin leali supușii noștri sînt! 
Dar cum de ai aflat de-acest dezastru crunt? 


ATTAL 
Soldaţii lui mi-au spus și-Arasp chiar, muribund. 
Dar disperarea mea crescu, cînd eram gata 
Să lupt nenduplecat, alăturea de tata, 
Dar era prea tirziu, căci el, c-o barcă lungă, 
Cu totul năucit, din urmă să-l ajungă 
Căta pe-al Romei sol înalt, a cărui frică 
Părea că nu-i deloc decît a lui mai mică. 


Scena VIII. PRUSIAS, FLAMINIUS, ARSINOE, LAODIS, 


ATTAL, CLEON 


PRUSIAS 
Ba, iată, ne-am întors ca să-ţi salvăm onoarea, 
Ori chiar sub ochii tăi să ne aflăm pierzarea. 
ARSINOE 
Da, rege, să murim — şi viaţa noastră pradă 
Dușmanului cuprins de crunte fúrii cadă. 


Porunci să n-așteptăm... Să le răpim — nu vrei? — 
Plăcerea de-a-i lăsa să hotărască ei. 


LAODIS 


Jignești un mare om mai mult prin ce ai zis, 
Decit prin faptul că la Roma l-ai trimis. 
Cum, încă nu-l cunoşti? De cred în el, nu-i semn 
Că prințul Nicomed de mine este demn? 

L-aș renega, de-aș ști că nu-i mărinimos, 

Că decit stima mea se-arată mai prejos 

Și nu s-ar arăta, oricind, egal cu sine. 

Dar iată-l: vom vedea de-l știu destul de bine, 


Scena IX. PRUSIAS, NICOMED, ARSINOE, LAODIS, 
FLAMINIUS, ATTAL, CLEONE 


NICOMED 


E totul, doamne, calm, căci răzvrătita gloată, 
Văzîndu-mă la chip, s-a potolit pe dată. 


PRUSIAS 
Fiu răzvrătit, cutezi să mă sfruntezi și-aiei? 


NICOMED 


O, rege, nu am fost, nici nu voi fi ce zici; 

Şi nu vin să-i arat nici urii tale eu 

Un sfidător captiv, ce-și rupe lanţul greu, 

Ci ca un bun supus, ce-ţi vrea tihnit repaos, 
Cînd interes străin zvirlit-a țara-n haos. 

Nici Romei nu-i imput vreo crimă... Roma poartă, 
Oriunde și oricînd, a stăpînirii artă 

Și datoria doar își face solul, vrînd 

Puterea între noi s-o-mpartă, rînd pe rînd. 

Dar nu îngădui constrins să fii vreodată. 

S-o teme — de-mi redai iubirca ta de tată. 
Poporului să-i ierţi că și-a ieșit din fire, 
Văzindu-mă lovit de-o grea nenorocire. 

Și iartă-l de-a crezut că-i răul necesar, 

Căci i-om vedea curînd efectul salutar. 

Te rog, doamnă, să-ţi ierţi poporul, cît se poate, 
Și-o viaţă-am să-ţi ador înalta bunătate. 

De ce-mpotrivă-mi stai, ştiu: dragostea de mamă 
Pe-Attal, ce frate mi-i, pe tron regal îl cheamă 
Și-s gata să-l ajut, ilustră suverană, 

De-ngădui mîna mea să-i dăruie coroană, 

Căci Asia spre zeci de cuceriri te-ndeamnă 

Şi-i gata braţul meu de alte fapte, doamnă. 
Poruncă numai dă-mi și locul îl alege 

Și-am să-ţi aduc sub ochi coroana lui de rege. 


ARSINOE 


O, prinţe, îţi dorești izbînda mai măreaţă? 
Cind azi stăpîn îmi ești pe cinste şi pe viaţă, 
Ca un învingător puternic crezi că bine-i 

Să cauţi să triumfi și-n inima reginei? 

Cînd stup ești de virtuţi, s-o apăr nu am cum; 
S-o cucereşti e ea nerăbdătoare-acum. 

Trei sceptre-ai cucerit și-o inimă — și știu 

Că eu mi-am cîştigat, azi, un al doilea fiu. 


PRUSIAS 


Sint cucerit și eu, regină — și îmi pare 

Că s-am un mare fiu mi- i gloria cea mai mare. 
Dar cum ne-aduci potop de bucurii, au cui 
Să-i mulțumim că ești aici și viu? Ne spui? 


NICOMED 


Mi-ascunse chipul cel ce, cu nespus curaj, 
Salvatu-m-a, cerînd să-i dau inelul gaj 
Şi mîine mi-a promis să mi-l aducă. 


ATTAL 
Vrei, 


Din inelarul meu, o, prinţe, să ţi-l iei? 
NICOMED 


O, sînge tot regesc ne curge-n vine, demn. 

Și este fapta lui neîndoielnic semn 

Că plin de-ambiţii rob al Romei astăzi nu-i, 
Ci-i un liberator, ce i-a salvat pe-ai lui. 

O, frate, lanţul meu frîngînd, ai frînt și alte: 
Al lui și ale lor, tot capete înalte. 

Și te-ai ascuns — salvînd tot statul de prăpăd? 


ATTAL 
Virtutea strălucind mai tare-am vrut să-ţi văd, 
Luptînd necontenit cu-a noastră nedreptate 
Și seamă neţinînd de-un biet serviciu, frate. 
Și m-aș fi răzbunat pe mine ori pe tine, 
De n-aș fi judecat așa cum se cuvine. 
Dar, doamnă... 


ARSINOE 


Înţeleg: e-un vicleșug promis 
În contra mea sau spre folosu-mi, cum ai zis. 


(Lui Nicomed) 


Mă bucur cu atit mai mult, o, printe, eu, 
Că-i răul ce-am făcut oprit de fiul meu. 


NICOMED 

(Lui Flaminius) 
Înalte sol, îţi spun că-i cinste şi mîndrie 
Să poţi să te făleşti cu-a Romei prietenie, 
Dar n-o dorim, cît ea noian de aspre legi 
Azvirle nencetat pe capete de regi. 
O vrem — dar nu ca sclavi... De nu, în astă ţară, 
Cuvîntul dur, dușman, mai dulce-o să ne pară. 


FLAMINIUS 

(Lui Nicomed) 
Senatul s-o-ntruni, deliberînd — dar cred 
Că-n al său nume pot eu, prințe Nicomed 
Să te asigur că te va cinsti, ca os 
Regesc, cu suflet rar și prea mărinimos; 
Și drept prieten bun al ei de n-o să treci, 
Ilustrul ei dușman te-o socoti, pe veci. 


PRUSIAS 
Aflindu-ne-astăzi sub prielnice-auspicii, 
Chiar mîine-om pregăti prinos de sacrificii, 
Să cerem zeilor, cînd le-or simţi aroma, 
Cu gînd prietenos să ne privească Roma. 


ILUZIA COMICĂ 


Comedie 


NOTĂ INTRODUCTIVĂ 


Iluzia comică a fost jucată în premieră în 1636, la Théâtre du Ma- 
rais, bucurindu-se de un succes notabil, la care a contribuit şi colabo- 
rarea a doi actori celebri: Bellemore — în rolul lui Matamor, şi Mon- 
dory — în rolul lui Clindor. Succesul pare să fi fost şi destul de durabil, 
deoarece într-unul din comentariile („examens“) care însoțesc piesele 
sale în ediţia din 1660 Corneille scrie: „Nu insist mai mult asupra acestui 
poem: cu toate neimplinirile sale, trebuie să fi avut și unele calităţi, 
deoarece a înfruntat trecerea anilor şi se mai joacă încă pe scenele 
noastre, cu toate că au trecut peste treizeci de ani (de fapt, nu trecuseră 
decit vreo douăzeci și cinci — n.n.) de cînd a apărut pe lume, răstimp 
în care, peste multe alte scrieri, care păreau mai îndreptăţite ca el să 
nădăjduiască a dăinui multă vreme, s-a aşternut praful uitării“. 

Deși dedicaţia din 1639 către M.F.D.R. (vasta exegeză corneliană 
nu a descoperit încă despre cine este vorba) începe cu cuvintele: „Iată 
un monstru ciudat pe care vi-l dedic“, fluzia comică (in multe ediţii 
de după 1660 titlul este /luzia) prefigurează prin unele aspecte succe- 
sul enorm al Cidului, numeroase pasaje apărind ca un fel de exerciţii 
de stil, de „game“ anunţind desăvirşirea capodoperei. În acest sens, 


sînt citate adesea versuri eum ar fi: 


Cind numele-mi rostesc, surp mindre bastioane 
Şi bătălii cîşlig și spulber escadroane. 

Nu-mi trebuie un sfert din cit curaj adun 
În piept, ca pe-mpărali să-i fring şi să-i supun. 


(Actul II, scena II) 


Din punctul de vedere al realizării artistice, relevăm mai ales 
îndemiînarea cu care este folosit procedeul „teatrului în teatru“ — 
în care Corneille vede şi un prilej de a valoriza statutul social al acto- 
rului (cf. Actul V, scena V) — și vigoarea și umorul cu care este con- 
struit personajul Matamor („Ucigătorul de mauri“), care se adaugă 

la un lung şir de soldaţi fanfaroni, creaţi după prototipul din Miles 
gloriosus, de Plaut. Deşi nu este nicidecum primul Matamor din istoria 
teatrului, este al doilea personaj de acest fel din teatrul francez care 
vorbește în versuri, Corneille făcînd o adevărată demonstraţie de virtuo- 
zitate în registrul „minor“ al comediei (a se vedea, de exemplu, actul 
HI, scena IV, mai ales acumulările grotești din penultima replică a lui 
Matamor, remarcabil tălmăcite de Aurel Covaci). 

Privită cu condescendenţă de un Corneille ajuns în culmea gloriei 
(„Am să spun puţine lucruri despre această piesă: este un flecuşteţ ex- 
travagant, plin de atîtea abateii de la reguli încît nu merită să i se 
acorde consideraţie, deși noutatea acestui capriciu a făcut ca succesul 
să fie suficient de notabil încît să nu mă căiesc că mi-am pierdut 
oarecare timp cu el“ — comentariu la ediţia din 1660), Iluzia (comică) 
este totuși o verigă grăitoare în evoluţia lui Corneille, stînd mărturie 
despre geneza geniului, 


V. COVACI 


ILUZIA COMICĂL 


PERSONAJELE 


ALCANDRU, mag 

PRIDAMANT, tatăl lui Clindor 

DORANTE, prieten al lui Pridamant 

MATAMORZ, căpitan gascon, îndrăgostit de Isabella 
CLINDOR, confidentul lui Matamor şi iubitul Isabellei 
ADRASTE, gentilom, îndrăgostit de Isabella 
GERONTE, tatăl Isabellei 

ISABELLA, fiica lui Géronte 

LYSA, servitoarea Isabellei 

Un temnicer din Bordeaux 

Un paj al căpitanului 

CLINDOR, în rolul lui Theagâne, senior englez 
ISABELLA, în rolul Hippolytei, soţia lui Theagene 
LYSA, în rolul Clarinei, confidenta Hippolytei 
ARASTE, scutier al lui Florilam 

Ceată de servitori ai lui Adraste 

Ceată de servitori ai lui Florilam 


Acţiunea se petrece în regiunea Touraine, pe un cimp din apropierea 
peşterii magului. 

ACTUL | 


Scena |. PRIDAMANT, DORANTE 


DORANTE 


Un mag ce c-un cuvint răstoarnă Firea lesne, 
Şi-alese drept palat o grotă toată bezne. 
Stăpînă-i noaptea grea-n acest lăcaș de groază, 
Pătrunsă rareori de cîte-o pală rază, 

Ce se strecoară-abia prin reci cotloane sumbre, 
Pe cît i-ngăduie paingul des de umbre. 

Să nu te-apropii, nu! Sub stîncă, marea-i artă 
A pus mari piedici ce pe un intrus nu-l iartă. 
E hruba peșterii un zid, zid nevăzut; 

Chiar aerul din ea-i, cînd vrea, de netrecut. 
Ca o redută e, cu ferecate porţi, 
Ce-așterne-n colb puţin sute și mii de morți. 
De dragul tihnei, nu al apărării sale, 

Mori de-l jigneşti ori vii pe nepoitită cale. 
Chiar de ești curios și ghes îți dă dorinţa, 

E bine să-i aștepți întîi bunăv oința. 

Se-arată zi de zi şi- aproape-i clipa- n care, 

El, ca de obicei, mai iese la plimbare. 


PRIDAMANT 


M-aştept la prea puţin, dar ard să-l văd, pe loc; 
De nerăbdare mor, speranță n-am deloc. 

Mă zbucium rău de tot, căci fiul meu iubit, 
De-asprimea mea cîndva din casă izgonit, 

De zece ani, auzi, de ochii mei se-ascunde, 

Și-l caut peste tot, și nu-l găsesc niciunde. 

Cum prea-și făcea de cap, cumplit, nendurător, 
Plăcerile să-i curm eu m-am simţit dator. 
Pedeapsa eu credeam că-l face blind, nu ruga; 
Prea aspru-am fost cu el — şi-atunci alese fuga. 

Greșeala-mi apăsa pe suflet tare greu; 
Prezent — l-am tot jignit; fugit — l-am plins mereu. 
Simţeam cum, necurmat, asprimea mea nedreaptă 
Prea drepte remușcări în suflet imi deşteaptă. 
Să-l caut am purces prin lume, cu tot dragul; 
Văzut-am riul Rin, Meuza, Sena, Tagul. 
Aceleași crunte griji mă string cu crudă gheară; 
Atitea pribegii nimic nu mă-nvăţară 

i, disperat că-n van mă zbat, ca și-nainte, 
ncrederea pierzîind în omeneasca minte, 

Să-i aflu un liman acestei suferinţi, 

Să-ntreb Infernul chiar pornit-am, scos din minţi. 
Văzutu-i-am pe cei mai cu renume meșteri 

in farmece, precum stăpînu-acestei peșteri. 

Mi se spunea de ei ce-mi spui de-Alcandru, însă 
Ei nu mi-au potolit durerea-n suflet strînsă. 

Stă mut Infernul cînd vii tu cu întrebarea; 

lar de-ţi răspunde, vai, îţi crește turburarea. 


DORANTE 


Nu-i cazul om de rînd pe-Alcandru să-l socoţi; 
Ce ştie el nu știu nici laolaltă toți. 

N-oi spune că-i stăpîn pe trăsnet și pe vint, 
Că iscă val pe mări, cutremur pe pămint; 

Că în vîrtejuri mii răscoală-ntreg văzduhul, 
Oștiri ce pe vrăjmași îi fac să-și deie duhul; 
Cuvîntul lui savant că poate, bunăoară, 

Să mute munţi din loc, că nouri grei doboară 
Și face ca doi sori să strălucească-n noapte. 
Nevoie n-ai de-astfel de mari minuni și fapte. 
E de ajuns să spun că îți citește gîndul, 
Văzînd în viitor, trecutul pătrunzîndu-l. 

Nu-s taine-n univers să nu le ştie bine 

Și cărţi deschise-i sînt umanele destine. 

O, nu credeam nici eu, cum nu crezi toate-acestea, 
Dar, de cum m-a văzut, mi-a depănat povestea 
Și fost-am uluit s-aud că-nșiră cele 

Mai tainice trăiri a dragostelor mele. 


PRIDAMANT 


O, cîte nu mi-ai spus! 


DORANTE 
Văzut-am cîte încă! 
PRIDAMANT 
Încerci în van să-mi dai curaj... Tristeţe-adîncă 
Mi-s zilele și simt c-atitea griji şi trudă 
Le va acoperi, pe veci, o noapte crudă. 


DORANTE 


Cind din Bretania plecai odinioară, 
Venind să fac aici pe nobilul de ţară, 
Doi ani de dragoste m-au fericit deplin: 
Am pe Sylveria şi-acest castel vecin. 
De-atunci un singur om el n-a dezamăgit 
Și pleacă orice ins nespus de mulţumit. 
Nu-i de disprețuit asemeni ajutor 

Şi-i place să-i rămîn, de m-ar servi, dator. 
Și pot să mă fâlesc că, dacă-l rog, îndată, 
Tot ce doreşti, pe loc îţi spune şi-ţi arată. 


PRIDAMANT 
Destinul mi-i prea crud, spre-a se-ndulci atîta. 


l DORANTE 

Să speri mereu: dar vezi că magul apărut-a. 
Priveşte-i mersul şi priveşte-i fața gravă 

Ce, prin ştiințe-adînci, Natura ține sclavă; 
Dar a putut salva, de timpul care-l roase 
De-un veac, doar niște nervi şi descărnate oase. 
Dar are forţe-n trup, în ciuda vîrstei, el; 

Uşor se mișcă și i-i mersul tot la fel. 

Îl mișcă pe moșneag resorturi neștiute, 

Făcind din pașii lui minuni nemaivăzute 


Scena I1. ALCANDRU, PRIDAMANT, DORANTE 


DORANTE 


O, geniu cărturar, a cărui doctă veghe 
Produce zi de zi minuni fără pereche; 

Tu, căruia nimic din noi nu i se-ascunde, 
Căci fapta ne-o pătrunzi cît nu ne vezi niciunde; 
O, dacă arta ta, nespusa ta putere 


Folos nu mi-au adus, căci n-am nimic a-ţi cere, 
Acestui tată trist durerea-i ușurează; 

E jalea lui, ca vechi amic, şi-n mine trează. 
Ca mine s-a născut la Rennes... Dintru-nceput, 
Aproape, pot să spun, că-n braţe i-am crescut. 
Avea şi el un fiu — și cam de vîrsta mea. 
Prieten îi eram, prieten îmi era. 


ALCANDRU 


Dorante, e destul: știu păsul ce-l aduce; 
Chiar acest fiu acum îi este greaua cruce. 
Bătrîne, nu-i așa că faptul că-i departe, 
Din vina ta, căinţi îţi iscă, nu deşarte? 
Că încăpăţinat fiind întru asprime, 

L-ai alungat — şi-ţi plingi a inimii micime? 
Că-n van, tot mistuit de cruntă remușcare, 
ÎI cauţi de ani lungi prin lumea asta mare? 


PRIDAMANT 


Oracol cărturar al vremilor de azi, 

Eu ţi-aș ascunde-n van cumplitul meu necaz. 
Cunoști prea bine tu nedreapta mea asprime 
Și tainele-mi pătrunzi cu multă limpezime! 
E drept, greşit-am, dar pentru-astă nedreptate, 
Deșartă truda mea e-un chin destul şi, poate, 
Afla-vei tu liman regretelor, iristeţii; 
Redă-mi-l pe-acest fiu ce stilp mi-i bătrineţii. 
Aș zice că redat îmi e, de-mi dai vreo veste. 
Aripi voi căpăta, să-l aflu, ca-n poveste. 

O, unde s-a retras? Să-l caut unde? Zbor 

La capul lumii chiar, împins de-alean și dor. 


ALCANDRU 
Să speri întîi; apoi, vei ști prin vrăji pe unde 
Un cer răzbunător, crunt, lacrimei l-ascundc. 
O să-l revezi, da, plin de viaţă și cinstire, 
Căci izgonirea-i fu izvor de fericire. 
E prea puţin s-o spun; cum la Dorante ţin, 
O să te fac să vezi norocul lui deplin. 
Novicii vrăjitori, cu toate-ale lor fumuri, 
Descîntece, tămii, ceremonii, parfumuri 


Și ierburi ce atotputernice le vor, 

Tărăgănări aduc în meseria lor, 

Ce alta nu-s decit mistere-nșelătoare, 

Ce frică-ţi fac, pe ei punindu“i în valoare. 

Eu, cu bagheta msa, dezleg mai multe taine. 


(Face un semn cu bagheta şi se ridică o cortină, în dosul căreia sînt etalate 
cele mai frumoase costume acloricești. ) 


Ci judecă-l pe fiu după aceste haine, 
Au ale unui prinţ ar fi, crezi, mai de fală? 
Mărirea lui mai poţi s-o pui la îndoială? 


PRIDAMANT 


Paterna dragoste e măgulită foarte, 

Dar astfel de-avuţii el nu-i de rang să poarte 
Și-n starea-n care e n-ar cuteza defel 

Să umble îmbrăcat pompos și falnic el. 


ALCANDRU 


Sub un destin mai bun și-a rinduit averea; 
Cu timpul s-a schimbat și starea lui, și vrerea; 
Şi nimeni n-ar putea să murmure anume 

Că-i place îmbrăcat cu fast să iasă-n lume, 


PRIDAMANT 


Ce dulce-r: suflet, tu, speranță nouă,-mi crești! 
Dar printre haine văd și straie femeiești... 
O fi căsătorit? 


ALCANDRU 


Ți-or spune vrăji oculte 
De dragostele lui și de primejdii multe. 
Dar ai putea, de ai o inimă-ndrăzneaţă, 
Printr-o iluzie să-i vezi întreaga viață 
Și tot ce-a pătimit pe loc să ţi se-arate 
Prin vii năluci ce par cu suflet înzestrate; 
Cuvinte, gesturi nu le vor lipsi, adică. 


PRIDAMANT 


Să nu mă bănui de-o neserioasă frică. 
Au chipul căutat, dorit de-atita vreme, 
Să poată-n ochii mei mari spaime-acum să cheme? 


ALCANDRU (lui Dorante) 


Să te retragi, te rog, în clipele acestea; 
Secretă, între noi, rămine-va povestea. 


PRIDAMÂNT 


Îmi e prieten bun — n-am taine pentru el. 


DORANTE (Lui Pridamant) 


Se cade să-l asculţi — și necrîcnind defel. 
Te-aştept la mine deci. 


ALCANDRU (lui Dorante) 


Acasă,-n astă seară, 
Afla-vei de la el cum lucrurile stară. 


Scena ll. ALCANDRU, PRIDAMANT 


ALCANDRU 


Un mare senior n-a fost Clindor deodată 

Și fapte-a săvirșit ce-i pun pe cinste pată. 

M-aş amări ca ochi, ce de părinte nu-s, 

Să vadă pe ce căi mizeria l-a dus. 

Luase ceva bani de-acasă, bunişori, 

Pe care-i risipi din seară pînă-n zori. 

S-ajungă la Paris, vîndu pe drum răvașeă, 

Leac pentru fierbinţeli, migrene nărăvaşe. 

Ghici în palmă și, cum la Paris ca prinții 
Trăiești din minte, el trăi pe seama minţii. 

La Sfintu' Inocenţiut făcu pe scribul, iar 

Cînd prinse-un pic de cheag, lucră la un notar; 
Sătul de scris, prin Saint-Germain porni, cu-ardoare, 
S-arate lumii o maimuţă dansatoare. 

Se apucă de vers: „Samariteanca“$ știe 

Că versurile lui le cîntă-n cor o mie. 

Frumosu-i stil prinzînd podoabe elegante, 
Romane scrise și, pentru Guillaume’, mici poante, 
lar pentru Gautier? chiar cîntece anume; 

Și cu mătănii mai făcu negoţ pe lume, 

Ca doctor şarlatan, vîndu şi mitridat?; 

Fu avocat apoi, reîntors iar la palat, 

Încît Buscân!? Guzmán”! şi Lazarillo Tormes!? 

Nu poţi să spui că-n cărţi sub mult mai multe forme-s. 
Dorante ce-ar simţi s-audă toate-acestea? 


PRIDAMANT 


Îţi sînt îndatorat că n-a știut povestea. 


ALCÂANDRU 
Nearătînd pe viu, pe scurt îţi deapăn tot, 
De ruşinare vrind a te scuti cît pot, 
Sătul de ce-a făcut în viaţa lui deșartă, 
L-aduse la Bordeaux o mult mai bună soartă. 
O ocupaţie pe-acolo căutînd, 
În slujbă de un brav a fost luat curînd. 
Ca om de-ncredere al dîrzului războinic, 
Se și umplu de bani, căci se vădi destoinic. 
Dibaci, îi umilă el, flatînd ades orgolii, 
Acestui prostănac viteaz din greu pistolii. 
Ba deveni chiar şi rivalul său de vază; 
Mai va să-i facă-un rău frumoasa ce-o curtează; 
Cind fi-va să-ţi înșir grozavele-i amoruri, 
Plin o să-l vezi de fast, triumfuri și onoruri, 
Căci ocupat și azi cu-acelaşi lucru este. 


PRIDAMANT 


Speranţa mi-a scăzut din griji, fără de veste. 


ALCGANDRU 


Cum numele-și schimbă, mereu rătăcitor, 
Domnul de la Montagne se cheamă, nu Clindor. 
O să-l auzi curînd numit astfel: privește, 

Dar nu te alarma și mut fii, ca un pește. 
Răbdarea știu că-ţi pun la grea-ncercare, dar 
Nu fi nencrezător, căci al puterii har 

În farmece de rînd e slab — și greu apuci 

Să vezi și să auzi vorbind niște năluci. 

În peşteră acum să mergem amîndoi, 

De față să le-aduc prin farmece mai noi. 

ACTUL il 


Scena |. ALCANDRU, PRIDAMANT 


ALCANDRU 
Să nu te sperii, nu, oricîte vei vedea; 
Din grotă să nu ieși decît în urma mea; 
Altfel — ești mort... Ei, vezi cum fiul tău, îndată, 
Cum şi al său stăpîn ca năluciri se-arată? 


PRIDAMANT 

Simt sufletul, o, zei, cum către el zvicneşte! 
ALCANDRU 

Stai liniștit de tot și-ascultă-l cum vorbește. 


(Alcandru şi Pridamant se retrag într-un colț al scenei.) 


Scena Il. MATAMOR, CLINDOR 


CLINDOR 


Ah, domnule, visezi! Și zbuciumat e iar 
Un suflet falnic, ce-i prin fapte legendar! 
N-ajunge c-ai înfrînt războinici mari, de soi? 
Riîvnește fruntea ta cununi de lauri noi? 


MATAMOR 


E drept că vise-mi fac, dar stau la îndoială 

Pe care din cei doi eu praf să-l fac, cu fală? 

Pe-al Persiei sofiuP!? Pe marele Mogor?! 
CLINDOR 


Aibi milă! Lasă-i să trăiască-n voia lor; 

Dacă-i ucizi, au crezi c-ai să mai creşti în faimă? 

Și-apoi cînd să-ți mai strîngi armata ta de spaimă? 
MATAMOR 

Armata?! Trădător, poltron ce ești! Adică 

Nu-i braţul meu de-ajuns să moară toţi de frică? 

Cînd numele-mi rostesc, surp mîndre bastioane. 
Şi bătălii cîştig şi spulber escadroane. 

Nu-mi trebuie un sfert din cît curaj adun 

În piept, ca pe-mpăraţi să-i frîng şi să-i supun. 
Fac Parcelor un semn, și toate trei, turbate, 
Mii de-mpăraţi ucid, depopulează state; 

Căci trăsnetul mi-i tun, destinele — ostași; 
C-un singur braţ, răstorn puhoaie de vrăjmași. 
Doar suflu — și-al lor plan se și destramă-ndată; 
Și să-mi vorbeşti cutezi, auzi, de o armată! 
O, n-o să ai prilej să-l vezi pe-al doilea Marte: 
Cu o privire doar te voi zvîrli în moarte, 

Laş ticălos! Dar, vai, mi-e gîndul la iubită 

Și mă înmoi şi-mi simt mînia îndulcită; 

Și acel prunc arcași, îmbliînzitor de zei, 
Alungă moartea ce zăcea în ochii mei. 


Vezi, gata, mi-am schimbat pe loc cumplita schimă, 


Ce taie, arde rău, dărîmă și suprimă; 
Cu gîndul la doi ochi ce mă subjugă, pot 
Să spun că-s dragoste și duioșie tot. 


CLINDOR 
Zei, într-o clipă văd că totul ţi-e posibil! 
Te văd frumos, pe cît de crunt și de teribil 
Și nu cred frumuseți c-ar exista în stare 
A-ţi refuza prea mult a inimii ardoare. 


MATAMOR 
Îți spun să nu-ţi faci griji: în toate-s neînfrînt; 
Cînd vreau, eu îngrozesc, ori farmec, ori încînt; 
De groază-i umplu pe bărbaţi, de-mi stau nainte; 
Le umplu pe femei de dragoste fierbinte. 
Cît prea eram frumos, cum altul nu-i sub stele, 
O, zei, cît sufeream, tot asaltat de ele! 
Nici nu puteam să ies, că leșinau — și-aș spune 
Că mii mureau pe zi, iubindu-mă nebune. 
Prinţesele-ntîlniri își tot doreau cu mine 
Și mîngiierea mea o jinduiau regine. 
Cea japoneză și cea etiopiană 
La numele meu drag oftau, dar de pomană. 
Două sultane mari am năucit, ce mai! 
Două, spre-a mă vedea, fugiră din serai; 
Cu Marele Sultan m-avui o vreme prost. 

CLINDOR 
Nemulțumirea lui spre cinstea ta a fost. 


MATAMOR 


Amorurile, vezi, îmi cam scădeau avîntul 

Şi mă împiedicau să cuceresc pămîntul. 

Sătul de ele deci, căci îmi făceau mult rău, 
Destinul l-am trimis la Jupiterul!? său, 

Să ceară un leac bun, de stins acele doruri 

Ale femeilor bolnave de amoruri, 

Căci altfel chiar în cer mergeam, cu grea mînie, 
Ca să-l dărim, săi iau zeiasca-mpărățţie 

lar tunetu-i cumplit să-l dăruiesc lui Marte”; 
Însă m-a ascultat, căci speriat de moarte, 
Dorinţa-mi împlini-ntr-o clipă — și de-atunci 
Frumos sînt cînd vreau eu, cînd eu îmi dau porunci. 


CLINDOR 
Ce de răvașc-, altfel, ți-aş mai aduce-ntruna! 
MATAMOR 


Răvașe să n-aduci, cumva, de la vreuna; 
Decît de la... Pricepi? Ce zice despre mine? 


CLINDOR 


Că farmeci inimi și le faci de spaimă pline. 
Făgăduinţa ta de-ar fi și împlinită, 
Decît zeițele ar fi mai fericită. 


MATAMOR 


Ascultă! Pe atunci, pe vremea mea nebună, 
Zeiţe mari veneau, vrind să mi se supună. 
Vreau chiar să-ţi povestesc ciudata aventură 
Ce neorînduieli stirnit-a în Natură, 
Mari neorînduieli! — o întîmplare rară: 

Ei, soarele,-ntr-o zi, nici gînd să mai răsară, 
Acest zeu adorat, văzut, al tuturora, 
Să suie nu putea, lipsindu-i Auroral$ 
Au căutat-o toţi și-n patul lui Titon”, 
În codrul lui Cefal?, palatul lui Memnon. 
Ah, pînă-n fapt de-amiezi fu beznă-n zi de vară, 
Căci n-o găsiră pe a zilei olăcară! 


CLINDOR 


Dar unde putea fi a zorilor regină? 


MATAMOR 


La mine, toată nuri, de dăruire plină. 
Timp, stropi de lacrimi vii pierdu acolo, dar 
Tot farmecul i-a fost, cu mine, în zadar, 
Căci, prin amor frivol, a obţinut atît: 
Porunci ca zilei drum să-i dea numaidecit, 


CLINDOR 


Da, da, îmi amintesc și eu de toate-acestea: 
Eram în Mexic şi am auzit povestea. 

Ziceau că perșii toţi, cum zeul le-ai sfruntat, 
Să murmure-au pornit în contra ta, turbat. 


MATAMOR 


Da, da, am auzit, și-i pedepseam degrabă, 
Da-n Transilvania aveam un pic de treabă. 
Acolo solii perși mi se înfăţişară, 

Cu scuze, ca să-i iert — şi daruri — o comoară. 


CLINDOR 


Clemenţa-i har frumos în inima semeaţă. 


MATAMOR 


Contemplă, dragul meu, contemplă-această faţă: 
În ea vezi un sumar al marilor virtuţi; 

Din lumea de dușmani, prin braţul meu pierduţi, 
Cu stirpea lor cu tot, într-un de veci lințoliu, 
Nu-i unul nepierdut prin porpriu-i orgoliu. 

Dar cei ce îmi aduc omagii meritate, 

Supuși fiindu-mi, sînt stăpîni pe-ale lor state. 
De-n Europa sînt binecrescuţi toţi regii, 

Nu le-am distrus cetăţi, palate ori cortegii; 
I-ndur ca domnitori... În Africa, în schimb, 
Unde-am găsit regi beți de al trufiei nimb, 
Spre-a-i pedepsi pe ei, am nimicit popoare 

Și vastele pustii sînt semne grăitoare. 

Cînd, neînfiorat, treci greu peste nisipuri, 
Miînia mi-o discerni în fel și fel de chipuri. 

CLINDOR 

De toate să uităm, căci dragostea-i mai bună. 
MATAMOR 

Da, vine ea, dar cu rivalul împreună. 
CLINDOR 

Stăpîne, încotro? 


MATAMOR 
Nerodul ăsta n-are 
Curaj deloc, dar e obraznic din născare; 
i, mîndru că-i cu ea alături, din trufie, 
l cred în stare și să-mi cate ceartă mie. 
CLINDOR 
Nefericirea lui ar fi să-ţi cate ceartă. 


MATAMOR 


Cum azi mă vreau frumos, mi-i îndrăzneala moartă. 


CLINDOR 


Nu fi fermecător, ci fioros acum. 


MATAMOR 
O, nu-ţi dai seama ce s-ar întîmpla şi cum: 
Pe jumătate crud, zău, nu pot fi, că,-ndată, 
Aş omori-o și pe ea, cu el odată. 
Să stăm aici, în colţ; să se despartă-aștept. 
CLINDOR 


Pe cit ești de viteaz, pe-atit ești de-nţelept! 


Scena lil. ADRASTE, ISABELLA 


ADRASTE 


Vai, dacă e așa, ce soartă grea, ce chin! 
Degeaba sufăr crunt, mă zbucium și suspin! 

În darn iubirea mea mă mistuie, cum vezi, 
Căci nu vrei să mă crezi, că te iubesc nu crezi, 


ISABELLA 
O, domnule, de ce mă învinovăţești? 
Iubire merit, știu, și cred că mă iubești. 
Dovadă-mi sînt, de-un timp, suspinele fierbinți 
Şi, chiar dacă un pic aș zice că mă minți, 
Cum ești un galanton şi galantonii-mi plac, 
Te cred că mă iubeşti, dar ce pot eu să fac? 
Și dumneata la fel, mă crede: nu ascund 
Nimic din ce-ar simţi al inimii străfund; 
Și, deci, fă-mi un favor și crede-mă pe loc 
Că, chiar de mă iubeşti, nu te iubesc deloc. 


ADRASTE 


Nedreapto, crudo, ah, răspunsuri rele, scurte, 
Răsplată-mi sînt acum pentru-ndelunga curte? 
Și dragostea ce-ţi „port e-așa scăzută-n preţ 
De-i pedepsită prin un veșnic, crud dispreţ? 


ISABELLA 
Noi dăm, în chip și fel, atitor lucruri nume; 
Vai, trandafirul tău mi-e mie spin pe lume. 
Ce-mi zici că-i curte și chiar dragoste tirană, 
E pentru mine chin și crîncenă prigoană; 
O, credem amîndoi în ce să credem vrem, 
Dar ce domnia-ta dorești îmi e blestem; 
Și tot ce socotești că merită răsplată, 
Dispreţ doar merită și ură totodată. 


ADRASTE 


Mi-i răsplătit cu crud dispreț tot focul sfînt 

Prin care ars pe rug de sfinte ceruri sînt! 

O, Cerul cînd mi-a dat răsuflet și fior 

Și inimă în piept, a fost ca să te-ador. 

De prunc în suflet port doar chipul tău divin; 
Nu te văzusem și mi-l stăpîneai deplin; 

Iar cind acestor ochi supusu-m-am, în dar 

Ți-am dat ce-a fost al tău — atît — dar în zadar! 
Nici cerul nu putea mai bine să te-aleagă! 


ISABELLA 
O, dac-ar fi făcut să-ţi fie alta dragă! 
M-adori — eu te urăsc; aşa vru cerul... Noi 
Prea neascultători să nu fim amîndoi, 

Căci parte bună ai de ura-i nepătrunsă. 
Eşti, poate, pedepsit pentru vreo crimă-ascunsă, 
Căci nu cred că ar fi o caznă mai cumplită 
Ca a iubirii, cînd e neîmpărtășită. 
ADRASTE 
Nenorocirea mea de-o știi cît e de mare, 
Tu mila mi-o refuzi, cînd mi-ești cu ea datoare? 
ISABELLA 
Ba milă de-al tău chin îmi este și mi-a fost, 
Cu-atit mai mult cu cît ţi-e chinul fără rost 
Și-al suferinţei fruct e doar 'onoarea vană 
De-a mă incomoda mereu, ca o prigoană. 
ADRASTE 
E tatăl tău de-acord: căznitu-mi dor mai poate 
Recurge la a lui paternă-autoritate 
ISABELLA 
Nu-i bun mijloc s-ajungi ales între aleși; 
Din toate astea poţi doar rușinat să ieși. 
ADRASTE 
În ciuda dragostei, pînă diseară sper 
Să văd cum voia lui îmi dăruie ce-ţi cer. 
ISABELLA 
lar eu, tot pîn-atunci, uitînd ce-ar spune taţii, 
Sper totuși să te văd strivit de noi dizgraţii. 
ADRASTE 
Nu va-nceta nicicînd asprimea ta tenace? 


ISABELLA 
Pe tata caută-l — și lasă-mă în pace! 
ADRASTE 
În suflet, te căiești: răceala ta ingrată 
S-o uiţi tu știi că poţi numai un pic forţată. 
Te voi forţa un pic, dar jur că toată munca 
Mi-o fi c-un singur ţel: ca să-ţi ascult porunca. 


ISABELLA 
Ei, urmărește-mă în van, cu dor și rugă! 


Scena IV. MATAMOR, ISABELLA, CLINDOR 


MATAMOR 
Abia de mă zări, c-o şi luă la fugă! 
Ah, locul mi-a cedat îndată, înţelegi? 
ISABELLA 
Nu-i spre ruşinea lui: la fel fac marii regi, 
De nu m-au înșelat grozave zvonuri care 
Îţi laudă isprăvi vestite-n lumea mare. 


MATAMOR 
Nu, nu, poţi să le crezi; dovadă vrei, deplină? 
Alege doar un loc unde te-ai vrea regină, 

Căci cu-acest braţ să-ți dau o-mpărățic pot; 
Mă jur pe braţul meu — și asta-nseamnă tot. 
ISABELLA 

Nu fă risipă de un braţ ce-nvinge-ntruna; 
Regina inimii mă vreau, pe totdeauna, 

Și drept supuși doresc să am, de azi nainte, 
Dorinţele ce-ţi ard în sufletul fierbinte. 


MATAMOR 
Pe veci supuse-ţi sînt; să vezi că, sută-n sută, 
Tu ai asupra lor putere absolută, 
De dor de cuceriri de astăzi vreau să scap 
Și regilor le las coroanele pe cap; 
Păstra-voi, ca valeţi, doi, trei din tagma lor, 
Să-ţi ducă, în genunchi, răvașele de-amor. 


ISABELLA 


Dar strălucirea lor, suita lor regească, 

În contra mea ar fi invidii să stîrnească. 
În taină să schimbăm răvașe,-n chip și fel, 
Despre un sfint amor, cred că ajunge el. 


(Arată spre Clindor.) 


MATAMOR 


Pe Dumnezeul meu, gîndești ca mine,-mi pare! 
Ești stingherită cum sînt și eu de grandoare. 

În sceptrele de preţ nimic nu aflu-aparte; 

De cum le cuceresc, le şi azvîrl departe; 

Și, zău, am cucerit prințese renumite, 

Dar nerîvnind defel să mi le fac iubite. 

ISABELLA 


Credinţa mea, vai, vai, aici e slabă-adese! 
S-accepţi, de dragul meu, să părăsești prințese! 
Să le refuzi — căci eu ţi-s inimii stăpînă! 
MATAMOR (Arătind spre Clindor. ) 
O-ho, de la Montagne ciîte-ar putea să spună! 
Ia zii, la ăl turnir din China, cînd să-mi pice 
În braţe mai c-au fost acele două fiice 
De regi — zi, ce s-a spus la curtea Chinei cînd, 
Geloase, le-au văzut de dorul meu arzînd? 


CLINDOR 
Nepăsător fiind, muriră amîndouă; 
Aflat-am în Egipt această veste nouă. 
Plingea Cairo val de lacrimi, temător, 
Năvală c-o să dai cu braț de-nvingător, 
Căci zece uriași răzbiseși într-o zi 
Și ţările din jur le-ai fost lăsat pustii; 
C-ai ras doi munţi, distrus zece castele, cum 
Sate, orașe mari ai preschimbat în scrum; 
Către Damasc c-ai frînt nenumărate oști. 
MATAMOR 
Timp, locuri, fapte, zău, grozav le mai cunoşti! 
Eu le uitasem... 
CLINDOR 


O, pot fi din minte scoase 
Asemenea isprăvi grozave, glorioase? 


MATAMOR 


Cum eu am nimicit mulți regi, cu toată gintea, 
Cu mici isprăvi, de rînd, nu-mi mai încarce eu mintea. 


Scena V. MATAMOR, ISABELLA, CLINDOR, un paj 


PAJUL 
Stăpine... 
MATAMOR 


Paj, ce vrei? 

PAJUL 
Un curier. 


MATAMOR 
Al cui? 


PAJUL 
E a Islandiei regină doamna lui. 


MATAMOR 
O, ceruri! Sînt mereu, persecutat cîinos! 
Odihnă vreau acum, cînd nu-s de tot frumos! 
Cum, nu s-a săturat de-atita nepăsare? 
CLINDOR 
Rejuză, de-al tău drag, vezi, o regină mare! 


ISABELLA 
Nu mă mai îndoiesc. 


CLINDOR 
E-ntocmai cum ţi-a spus. 


MATAMOR 
N-am să mă las nicicum dorinței ei supus. 
În van mai speră că i-ar și surîde soartea; 
Printr-o scrisoare, azi, îi voi trimite moartea. 
Te du, regina mea; îndură ca, un ceas, 
Cu confidentul meu să stai la viu taifas; 
Cum viaţa pe de rost mi-o știe, prin povești 
Afla-vei ce om diîrz ai prins să cucerești. 


ISABELLA 


Nu sta atît... Cu cît mai iute-ai să revii, 
Vei dovedi că arzi de dor cu flăcări vii. 


Scena VI. CLINDOR, ISABELLA 


CLINDOR 


Vezi cum arată, deci, ilustrul personaj; 
Pentru-asta ţine doar pe lingă el un paj, 
Să vină ceas de ceas, vestind Nălţirhi: Sale 
Un sol, un curier sleit de lungă cale. 

ISABELLA 


Mesajul nici măcar nu știe cît îmi place: 
Mă scapă de-un nebun și stăm în doi, în pace. 


CLINDOR 


Plăcut îmi e ce-ai spus și simt că prind putere 
Să folosesc acest răgaz cum doru-mi cere. 


ISABELLA 
Ce vrei să spui? 


CLINDOR 


Că o iubesc pe Isabella 
Și-un simțămînt de-ncerc, e pentru ea acela. 
Că viaţa mea... 


ISABELLA 


Te rog, e fără rost ce-ascult. 
Știu totul — și te cred; ce poți dori mai mult? 
Sub ochii tăi refuz un sceptru-mpărătesc 
Și un rival alung... Nu-i clar că te iubesc? 
O slabă patimă, cînd la-nceputuri este, 
Se mai amuză doar cu nu știu ce proteste, 
Noi ardem însă și ne spunem c-o privire 
Ce alţii-şi spun vorbind lungi ceasuri, în neștire. 


CLINDOR 


Zei, cine-ar fi crezut că fi-va soarta-mi crudă 
Supusă prea ușor de inima-mi zăludă? 

Din ţară izgonit de-un mult prea aspru tată, 
Fără prieteni, trist, mizer, ajuns-am, iată, 

La un stăpîn trufaș să-mi aflu un serviciu, 
Să-i laud orice tîmp şi aiurit capriciu; 

Și,-n starea mea de plins, să n-afli tu nimic 
Ca să-ţi displacă, să te supere un pic! 

Nu-ţi pasă de averi, de un puternic ins 

Cît de curatul foc în pieptul meu aprins! 


ISABELLA 


Aşa se cade cînd cu-adevărat iubeşti: 

Alegi ce-ţi place doar, urmînd porniri firești. 
Cind umbli după-averi și cînd rivnești poziţii, 
E semn că ești împins de lăcomii și-ambiţii 


Și, laş, îți întinezi, cu-amestecuri infame, 
Alesele dorinţi ce-ţi nasc în suflet flame. 

O, mult prea bine știu că altfel tata simte 

Și piedici i-o zvirli iubirii înainte. 

Dar cum iubirea mi-i stăpînă mult prea mult, 
De legea nașterii eu nu mai pot s-ascult. 
Mult poate tata, dar nu poate cît iubirea; 
Aleagă pentru el; aleg precum mi-i firea. 


CLINDOR 
Prea stinjenit că-s slab prin merit, eu te rog... 


ISABELLA 
Îngăduie-mi să plec: îl văd pe pisălog. 


Scena VII. ADRASTE, CLINDOR 


ADRASTE 
Ce fericit eşti! Ce nefericit sînt dacă 
Prezenţa ta o vrea — iar cînd mă vede, pleacă! 
Oricît de mult să-ţi stea alăturea îi place, 
A și fugit, de cum mai vin și eu încoace. 
CLINDOR 


Ba, plictisită rău de vorba-mi fără haz, 
Mi-a spus adio şi s-a dus — și mi-e necaz. 


ADRASTE 
Tu, fără haz! Nu, zău! Eşti prea plăcut din fire 
Ca plictisi s-o poţi, și duh pui în vorbire. 
Dar ce-i tot povesteai, de-ai izbutit s-o superi? 
CLINDOR 
Ei, lesne poţi ghici: vorbeam fără-ntreruperi 
Despre stăpînul meu, de-amoruri ori tîmpenii, 
De cuceriri în vînt și alte ciudăţenii. 
ADRASTE 


Fă-mi o favoare: tu și-al tău stăpîn fălos 
Nu mă puteți stîrni, s-ajung pe voi gelos; 
Dar de opri nu-i poţi ieșirile nebune, 

Poţi gîndul să-i întorci pe alte căi, mai bune. 

CLINDOR 
De ce poţi să te temi, cînd orice complimente, 
Din parte-i, se reduc la prăzi și morți demente, 
In care taie dirz, sugrumă, arde, bate? 
ADRASTE 
Eşti, ca valet al său, prea gentilom în toate. 
Nu eşti croit să-i faci, fără vreun ţel, amice, 
Servicii unui om mai tont ca tot ce zice. 
Dar orice-ai fi, de cînd îi place să te-audă, 
Pe dinsa o găsesc cu mine tot mai crudă. 
Ori altuia-i slujești, ori știu cu ce speranţă, 
În calitatea ta,-ţi dă multă cutezanţă. 
Te bănuiesc abil, dar vrerea mea firească 
E ca stăpînul tău pe alta s-o iubească. 
Sau dacă mult prea mult la Isabella ţine, 
Să-și afle slujitor pe altul, nu pe tine. 
Nu-ncape vorbă că voinţa unui tată, 
Ce știe cine sînt, va hotărî odată; 
Dar scapă-mă măcar de griji mărunte foarte 
Și, dacă te iubești, te du de-aici departe, 
Căci de mai văd priviri spre poarta ei că-ţi scapă, 
Eu ştiu cum să mă port cu inși ce-ţi sînt de-o teapă. 
CLINDOR 
Cum, crezi că pot să-i stric iubirii dumitale? 
ADRASTE 


Nici un cuvînt în plus, ori merg pe altă cale! 
Destule ne-am tot spus. 


CLINDOR 
O, dintr-un strop de pică, 
Nedrept, spre-un inimos mînia-ţi se ridică. 
Eu mare senior de nu-s născut sub soare, 
Făcut am fost de Cer sensibil la onoare 
Și pot plăti-ntr-o zi ce astăzi mi se face. 
ADRASTE 
Cum, mă ameninţi? 
COLINDOR 
Nu, prefer să plec în pace. 


Din acest crunt afront nu vei culege roade, 
Dar tărăboi aici să facem nu se cade. 

Scena VIII. ADRASTE, LYSA 


ADRASTE 
Obraznic ticălos! Mă mai bravează încă! 


LYSA 
Cum, boala-n suflet ţi-i atita de adîncă? 


ADRASTE 
În suflet, boală? Eu? 


LYSA 
Gelos să fii cînd poţi 
Pe sluga unui prinţ peste nebunii toţi! 
ADRASTE 
Știu ce sînt eu și știu și Isabella ce-i; 
Nu poate fi-un valet rival în ochii mei, 
Dar nu-ndur fără o părere de ranchiună 
Plăcerea ei, cînd stă cu dînsul împreună. 
LYSA 
Mărturisești și negi o grijă-a ta, secretă. 
ADRASTE 
Numește-mi, dacă vrei, butada indiscretă 
Și temerea cu rost sau neîntemeiată; 
L-am alungat, să fiu mai liniștit odată. 
La drept vorbind, el ce-i? 
LYSA 
Dacă-ndrăznesc, e-acela 
Ce a stirnit un foc nebun în Isabella. 
ADRASTE 
O, Lysa, ce tot spui? 
LYSA 
Din curtezanii săi, 
Doar el aprinse-n ea foc viu, cu vilvătăi, 
Că-s amîndoi un gînd, un suflet și-o simţire. 
ADRASTE 


Necredincioasa, ah, ingrata mea iubire. 
Tu pui un vagabond de mine mai presus? 

LYSA 
Dar el îi dă nădejdi c-o-nalţă mult mai sus 
Şi, ca să-ți dau dovezi de-ncredere mai mare, 
Îi spune că-i bogat, de neam... 
ADRASTE 
Neruşinare! 


LYSA 
Fugind de un sever și-autoritar părinte, 
A rătăcit ani lungi, fără anume ţinte; 
Poate lipsit de bani, ori poate din capriciu, 
La ăst Fiârabras2? intrat-a în serviciu 
Și, prefăcîndu-se că în amor l-ajută, 
Prin mii de viclenii, prin firea lui plăcută, 
A ferimecat-o pe sărmana fată,-ncît 
De-a ta iubire, vezi, i s-a făcut urit; 
Însă cu tatăl ei vorbeşte, căci el și ei 
li va băga în cap, iar, simțul datoriei. 
ADRASTE 
Ah, tocmai mi-a și dat asigurări că pot 
Să cred c-am să culeg al stăruinţei rod; 
Și că, peste puţin, vedea-vom rezultatul. 
Dar îţi rămîn dator, căci mi-ai dat bine sfatul. 
LYSA 


Cînd pot să te servesc, cutez orice pe lume. 


ADRASTE 
Poți să-i surprinzi, ce crezi, în doi, în loc anume? 
LYSA 
Nimic nu-i mai ușor: în astă seară, poate. 
ADRASTE 
Deci pe curînd... Să-mi dai de știre despre toate. 
(Îi dă un diamant.) 


Ia asta, pîn-atunci... E numai o arvună. 


LYSA 
Îl văd pe galanton cum oasele-și adună! 

ADRASTE 
Ca mulţumită tu să fii și mai în lege, 
Îţi spun că va-ncasa o mie de ciomege. 


Scena IX. LYSA 


Trufaşul! Crede că-i stăpîn peste cetate, 


Dar pentru-al său dispreț să-l pedepsese se poate. 


Fiind cu vino-ncoa, se crede-un zeu, și-și zice 
Că sînt de nasul lui doar nobilele fiice. 

Nu merit mîngiieri din partea lui, pe-alese, 
Căci lui îi trebuiesc mai ştiu eu ce prințese! 
Sint servitoare doar? El cesi? Valet — și-atît! 
De-i chipul lui frumos, nu-i nici al meu urit. 
El zice că-i bogat, de neam... Să rîd îmi vine! 
Ce nu poţi zice cînd te afli-n ţări străine? 
Diseară o să-l văd cum face feţe-feţe, 
Dansîndu-și, sub fagoţi, avere şi nobleţe, 


Scena X. ALCANDRU, PRIDAMANT 


ALCANDRU 


Îţi bate inima. 


PRIDAMANT 
De-ameninţarea asta. 


ALCANDRU 
Prea îl iubește ea, spre a-i dori năpasta. 


PRIDAMANT 


El prea-i nepăsător, ea vrea să se răzbune. 


ALCANDRU 


Iubirea va stîrni într-însa gînduri bune. 

ACTUL il 


Scena |. GERONTE, ISABELLA 


GERONTE 
Opreşte-ţi plinsul și înăbușă-ţi oftatul; 
Nu-s arme ca să frîngi nici voia mea, nici sfatul. 
Durerea ta, e drept,- mă doare, dar ascult 
De-al raţiunii glas și nu de-al tău tumult. 
Știu mult mai bine eu ce-ţi trebuiește ţie; 
Nu-ţi place de Adraste, fiindcă-mi place mie. 
Și cum tot eu să-l iei de soţ mereu te-ndemn, 
Nu vrei să vezi în el nimic de tine demn. 
Ce, nu are curaj? Avere? Nobil nu-i? 
Te supără-al său chip, ori, poate, firea lui? 
Prea-ţi face cinste, zău. 


ISABELLA 

O, ştiu că e perfect, 
Că cinste-mi face și mă port cu el nedrept; 
Dar bun cu mine fii un pic, te rog, părinte: 
Să mă justifice cer prin câteva cuvinte. 
Dintr-un instinct ascuns, ce nume însă n-are, 
Deși-l respect, nu-l pot iubi cu înfocare. 
Adesea inima ne-nfrînge vrerea, tată, 
Și face-așa fiind de ceruri inspirată; 
Și nu ne lasă să iubim ce- alege altul, 
Cînd ură să-i purtăm ne-a fost făcut Înaltul. 
El leagă pe pămînt, cu lanţul simpatiei, 
Doar ce-a legat și sus, în sferele Tăriei. 
Să legi nu-i bine ce nu leagă cerul sfint, 
Cu lanţul lui ceresc, căci vrerea lui ai frînt, 
Înseamnă că-l înfrunţi, de-ncalci aceste legi 
Și-nţelepeiunea lui că o blamezi şi negi; 
Că eşti un răzvrătit, că o să-nduri, cu mia, 
Năpastele ce i-or urma curînd mînia. 


GERONTE 


Obraznico! Așa mi te justifici? Basta! 
Ce dascăl te-a-nvăţat filozofia asta? 


Știi multe, dar în van; știința ta-i deșartă 
Şi vei afla curînd că voia mea nu iartă. 
Cum, cerul să-l urăști pe-alesul meu îţi cere? 
Ast căpitan trufaș au tot ales de cer e? 
Războinicul viteaz mi te-a legat în fiare? 
Mi te-a supus precum supus-a lumea, oare? 
Ăst fanfaron temei familiei să-mi fie? 


ISABELLA 
Îți cere fiica ta mai multă omenie! 


GÉRONTE 
Neascultarea ta ce pricini, are, dar? 


ISABELLA 


Pot tihna să-mi trădez și-al fericirii har? 
Au fericită-aș fi, eu, lui Adraste doamnă? 
O, vrerea ta la iad eu simt că mă condamnă. 


GERONTE 


Mult mai frumoase sînt, ca tine, pe-astă lume, 
Ce-ar vrea ăst dulce iad și nobilul lui nume. 
Eu însă vreau și-ţi cer supunere atunci. 


ISABELLA 


Supunerea-n alt fel încearcă-mi, prin porunci. 


GÉRONTE 
Să nu cricnești cînd vreau îți zice un părinte! 
În casă treci! Certaţi sîntem de azi nainte. 


Scena II. GERONTE 


Ah, tinerii de azi ciudaţi mai pot să fie! 

A datoriei legi le par o tiranic; 

Și drepturile vechi şi sfinte n-au putere 

Cind mîndră firea lor vrea altceva și cere. 

Așa e dragostea: să contrazică-i place, 

Cu jugul nostru strimi nevrînd să se împace; 
De toane-ascultă doar, cînd prea încinsă arde, 
De tot ce-alegem noi fugind mereu departe. 
Dar nu nădăjdui tu, oarbă fără minte, 

Că-nţelepciunea mea cumva se va dezminte. 
Cum, ăst nebun mereu mi-o stăpîni copila? 
Se cere să-l alung, dibaci, ori chiar cu sila. 


Scena IlI. GERONTE, MATAMOR, CLINDOR 


MATAMOR (lui Clindor) 
Cum, milă n-am deloc de soarta mea, de-o vreme? 
Știi, marele vizir vrea iarăşi să mă cheme; 
Tartarul%, tot la fel, mă strigă-ntr-ajutor; 
Narsinga,24 Calicut,25 la rîndul lor mă vor; 
Cum pot în patru părți să mă împart deodată? 
CLINDOR 
Părerea mea-i să-i lași ei singuri să se bată; 
Nebiruitul braţ l-ai folosi prost cînd 
Ai face trei geloși, pe unul ajutînd. 
MATAMOR 
Că bine zici; destul... Sînt prea curtenitor; 
Stîrni-voi gelozii, dar numai în amor. 
Ah, scuze, Domnule, dar cum nu v-am văzut? 
Fiind aproape, vai, puteam să vă salut. 
Dar ce emoţii, ah, vă fac pe chip ravagii? 
Dușmanii unde vi-s, să-i spulber, prin carnagii? 
GERONTE 
N-am, Donminule, dușmani; m-ajută Cel-de-sus, 
MATAMOR 
Da, braţul meu de fier pe toţi vi i-a supus. 
GBRONTE 
Pin-astăzi ignoram acest grozav favor. 
MATAMOR 


De cînd în graţii mi-aţi intrat, nalt senior, 

De frică toţi sînt morţi, nici nu-ndrăznesc să miște 
GERONTE 

Pe alţi dușmani acum să-i baţi cu grea restriște! 


Un brav văd, mai temut ca tunetul năprasnic, 
Stînd pașnic, cînd mai fac războaie durăt groaznic; 

O, numele-ți înalţi și-ţi preamărești curajul 
La cald stînd, la oraș, bătînd cu sîrg pavajul? 
Toţi cred că gloria-ţi stă pe nedrept să scadă, 
C-aici nu eşti decît un purtător de spadă. 


MATAMOR 


Ei, drace! Chiar așa-i, dar cum să plec eu oare 
Cînd ferecat mă simi în dulce închisoare? 
Căci Isabella, vai, în lanţ de vrăji mă ţine 
Și armele în cui îmi stau, văd toţi prea bine. 


GERONTE 
Pricina dacă-i ea, doar ea, cu tot curajul 
Puteţi să vă gătiţi degrabă echipajul. 
Sortită-i altuia — nu suferi-n zadar. 
MATAMOR 
Ei, fi-re-ar!... Însă vreau să-i dau un sceptru-n dar. 


GERONTE 
N-am chef să rîd mereu atît de nefiresc, 
Cînd marile-ţi isprăvi le povestești grotesc; 
Prostia place doar cît este-o noutate; 
Din alta fă, cum zici, regină, de se poate, 
Căci dacă iar ajungi să pui pe-aici piciorul... 
MATAMOR 
Vai, s-a smintit așa,-ntr-o clipă, seniorul. 
Biet om, au nu știi tu că groaznicul meu nume 
Înspaimă turci ba chiar și draci din altă lume? 
Că, spre-a te nimici, îmi trebuie o clipă? 


GERONTE 

Eu am în schimb, valeţi — și pot să-i chem în pripă; 

Și cum ei nu au chef de vorbe şi bravadă, 

Ciomegele, pe loc, le-ar ţine dîrzi de coadă. 
MATAMOR (lui Clindor) 

Mai spune-i ce-am făcut în mii şi mii de locuri. 
GERONTE 

Adio; fii un pic mai moderat, pe-alocuri. 


Ți-ar prinde bine... Eu, de nu-ţi port ură multă, 
Am sîngele iuţit și oameni ce m-ascultă. 

Scena IV. MATAMOR, CLINDOR 


MATAMOR 
Ce faci din mine, tu, respect pentru iubită! 
Tiran ce îmi subjugi virtutea renumită! 
Rivali de-aveam, o, mii, în locul unui tată, 
Ca, făr-a te jigni, să-mi vărs miînia toată! 
Oh, demon viu văzut, tu, spectru scofileit, 
Cirac al lu: Satan, chip iadului sortit, 
Cutezi să mă goneşti — şi chiar cu-ameninţări, 
Pe mine, cel dorit de regi din patru zări? 


CLINDOR 


Cit e pe-afară el, vorbește-i ei, cu foc, 
De dragostea ce-i porţi, de el bătindu-ţi joc. 


MATAMOR 
Pe naiba! Dar... Dar pot valeţii fi obraznici. 


CLINDOR 
Ai spada ce-a învins atiîţi dușmani năprasnici! 
MATAMOR 


Da, dar ţișnind cu foc din închisoarea tecii, 
Ar arde-n vilvătăi castelul, pe toţi vecii; 

Ar devora pe loc ardezii şi burlane, 

Cornișe, căpriori, grinzi, stucaturi, olane, 
Traverse, birne, popi, ferestre, cercevele, 
Canaturi, geamuri, uși, încheieturi, proptele, 
Grilaje, broaște, porţi, zăvoare, garduri, pietre, 
Saloane, săli, cămări, terase, holuri, vetre, 
Podele, trepte, scări, hambare, puțuri, var, 
Coloane, cărămizi, ghips, marmură, mortar; 
Și-al meu odor nespus, văzînd cumplitul foc, 
Al inimii pojar şi-ar stinge-atunei pe loc. 

Tu, ce viteaz nu ești, vârbeşte-i pentru mine, 
Și pagube vor fi, desigur, mai puţine. 


CLINDOR 
Să risc... 


MATAMOR 


Adio,... Văd că se deschide poarta 
Și haita de valeţi chiar poate-ncinge cearta. 

Scena V. CLINDOR, LYSA 


CLINDOR (singur) 

Poltron între poltroni! O, i se face frică 
De-o umbră, de un fulg, de-o frunză care pică. 
Jignit e de-un bătrîn — și fuge de o fată 
Și tremură că vin valeţii măr să-l bată! 

Ah, Lysa, dar tu zău că cești primejdioasă! 
De tine ăst viteaz înspăimîntat se lasă! 
El, nenfricatul, el, ce orice regi înfrînge! 
El — pentru care pling reginele, nătînpe! 


LYSA 


De-aproape sperii eu, căci sînt hidoasă foarte, 
Cum alta, mai cu nuri, vrăjeşte de departe. 


CLINDOR 
De-i sperii pe nebuni, îi farmeci pe-nţelepţi; 
Chip ca al tău mai rar să afli te aștepți. 
De dorul tău ard mulţi și nu ai ce le face; 
Nicicînd, zău, n-am văzut chip mai cu vino-ncoace. 
Ai spirit viu, plăcut, eşti veselă din fire, 
Rotunde şolduri și ce talie subţire! 
Ochi dulci, ten delicat și trăsături plăcute; 
Cei ce nu te-ar iubi ar fi doar niște brute. 


LYSA 


Nu, zău! Frumoasă eu? Grozavă e surpriza! 
Crezi Isabella că-s? Priveşte-mă: sînt Lysa. 


CLINDOR 


Spre amîndouă-nelin și nu e de minune: 
Averea ei riîvnesc şi-a ta perfecțiune. 


LYSA 


O, prea te-aprinzi... Destul e-un lucru doar să vrei: 
Perfectiunea mea-i cedează-averii ei. 


CLINDOR 
Mă strădui soţul ei s-ajung, precum vezi bine, 
Dar crezi că o iubesc mai mult decît pc tine? 
Ah, dacă ce-i frumos cere-al iubirii nod, 
Căsătoria vrea ce este mai comod. 

Eu sînt sărac; tu n-ai avere nici un pic 

Și nu poţi potrivi nimicul cu-alt nimic. 

Amorul dulce e, dar scurtă-i bucuria 

Cînd doi îndrăgostiţi sînt fraţi cu sărăcia. 
Spre alta deci alerg, să-mi spulber nenorocul, 
Dar cînd te văd, suspin oricînd și în tot locul; 
Și sînt îndurerat cînd inima fierbinte 

Șopteşte că-i strivit aprinsu-i dor de minte. 
Printr-o ocheadă tu mă turburi, mă vrăjești; 
Cît te-aș iubi, de-ar fi de-ajuns doar să iubeşti! 
Cît mi-ai plăcea, de-ar fi de-ajuns numai să-mi placi! 


LYSA 


Ce om deștept erai, dacă știai să taci, 

Sau, cel puţin, să dai dovadă altădată 
De-atita dragoste și-atita judecată! 

I-auzi ce înţelept mai este! Ce comoară! 
Din milă curte el nu-mi face, bunăoară! 
Și-ascunsele-i dorinţi la loc mai bun le duce, 
Să nu sufăr, purtînd cu el aceeași cruce! 
Sint merite ce nu le pot uita nicicum! 

Dar la-ntilnire, hai, te du din nou acum. 


CLINDOR 
În mine chipul tău plăcuţi fiori deşteaptă. 
LYSA 
Stăpîna mea e sus și singură: te-așteaptă. 
CLINDOR 
Ah, mă alungi! 
LYSA 


_ Deloc: vreau pasul tău s-ajungă 
În locul unde-i rost de bucurie lungă. 


CLINDOR 
Mă iei peste picior — şi-mi place și-asta chiar, 
LYSA 
Ți-e timpul preţios — nu-l irosi-n zadar; 
Hai, du-te. 
CLINDOR 


Acum știi că, de-o iubesc, încalte... 

LYSA 
Mizeria nu-ți poţi uni cu-a celeilalte. 
Ţi-am spus-o: n-am să uit aceasta niciodată. 


CLINDOR 


Cu cît de mine-ţi rizi, cu-atit mă farmeci, fată; 
Îmi fură ochii tăi al inimii tumult 
Și, de-aș întîrzia, zău, te-aș iubi prea mult. 


Scena VI. LYSA 


Ingratul! În sfîrșit, îl am pe vino-ncoace 

Şi se amuză cînd pe-ndrăgostitul face; 

Nu-i pasă de-al meu dor; de-l iau în ris, i-s dragă 
Și jucăria lui mă vrea, aşa, în şagă, 

Răpindu-mi crud, hain, al inimii lui foc. 
„Te-ador!“ — îmi jură el — dar nu mă vrea deloc. 
Împarte-ţi sufletul, perfidule,-ntr-o mie! 

Alege-ţi cum dorești iubită sau soţie; 
Schimbă-ţi, din interes, dorinţele întruna; 

N-o să ne mai înșeli, din două, pe nici una. 

Ea merită mai mult ca un smintit amor 

Și merită mai mult neostoitu-mi dor. 

Ca tine, am glumit, dar gluma mea-i mai bună, 
C-a vrut s-ascundă doar cumplita mea ranchiună. 
De răbufneam, putea să-şi bănuie pierzarea; 
Mînia cînd ţi-ascunzi, ţi-asiguri răzbunarea. 
Minţit de vorbe dulci de galeșă codană, 

Uşor, sub ochii mei, cădea-vei în capcană! 

Dar, totuși, ce-ai făcut? Ce vină ai sub soare? 
După noroc de-alergi, pedeapsă meriţi oare? 

Ți-s dragă, dar averi rîvnind, ești nestatornic; 
Au cine-n acest veac nu-i de avere dornic? 

Mai bine să uităm spre ce, silit, înclină 

Și fericirea noi să i-o urăm deplină. 

De mă iubește, e-o pedeapsă că mă pierde; 
Dacă-l iubesc, să-l cruţ se cere, mi-o spun verde. 
O, zei, ce zbucium crunt și ce nesăbuinţă 
Mă-mping acum să-l iert de nerecunoștință? 

Au răzbunarea nu îmi e destul de coaptă 

De îmi slăbește-n piept mînia mult prea dreaptă? 

I-s dragă — de-ai mei ochi mă simt dispreţuită; 

Mi-e drag — și-și ride el de patima-nteţită. 

O, taci iubire, taci; el pedepsit se cere; 

Să-mi ţin, cum m-am legat, cuvîntul deci, prin vrere. 
Dacă speranţa ta doar mi-a-nteţit durerea, 

Să-şi verse-n ură azi dulceaţa ta puterea. 

Vreau ura să mi-o văd în piept înstăpînită! 

Iubirea nu mai e iubire, de-i jignită. 


Scena VII. MATAMOR 


Ah, iată-i! Fugi! Ba nu, nu-i nimeni! Deci, nainte! 
Dar tremur tot! Cumplit mă mușcă-al fricii dinte. 
I-aud! Fugi, fugi! Ah, nu! Era doar vintul, vîntul! 
În umbra nopţii mergi... Recapătă-ţi avîntul. 
Bătrine visător, mi-aștept, chiar de te-ncurcă, 

Aici regina... Ah, valeţii-mi dau de furcă! 

De două mii de ani n-am tremurat atit. 

Nu pot risca... De ies, sint mort, da, hotărît; 

Cu gloata lor să lupt? O, nu, mai bine mor! 

Nu profanez un braţ de regi biruitor. 
Curaju-nfruntă-ades primejdii cam ciudate: 

Oricum, piciorul meu uşor să fugă poate 

Și, dacă-i de fugit, e pînda lor în van, 

Căci e piciorul meu ca spada, năzdrăvan. 

Dar, ah, îi văd... E clar că trebuie să mor. 

Mi-e trupul sloi... Nu pot să fug — şi-aș vrea să zbor, 
Destin, te-arăţi dușman curajului, mereu! 

Dar e regina mea, cu secretarul meu. 

Mi-e trupul iarăşi cald... Ja s-ascultăm cum știe 
Vorbi de-amorul meu, cu cîtă dibăcie. 


Scena VIII. CLINDOR, ISABELLA, MATAMOR 


ISABELLA (Matamor ascultă, ascuns.) 


Din partea tatei, ştii că totul rău se-arată; 
Nu l-am văzut atît de aspru niciodată. 
Pe tine și pe-al tău stăpiîn e furios; 

Rivalul tău, apoi, a devenit gelos; 

De-aceca ţi-am cerut să coborim, căci eu 

Mă tem c-am fi surprinși în cabinetul meu. 

În siguranță-aici sîntem, ba chiar și poţi 

Să te strecori oricînd, scăpînd astfel de toţi. 
Și eu, la fel, am timp să mă retrag, vezi bine. 


CLINDOR 
Prea multe griji îţi faci, să mă salvezi pe mine. 


ISABELLA 


Nu-s multe, spre-a-mi păstra un bun, fără de care 
N-ar însemna nimic orice alt bun sub soare; 

Un bun care cît tot pămîntul ăsta face, 

De dragul căruia să văd lumina-mi place. 

Prin tata, un rival mi-atacă-n van credința; 
Doar ţie-ţi recunosc, asupră-mi, biruinţa. 
Persecutată sînt de vorba lor — ce rău! 

Dar dulce-i chinul cînd l-îndur de dragul tău 
Și-aș binecuvînta orice lovire-a soartei, 

Dacă de dragul tău ar fi s-o-ndur din parte-i. 


CLINDOR 


Sînt stînjenit că-ţi simt și vraja, și dulceața 

Și nu-ţi pot oferi, în schimb, decit viaţa. 

Doar sîngele-am aici, n-am alte avuţii 

Și fericit să-l vărs de dragul tău ar fi; 

Dar dacă steaua mea, schimbîndu-și influenţa, 

In locul meu natal iar mi-ar dori prezenţa, 

Alegerea ai ști că n-ai făcut-o prost: 

De-un rang cu-al meu rival prin toate sînt și-am fost. 
Spui vorbe dulci, dar știi că soarta e nătîngă; 

Mă tem că amindoi mai pot să te constringă. 


ISABELLA 


Să nu te temi: succes o s-aibă tata,-mi pare, 
Atît cît celălalt un pic de farmec n-are. 

Nu am să-ţi spun la ce m-am hotărît de mult; 
Ajunge-atît: să știu de voia mea s-ascult 

Şi planurile lor s-or spulbera în vînt, 


Şi... 


MATAMOR 


Nu mai pot să-ndur! De vorbă gata sînt. 

ISABELLA 
Ah, ne-ascultau! 


CLINDOR 


_ Ei, aș! E bravul căpitan. 
Il potolesc pe loc; e teama ta în van. 


Scena IX. MATAMOR, CLINDOR 


MATAMOR 
Laș trădător! 
CLINDOR 
Pssst, psst, valeţii! 
MATAMOR 
Și ce-mi pasă? 
CLINDOR 
Zob pe-amîndoi ne fac cu bîta noduroasă 
MATAMOR (Îl trage într-un colt al scenei) 
Ia vino-ncoa... Îţi știi tu crima mult prea bine: 


Frumoasei îi vorbeai de tine, nu de mine. 


CLINDOR 
M-am străduit s-ating al fericirii ţel. 
MATAMOR 


În patru feluri poţi muri: alege-un fel! 

C-un pumn te sparg cum spargi o sticlă — ori greu nu-mi-i 
Să te împlint c-un pumn în însuși miezul humii; 
Ori te despie în opt c-un dos al palmei mele; 

Ori te azvirl mai sus de fulgere și stele, 

Ca mistuit să fii de-un foc elementar.26 

Gindeșşte-te adine — şi-alege, așadar! 


CLINDOR 
Alege cum dorești. 
MATAMOR 


Ce îmi propui s-aleg? 

CLINDOR 
S-o ștergi, ori, crunt bătut, să nu rămii întreg. 


MATAMOR 
Ah, drace! Mă mai și ameninţi? Îndrăznești?! 
În loc ca, în genunchi, tu mila să-mi cerșeșii? 
Dar, dar le-a dat semnal!... Valeţii?... Ce clipită! 
Ah, mărilor le-oi da poruncă să te-nghită. 


CLINDOR 


Nu-ţi caut eu mormînt atît de-ndepărtat; 
În rîu te-arunc, aici — și gata îmbrăcat. 


MATAMOR 
Cap sec! Sînt înţeleși! Ah! 
CLINDOR 
Linişte! Oricum, 
Vreo zece-am masacrat, să știi, pînă acum, 
Și de mă superi, zău că numărul le-o crește. 


MATAMOR 

Măi, drace! S-a ţinut pe urma mea, firește, 
Și s-a făcut viteaz, pe urma mea călcînd! 
De-ar fi respectuos, l-aș lăuda oricînd. 

Ascultă, eu sînt bun — și-ar fi păcat, ştiu bine, 
Ca lumea s-o lipsesc de un viteaz ca tine; 
Iertare cere-mi deci și nu mai profana 
Odorul scump ce-i demn doar de dorința mea. 
Curajul mi-l cunoști — încearcă-mi îndurarea. 


CLINDOR 

O, nu! Dacă iubeşti cu toată-nflăcărarea, 

Hai frumuseţea ei s-o onorăm prin spadă. 
MATAMOR 

Zău că-s uimit de cît curaj poţi da dovadă. 

Hai, n-o mai cuceri prin nu știu ce tertipuri; 

Ți-o dau, căci m-ai slujit în mii și mii de chipuri. 

Mai zi că-al tău stăpin zgîrcit e și ingrat e! 
CLINDOR 


Scump dar! Simt inima cum ușurată-mi bate, 
O, protector de regi, războinic fără seamăn, 
Cu gloria să fii pe buza lumii geamăn! 


Scena X. ISABELLA, MATAMOR, CLINDOR 


ISABELLA 

Ah, cerului i-aduc vii mulţumiri, căci iată, 

Nu v-aţi bătut și buni amici vă văd deodată. 
MATAMOR 


Regina mea, să uiţi că ţi-am făcut onoarea 
De-a mi te fi dorit soţia, viitoarea. 

Eu mi-am schimbat ăst gînd — dar unui cuncscut 
Te dărui, unui om de mîna mea crescut. 
Stimează-l, că-i viteaz; pot s-o adeveresc, 

Căci sub comanda mea luptînd... 


ISABELLA 


Dar îl iubesc. 
CLINDOR 
Iubirea cere, știi, o liniște senină. 
MATAMOR 


Promit protecţie și liniște deplină. 

Oriunde v-aţi afla, rostiţi doar al meu nume, 
Că-s pe uscat temut, cum și pe marea-n spume; 
Plecaţi și mulţumiţi trăiţi, legaţi pe veci. 


ISABELLA 
Te-ascult — și-i dăruiesc a mea credinţă deci. 


CLINDOR 


Porunci dă-i de-a uni credinţa cu dulceata. 


Scena XI. GERONTE, ADRASTE, MATAMOR, CLINDOR, 
ISABELLA, LYSA, ceată de servitori 


ADRASTE 


Cuvînt obraznic, ah, ce-o să te coste viaţa! 
Seducător infam! 


MATAMOR 
M-au prins cam pe picior 
Greșit! Dar poarta e deschisă! Gata, zbor! 


(Intră la Isabella, după ce aceasta şi Lysa apăruseră 
în scenă.) 


CLINDOR 


Tu, laş ce te ascunzi printre bandiți de rînd! 
Chiar în mijlocul lor te dibui eu oricînd. 


CERONTE 
O, zei, dar e rănit Adraste! Un doctor, iute! 
Ceilalți la prinderea făptașului s-ajute! 
CLINDOR 


De număr cad răpus! Ah, bun rămas, iubito! 
Cad, Isabella,-n hău, cum soarta a voit-o. 


GERONTE 
În casă pe rănit, hai, duceţi-l ușor 
Și la-nchisoare să-l băgaţi pe trădător! 


Scena XII. ALCAND3U, PRIDAMANT 


PRIDAMANT 


Vai, fiul meu e mort! 


ALCANDRU 


Prea lesne te tot sperii. 
PRIDAMANT 
Prin vrăji ajută-l, ah, în cumpăna durerii! 


ALCANDRU 
Răbdare ai un pic — și fără nici o vrajă 
Ferice-l vei vedea în a iubirii mreajă. 

ACTUL IV 


Scena |. ISABELLA 


Aproape-i clipa, vai; o strîmbă judecată 
Tiranicei puteri pe plac i-o face-ndată, 

Cu asasinul lui iubitul îngropîndu-mi! 

Văd răzbunarea lor și nu pedeapsa, -n gîndu-mi. 
Printr-o sentință grea, și aspră, şi nedreaptă, 
Triumful ura ta, o, tată, și-l aşteaptă. 

Favoarea țării, cum și rangul celui mort, 

Sînt nenorocul meu și crucea grea ce-o port. 
Puternici dușmani — cîţi! — nu-şi vor vărsa mînia, 
Cînd lui îi stă scut slab doar nevinovăția! 

Un biet necunoscut a cărui vină mare 

E doar că m-a iubit și-alte păcate n-are! 
Virtuţile, Clindor, iubirea legitimă, 

M-au cucerit — și-acum sînt denumite crimă! 
Dar viaţa-mi lasă-n van dacă-ţi urzesc pieirea, 
Căci viaţa vreau să-mi pierd, de-ajung să-mi pierd iubirea. 
De te condamnă, ah, sînt eu cea condamnată. 
Vreau moartea să-ţi urmez, căci eu sînt vinovată; 
Și în același ceas, prin două morţi, pe veci, 
Uniţi vom fi, prin duh, sub lespezile reci. 

Sfidînd cruzimea ta, neomenos părinte, 

Tot fericiți vom fi, prin patimă fierbinte. 

Şi dacă moartea mea va să te doară rău, 

Să rîd lîngă iubit voi şti de plinsul tău; 

Şi de vei plinge tu, căindu-te amarnic, 

Noi sta-vom dulce,-n doi, pătrunși de mai mult farmec. 
De nu te-o chinui o remușcare sumbră, 

Am să te sperii eu, prin zilnica mea umbră, 

Ce pasu-ţi va urma-n oroare de tenebre, 

Să-ţi umple ochii vii cu plăsmuiri funebre; 

Să viîre nencetat eternă groază-n tine; 

Să simţi că, prin reproș, chemat ești lingă mine; 
Să umple lînceda ta viaţă de dezastre, 

S-ajungi să pizmuiești ăst rai al morţii noastre! 


Și... 


Scena ||. ISABELLA, LYSA 


LYSA 
Cum? toţi dorm — și tu, stăpînă, nu-ţi faci somnul? 
Jur că-i îngrijorat chiar peste poate Domnul. 
ISABELLA 


Speranţe cînd nu ai, nici temeri nu te frîng. 
Mi-e dulce-aici să-mi pling cumplitul chin nătîng. 
Aici eu l-am văzut în acel ultim ceas 
Și-aud aici, mereu, iubitu-i dulce glas; 
Şi-n sufletu-mi pierdut renvie mai fierbinte, 
Plăcuta, de atunci, aducere-aminte. 

LYSA 


Stăpînă, grijilor prea le deschizi larg drum. 


ISABELLA 
Dar ce ai vrea să fac în starea mea de-acum? 
LYSA 
Din doi iubiți la fel de plini de zel și-ardoare, 
E unul gata mort — iar altul mîine moare. 
Nu-ţi pierde timpul, deci, prin plins să te ogoi, 
Ci altul află-ţi, bun cît dînșii amindoi. 
ISABELLA 
Vai, să-mi vorbeşti astfel cum îndrăznești, cum poţi? 
LYSA 


Din ușuratice dureri ce speri să scoţi? 

Crezi că plingînd astfel și friu punînd dorinţei, 
lubitu-o să-ţi rechemi din pragul nefiinţei? 

Ah, mai degrabă fă o mare cucerire. 

Știu unul demn, bogat — și tocmai bun de mire, 
fără pereche, zău... 


ISABELLA 
Ah, piei din ochii mei! 
LYSA 
Mai bine să alegi nu poţi nici dacă vrei. 
ISABELLA 
Se cere să te văd spre-a-mi înteţi durerea? 

LYSA 
Stăpină, oare vrei ca să-mi ascund plăcerea? 


l ISABELLA 
Nu-i nelalocul ei atîta voioșie? 
LYSA 
Dreptate o să-mi dai, de-ți spun din ce-mi învie. 
ISABELLA 
Ah, nu-mi spune nimic! 
LYSA 
E-n interesul tău. 
ISABELLA 
Vorbește-mi de Clindor, ori taci, căci îmi faci rău. 


LYSA 


Voioasă firea mea, ce ride-n ceas de chin, 
Făcu-ntr-un ceas cît tu în veacuri de suspin: 
Clindor este salvat! 


ISABELLA 
Clindor salvat? 
LYSA 
Chiar el. 
Ei, seama dă-ți acum de te iubesc niţel! 
ISABELLA 
Ai milă! Vreau să-l văd — și fără-ntirziere. 
LYSA 


Ce eu am început, să isprăvești se cere. 
ISABELLA 
Ah, Lysa! 
LYSA 


Să-l urmezi ești gata peste tot? 


ISABELLA 
De-s gata, cînd trăi fără de el nu pot! 
O, Lysa, de nu-l scapi din lanţuri, gata sînt 


Pină şi-n iad să merg pe urma lui, oricînd. 
Hai, cum poţi să mă-ntrebi de-s gata să-l urmez? 


LYSA 


Ei, dacă asta vrei, prin nalt și mare crez, 
Vezi ce-am făcut și du tot planul mai departe; 
Doar tu, stăpînă, poţi să-l scapi ori nu de moarte. 
Aproape-i temniţa... 


ISABELLA 
Da, și? 
LYSA 


„Are-un portar... 
Ei, fratele lui bun, văzîndu-mă arar, 
Cum toţi cei ce mă văd mă și-ndrăgesc pe loc, 
Stîrnit-am și în el al dorurilor foc. 


ISABELLA 


Ah, nu știam nimic. 


LYSA 


Mi-era ruşine, zău, 
Și teamă cineva că m-ar vorbi de rău. 
Dar cum iubitul tău e-nchis de patru zile, 
l-am ascultat mai mult cuvintele umile 
Și, ba făcînd ochi dulci, ba mai cu foc vorbindu-i, 
Speranţe mari i-am dat că pot și eu să-l jindui. 
Odată cînd iubeşti și cînd te crezi iubit, 
Faci totul pentru cea de care ești robit. 
Stăpînă sînt acum peste a lui simţire 
Și-ascultă de ce-i spun și-i cer fără crîcnire. 
Cînd s-a încredinţat că dragoste îi port, 
Însă că slujba lui nici gînd să o suport, 
El s-a jurat pe loc că gata e s-o lase, 
Numai că-i vine greu, că-s chestii serioase, 
Căci cheile ce azi i-au fost încredințate 
Sînt cel mai mare bun al lui și-al ăstui frate. 
Eu iar am stăruit necontenit să-i spun 
Pentru norocul lui că n-află ceas mai bun; 
Că dacă mă dorea și se dorea bogat, 
N-avea decît de prins momentul așteptat; 

Că-l ţine ferecat pe-un ncbil din Bretagne, 

Ce-și zice, pe aici, sieur de la Montagne; 

Că să-l salveze-i cer și-n ţara-i să-l urmeze; 

Că sprijin ne va fi și lbine-o să ne-așeze. 

El... năucit. Eu — cer... El — nu, că nu se poate; 
Atunci cu îi resping avansurile toate; 

Plec, mînioasă... El — pe urma mea,-ncurcat; 

Se scuză... Eu îl tot refuz, neîncetat. 


ISABELLA 
Și, în sfîrșit? 
LYSA 


Mă-ntorc... Îl văd c-o faţă tristă... 
Cred că l-am zguduit... Atac — dar mai rezistă. 
Iar azi, în zori, îi zic: „Primejdia-i aproape; 
Ți-i fratele absent și poţi să-l faci să scape“. 
Iar el: „Dar trebuiesc mulţi bani, să ne ajungă 
De pregătiri de drum; călătoria-i lungă 
Și acest senior... 


ISABELLA 


Ah, Lysa, să-i oferi 
Puteai tot ce am eu — nu tocmai mari averi, 
Dar, perle, rochii, știi... 


LYSA 


Mai mult făcut-am chiar: 
I-am spus că ăst captiv te-adoră; că tu, iar, 
lubindu-l pătimaș, cu noi va fi să fugi; 
Ăst fapt l-a îmbunat mai mult ca mii de rugi, 
Încît am bănuit că niscai gelozie, 
Stirnită de Clindor, era în mintea-i vie; 
Că mofturi de făcea și șovăia mereu, 
Era că se temea c-ar fi iubitul meu. 
Aflînd însă cu tu-l iubeşti și eşti iubită, 
A zis că nu-i prea grea o fugă reușită; 
Prin mine-ţi cere, deci, ca-n jur de miez de noapte, 
Gata să fii, cu noi, să trecem toţi la fapte. 


ISABELLA 


Ce fericită tu mă faci! 


LYSA 
Ei, și apoi, 
De iau de soţ un om, cînd pentru el sînt sloi, 
Înseamnă-a mă jertfi pentru a mea stăpînă. 


ISABELLA 
Ştii... 


LYSA 


Nu vreau mulțumiri — nu mi-s la îndemînă. 


Bagajele pe loc le fă; să crească suma, 
Bătrînului ia-i toți bănuții, chiar acuma. 
Comoara lui ţi-o vînd, dar ieftin peste poate, 


Căci, cum dormea, de chei l-am văduvit, de toate. 


Poftim. 
ISABELLA 
Hai, treaba deci s-o facem împreună. 
LYSA 
Nici gînd... 
ISABELLA 


Cum, tremuri? 


LYSA 
Aş! Ideea nu e bună; 
Secretul nostru-i bun pe loc să-l și trezească: 
Doar a pălăvrăgi e-n firea femeiască,. 


ISABELLA 
Nebuno, mai glumești! 


LYSA 


Surprize mai pot îi; 
Pe-al evadării șef o să-l aștept aci; 
De stă pe stradă, pot să-l recunoască unii. 
Te-om căuta de cum va fi venit — și nú ni-i 
De glumă asta, zău. 


ISABELLA 


Deci, pe curînd; te las 
Şi-accept stăpina mea să fii în acest ceas. 

LYSA 
Eh, cel puțin... 
ISABELLA 
Noroc la pîndă... 


LYSA 
Şi la pradă! 


Scena III. LYSA 


Destinul ţi-l croiesc, Clindor — și-ţi dau dovadă: 
În lanţuri de te-am pus, tot eu te scap de ele; 
Trăiești sau mori supus numai voinţei mele. 
Mă răzbunam mai mult decît aș fi dorit; 
Plăcerea doar să-ţi curm — la asta am ţintit. 
Dar crudul tău destin a fost să-mi schimbe gîndul: 
Ți-asigur și plăceri, și viaţa, ani de-a rîndul. 
Amorul stins, văzînd că ești sortit pierzării, 

A renăscut, gonind și gîndul răzbunării. 

Și sper astfel, Clindor, că drept recunoștință, 
Ingratul tău amor stingînd cu prisosinţă... 


Scena IV, MATAMOR, ISABELLA, LYSA 
ISABELLA 
Cum? Noaptea? Și la noi? 


MATAMOR 
Atunci cînd... 


ISABELLA 


Cînd anume?. 
Ce-nseamnă-„atunci“? Au crezi că timp avem, de glume? 


LYSA 


E marele viteaz! De unde-a răsărit? 


ISABELLA 


Cînd scările urcam el cobora grăbit. 

MATAMOR 
Deunăzi, deci, cum știi, în piept stingîndu-mi focul, 
Ocrotitor să-ţi fiu jurat-am, în tot locul. 


ISABELLA 


MATAMOR 
Păi, s-a iscat o zarvă rușinoasă 
Şi-n casă ai intrat — și te-am urmat în casă, 
Ca să te protejez cu braţu-mi viguros. 


ISABELLA 
Viteaz te-ai dovedit, viteaz și generos! 
Apoi? 

MATAMOR 


S-o apăr vrînd mereu pe Isabella, 
Cît mai spre pod am stat, făcînd pe santinela. 


ISABELLA 
N-ai mai ieșit? 
MATAMOR 
Deloc. 


LYSA 


Într-un cuvînt, adică, 
În debara a stat închis şi mort de frică. 


MATAMOR 
De frică, eu? 
LYSA 


Exact: În tremur n-ai egal. 


MATAMOR 


Cum sprintenă-i, eu mi-am făcut-o Ducipal.?? 
Eu, îmblinzind-o, legi i-am dat — și-aleargă bine. 
Cînd eu încep să merg, ea tremură sub mine. 


LYSA 


Ce rar capriciu, ah, ce cai sub tine-nduri! 

MATAMOR 
Vreau în galop s-alerg spre marile-aventuri. 


ISABELLA 


Da, din condei destul de bine-o-ntorci... Și-ai spus 
Că patru zile-n șir ai stat acolo sus? 


MATAMOR 

Chiar patru. 
ISABELLA 
Ce-ai mîncat? 
MATAMOR 

Ambrozie, nectar... 
LYSA 

Pot astea sătura pe-un mare temerar? 
MATAMOR 

Defel. 
ISABELLA 

Deci ai pornit, ziceai, pe trepte-n jos. 

MATAMOR 


Iubitul să-ţi redau voiam, cu braţ vînjos, 
Și temniţa să-i sparg, să sfărm închise porți, 
Și lanţul greu să-l rup, să-l smulg cumplitei morţi. 


LYSA 
Ce-ar fi să recunoști că, mai flămînd ca cîinii, 
I-ai declarat război nu temniţei, ci pîinii? 
MATAMOR 


Amîndurora, zău! Ambrozia gust n-are; 
Stomacul mi l-a-ntors pe dos, fără-ncetare. 
E-un fel prea delicat, un fără saţ supeu, 
Din care poţi trăi doar dacă ești un zeu. 
Te lasă nesătul și pradă suferinţii, 

Că-ţi suge pîntecul şi-ţi strepezește dinţii. 


LYSA 


Nu pare deci un sos ce pofta să-ți îmbie. 

MATAMOR 


Ei, noaptea mai dădeam pe la bucătărie, 
Și pipăind de zor, amestecam o hrană 
Divină, fără saţ, cu omenească slană. 


ISABELLA 
Deci coborai să furi din hrana noastră iară... 
MATAMOR 


Și dumneata mă cerți acuma, domnişoară? 
Ah, dacă slobod frîu îi dau mîniei mele... 


ISABELLA 
Să-i chemi, Lysa, pe-acei valeţi, cu bîte grele! 


MATAMOR 
Că-s prost eu, să-i aştept! 


Scena V. ISABELLA, LYSA 


LYSA 
Stăpînă, ţi-a scăpat! 
ISABELLA 
Picioare lungi zicea că fricii i s-au dat. 
LYSA 
Dar totuși, n-ai făcut nimic? Te-ai dus în van? 
ISABELLA. 
Da, chiar nimic... Ce vrei? Am dat de căpitan. 
LYSA 
Puteai să-l lași, oricum, să treacă mai departe. 
ISABELLA 


Dar m-a recunoscut și m-a chemat deoparte. 
Eu, noaptea, singură, de teamă că-i obraznic, 
De zgomote, apoi, temîndu-mă iar, groaznic, 
Dorind să scap de griji și de intrus, mai bine 
Mi-am zis că-i să-l aduc aici, căci vezi, cu tine 
Vitează chiar mă simt și pe deplin în stare 
Să-nfrunt niște ieșiri prin turbulenţă rare. 

LYSA 
Ca tine-am rîs și eu, stăpină, dar în gînd 
Plingeam că-i timp pierdut. 


ISABELLA 
Îl recîştigi curînd. 


LYSA 


Ah, pe-al urzelii șef îl văd venind încoace! 
la să vedem întîi ce a putut el face. 


Scena VI. ISABELLA, LYSA, TEMNICERUL 


ISABELLA 
Prietene, ce zici, sfida-vom oare Soartea? 
Hai, spune, ce-mi aduci: O viață-n dar, sau moartea? 
Speranţe de mai am, în tine-s puse toate. 
TEMNICERUL 


Vă piară teama... O să meargă ca pe roate; 
Am caii pregătiți — doar să plecăm se cere. 
De piedici, în curînd, vom ride cu putere. 


ISABELLA 


Un zeu ocrotitor ești, pentru noi, deodată. 
Și vrednic te arăţi de orișice răsplată. 


TEMNICERUL (Arătînd spre Lysa.) 
Mi-o vreau răsplată doar pe-a inimii regină. 
ISABELLA 
Să-i dărui, Lysa, poţi iubirea ta deplină. 
LYSA 


Da, bune pregătiri, dar de prisos, căci cum 
Prin a cetății porți ne vom deschide drum? 


TEMNICERUL 
Am în foburg buni cai și oameni pe măsură 
Și, pe deasupra, ştiu, în ziduri, o spărtură; 
Deci trece-vom ușor, cred eu, printre ruini. 


ISABELLA 
Ah, și parcă stăteam pe niște stranii spini! 
TEMNICERUL 
Atunci să ne grăbim. 


ISABELLA 


Pornim acuși, acuși, 
Dar vino-ntii cu noi, să spargem niște uși. 


Scena VII. CLINDOR (În închisoare.) 


Dragi amintiri şi dulei, de neuitat delicii 

Ce o să vă schimbaţi în groaznice suplicii, 

În ciuda morţii, azi, gîndindu-mă la voi, 
Simt cum în suflet îmi vărsaţi dulceţuri noi! 
O, nu mă părăsiţi! Fiţi credincioase mie, 
Oricît de cruntă-ar fi a soartei vitregie; 
Cînd sumbrele culori cernite, ale morţii, 
Broda-mi-or năluciri din vitregia sorții, 

Să-mi arătaţi prin dulci, vii năluciri, mereu. 
Ce fericit am fost, peste-al meu merit, eu. 
De mă voi plinge iar de-a lor urgie dură, 
Să-mi spuneţi că să-ntrec a fost orice măsură; 


Că ţel prea-nalt mi-am pus, care-mi făcea, deodată, 


lubirea — fără drept, speranţa — vinovată; 

Că fost-am criminal cînd am ajuns iubit 

Și că pe drept acum pieirii sînt ursit. 

Mi-e ceasul morţii plin de fericiri senine 
Cînd, Isabella, mor slujindu-te pe tine; 

Și pot orice tăiș să-nfrunt, netemător, 

Căci glorios mă simt cînd pentru tine mor. 
Vai, cît mă laud! Cît tribut dau amăgirii, 

De mine să-mi ascund rușinea osîndirii! 

Mai grea osîndă e, decît doi ochi să las, 

Ce m-au glorificat, iubirii lor dînd glas? 

O umbră de-asasin mormîntul mi-l închide; 
Viu — el a sucombat; mort — tot el mă ucide. 
Ce n-a putut prin braţ, prin nume face-acum; 
Din moartea lui răsar noi asasini, duium. 

Din sîngele-i fecund în perfidii se scoală 
În contra mea alţi inși, mai plini de îndrăzneală, 
A căror patimi au, drept arme,-autoritatea, 
Și-o crimă săvîrșesc, de faţă cu cetatea. 
Din dîrzul meu curaj vor face mîine-o crimă 
Și unui ticălos mă vor jertfi victimă; 
Şi-al ţării interes îl apără-ntr-atit, 
De nu pot spune că-i nedrept ce-au hotărit. 
Oricum e clar că toţi pieirea mea o vor; 
Respins-am moartea și prin grea pedeapsă mor. 
Trecut de-un greu impas, dau de-altul, și mai rău; 
Scăpat de un rival, mă-nhaţă un călău. 
Mă trec fiori gîndind la crudul meu destin; 
Repaosul îmi e tortură, crîncen chin; 
O, în al nopţii miez și-n somn mi se năzare 
Al morţii mele ceas, plin de rușine mare; 
Siniștri slujitori în faţa mea se-arată, 
Citind sentinţa ce de-al lor senat e dată... 
Legat în lanţuri ies... Aud vacarmul groaznic 
Al vulgului, venind în urma mea, obraznic... 
Văd şi fatalul loc unde-mi gătesc pieirea.., 
Mi-e mintea turbure... Mă pierd de tot cu firea; 
Să mă ajute, nici un om nu se ridică 
Și-s gata omorît de crunta morţii frică, 

Tu, Isabella, doar, reînviindu-mi dorul, 
Mi-alungi din inimă teroarea și fiorul. 
Spre farmecul divin, al tău, cînd gîndu-mi zboară, 
Cu mplitele năluci se pierd în beznă iară. 
Și soarta de-mi fă brinci în cruntul morţii hău, 
Voi crede viu că sînt, de-s viu în gîndul tău. 
Dar ce-aud? Noaptea vin în temniţă, aice? 
La ceas nepotrivit, ce vești mi-aduci, amice? 


Scena VIII. CLINDOR, TEMNICERUL 


TEMNICERUL 


(în timp ce Isabella şi Lysa apar 
într-un col! al scenei) 


Judecătorii strinși să-ţi dea pedeapsă, iată, 
Spre milă aplecaţi au fost de astă dată. 


CLINDOR 
O, zei, deci pot să sper! 
TEMNICERUL 
Da, noaptea ai să mori. 
CLINDOR 
Deci asta-i mila lor de drepţi judecători? 
TEMNICERUL 


Puțin te- -ncîntă, văd, asemenea serviciu; 
Au nu-i mai rușinos un public, lung supliciu? 


CLINDOR 
Cum pot să-i tămiliez pe-acești stăpîni ai sorții, 
Ce-s tare-ndurători — dar mă dau pradă morţii? 


TEMNICERUL 
Doar moartea-ntîmpinînd cu zîmbetul pe față. 


CLINDOR 
Amice, treaba fă-ţi şi nu-mi mai da povaţă. 
TEMNICERUL 


O ceată de arcași te-așteaptă-afară... Poate, 
Văzîndu-i, o să fii mai mulţumit de toate. 


Scena IX. CLINDOR, ISABELLA, LYSA, TEMNICERUL 


ISABELLA 


(ti spune aceste cuvinte Lysei, în timp ce Temnicerul îi deschide lui 
Clindor poarta închisorii) 


O, Lysa,-l vom vedea! 
LYSA 
Cît ești de încîntată! 
ISABELLA 


Cum să nu fiu, cînd simt că viaţa mi-e redată? 
Destinul lui și-al meu cunosc doar o măsură: 
Muri-vom amindoi de-aceeași lovitură. 


TEMNICERUL 
Ei, Domnule, mai știi arcași ca ăștia oare? 


CLINDOR 


Ah, Doamnă, dumneata! Surpriza e-o-ncîntare! 
Amabil mincinos! Ai spus că noaptea vor 
Să mor — și noaptea văd că de plăcere mor. 


ISABELLA 
Clindor! 


TEMNICERUL 
Hai, n-avem timp de giugiuleli acum; 
O să le răsfăţăm curînd, destul, oricum. 


CLINDOR 
Cum, Lysa e a lui? 


ISABELLA 
Iubirea lor, să-ți spun 
Cum ţi-a redat deplin al libertăţii bun. 


TEMNICERUL 
Putem pălăvrăgi, ajunși la adăpost; 
Acum s-o ștergem cît de fugă încă-i rost. 


ISABELLA 


Da, să fugim... Dar voi să faceţi juruinți 
Că miri cît nu veţi fi, veţi sta frumos, cuminţi. 
Altfel, acasă stăm. 


CLINDOR 


Condiţia nu-i grea. 
Credinţa ia-mi, te rog. 


TEMNICERUL 
Tu, Lysa, pe a mea. 
ISABELLA 
E gajul minunat: să risc pot tot acum. 


TEMNICERUL 


Ne amuzăm prea mult! Să evadăm! La drum! 


Scena X. ALCANDRU, PRIDAMANT 


ALCANDRU 


E caz ca teama grea în piept să ţi se curme; 
Mult îi vor urmări, dar nu le-or da de urme, 


PRIDAMANT 
Răsuflu ușurat. 


ALCANDRU 


Norocul le-a fost mare: 

Doi ani au tot suit spre ranguri de onoare. 
Prin ce peripeții trecură, nu-ţi mai spun, 
De-au înfruntat furtuni, de vintul a fost bun; 
Nici cum s-au ridicat și nici prin ce mijloace. 
Destul că i-ai văzut salvaţi și-n bună pace. 
Să nu-ţi înșir povești cu iz de plictiseală, 
Vreau doar să ţi-i arăt în starea lor de fală. 

Dar cum se cer acum efecte mai aparte, 
În grotă hai, să isc năluci ilustre foarte, 
Căci cele ce sub ochi uimiţi înfățișară 
Și dragostele lor, și fuga lor din ţară, 
nalte rosturi n-au și, deci, nici strălucire 
Spre a-i înfățișa în starea de mărire. 


ACTUL V 


Scena |. ALCANDRU, PRIDAMANT 


PRIDAMANT 
Ah, Isabella e schimbată, strălucită! 


ALCANDRU 
Şi-i Lysa lingă ea, întîia din suită. 
Dar frică,.mai întîi, să nu ai chiar deloc 
Și doar în urma mea ieși din fatalul loc. 
Repet, e vorba de primejdie de moarte. 

PRIDAMANT 
E clar — şi nu am chef să am de moarte parte. 


Scena Il. ISABELLA, în rolui Hippolytei: LYSA, în rolul Ciarinel 


LYSA 
Acest amuzament nu se sfirșește-odată? 
Vrei în grădină să-ţi petreci chiar noaptea toată? 
ISABELLA 
Nu pot să mai ascund din ce pricină vin; 
Tăcind, ah, m-ar durea mai rău cumplitu-mi chin. 
Ştii, prinţul Florilam... 


LYSA 
Ei, bine, e plecat. 
ISABELLA 
Prin asta mi-i izvor de rele, nesecat. 
Sîntem vecini — și cum el dragoste ne poartă, 


Deschisă, pentru noi, tot lasă-această poartă; 
Perfidu-mi soț, de cum e liberă grădina, 
Își dă-ntilnire cu prinţesa, cu Rosina. 
Acuma îl pîndesc și-o să-i arat, prin faptă, 
Că nu-s femeia ce pe-un trădător îl rabdă. 
LYSA 
Mai bine, Doamnă, zău, să nu-l cerţi nici un pic 
Și fă-te că nu știi, că n-ai văzut nimic. 
Din gelozii nu-i chip vreun rod să mai culegi; 
Bărbatul face tot ce-i tună — n-are legi; 
El ni-i stăpîn pe veci, și-,n urma unei certe, 
Mai mult îl îndirjești și dragostea şi-o pierde. 
ISABELLA 
Să-l aibă alta şi să nu-i văd dorul cum e? 
Adică să-i rămîn nevastă doar prin nume? 
A nunţii lege el de-o rupe, crimă nu-i? 
Necredinciosul, ah! Unde-i rușinea lui? 
LYSA 


Eh, astăzi s-a schimbat de tot obișnuinţa: 
Nu-i leagă pe bărbaţi nici nunta, nici credinţa. 


I-mbie glorii noi, cu străluciri aparte 

Și unde-o pierdem noi, ei au de glorii parte, 

Le creștem gloria prin slăbiciuni galante 

Și onoraţi se simt grozav cînd au amante. 
ISABELLA 


Mersi de lauri și de-această vanitate, 
Cînd totul dobîndești prin infidelitate! 
Bărbatul ce nu vrea schimbări și nici metrese 
De-i socotit infam — dar lui nici gînd să-i pese, 
Eu glorios susțin că este cu-acest preţ, 
Și de-i disprețuit, respect acest dispreţ. 
Cînd ești blamat că-ți știi iubi soția doar, 
Ilustru-i acest blam, virtute e și har. 

LYSA 


Ah, Doamnă, intră, zău... Scrîşneşte poarta... 


ISABELLA 


Lasă 
Să treacă; mută stai. 


LYSA 


Te vede... Te urmează! 


Scena III. CLINDOR, în rolul lui Théagène; ISABELLA, în rolul 
Hippolytei; LYSA, în rolul Ciarinei 

CLINDOR 
Prințesa mea, deci fugi şi cauţi o scăpare! 
Asemenea răsfăţ mi-ai fost promis tu, oare? 
Amorul, la-ntîlniri, se poartă-atit de rău? 
O, Doamnă, nu fugi și nu te teme, zău; 
Plecat e Florilam; geloasa mea — visează. 

ISABELLA 
Eşti sigur? Sigur? 

CLINDOR 


Ah, năpasta mea e trează! 

ISABELLA 


Da, trează! Să nu crezi că mă orbești! Ba chiar 

Să știi că noaptea văd mai bine şi mai clar; 

Mi se adeveresc vechi bănuieli — și vezi 

Nerecunoscător că ești şi-mi dai dovezi? 

Tu singur ţi-ai trădat nemernicul secret; 

Ce galanton dibaci! Ah, ce amant discret. 

Aşa-i că în amor prudenţa-i o năpastă 

Cind ești prea-ncrezător în propria-ți nevastă? 

Nu te-ai jurat că doar soţia-ţi vei iubi? 

Ce inimă mai ai? Credinţa unde ţi-i? 

Credinţa cînd mi-ai dat, ingratule, ţii minte 

Cît ne deosebeam prin stare? Ce fierbinte 

Ardeau de dor rivali? Cum i-am îndepărtat, 

Ca soarta să mi-o leg de-un simplu, biet soldat? 

Și bietul tata, ah, cît mă iubea de mult! 

De-al sărăciei glas eu totuși fu s-ascult 

Și braţul mi-am întins, să mă răpeşti atunci, 

Voind să mă sustrag paternelor porunci! 

Şi-n ce hal am ajuns, cînd ani și ani întregi, 

Destinul ne-a zvîrlit din țărm în țărm, pribegi! 

Ce multe-a fost să-ndur, cît nu voise soarta 

Spre rangul nalt de azi larg să-ţi deschidă poarta! 

Azi, fericit fiind, de ţi-ai pierdut credinţa, 

În inimă, la loc, mă pune; dă-ţi silinţa. 

Din dragoste- am știut să-nfrunt al vieţii greu, 

Și nu pentru măriri, ci ca să fii al meu. 
CLINDOR 

Ah, nu-mi mai reproșa nici fuga ta, nici dorul! 

Ce nu face, cînd e pe suflet domn, amorul? 

Puterea lui a fost spre mine să te-ndemne; 

Nu tu, dorința ta mă jinduia, pesemne. 

Eram un nimeni, da, însă prin fugă,-atunci, 

A fost egala mea în avuţii s-ajungi; 

O, pentru-a te răpi momeala era slabă, 

Cît avuţia ta nu te urma, degrabă. 

Din parte-mi, spada îmi era averea toată; 

Din parie-ţi — dragostea de-atunci, împătimată. 

Prin spadă — am ajuns mărit pe țărm străin; 

Iar dragostea — mi-a dat drum de primejdii plin. 

Regretă-ţi tatăl și-avuţiile alese! 


Te supără că stai alături de prințese! 

Te du acasă și, prin mare moștenire, 
Încearcă să ajungi la cea de azi mărire! 

La urma urmei, ce-ţi lipseşte? Cu ce plingeri 
Îmi vii? Au te-am supus la nu știu ce constringeri? 
Au dispreţuitor și rece-am fost vreodată? 
Femeia zău că e, adeseori, ciudată! 

Îţi cere s-o adori, și-apoi, topit, să vrei 
Iubirea să-ți supui bizarei firi a ei, 

S-o copleșești cu mari onoruri și nobleţe, 

Să nu-i refuzi ceva ce poate s-o răsfeţe. 
Dar dacă-ncalei un pic credinţa conjugală, 
Nu-i crimă-n ochii ei cu-acest păcat egală. 

E perfidie, furt, asasinat, otravă; 

Și tatăl i-l ucizi, arzi casa ei de vază. 
Titanii%-nvinuiţi de-al răzvrătirii viciu, 

N-au îndurat nici ei asemenea supliciu. 


ISABELLA 


Mărirea ta ţi-am spus că n-a fost niciodată 
Un ţel ce l-a visat iubirea mea curată. 
Lăsîndu-mi tatăl — doar pe tine te-am urmat. 
Cum însă de măriri ești astăzi îmbătat, 

De mine uită; nu și cum le-ai dobîndit; 
Prin prinţul Florilam ajuns-ai renumit. 

Abia te-a cunoscut, te-a scos la bun liman; 
Soldatul vagabond ajunse căpitan 

Și prin noroc apoi, prin ale lui onoruri, 

Te bucuri azi și de regalele favoruri. 

Ce n-a făcut apoi cu drag, cavalerește, 

Să vadă că-ntre noi prietenia crește? 

Prin grija lui, nu eşti tu, astăzi, într-un fel, 
Mai mic în rang, dar mai puternic decît el? 
Ah, l-ar fi cîştigat, prin astea, pe-un sălbatic! 
Dar tu culcușul vrei să-i pîngărești, zănatic, 
Da, află-ţi raţiuni, tu, în brutalitate! 
Trădarea apără-ţi, cît poţi și se mai poate! 
El bine ţi-a făcut — tu sufletu-i răpești; 
Prin el ești senior — și cinstea-i pîngărești. 
Aşa știi răsplăti, deci, facerea de bine? 
Recunoștinţa ta-i o faptă de rușine? 


CLINDOR 


Odorul meu, (căci mi-ești nepreţuit odor 

Și o să-ţi spun așa cît nu va fi să mor) 

Au crezi că vreun respect, ori moartea, de la mine 
Obține pot ce tu, nici tu nu poți obține? 
Spune-mi ingrat, sperjur — ai dreptul să te-nfurii, 
Dar sacrul nostru foc nu-l îngropa-n injurii. 
Vigoarea lui dintii nu-i chip nicicum s-o elatini; 

Și dacă azi sînt rob unei nebune patimi, 

De cînd s-a fost născut ea se putea și stinge; 

Dar dragostea ce-ţi port, o nimeni, n-o atinge. 

O, patima în van încerc să mi-o înfrunt; 

Tu însăţi bine știi că focul ei e crunt, 

Că Amor te-a făcut să părăsești un tată 

Și ţara şi averi — să mi te dărui toată, 

Acelaș Amor azi mă-ndeamnă şi pe mine 

Ca, fără voia mea, să-ţi smulg niște suspine. 

Ci rătăcirea tu îndură-mi, draga mea, 

Căci alta locul tău nu-l poate uzurpa. 

Cînd patimei nu-i stă virtutea temelie, 

Se stinge patima, că-i doar o clipă vie; 

Dar dragostea ce-ţi port şi-mi porți — vecie-nseamnă, 
Căci cinstea-i este nimb, virtutea-i este doamnă. 
Stă dăinuirea ei noi vrăji în ea să poarte 

Și dulce lanţul ei ne leagă pin-la moarte. 

Odorul meu, să-mi ierți această rătăcire 

Ce Ámor, zeu tiran, mi-o fulgeră-n simțire; 
Și-ndură patima, ce-o zi doar se răscoală, 

Și nu poate știrbi iubirea conjugală. 


ISABELLA 


Vai, tare-mi place, vai, să simt că-s amăgită! 

Trădată sînt — și vreau să cred că sînt iubită. 

Mă las vrăjită iar de-o vorbă, de-o poveste. 

Și iert o faptă rea, cînd drag făptașu-mi este. 
Deci iartă-mi, soţ iubit, că m-am pierdut cu firea, 

Că-ntiilor porniri nu le-am oprit zvicnirea; 

Lipsită însă-aș fi de dragoste curată, 

La astfel de-ntîmplări de-aș sta neturburată, 

Cum riduri fac și cum și frumusețea trece, 

E drept ca dragostea să-ți fie-un pic mai rece; 

Și-s gata chiar să cred că acest foc de paie 

Al căsniciei stîlp nu-i chip să-l încovoaie. 

Dar cugeţi focul tău ce țel acum și-alese? 
Cît te primejduicsc asemenea metrese? 

Lucrează mai pe-ascuns şi fii amant discret, 
Căci cei mari nu cunosc vreo dragoste-n secret. 
Suita, ce măriri pe urma lor vinează, 
E doar un trup, plin tot de ochi ce stau să vază. 
Toţi caută folos să tragă dintr-o pîră 
Și nasul peste tot, cu răutate,-și vîră. 
O s-afle Florilam de dragostea frumoasei, 
Ori că-i bănuitor, ori de la toţi ai casei, 
Și-atunci (vai, mă-nfior și spaima mea e mare), 
Mînat de furii, ah, nu știu de ce-ar fi-n stare. 
Distracţii de-acest fel de simţi că te răsfaţă, 
Plăceri vinează — dar ai grijă-ntii de viaţă; 
Şi fără pică eu te voi vedea schimbat, 
Cînd neprimejduit vei fi, cu-adevărat. 


CLINDOR 
Vrei deci să-ţi spun din nou de viaţă că nu-mi pasă, 
Cind patima de foc din braţe nu mă lasă? 
Mi-e sufletul prea prins și inima la fel e, 
Şi de primejdii rîd, şi nu mă tem de ele. 
De patimă-s robit și, chiar de-mi risc și capul, 
Înfrunt ușor de tot, de dragul ei, casapul. 
E-un foc ce timpul doar să-l potolească poate; 
Un trecător torent, ce-n matcă-un ceas se zbate. 


ISABELLA 


De moarte fii vrăjit atunci! Dar spune, tu, 
Preţ n-are viaţa ta? Nici aste lucruri nu? 
Crezi oare mulţumit că prinţul o să fie 

Doar cu pedeapsa ta, pentru-astă infamie? 

Și cine-mi va sta scut cînd el, luîndu-ţi viaţa, 
Dori-va a-ţi lovi, răzbunător, și soaţa, 

Crezînd că nu-i de-ajuns ca numai tu să mori? 
Că-i bine răzbunat să fii de două ori? 

Nu, n-am să stau s-aștept ca moartea ta s-atragă 
Cruntul pedepsei rest asupra mea! Nu, dragă! 
Nici cinstea mea nu vreau, atîta timp păstrată, 
Ca urii lui acum s-o văd sacrificată. 

Prin nenorocul tău rușinea de-mi e partea, 
Naintea ta, să știi, m-o strînge-n braţe moartea, 
Și trupul ce stăpîn te știe prin iubire, 

Nu va mai fi răpit de altul, din Nefire. 

Trăiesc spre-a te iubi, nu pentru infamia 

De a-l sluji pe cel căruia-i furi soţia. 

Adio! Cel puţin, murind de suferinţă, 

Eu crima-ţi scad și te dezleg și de credinţă. 


CLINDOR 


Să nu mori, scump odor! Ah, clipe mult plăcute! 
Sehimbat mă simt din nou prin marea ta virtute! 
În ciuda crimei, tu să mă iubeşti! Să mori, 

Spre-a te feri din timp de hulpavi răpitori! 

Nu știu ce să admir mai mult, mai cu-nfocare: 
Curajul tău înalt, sau dragostea ta mare? 
Stăpîna mea ești iar: sînt de-amîndouă-nvins 

Și patima din piept, nebună, s-a și stins; 

Vezi duhul cum și-l dă — și sufletul meu, iată, 

li rupe lanţul crud și rușinos îndată. 

O, inima-mi prea slab se apărase, poate. 

Să uiţi te rog, ce-a fost. 


ISABELLA 


Le-am și uitat pe toate. 


CLINDOR 


[lustre frumuseți din toată lumea vină, 

Ca să mă prindă iar în mreaja lor divină, 

Căci inima acum își află nou temei. 

Și numai ochii tăi mi-or fi stăpîni și zei. 
LYSA 

Vin, Doamnă, mulţi, duium! 


Scena IV. CLINDOR, în roiul lui Theogâne; ISABELLA, 


în 


rolul Hippolytei; LYSA, în rolul Ciarinei; ERAST; ceată de 


slujitori ai lui Flortlam 


ERAST 
(înjunghiindu-l pe Clindor ) 


Primeşte, pe alese, 
Favorul celei ce-i metresă-ntre metrese! 


PRIDAMANT 
(lui Alcandru) 


Ah, îl ucid! O, zei, săriţi într-ajutor! 


ERAST 
Să piară-așa, oricind, orice seducător! 


ISABELLA 

Călăi, ah, ce-ați făcut? 

ERAST 

Dăm pildă pururi trează, 

Ca toţi, în viitor, să tremure de groază! 
Prin singele lui curs, ingrații toţi să-nveţe 
A nu mai neeinsti măririle semețe. 
L-am răzbunat pe prinţ prin dîrză mîna noastră, 
Și pe prinţesă — ba chiar și pe dumneavoastră, 
Scăpîndu-vă de-un soț așa necredincios, 
Ce nu vă merita, fiind un ticălos. 
Pedeapsa înduraţi, a faptei lui buimace, 
Și nu vă plingeţi cînd dreptate vi se face. 
Adio. 


ISABELLA 


L-aţi ucis — dar încă-i viu în mine; 
Cer ca pe-al său dușman să-l săturaţi mai bine, 
Luînd şi viaţa mea, cu viaţa lui odată! 
Din braţe, soţ iubit, mi te-au răpit — şi iată 
Că sufletu-mi gelos, prin presimţiri aparte, 
Nu te-a putut feri de-această cruntă moarte! 
O, gind prea credincios și, vai, prea de pe urmă, 
Ce vede răul doar cînd firul vieţii curmă! 
Ar fi... Dar mă sufoc... Şi,-n ceasul trist și greu, 
Durerii se robesc puterea, glasul meu. 
O, viul lui exces m-alină și ucide! 
Cum el ne-a reunit... 


LYSA 


I-s buzele livide! 
Ah, Doamnă! ... Moare!... Vai... Și eu vorbesc degeaba! 
Din casă ajutor să chem cu toată graba! 
(Se coboară o pinză care acoperă grădina şi trupurile [ui Clindor şi al 
Isabellei, iar Magul şi tatăl ies din peșteră.) 

Scena V. ALCANDRU, PRIDAMANT 


ALCANDRU 


E,-n veci, al soartei joc speranţa cea mai rară, 
Căci totul roata ei înalță și coboară. 

În mersu-i inegal, ce mișcă Universul 
Imensei fericiri îi vezi ades reversul. 


PRIDAMANT 


E-o cugetare ce ar fi s-aline doar 
Dureri ușoare, nu și chinul meu amar; 
Dar după ce-am văzut cum fiul meu ucis e, 
Zdrobite desfătări şi năruite vise, 
O, inima mi-ar fi rănită mult prea slab, 
Astfel de cugetări de mi-ar încape-n cap. 
Vai, nu putea pieri mizer de nedescris! 
Fatalul lui noroc, acesta l-a ucis. 

O, nu, n-am să mai pling, strivit de disperare; 
Prea plinsele dureri cerșesc și alinare, 
Pe cînd durerea mea-şi urmează drumul greu. 
Adio... Am să mor, căci mort e fiul meu. 


ALCANDRU 


E disperarea ta-ntru totul legitimă; 

De-aș vrea să ţi-o destram, aș săvirși o crimă. 
Urmează-ţi fiul deci, chiar azi, dar mîna ta 
Scutește-ţi-o măcar de lovitura grea. 

Ucis fii de dureri, căci ele trupu-ţi sapă; 

Și, să ţi le-nzecești, vezi cum îl duc la groapă. 


(Se ridică pinza şi apar toți actorii, la o masă, împreună cu casierul lor, 
ocupați să-și numere banii şi să-şi ia fiecare partea ce i se cuvine.) 

PRIDAMANT 
Dar ce văd? Bani împart și morţii, cu toptanul? 


ALCANDRU 
Vezi care dintre ei o să refuze banul! 


PRIDAMANT 


Ah, zei, dar e Clindor! Ce stranie-i surpriza! 
Și-s asasinii lui, soţia lui și Lysa! 
Ce vrăji au spulberat discordiile lor, 
Încît i-a strîns pe vii cu morţii-ntr-un sobor? 


ALCANDRU 


Actorii toţi, la fel, după ce-și joacă rolul, 

Cum publicu-a plătit, îndată-mpart obolul. 

Mor unii, ori ucid; la milă mulţi te-ndeamnă, 

Dar vrăjmășiei lor doar scena-i este doamnă. 

Se bat în versuri și-n rostite replici mor; 

Nici unii-n viaţă nu-s cum sînt în rolul lor; 

Cei vii, cum și cei morţi, trădatul, trădătorul, 

Prieteni buni sînt iar, de cum s-a strîns decorul. 
Clindor și trupa lui, prin fuga de-altădată, 

De un judecător scăpară și de-un tată; 

Însă, nevoilor căzîndu-le în gheare, 

În teatru și-au aflat o ultimă salvare. 


PRIDAMANT 


Cum, fiul meu actor»! 


ALCANDRU 


Din arta grea, din teatru, 
Făcutu-și-au, de-un timp, un dulce-azil toţi patru. 
Iar închisoarea lui, iubirea-i adulteră 
Și moartea lui, cînd ea-n mai bună viaţă speră, 
Sînt doar sfîrşitul trist al unei tragedii, 
Ce o prezintă ei, pe scenă, zi de zi; 
Încît azi, la Paris, el cu ai săi tovarăși, 
Pe spectatorii toţi i-ncîntă, iar și iarăși. 
Cîștigul e al lor... Costumele distinse, 
Pe care le-ai văzut în garderobă-ntinse, 
Sînt ale lui — dar nu ca-n lume să le poarte, 
Ci doar pe scenă, toţi să lc admire foarte. 


PRIDAMANT 


Mort l-am crezut — şi văd că-i falsă crunta-i moarte, 
Dar tot mă pling și am de întristare parte; 
Acestea-s gloria și rangul nalt la care 

El singur a ajuns, printr-un noroc prea mare? 


ALCANDRU 


Nu te mai plinge-n van, căci astăzi teatrul este 
Pe-nalte culmi, iubit, nu ţel pentru proteste, 
Cum fu pe vremea ta, privit cu mult dispreţ; 
Alese minţi pun azi pe teatru mare preț. 

Provinciile-l cer, distrează tot Parisul 

Iar prinților măriți plăcerea li-i și visul. 

Răsfață vulgul și pe céi mari totodată. 

E lucrul cel dintîi ce minunat desfată; 

lar cei a cărora adîncă-nțelepciune 

Veghcază-al lumii mers, dorindu-i cele bune, 

Cînd au puţin răgaz și văd o piesă rară, 

Se simt mai ușuraţi de greaua lor povară. 

Chiar regele slăvit al nostru, care face 

Să tremure pămînt şi mări și oști buimace, 

Și poartă lauri sfinţi — urechea-și pleacă-ades 

S-asculte viul glas al teatrului francez. 

Parnasul tot și-a strins minunile acolo; 

I-nchină-alese minţi vegherea — iar Apolo 

Pe slujitorii lui, cu harul multor arte, 

I-ndrumă ca să-i dea și teatrului o parte. 
Pe-un om după venit de-l judeci peste tot, 

Din teatru,-actorii toţi venituri bune scot. 

Și află fiul tău o viaţă mai bănoasă, 

În meseria lui, decît la tine-acasă. 

Greșit, despre actori, nu mai gîndi deloc; 

Nu-ţi plinge fiul ca pe-un om fără noroc. 


PRIDAMANT 
Nu pot să mă mai pling, căci astă ineserie 
Mai bună ca a mea s-a dovedit să fie. 
M-am turburat, e drept, prea mult la început, 
Creziînd că-i adevăr tot ceea ce-am văzut; 
În teatru nu vedeam atracţia, folosul, 
Și îl blamam mereu, și-i contestam folosul; 
Dar după-acest discurs rămîn cu încîntarea, 
Tristeţile-mi gonesc şi-mi recunosc eroarea. 
Bine-a făcut Clindor. 


ALCANDRU 


Să crezi ce vezi — și-atit, 


PRIDAMANT 


De dragul teatrului, eu, mîine, hotărit, 
Zbor spre Paris... Dar cum, cu toată sîrguinţa, 
Pot, mare-Alcandru, să-mi arăt recunoştinţa? 


ALCANDRU 
Eu să-i slujesc dorese pe oamenii de-onoare, 
Și-s răsplătit, văzînd plăcerea ta cea mare. 
Adio... Mulţumit te văd — şi-s mulţumit. 


PRIDAMANT 


O, binefacere prea greu de răsplătit! 
Dar, mare Mag, oricum, să crezi că, de-azi nainte, 
De toate,-n veci de veci, îmi voi aduce-aminte. 


MINCINOSUL 


NOTĂ INTRODUCTIVĂ 


Istoricii literari n-au putut stabili cu exactitate data cînd comedia 
Mincinosul a fost jucată în premieră. Se presupune că este vorba de 
stagiunea 1642—1643, în orice caz după Moartea lui Pompei, după cum 
reiese și din Epistola care preceda ediţiile de dinainte de 1660: „Am 
scris (Moartea lui) Pompei pentru a-i satisface pe aceia care găseau 
că versurile din Polyeuct nu sînt la fel de viguroase ca acelea din Cinna, 
dorind să le dovedesc că pot regăsi respiraţia amplă a versurilor de 
odinioară dacă subiectul este pe măsură; am scris Mincinosul pentru 
a satisface dorinţa multor altora care, veşnic dornici de schimbare, 
după cum este îndeobşte firea francezilor, mi-au cerut, după atîtea 
poeme grave cu care cele mai ilustre condeie au îmbogăţit scena, ceva 
mai vesel, menit doar să-i distreze“. 


La fel ca în cazul altor piese corneliene, subiectul nu este original. 
De astă dată, trama acţiunii urmăreşte îndeaproape peripeţiile lui Don 
García din comedia lui Juan Ruiz de Alarcón (1589—1639), La verdad 
sospechosa („Adevărul pus la îndoială“), inclusă din eroare într-o ediţie 
a pieselor lui Lope de Vega, amănunt aflat mult mai tîrziu de Corneille, 
care face cuvenita îndreptare în Comentariile („Examens“) la ediţia din 
1660: „Această piesă este parţial tradusă și în parte imitată după o 
comedic spaniolă. Subiectul mi s-a părut atît de spiritual și atît de bine 
adus din condci încît am spus adesea că aș fi preferat să dau două din 
cele mai bune piese scrise de mine, numai să-l fi născocit cu. A fost 
atribuit faimosului Lope de Vega, dar de puţină vreme mi-a căzut în 
mînă un volum de Juan de Alarcón, care susţine că piesa este a lui și se 
plinge de editorii care au atribuit-o altuia. Dacă îi aparţine, n-am nimic 
împotrivă să-și recîştige drepturile“. 

Din perspectiva timpului, suita de quiproquo-uri care constituie 
trama piesei ni se pare desigur mai puţin entuziasmantă decît i se 
părea lui Corneille. În plus, dacă Iluzia Comică este în mod neîndoielnic 
un remarcabil exerciţiu de stil, un elegant foc de artificii care anunţa 
strălucirea robustă a Cidului, în Mincinosul Corneille are ambiția de 
a verifica dacă o piesă se poate susţine numai prin subiect („am vrut 

să văd de ce este în stare un subiect plăcut, nesprijinit de vigoarea ver- 
surilor“), spre deosebire de Moartea lui Pompei, care sc voia o demons- 
traţic de artă a versilicaţiei („am vrut să fac o încercare pentru a vedea 
ce se poate obţine numai prin majestatea raţionamentelor şi vigoarea 
versurilor, nesprijinite de un subiect atrăgător“). 

Dar, cu toate rezervele, o comedie scrisă în pragul glorici şi o alta 
scrisă la începutul declinului nu pot decît să întregească în mod îericit 
imaginea de ansamblu pe care cititorul român de astăzi şi-o face despre 
arta lui Corneille. 


V. COVACI 

MINCINOSUL: 


PERSONAJELE 


GERONTE, tatăl lui Dorante 

DORANTE, fiul lui Geronte 

ALCIPPE, prieten al lui Dorante, îndrăgostit de Clarisa 
PHILISTE, prieten al lui Dorante şi al lui Alcippe 
CLARISA, iubita lui Alcippe 

LUCREȚIA, prietenă a Clarisei 

ISABELLA, confidentă a Clarisei 

SABINA, cameristă a Lucreţiei 

CLITON, valet al lui Dorante 

LYCAS, valet al lui Alcippe 


Actiunea se petrece la Paris. 

ACTUL | 


(În grădina Tuileries. ) 


Scena |. DORANTE, CLITON 


DORANTE 
Lăsat-am, în sfîrșit, și roba pentru spadă; 
Lungi așteptări mi-au fost o lungă, grea corvoadă, 
Cît tatăl meu n-a zis: „Ei, bine, tu alegi“, 
Și am întors pe dos ceaslovul lor de legi. 
Dar la Tuileries cum sîntem împreună, 
Loc de galanterii și lume numai bună, 
Ia spune-mi, cum îmi stă ca gentilom pe-aice? 
Nu am în ochii tăi, un aer de novice? 
Cum este greu să-ţi faci un chip la modă unde 
E rege-un Cod de legi, o teamă mi se-ascunde 
În suflet, că... 


CLITON 
Pricini de teamă n-ai; să ştii 
Că poţi stîrni,-ntr-un ceas, un roi de gelozii. 
Novice chipul nu, nici portul nu te-arată; 
Cu Bartolo? nu-i chip să semeni tu vreodată. 
Neferici-vei mii de soţi; dar spune, cum, 
Cu ce ochi vezi acest Paris grozav acum? 


DORANTE 


Îmi pare dulce și prea crudă-i legea care 
La studii cică m-a gonit, departe tare, 

Dar tu, care-ai rămas tot timpul la Paris 
Și știi oricind cum poţi să te distrezi ca-n vis, 
Ai să mă-nveți cum pot să cuceresc metrese? 


CLITON 


Zic spiritele mari că suflctele-alese 

Au griji aiît de dulci; vei face bună faţă 
Căci apetitul văd că-l ai de dimineaţă. 
De ieri abia-n oraș, nu-ţi afli pic de pacc; 

Te plictisești deja, simțind că n-ai ce face? 
Grozav! O zi nu poţi să stai cuminte-n casă, 
Că-ţi zboară gîndul la o dragoste focoasă! 

Cu mine, însă, zău, s-o nimerești se poate: 
Te-ncure cu cîte vrei, că-s meșter mare-n toate 
Și-aieci, în cartier, în nobilul nărav, 

Zic toţi, de cînd mă știu, c-aș fi cel mai grozav. 


bă 


DORANTE 
O, nu te-nspăimînta; am numai o dorinţă, 
Să rîd și eu puţin la niscai cunoștință, 
Unde să poţi pica în vizită oricînd 
Și să petrecei plăcut un ceas... Dar ce-am de gînd, 
Cum nu prea mă cunoşti, tu înţelegi pe-alături. 


CLITON 
Pricep: cînd de dezmăț auzi, te dai în lături. 
De tine demne nu-s stricatele de rînd, 
Ce orișicui se vind pe-un galben, orișicînd; 
Cum n-ai să cauţi nici cochete cuminţele, 
Ce vor dulcegării şi-n dragoste sînt cele 
Ce-o fac doar gîngurind, dînd ochii peste cap. 
Vrei marfă mai de soi, că de-astea nu-ţi încap 
În suflet, că n-au haz și timpu-l pierzi c-un joc 
Ce luminarea, zău, n-o merită deloc. 
Dar fericit ai fi cu doamnele de bine, 
Ce-a lor virtute-n frîu n-o ţin întruna bine 
Și care, cînd galant cu ele eşti, nu zic 
Că nu le-ar încînta și viciul un pic. 
O s-afli tot ce vrei pe-aici, fără-ndoială, 
Dar mie să nu-mi ceri, cumva, vreo dăscăleală, 
Căci ori nu mă pricep, ori chipul tău îmi spune 
Că nu ești 'ucenic în aventuri nebune. 
Nu-ţi aranjai prin legi asemeni planuri; nici 
Cu mapa-n miini, mereu. 


DORANTE 

E-adevărat ce zici. 
Cliton, mărturisesc că,-n tinerescul cerc 
De la Poitiers, de toate-a fost să-ncerc. 
Ah, cîte n-am făcut pe-acolo,-n chip aparte! 
Dar de Poitiers Parisul e departe. 
Îţi cere-un alt climat schimbare de metodă. 
Ce-acolo-i bun, aici a și ieșit din modă, 
E fclul de-a vorbi şi-i portul altfel şi, 
Ades, noii veniţi cam au de ce roși. 
Provincialii iau ce pot, la întîmplare, 
Și poate trece-un prost drept om deștept şi mare. 
Dar alte calităţi Parisul cere... Nime 
Orbit nu-i de spoieli în nobila mulțime; 
Şi adunaţi cînd sînt mult mai de seamă semeni, 
În cercul lor ești prost primit, de nu le semeni. 


CLITON 


Se cere să cunoşti mai bine-acest Paris; 
Foieşte de sforari — și chipul lui de vis 

Nu-i veșnic adevăr, să nu nutrești speranța; 
Se lasă mulţi prostiţi, ca orișiunde-n Franţa; 
Și, printre rafinaţi cu spiritul profund, 

Ca orișiunde, mulţi neisprăviţi se-ascund. 
Învălmășiţi, nu-s toți doar un pămînt și-o apă, 
Căci vin nenumărați, de orice soi și teapă. 
Şi-n Franţa locuri sînt, te-asigur eu, puține 
Mai pline de scursuri și de aleși mai pline. 
Cum lumea n-o cunoşti, te faci primit de toţi 
Și valorezi atît cît însuţi te socoţi. 

Au scos-o mulţi la cap — și arătau mai prost 
Ca tine... Dar ce vrei să afli mai cu rost? 

Eşti mînă largă, ori... 


DORANTE 


Nu sînt deloc avar. 


CLITON 


În dragoste, e-hei, e-un lucru bun și rar, 
Dar trebuie să știi să dăruiești dibaci, 

Că altfel n-ai cîştig și mai mult rău îţi faci, 
Poţi dărui din greu, fără folos ales; 

E important cum dai și nu cît dai, ades. 

Poţi să te faci că pierzi la joc de cărţi un dar; 

Să nu fii refuzat, mai uiţi vreun lucru rar. 

Filotim poate fi un mahăr c-o cucoană, 

Dar dînsei darul lui îi pare o pomană 

Și toate-i ies pe dos, din cîte-a prins să facă, 

Jignind adînc de tot, cînd ar dori să placă. 
DORANTE 

Pe mahări lasă, hai, și alții să-i condamne. 

Mai bine, zi: le știi cumva pe-aceste doamne? 
CLITON 


Nu; marfa-i prea de preţ și prea fără cusur; 
Nu este un vînat de nasul meu, dar jur 
Că multe poţi afla, căci cred că vizitiul 

Îmi spune tot ce vreau, de vorbă dacă ţiu-l. 


DORANTE 
Crezi c-ar pălăvrăgi? 


CLITON 


Cît n-am urechi s-ascult; 
Toţi vizitiii doar vorbesc orice și mult. 


Scena Il. DORANTE, CLARISA, LUCREŢIA, ISABELLA 


CLARISA 
(făcînd un pas greşit şi pierzîndu-și echilibrul) 


Ah! 


DORANTE 


(întinzindu-i mîna) 


Neplăcut prilej, care plăcut mă-ndeamnă 
Să-ţi fiu de ajutor, o, preafrumoasă doamnă! 
E un prilej suprem, pe care sar să-l prind 
Și-s fericit că pot o mînă să-ţi întind. 


CLARISA 


Prilejul nu-i grozav — șşi-acest sărman noroc 
Nu merită să-l prinzi, din zboru-i slab, deloc. 

DORANTE 
E o-ntîmplare,-i drept; n-au mers pe-aceeași cale 
Nici graba mea, cum nici dorința dumitale. 
E, în dulceaţa ei, destulă-amărăciune 
Și sorții nu-mi prea dau nădejdi de vremi mai bune, 
Căci dac-am prins din zbor norocul, bunăoară, 
Prin merit de-l prindeam, vedeam din miîini că-mi zboară. 


CLARISA 


Hazardul de-a pierdut ce-ar fi putut să-ţi placă, 
Părerea mea e că e mult mai bine dacă 

Te simţi mai fericit cind eşti stăpîn pe-un bun 
Nemeritat; pe-un dar eu preţ mai mare pun 
Decit pe-o faptă ce-i recunoștință doar; 
Răsplata-i mai puţin decît un simplu dar. 
Norocul dobîndit prin merite odată, 

E, pentru ce-ai făcut, răsplată meritată. 
Favorul meritat îl cumperi — iar norocul, 

Cu cît nu-l meriţi, mult mai prețuit i-i jocul; 
Și bunul dobîndit prin mult noroc să știi 

Că ar fi mult mai greu prin merit să-l obţii. 


DORANTE 


O, dar vreodată eu să nu crezi c-aș fi-n stare 
Prin merit să obţin favor atît de mare. 

Știu preţul lui înalt — și-s fericit nespus 

Că am acest favor, cînd demn de el eu nu-s. 
Cînd mi-este refuzat — nu-s supărat nicicînd; 
Cînd îl primesc — mi-aud chiar inima oftînd 
Că fericirea-i e nenorocire grea, 

Cînd dată-i de hazard și nu de vrerea ta. 
Cel ce iubește, ah, nu-i mulțumit de-amoruri 
Cînd, fără-anume plan, lui i se fac favoruri; 
Cum doar intenţia îi dă un mare preț, 
Favoru-ntîmplător aproape că-i dispreţ. 

Ce poate dobîndi al dragostei viu foc 

Cind mîna ta mi-o dai, dar sufletul deloc? 

Pe mîna mea în van e mîna ta stăpina 

Cînd nu-ţi pot pipăi şi sufletul cu mîna. 


CLARISA 


E, domnule, un foc nou pentru mine și 
Scînteia cea dintii am prins a i-o zări; 


O inimă de ai, ce arde-așa, în pripă, 

Nu s-a aprins a mea nicicînd doar într-o clipă. 
Dar poate că știind acum scînteia vie, 

Cu timpul va stîrni și-n mine simpatie. 

Ei, iată, n-ai pricini să spui că-s eu femeia 

De care să te plingi că nu-ţi vedea scînteia. 


Scena Iii. DORANTE, CLARISA, LUCREŢIA, ISABELLA, 
CLITON 


DORANTE 


Mă urmărește, zău, un nenoroc duşman, 
Ce din război l-aduc, de pe tărîm german, 
Adică de vreun an, de cînd tînjese cumplit, 
Zi, noapte, în acest vast cartier vestit; 

Te caut nencetat la bal, pe promenade; 

Eu singur ţi-am cîntat atîtea serenade! 
Și-abia acest prilej, de-acuma, mi s-a dat 
Să-ţi spun cît de iubesc, cu foc nealinat. 


CLARISA 

Cum? Spui că ai văzut războaie cu răsunet? 
DORANTE 

De patru ani temut acolo-s ca un tunet. 
CLITON 


Ce-i tot îndrugă? 
DORANTE 
Și, în harțe nentrerupte, 
N-au fost asedii lungi, n-au fost cumplite lupte 
Și nici victorii mari, fără ca astă mînă 
Slăvită pe deplin în toate să rămînă. 
Gazetat chiar destul a scris despre năprazna... 
CLITON 
(irăgindu-l de pulpana haineij) 
Ah, domnule, nu crezi c-o iei oleacă razna? 


DORANTE 


Taci. 

CLITON 
Dar visezi, sau... 


DORANTE 


Taci, taci, că ești ca zgaiba. 


CLITON 
Vii din Poitiers, ori să mă ieie Naiba! 
Aici ești doar de ieri. 


DORANTE 
(lui Cliton). 


Tot nu taci, secătură!? 
(Clarisei) 
Renumele-mi creșteam, cu fapta pe-o măsură; 
Puteam să mă fălesc, dar nu pe nedreptate; 
Și aș mai fi părtaş la lupte-ncrîncenate, 
Dar astă iarnă, vai, făcînd aici popas, 
Vrăjit de chipul tău am fost și am rămas; 
Și armele-am predat frumoşilor tăi ochi 
Și li-s prizonier, sub fermecat deochi. 
Mi-e sufletul acum supus iubirii mele 
Și am ajuns să uit, de-atunci, de toate cele: 
Să-nving în bătălii, oști să comand și,-anume, 
Să-mi cresc, prin fapte mari, măritul meu renume. 
Înalte țeluri ce chematu-m-au cu-ardoare, 
Le-am părăsit, să-ți stau sclav, ţie, la picioare. 
ISABELLA 
(Clarisei în șoaptă) 
Îl văd, doamnă, pe-Alcippe; bănuitor de mult e. 
CLARISA 
Cu bine, domnul meu; vom şti-ntr-o zi mai multe. 
DORANTE 
Cum? Bunul dobindit mi-l și răpești? 
CLARISA 
Ne-ajungă. 
Azi n-avem timp de o discuţie mai lungă 


Și chiar de-mi place că-s curtată cu temei, 
Se cere singure să ne plimbăm pe-alei. 

DORANTE 


O, totuși, voie dă-mi, aibi suflet mare, darnic: 
Mă lasă să iubesc neîntrecutu-ţi farmec. 


CLARISA 
O inimă ce vrea și știe ce-i iubirea, 
Își cere sieși doar, apururi, învoirea. 


Scena IV. DORANTE, CLITON 


DORANTE 
Pe urma lor, Cliton! 
CLITON 
Știu tot ce-i de știut. 
Ți-am spus că nu poţi fi și vizitiu, și mut. 
„Cea mai frumoasă e — mi-a spus — stăpîna mea, 


ye 


Lucreția, și stă în piață. 


DORANTE 
Nu spunea 
Ce piaţă? 
CLITON 


Ba spunea: Piaţa Regală,-n care 
Stă și cealaltă, dar nu știu ce nume are. 
O s-aflu eu. 


DORANTE 
Cliton, nu-i cazul, căci femeia 
Ce mi-a vorbit și mi-a aprins în piept scînteia 
Lucreţia-i — un chip de vis și o minune. 
Mi-o spune vraja ei și inima mi-o spune. 
CLITON 


Părerea ţi-o respect, dar inima-mi tresaltă 
Pentru frumoasa ce eu cred că e cealaltă. 


DORANTE 


Cum? Aia ce-a tăcut şi-a stat așa cuminte 
Și n-a rostit și ea nici două, trei cuvinte? 

CLITON 


Tăcerea, la femei, e, domnule, un har 
Ce-ascunde calităţi cum altele au rar. 

Greu dai de una, căci sforțare Cerul face 

Și fără mici minuni, nu-i iese, nu — și pace. 

Și silnicită e natura, cînd îndură 

O fire care stă și tace-n veci din gură. 

Eu, noaptea, de amor nu prea mă perpelesc 

Și, cînd îmi vine chef, iau iute ce găsesc. 

Dar e firesc ca o femeie care tace 

Să aibă-asupra mea puteri și drept de-a-mi place. 
Maimuţă chiar de-ar fi, în strai hazliu, păi, cé mi-i? 
llustrei frumuseți a ei i-aș da mari premii. 
Lucreția e ea — știu eu prea bine cum e. 
Pentru odorul tău, deci, caută alt nume, 

Căci ăsta nu-i al ei. Cea mai frumoasă este 

Cea mută, ori eu sînt un tont. 


DORANTE 


Mai lasă-aceste 
Năzbitii, căci te cred și fără ele azi. 
Dar uite-i pe-ai mei vechi, dragi, strașnici camarazi. 
Îmi par cam agitati, uimiţi. 


Scena V. DORANTE, ALCIPPE, PHILISTE, CLITON 


PHILISTE 
(lui Alcippe) 
Pe apa lină, 
Cum, muzică și dans, distracţie și cină? 
ALCIPPE 
(lui Philiste) 
Da, cină, muzicanți... 
PHILISTE 
(lui Alcippe) 


Aseară? 

ALCIPPE 
(lui Philiste) 


Da, aseară. 
PHILISTE 
(lui Alcippe) 
Petrecerea a fost frumoasă? 


ALCIPPE 
(lui Philiste) 
Legendară. 


PHILISTE 
(lui Alcippe) 
Și cine-a dat-o? 
ALCIPPE 
(lui Philiste) 
N-am habar. 


DORANTE 
(salutindu-i) 


O, scumpi amici, 
Ce fericit mă simt să vă revăd aici! 


ALCIPPE 
Sînt și eu fericit să te îmbrățișez. 
DORANTE 


lertaţi, v-am întrerupt din vorbele cu miez, 
Dar spre-asta m-a-ndemnat plăcerea revederii. 


PHILISTE 
Tu eşti cu noi, din veci, plăcut și drag vederii. 
DORANTE 
Dar despre ce vorbeaţi? 
ALCIPPE 
Despre-o galanterie. 
DORANTE 
Din dragoste? 


ALCIPPE 
Da, cred. 


DORANTE 
O, spuneţi-mi şi mie 
De ce îndrăgostit e vorba? Doar am dreptul 
La noutăţi să fiu părtaş cu tot respectul. 
Și-s curios. 


ALCIPPE 
Taraf de muzicanți plătiţi... 


DORANTE 
Pe apă? 
ALCIPPE 


DORANTE 
I-aţiţi, pe val, pe-ndrăgostiţi. 
ALCIPPE 
Se-ntimplă. 
DORANTE 


Și a fost aseară? 
ALCIPPE 
Da, aseară. 
DORANTE 


O, noaptea mai ușor vezi a iubirii pară. 
E ceasul bine-ales. Și doamna e frumoasă? 


ALCIPPE 
Văzută e așa de ochi destui. 


DORANTE 
Ei, lasă! 
Și muzica? 
ALCIPPE 
Destul de bună. 


DORANTE 
Și vreo cină 
A însoţit acest taraf? 


ALCIPPE 
Da, chiar divină, 
Zic toţi. 


DORANTE 
Divină, zici? 
ALCIPPE 
Cu fast nebănuit. 
DORANTE 
Și nu ştii cine-a fost acel îndrăgostit? 
ALCIPPE 
Îţi rizi de mine. 


DORANTE 
Rid, căci prea uimit te văd 
De-un mod în care eu am vrut să mă desfăt. 


ALCIPPE 
Tu? 
DORANTE 
Însumi cu. 
ALCIPPE 


Și ai iubită bine-aleasă? 
DORANTE 


De n-aş avea, aş fi un fleţ. Venit acasă 
De-o lună, prea puţin în timpul zilei ies; 

În schimb, ies noaptea, dar incognito, ades, 
Și vizite mai fac. De, treburi tinerești. 


CLITON 
(lui Dorante, la ureche) 


la seama, domnul meu; zău, nu știi ce vorbeşti. 
DORANTE 


Taci, că de te mai prind că beţe-n roate-mi pui... 


CLITON 
Turbez! Să tac cînd văd ce de minciuni mai spui! 


PHILISTE 
(lui Alcippe, în şoaptă) 


Ce întîlnire, zău, în care, deodată, 
Însuși rivalul tău în faţă ţi se-arată. 


DORANTE 
(adresindu-li-se iarăşi lor) 


Ca unor dragi amici, vreau totul să vă spun: 
Să fac un gest de gust, cinci vase-am fost s-adun. 
În patru pus-am doar buni lăutari și coruri. 
Că-s bune de vrăjit și să aprindă doruri. 
Viori în cel dintii; în altul, voci, lăute; 

În altul, flaute; în altul, nentrecute 

Oboaie ce umpleau văzduhul de-armonie, 
La farmec nesfîrșit și dulce să îmbie. 

Al cincilea era mai fastuos, mai marc, 

Cu dese bolți de crengi, să ţină și răcoare; 
La capete, stau flori măiastre să se culce, 
De rodii, portocal și iasomie dulce. 
Pe-acest mai mare vas am pregătit festinul; 
Odorul ce-i sortit a-mi stăpîni destinul 
Venit-a tot aici, cu alte cinci frumoase; 

S-au și servit pe loc bucatele gustoase. 

O, n-am să vă înșir ce feluri — ca în vis! 
Tacîmuri, bunătăţi! Cît fast şi ce dichis! 
Ajunge să vă spun că,-n ceasul de delicii, 
Douășpe feluri s-au servit, în cinci servicii. 
Și artificii mii, cu șerpuită sfară, 

Cruciș și curmeziș, spre cer se avîntară, 
Făcînd, din noapte, zi, pornind s-atace,-apoi, 
Cu viu potop de foc, al apelor șuvoi. 

Părea un crud război că-și înteţește-avîntul, 
Că elementul foc să-nghită vrea pămîntul. 
Dansat-am pînă-n zori, dar soarele, gelos, 
Prea iute se ivi pe boltă, maiestos. 

Ah, de mă întreba, umilul meu noroc 

Nu mi l-ar fi-ntrerupt cu globul lui de foc; 
Dar cum el n-avea chef pe plac să ne mai facă. 
O ceată despărţi, de mari plăceri buimacă. 

ALCIPPE 


Minuni ne povestești, minuni de nedescris, 
Cum vede rareori și-acest imens Paris. 


DORANTE 


Surprins am fost şi eu; iar dragostea mea nouă 
Puțin mi-a dăruit: un ceas, sau, poate, două. 


PHILISTE 
Dar fastul a fost rar și cheltuiala mare. 


DORANTE 


M-am mulțumit c-un fleac, c-un ceas de desfătare; 
Zorit de timp, alegi cît poţi. 
ALCIPPE 


Ei, pe curînd. 
Sper să ne mai distrăm. 


DORANTE 
Puteţi conta oricînd 
Pe mine. 


ALCIPPE 
(lui Philiste, plecind) 


Ah, ţi-o spun, de gelozie mor. 
PHILISTE 
(lui Alcippe) 


O, nu prea ai motiv, căci tot acest decor 
Nu seamănă cu tot ce însuţi mi-ai descris, 


ALCIPPE 
(lui Philiste) 


Ba locul, era, da. Speranţa mi-a ucis! 


Scena VI. CLITON, DORANTE. 


CLITON 


Acum pot să-ți vorbesc și fără să te supăr? 

DORANTE 
Doar cînd cu alţii sint eu să vorbeşti nu sufăr; 
Altfel, poţi spune ce poftești. 


CLITON 


Stăpîne, oare 
Visezi de obicei, vorbind semeţ și tare? 


DORANTE 
Dar cînd mă vezi visînd? 


CLITON 
Păi, cu respect, visări 
Le zic minciunilor pe care le presări 
În vorbe. 


DORANTE 
Ah, cap sec! 


CLITON 
Zău, capul mi l-oi pierde 
De-o să vorbești mereu de lupte și concerte. 
leși neprimejduit din ultimele lupte; 
Dai, fără nici un ban, ospeţe nentrerupte! 
De ce mi te prefaci că te-ai întors de-un an? 


DORANTE 
Arăt mai ars de dor și-i curtea mai cu-alean. 


CLITON 


Dar ce-are dorul cu războiul? Nu pricep. 


DORANTE 


Făcînd o curte-n draci, ce-ar fi astfel să-ncep: 
„Frumoaso, îți aduc, întru nespus răsfăţ, 

Un suflet proaspăt scos din universităţi; 
Nevoie de-ai de legi, știu Autentiei” grave, 
Stiu Codul tot, smălţat cu roșii paragrafe, 
DigestulS nou și vechi, Inforiiatul” doct, 

Tot ce un Jason? şi-un Accurso?-n cap au copt 
Și Baldo...“ Ce discurs, prin care-n ochi să-i crești 
Unei femei — și-un sloi în inimi să topești! 
De vii la ea cu legi, chiar ești grozav şi-ai haz! 
Mai iute-o cucerești c-un titlu de viteaz. 

Secretul tot constă în mime și grimase; 

Juri, minți cu mult aplomb şi,-n vorbe fastuoase, 
nșiri ce nume vrei, căci nu pricepe ea; 

Zici Jean de Vert!!, Galasl2 și,-apoi, şi Lamboy;t 
Castele-nșiri, cetăţi cu numele barbare; 

Cu cît urechea i-o rănești, îi par mai rare; 

În gură fii mereu cu șanțuri, contraforți, 

Crenele și berbeci și dărîmate porţi. 

Să n-aibă coadă, cap minciuna gogonată 

Și te vor admira, cu gura larg căscată. 

De gură de ești bun și pui în vorbe lustru, 

Ce credit dobîndești și cît pari de ilustru! 


CLITON 


Te poate crede, da, dacă te-ascultă, însă 
Va dibui curînd minciuna-n vorbe strînsă. 


DORANTE 


Pe lingă ea,-ntre timp, am loc aproape sigur 
Și de s-ar întîmpla vreun rău, pot să te-asigur 
Că pe-un intrus oricind l-am alunga în doi, 
Fiind de-acum de-acord, în toate, amîndoi. 
Așa faci în amor, Cliton — şi iese bine. 


CLITON 


Ah, pie din lună! Dar, vorbind despre festine, 
N-a izbutit, prin vrăji, Urgandalt să răsfeţe, 
Nici Melusina!’ nu, în pripă, cu ospeţe. 

Întreci și vraja lor, stăpine, ce să spun! 
Maestru poţi să fii, de scris romane bun. 
Eroii tăi, stăpini pe lupte şi bucate, 
Pămintul tot, oricînd, ca gîndul l-ar străbate 
Și ai trudi puţin, s-amesteei într-o carte 
Primejdii şi mult fast, căci priceput ești foarte 
La-nchipuiri ce par, în gura ta, fireşti. 


DORANTE 
Așa poţi să-i bravezi pe cei ce spun poveşti: 
Cum văd pe unul că începe să vorbească 
și crede că, pe loc, mă lasă gură-cască, 
i torn eu la scorneli, îndată, fii pe pace, 
Că-i însuși uluit și mile îl vezi că tace. 
Plăcerea mea s-o vezi atunci, desăviîrșită, 
Cînd simt că-l fac pe ins povestea să-și înghită! 

CLITON 


Plăcerea-i mare, cred, dar treaba asta, drace, 
În mari încurcături se poate să te bage. 


DORANTE 
O, ies eu la liman; însă vorbim în van; 
Să-mi caut vreau acum al inimii alean. 
S-o căutăm... Să-mi mergi pe urme — și învaţă 
Că poţi, în fel şi chip, trăi grozav în viaţă. 


ACTUL li 
(În Piaţa Regală.) 


Scena |. GERONTE, CLARISA, ISABELLA 


CLARISA 


O, domnule, vă cred, știu că-i un lucru bun, 

Dar soţ, fără să-l văd, să-mi iau e greu, v-o spun, 
Chiar de-i descris perfect și minunat arată 

Și chiar de mi-aş dori un soţ, ca orice fată. 

Dar complimente și chiar vizite primind 

Și lumii arătînd iubitul meu că-l simt, 

De nu s-ar împlini dorinţa voastră, zău 

Că lumea ar porni a mă vorbi de rău. 

Aș vrea întîi să-l văd; mi-i asta datoria 

Și gurii lumii,-apoi, să-i stîmpăr limbuţia. 


GERONTE 


Dreptate ai şi eşti cuminte și frumoasă. 
Dreptatea însăși e ce-mi ceri; și-acum mă lasă 
Să plec și cu Dorante să .nă întorc îndată, 
Căci legii tale-i sînt supuși și fiu, și tată; 

Eu, sub fereastra ta, destul timp am să-l ţin, 
Ca bine să-l cunoști, să vezi de-i demn și fin, 
Să vezi de-i arătos și elegant, să poți 

Să vezi ce om doresc să-ți fie,-n viaţă, soţ. 

Ieri, din Poitiers veni, dar iz de școală 

Nu are; tatăl lui în asta nu se-nșală. 

O fi student, dar cred că azi, în nobilime, 

Clădiţi ca el puţin curteni mai sînt, sau nime. 

Dealtfel, ai s-auzi ce zice lumea toată; 

Dar lumii vreau să-l smulg, căci numai lui i-s tată 

Și vreau să știu că-i ești a inimii stăpină. 
CLARISA 

Sînt onorată şi o să-l aștept, dar pînă 

Atunci simt că-l iubesc, de pe acum, fierbinte, 

Crezîndu-l pe cuvînt pe bunul lui părinte. 


Scena Il. ISABELLA, CLARISA 


ISABELLA 
Deci o să-l vezi curînd și fără obligații. 
CLARISA 
Poţi judeca din ochi, într-un minut, bărbații? 
Da, chipul, mersul pot să-i văd, dar, Isabella, 
Poți sigură să fii cum e bărbatu-acela? 
Li-s sufletelor lor oglinzi ce te înșală; 
Dulci imposturi ascund sub chip frumos, de fală. 
Sint graţioși, dar au lăuntrice cusururi; 
Ascund, sub chip frumos, un suflet josnic pururi; 
Au ochii rostul lor, căci ei aleg întîi, 
Dar poţi greşi cumplit de-n seama lor rămii. 
Să le displaci nu-i rost, de vrei tihnită viaţă, 
Dar fără să-i asculţi, să-i mulţumești învaţă, 
Crezînd, însă,-n refuz, nu-n mărturia lor 
Și ascultind alt sfat, ca să te-aprinzi de dor. 
Al căsniciei lanţ, ce-o viaţă-ntreagă-l simţi 
Și frică s-ar cădea să işte, nu dorinţi, 
De nu iei seama, vai, adesea leagă, ştiu, 
Contrare firi, precum om mort cu omul viu. 
Cum hărăzit îmi e stăpînul, se cuvine, 
Cît nu l-am acceptat, să-l și cunose — și bine. 
Vreau sufletul să-i ştiu. 


ISABELLA 


Ei, bine, să-ţi vorbească. 


CLARISA 
Alcippe-ar fi gelos. 


ISABELLA 


Pornire cam firească. 
Dar cu Dorante rămii, ce-ţi pasă? 


CLARISA 


Draga mea, 
Mi-e încă greu să-l pierd și cred că m-ar durea. 
Să ne căsătorim ne-am hotărît dar, iată, 
Nu-i vine la Paris multașteptatul tată. 
Doi ani sînt de cînd tot promite și nu vine; 
Ba treburile-l ţin, ba nu se simte bine, 
Ba drumu-i desfundat, ba ziua-i scurtă și 
Bătrinul domn din Tours nu poate-n veci ieși. 
Zău că purtarea lui împotrivire-mi pare 
Și n-am de gînd s-ajung să mor de așteptare. 
Cu cît aștepți mai mult, cu-atita scazi în preţ; 
De-mbătrinești un pic, ai parte de dispreţ. 
E-un titlu glorios, păstrat cam cu ruşine 
Și-nfrîngerea e grea cînd nu de»dată vine. 
Pe zeul Timp nu-l poţi sfrunta și cinstea ta 
Se pierde dacă timp prea mult o poţi păstra. 


ISABELLA 


Deci l-ai lăsa pe-Alcippe-al tău pentru un mire 


Care ţi-ar fi plăcut la vorbă, chip și fire? 


CLARISA 
Da, l-aş lăsa, e drept, însă, la îndemînă, 
Un alt iubit, pc loc, se cere să-mi rămînă; 
Să-mi placă și la chip și s-am și o speranță 
Că eu soţia lui voi fi cu siguranţă; 
Căci, altfel, firea mea mai șovăie un pic 
Și e Alcippe, oricum, mai bun decît nimic, 
lar tatăl lui cîndva tot poate să apară. 


ISABELLA 


O scoatem noi la cap... Ce-ai zice, bunăoară, 
Lucreția de-ar sta să te ajute? N-are 

lubiţi geloși şi-ţi e prietenă. Scrisoare 

Trimită-i lui Dorante, să-l cheme ca să-l vadă 
De la fereastra ei. În plasă o să cadă, 

Cum tînăr este el, fii sigură, pe loc; 
Acolo-i poţi vorbi, și-Alcippe-al tău deloc 
Nu va descoperi ăst șiretlic, nicicînd; 
Să-i vină poate doar Lucreția în gînd. 
CLARISA 
Da, vicleşugu-i bun; Lucreţia-i de-a noastră 
Și-l va chema, prin scris, la dinsa, la fereastră. 
Eu dibăcia ţi-o admir cu prisosință. 
ISABELLA 
Te rog să nu mi-o iei drept o necuviinţă, 
Dar parcă ţi-a plăcut necunoscutu-acela. 
CLARISA 
De-ar fi Dorante ca el, o, doamne, Isabella, 
În locul lui Alcippe cum l-ai vedea că urcă! 
ISABELLA 
Psst, nu vorbi de-Alcippe, căci iată-l! 
CLARISA 
Cît mă-ncurcă! 


Dar du-te iute la Lucreția și-o-nvaţă 
Ce are de făcut și cum să facă faţă. 


Scena Ill. CLARISA, ALCIPPE 


ALCIPPE 
Clarisa! Suflet plin de nestatornicie! 


CLARISA, aparte, primul vers. 
Să bănuie că pun la cale-o căsnicie? 
Ce s-a-ntimplat, Alcippe? De ce oftezi? 


ALCIPPE 
Ei, las-o! 
Te faci că nici nu știi de ce, necredincioaso?! 
Ah, conștiința nu-și întreabă ea, ingrata! 
CLARISA 
Vorbeşte mai încet, că, altfel, vine tata. 


ALCIPPE 
Făţarnico, mereu mă sperii! Spune-odată 
Că tu pe mine doar mă sperii cu-acest tată, 
Pe rîu, azi-noapte, de... 


CLARISA 


Pe rîu? ascultă, dragă, 
Cu rîul, noaptea, ce-i? 


ALCIPPE 
Da, noaptea, noaptea-ntreagă! 
CLARISA 
Și-apoi? 
ALCIPPE 
Cum? Nu roșești? 
CLARISA 
De ce-aș roşi? 


ALCIPPE 


Zei cruzi! 
Cum? Nu roșești de rîu și noapte cînd auzi? 


CLARISA 
De ce-aș roși, Alcippe? Ce? Au ceva funest? 


ALCIPPE 


S-auzi de ele poţi, neîntrebînd de rest? 
Roși doar poţi de-ţi spun chiar tot? 


CLARISA 
Dar ce anume? 


ALCIPPE 
Ei, cum ai petrecut, de te vorbeşte-o lume. 


CLARISA 
Alcippe, dacă pricep ceva, să mor... 


ALCIPPE 
Nu, zău! 
De vreau să-ți spun ceva, coboară tatăl tău! 


Da, viclenia ta eu nu zic că nu-i bună, 

Însă, cînd noaptea stai cu altul împreună... 
CLARISA 

Alcippe, tu ești nebun? 


ALCIPPE 
Nebun acum cînd Cerul 

M-ajută să-ţi cunosce mai bine caracterul? 
O, Noaptea, cînd te ţii de dansuri și festine, 
Așa, doar pînă-n zori, c-un fante lingă tine, 
(Vorbesc numai de ieri) — un tată n-ai străjer, 

CLARISA 
Tu rîzi, sau îți baţi joc? Ce e cu-acest mister? 


ALCIPPE 


Misterul este nou, dar nicidecum secret; 
Să-ţi cauţi alt iubit, dar unul mai discret. 
El însuși mi-a spus tot. 


CLARISA 


El însuși? 


ALCIPPE 
El, Dorante! 


CLARISA 
Dorante! 


ALCIPPE 

Mai spune, hai, că nu ţi-ar fi amant! 
CLARISA 

De l-am văzut cîndva sau cunoscut, ei, bine... 
ALCIPPE 


Nu tocmai l-am văzut pe tatăl lui cu tine? 
Ah, ușuratico! Cu tatăl ziua deci, 
Iar noaptea cu-al său fiu, de-o vreme, ţi-o petreci. 


CLARISA 
Cu tatăl meu e vechi prieten tatăl lui. 


ALCIPPE 
Despre-acest fapt vorbeaţi? Eu chiar să cred ce-mi spui? 
Știi bine ce-ai făcut — şi poţi să-mi mai răspunzi! 
Ce să-ți mai spun, să simţi de tot că te scufunzi? 
CLARISA 
Alcippe, nici nu ştiu cum arată fiul încă, 


ALCIPPE 


E drept că l-ai văzut pe-o noapte prea adîncă! 
Nu ţi-a adus, pe rîu, patru tarafuri el? 

Nu-ţi dete, la ospăț, bucate, fel de fel? 
Douăsprezece,-n cap și în servicii șase? 

Te stingherea prin mici atenţii drăgăstoase? 
Nici artificii cînd zburau spre cer, la față 

Nu l-ai văzut deloc? Nici dis-de-dimineaţă, 
După ce ore-n șir aţi tot dansat cu foc? 

Nici la plecare chiar nu l-ai văzut deloc? 
Ți-ajunge să roșești? Mori de rușine, nu? 


CLARISA 

Cum să roșesc, cînd spui un basm aiurea tu? 
ALCIPPE 

Deci eu sînt un perfid, un aiurit gelos? 


CLARISA 
Și-au rîs de tine și iei totu-n serios, 
Zău, crede-mă, Alcippe. 

ALCIPPE 


Zadarnic cauţi scuze; 
Vrei din condei s-o-ntorei, cu vicleșug pe buze. 
Adio! Pe Dorante iubeşte-l şi-l urmează 
Și uită-l pe Alcippe! 
CLARISA 


Ah, Doamne, aiurează! 
Ascultă... 


ALCIPPE 


Tatăl tău coboară! 


CLARISA 


Ba, defel: 
Nici nu coboară, nici nu ne aude el. 
Am timp să-ţi scot din cap aceste-nchipuiri. 


ALCIPPE 


Tetascult doar de mă iei de soţ. Cit n-om fi miri, 
Îţi cer să-mi dai zălog două săruturi și 
Cuvintul tău că-n veți de veci mă vei iubi. 


CLARISA 
Ca să mă crezi, ce-mi ceri, Alcippe? Aud cam rău. 
ALCIPPE 
Săruturi, mîna ta și legămîntul tău. 
CLARISA 
Altfel? 
ALCIPPE 


N-am timp s-aştept: te hotărăști — sau gata! 


CLARISA 
O, nu am timp: mă tem c-o să coboare tata. 


Scena IV. ALCIPPE 


ALCIPPE 


Te du și, cînd te pierd, de-a mea durere rîde! 
Prin relele purtări rupi lanțurile-mi hîde. 
Ajută dorul meu să se prefacă-n sloi 

Și pune,-n locul lui, mînia între noi! 
Spre.răzbunare zbor: iubitul ei, curînd, 

Va ști ce rană port în suflet și în gînd. 

Om de onoare de-i, prin spadă-al meu orgoliu 
l-o spune de plăceri i s-au sortit sau doliu. 
Decit să-l văd stăpîn pe-al meu odor, mai bine 
În sîngele-i să văd scurs sîngele din mine. 
Ah, uite un rival de tatăl tău adus: 

Mi-a fost prieten... Azi mi-e ura mai presus. 
Văzîndu-l, mai încins e-n mine-al urii foc, 
Dar, ceartă ca să-i cat, bun nu e acest loc. 


Scena V. GERONTE, DORANTE, CLITON 


GERONTE 


Dorante, mai stai puţin; prea lungă de-i plimbarea, 


Bolnav mă face, căci îmi taie răsuflarea. 
Magnifice clădiri pe-aici! Şi ce frontoane! 


DORANTE 


Îmi pare-acest Paris o ţară ca-n romane. 
Chiar azi credeam că sînt pe-o insulă vrăjită; 
L-am părăsit pustiu — de viață azi palpită. 
Alt meșter Alfion!$, fără zidari, palate 

Pe-un smîrc de bălării făcut-a să se-arate. 


GERONTE 
Parisul zi de zi își schimbă-nfăţișarea; 
În Pre&-aux-Cleres, la fel te-mbată încîntarea 
Şi n-afli-n Univers, în veci, palat egal 
În frumuseţe cu Palatul Cardinal.”. 
Parc-un oraș măreț, ce-i ochilor spectacol, 
Din smiîrcuri a ţișnit, aşa, ca prin miracol. 
Cupolele te fac să crezi, cu drept temei, 
Că locuiesc aici doar falnici regi și zei. 


Dar vorba s-o schimbăm... Ştii ce mult te iubesc. 


DORANTE 
E-o cinste ce mai mult ca viaţa preţuiesc. 


GERONTE 


Cum unicul meu fiu ești tu — și cum riîvnești 
O meserie grea de fapte vitejești, 

În care gloria la orice rise te-mbie, 

Chiar scumpul vieţii risc, cît inima ta-i vie, 
Cît nu s-a abătut asupra ta năpasta, 

Mai cumpănit dorind să fii în vremea asta, 
Eu vreau să te însor. 


DORANTE (aparte) 
Lucreția, iubito! 
GERONTE 


Logodnică ţi-am vrut și însumi am găsit-o, 
Cinstită, de neam bun, bogată şi frumoasă. 

DORANTE 
O, tată, timp mai mult de căutare-ţi lasă. 


GERONTE 
Prea bine o cunosc: frumoasă și cuminte, 
Nu-s multe în Paris ca dinsa, ia aminte, 
lar tatăl ei îmi e un vechi prieten bun 
Și totu-i hotărît... 
DORANTE 
Ah, tată, cum să spun, 
Povara asta grea-mi strivește tinereţea. 
GERONTE 
Să faci ce-ţi poruncese! 
DORANTE (aparte, primele cuvinte) 
Aici să-mi văd fineţea! 
O, domnule, acum, cînd mi se cere,-anume, 
Un braţ în lupte dîrz și-un meritat renume... 


GERONTE 


Cît nu te-a îngropat alt braţ, mi se cuvine 

În casa mea să am alt suflet, să m-aline; 

Vreau un nepot, toiag al bătriîneţii s-am, 

Nou trunchi, să dea vlăstari în nobilul tău neam. 
Pe scurt, așa voiesc. 


DORANTE 
Ți-e voia nendurată, 
GERONTE 
Să faci cum spun! 
DORANTE 
Şi de-i cu neputinţă, tată? 
GERONTE 
Cu neputinţă? Cum? 
DORANTE 


_ Ah, în genunchi, iertare, 
În faţa tuturor, îţi cer cu-nfiorare, 
Dar sînt... 


GERONTE 
Eşti ce? 

DORANTE 
Păi, vezi, că în Poitiers... 
GERONTE 
Ridică-te! Ce-a fost? 
DORANTE 
M-am însurat. 


GERONTE 
Cum? Ce? 
Fără consimțămiînt? 
DORANTE 
Am fost silit... O, da, 
Distruge totul poţi cu-autoritatea ta, 
Dar silnic amîndoi am mers pe-al nunţii drum; 
Fatalitatea, ah, ne-a-mpins pe el! Știi cum? 
O, dac-ai ști! 
GERONTE 
Nimic să nu-mi ascunzi! 
DORANTE 
Da, tată. 
De viţă bună-i și, de nu-i așa bogată 
Cum ţi-ai dori-o tu... 
GERONTE 
Hai, lasă deoparte 
Averea; faptul e-mplinit; zi mai departe: 
O cheamă cum? 
DORANTE 
Orphisa; pe tată — Armedon. 


GERONTE 


De ei n-am auzit, dar nici măcar un zvon. 
Ascult. 


DORANTE 
Abia sosit, am și văzut-o și 
Mi-am zis că și un sloi de gheaţă ar topi; 
Cu dulci puteri în ochi, prin farmece nespuse, 
Ea inima, de tot, curînd mi-o și supuse; 

Să o cunosc am vrut și, stăruind mereu, 

Plăcut m-am și făcut, prin mici atenţii eu, 

Atît de mult încît, în șase luni de zile, 

Iubind-o, m-a iubit... Ah, gingașei copile 

Ce taine-i datorez, neprihănite însă! 

Curînd iubirea ei, în pieptul fraged strînsă, 
Mi-a-ngăduit să vin la dinsa, chiar în casă, 

Și, noaptea, șoapte dulci schimbam cu-acea frumoasă. 
Dar, într-o seară, stînd la dînsa, în iatac, 

(Pe doi septembre, da... De socoteala-mi fac, 
Atunci m-au prins...) deci, zic că,-n seara aia, cînd 
Cinase în oraş părintele-i, urcînd, 

La-ntoarcere, porni la ușa ei să bată; 

Iar ea păli, roși, m-ascunse speriată, 

Chiar după pat; apoi, (ce artă femeiască!) 
Deschise și de gît i se-aruncă, firească, 

Mascînd dezordinea odăii. El, îndată, 

Îi spuse c-ar dori s-o vadă măritată; 

li și propuse o partidă bună... Uf, 

Ți-nchipui, tată, nu?, pe mine ce năduf! 

Ea, dînd răspuns dibaci, ne mulţumi pe mine 
Cum și pe tatăl ei, îndeajuns de bine. 

Nesuferita lor vorbire terminată, 

Mergea spre ușă el, cînd ceasul meu, deodată, 
Sună... Întors uimit către uimita fiică, 

El zise: „Ceas, aici? De unde-l ai, adică?“ 

O, vărul meu Alcaste mi l-a adus, căci n-are 

Un bun ceasornicar pe-acolo, să-l repare. 

— la dă-mi-l, c-o să-l am mai bine-n'grijă eu;“ 

Și ea veni atunci, să-l ia, în colţul meu. 

În mînă i-l dădui dar, vai, m-am dat de gol, 

Căci lanţu-mi agăţă trăgăeiul la pistol. 

Și glonţul bubui! Ți-nchipui, nu, ce larmă 

Și cît ne-a turburat cumplitul foc de armă! 

Ea jos căzu... Crezui că-i moartă... Tatăl ei, 

Spre ușă alcrgind, strigă după lachei, 

Să-l prindă pe-asasin... Săriră fiul lui 

Și doi valeţi, în drum să-mi stea... Cînd îi văzui, 
Turbat, printre ei trei, drum îmi tăiai cu spada. 
Dar spada mi s-a rupt... Stringînd în mînă coada, 
Dădui napoi, intrînd iar în iatacul fetei, 

Ce-n fire încă nu-și venise, însă dete-i 

Prin cap, chiar și așa, să-nchidă ușa bine; 

Rămase-nchisă, deci, alăturea de mine. 

Și-ngrămădirăm tot în ușă, nu pe-alese, 

Bănci, cufere și lăzi şi scaune și mese, 

Să ne baricadăm, crezînd, prin fapta asta, 

Că, de-i întîrziem, vom ocoli năpasta. 

Însă cum toți lucrau de zor și pe-ndelete, 

Răzbiră, în curînd, să spargă un perete. 

Fiind deci prins, m-am și predat, silit, firește. 
(În acest moment Clarisa) îi vede de la fereastra ei, iar Lucreţia, care 
e împreună cu Isabella, de la a ei.) 


GERONTE 
Adică să te-nsori silit, pe franţuzește. 
DORANTE 
Fusesem prins de-ai săi, la ea, cu ei în casă; 
Și ei erau cei tari, iar ea era frumoasă. 
Scandalul era crunt: ea își pierdea onoarea; 
Plăteam cu capul meu, nevrind însurătoarea. 
Pericolu-nfruntat de dînsa, plinsul ei, 
Mă fermecau, la ea, cu și mai mult temei. 
Deci, viaţa să-mi salvez, ei cinstea și să schimb 
Năpasta grea, pe veci, cu-al fericirii nimb, 
n pace-am preschimbat furtuna cruntă, rea; 
Oricine,-n locul meu, cred că la fel făcea. 
Alege, tată drag: să mor, ori să rămîn 
Al unui scump odor iubit pe veci stăpîn? 


GBRONTE 


Nu, nu, nu-s chiar așa de nendurat și rău. 

Și pricini aflu cu, în nenorocul tău, 

Ca să te iert... Mișcat, de dragoste pătruns, 

Te cert doar că prea mult tu faptul mi-ai ascuns. 


DORANTE 
Tăcut-am, tată, căci nu este prea bogată. 


GERONTE 


Nu la averi te uiţi, cînd ești un vrednic tată. 
Frumoasă-i, de neam bun, cuminte, îi ești drag, 
Ți-e dragă... Ei, te las... Mă duc să-i calc în prag, 
Să-mi iau cuvîntul dat părintelui Clarisei. 

Scena VI. DORANTE, CLITON 


DORANTE 
Ce zici, cît de dibaci ăst basm minţit i-l zisei 
Bătrinului? Ce zici, la cap am scos-o bine? 
Un prost s-ar fi pierdut, n-ar fi făcut ca mine. 
S-ar fi tot smiorcăit, ar fi gemut și plins 
Și, chiar iubind cu foc, s-ar fi lăsat constrâns. 
Grozav este să știi minţi cu cap oricînd. 

CLITON 


Cum? Nu-i adevărat ce-ai spus? 
DORANTE 
Nici un cuvînt. 
Am prezentat doar un model al gentileţii, 
Prin care rob rămîn acestei dragi Lucreţii. 
CLITON 
Și ceasul, spada și pistolul... 


DORANTE 
O scorneală. 
CLITON 
Stăpîne, să-l ajuţi te roagă, cu sfială, 
Valetul tău... Cînd dai mari lovituri de-acestea, 
Fă-i semn, să ştie cum devine cu povestea, 
Căci, chiar păţit, eu tot mfam prins ca prostu-n plasă. 
DORANTE 
Ei, n-ai să te mai prinzi de azi nainte, lasă, 
Căci confidentul meu vei fi și păstrător 
Al oricărui secret al meu, pe viitor. 
CLITON 
Cu-asemeni calităţi, sper și eu, la nevoie, 
Că mă voi apăra destul de anevoie. 
Dar să vorbim de-amor: păstrind discreţia... 


Scena VII. DORANTE, CLITON, SABINA 


SABINA (dindu-i un bilet) 
Citiţi. 

DORANTE 
Cine l-a scris? 
SABINA 
L-a scris Lucreția. 
DORANTE (după ce a citit biletul) 
Să-i spui că am să vin. 
(Sabina intră în casă și Dorante continuă) 
Cliton, ei, ce zici, cum e? 
Te îndoiești c-ar fi al ei frumosul nume? 
Simţind că a aprins o flacără măiastră, 
La noapte va vorbi cu mine, la fereastră. 
Mai zi cealaltă că-i, ori spune că ești prost. 
Cînd nici nu i-am vorbit, să-mi serie are rost? 
CLITON 


Păi, ne certăm în van, stăpîne... După glas, 
Vei ști dacă e ea,-n acel noptatic ceas. 


DORANTE 


Strecoară-te cumva și-ntreabă-i pe ai casei 
Despre averea și familia frumoasei. 


Scena VIII. DORANTE, LYCAS 


LYCAS (dindu-i un bilet) 


Stimate domn... 


DORANTE 
Cum? Alt bilet? 


(Continuă, după ce a citit cu glas încet biletul.) 
Jignit se simte 
Alcippe? Ne-nţelegeam grozav mai înainte. 
Dar spune-i c-am să vin, oricum — și cu plăcere. 
(Lycas intră în culise și Doranie continuă, singur.) 
De ieri sînt la Paris și, fără-ntirziere, 
Abia de azi văzut la chip, mi-s date mie 
Și ceartă, și amor cum și căsătorie. 

Nu cred că-i tocmai rău, așa, pentru-nceput. 

Mai irebuie-un proces — și sînt un om făcut. 

Să poarte cine vrea poveri mai mari pe umăr, 
Mai importante și sucite, fără număr. 

Îl iert pe cel ce mai ușor mi se descurcă; 

Dar haidem la Alcippe, să văd de-mi dă "de furcă. 


ACTUL Ill 
(În Piaţa Regală.) 


Scena |. DORANTE, ALCIPPE, PHILISTE 


PHILISTE 


Luptat-aţi amîndoi cu minunat curaj. 

Nici unul n-a avut vreun mic dezavantaj. 

Și mulțumiri acum aduc tăriei sfinte, 

Că v-a făcut iar buni prieteni, ca-nainte. 
V-aţi dovedit egali, deci vă despart — și tare 
Sînt fericit, părtaş la rară întîmplare. 


DORANTE 
Ba, pentru mine, zău că este şi mai rară, 
Căci nu ştiu ce pricini măcar ne-ncrîncenară. 
Acum, însă, Alcippe, destăinuiește-mi mie, 
Ce pricini aveai tu, de ură sau miînie? 
M-a ponegrit vreun ins cu gîndul mișelesc? 
În faţa lui, pe loc, pot să te lămuresc. 

ALCIPPE 
Ştii bine ce pricini. 

DORANTE 

Îmi storc zadarnic mintea; 

Acestui fapt nicicum nu-i pot afla sorgintea. 

ALCIPPE 
Ei, bine, dacă vrei mai limpede să-ţi spun, 
Iubesc de vreo doi ani, în taină, ca nebun; 

Iubita mea-i de-acord — și lucru-i ca făcut, 
lar taina s-o păstrăm știm noi de ce am vrut. 
Dar ei, care-i a mea pe veci de veci și care 
De m-ar uita cumva, ar face o trădare, 

Tu îi oferi ospăț și muzică și bal. 

Și-atunei să nu mă simt jignit? Şi în ce hal! 
Căci, ca să-mi joci un renghi ca ăsta, nici n-ai spus 
Că te-ai întors, fiind, e clar, pe rele pus. 

lar astăzi din biîrlog ieșit-ai fără veste, 

Doar ca să mă bravezi cu-asemenea poveste. 
Uimit sînt de-acest fapt și am pricini firești 
Prin tot ce faci să cred că vrei să mă jigneşti. 


DORANTE 


Dacă al meu curaj ţi-ar mai stîrni-ndoiala, 

Eu nu ţi-aș lecui greşeala, bănuiala 

Și iar, ca doi rivali, ne-am înfrunta... Dar cum 
Ce poate spada mea prea bine ştiţi acum, 

In două vorbe pot să limpezesc povestea: 
Pricini de gelozii n-aflaţi în toate-acestea, 
Căci cea cărei ospăț i-am oferit iubită 

Nu-ţi poate fi defel, fiind căsătorită. 

Cu treburi a venit, doar de puţină vreme, 

Și nu cred s-o cunoști, și n-ai de ce te teme. 


ALCIPPE 


Ce fericit mă simt! Cu cîtă încîntare 
Sfirșită văd acum a noastră dezbinare! 


DORANTE 


Să nu mai crezi, Alcippe, de astăzi înainte. 
În tot ce bănuieli îţi iscă ţie-n minte; 

Cînd nu ţi-e totul clar, mai fă pe cumpănitul 
Și nu căta să-ncepi așa, chiar cu sfîrşitul. 

Al vostru, pe curînd... 


Scena Il. ALCIPPE, PHILISTE 


PHILISTE 


Tot mai suspini! 

ALCIPPE 


Vai, scap 
De-un rău, ca un alt rău, mai crunt, să-mi dea la cap. 
Cine-o fi dat acest ospăț, să-l iau la rost? 
Ce să-mi închipui eu că este și c-a fost? 


PHILISTE 


Închipuie-ţi atît: Clarisa te iubește 

Și alta de ospăț s-a bucurat, fireşte. 

E clar că pajul tău a săvirșit greșeli ; 

Da, el s-a înșelat — și-ajuns-ai să te-nșeli; 
Mi-au spus-o el și ai Lucreţiei servitori: 
Iubita ta s-a dus la ea, ca deseori, 

lar el văzut-a o Daphne şi-un Hippolyt, 
Ce cina să o ia la ea s-a nimerit. 

El i-a zărit ieşind, cu gluga, însă, trasă; 
l-a urmărit, dar cum și cai cum și căleasă 
Lucreţiei, oricum, i-aparțineau, el zis-a 
Lucreția că e alături de Clarisa; 

Prostii deci s-a lăsat de măștile frumoase 
Şi te-ai ales, Alcippe, din asta, cu ponoase. 
Văzut-a cum cei doi la mal de riu au tras, 
Au coborit și,-apoi, suit-au pe un vas. 
Tacîmuri a văzut și auzit-a muzici, 

(Cam triste, mi s-a spus, deci nu așa cum tu zici). 
Ei, gata! Turburat să nu mai fii: căleasa 
Era de împrumut — și nu ţi-a dus aleasa. 
Lucreția, cum și Clarisa ta cea dragă 
Dormit-au somn uşor, acasă, noaptea-ntreagă. 


ALCIPPE 


Sint un nefericit! Deci fără vreo pricină 
S-o mustru am putut pe zîna mea divină! 


PHILISTE 


Vă-mpac eu... Dar să știi că vina pentru ceartă 

N-o porţi doar tu... Dorante mai mult ca tine-o poartă, 
Căci el ne-a povestit, Alcippe, și ne-a descris 

Acel festin grozav, cum n-afli nici în vis, 

Zicînd c-ar fi aici incognito, de-o lună, 

Că noaptea stă mereu c-o doamnă împreună, 

Cînd din Poitiers doar ieri veni încoace 
Și a dormit senin, acasă,-n bună pace. 


ALCIPPE 
Cum? Și ospăţul lui?... 


PHILISTE 


E o minciună și-s 
Convins că, de l-a dat cumva, l-a dat în vis. 


ALCIPPE 


Prea mult curaj vădi-n duelul fără ţintă 

Și nu-l pot crede laş, în stare să mă mintă, 
Nu-nveţi să fii perfid la școala cutezanţei 

Și ţi-e cuvintul spus dovadă a prestanţei; 

Să te-njosești minţind, nu, nu poţi să consimţi; 
Mai bine mori decit pe cineva să minţi. 

Nu-i cazul... 


PHILISTE 


Ah, Dorante e,-n felul lui grozav: 
Din fire e viteaz și minte — din nărav. 
Nu fi bănuitor, deci, în privinţa asta; 
Mai bine zi că noi sîntem prostuţi — și basta. 


Am fost duși rău de nas — deci noi sîntem novicii: 


Auzi tu ce ospăț, cu focuri de-artificii, 
Servicii șase și tarafuri patru-n cap! 

Şi-n două ore doar acestea toate-ncap! 
De parcă feluri de bucate, peste-o mie, 
Ar pogori din cer, prin vreo maşinărie. 
Precum crezut-am noi, oricine crede poate; 
Aiurea a vorbit, dar fără răutate. 

Eu seama îmi dădeam că vorba și tapajul 
Nu prea se potrivesc cu ce spusese pajul. 
Dar tu? 


ALCIPPE 
O, cînd iubeşti, orbit ești și, cum vezi, 
Necercetînd nimic, te temi și totul crezi. 
Dar lasă-l pe Dorante, cu tot curaju-i mare. 


Hai la Clarisa: vreau să-i cer, supus, iertare. 
Da, fără a roși putea să mă asculte. 

PHILISTE 
Dar pînă miine pot să se întîmple multe; 
Mă lasă să-i vorbesc, să-i risipesc mînia 
Și să-i trezesc din nou, în suflet, bucuria. 
Tu nu i te-arăta, ca să nu prinzi momentul 
Cît încă-i arde-n piept, încins, resentimentul, 


ALCIPPE 


Adevărată de-i a zilei scurse rază, 

Cu Isabella sper că la balcon se-așază; 
Urmîndu-ţi sfatul, fug de-a ei mînie crudă, 
De gelozia mea cît n-o porni să ridă. 


Scena lil. CLARISA, ISABELLA 


CLARISA 


E timpul să-i vorbim Lucreţiei. 


ISABELLA 
Da, ştiu, 
Dar nici o grabă nu-i, căci încă nu-i tîrziu. 
Înriurire ai asupra ei, Clarisa, 
C-abia de i-am vorbit și bileţelul scris-a. 


CLARISA 


Și eu, de dragul ei, la fel aș face, prompt. 
Dar, la balconul lui, nu stă cumva Geronte? 
Știi tu că fiul lui cel lăudat e-acel 
Necunoscut ce m-a curtat în chip și fel? 


ISABELLA 


Lucreția și eu l-am și recunoscut 
Şi,-ndată ce Geronte plecase, și-am văzut 
Că rămăsese doar el singur, cu valetul, 
Sabina i-a și dat, atunci, pe loc, biletul. 
O să-i vorbeşti. 


CLARISA 


E un făţarnic mincinos. 


ISABELLA 


Ei și? Au din minciuni nu trag destui folos? 
Au cel dintîi Dorante pe cavalerul face, 
Spre-a fi bine primit? O, nu e, fii pe pace. 
Germania destui o pomenesc mereu, 

De parc-ar fi luptat pe plai german, din greu. 
Cu orișice prilej pe pricepuţii fac: 

Vorbesc de cai uciși, înfrîngeri, bivuac; 

De află din ziar vreun fapt întîmplător 
Și-apoi, de la Paris, se duc în tîrgul lor, 

Se dau drept martori vii ai luptelor turbate, 
De dînșii doar în vis, binenţeles, purtate. 

El a crezut — ori eu mă-nșel — că o copilă 
lubește un erou din lupta fără milă. 

Și-a zis că eşti la fel, că ţi-ar plăcea și ţie, 

Nu pana de student, ci pana la chipie; 

Și ca să-ţi placă, deci, el s-a dorit crezut 

Nu cine e de fapt, ci cine s-ar fi vrut. 
Sperat-a că va fi privit mai dulce dacă 

Vei crede că-i viteaz şi mult mai demn să-ţi placă. 


CLARISA 


Făţarnie mare-i și de-ntins capcane bun. 

Pe mine m-a prostit, pe-Alcippe — ce să mai spun? 
Căci și-a băgat în cap și gelozia-l sapă 

Că mi-ar fi oferit Dorante ospăț pe apă. 

(O noimă n-are — vezi? — această viclenie) 
Și mă acuză-Alcippe de nestatornicie. 

Mă ia cumplit la rost, îmi deapănă chiar fapte 
De care i-a vorbit Dorante o-ntreagă noapte: 
Bal, muzică și dans, cu știu eu ce fantasme 
Şi artificii şi ospăț ca-n vis sau basme, 

Cu zeci de feluri, cu tacîmuri, cîte-ncap, 
Încît m-am turburat și-am ameţit de cap. 


ISABELLA 


Deci recunoaște-atunci că te iubește și că 

În dragoste-i dibaci și că, știind adică 
lubit că-l ai pe-Alcippe, făcutu-l-a gelos 

Și l-a îndepărtat, astfel, din fire scos. 

Și prin alt fapt ţi-a dat de dragoste dovadă, 
Căci tatăl şi-a trimis pe tatăl tău să-l vadă. 

Au vreun îndrăgostit mai mult oare să poată? 
Rivalul și-a-ncurcat și-a cîştigat un tată. 

Îl place tatăl tău, pe tine-al său te place. 
Ţi-e drag și dragă-i ești: se poate nunta face. 


CLARISA 
Voi face nuntă eu, dar nuntă-adevărată. 


ISABELLA 
Cum? nu o să asculţi de voia unui tată? 


CLARISA 
Vezi că lovești greșit și îți cam pierzi măsura; 
Explică-i, dacă poţi, și-acuma impostura: 
Ştii că era-nsurat pe-ascuns și tatăl lui 
Cuvîntul și-a luat napoi? Ei, ce mai spui? 
Ce abătut era! Ce trist! 


ISABELLA 


Da? Asta-nseamnă 
Că e, într-adevăr, mult prea fățarnic, doamnă. 
E bine ca un om să știe să și mintă, 
Dar nici să mintă-așa, aiurea, fără țintă. 
Cu cît stau și mă-ntreb, zău, nu pricep defel 
Ce-ar mai putea-ndrăzni să-ți ceară ţie el? 
Tu ce-ai să faci? De ce să-i mai vorbeşti? Mă iartă, 
Dar vrei prilej de rîs, sau un prilej de ceartă? 


CLARISA 

Arama mi-ar plăcea să-l văd că-şi dă pe faţă. 
ISABELLA 

Aş vrea să-l lași mofluz, să ţină minte-o viaţă. 


CLARISA 


Vreau să-i vorbesc așa, din curiozitate... 

Dar parcă văd un ins prin întuneric... Poate 

Că-i el — și s-ar putea chiar să mă recunoască. 
Prezenţa mea e, la Lucreția, firească, 

Sus, în balcon... Deci, hai, că dînsa-s eu şi, zău, 
Să-l supăr pot pe-al meu gelos doar și mai rău. 
De nu s-a liniștit şi prost dispus tot este, 

De-ar ști ce știu, e rost să uite de poveste. 


Scena IV. DORANTE, CLITON 


DORANTE 
Oră și loc aici mi-s date prin bilet. 
CLITON 


Știu toate ce ţi-am spus de la un vechi valet. 
E nobil tatăl ei și n-are altă fiică. 

Averea, virsta ei, familia... adică, 

Pe toate ţi le-am spus; dar m-aș distra, și bine, 
S-aud că minte-n draci Lucreția, ca tine. 

Să mor, m-aș prăpădi de ris și de-ncîntare, 
Văzînd că harul tău un ceas măcar îl are; 

S-aud că-n mreaja ta te prinde, drăgălașă, 
Vînzîndu-ţi ţie, ea, gogoașă pe gogoaşă. 

Ce mi-ar fi dat s-aud atunci de l-amîndoi! 


DORANTE 


O, cerul n-a făcut mulţi mincinoși de soi, 
Prompţi, ageri, iscusiţi, cu ţinere de minte, 
Ce nu roșesc și nu se-ncurcă în cuvinte. 
Dar geamul l-au deschis... Hai, iute. 


Scena V. CLARISA, LUCREŢIA, ISABELLA (/a fereastră) 
DORANTE, CLITON (Jos) 


CLARISA (Isabellei) 
Isabella, 
Cît voi vorbi cu el, tu fă pe santinela. 
ISABELLA 


Cînd bunul tău bătrîn va fi să iasă gata, 
Eu îți voi da un semn. 


(Isabella pleacă de la fereastră și nu se mai arată.) 


LUCREȚIA (Clarisei) 


De vorbă stă cu tata 
Şi-i deapănă mereu povestea ta întreagă. 
Dar tac... Vorbeşte tu, în al meu nume, dragă. 


CLARISA 
Dorante, ești tu? 

DORANTE 


Sint eu, o, doamnă preafrumoasă. 
Sub legea ta să mor ori să trăiesc mă lasă! 


LUCREȚIA (Clarisei) 
Te ia cu vorbe dulci, cam în același stil. 


CLARISA  (Lucreţiei) 
S-ar mai putea cruța, căci totu-i inutil, 
Dar, după glas, cumva, m-o fi recunoscut? 
CLITON (lui Dorante) 
Stăpine, mă predau: e ea... De-acum stau mut. 


DORANTE (Clarisei) 
Sint eu, care-aș dori să-mi şterg din viaţă toate 
Clipitele ce nu-ţi sînt ţie închinate; 
Căci, dacă nu te văd, mi-e crudă soarta foarte 
Și-s ori nenorocit, ori osindit la moarte. 
O moarte lungă, grea! Și simt că viaţa, deci, 
Înseamnă să-i fii sclav Lucreţiei, pe veci. 


CLARISA (Lucreției ) 

Cu basmele-i ne ia pe rind. 
LUCREȚIA (Clarisei) 

_ Așa i-i firea: 

Își plimbă, după plac, minciuna și iubirea. 
DORANTE 


Poruncii tale, o, supus pe viaţă-i sînt: 

Ce dulce aș muri, de dragul tău, oricînd! 

Cu viaţa asta fă ce inima te-ndeamnă; 

Tu spune-mi numai cum pot să ţi-o dărui, doamnă. 


CLARISA 


Aveam tocmai de gînd un lucru să-ţi propun, 
Dar nu poţi face chiar un gest de tot nebun, 
Așa că... 


DORANTE 


Eu nu pot? O, doamnă, ars de dor, 
Oricînd eu pot orice și contra tuturor. 


CLARISA 
Cum însurat te știu, te poţi chiar însura? 


DORANTE 


Ce glumă! Însurat! Cine-a făcut-o vrea 
Să se amuze,-i clar. 


CLARISA (Lucreliei ) 


E mincinos mai mare 
Pe lume? 


LUCREȚIA (Clarisei ) 
Știe doar minţi, așa se pare. 
DORANTE 


Eu n-am fost însurat nicicînd și vreun netot 
De crede că... 


CLARISA 
Dar eu, eu să te cred mai pot? 
DORANTE 
Să fiu trăsnit, de mint, în faţa ta, acum! 
CLARISA 
Din mincinos ţișnese minciunile duium. 
DORANTE 


O, nu; dac-ai simţit că poţi să-mi dai speranţă 
Și acest fapt minţit atîrnă în balanţă, 

Eu acest talger greu ușor pot să-l ridic, 
Căci vinovat mă jur că nu sînt cu nimic. 


CLARISA (Lucretţiei) 


Să zici că-n gura lui minciuna loc nu are, 
Căci minte el sfruntat, dar minte cu candoare! 


DORANTE 


Ca îndoiala să ţi-o spulber, dă-mi, stăpînă, 
Dă-mi voie miine să-ţi întind, ca soţ, o mînă. 


CLARISA 


Eh! Ţi-ai întinde-o, cred, la fete mii și mii. 

DORANTE 
O să mă faci vestit în toată urbea, știi? 
Vestit, încît geloși vor fi prea mulţi pe mine. 
CLARISA 


E tot ce-ar merita, zic eu, un om ca tine, 

Ce zice că-n război e tunet și pierzare, 

Cînd ai făcut război cu sticle și penare; 

Cînd, din Poitiers venit de ceasuri scurte, 

Zici că de-un an, aici, îmi faci doar mie curte; 
Cînd mari festine dai, cu dans și muzici și 

Ai stat, de fapt, în pat, pînă în zori de zi; 
Cînd zici că însurat de mult ești — şi-apoi negi; 
O, meriţi să ajungi în gura lumii-ntregi. 

Dar cum pot să-ţi botez metoda minunată? 


CLITON (lui Doranie) 

Jos pălăria, zău, de ieşi basma curată! 
DORANTE (lui Cliton) 

O, nu te speria: la timpul lor vin toate. 


(Ciarisei ) 


Sînt născociri, dar am pricini întemeiate. 
Ţi le voi lămuri,-ntr-o zi, pe toate, dar 
Căsătoria vreau să ţi-o explic mai clar. 
Am născocit-o (da, de ce de ea să n-âuzi, 
Cînd pentru asta tu curind o să mă lauzi?); 
Am născocit-o, zic — și mă dispreţuiești, 
Dar vinovată știi că singură tu ești. 
CLARISA 
Eu? 
DORANTE 
Da... Ascultă, deci: cum nu puteam consimte... 
CLITON (lui Dorante) 
Ah, spune-mi dacă minţi la fel ca înainte! 


DORANTE 


Ah, limba am să-ți smulg pentru nesăbuinţă! 


Clarisei 


Deci, cum să te slujesc mi-e unica dorinţă 
Și dragostea ce-ţi port nu se-mpăca nicicum 
Ca tata altor legi să mă supună-acum... 


CLARISA (în şoaptă, Lucreţiei ) 
I-auzi, o-ntoarce iar! 


DORANTE 

Prin șiretlicul spus, 
Lucreţiei am vrut să mă păstrez supus; 
Am destrămat astfel, prin nunta născocită, 
O alta, ce-mi era, de-o vreme, pregătită. 
Pentru greșeala grea, mă ocărăște-amar! 
Mă fă un mincinos sfruntat, un panglicar, 
Dar laudă-mă că iubesc neostoit. 
Mă fă și mincinos, dar și îndrăgostit. 
Prin nunta asta scap de-al altor nunţi lanţ rău 
Și iată-mă că vin să mor în lanțul tău; 
Şi, liber să mă prind în dulce lanţ, vezi bine, 
Pentru-alţii-s însurat, dar nu și pentru tine. 


CLARISA 


Prea iute s-a schimbat în pară pilpiiala 

Iubirii tale — și mi-e mare bănuiala. 

Să aibă ochii mei un farmec negrăit? 

Căci nu mă prea cunoşti şi-abia de m-ai zărit. 


DORANTE 


Eu nu te prea cunosc! Orfană ești de mamă; 
De viţă-i tatăl tău și Periandre-l cheamă; 

E ager, iscusit și-n toate cumpănit, 

Cu zece mii de scuzi, ca rentă, drept venit; 
În lupte ţi-au ucis italienii-un frate; 

O soră, Iulia, aveai... Deci cum se poate 

Să spui că nu te ştiu? Mai spune-a doua oară! 


CLARISA (în şoaptă, Lucreției) 
Te știe și te vrea pe bune, verișoară! 


LUCREȚIA (pentru sine) 


Dea Domnul! 

CLARISA (în şoaptă, Lucreţiei) 
O avea vreo cheie tot ce zis-a. 
(lui Dorante) 


De fapt, eu să-ţi vorbesc voiam despre Clarisa. 

Un bun amic de-al tău să-ntreb m-a îndemnat: 

Ia spune-mi, nu te-ai vrea cu diînsa însurat? 
DORANTE 


Cu astfel de-ntrebări, o, nu mă încerca! 
Prea tare m-am deschis și-adînc în faţa ta, 
Ca tu să nu pricepi că nunta născocită 
A fost de ea să scap, căci ea-mi era sortită. 
Dorinţa, focul meu ard pentru tine doar; 
Indiferentă mi-e Clarisa, așadar. 

CLARISA 


Vorbești cam dezgustat, dar e de mare casă 
Clarisa — și zic mulţi că este preafrumoasă. 
lar de Lucreția îți pare c-o întrece, 

Își află dinsa miri, mult mai de soi, și zece. 


DORANTE 
Da, farmec are, dar şi un cusur firesc. 


CLARISA 
Cum? Ce fel de cusur? 


DORANTE 


Că nu pot s-o iubesc. 
Și, decit însurat cu dînsa, mă însor, 
Mai bine,-n Turcia, sau și mai bine, mor. 


CLARISA 
Dar mi s-a spus că azi, în plină zi,-i vorbeai 
De dragoste, cu foc, și mîna i-o strîngeai, 


DORANTE 

Hm, vreun răuvoitor a scos minciuni pe gură. 
CLARISA (în șoaptă, Lucreliei) 

L-auzi pe impostor? Acuma se și jură! 
DORANTE 

Mă bată... 


CLARISA (în şoaptă, Lucretiei) 
Ei, ţi-am spus? 
DORANTE 


Mă bată cerul sfînt, 
Cu alta de-am vorbit şi-am spus doar un cuvînt! 


CLARISA 


Ah, nu mai pot să-ndur neobrăzarea asta, 
Cînd totul am văzut cu ochii mei... Nu, basta! 
Atît de înrăit se-arată-n impostură, 

De parcă aș putea să-l cred, chiar de se jură! 
Adio — şi pe veci! Și află că, în gîndu-mi, 

Ades mă veselesc, de unii joc bătîndu-mi; 

Și, timpul să-mi petrec plăcut, adeseori, 
Obișnuiese să-mi rîd astfel de impostori. 


Scena VI. DORANTE, CLITON 


CLITON 

Ei, bine, vezi? Pici rău... S-a dat pe faţă tot. 
DORANTE 

Clton, mă simt pierdut... Scăpa e greu să pot. 
CLITON 


Pe lîngă ea, acum, ai loc cu mult mai sigur; 
Spre inima-i drum bun ţi-ai și tăiat, te-asigur. 
Dar eu sînt un intrus aicea, între voi. 

Cu asta de acord cădea-veţi amîndoi. 


DORANTE 
Da, poate... Tu ce crezi? 
CLITON 
Ăst poate-i vorbă lungă. 
DORANTE 


Crezi că renunţ la tot ce sper, dacă m-alungă? 
Să-mi las ce e al meu, că-mi stă un ciot în cale? 


CLITON 
De-ţi pică la negoţ, cumva, domniei-tale 
Și poţi să vinzi cuiva ascunsa ta comoară, 
Te-aş sfătui s-o vinzi chiar ieftin, bunăoară. 

DORANTE 
De ce nu crede, vai, în dragostea-mi nebună? 


CLITON 
Că nu e clipă să nu torni cîte-o minciună. 


DORANTE 
Doar adevăr grăiam. 


CLITON 


Nici adevărul n-are 
Vreun credit, cînd rostit de-un mincinos apare. 


DORANTE 


Ăst adevăr, atunci, rostească-l altă gură; 

Va fi, poate, primit cu drag şi cu căldură. 

Hai să visăm, dormind, un mijloc bun, prin care 
Să ne asculte ea cu-ncredere mai mare. 

Adesea starea lor o-nriurește luna. 

Cind te-a gonit, ades se vrea curtată una. 

Și, chiar de trag ponos că m-a făcut nevrednic, 

E mîine altă zi — și noaptea-i mare sfetnic. 


ACTUL IV 
(În Piaţa Regală.) 


Scena |. DORANTE, CLITON 


CLITON 


Oare Lucreția s-o fi trezit? M-aș teme 
Prea leneşă că e, să iasă-așa devreme. 


DORANTE 


Ades găseşti mai mult decît dorești și crezi. 
Și-aici, arzînd de dor, îmi place să visez. 
Fereastra pot să-i văd şi de făptura ei 
Iubită-s stăpinit cu mai adînc temei. 


CLITON 


O, apropo de vis: oare-ai aflat vreun leac, 
Încurcăturii ce-ai iscat să-i vii de hac? 


DORANTE 


Mi-am amintit de un secret suprem și mare, 
De care tu-mi vorbeai chiar ieri... Ai zis, îmi pare, 
Că în amor obţii orice, dacă ești darnic. 


CLITON 


Dar prost de-l foloseşti, secretu-l știi zadarnic: 
Stîrnești cu el doar în cochete simţăminte. 


DORANTE 


Știu că Lucreţia-i discretă şi cuminte 

Și n-ar primi un dar, căci are suflet bun, 
Dar slujitorii ei au mîini — și pot să spun 
Că, dacă ei nu-i plac ale lor miini și unse, 
Dezlegi, prin ăst secret, limbi, taine bine-ascunse. 
Și limbile vorbesc — și-s gata să le-ascult: 
Fă-mi rost de ele şi plătesc oricît de mult, 
De-ar fi aici s-o văd pe aia cu biletul, 
Sperind destule eu ţi-aș folosi secretul. 
Și-ar fi-o-ntimplare, cred ca, fără mult efort, 
Să nu-i pot eu plăti, pe loc, intrarea-n port. 


CLITON 
Da, adevăr grăiești — și judec după mine; 
Iubit dacă mă simt, eu nu refuz pe nime; 
Cum cel ce-mi face-un dar că mă iubește-nseamnă, 
Și inima să-i fac pe voie mă îndeamnă. 
DORANTE 


O, sînt destule firi ce-ţi seamănă, amice. 


CLITON 


Dar, așteptînd noi ca Sabina să ne pice 
Și să o cucereşti prin daruri, fel de fel, 
Să-ţi spun: cică Alcippe avut-a un duel. 


DORANTE 


Cu cine? 


CLITON 


N-am habar... E-un zvon şi-o tevatură... 
Dar parc-ar semăna cu tine la figură 
Și singur de te-aș fi lăsat, aveam dovadă, 
Că astăzi chiar ai fost mînuitor de spadă. 


DORANTE 
Dar la Lucreția tu n-ai intrat o clipă? 
CLITON 
Stăpîne, mi-ai jucat o festă,-așa, în pripă? 
DORANTE 
Da, ieri ne-am duelat, dar m-am jurat să nu-i 
Vorbesc de acest fapt nicicînd şi nimănui. 
Dar tu, ce confident îmi ești și păstrător 
Al oricărui secret, de azi și pînă mor, 
Ai dreptul să ştii tot, căci ţi-am promis aparte: 
Da, noi, de vreo cinci luni, eram duşmani de moarte, 
Cînd prin Poitiers trecea, ne-am pus pe ceartă, 
Dar alții s-au băgat și am lăsat-o moartă, 
Noi însă, în secret, ne-am zis că s-o ivi 
Prilej mai potrivit de luptă, într-o zi. 
Și ieri ne-am întîlnit: ranchiuna noastră veche 
Ne-am spus-o-mbrăţișaţi și numai la ureche. 
De tine scap, alerg, luptăm ca niște tartori, 
Pe cîmp deschis, cumplit de diîrji şi fără martori; 
Și, străpungîndu-l eu prin două estocade, 
M-am și asigurat bolnav că nu mai cade. 
Căzu, de sînge lac. 


CLITON 
Deci ar fi mort? 
DORANTE 
Așa 
Eu l-am lăsat... Depling cumplita-i soartă rea. 
Era un om cinstit și-a cerului tărie... 


Scena Il. DORANTE, ALCIPPE, CLITON 


ALCIPPE 


Prieten scump, să-ţi spun o mare bucurie, 
Că tata... 

DORANTE 
Ce-i cu el? 
ALCIPPE 
Să vină a promis. 
CLITON (lui Dorante.) 
Ah, acest loc ţi-e drag și bun e pentru vis! 
DORANTE 
Te bucuri? Nu-nţeleg! Îi bucură vreodată 
Pe oamenii ca noi vederea unui tată? 
ALCIPPE 
Cind bucuria-n piept ţi-e mare și aleasă, 


Crezi că, dintr-un cuvînt, de toţi e înţeleasă. 
Ei, află c-a venit o zi ce ca în vise-i, 


Cînd soarta-mi voi lega, pe veci, de a Clarisei. 


Pe tata-l așteptam, ca tot semnat să fie. 


DORANTE 
O, nu-ţi puteam ghici nespusa bucurie; 
Sînt fericit. Te duci la ea? 


ALCIPPE 


Dorinţa-mi este 
Să-i duc nentirziat mult preaplăcuta veste; 
În trecere, am vrut și ţie să ţi-o spun. 


DORANTE 


Ți-s recunoscător, Alcippe; deci, presupun 
Că visul dragostei ţi s-o-mplini în tihnă. 


ALCIPPE 


Cît gustă tatăl meu o oră de odihnă, 
Cu tatăl ei mă simt dator să mă-nvoiesc. 


CLITON (în şoaptă, lui Dorante) 
Hm, cei ce tu-i ucizi se mişcă și trăiesc. 


ALCIPPE 


Dar știi, nu mă aștept la griji din partea lor. 


Mă iartă, pe curînd... Sînt prea nerăbdător. 

DORANTE 
O nuntă fără griji să-ţi deie ceru-n dar. 


Scena III. DORANTE, CLITON 


CLITON 


E mort, deci? Mă sfințești cu al minciunii har 
Pe mine, confident al tău și păstrător 

Al oricărui secret, acum şi-n viitor? 
Cu-asemeni calităţi știam că, la nevoie, 

Eu mă voi apăra destul de anevoie. 


DORANTE 
Cum? Ce, duelul meu îţi pare-un basm, un fleac? 


CLITON 
Stăpîne, cred orice, căci nu vreau să-ţi displac; 
Dar fapte povestești o droaie, o mulţime, 
Că-ţi trebuie ochi buni și multă agerime, 
Căci nu cruţi nici creștin, nici maur, nici evreu. 


DORANTE 
Q-ho! Te miri Alcippe că-i vindecat? O, eu 
Pe moarte l-am lăsat, dar astăzi chiar se poate 
Să vindeci orice răni, prin taine minunate. 
N-ai auzit nicicînd de un izvor al vieţii, 
De-al simpatiei praf,!8 cum spun toţi îndrăzneţii? 
Se săvîrșesc minuni cu acest praf, se spune. 


CLITON 


Ba eu n-am auzit de-asemenea minune 

Și nici c-ar fi un leac ce ar trezi la viață 
Un om lăsat drept mort, încît, de dimineaţă, 
El care-a fost străpuns de două ori și grav, 
S-arate viguros și proaspăt... 


DORANTE 


Vechiul praf, 
De care tu vorbeşti, Cliton, e-o aiureală. 
Cunosc eu unul nou, ce și din morţi de scoală; 
Din pragul gropii, zău, la viaţă te trezește, 
Că uiţi de tot, în timp — nici cît ai zice pește. 
De știi cum să-l prepari, foloase tragi... 


CLITON 
Păi, mie 
Secretul vinde-mi și-ți slujesc fără simbrie, 
DORANTE 
Eu ţi l-aş vinde, dar constă-n nişte cuvinte 
Ebraice, ce rar le ține omul minte. 
Și-i greu de pronunţat oricare — și-ncilcit; 
Ai stăpîni comori, dar de nefolosit. 
CLITON 
Cum? Știi ebraica? 


DORANTE 
Perfect, Cliton — și sînt 

Stăpin pe zece limbi vorbite pe pămînt. 

CLITON 
Nevoie ai avea de zece mái cu cheag, 
Să turui la minciuni cu şi mai mare drag; 
Le toci, le faci pateu... Stăpîne, ești un stup 
De adevăruri, dar nu ţi-ar ieşi din trup 
Nici unul, zău, nicicînd. 

DORANTE 


Ah, creier ignorant! 
Dar vine tata. 


Scena IV. GERONTE, DORANTE, CLITON 


GERONTE 
Ah, te căutam, Dorante. 


DORANTE (aparte) 


Eu nu te căutam... Uh, prost s-a nimerit! 
Să-mi turbure-un moment ceva mai liniștit! 
Pe-un tînăr, doamne, cît îl stinghereşte-un tată! 


GERONTE 


Căsătoria-i un nod sfint — iar cel ce cată 
Să-i ţină despărțiți pe cei uniţi de cer, 
Înseamnă că nu-i vrea uniţi; de-aceea-ţi cer, 

Drept judecînd, Dorante, și cu un dor fierbinte, 
Soţia să-ți aduci aici... Pe-al ei părinte 

L-am și rugat, în scris... Și tu, deci, se cuvine 
Să-i serii... I-am scris de tot ce-aflat-am de la tine 
Şi că sînt fericit în casa mea să am 

Cuminte noră și frumoasă, și de neam. 


Mai scriu că ard de dor s-o văd, căci ea-i, sub stele, 


Speranţa unică şi visul vieţii mele; 

Şi-am scris că o să pleci ca să-ţi aduci soţia, 
Căci trebuie — şi-ţi e aceasta datoria. 

El s-ar simți jignit de-ar fi-un valet trimisul. 


DORANTE 
Va fi plăcut uimit, văzindu-ți, tată, scrisul. 
Să plec sînt gata, dar m-aș osteni degeaba, 
Căci n-o poate lăsa: să-i strice poate graba; 
E-nsărcinată. 
GERONTE 
Ah! 


DORANTE 
De peste şase luni. 


GERONTE 
O, cît sînt de-ncîntat! 


DORANTE 


Doar nu vezi cu ochi buni 
Ideea c-ar putea copilul să și-l piardă! 


GERONTE 


Răbdind, ce bucurii vor sta în piept să-mi ardă! 
Nu-l pot primejdui, căci prea de preț e darul; 
Asupra mea azi văd că-și varsă cerul harul, 

Cum m-am rugat mereu... Dorante, ce bucurie, 

Cind o să-l văd! Alerg, căci mai voiesc a-i scrie 
Părintelui, cu drag, că-l felicit, rugîndu-l 

S-o aibă-n grijă cînd va naşte, căci mi-e gîndul 
La fericirea ce-mi aduce un nepot. 


DORANTE (în şoaptă, lui Cliton) 


Ce fericit e-acum bătrînul! 


GERONTE (întorcîndu-se) 
Serie-i tot, 
Ca mine. 
DORANTE 
O să-i scriu. 
(Lui Cliton.) 
E prinţ printre babaci! 
CLITON 
Stăpîne, vine iar: mai bine e să taci, 
GERONTE 


Nu-mi amintesc, Dorante: pe socrul tău ziceai 


Că-l cheamă... 

DORANTE 

Tată drag, dar nu-i nevoie, vai! 

Îţi faci degeaba griji în plus pentru nimic; 
Adresa am s-o scriu cu mîna mea pe plic 

GERONTE 
Același scris, zic eu, e mai cinstit oricînd. 

DORANTE (aparte, primul vers) 


Ah, grija asta cum să i-o mai scot din gînd? 
Tot una-i cine-a scris. 


GERONTE 


Nu, nobili: de ţară 
Sînt cam supărăcioși, ades din cale-afară. 


DORANTE 
La curte, ştie el cum e... 
GERONTE 
Aştept! 
DORANTE (aparte) 


Ce anume 
Să-i spun? 


GERONTE 
Îl cheamă, deci... 


DORANTE 


Pyrandre e-al său nume. 

GERONTE 
Pyrandre? Dar mi-ai spus alt nume mai nainte. 
Hm, parcă Armâdon; da, ţin prea bine minte. 
DORANTE 


Moșia mică-a lui Pyrandre se numește; 
Sub acest nume, el luptat-a vitejește 

Și se slujește-acum de numele-amîndouă: 
Cind e Pyrandre, cînd e Armâdon... 


GERONTE 
Nu-i nouă 
Uzanţa — și-a intrat în obicei; la fel 
Făceam și eu pe cînd eram mai tinerel. 
Ei, pe curînd: mă duc. 


Scena V. DORANTE, CLITON 


DORANTE 
Scăpai! 
CLITON 
Vezi, cine minte 
Se cere a fi om cu ţinere de minte. 
DORANTE 


Am lecuit ăst mic cusur prin agerime, 


CLITON 


Afla-vor totul, toţi și cu amănunţime. 

Dac-ai făcut un pas greșit, poți să te- -nfunzi,, 
Căci multă vreme nu mai poţi nimic s-ascunzi. 
Lucreția știe tot; iară Clarisa, zău, 

De nepăsarea ta pe drept muşcat rău, 

De ciudă, n-ar scăpa prilej să dea în tine, 

Ca să te vadă mort de-atita grea rușine. 


DORANTE 


Ți-e teama cu temei; cum timpu-i scurt, oricum, 
Vreau să m-asigur de Lucreția acum. 
Cu acest scop aici venit-am, bunăoară. 

Scena VI. DORANTE, CLITON, SABINA 


DORANTE 
Mă iartă, dar am fost prea visător aseară, 
Prea fermecat, încît mi-ar fi fost greu, vezi bine, 
Să pot să mă gîndesc un pic mai mult la tine. 
Dar, peniru-acel bilet... întinde mîna... ţine. 


SABINA 
Crezi dumneata că eu?... 


DORANTE 
Hai, ia. 
SABINA 


O, vai de mine, 
Eu nu-s o de-aia... 


DORANTE 
Ia. 


SABINA 
Vai, domnule! 


DORANTE 


la, zic; 
Eu nu-s ingrat cînd sînt și ajutat un pic; 
Întinde palma, hai... 


CLITON 


Ce nazuri faci, copilă! 
O lecţie să-ţi dau aş vrea, aşa, din milă. 
Ascultă, scumpo: știi, pe mine nu mă-nșeli; 
Mi te codești — și-ţi spun că astea-s fițfieli; 
Întinde două mîini, de nu-ți ajunge una; 
Ruşine nu-i, c-așa a fost dintotdeauna. 
De cinste nu fă caz — și află de la mine 
Că, decît să aștepți, să iei e mult mai bine. 
E-o ploaie dulce și, cînd plouă-așa, firesc, 
Tot sufletu-mi deschid ca ploaia s-o primesc. 
Iau toţi, cu zeci de miini, în acest veac — şi jur 
Că nici cei mari n-au al refuzului cusur, 

Doctrina să-mi înveţi; să ne-mprietenim 
Și-s gata chiar juma'-juma” să împărțim. 

SABINA 
Vai, domnule,-i prea mult. 

DORANTE 

Se poate și mai bine, 

Căci gînduri mari eu am, în viitor, cu tine; 
Dar cum biletul ei la mine a ajuns 
Prin tine, nu ai vrea să-i duci și un răspuns? 


SABINA 


L-aş duce, dar știu eu dacă stăpina mea 
Îl va primi și să-l citească o să vrea? 
M-oi strădui. 


CLITON 


Ei, vezi, a început să-ţi vie 
Ca o mănușă; nu-i mai dulce o soţie. 


DORANTE 
(în şoaptă, lui Cliton ) (tare, Sabinei) 


Secretul, vezi, a prins! Du-i-o oricum, fii bună. 


Nu cred că-mi poartă, nu, mai ştiu eu ce ranchiună, 


Vin într-un ceas să văd de bine stau sau prost. 


SABINA 
Voi spune totul eu, întocmai cum a fost. 


Scena VII, CLITON, SABINA 


CLITON 


Mai bună-i fapta, vezi, ca vorba — iar tu speră 
Mai mult, că are scuzi să umple-o litieră. 
Și cum, stînd lîngă el, mult pentru tine pot... 


SABINA 
Tu fă să plouă scuzi, că,-n rest, fac și eu tot. 


CLITON 
Prinzi gust, 


SABINA 
Mă mai codesc, dar ăsta șiretlicu-i; 
Nu-s proasiă chiar atît cît tu pari să-ţi închipui. 
Sfioasă par, dar zău că-mi știu şi meseria 
Și n-ajungi tu să scoţi mai mult cu lăcomia. 


CLITON 
De meseria-ţi ştii, ia spune-mi, poate-avea 
Speranţe-al meu stăpin pe lingă doamna ta? 
Nesimţitoare-o fi? Se poate face treaba? 


SABINA 


Cum ai un brav stăpîn, spun tot, cu toată graba: 
Lucreția să ştii că nu-i nesimţitoare 

Deloc, la curtea lui, la patima lui mare. 
Întreaga noapte zău că n-a dormit și, poate, 

Îl și iubește-acum, măcar pe jumătate. 


CLITON 


Pe ce temei, atunci, dacă-l iubește-n parte, 
Îi place pe Dorante să-l chinuie de moarte? 
Aseară s-a purtat cu el cu mult dispreţ 

Și zău că e Dorante un om de mare preţ. 

Ce dragoste, auzi! Pe jumătate! Zău, 

Aș părăsi-o eu, să fiu în locul său. 


SABINA 
Pripit de n-ar fi, că-l iubește, dar semn nú dă. 


CLITON 


Doar că iubirea ei s-a dovedit cam crudă; 
Metodele-astea cred că-s noi, fără pereche. 


SABINA 
Ei, cum se zice,-a prins un lup doar de-o ureche!?, 
Îi este drag — dar el n-ar merita iubire, 
Căci ştie doar minciuni sfruntate să înșire. 
Ieri, la Tuileries, cînd s-au văzut, pe loc, 
Să-i toarne doar minciuni a prins, cu mare foc. 
Pe-alţi trei i-a mai minţit de-atunci, cu chef nebun. 


CLITON 
O, marii mincinoși și adevăruri spun. 

SABINA 
Păi are bun temei, de-i îndoielii pradă. 
CLITON 


În înfocarea lui un pic mai mult să creadă, 
Căci toată noaptea a oftat de-alean tehui. 


SABINA 
Nu minţi și tu cumva și nu îi semeni lui? 
CLITON 
Om de onoare-s eu — nu mă nedreptăţi. 
SABINA 
Că pe Clarisa n-o iubește, sigur știi? 
CLITON 
Nici n-a iubit-o. 
SABINA 
Chiar ești sigur? 
CLITON 
Pe deplin. 
SABINA 


Să nu ofteze,-atunci, pătruns de-alean hain, 
Căci ea, cum l-a văzut, acum, de dimineaţă, 
Îndată m-a trimis să mă arăt la faţă, 

Să văd de va vorbi mai ştiu eu ce cu mine. 
Ea îl iubește deci şi toate-or merge bine. 


Hai, du-te — și să nu mă-nveţi nimic, fii bun, 
Căci tot ce e de spus te-asigur c-o să-i spun, 
CLITON 


Deci, pe curînd... Tu fă doar treaba asta nouă 
Și lasă-n grija mea să fac cu scuzi să plouă. 


Scena VIII. LUCREŢIA, SABINA 


SABINA 
Ah, o să văd acuși o faţă mulţumită! 
Dar iat-o: recunosc că tare e grăbită. 
Ochi ageri are ea și a văzut biletul. 


LUCREȚIA 
Ei, bine, ce ţi-au spus stăpînul și valetul? 
SABINA 
Și unul, și cellalt, același lucru, doamnă, 
Și-acest bilet să-ţi dau stăpînul mă îndeamnă. 
LUCREȚIA (după ce a citit) 
De dragoste pătruns Dorante se-arată-ntruna, 
Dar prea mult ne-a tot dus cu vorba și minciuna 
Și n-oi fi proastă eu să-l cred cumva, auzi? 
SABINA 
Nici eu nu-l cred, dar am încredere în scuzi. 
LUCREȚIA 
Ţi-a dat, deci, bani! 
SABINA 
Mi-a dat. 
LUCREȚIA 
Ţi-a dat și i-ai primit? 
SABINA 
Am vrut doar să te scap de-un chin nelămurit. 
Că te iubeşte cu adevărat, cum vezi, 
De netăgăduit eu ţi-am adus dovezi, 
Cînd unul darnic e cu-ai tăi, iubită doamnă, 
Că te iubește mult, neţărmurit înseamnă 
Iar cine-ar zice că-i un suflet mai de rînd... 
LUCREȚIA 
Norocul să-ţi opresc, Sabina, n-am de gînd, 
Dar cum, primind bani mulţi, ţi-ncalci o datorie, 
De-o mai încalei, măcar nu-mi spune totul mie. 
SABINA 
Dar ce pot să-i promit acestui suflet darnic? 


LUCREȚIA 
Că necitit i-am rupt biletul... Că zadarnic... 


SABINA 
Vai, vai, norocul meu, din mînă mi te smulgi! 

LUCREȚIA 
Din parte-ţi, poţi să-i spui cuvinte-un pic mai dulci 
Dibace, spune-i cum e femeiasca fire; 
Că sufletu-l înmoi, cu timpul, prin iubire. 
Mai spune-i în ce loc şi ceas, din întîmplare, 
Mă poate întilni, ieşind la o plimbare. 
Cum e-un făţarnic, iau măsuri de siguranţă. 


SABINA 
De-ai şti ce chinuit e el, fără speranţă, 
Nu te-ai mai îndoi defel că îi ești dragă, 
Căci plînge, geme și suspină noaptea-ntreagă. 
LUCREȚIA 


Poţi chinul să-i alini puţin, speranță dîndu-i, 

Dar nu prea mult, încît să se mai teamă-n gîndu-i. 
Trezeşte-i, rînd pe rînd, şi teamă, și speranţă; 
Nu-l face disperat, dar nu-i da siguranţă 


Scena IX. CLARISA, LUCREŢIA, SABINA 


CLARISA 


Chiar te iubește, zău, și poţi să-i fii nevasta, 
lar eu ușor să-ndur pot pierderea aceasta, 
Căci tatăl lui Alcippe e-aici, avînd de gînd... 


LUCREŢIA 
De-o mare grijă, deci, speri c-ai să scapi curînd? 
CLARISA 


Da, sper să scap... lar tu — ce mulţi or să se mire! — 
Pari gata să faci o ciudată cucerire. 
Ştii mie ce mi-a zis... 


LUCREȚIA 


Minciuni. Dar, astăzi, eu, 
Că adevăru-a spus, răspund cu capul meu. 


CLARISA 


Se poate să-l fi spus, dar e un mare poate. 

LUCREȚIA 


E un făţarnic și ne-a arătat ce poate, 
Dar dacă tot gogoși turna-va în răspăr, 
În timp, voi crede că minciuna-i adevăr. 


CLARISA 
Obișnuinţei dă-i, dacă-l iubeşti, obolul; 
De seamă bagă și îţi joacă bine rolul. 
LUCREȚIA 


Sari peste cal: eu spun nu că-l iubesc puţin, 
Ci numai că să-l cred un pic parcă înclin. 


CLARISA 


Între a crede și-a iubi e-un pas și, vezi 


Că,-n dragostea-i de crezi, și-n meritele-i crezi. 


Legată-i dragostea de-ncredere, oricînd: 

lubită de te crezi — vei și iubi curînd. 
LUCREȚIA 

Să ştii că simte-ades o curioasă fire 

Ce altele simt cînd sînt arse de iubire. 
CLARISA 

Să-ţi fac pe plac, îţi cred pornirea asta nouă. 
SABINA 


Mă faceţi să turbez, deodată, amîndouă; 

Cu vorbe fără rost o să-ncureaţi doar ițele; 
la nu mai faceţi pe mironosiţele, 

C-o să mușcaţi doar cît s-ajungă pe-o măsea, 


LUCREȚIA 


Nebună-i, las-o, zău, și spune-mi, draga mea, 
Ieri, la Tuileries, cînd fost-am împreună 
Și-atîtea vorbe dulci a apucat să-ţi spună, 
Cuvintele-i de-au fost de tine ascultate, 

Au dragoste a fost, sau curiozitate? 


CLARISA 


Doar curioasă-am fost și să îmi rîd am vrut 
De orice compliment ce mi l-ar fi făcut, 

LUCREȚIA 
Primind acest bilet, eu fac același joc: 
Îl iau şi îl citesc, dar nu-l iubesc deloc. 
Doar curioasă-am fost și să îmi rîd am vrut 
De orice compliment ce mi l-ar fi făcut. 
CLARISA 
Cititu-i un favor; s-asculți — e o cerință 
Ce ţine, cum știm toţi, de buna-cuviinţă. 
Dar fericită-aș fi ca bine tot să-ţi iasă, 
Că,-n starea mea de-acum, nici nu-s invidioasă. 
LUCREȚIA 
Biletul că i-am rupt Sabina îi va spune. 


CLARISA 


Din asta n-ai să tragi foloase tocmai bune. 
Eşti curioasă doar... 


LUCREŢIA 
Cum tu mi-ai dat exemplu. 


CLARISA 
Da? Fie... Dar e timp de rugăciuni la templu. 


LUCREȚIA. (Clarisei) 
Hai. 
( Sabinei ) 


Dacă-l vezi, să faci ce-am zis. 


SABINA 
Nu-i prima oară 

Cînd harul mi-l încerc, iubită domnișoară. 
Și boala ta, și-a lui eu le cunosc şi, zău 
Că, de nu-i aflu leac, înseamnă că-i de rău. 
Dar fierul bate-l cît e cald — și tocmai de-aia. 

LUCREȚIA 
Am să te cred, 


SABINA 
Să-mi pun la loc mai sigur ploaia. 

ACTUL V 
(În Piaţa Regală). 


Scena |. GERONTE, PHILISTE 


GERONTE 
Philiste, sînt fericit să te-ntilnesc, căci, poate, 
O să-mi astîmperi tu o curiozitate. 
Cum la Poitiers Digestul? l-ai citit 
Și, ca și fiul meu, localnici ai zărit, 
Despre Pyrandre cred că poţi ceva să-mi spui, 
Din ce neam este și care-i averea lui. 
PHILISTE 
Cine-i Pyrandre? 
GERONTE 
Ei, un cetățean... 


PHILISTE 
Un om 

N-afli-n Poitiers, burghez sau gentilom, 
Cu acest nume. 

GERONTE 

Nu? Dar stai, se mai numește 
Și Armédon; așa cred că-l cunoști, fireşte. 

PHILISTE 
N-am auzit de el. 


GERONTE 
E al Orphisei tată, 
Care-n Poitiers de toţi e adorată. 
Doar numele-i cunoşti că,-n acel colţ de ţară, 
Podoabă mindră e frumoasa domnişoară. 


PHILISTE 


Pyrandre, Armedon, Orphisa... N-am temei 
Să spun că s-ar vorbi pe-acolo despre ei 
Și, martori dacă vreţi în plus, pot să vă-ndrum... 

GERONTE 


Pe fiul meu, cum văd, să-l aperi vrei acum. 
Dar pe Orphisa știu că o iubește; știu 

Că a curtat-o mult Dorante; că, mai tîrziu, 
L-au prins la ea-n alcov, că i s-a descărcat 
Pistolul, pe cînd sta ascuns pe după pat, 

Că zarvă s-a stirnit și-a fost silit, adică, 

Să se însoare cu fermecătoarea fiică. 

priu totul și, cum sînt un foarte bun părinte, 
ţi spun că voia mea la tot ce-a fost consimte. 
Deci, oricît ai dori să fii și ești discret, 

Din asta-ţi spun că nu poţi face un secret. 


PHILISTE 
Dorante deci s-a-nsurat — și în secret? 


GERONTE 
Îţi spun 
Că-l iert, la vîrsta lui, căci sînt părinte bun. 


PHILISTE 


Cine v-a spus? 


GERONTE 
Chiar el. 


PHILISTE 


Ah, el! Ce simplu este! 
O să vă spună el secreta lor poveste. 
El ştie, sigur, tot ce s-a-ntimplat mai bine, 
Și nu c-aş bănui ceva, nu, vai de mine, 
Dar are un talent, el, al închipuirii, 
Cum eu nu pot avea alt har — cel al ghicirii. 


GERONTE 
Prin tot ce-mi spui mă faci să mă-ndoiesc. 
PHILISTE 


Deiel. 
Cuvîntul lui e sfint şi de crezut. Tot el, 
Ieri, ne-a servit, vă spun, o cină ca-n poveste, 
De care-n stare doar un mare spirit este. 


Și dacă nunta lui urmează o metodă, 
E minunată și, ce să mai spun, la modă. 
GERONTE 
Deci să mă superi vrei — şi-ţi place? 
PHILISTE 
Nu, defel, 
Însă am fost serviţi, pe rînd, cu-același fel; 
Şi, să vorbesc pe șleau, dacă Orphisa asta 
Îi este lui Dorante, cum s-a jurat, nevasta, 


Cu-asemeni noră, zău, s-ar bucura, pe rînd, 
Atîtea rude de urmaşi... Și, pe curînd. 


Scena Il. GERONTE 


GERONTE 
Ah, ușuratică și tristă bătrineţe! 
Ah, sfidătoare și perfidă tinereţe! 
A părului cărunt rușine grea și pată! 
A existat sub cer mai neferice tată? 
Dorante e-un mincinos: mă-nșală-n chip și fel, 
Făcînd ca și eu, vai, să mint şi să înşel! 
Și, la panglicării de mare impostor 
Mă face toboșar și-al doilea autor! 
De parc-ar fi puţin, la anii mei de viaţă, 
De infamia lui doar să roșesc la faţă! 
De bunătatea mea bătîndu-și joc destul, 
Mă face să roșesc și că am fost credul! 


Scena Ill. GERONTE, DORANTE, CLITON 


GERONTE 
Eşti gentilom, Dorante? 


DORANTE (aparte) 
Ah, groaznică-ntîlnire! 


(tare) 


Născut din trunchiul tău, îți seamăn, cred, la fire. 

GERONTE 
Crezi că-i destul să fii născut din trunchiul meu? 


DORANTE 
De Franţa crede-așa,-i ușor să cred şi eu. 


GERONTE 


Dar oare știi și tu, cu Franţa laolaltă, 
Prin ce s-a dobîndit această cinste-naltă? 
Și că virtutea doar în rang i-a ridicat 
Pe-naintașii mei, prin sîngele vărsat? 


DORANTE 
Un titlu-l dobîndești prin mari virtuţi, știu toţi, 
Și că să-l moștenești, apoi, prin sînge poți. 


GERONTE 


Prin sînge de nu-l ai, virtutea-l dobîndește; 
De-i moștenit, îl pierzi prin vicii mari, firește. 
Să pierzi un lucru scump poţi prin contrariul său 
Desface poate-un ins înaltul fapt al tău; 

Iar tu, laş, vicios, ţi-o spun în faţă eu 

Că nu ești gentilom ieșit din trunchiul meu. 


DORANTE 
Eu? 


GERONTE 


Taci, cînd eu vorbesc, laş impostor, tu care 
Pătezi al firii dar prin grea nerușinare! 
Tu, care gentilom îţi zici — și minţi un tată, 
Minti — nu ești gentilom şi n-ai fost niciodată! 
Mai neagră pată știi? Cunoști mai josnic viciu, 
Nedemn de-un om sortit măririi? Ce supliciu! 
Ştii slăbiciune, știi vreo faptă rea în viață 
De-un nobil suflet azi privită mai cu greață? 
Căci de ești prins mințind o dată, doar prin sînge 
Ștergi infamia ce asupră-ţi se răsfrînge, 
Căci doar prin sînge curs dacă mai poți spăla 
Stigmatul rușinos lipit pe fruntea ta? 


DORANTE 


Dar cine-a spus că mint? 


GERONTE 
Ah, cine-a spus, anume? 
Hai, spune-mi, spune-mi al soţiei tale nume, 
Povestea ce m-ai pus s-o răspindesc aseară, 


CLITON (în şoaptă, lui Dorante) 
Zi c-ai uitat în somn de asta. 


GERONTE 


Bunăoară, 
Încearcă, dacă poţi tot sfidător să-mi spui, 
Şi cine-i socrul tău, care-i moșia lui! 
Orbeşte-mă cu noi scorneli! 


CLITON (în şoaptă, lui Dorante) 
Hai, dă-i nainte! 
Prin agerime scapi și ţinere de minte. 


GERONTE 


Cu ce obraz, apoi, mărturisi pot oare 

Că eu, la vîrsta mea căruntă,-am fost în stare, 
Cu ușurință, ah, să cred, să cred adînc 

În tot ce mi-a-ndrugat, neobrăzat, un ţînc? 
De risul lumii deci mă faci? Să fiu privit 
Ca om de înger slab, bătrîn și ramolit? 
Ce? Îşi tineam la gît pumnalul? Ori cu sila 
Și mînios voiam să-ți vîr pe gît copila? 
Clarisa dacă nu-ți plăcea cu nici un chip, 
De ce, de ce-ai recurs la acest laș tertip? 
Puteai să te-ndoiești că eu, cum e firesc, 
N-aş face tot ce pot ca să te mulțumesc, 
Cînd doar m-am învoit — și cu mărinimie — 
C-o noră ce-mi era necunoscută mie? 

Dovezi dacă ţi-am dat de marea mea iubire, 
Tu inimă-ai vădit, lipsită de simțire. 

Mi-ai răsplătit-o prin fățărnicie,-adică, 
Lipsit, tu, de respect, de dragoste sau frică. 
Ah, te reneg! Să piei! 


DORANTE 
Ei, tată, dar ascultă... 


GÉRONTE 
lar născociri s-ascult, vărsate-n vorbă multă? 

DORANTE 
Curatul adevăr. 


GERONTE 
Din propria ta gură? 
CLITON (în şoaptă, lui Dorante) 
Hm, te-a cam nimerit c-o crudă lovitură! 


DORANTE 


Abia de am văzut o preafrumoasă fată, 
Că dinsa inima mi-o cuceri îndată. 
Tu, poate, o cunoşti: Lucreția o cheamă. 


GERONTE 
Da, o cunosc şi-i știu părinţii, mai cu seamă. 
Îmi este tatăl ei prieten. 


DORANTE 
Ochii ei, 

Îţi jur, m-au fermecat și-atunci, cu drept temei, 
Cind cu Clarisa tu să mă însori ai vrut, 
S-ascult de vrerea ta o caznă mi-a părut. 
Cum însă nu știam că ai vreo legătură 
Cu-ai ei părinți iubiţi, această nemăsură 
A dragostei ce-i port m-a îndemnat s-ascund 
Un foc ce-mi mistuia al inimii străfund. 
Și zău dac-am știut că demn ești de dispreţ 
Și-o crimă faci cînd eşti, în dragoste, isteț. 
Și dacă să-ţi mai cer ceva cutez, anume, 
Azi, cînd averea-i știu cum și ilustrul nume, 
Te-aş conjura pe tot ce-i sfint, o, tată dragă, 
Pe dragostea ce-mi porţi şi-un sînge ce ne leagă, 
Să mă ajuţi: s-o ceri de la al ei părinte; 
Iar eu, eu am s-o cer chiar de la ea, fierbinte. 


GERONTE 
O, iar mă duci de nas! 


DORANTE 


Dacă dorești dovezi, 
Întreabă-l pe Cliton, pe fiu de nu-l mai crezi. 
Secretu-mi știe el. 

GERONTE 
Și nu mori de rușine, 
Cerînd să-l cred pe el mai mult decît pe tine? 
Cînd mă-ndoiesc de tot ce-mi spui și cînd secretul 
Pot să ţi-l cred de-ţi stă drept martor bun valetul?! 
Ascultă, sînt om bun și, chiar de-s mînios, 
Voi dovedi și-așa că sînt mărinimos. 
De dragul tău, din nou, obrazul o să-mi pun. 
Mă duc s-o cer: o știu — și neamul ei e bun. 
Dar dacă iar o-ncurci, cît de puţin, te-asigur... 


DORANTE 
Cu tine pot veni, de vrei să fii mai sigur. 


GERONTE 
Rămii, rămii aici... E drept că mă-ndoiesc 
Și fără să te cred risc gestul părintesc, 
Dar dacă tu vreun rău Lucreţiei îi faci 
Și-o duci cu vorba doar, știind s-o minţi dibaci, 
Să știi că poţi pieri din ochii mei pe veci, 
Căci fac un legămînt acum... Ascultă-l deci! 
Mă jur pe bolta ce-i de soare luminată 
Că n-ai să mori decît de mîna unui tată. 
Că-mi voi răscumpăra pierduta mea onoare 
Văzîndu-ţi sîngele curgîndu-mi la picioare! 


Scena IV. DORANTE, CLITON 


DORANTE 


De-ameninţarea lui nu prea mă tem. 


CLITON 


S-ar cere 
Să nu cedezi uşor, cum faci, fără plăcere! 
De două ori l-a: dus de nas — și nu-i destul; 
De ești un om cinstit și-a treia oară du-l. 
E rău sau bun doar ce faci de trei ori la rînd. 


DORANTE 
Nu-mi place că îţi rîzi de mine tocmai cînd 
Stîrnită-i mintea mea de alte turburări. 

CLITON 
De-ai spus un adevăr, ai, poate, remușcări? 
Sau, totuși, nu-i decît alt vicleșug de-al tău? 
Căci nu cred c-o iubești pe fata asta, zău. 
Eşti meșter la scorneli, încit, mai cu folos, 
Orice mi-ai spune tu eu înţeleg pe dos. 


DORANTE 


Zadarnic te-ndoiești, căci o iubesc cu foc; 
Mă chinui însă greu, căci prea merg la noroc, 
Căci dacă nu ne cad părinţii de acord, 
Pierd tot și pot s-ajung naufragiat în port. 
lar dacă cei doi taţi se învoiesc — au cîtă 
Încredere să am că-i și ea hotărită? 
Văzut-am de curind făptura-i fermecată. 
Prietena-i, să mor, e și ea minunată. 

Azi m-am uitat la ea mai cu deosebire 
Și-s necăjit că-mi pierd întîia mea iubire. 
Mi-e sufletu-mpărțit parcă-ntre ele două 
Și, de n-aş fi făcut promisiunea nouă... 


CLITON 
De ce te-ai prefăcut atunci îndrăgostit 
Și tatăl ţi-ai trimis îndată la peţit? 
DORANTE 
De nu făceam așa, nu mă credea. 
CLITON 
Vai vai, 
Chiar și un adevăr spunînd, de fapt, minţeai! 
DORANTE 


Cum altfel să mă ia bătrînul mai domol? 

Ah, îl blestem pe cel care m-a dat de gol, 

Căci timp aveam s-aleg, prin nunta mea scornită, 
Pe placul inimii, soție multiubită. 


CLITON 


Dar chiar Clarisa e prietena ei bună. 


DORANTE 


Eu mi-am făcut-o, eu, cu propria mea mină. 
Ce fericit e-Alcippe! Eu — cît de-ndurerat! 
Dar, eh!, luat-a el ce eu am lepădat, 

Da, gata, ocupat e locul la Clarisa. 


CLITON 
Și ai prilej să scapi, astfel, și de Orphisa. 
DORANTE 


Un cuget zdruncinat Lucreția primească; 
A vrut, sub ochii ei, o alta să-l răpească. 
Dar, ah, Sabina văd că vine! 


Scena V. DORANTE, SABINA, CLITON 


DORANTE 
_ Mi-a ajuns 
În preafrumoase mîini biletul? Am răspuns? 
SABINA 
Da, domnule, l-am dat, dar... 
DORANTE 
Ce? 


SABINA 
L-a rupt. 


DORANTE 
Dar după 
Ce l-a citit? 
SABINA 
Deloc. 


DORANTE 
i ai lăsat să-l rupă? 
P 


SABINA 


Ah, m-a luat la rost tunînd şi fulgerînd; 
O să m-alunge, vai, știu eu?, cît de curînd. 

DORANTE 


I-o trece ei; iar tu, ca să te consolezi, 
Întinde mîna, ia... 


SABINA 
O, nu. 


DORANTE 
Și să cutezi 
Să-i mai vorbeşti... Nu-mi pierd speranța prea uşor. 
CLITON 
Grozav e jocul ei cu fiţiieli! Să mor 
De nu ţi-o spune ea mai multe, deîndată, 
Acum cînd e atît de bine consolată. 
DORANTE 
Deci, fără a-l citi, l-a rupt. 
SABINA 
Așa mi-a zis, 
Să spun că n-a citit nimic din ce-a fost scris, 
Însă, vorbind pe șleau... 


CLITON 
Ce-şi ştie meseria! 
SABINA 
N-a rupt nimic — și jur că a citit hîrtia. 
Nu pot să-l ţin pe jar pe-un brav. 
CLITON 
La Roma-i spun, 
Lui Papa, dacă e coţear ca ea mai bun! 
DORANTE 
Nu mă urăște, deci? 
SABINA 
Ea? Nu. 


DORANTE 
Dar mă iubește? 


SABINA 
Nici asta. 


DORANTE 
Serios vorbești? 
SABINA 
O, da, fireşte. 
DORANTE 
lubește pe-altul? 
SABINA 
Nici atît. 
DORANTE 
Ce pot spera? 
SABINA 
Păi, nu știu. 
DORANTE 
Spune, hai... 


SABINA 
Pot eu să spun ceva? 


DORANTE 
Da, adevărul. 


SABINA 
Păi, l-am spus. 
DORANTE 
Mă va iubi? 
SABINA 
Da, poate. 
DORANTE 
Cînd? 


SABINA 
Doar cînd te-o crede, într-o zi. 


DORANTE 
Cînd mă va crede? Ah, sînt bucuros, firește. 


SABINA 
Cînd te va crede, poți să spui că te iubește. 


DORANTE 
Ah, îmi și spun și chiar mă laud că,-n curînd, 
Nu s-o mai îndoi de mine nici în gînd, 
Căci tata... 
SABINA 
Uite-o cu Clarisa. 


Scena VI. CLARISA, LUCREȚIA, DORANTE, SABINA, 
CLITON 


CLARISA (în șoaptă, Lucreţiei ) 
Poate, el 
Mai spune-un adevăr, dar ăsta nu-i defel 
Năravul lui. Îl ştii — și nu fi prea pripită. 


DORANTE (Clarisei 
Frumoaso, singura dorită și iubită! 


CLARISA (în şoaptă, Lucreţiei) 
S-ar zice ţinta lui că-s eu! 


LUCREȚIA (în şoaplă, Clarisei) 
Nici vorbă, nu; 
Greșit, privirea lui şi-asupra ta căzu, 
Dar să-l mai ascultăm. 
DORANTE (Clarisei) 
De ochii tăi departe, 
În suflet mi-e urit, mă plictisesc de moarte! 
Și recunosc ce chin e pentru-ndrăgostit 
Să simtă că un ceas iubita i-a lipsit, 
CLARISA (în şoaptă, Lucreţiei) 
Îi dă-nainte, vezi? 

LUCREŢIA (în şoaptă, Clarisei ) 
Dar uită-te ce-mi scrie! 
CLARISA (în şoaptă, Lucreţiei) 
Ascultă-l. 


LUCREŢIA (în şoaptă, Clarisei) 


Ah, te-nșeli! căci îmi vorbește mie. 


CLARISA 


(în şoaptă, Lucreţiei) (tare, lui Dorante) 


S-o limpezim... Deci zici, Dorante, că mă iubești. 


DORANTE 
Nepăsătoare, vai, și tare crudă ești! 
De cînd privirea ta înlănţuit mă ţine... 


CLARISA (în soaptă, Lucretiei) 


Ei, tot mai crezi cumva că ar vorbi cu tine? 


LUCREȚIA (în şoapiă, Clarisei) 
Ah, nu știu ce să cred... 
CLARISA (în şoaplă, Lucreției ) 
Ascultă mai departe. 
LUCREȚIA (în şoaptă, Clarisei) 
Zău, e cam grosolan cînd știm ce știm... 
CLARISA (în șoaptă, Lucreţiei) 


Şi-mparte 
a . z 
Iubirca între noi: te laudă, o noapte, 
lar ziua e a mea, cu noi minciuni răscoapte. 


DORANTE (Clarisei) 
Vă sfătuiţi! Dar nu: orice ţi-ar spune ea, 
Alt sfat urmează cînd dispui de viaţa mea. 
Căci sfatul ei mi-ar fi fatal pe lîngă tine; 


Ea îmi vrea răul doar și nici un pic de bine. 


LUCREȚIA (pentru sine) 


Ah, prea-i de tot! De n-o să mă răzbun pe el... 


CLARISA (lui Dorante) 
Ce dinsa îmi spunea e cam ciudat... 

DORANTE 
Defel, 
Căci gelozia ce nu poate născoci? 
CLARISA 
Cred: dar mă recunoști și chipul meu îl știi? 


DORANTE 
Dacă te recunosc! Nu-ţi bate joc de mine! 
Ieri, la Tuileries, au n-am vorbit cu tine 
Și te-am făcut, pe loc, stăpîna vieţii mele? 
CLARISA 
De-aș crede ce-a spus ea, ieri noapte — și sub stele — 
Pe alta ţi-ai dorit stăpînă să o ai. 
DORANTE 
Cum? Te-aş fi și lăsat pentru o alta? Vai, 
Mai bine inima, drept jertfă, la picioare... 
CLARISA 
Și-apoi, ești însurat, de-ar fi să dau crezare... 


DORANTE 
De mine îţi baţi joc, să-ţi rizi de mine, doamnă; 
Plăcerea asta văd că să m-auzi te-ndeamnă, 
Zicînd că, spre-a muri în lanţuri dulci, divine, 
Pentru - alta-s însurat, dar nu și pentru tine! 
CLARISA 


O, nu, căci doar decît cu mine să te-nsori, 
Mai bine să te-nsori în Turcia — sau mori! 


DORANTE 


Ba, mîna alteia decît aici s-o cer, 
Mai bine mă însor, cu voia ta,-n Alger! 


CLARISA 
Dar de Clarisa nici că-ți pasă parc-ai spus. 


DORANTE 


Ştii că fac tot ce pot ca să-ţi ajung supus 
Şi,-atunci, cred că pricepi al 'vicleniei miez. 

CLARISA 
Lucreția, nici eu nu știu ce să mai crez! 
Ascultă... 
DORANTE (în şoaptă, lui Cliton) 
Cum a zis? Lucreția? Ei, lasă! 


CLITON (în şoaptă, lui Dorante) 
Lucreția e clar acum că-i mai frumoasă? 
Dar care-i ea? Ei, vezi c-am judecat mai bine? 
De pariai, pierdeai. 
DORANTE (în şoaptă, lui Cliton) 
Dar cînd vorbea cu mine, 
Azi-noapte, după glas parc-am recunoscut-o. 


CLITON (în şoaptă, lui Dorante) 


Clarisa-n locul ei vorbea... Zău, ţi-au făcut-o! 
Sabina mi-a vorbit în taină despre asta. 


DORANTE (în şoaptă lui Cliton) 
Pssst, am păţit-o, dar, zău, merită... Ei, basta! 
Ea mi-a plăcut şi văd că, parcă, dinadins, 
Spre dorul inimii sînt de greșeală-mpins. 
Să nu mă dai de gol, căci, ars de noul foc, 
O să mă vezi, Cliton, cum altfel ştiu să joc 


Și, vorba neschimbind, schimba-voi ţinta doar. 


LUCREŢIA (în şoaptă Ciarisei) 
Neobrăzat e-acum, la culme! așadar, 
Cind totul o să-i spui, se va uimi nespus. 


CLARISA (lui Dorante) 
Prietenă fiind, ea totul mi-a şi spus. 
Cînd o iubeai pe ea şi nu-ţi păsa de mine, 
Pe care o-nșelai, din două? Ştii prea bine 
Că vorbe dulci i-ai spus destule. 

DORANTE 

Sînt uimit! 

De cînd am revenit, doar ţie ţi-am vorbit. 

CLARISA 
Deci cu Lucreția nu ai vorbit aseară? 

DORANTE 
Și nu ai vrut să-mi joci o festă, bunăoară? 
Și nu te-am cunoscut eu după glas? 


CLARISA 
_ Să spună 
Întîiul adevăr chiar el? Zău, asta-i bună! 


DORANTE 


Să mă răzbun, am fost răutăcios, lăsînd 

Ca jocul să ţi-l faci, precum aveai de gînd; 
Lăsindu-te să pari ce vrei — mi-am ris de tine, 
Mai mult decît sperai tu să-ţi baţi joc de mine. 
Te-am încurcat — e-un fapt ce poţi să-l recunoști 
Şi-i cazul să-ţi alegi, cînd vrei să rizi, alţi proşti. 
O festă-ai vrut să-mi joci — și ţi-am jucat eu festa. 
Nevrînd, nepăsător păream în jocu-acesta, 

Căci te iubesc adînc, urînd acele zile 

Din viaţa mea, ce nu ţi s-au supus, umile. 

CLARISA 
De mă iubeşti, de ce să-ți născocești mireasă, 
Cînd însuși tatăl tău mă și pețea acasă? 
Sperai să tragi folos dintr-o înşelăciune? 
LUCREȚIA (lui Dorante) 
Dac-o iubeşti, de ce mi-ai scris biletul? Spune! 


DORANTE (Lucreţiei) 


Îmi place gîndul ce-n mînia ta-i ascuns: 

Te superi — deci îți plac... Dar mi-este de ajuns: 
Prea o lungesc și eu cu festa, căci mi-e dragă 
Lucreția, nu tu, cît lumea asta-ntreagă. 


CLARISA (Lucreţiei) 
Nu-l asculta! Ca el nu-s mincinosi prea mulți. 


DORANTE (Lucreţiei ) 
Îţi jur c-o să mă crezi, de vrei să mă asculţi. 
S-a dat Clarisa drept Lucreția — și-ai vrut-o, 
Dar la fereastra ta am și recunoscut-o 
Şi, supărat fiind că te-nvoiai, ţi-o spun 
Că te-am cam pus pe jar, voind să mă răzbun. 


LUCREȚIA 
Ieri, la Tuileries, ce vorbe domnul zis-a? 
DORANTE 
În toate, ţinta mea era numai Clarisa. 
CLARISA (în şoaptă, Lucreliei) 
Poţi să-l asculți cînd tot te ia peste picior? 
DORANTE (Lucreţiei) 


Cu vorbe se-alegea, iar tu — cu-ncinsu-mi dor, 

Dar mi-am înăbușit o patimă fierbinte, 

Voind întîi să știu că tatăl meu consimte. 

Cum tot ce-am spus doar din închipuire-am stors, 
Cum starea mi-am ascuns, n-am spus că m-am întors. 


CLARISA (în şoaptă, Lucreţiei) 


Nu vezi că doar minciuni peste minciuni în jocu-s 
Și că ne ia pe rînd cu cîte-un hocus-pocus ? 


DORANTE (Lucreţiei) 
Doar tu mă farmeci, tu îmi ești odor iubit. 
LUCREȚIA (lui Dorante) 
Prin fapte, tot ce spui defel n-ai întărit. 
DORANTE 


Te vei mai îndoi cînd sta-va martor tata 
Că el și tatăl tău de nuntă-s astăzi gata? 


LUCREȚIA 


De sta-va martor el, mă voi gîndi eu încă 
Dacă mai este loc pentru-ndoială-adincă. 


DORANTE (Lucreţiei ) 
E totul clar acum: nelămurirea piară. 


(Clarisei) 


lar dumneata pe-Alcippe iubeşte-l, domnişoară. 
De nu mă prefăceam că-s însurat — adio! 
Dar vorba noastră el, o, nu va auzi-o. 


557 


Știm taina numai noi... Dar iată-l că se-arată 
Și văd că vine chiar acum și bunu-mi tată. 


Scena VII. GERONTE, DORANTE, ALCIPPE, CLARISA, 
LUCREŢIA, ISABELLA, SABINA, CLITON 


ALCIPPE (ieșind din casa Clarisei şi adresindu-i-se ei) 
Părinţii se-nvoiesc — ni s-a-nmplinit dorinţa. 
GÉRONTE (ieşind din casa Lucreţiei adresîndu-i-se acesteia ) 


E tatăl tău de-acord — dă-i lui Dorante credinţa. 


ALCIPPE (Clarisei) 

Dă-mi mîna — şi-mi vei fi stăpîna și-adorata. 
GERONTE (Lucreţiei ) 

Rostește un cuvînt — și nunta voastră-i gata. 
DORANTE (Lucreţiei) 

Nu șovăi — hai să ne-ncepem viaţa nouă. 


ALCIPPE (Lucreţiei) 
Dar ce-i cu voi? Siînteţi azi mute amiîndouă? 


CLARISA 
Pe vrerea mea, oricînd, e tatăl meu stăpiîn. 


LUCREȚIA 

Ascultătoare sînt datoare să rămîn. 
GÉRONTE (Lucreţiei) 

Ci haide să primești porunca dulce, deci. 
ALCIPPE (Clarisei) 

Un dulce legămint să facem hai, pe veci! 


(Alcippe intră în casa Clarisei, împreună cu ea şi cu Isabella; toti 
ceilal! intră în casa Lucreţiei.) 


SABINA (lui Dorante, în timp ce acesta intră) 


Ah, faceţi nuntă: deci, s-a zis cu dulcea ploaie! 


DORANTE 
Ba eu am să ţi-o schimb în rîuri și piraie. 
SABINA 
Nici timp să te gîndești n-o s-ai, să-mi faci pe voie. 
La meseria mea renunţi cînd n-ai nevoie. 
CLITON (singur) 


Chiar în minciuna lui un mincinos se-ncurcă! 
Puţini scapă ca el, cînd li se dă de furcă. 
Voi, care vă-ndoiţi că scapă totdeauna, 

Din rară pilda lui, hai, învăţaţi minciuna. 


NOTE 


CIDUL 


1 „Tragi-comedia“ Cidul a fost jucată în premieră în 1637 (probabil 
4 ianuarie). Într-un Avertisment la ediţia din 1648 Corneille 
precizează el însuși că subiectul fusese tratat înaintea lui de 
Guillén de Castro, scriitor spaniol, în Las Mocedades del Cid 
(Tinerețea Cidului), piesă jucată la Madrid în 1618, în care 
autorul se inspirase, la rîndul lui, din Cantar del mio Cid (,„Cîn- 
tarea Cidului“) (1140). Cidul s-a bucurat de un succes enorm, 
dar detractorii lui Corneille s-au folosit de acest amănunt 
pentru a-l acuza, între altele, de plagiat. 


2 Ferdinand I, supranumit „cel Mare“ (1017—1065) — rege spaniol; 
a domnit între 1035—1065, reunind sub sceptrul său Castilia, 
Leonul, Asturiile și o parte din Navarra. 

3 Titlu dat copiilor regilor Spaniei şi Portugaliei, în afară de primul 
născut. 

4 Rodrigo Diaz de Bivdr, supranumit „El Cid Campeador“ (1043— 
1099); erou al Reconquistei spaniole, a luptat în oastea lui 
Sancho al II-lea — rege al Castiliei și Leonului între 1065— 
1072 — şi în cea a lui Alfonso al VI-lea — rege al Navarrei 
între 1054—1076 —, care i-o dă în căsătorie pe verișoara lui, 
Jimena Diaz. A fost supranumit „Cid“ (în arabă: „mare şef 
de trib“) şi „Campeador“ (în spaniolă: „războinic vestit“) de 
maurii asupra cărora obținuse numeroase victorii. În 1094 a 
cucerit regatul Valencia, pe care l-a stăpînit pînă la moarte. 

5 În zilele noastre — capitală de provincie situată pe malul sting al 
fluviului Guadalquivir. La început oraș cartaginez, Sevilla a 
fost pe vremea romanilor şi vizigoților un centru important al 
umanismului creştin. Cucerită de arabi în anul 712, va sta sub 
stăpînire maură pînă în 1248, cînd este eliberată de Ferdinand 
al II-lea. 

6 Pe vremea aceea, regate independente, situate la sud şi, respectiv, 
la est de Castilia. 

7 Fluviu în Spania meridională. Izvorăşte din munţii Segura, scăl- 
dind apoi cu apele sale oraşele Sevilla și Cordoba, pentru a se 
vărsa în Golful Cadix. 

8 Vezi nota 5. 

9 În Analiza Cidului, Corneille scrie în legătură cu aceasta: „Să tre- 


cem acum la unitatea de loc, care mi-a dat și ea multă bătaie 
de cap în această piesă. Am plasat acţiunea la Sevilla, cu toate 
că don Fernando n-a stăpinit-o niciodată, fiind obligat să dena- 
turez adevărul istoric din dorinţa de-a face plauzibilă apariţia 
maurilor, a căror armată se deplasa, oricum, mai repede pe apă 
decît pe uscat“. Trebuie menţionat faptul că în piesa lui Guillén 
de Castro acţiunea se petrece la Burgos, în nordul Spaniei. 


10 Vezi nota 4. 

11 Ambele orașe, situate în centrul şi, respectiv, sudul Spaniei din 
zilele noastre, se aflau încă sub stăpînirea maurilor. 

12 Jimena cere să se recurgă la „duelul judiciar“, pe care Don Sancho 
i-l propusese în actul III, scena a II-a. 

13 Aluzie la obiceiurile timpului, duelurile fiind interzise în Franţa 
pe vremea lui Corneille. 

HORAŢIU 


1 


Piesa a fost tipărită pentru prima dată în 1641 şi se presupune că 
a fost jucată în premieră în 1640. Subiectul fusese tratat în 
mai multe piese anterioare, franceze sau străine, dar Corneille 
s-a inspirat mai ales din Istoria Romei, de Titus-Livius, capi- 
tolele XXIV și XXV. 

Tullus Hostilius, al treilea rege legendar al Romei; a trăit, probabil, 
între anii 672—640 î.e.n. A purtat două războaie împotriva 
cetăţii Alba, pe care a distrus-o, locuitorii fiind deportaţi la 
Roma. 

În Roma antică, membru al ordinului Equestru. 

Persoană care aparţinea prin naștere păturii de sus a cetăţenilor 
romani, bucurindu-se de numeroase privilegii. 

Personaj introdus de Corneille (nu există în Istoria lui Titus-Livius). 

Alba-Longa — fostă cetate de pe teritoriul actual al Italiei, situată 
la sud-est de Roma; a fost distrusă de regele Tullus în anul 665. 

Așa erau numite cele două promontorii — Abyla şi Calpe — care 
formează actuala strimtoare a Gibraltarului. Iniţial legate, 
se spunea că ele ar fi fost despărțite de Hercule şi că de atunci 
îi purtau numele. 

Fondator şi — conform legendei — cel dintii rege al Romei. A trăit 
între anii 753—715 î.e.n. Era urmaș al lui Enea, fiind fiul vestalei 
Rhea Silvia şi al zeului Marte și frate geamăn cu Remus. 

Vezi nota 6. 

10 Una dintre cele șapte coline — cea mai sudică — pe care este 
construită Roma, siluată între rîul Tibru şi Colinele Coelius 
şi Palatin. 

11 Este vorba de Mettius Suffetius; acuzat de trădare a fost condamnat 
de Tullus Hostilius la moarte prin sfirtecare. 

12 Așa-numiţii aruspices citeau în măruntaie voinţa zeilor. 

13 Anacronism, deoarece doctrina suveranităţii de drept divin, con- 
form căruia monarhul ar îi investit de însuși Dumnezeu, a fost 
elaborată abia în secolul al XVII-lea. Evident, Corneille se re- 
îeră la realităţile vremii sale. 

14 Anticii practicau divinaţia prin interpretarea unor semne (divinaţia 
„artificială“) sau prin comunicare directă cu zeii (divinaţia 
„naturală“). Oracolul era răspunsul pe care îl dădea un zeu celor 
care îl consultau în anumite locuri sacre. 

15 Războinic troian în jurul căruia s-a făurit legenda originii troiene 
a Romei (vezi Vergiliu, Eneida). Fiu al lui Anchise şi al zeiţei 
Afrodita, se căsătoreşte cu Creusa, fiica lui Priam, regele Troiei. 
Cînd cetatea este incendiată de greci, salvează penaţii şi fuge, 
împreună cu fiul său, Ascaniu, ducîndu-și tatăl pe umeri. După 
multe peregrinări ajunge pe teritoriul actual al Italiei. Călăuzit 
de sibila Cumea, coboară în Infern, unde află destinul excep- 
ţional al stirpei pe care avea s-o întemeieze. Se căsătorește cu 
Lavinia, fiica regelui Latinus şi întemeiază orașul Lavinium. 
Fiul său, Ascaniu, întemeiază cetatea Alba-Longa, fiind stră- 
moșul lui Romulus și al gintei Iulia. 

16 Grup de familii ai căror șefi descindeau dintr-un strămoș comun. 

17 Trei surori pe care romanii le considerau zeițe ale morţii (identice 
cu Moirele din mitologia greacă). 

18 Furiile — în mitologia romană, sau Eriniile în mitologia greacă — 
erau genii răzbunătoare care pedepseau fărădelegile îfăptuite 
de muritori. Îi urmăreau mai ales pe ucigași, chinuindu-i sau 
luîndu-le minţile. 

19 Spiritele morţilor în religia romană. 

20 Romulus şi-a ucis fratele geamăn, pe Remus, care cutezase să-l ia 
în derîdere în timp ce trăgea cu plugul brazda sacră care avea 
să delimiteze așezarea viitoarei Rome. 


CINNA 


1 Cinna a fost jucată în premieră spre sfîrşitul anului 1640, la Théâtre 
du Marais şi publicată la Rouen, în 1643. Subiectul piesei este 
inspirat din Seneca, De Clementia ||, IX), citat şi comentat de 
Montaigne (în Eseuri) şi din Istoria romană a lui Dio Cassius. 

2 Caius Iulius Caesar Octavianus Augustus (63 î.e.n. — 14 e.n.), liu 
adoptiv al lui Cezar, a fost împărat al Romei între 27 î.e.n. — 
14 e.n. Vezi mai jos, notele 5 şi 7. 

3 Livia Drusilla (cca. 55 — cca. 29 î.e.n.), soţie a lui Nero, cu care 
a avut doi fii — Tiberius şi Drusus —, iar din anul 38 î.e.n. 
soţia lui Octavianus Augustus. 

4 Cneius Cornelius Cinna a trăit în secolul I î.e.n. Era strănepot al 
lui Pompei şi unul dintre favoriţii lui August. 

5 Octavian-August formează un triumvirat — împreună cu Lepidus 
și Antoniu — în anul &3 î.e.n., după ce îl învinge pe Antoniu 
la Modena. După victoria de la Brindisi, Octavian primește 
partea de apus a imperiului, Antoniu pe cea de răsărit, iar Lepi- 
dus Africa. Victoria lui Octavian-August împotriva lui Pompei 
are loc în anul 38 î.e.n. 

6 În Roma antică — sclav eliberat. 

7 Octavian-August îl învinge pe Antoniu la Modena, dar apoi se împacă 
şi împreună cu Lepidus întemeiază triumviratul (vezi nota 5). 
Aliat cu Antoniu, obţine în 42 î.e.n. victoria de la Filippi, împo- 
triva asasinilor lui Cezar. După alte conflicte și împăcări, cei 
doi se înfruntă pentru ultima oară la Actium, în anul 31 î.e.n. 

8 Drapele romane. 

9 Este vorba de Marc-Antoniu şi de Lepidus (Marcus Aemilius Lepidus). 
De fapt, acesta din urmă n-a fost ucis, ci numai înlăturat de la 
putere. A murit la Cicei, în anul 13 î.e.n. 

10 Octavian-August începuse să restabilească tradiţiile religioase încă 
din anul 38 î.e.n. Mare pontif începînd din anul 12 î.e.n., devine 
şeful religios al imperiului și cultul Genius Augusti (forța divină 
întruchipată de împărat) se răspîndeşte în tot imperiul. Cinna 
era și el preot, fiind împuternicit de August. 

11 Marcus Junius Brutus (85—42 î.e.n.), fiu adoptiv al lui Cezar, 
complotează împotriva acestuia împreună cu Cassius. După 
asasinarea lui Cezar, se refugiază în Macedonia. Sînt învinși 
de August şi de Antoniu în bătălia de la Filippi (42 î.e.n.). După 
înfrîngere, Brutus se sinucide. 

12 Caius Cassius Longinus, general roman, a participat la asasina- 
rea lui Cezar. Se refugiază împreună cu Brutus în Macedonia 
şi se sinucide şi el după înfrîngerea de la Filippi. 

13 Lucius Cornelius Sylla (138—778 î.e.n.), general şi om politic roman. 
În anul 82 î.c.n., devine stăpîn al Romei, pe care o conduce 
cu mînă de fier. Numit dictator pe viaţă (lex Valeria) își atri- 
buie titlul de Feliz şi încearcă să instaureze un nou regim social. 
Spre uimirea tuturor, în anul 79 î.e.n. abdică, renunţind la 


565 


toate prerogativele. Se retrage la Cumes, unde moare în anul 
următor. 

14 Caius Cilnius Maecenas (69 î.e.n. — 8 e.n.), ministru al împăratu- 
lui August, a încurajat literatura și artele, fiind protector al 
unor poeţi ca Vergiliu, Horaţiu sau Properţiu. Numele lui a 
devenit sinonim cu cel de protector al artelor şi artiștilor. 

15 Marcus Vipsanius Agrippa (63—12 î.e.n.), general şi om politic 
roman. Sfetnic credincios al lui August, a luptat alături de el 
în cele mai importante bătălii. S-a căsătorit cu fiica acestuia, 
Iulia, copiii lor, Caius şi Lucius, fiind adoptați de August. Numit 
câil al Romei în anul 33 î.e.n., Agrippa a început marile lucrări 
monumentale din perioada imperială. 

După spusele lui Dion Cassius, August l-a consultat, atit 
pe el cît şi pe Mecena, în legătură cu planul lui de a abdica. 

16 Este vorba de cei doi consuli. 

17 Republica a fost instaurată la Roma în anul 509 î.e.n., după alun- 
garea etruscilor. Vezi nota 21. 

18 Ianus era considerat paznic al porţilor Romei (januae). Templul 
său avea două porţi, închise în timp de pace, dar deschise în 
vreme de război pentru ca zeul să poată veni în ajutorul roma- 
nilor. 

19 În 234 î.e.n., după victoria din primul război punic. 

20 Numa Pompilius, al doilea rege legendar al Romei; se presupune 
că a trăit între anii 715—672 î.e.n. 

21 Republica romană a fost instaurată în anul 509 î.e.n., după alun- 
garea etruscilor şi a lui Lucius Tarquinius Superbus (534— 
509 î.e.n.), al şaptelea şi ultimul rege al Romei. 

22 Caius Marius — general şi om politie roman (157—86 î.e.n.). 
Provenit din clasa cavalerilor, excelent soldat, s-a distins în 
campaniile din Spania, sub Scipion Emilianul (133 î.e.n.). 
Tribun (119 î.e.n.) şi apoi pretor (116 î.e.n.), a fost unul din 
locotenenţii lui Metellus în războiul împotriva lui Jugurtha, 
dar se ceartă cu protectorul său, deoarece acesta îl împiedică 
să-și pună candidatura pentru magistratura de consul (la care 
aveau acces numai patricienii). Ales totuşi consul în 107 î.e.n, 
(de partidul plebei), Caius Marius devine purtătorul de cuvînt 
al tuturor celor pe care oligarhia senatorială îi îndepărta de la 
anumite onoruri publice. Iniţiază o reformă importantă a arma- 
tei, pe care o democratizează. Învingător în războiul din Numi- 
dia, simte o mare amărăciune cînd Jugurtha se predă lui Sylla, 
chestor în armata lui, şi nu lui însuși. 

23 Iulia, fiica lui August, a trăit între anii 39 î.e.n. — 14 e.n. Căsă- 
torită mai întîi (25 î.e.n.) cu Marcellus, un nepot al lui August, 

27 

29 


30 


31 
32 


33 


34 


35 

iar după moartea acestuia cu Agrippa (vezi nota 15), cu care 
a avut doi copii. Din nou văduvă în anul 12 î.e.n., se căsătorește 
cu Tiberius, fiul Liviei. A fost exilată de August pentru imora- 
litate. 

Vezi nota 3. 

Vezi nota 12. În bătălia de la Filippi, Cassius, crezînd că cealaltă 
aripă a armatei este distrusă, intră în panică şi se sinucide. 

Este vorba de Attal al III-lea Philometor (171 —133 î.e.n.), regele 
Pergamului, care şi-a lăsat tronul moștenire romanilor. Cel care 
s-a înfățișat romanilor în straie de libert, dezonorindu-se, a 
fost de fapt Prusias al II-lea Vinătorul, regele Bithyniei 
(183—149 î.e.n.). 

Este vorba de bătălia de la Filippi. Vezi mai sus, notele 7, 11, 12. 

Marcus Antonius (83—30 î.e.n.), general și om politic roman. Loco- 
tenent al lui Cezar în Galia, devine stăpînul Romei în anul 
44 î.e.n., după asasinarea acestuia. Învins de August la Modena, 
i se alătură într-un triumvirat (vezi mai sus, notele 7 și 9), 
alături de Lepidus. Sedus de Cleopatra a VII-a, regina Egiptu- 
lui, trădează interesele romane. Învins în bătălia navală de la 
Actium (831 î.e.n.) şi asediat în Alexandria, nu mai opune rezis- 
tenţă şi se sinucide aflînd vestea falsă a morții Cleopatrei. 

Este vorba de Sextus Pompei, fiul marelui Pompei, învins într-o 
bătălie navală de Agrippa (36 î.e.n.). 

Perugia de astăzi; oraş etrusc şi apoi municipiu roman, Perugia 
a fost jefuită de August în anul 40 î.e.n., în timpul luptelor cu 
Lucius Antonius, fratele lui Marc Antoniu. 

Este vorba de Toranius, tatăl Emiliei. 

Locotenent al lui Octavian August; a conspirat împotriva acestuia 
după pacea de la Brindisi, fiind condamnat la moarte. 

Fiul triumvirului Lepidus; după bătălia de la Actium, a uneltit 
împotriva lui Octavian, dar, surprins de Mecena, a fost con- 
damnat la moarte. 

Terentius Varro Murena — a conspirat împotriva lui Octavian, 
împreună cu Cepion, în anul 22 î.e.n. A fost condamnat la moarte 
şi executat; Cepion va îi executat și el, dar mult mai tîrziu, sub 
domnia lui Tiberiu. 

Marcus Egnatius Rufus — a conspirat împotriva lui Octavian 
(după anul 22 î.e.n.), fiind condamnat la moarte şi executat. 

Vezi nota 13. 

Cinna era fiul fiicei lui Pompei, duşman al lui Cezar, tatăl adoptiv 
al lui Octavian. 

38 Aluzie la celebra replică (Tu quoque, fili2), pe care Cezar ar fi 
adresat-o lui Brutus, fiul său adoptiv, în momentul în care 
era asasinat de conspiratori, dintre care făcea parte şi acesta. 

39 Vezi nota 23. 


POLYEUCT 

1 Tragedia „creştină“ Polyeuct a fost reprezentată, probabil, în pre- 
mieră în iarna dintre anii 1642—1643, înregistrind un deosebit 
succes de public, în ciuda rezervelor exprimate de cei carc o 
ascultascră în lectura autorului la „Hôtel de Rambouillet“. 

A fost publicată în 1643. 

Subiectul picsei este inspirat din mai multe surse creștine, 
printre care Viața Sfinţilor, de Simeon Metaphraste, compilator 
bizantin din secolul al X-lea, și Analele eclesiastice, publicate 
de cardinalul Cesar Baronius (sec. al XVI-lea). 

Datele istorice fiind seci şi sumare, cele mai multe elemente 
ale subiectului, precum şi, evident, psihologia personajelor 
aparţin imaginaţiei lui Corneille. 

2 Armnenia a fost cucerită de romani în anul 75 î.e.n. A fost creştinată 
sub Tiridate al II-lea (294—324 e.n.). Acţiunea piesei se petrece 
prin anul 250 e.n., în timpul domniei împăratului roman Decius. 

3 Problema „graţiei divine“ era de mare actualitate în vremea cînd 
a fost scrisă piesa, iar cîţiva ani mai tirziu (prin 1650) va deveni 
subiectul unei aprige dispute între iezuiţi şi janseniști. În con- 
cepţia vremii, „graţia“ era puterea pe care ne-o dă divinitatea 
de a obţine mîntuirea sufletului. După opinia janseniştilor, nu 
toţi oamenii beneficiază de „graţia divină“ și chiar cei „aleşi“ 
nu posedă întotdeauna o graţie „eficace“, adică în măsură să 
producă efecte practice, ci numai una „suficientă“, adică o 
putere de a face binele care nu este întotdeauna urmată de 
rezultate practice. 

4 Este vorba de campania de persecuții împotriva creştinilor iniţiată 
de împăratul Decius. Vezi nota următoare. 

5 Cneius Messius Decius (200—251 e.n.), împărat al Romei între anii 
249—251 e.n. Vrind să restabilească unitatea morală a impe- 
riului în jurul religiei tradiţionale, Decius a declanşat primele 
persecuții sistematice împotriva creștinilor. A favorizat aposta- 
ziile, adică renunţarea la credinţa creştină, dînd un certificat 
(libellus) prin care se asigura protecţia oricărui creștin care 
participa la riturile păgine. 

6 Zeu italic și roman, asimilat cu Zeus, din mitologia greacă. Stratonis 

îi atribuie și el lui Jupiter numeroasele „aventuri galante“ ale 
lui Zeus. 


7 În antichitate, ceremonie religioasă rezervată iniţiaţilor. 

8 Nume dat, la începuturile creştinismului, noilor convertiți. 

9 Erau numiţi „martiri“ creștinii uciși prin torturi pentru a fi refuzat 
să-și abjure credinţa, iar „martiriu“ sau „martiraj“ chinurile 
la care erau supuși. 

10 Vezi nota 5. 

11 Decius obținuse o victorie împotriva perșilor. 

12 Decius a murit de fapt într-o luptă împotriva goților, care cotro- 
piscră Tracia (251 e.n.). 

13 Polyeuct era din neam de regi. 

14 Decius ajunsese pe tron fiind plebiscitat de armata din Mesia, după 
ce îl învinsese într-o luptă pe Filip Arabul, împăratul de dinain- 
tea lui. 

15 Zeitate de origine frigiană, considerată drept „Mama tuturor zeilor“, 
soţia lui Saturn și protectoarea vegetației. Era confundată 
adesea cu Rhea, mama lui Zeus. 

16 Zeița griului și a recoltelor în mitologia latină. A fost asimilată 
cu Demeter, din mitologia greacă. Cultul ei se practica îndeosebi 
la Eleusis, în apropierea Atenei. 

17 August şi cei care au domnit după el au permis practicarea cultului 
zeilor egipteni (Isis, Osiris, Serapis etc.). 

18 Romanii i-au zeificat pe Cezar şi pe August. 

19 Vezi nota 3. 

20 Vezi Cinna, nota 114. 

21 Marcus Capitolinus Manlius, consul al Romei în anul 392 î.e.n. 
În 390 î.e.n., cînd Roma a fost ocupată de gali, Manlius i-a alun- 
gat de pe Capitoliu, unde locuitorii fuseseră treziţi de gîștele 
sacre. Acuzat mai tîrziu că aspiră la tiranie, a fost executat. 

22 Vezi nota 3. 

RODOGUNA 

1 Piesa a fost jucată în premieră în 1644. Subiectul este inspirat din 
Războaiele din Siria, de Appian Alexandrinul, majoritatea per- 
sonajelor fiind reale. 

2 Demetrius al II-lea Nikator („Biruitorul“), rege al Siriei între anii 


144—125 î.e.n, S-a căsătorit cu Rodoguna, fiica regelui part 
Mithridat 1, pe cînd era prizonier la curtea acestuia, deși era 

căsătorit cu Cleopatra Thea, fiica regelui Egiptului, Ptolemeu. 
Uciderea lui Demetrios din porunca Cleopatrei este un fapt 
istoric. 

3 Seleucos al V-lea Nikator, fiu şi succesor al lui Demetrios al II-lea, 
a fost ucis de fratele său, Antioh al VIII-lea, la puţină vreme 
după urcarea pe tron (125 î.e.n.), din porunca mamei sale, Cleo- 
patra Thea. 

4 Antioh al VIII-lea „Philometor“, fiu al lui Demetrios al II-lea, a fost 
regele Siriei între anii 125—96 î.e.n. 

5 Seleucia, oraş întemeiat de Seleucos I Nikator (358—280 î.e.n.) a 
fost capitala Siriei numai pînă în 301 î.e.n., cînd curtea a fost 
mutată la Antiohia. 

6 Popor seminomad, de origine iraniană, stabilit la sud-vest de Marea 
Caspică. Prin 250 î.e.n. parții au întemeiat o dinastie indepen- 
dentă care va atinge apogeul sub domnia lui Orod al II-lea. 
Teritoriul ocupat de parți va fi inclus în imperiul roman sub 
domnia lui Traian şi Septimiu Sever. 

7 În timp ce Demetrios al II-lea era prizonier la curtea regelui part 
Phraastes, un oarecare Diodotus, servitor la curtea regilor sirieni, 
pune mîna pe putere, domnind sub numele de Tryphon. După 
ce este învins de Phraastes într-o bătălie decisivă, Tryphon 
se sinucide. 

8 Vezi nota 4. 

9 Vezi Cei şapte conira Tebei, tragedie de Eschil. După moartea lui 
Oedip, Eteocle refuză, în ciuda promisiunilor făcute, să-i redea 
fratelui său, Polynice, tronul pe care îl ocupa de mai bine de 
un an. Acest refuz duce la un asediu sîngeros împotriva Tebei. 


10 Conform legendei, războiul troian — relatat în Iliada și Odiseea 
— a izbucnit din cauza răpirii Elenei, soţia regelui Spartei, 
Menelau, de către prinţul troian Paris, ajutat de zeiţa Afrodita. 

11 Una dintre cele trei zeițe ale infernului, numite „Erinii“ în mitologia 
greacă şi „Furii“ în mitologia romană. Fiice ale zeiţei Gea, 
fecundată de sîngele lui Uranus, care tocmai fusese schilodit de 
Cronos, Alecto,Tesiphone şi Megera pedepseau fărădelegile săvir- 
şite de păminteni,mai ales crimele. Iconografia le reprezintă 
înaripate, cu şerpi în loc de păr şi înarmate cu bice și torţe. 

12 Spiritul morţilor în religia romană. 

13 În cazul în care trebuiau să bată în retragere, războinicii parți 
trăgeau mereu săgeți în urma lor. Or, Rodoguna era fiica lui 
Mithridat I, regele parţilor. 

14 Zeiţele destinului în mitologia romană, asimilate cu Moirele din nito- 
logia greacă. Erau reprezentate în Forum printr-un grup de trei 
statui numite Tria Fata. 

NICOMED 


1 A douăzeci şi una piesă scrisă de Corneille, Nicomed a fost jucată în 
premieră în ianuarie-februarie 1651, la Hôtel de Bourgogne. 
Subiectul este inspirat în esenţă din scrierile istoricului latin 
Justin şi din cele ale istoricilor greci Appian și Diodor din Sicilia. 
Acţiunea piesei se petrece în capitala Bithyniei prin anul 
183 î.e.n. 

2 Vezi Cinna, nota 26. Prusias al II-lea Vinătorul a fost regele Bithyniei 
între anii 183—149 î.e.n. După înifrîngerea de către romani a 
cumnatului său, Perseu (Pydna, 168 î.e.n.), își oferă serviciile 
imperiului roman, dezonorindu-se prin umilinţa de care dă dovadă. 
Va fi ucis de fiul său, Nicomed al II-lea, la instigarea lui Attal 
al II-lea, regele Pergamului. 

3 Titus Quintius Flaminius, general roman, mort în anul 175 î.e.n. 
Consul roman în anul 197 î.e.n., Flaminius a pus capăt celui 
de al doilea război din Macedonia prin victoria sa asupra lui 
Filip al V-lea. L-a convins pe Prusias I cel Șchiop să-l predea 
Romei pe Hannibal, dar acesta a preferat să se sinucidă. 

4 Oraș din Asia Mică întemeiat de Nicomed I în anul 264 î.e.n. Capi- 
tală a Bithyniei, reședință imperială pe vremea lui Dioclețian și 
Constantin cel Mare, Nicomedia era unul dintre cele mai fru- 
moase orașe de la începutul erei noastre. 

5 General și om de stat cartaginez (247-—183 î.e.n.). Numit comandant 
suprem în anul 221 î.e.n., Hannibal declanșează în 219 î.e.n. 
cel de-al doilea război punic. Trece Alpii și obţine cîteva victorii 
strălucite la Tesino, Trebia și Trasimeno, dar nu are curajul să 
atace Roma. Învins pînă la urmă (202 î.e.n.) de Scipio Africanul, 
Hannibal! se refugiază mai întîi în Siria, la curtea lui Antioh 
al III-lea (196 î.e.n.), și apoi în Bithynia, la curtea lui Prusias 
I cel Șchiop. Cînd acesta — sub presiunea romanilor — vrea 
să-l extrădeze, se sinucide prin otrăvire. 

6 În antichitate, ţară din Asia Mică, pe teritoriul actual al Turciei. 
Provincie romană din anul 17 e.n. 

7 Drapel roman. 

8 Ofiţer sau magistrat roman. Tribunii militari erau în număr de șase 
fiind numiţi de consuli pentru a comanda legiunile romane. Ma; 
tîrziu tribunii au fost și ei aleşi. Tribunul civil era numit „tri- 
bunul plebei“ sau „al poporului“ și era un magistrat ales pentru 
a apăra interesele plebeilor. 

9 Magistrat care avea puterea de a interpreta şi de a aplica legea. 

10 Coroana Armeniei, regiune din Asia de veat care se întindea între 
Anatolia şi platoul iranian. Provincie romană începînd din 
anul 75 î.e.n. Pe vremea cînd se petrece acţiunea piesei, Armenia: 

12 


16 


17 


18 
19 


22 


23 


24 


fusese împărţită în Armenia Mare și Armenia Mică de doi gene- 
rali ai împăratului sirian Antioh al III-lea. 

Vezi nota 5. 

Vezi nota 5. 

Consiliul suprem în Roma antică în perioada republicii. A fost 
menţinut şi pe vremea imperiului, dar cu atribuţii mult dimi- 
nuate. 

Demnitatea de consul. Consulii erau cei doi magistrați carc exerci- 
tau magistratura supremă pe vremea republicii. Erau aleși de 
Senat pentru un an. 

Demnitatea de dictator. Dictatorii erau magistrați extraordinari 
aleşi numai în împrejurări foarte critice şi pe o perioadă limitată 
(de obicei, șase luni). Era cea mai înaltă magistratură posibilă. 

Tatăl acestuia, Flaminius Nepos, general roman învins de Hanni- 
bal la Trasimeno, in 217 î.e.n. 

Este vorba de Scipio Africanul (Publius Cornelius Scipio Afri- 
canus) şi, respectiv, de fratele său, Scipio Asiaticul (Lucius 
Cornelius Scipio Asiaticus ). Primul, numit proconsul în Spania în 
timpul războaielor punice (211 î.e.n.), s-a remarcat mai ales 
prin victoriile obţinute împotriva cartaginezilor. După victoria 
decisivă obţinută asupra lui Hannibal (Zama, 202 î.e.n.), este 
primit triumfal la Roma şi supfanumit „Africanul“. Refuzind 
numirea de consul pe viaţă, l-a însoţit pe fratele său mai mic, 
Lucius, în campania din Asia împotriva lui Antioh al III-lea, 
pe care îl înving lîngă muntele Siphyle. 

Vezi nota precedentă. 

În antichitate, regiune din Asia Mică învecinată cu Paflagonia, 
Frigia, Capadoceia şi Pontul. A devenit provincie romană în 
anul 25 î.e.n. 

În antichitate, regiune din Asia Mică pe litoralul Mării Negre. A 
atins apogeul dezvoltării independente sub domnia lui Mithri- 
dat al VI-lea Eupator (115—65 î.e.n.). Ruinată de războaiele 
împotriva romanilor, a fost anexată la imperiu în anul 54 î.e.n. 

Anacronism, deoarece Cartagina va fi distrusă abia în anul 146 î.e.n. 

Una din cele șapte coline pe care este construită Roma. Legenda 
spune că acolo a fost alăptat Romulus de o lupoaică. Era centrul 
religios al Romei antice. 

Riu în Italia, afluent al Padului. În 218 î.e.n., Hannibal a învins 
aici oştile romane comandate de Sempronius. 

Fost oraş din Italia meridională, pe malu! rîului Ofanto. În 216 î.e.n., 
Hannibal a obţinut aici o importantă victorie asupra legiunilor 
romane. 

25 Deşi a obţinut un șir de victorii strălucite (vezi notele precedente) 
Hannibal n-a îndrăznit să atace Roma. 

26 Antioh al III-lea cel Mare, rege al Siriei (din dinastia seleucizilor), 
l-a găzduit la curtea sa pe Hannibal, din 196 pînă în 189 î.e.n. 
(vezi nota 5). Acesta i-a fost consilier militar în luptele împotriva 
romanilor, dar Antioh a suferit o înfrîngere decisivă în bătălia 
de la Magnezia (189 î.e.n.). 

27 Două din cele şapte coline pe care a fost construită Roma. Plebea 
răsculată împotriva patricienilor s-a retras pe aceste coline în 
494 şi, respectiv, 450 î.e.n. Expresia „a se retrage pe Aventin“ 
a rămas proverbială. 


ILUZIA COMICĂ 


1 Comedia Iluzia comică a fost jucată în premieră în 1636, la Théâtre 
du Marais. 

2 Prototip al soldatului fanfaron în comediile spaniole (în traducere: 
„Ucigătorul de mauri“). 

3 Bileţele cu așa-zise virtuţi tămăduitoare, vîndute de șarlatani unor 
creduli. 

4 Pe vremea aceea, mulţi copiști se stabiliseră în interiorul mănăstirii 
Sfîntul Inocenţiu, lingă Halele Parisului. 

5 Începînd de la 3 februarie, la Saint-Germain avea loc un iarmaroc 
anual. 

6 Statuic a „Samaritencei“, lîngă Pont-Neuf. 

7—8 Este vorba, probabil, de Gros-Cuillaume și Gautier-Gargouille, 
actori celebri, decedați în 1634, cu doi ani înainte de premiera 
Iluziei comice. 

9 Antidot împotriva otrăvurilor, după numele lui Mitridate al VI-lea 
Eupator, rege al Pontului între 120—63 î.e.n., care se imuni- 
zase înghițind zilnic mici cantităţi de otravă. 

10, 11, 12 Eroi ai unor romane picarești, traduse deja în franceză: 
Buscón sau Istoria vieții pungașului Don Pablo, pildă de vaga- 
bond și întruchipare a vicleniei aparţine lui Francisco Gómez 
de Quevedo de Villegas, fiind publicat în 1626 și tradus în fran- 
ceză în 1633; Guzmán de Alfarache, de Mateo Alemán, a apărut 
prin 1599 şi a fost tradus în franceză în 1632; (Viaţa lui) Laza- 
rillo de Tormes este primul roman picaresc apărut, probabil, 

în 1554 şi atribuit de unii lui Diego Hurtado de Mendoza, iar 
de alţii lui Juan de Ortega; prima traducere în franceză a apărut 
în 1620. 

13 Nume dat odinioară suveranului Persiei. 

14 Variantă stileită a lui „Mogol“, nume dat odinioară suveranului 
imperiului mongol întemeiat de Genghis-Han. 

15 Zeul Eros (la greci), Cupidon sau Amor (la romani), înfățișat ca 
un copil frumos, cu arc și tolbă cu săgeți. 

16 Divinitate supremă în mitologia romană; remarcăm nota de fami- 
liaritate introdusă de prezenţa adjectivului posesiv. 

17 Zeu al războiului şi agriculturii, în mitologia romană. 

18 (În mitologia romană) zeița dimineţii şi a primelor raze de soare. 

19 Unul dintre fiii regelui troian Laomedon și frate cu Priam. Înzestrat 
cu o mare frumuseţe, a fost îndrăgit de zeiţa Eos (Aurora), 
care i-a dăruit doi fii: pe Emation şi Memnon. 

20 Erou atenian, fiu al lui Deion — regele Tessaliei — şi al Diomedei 
şi soţul lui Procris. Una din legendele care circulau pc seama 
lui spunea — între altele — că obișnuia să meargă în mijlocul 
pădurii, unde, într-o poiană, o invoca pe Eos ca să-l răcorească 
și să-l mîngiie cu adierile ei. 

21 Rege al Etiopei, era fiul lui Titon și al zeiței Eos (Aurora). Ucis 
în războiul troian, mama sa îi răpește cadavrul de pe cîmpul 
de luptă și obţine pentru el (de la Zeus) nemurirea. Legenda 
spune că lacrimile mamei îndurerate stropeau în fiecare dimi- 
neaţă ţărina sub forma picăturilor de rouă, iar statuia uriașă 
ridicată în amintirea lui cînta de fiecare dată la ivirea zorilor. 

22 Numele unui gigant sarazin, personaj din cîntecele de gestă din 
Ciclul carolingian. Ca substantiv comun, cu grafia fier-d-bras, 
este folosit cu sensul de „fanfaron“. 

23 Hanul tătarilor. 

24, 25 Numele a două regate ce se întindeau odinioară în Hindustan. 

26 În concepţia anticilor, foc ceresc, mai pur decît cel pămiîntean. 

27 Calul lui Alexandru Macedon. 

28 Denumire purtată de cei șase fii ai lui Uranus — Coeus, Crius, 
Cronos, Hyperion, Iapetus şi Oceanus —, care alcătuiau prima 
generaţie divină, de dinaintea olimpienilor. Cronos îşi mutilează 
tatăl, devenind stăpinul Universului. Cînd este detronat, la 
rîndul său, de Zeus, frații săi îi vin în ajutor. După o luptă de 
zece ani, olimpienii ies victorioși și, drept pedeapsă pentru răz- 
vrătirea lor, titanii sint aruncaţi de Zeus în Tartar. 

MINCINOSUL 


1 Comedia Mincinosul se presupune a îi fost jucată în premieră în 
stagiunea 1642—1643. Subiectul piesei se inspiră din comedia 
spaniolă La verdad sospechosa („Adevărul pus la îndoială“) 
scrisă de Juan Ruiz de Alarcón. 

2 Este vorba de Sassoferrato Bartolo, duce de Urbino (1314—1357), 
jurisconsult italian, autor a numeroase tratate de drept, reunite 
într-o ediţie din 1588. 

3 Aluzie la ultimii ani ai Războiului de treizeci de ani (1618—1648), 
în care Franţa intervenise, în 1634, declarind război Spaniei. 
Corneille inovează în raport cu La Verdad sospechosa, unde 
eroul se dă drept peruan. 

+ La Gazette — primul ziar francez, întemeiat în 1631, de Thophraste 
Renaudot, cu sprijinul lui Richelieu. Sub titlul de Gazette de 
France (din 1762) şi Gazette nationale de France (din 1792) a 
apărut pînă în 1914. 

5, 6, 7 „Prin Autentice, Corneille desemnează aici extrasele sumare 
din Novelles („noile legi“), plasate în Codul lui Iustinian după 
constituţiile prescurtate sau modificate. Școala din Bologna 
impărţise Digest-ul în trei părţi, numite Vechiul Digest, Infor- 
tiat-ul (a doua parte compilată în timpul lui Iustinian) și Noul 
Digest“ (Apud ediţia Marty-Laveaux.) 


3 Jurisconsult italian din secolul al XV-lea. 

9 Francesco Accursio (1182—1260), jurisconsult italian, specialist în 
drept roman. 

10 Jurisconsult italian din secolul al XIV-lea. 

11, 12, 13 Nume de generali, comandanţi ai trupelor care, în Răz- 
boiul de treizeci de ani, luptaseră de partea împăratului Germa- 
niei, înfrînţi în bătăliile dintre 1636 și 1642. 

14 Zină din basmele populare franceze. 

15 Personaj din legendele medievale; din cauza unui păcat săvirşit 
din necugetare, Melusina este condamnată să devină în fiecare 
sîmbătă femeie-şarpe, 

16 Amfion, fiul lui Zeus şi al Antiopei. Legenda spune că, împreună 
cu fratele său, Zethus, a reconstruit Teba cîntînd dintr-o liră 
fermecată, dăruită de Apolo, a cărei melodie făcea ca pietrele 
să se aşeze singure la locul lor. 

17 În 1632, Richelieu îl însărcinează pe Le Mercier cu construirea 
unui mare palat, care se va numi mai întîi Palatul-Cardinal. 
La moartea sa, Richelieu lasă palatul moştenire lui Ludovic al 

XIII-lea. Acesta moare și el în curînd, palatul fiind locuit de 
Ana de Austria și de Ludovic al XIV-lea, încă minor, fostul 
palat al lui Richelieu devenind Palais Royal (Palatul Regal), 
nume pe care îl poartă şi astăzi. Corneille găseşte aici un prilej 
de a-şi flata protectorul. 

18 Pe vremea aceea, doftori șarlatani pretindeau că descoperiseră un 
praf miraculos care vindeca fără greş orice rană dacă era presă- 
rat pe sîngele vărsat, acționînd pe principiul „simpatiei“ dintre 
persoana rănită și singele său. 

19 Proverb tradus din latină, cu sensul: „a fi într-o situaţie dificilă“. 

20 Vezi notele 5, 6, 7. 

CORNEILLE 


TEATRU 


Nimic nu ne face să înțelegem mai bine teatrul lui 
Corneille decit efortul de a-l apropia de operele mo- 
derne, care transpun temele enunțate de el în lumea 
de azi. Prin acerba lui lipsă de măsură, prin voința 
orgolioasă de a-și supune lucrurile și oamenii, eroul 
cornelian seamănă ca un frate cu cel al vremurilor 

noastre. 


SERGE DOUBROVSKY, Corneille sau dialectica eroului 

